
Ziua de 9 mai 1596 este luminoasă, o lumină 
dulce, albăstruie şi străvezie îmbrăcînd diafan 
tamariştii zvelţi; yasminul şi magnolia rămuroasă cu 
bobocii gata să se desfacă, dincolo de virfurile cărora 
Dragoş Voinea Birlădeanu cel Bătrân vede Bosforul şi 
dincolo de Bosfor dealurile roşietice de la Vanikioi. 
«Este duminica a patra după sfintele Paşti, a 
Slăbănogului şi a mutării moaştelor sfântului ierarh 
Nicolae, a sfântului Prooroc Isaia şi a sfîntului mucenic 
Hristofor, bărbaţi trecuţi în calendarul ortodox pentru 
tăria de a crede într-un ideal moral, singurul fapt de 
cuget care dă crezămint vieţii, scoţind-o din făgaşul 
mărunt al ostenelii pentru îndestulare. Dacă se 
gîndeşte la Etica nicomahică a lui Aristoteles şi la 


natura binelui căutat, atunci poate spune că în această 
duminică de 9 mai, Casa Biîrlădeanu nu numai că se 
găseşte, în echilibru cu diversele ramuri ale activităţii 
ei, cu natura intimă a scopurilor; dar că el însuşi, şeful 
acestei Case şi păstorul ei, se află în echilibru atît cu 
scopurile Casei, cît şi cu virtuțile de la care se reclamă 
pe sine ca bărbat al epocii frămîntate şi dramatice pe 
care-o trăieşte. 

Voievodul Mihai al Ţării Româneşti demonstrase la 
Călugăreni în vara anului trecut că aspiraţia spre liber- 
tate este legea după care individul şi popoarele se 
desăvirşesc, împlinindu-şi destinul. După poruncile 
vechi de la Alexandru cel Bun şi Ştefan cel Mare şi 
Sfint, domnii Moldovei şi comanditarii Casei, Casa şi-a 
pus resursele la îndemina luptei pentru libertate a 
voievodului Mihai, atît pe apă, prin şeicile corsarilor 
bîrladnici din Delta Dunării, cît şi pe uscat, prin toată 
reţeaua de bancheri, case de comerţ, cămătari, misiţi, 
diplomaţi şi uneltitori, spadasini şi femei influente din 
saray pînă la curţile europene. Mihai este al Iglisiei, 
unul din asociaţii Casei cu părţi negociabile, unul din 
puţinii aspiranţi la scaunul Ţării, care i-a înţeles 
sensurile adînci şi tainele legate de istorie. De curînd 
luase sfîrşit aventura trimisului voievodului, căpitanul 
Mirzea pe care el l-a ajutat să anihileze intrigile fostului 
voievod Mihnea Turcitu, căpitan nu numai abil şi 
viteaz, iscusit în treburi de taină, dar la fel de iscusit în 
dragoste, care, ucigîndu-l pe Saladin Chiorul, împăratul 
Cycladelor, printr-o întîmplare ajuns duşman al 
voievodului, salvind-o pe Mărgărita Basarab de robie, 
robindu-i inima şi în acelaşi timp deschizind Egeea şi 
Mediterana pinzarelor şi galioanelor şi caravelelor 
Casei „Bîrlădeanu şi Fiii”, a pus premizele uneia din 
cele mai fascinante vise: ieşirea din Mediterana în 


Atlanticul cucerit de spanioli prin Columb şi stabilirea 
unui comptuar, sub patentă franceză, ori a majestăţii 
sale britanice, undeva în Lumea Nouă, de unde, zeci de 
ani, prin Flotas del Oro s-au scurs în tezaurul spaniol, 
avuţiile fără seamăn ale acelei lumi fabuloase. 
Comptuarul, aflat în afara iscoadelor turceşti, în afara 
suzeranității otomane din Egeea şi Mediterana, dincolo 
de un negoţ pe apă mereu sub teroarea piraţilor 
algerieni şi tunisieni, în directă legătură cu Casa 
Fugger prin sucursalele acesteia din Londra şi Paris, ar 
putea ajuta nu numai finanţele Casei Bîrlădeanu, dar 
mai ales visteria personală a voievodului Mihai şi prin 
aceasta lupta lui pentru libertatea comerţului cu Nordul 
prin Marea Neagră, asupra căruia Casa Bîrlădeanu ar 
căpăta, dacă nu monopolul, atunci sigur un regim 
preferenţial contra unor părţi negociabile cedate 
voievodului la vremea lui neguţător pe cît de iscusit, pe 
atit de temerar. 

Dragoş Voinea Biîrlădeanu calcă uşor pe covorul 
gros, sîngeriu de Buhara, cu pasul legănat caracteristic 
marinarilor, aplecîndu-se deasupra globului terestru 
reprodus după globul lui Martin Behaim din Nurenberg. 
Îşi plimbă privirea peste „Oceanus indicus 
occidentalis”, fără să vadă decît vag monştri marini 
desenaţi în zona insulei Hispaniola. Vede de fapt 
ţărmul verde al unei insule minunate, plină de palmieri 
care înconjoară un munte albăstriu, cu vîrful împodobit 
de nori albi, strălucitori. Vede brizanţii spărgindu-se cu 
spumă diamantină de acel țărm fermecat. Aude 
ţipetele pescăruşilor, foşnetul valurilor lingînd bordurile 
pînzarului preaiubit Biruința. Aude vîntul în arboradă, 
scîrţiitul palancurilor şi vergilor: oftează, pentru el 
marea şi-a închis porţile, legile de fier ale Casei îl cer 
aici, la Bebek, aproape de Istanbul, în inima treburilor 


de taină care vreme de patru veacuri au făcut din Casa 
Bîrlădeanu, una din cele mai puternice case de negoţ 
la răspîntia dintre Răsărit şi Apus. Intemeiată la Bizanţ 
de un Radu Voinea Birlădeanu înainte de descălecatul 
lui Dragoş Voievod la apa Moldovei cu pirați birladnici 
ieşiţi pe şeicile lor iuți în căile de comerţ ale 
genovezilor pe Marea Neagră, făcînd negoţ cu Caffa, 
Maurocastro şi Trapezunt, mai tîrziu ieşind în Egeea şi 
stabilind  comptuare la Smirna, lskenderum şi 
Alexandria, în Rhodos şi Cipru, peste vreme la 
Civitavecchia şi Marsilia, Birlădenii şefi ai Casei au 
navigat pînă la virsta de 40 de ani, după care primul 
născut a preluat conducerea Casei, fiindu-i oprită 
ieşirea pe mare. La 25 de ani toţi feciorii Casei sînt 
legiuiţi şi juraţi să se însoare numai cu femei din Ţara 
de Jos, dacă se poate cu birladnice, fiice de corsari 
domneşti de prin bălțile Dunării, femei care tot de 
patru veacuri păstrează proaspătă şi neştirbită limba 
românească şi obiceiurile de-acasă. Peste şaptezeci 
dintr-o sută de mateloţi sînt oameni de la Dunăre, de la 
Chilia şi Galaţi, de la gura Prutului şi dintre ceilalţi 
vlahi, morovlahii de la Adriatica, mateloţi încercaţi, nu 
rareori piraterind cu uskocii împotriva navelor otomane 
sau venețiene, găsindu-şi scăparea de ştreang şi ţeapă 
în colonia Biîrlădeanu de la Biuiuk-Bebek, pe ţărmul 
rumeliot al Bosforului, la trei leghe mai în sus de 
colonia genoveză Galata. Dragoş Voinea Birlădeanu 
revine la fereastră, după ce întoarce clepsidra cu nisip, 
una din clepsidrele de navigaţie din sticlă de Murano, 
operă a sticlarilor dogelui şi a astronomilor, care 
măsoară cu precizie jumătăţile de oră. Multele jumătăţi 
de oră ale vieţii lui, mereu pe muchie de cuţit, mereu 
şerpuind printre stincile cumplite ale acestui sfîrşit de 
veac XVI, care este martorul prăbuşirii şi falimentului 


celei mai mari împărăţii a lumii. Spania lui Filip al II-lea, 
regele care şi-a ucis imperiul din fanatism religios şi 
din neştiinţa legilor care guvernează banul. Cucerind 
Lumea Nouă, Spania s-a pierdut pe sine, lipsindu-i 
măsura şi sensul realităţii. Bîrlădenii au ridicat un alt 
fel de imperiu. In inima împărăției Bizanțului, au văzut- 
o în toată măreţia şi splendoarea măririi, ca şi în 
amurgul ei, au asistat la decăderea şi prăbuşirea 
imperiului bizantin şi la înălţarea pe ruinele acestuia, a 
imperiului otoman, care, după epoca de slavă şi 
grandoare a lui Soliman Magnificul, iată, sub acest 
sultan Mahomed al Ill-lea, domnind de-o jumătate de 
an, următor bicisnicului Amurat III, dă semnele tuturor 
bolilor care în delungul vremurilor au surpat puterea 
imperiilor, prăbuşindu-le în uitare. Deschide fereastra 
cu ramă de fier, sorbind lacom aerul plin de odorile 
Bosforului. Are ochiul ager şi distinge limpede pe 
ţărmul anatolian, la Kandilli, cum cămilarii adună asinii, 
cămilele şi tabunul de cai pentru caravanele de negoţ 
şi cele sacre, pentru Mecca. Pe Bosfor trec spre 
Istanbul caicele grădinarilor şi pescarilor. Caicul daurit 
a lui tershane emini, mai marele şantierelor navale 
imperiale pluteşte uşor spre Rumeli-Hisari, vislit de robi 
creştini - vede ramele mişcîndu-se ritmic, sclipind în 
soare cînd vislaşii întorc pana pe lat, vede kioşkul 
albastru, cu ciubucăria aurită sub care stă Babiali 
Osman. Ştie că, întorcîndu-se de la cetate, Babiali va 
acosta la cheul Casei, pentru a-i face o vizită. Îşi mută 
privirea în curtea şantierului, vede silueta zveltă a 
pînzarului galion Libertatea pe cala de lansare, cu 
puntea albă, abia ieşită de sub rindelele meşterilor, 
lucind moale, cu castelul pupa vopsit proaspăt în 
albastru intens şi, acolo, singur, privind nu se ştie 
unde, nemişcat, îmbrăcat ostăşeşte în negru, sumbru, 


căpitanul lui cel mai încercat, morovlahul Radu Nanu 
Păcurar, omul în care şi-a pus toate speranţele, omul 
pe care, iubindu-l poate mai presus decit pe ai lui toţi, 
l-ar vrea asociat şi poate urmaş, Dragoş Voinea 
Bîrlădeanu cel Tinăr arătindu-se prea mult iubitor de 
călătorii pe mare şi prea puţin iubitor de ştiinţa 
afacerilor, de înţelegerea istoriei şi de aplecarea spre 
meditaţie. 

Tresare cînd se aude sunetul clopoţelului şi cînd un 
glas izvorit parcă din pereţi spune pe rumânie: 

— Kon Mozes Trianidos, domnia ta. 

Dragoş Voinea Bîrlădeanu cel Bătrîn iese în coridor 
şi coboară sprinten scara din lemn de stejar lustruit, în 
prînzitorul luminat prin vitrourile închipuind nave 
plutind pe ape de un albastru transparent, pline de 
peşti şi monştri marini. 

— În ce te-a păgubit falimentul Spaniei, prietene, 
întreabă Agamemnon Kon Mozes Zaal al Dheilan- 
Trianidos, omul care şi-a adoptat cite un nume pentru 
toate împărăţiile în care împărăţia lui prosperă. 

— Cu nimic, al meu prieten, fiind eu prudent din 
fire şi chibzuit. 

— N-ai crezut în mărirea lui Filip? 

— N-am crezut în raţiunea lui gospodărească, Kon 
Mozes. 

— Eu n-am crezut în ideea lui abstractă şi 
imposibilă: unitatea de Dumnezeu voită a monarhiei 
universale catolice. O unitate făcută cu sabia, 
împotriva voinţei popoarelor, în pofida ţăranilor şi 
meseriaşilor, sugrumiînd ştiinţele şi artele, făcînd să 


tacă raţiunea prin arderi pe rug, nu este tocmai o 
unitate de Dumnezeu voită. 

— Înţeleg că ţi-ai scos capitalul din Spania? 

— Înainte ca Filip să se ruineze construind o flotă 
fără viitor: „Invincibila Armada”. 

— Cu pagubă? 

— Am cîştigat un milion de reali în aur. 

— Ce voiai să înţelegi prin cuvintele „o idee 
abstractă şi imposibilă”? 

— Tu ce înţeles dai acestor cuvinte, prietene? 

— Dacă le explic prin venirea ta de la Alexandria, 
drum ostenitor şi, după cum mi-ai spus, avind capătul 
la Viena şi poate la Amsterdam, atunci le-aş lega de 
visul voievodului Mihai, cu deosebirea că acest vis nu 
este o „idee abstractă şi imposibilă”, răspunzind pe 
deplin dorinţei tuturor celor care stau sub aripa lui. 
Gîndeşte-te la o Cetate Albă domnească, nodul de la 
care ar pleca drumuri libere la Moscova, Lwow şi Praga. 
La o Brăila liberă de unde s-ar deschide drumurile 
transilvane şi cele spre Viena. La Balcanii liberi, peste 
care s-ar lega Dubrovnik-Ragusa cu Veneţia şi 
Dubrovnik-Ragusa cu Belgradul şi Dunărea. 

— N-ai vorbit nimic de Istanbul şi Bizanţ? 

— Să rămiînem la Bizanțul care trăieşte în arhonti. 
În arhonţi şi cu deosebire în Andronic Cantacuzino. 

— ÎI vor reînviat prin sabia lui Mihai? 

— Da! 

— Tu, prietene, l-ai vrea deopotrivă? 

Este întrebarea de care Dragoş Voinea Birlădeanu 
s-a temut de cînd Kon Mozes şi-a vestit sosirea prin 
porumbei călători. Trianidos n-a îmbătrinit cu toate că 
bate spre 70 de ani. Stăpin al unei bune părţi din aurul 
Epopei şi al Orientului, este deopotrivă stăpin al 
înţelepciunii şi al tainelor Efesului printre care se 


numără şi ştiinţa regenerării forţelor vitale. În tot 
Levantul se spune despre el că a descoperit elixirul 
vieţii. Işi păstrează trăsăturile frumoase, nasul coroiat îi 
dă un aer bărbătesc şi aspru, sprincenele îi sînt încă 
negre, nu crede că şi le căneşte, îşi poartă barba şi 
mustăţile tunse după moda beduină şi sub arcadele 
osoase, ochii lui cenuşii au aceiaşi expresie senină pe 
care-o dau înţelepciunea, echilibrul şi avuţia. Acum 
poartă straie orientale, arabe. Altădată, după împre- 
jurări, straiele pe care acele împrejurări i le impun. De 
multe ori l-a mustrat Trianidos pentru nechibzuinţa de 
a purta strai moldovenesc aici la Istanbul, pentru 
negoţul preferenţial cu Ţările Româneşti, amintindu-i 
mereu că adevărul stă dincolo de hotarele ţărilor şi 
împărăţiilor, în spiritul etern al umanului şi că, pînă 
cînd omenirea va înţelege acest spirit etern al 
umanului, singura armă nesupusă hotărniciei de nici un 
fel, politică sau spirituală, despotică sau luminată, este 
banul. Banul, niciodată rob, totdeauna stăpîn. Stăpîn al 
stăpinilor, stăpiîn al robilor, stăpîn al viciilor şi al 
virtuţilor, stăpîn al artelor care nu se pot împlini în 
afara lui, banul atotputernic care nu tine seamă de nici 
un fel de antagonism între oameni sau state, fiindu-şi 
lui însuşi şi tuturora măsură. Dragoş Voinea Biîrlădeanu 
ştie că Agamemnon Trianidos - pentru arhonţii greci 
din Pera şi Galata - i-a luat lui Filip al II-lea, înlăturind 
toţi interpuşii, dobiînzi de pînă la 30%; că lui Rudolf al 
II-lea, împăratul Sfîntului imperiu roman, îi ia dobiînzi 
între 20 şi 25%. Împăratul neputindu-şi plăti 
împrumuturile şi dobinzile, îi  concesionează nu 
stringerea veniturilor, asupra căreia se năpustesc 
bancherii lacomi şi  nepricepuţi, ci monopolul 
comerţului pe care-l cere Kon Mozes. Şi că în ciţiva ani 
Kon Mozes îi îmbogăţeşte pe cei asupra cărora are 


monopol, scoţindu-şi împrumuturile şi dobinzile îndoit, 
dacă nu întreit. Mai ştie că bătrînul venerabil, frumos şi 
măreț, finanţează mişcarea secretă a sufiţilor, mişcare 
egalitară şi nu-şi poate explica de ce o face cînd, fiind 
împărat al aurului, nu poate în nici un fel fi deopotrivă 
unul dintre egalitari. Şeful Casei „Bîrlădeanu şi Fiii” ştie 
deasemenea că voievodul Mihai l-a poftit pe Kon Mozes 
la Tîrgovişte, că planurile măriei sale sînt legate de 
soldele pe care le poate sau nu le poate plăti soldaţilor 
proprietari de arme de foc şi că preţurile mercenarilor 
în pieţele de arme cresc nejustificat, pe măsură ce 
segnior George Basta, comandantul imperial în slujba 
lui Rudolf al II-lea, şi paşalele din Ungaria şi Banat îşi 
fac jocurile, turcii cedînd astăzi o cetate lui Basta, care- 
o stăpineşte două luni. cedînd-o la rîndu-i turcilor, mai 
exact paşalelor cu care-şi face jocul, prilej pentru 
Avizo-uri să laude magnificele fapte de arme şi pentru 
hîrţogarii contabili să încarce conturile sultanului şi ale 
sacrei majestăţi romane cu mii de salve de archebuză 
şi muschetă, cu sute de lovituri de tun, cînd de fapt nu 
s-au tras nici pe sfert din salvele contabilizate, 
diferenţa de preţ intrînd în buzunarele comandanților 
angajaţi în la fel de sacra luptă: pentru adevărata cre- 
dinţă unii, pentru creştinătate ceilalţi. În acest joc 
perfid, menit să abată atenţia mulțimilor de la sărăcie 
şi tiranie, de la incapacitatea conducătorilor de a 
organiza prosperitatea şi comerţul, de a revitaliza 
meşteşugurile, de a salva țărănimea de la pieire şi 
supuşii de la foamete; în acest joc perfid mereu 
îmbrăcat în purpura stacojie a vorbelor mari, subliniat 
cu lovituri de tun, voievodul Mihai îşi aruncă sabia pe 
un talger niciodată luat în seamă de jucătorii cei mari: 
libertatea... Ce şanse are? Ce şanse îi dă Kon Mozes? 


— Bizanțul este o utopie, al meu prieten. O utopie 
care aduce arhonţilor bani şi le prilejuieşte oficierea de 
mistere, de adunări secrete, care să-i justifice faţă de 
ei înşişi. Cu toate că flota musulmană a fost înfrîntă la 
Lepanto, împărăția  stăpineşte încă Egeea şi 
Mediterana. O victorie răsunătoare a voievodului în 
Balcani, fie ea şi împodobită cu intrarea în 
Constantinopol, ar fi o victorie de-o clipă, spune Dragoş 
Voinea Bîrlădeanu şi bate în gongul de corabie aflat pe 
colţul mesii de lucru, masă italienească din nuc, cu 
picioare de leu, acoperită cu catifea roşie ornată cu 
franjuri din fir aurit, masă pe care se găsesc călimările, 
nisiparniţa, penele de giscă, două sfeşnice de argint cu 
cîte trei braţe (singurele obiecte simbolice, îşi spune 
Kon Mozes, trimiţind la Sfinta Treime) şi modelul unui 
pînzar, lucrat tot în argint, evident de un meşter 
italian, operă remarcabilă de cizelură fină. Kon Mozes 
ascultă argumentele gazdei  ţinîndu-şi ochii pe 
jumătate închişi, avînd aerul că acordă o importanţă 
deosebită fiecărui cuvint. li place că armatorul are o 
gîndire matematică, izvorită din ştiinţa navigaţiei. Se 
spune despre el că este unul din căpitanii care şi-au 
stabilit singuri latitudinea cu mare precizie şi că ar fi în 
legătură cu cartografi portughezi şi olandezi, cu toate 
că în acest birou, singurele semne care-i vorbesc 
despre navigaţie sînt globul lui Martin Behaim şi 
pînzarul de argint. Armatorul nu doreşte o renaştere a 
Bizanțului. O spune deschis. Bizanțul nu are nici o 
şansă militară, o victorie din afară n-ar face decit să 
tulbure țesătura fluxului comercial stabilit după 
căderea  Constantinopolului, ar rupe legăturile cu 
Orientul, turcii sînt toleranţi şi acordă negustorilor cele 
mai largi libertăţi, lucru îndoielnic sub arhonţi! Ar fi 
bine dacă Kon Mozes l-ar sfătui pe voievod în acest 


sens. Pentru tot Orientul şi pentru toată Europa 
creştină, o Dunăre liberă pentru comerţ ar fi una din 
căile de prosperitate. 

— Voievodul a lovit puternic în interesele lui 
„Turkish Company”, prietene, spune Kon Mozes 
apreciind, a cita oară, harul gazdei de a contopi într-o 
unitate plină de armonie şi personalitate, mobilierul şi 
tapiseriile de provenienţe deosebite. Apreciază gustul 
după care o cassa-panco, ladă-sofa, tot din lemn de 
nuc, refuzindu-se ciubucăriilor aurite şi stucului îmbibat 
cu praf şi aşchii din pietre preţioase la modă în mai 
toate casele armatorilor din Levant, imitînd luxuria 
florentinilor, se armonizează cu masa şi cele patru 
jilţuri de Voroneţ, sculptate, avînd ca ornament viţa de 
vie încărcată de rod - iată o nouă sugestie, îşi spune - 
jilţuri căptuşite cu perne moldoveneşti ca şi divanul 
larg, care ocupă colţul camerei, deasupra căruia, pe un 
macat negru ţesut cu trandafiri roşii, sînt prinse arme 
de abordaj, săbii scurte, securi cu cîrlig, căngi de luptă, 
subliniind dualitatea dintre comerţul pe mare şi lupta 
pe mare, dualitate căreia gazda i-a închinat o bună 
parte din viaţă, armatorii scăpătaţi răspîndind şi astăzi 
zvonuri teribile despre apucăturile piratereşti ale 
acestui Dragoş Voinea Biîrlădeanu, amestecat în aface- 
rile cîtorva domnii spectaculoase din Ţările Româneşti, 
ducînd prin tradiţie o luptă ascunsă pentru statut de 
comerţ liber în Kara Deniz-Marea Neagră şi pe Tuna- 
Dunărea, care... Gazda a ajuns la tema lui favorită: o 
flotă maritimă care să lege Istanbulul cu Brăila. O flotă 
a Dunării de Jos de la Brăila la Porţile de Fier. Aici, un 
drum săpat în munte, pe malul românesc pe care să se 
transbordeze mărfurile şi la Orşova o flotă a Dunării de 
Sus care să aibă cheuri şi comptuare la Bratislava şi 
Viena... Gazda n-a răspuns la afirmaţia lui că Mihai a 


tăiat comerţul englezesc al „Companiei Levantului” cu 
lemn de catarge, unul din cel mai bun lemn de catarge 
din Europa, venit din munţii Moldovei; cu fuior de in şi 
cînepă pentru parime şi cu seu de oaie pentru calafat, 
comerţ de care Inglitera are nevoie în lupta ei pentru a 
cuceri supremaţia pe mări, după înfringerea „Armadei” 
spaniole. Că acest fapt de necrezut a stirnit furia lui 
Barton, ambasadorul englez la Inalta Poartă, omul 
finanţat de „Turkish Company”, intim al noului sultan, 
care va face imposibilul să restabilească comerţul 
mănos al „Companiei”, indiferent de lupta voievodului 
Mihai pentru libertate, această utopie a utopiilor. Că 
prăbuşindu-se Spania catolică, singura mare putere 
europeană angajată ferm în lupta antiotomană pentru 
a stăpini Mediterana; atit regina protestantă Elisabeta 
a Engliterei, cît şi fostul rege hughenot, vicleanul 
Henric IV al Franciei, proaspăt convertit la catolicism 
din raţiuni politice, nu vor face război Porții, fiind prea 
ocupați cu propriile lor interese şi că voievodul nu-şi va 
găsi alţi aliaţi decit la bietele popoare asuprite din 
Balcani, sărace, neavînd altceva de adus sub steagurile 
răzmeriţei în afară de speranţă. Rudolf al II-lea, chinuit 
de rivalităţile dintre rubedeniile lui, nu are nimic 
imperial în el, este un biet ceasornicar ratat şi un 
astronom diletant; iar cancelarul Zamoisky al Poloniei 
este mai ostil Sfintului imperiu roman decit înaltei 
Porţi. Cit despre Moscovia, este o împărăție puţin 
cunoscută, aflată prea departe de interesele unui drum 
liber cu Nordul, aşa cum visează armatorul gazdă. 
Atunci? 

— Merg cu o treime în acţiuni negociabile, sau în 
aur, pe ideea comptuarului în Lumea Nouă; dacă mă 
laşi să cumpăr o patentă englezească. Este răspunsul 
meu la ce mi-a vestit fiul domniei tale cînd ne-am 


întîlnit la Rhodos. Pentru asta, trebuie să-mi primeşti în 
echipaj pe omul meu de taină, Abihu Said, care va 
rămîne sub tăcere, ca socotitor şi administrator al 
comptuarului, cu dreptul ca după patru ani să poată 
deschide un alt comptuar pe numele lui, retrăgind din 
afacere treimea iniţială, dobinzile fiind calculate în 
profiturile acestor patru ani, spune foarte încet 
Agamemnon Kon Mozes Zaal al Dheilan-Trianidos... 
Pentru asta sînt aici. Şi pentru duşmanul nostru de 
moarte, „Casa Salvaresso”... Să începem, prietene, 
negoţul nostru de veşti. 

În odaie intră neauzit un matelot cu o tabla din 
argint pe care fumegă aromitor filigenele de cafea. 

— Pe Sfînta Fecioara din Tarbes, dragul meu Jean, 
nu țin minte nici un citat din întreaga istorie a citatelor 
celebre, care să rivalizeze cu fraza spusă de regele 
nostru în acea celebră zi de 22 martie 1594 la poarta 
Saint-Denis. „Recommandez-moi à votre maître, mais 
n’y revenez plus”. Sau poate este cineva, pe aici, prin 
preajmă, care nu este de părerea mea? 

Baronul Louis de Vic-Fézensac, scund, atletic, cu 
pletele frizate proaspăt, cu bărbița şi mustățile 
potrivite şi date cu ulei parfumat, îşi fixează ochii 
foarte albaştri, aproape străvezii, asupra insului 
îmbrăcat în negru, slujit de un fel de diacon pe 
jumătate hidalgo, sau de un hidalgo pe jumătate 
diacon, care îşi devoră porția de clapon, fără să-i dea 
nici o atenţie. Ba dimpotrivă. Insul pare că se 
înveseleşte brusc şi spune într-o spaniolă atît de 


limpede amestecată cu dialectul francez vorbit în sud, 
încît baronul vede roşu: 

— Pioase fra Angelico, nimic mai lamentabil pe 
lumea asta decit un sperjur. Atunci cînd sperjurul 
ajunge să cumpere un regat, sfîrşitul lumii este pe- 
aproape. Deci, sa onorăm masa căpitanului nostru şi să 
bem, atita vreme cît păcatul acesta capital nu ne-a 
atins sufletele. 

— Amen! spune diaconul-hidalgo, posesor al unei 
spade uriaşe cu două tăişuri. 

— Tipul are umor, baroane, spune vesel cavalerul 
Jean de Mirande... 

— Asta nu-l scuteşte de o bună lovitură de spadă... 

— Să fim prudenţi. Nu ne găsim la Paris. Binefăcă- 
torul nostru ne-a recomandat moderație. Simt cum 
încep să mă mănince palmele şi mă, rog Domnului să 
mă ungă cu harul răbdării. Dacă mă gîndesc bine, omul 
în negru îşi vedea liniştit de claponul lui, cînd tu, Louis, 
l-ai provocat Şi pe onoarea mea, a răspuns ca un 
adevărat  gentilom. Asta nu mă împiedică să 
aprofundez tactica după care să-l trimit la Dumnezeul 
lui catolic, tăiat în felii subţiri, presărate din belşug cu 
sare. 

Cavalerul Pierre de Mirande, măreț în costumul lui 
pe jumătate de muşchetar, pe jumătate de spahiu, 
domină cu statura de uriaş grădina-locantă printre 
mesele căreia se mişcă mlădios, parcă răspunzind unor 
ritmuri auzite numai de ele, ospătăriţe tinere, gătite cu 
brățări şi salbe după moda din vechea insulă Lesbos. 

— Smerite fra Angelico, mi se pare că doña Isabela 
va avea de lucru cît de curînd. Sper ca slujnicii sper- 
jurului să aibă gentileţea de a mă lăsa să-mi termin 
pieptul de clapon. Umple-mi cupa cu această licoare 
divină. Pe adevărata cruce a lui Hristos, domnilor! 


Beau în cinstea celui care va simţi cel dintii, sărutul 
doñei Isabela... Vă avertizez că va fi cel dintii şi cel de 
pe urmă sărut, pe care ilustra doamnă vi-l oferă cu 
graţie. 

Cavalerul în negru se răsuceşte spre masa celor 
trei gentilomi francezi şi atunci se întîmplă mai multe 
lucruri în acelaşi timp. Baronul Louis de Vic-Fezensac, 
care vislise pe galerele lui Saladin Chiorul, împăratul 
Cycladelor, participant la răscoala robilor condusă de 
căpitanul Mirzea al tighecenilor domneşti slujind 
voievodului Mihai al Ţării Româneşti, vede cum 
manşeta din dantelă de Andaluzia lunecă uşor pe 
dreapta spaniolului, atunci cînd ridică pocalul şi cum, 
oroare, descoperă semnul lăsat la încheietura miinii de 
belciugul de fier care se aplică robilor creştini, vislaşi 
pe galerele piraţilor barbareşti. Cavalerul Pierre de 
Mirande observă că stînga spaniolului este amputată 
de la încheietură, mîna fiindu-i înlocuită cu un fel de 
pumn din argint, terminat cu un cîrlig. Se aude răpăitul 
mărunt al unor dairale şi tamburine, în grădina locantei 
se curmă toate murmurele, dealtfel cuviincioase, cu 
toate că la mese stau bărbaţi ciudaţi, îmbrăcaţi într-un 
amestec pitoresc de piese de îmbrăcăminte, pălării 
franţuzeşti cu cioc, cu/ d'assiette cu pene de fazan, 
gulere valoneze, tunici muschetare, pieptare din piele, 
pourpoint-uri din catifele verzi şi portocalii, cu fireturi 
din fir de argint, veste şi laibăre morovlahe, din pănură 
albă, tichii şi fesuri cu ciucuri negri, basmale de 
matelot, roşii, totul ca într-un Vavilon vestimentar, unii 
cu figuri crîimpoţite de fier, crunţi, neguroşi, părînd mai 
mult  spadasini de profesie, decît neguţători sau 
meseriaşi sau nobili. Este de fapt un amestec eterogen 
şi democrat de mateloţi şi gentilomi, de oameni de 
arme şi neguţători, care la sunetul aţiţător al dairalelor 


amuţesc şi se întorc spre terasa locantei scăldată în 
lumina dulce, zmeuriu-albăstruie care cade peste 
Cornul-de-Aur. Cavalerul Jean de Mirande nu dă nici o 
atenţie terasei care pare să-i fascineze pe 
consumatori, toţi numai bărbaţi şi care înregistrase cu 
ochi de cunoscător frumuseţea stranie a ospătăriţelor, 
ca şi discreţia lor, ca şi lipsa de agresivitate a 
consumatorilor, mai curînd curtenitori cu oarecare 
umilinţă, decit vulgari. El inventariază lacom arsenalul 
purtat de bărbaţii prezenţi, de la spada straşnică „au 
Mascaron” la sabia curbă de Damasc cu garda în 
filigran de argint şi teaca din piele ferecată cu argint 
bătut în peruzele; de la hangerele-bijuterii, operă a 
artizanilor orientali, la stiletele florentine şi venețiene; 
de la pistoalele cu cremene la cele mai moderne 
produse ale atelierelor englezeşti, pistoalele cu cocoş; 
arsenal punînd în valoare acel dar pervers al omului 
epocii, care împrumută uneltelor dătătoare de moarte, 
harurile sublime ale artei, cum ar spune prietenul său 
şi al regelui, Agrippa d'Aubigne, literatul hughenot la 
care l-a cunoscut pe acel fără egal Pierre de Bourdeille, 
seigneur de Brantôme, autor al vieților oamenilor iluştri 
şi ale marilor căpitani, precum şi indiscret cronicar al 
vieților femeilor ilustre şi femeilor galante, nu se ştie 
de ce altfel ilustre, decît prin galanterie. Vederea 
panoramei fascinante a Cornului de Aur şi dincolo, a 
Istanbulului, cu minaretele lui albe filigranînd cerul de 
lapislazuli, îi reaminteşte brusc Parisul şi pe dulcea lui 
amantă, micuța contesă Marie de Saint-Rémy, nepoata 
sîngerosului asasin al hughenoţilor din Guyenne, 
Montluc. Gîndind la farmecele amantei sale şi la 
stratagemele delicioase folosite pentru a scăpa de 
supravegherea bravului conte de Saint-Remy, la felul 
cum se deghiza în florăreasă, ori în soldat, cavalerul 


Jean de Mirande observă cum un bărbat înalt, înfăşurat 
într-o pelerină azurie, cu o legătură petrecută peste 
ochiul drept, cu barba frizată, scoate de sub pelerină o 
lunetă şi cercetează lacom Cornul de Aur. Urmărind cu 
privirea direcţia lunetei vede un galion zvelt acostînd la 
unul din cheurile portului Galata printr-o foarte 
spectaculoasă manevră de vele. Grădina locantei este 
etajată în terase pe panta abruptă care urcă din 
Tophane spre Galata Saray. Trepte din piatră păstrînd 
urmele scoicilor unesc terasele între ele. O bordură din 
aceeaşi piatră poroasă îmbibată de scoici mărgineşte 
firul unui piriu care cade din cascadă în cascadă, pînă 
în bazinul cu peştii vii, avînd pe margini harpoanele cu 
care clienţii îşi prind singuri saramura sau plachia 
rivnită. Pergole de lemn ţesute cu glicine şi caprifoi 
alcătuiesc o boltă vegetală în care ciripesc păsările. 
Pergola ultimei terase dincolo de care se ridică zidul 
clădit poate din piatra fortificațiilor genoveze este 
formată din viţă de vie înflorită. De aici coboară peste 
grădină un parfum suav, care predispune la poezie şi 
abandon. La o masă din lemn doi bărbaţi îmbrăcaţi în 
negustori levantini descojesc portocale şi le storc într- 
un pocal cu rachiu de anason. 

— N-am putut prinde porumbelul, Doamne fereşte, 
spune bărbatul înfăşurat într-o manta verzuie, tocită, 
căreia i se vede urzeala. 

— Oricum, „Libertatea” tot va fi lăsată la apă, 
mormăie al doilea bărbat, care, cu toate că amiaza 
duminicii de mai este caldă, poartă un veston gros, din 
stofă liovenească, tivit cu blană de vulpe. 

— Numai dacă între timp, Doamne fereşte, nu ia 
foc de la vreun trăsnet, Doamne fereşte, de la vreo 
barză care scapă tăciunele din plisc, Doamne fereşte, 
cine-o poate şti? 


— Taci!... lată-l pe „il capitano”. 

— A auzit chemarea Loredanei, blestematul şi, 
Doamne mă fereşte de Antichrist, spune pe ruminie cel 
cu mantaua verzuie... M-am săturat de pribegie, 
Doamna fereşte, şi de mîncat din blidul milei... Acasă 
or fi înflorit salcîmii, Doamne fereşte? 

Pe terasa din mijloc apar doi bărbaţi purtînd cizme 
galbene fără pinten, săbii scurte de abordaj agăţate la 
lente late din piele roşie închise cu paftale de argint, 
brîie albăstrii din mătase, strînse peste tunicile azurii şi 
pe cap căciulite ciudate, din catifea venețiană tivite cu 
pîntece de jder. Cînd cei doi se aşază, tamburinele 
nevăzute îşi îndesesc ritmul şi pe terasa locantei se 
iveşte o femeie înaltă, cu forme voluptoase, purtînd 
părul rosu-arămiu într-un conci ridicat în creştetul 
capului strîns într-o eşarfă tutunie de sub care bucle 
răsucite savant îi cad pe frunte şi pe gitul alb, arcuit 
grațios din gulerul tivit cu strafuri din argint. Rochia 
lungă, din catifea tutunie îi îmbracă umerii rotunzi, 
urmîndu-i cu graţie savantă linia mijlocului şi a 
şoldurilor, ca să cadă în falduri şi volane peste papucii 
ţesuţi cu fir de aur. Corsajul, despicat „en penseron” 
pînă la cingătoarea din piele bătută cu pietre 
strălucitoare, lasă să i se vadă dantela care-i mîngiie 
sînii plini. Femeia se apropie de balustrada din lemn a 
terasei. | se văd degetele lungi, unghiile lăcuite, buzele 
carminate, obrazul dat cu pudră de iris, ochii adînciţi 
cu pastă verzuie. Este o femeie de o frumuseţe 
sălbatică, lumina zilei o împodobește straniu, ca şi cînd 
femeia ar avea capacitatea s-o absoarbă şi s-o rever- 
bereze mai apoi tandru şi misterios, ca pe-o aură. Cei 
doi bărbaţi abia aşezaţi la masă se ridică şi, scoţindu-şi 
căciuliţele, se înclină adînc. 


— Bună ziua, Loredana Brocca, spune unul dintre 
bărbaţi în levantină. 

— Fii binevenit la noi, căpitane, răspunde femeia 
cu un glas puţintel aspru şi răguşit; dar care conţine o 
muzică ascunsă, un fel de sonoritate melodioasă, de 
lăută. 

— Bună ziua, Loredana, spun mesenii într-un cor 
de glasuri bărbăteşti. 

— Bună ziua, vitejilor. 

Femeia se înclină uşor spre bărbaţii ridicaţi în 
picioare. Apoi se retrage cu mers unduitor, de regină. 

— Şi eu care-am confundat această monastire, cu 
o tavernă, spune înciudat baronul Louis de Vic- 
Fezensac... Spaniolul este un fost galerian, asta 
scutindu-l de oboseala de a o minui pe a sa doña 
Isabela. Patroana tavernei se arată a fi o principesă, 
bacantele nişte nobile doamne şi totul un plictis nebun. 
Domnule spaniol, ia-ţi prea-cucernicul scutier şi, pe 
legea mea, nicăieri nu vei fi mai bine primit decit la 
masa asceţilor care sîntem... Baronul Louis de Vic- 
F&zensac la ordinul domniei tale! 

Baronul face o reverență curtenitoare: 

— Chiar dacă don Pedro Perez de Hispaniola- 
Figuera, comandor al Calatravei, nu apreciază fraza 
regelui vostru hughenoto-catolic, adresată trupelor 
spaniole care părăseau Parisul în care regele meu o 
voia regină pe infantă? 

— Milledieux! 

— Pe Sfinta Fecioară din Tarbes! 

— Omul trebuie despicat în patru. 

— Cunosc această bravoure paradeuse à la 
française... Pe Madonna. O vreţi pe Isabela, goală, sau 
îl vreţi pe don Pedro... 


—... Perez de Hispaniola-Figuera. Îmbrăcat, ce 
dracu, nu am dobiîndit chiar pînă într-atita obiceiuri 
musulmane. 

— Îmbrăcat şi însetat! 

— Să ne mutăm la masa gasconilor, prea cuvioase 
escudero mio. 

— Să ne mutăm, stăpine. 

Totul se face cu gălăgie, zăngănit de săbii, 
ocheade aruncate ospătăriţelor-călugăriţe, nu fără ca 
Jean de Mirande să observe cum omul cu lunetă (acum 
şi-o strecurase din nou sub pelerină) îi spionează şi, se 
pare, înţelege destul de bine ce vorbesc. Baronul de 
Vic-Fezensac ridică pocalul cu vin generos de Chios în 
sănătatea tuturor galerienilor salvaţi din ghearele 
piraţilor musulmani şi trăitori chiar în inima împărăției 
lui „Grand Turc”. La al doilea pocal ridicat în numele 
toleranţei al cărei port-stindard este regele Henric IV, 
spre deosebire de fanaticul ranchiunos Filip II, se află 
în mare povestea fiecărui nobil domn aici de faţă. 
Bătînd cu garda spadei cumpărată dintr-o dugheană de 
armurier din bazar, Kapeli Çarsi - pe o parte din 
avansul din solda lunei mai, plătită de casierul 
Companiei „Bîrlădeanu şi Fiii” —, cavalerul Pierre de 
Mirande cere să afle taina vieţii noului său prieten, pe 
care Jean de Mirande îl apreciază ca pe un hidalgo 
sărăcit de fanteziile ambiţioase ale regelui său; viteaz 
şi încăpăţinat, mindru şi rău de colţ. Baronul de Vic- 
Fezensac vrea să ştie de ce şi-a trecut în titlu numele 
insulei Hispaniola, dacă a fost în Lumea Nouă şi unde 
şi-a pierdut pumnul stîng. La rîndul său, don Pedro 
Perez de Hispaniola-Figuera vrea să ştie ce căi ale 
destinului au urmat cei trei gasconi, vizibil jumuliţi, 
vizibil scăpaţi nu de mult din ghearele şefilor de 
echipaj de pe galerele păginilor, a căror piele miroase 


încă a năduşeală şi a lovitură de bici, deci a sînge 
închegat şi a rană dezinfectată cu urină. Apreciază 
faptul că noii săi prieteni au frecventat asiduu băile 
turceşti, adevărate binefaceri pentru bărbaţi ca ei, fără 
ca acest tratament să-i mîntuie de mirosurile de 
galerieni, intrate adînc în trupurile lor. Dacă nobilii 
gasconi au o taină sau un jurămiînt, care le interzice să 
vorbească, don Pedro Perez de Hispaniola-Figuera nu 
insistă, legindu-se de ei prin ceea ce au avut comun în 
vieţile lor: galera. La acest discurs al nobilului hidalgo 
gasconii răspund: mi/ledieux, pocapdedieux, pe barba 
sfintului Anton, pe sfinta Fecioară din Tarbes, jurînd că 
sînt liberi de orice jurămiînt, că de fapt au o poftă 
nebună să jupoaie de vii pe toţi spaniolii din lume, în 
afara celor doi prezenţi şi că, ei fiind trei, pot asculta 
mai reculeşi povestea vieţii celor doi şi că, oricum, ei 
sînt gazdele, aşa că cinstea de a începe această agapă 
a confesiunilor revine de drept şi de fapt lui don Pedro 
Perez de Hispaniola-Figuera, comandor al Calatravei. 

— M-am născut în Ţara Baştilor, în apropierea 
locului unde s-a născut Ignaţiu de Loyola şi în anul 
morţii lui, îşi începe povestirea don Pedro Perez de 
Hispaniola-Figuera, în vreme ce pe apele azurii ale 
Cornului de Aur se vede lunecînd ca în vis un caic aurit, 
cu tendă din purpură, acoperit cu flori, înconjurat de 
zeci de caice mai mici de pe care se ridică spre locantă 
valurile cînd melodioase, cînd ascuţite ale unei melodii 
orientale plină de nostalgie. 

— Dragostea, familia, averea sînt lanţurile - ut ita 
dicam - ca să zic aşa, care leagă libertatea la spiritul 


comun, grosier, nedemn de o iniţiată, principesă. În 
numele lui Arheus - forţa vitală a cărei stăpînă sînteţi 
purificaţi-vă!  Renunţaţi să vă duceţi la Viena. 
Horoscopul mi-a lămurit misterul acestui drum. Nu de 
dragul libertăţii popoarelor îl faceţi! II faceţi de dragul 
unui bărbat. Blasfemie, principesă! Cînd soarta a făcut 
din voi o iniţiată!... Cînd aveţi aici marii magistri ai 
sufiţilor!... Cînd aveţi aici firele care leagă toate 
nemulţumirile Orientului, cu toate intrigile 
Occidentului... Cînd puteţi influența femeile lui 
Mohamed, vizirii şi paşalele, cînd arhonţii vă stau la 
picioare, cînd... /mo pectore - din inimă, principesă, 
rămîneţi!... 

Mărgărita Basarab ascultă distrată cuvintarea plină 
de patos pe care doctorul Medio - „magister în artibus, 
pelerinus universalis”, - o ţine alergind de colo colo 
prin scriptorium, sub privirea ironică a  Voicăi 
Bîrlădeanu. Voica nu are nici urmă de har pentru 
Scientia mutationum - acea ştiinţă a transformărilor 
conținînd chimia şi alchimia - nu poate fi medium 
pentru transmiterea mesajelor mentale, nu are nici o 
aplecare spre artele frumoase sau spre matematici, 
după cum studiul operelor lui Philipus Aureolus 
Theophrastus alias Theophrastus von Hohenheim, alias 
Paracelsus, ucenicul lui Nicolo Leoniceno din Vicenta şi 
magistrul necontestat al doctorului Medio au lăsat-o 
rece pînă la limita de jos a indiferenţei, adică pînă 
acolo de unde începe ura. Incuiată de doctor Medio în 
scriptorium, avînd drept interlocutori „Volumen 
Paramirum”, sau „Astronomia Magna” sau „De felici 
liberalitate”, ale numitului Paracelsus; ori Plutarh, ori 
Aristoteles, ori Euripide, ori Sofocle, Voica deschidea 
ochetele ferestrei, lega scara din mătase de piciorul 
mesei, cobora în curtea interioară şi ajungea într-un 


suflet la şantier, acolo unde clocotea viaţa, unde 
veneau pinzarele încărcate cu trunchiuri de brad de la 
Dunăre, tragind după ele plutele cu zeci de trunchiuri 
de brad şi molid roşu, unde caicele descărcau mărfurile 
aduse de caravanele sosite din Orient pe celălalt țărm 
al Bosforului, unde cioplitorii în lemn fasonau chilele şi 
coastele navelor noi, unde mirosea a catran fiert, a 
aşchii de brad, a scîndură de stejar pusă la uscat, 
poate de zeci de ani, stive uriaşe din scîndură de 
stejar; acolo răsunau cîntecele ţapinarilor, strigătele 
meşterilor dulgheri, îndemnurile edecarilor şi ale 
vislaşilor liberi de pe mahune, acolo pescarii veneau cu 
bărcile lor pline de peşti argintii, totul era acolo viaţă şi 
culoare şi tinereţe, pe cînd aici? 

Principesa Mărgărita priveşte visătoare la florile 
albe de liliac care se leagănă uşor în briza parfumată a 
înserării duminicale. De la plecarea căpitanului Mirzea 
la Tîrgovişte şi de acolo la Viena, în slujba voievodului - 
a avut vreme să-şi hotărască destinul. Poate destinul ei 
s-a hotărît din clipa cînd s-a ambarcat pe Albertina 
spre a-l însoţi pe Mirzea în aventura egeeană, menită 
să dezlege o parte din ghemul intrigilor care se ţese la 
Istanbul în jurul voievodului. Spune în gînd „voievodul”, 
fără nici o urmă de patimă, cu toate că a iubit pătimaş 
visele lui de libertate, patima lui pentru aceste vise, 
demnitatea lui bărbată, nebunia lucidă a planurilor lui 
care cuprindeau sub aripile lor uriaşe Balcanii, 
refacerea imperiului Bizantin şi la Dunăre, renaşterea 
Dachiei străvechi sub un singur schiptru şi sub o 
singură sabie... lubise nebuneşte visul bărbatului mai 
presus decit pe bărbatul însuşi. Bărbatul îşi cioplise 
slava cu sabia, stătea în scaunul lui voievodal 
înconjurat de curteni şi diplomaţi, avea soţie şi copii, 
vechea lui amantă Tudora îi rămăsese credincioasă şi 


pe firmamentul curţii apăruse o nouă stea, Velica 
Genga, fosta soţie a lui Aron-Vodă al Moldovei, fiica 
marelui vornic Ivan Norocea, şi actuala soţie a unui 
italian, favorit al principelui Sigismund  Bâthory. 
Iscoadele ei şi iscoadele lui Mihnea Turcitul, iscoadele 
Divanului, ale haremului, ale paşalelor, ale lui 
Alexandru cel Rău, ale altor rivnitori la tron aduc veşti 
şi ea află, cumpără sau vinde veşti, după necesităţile 
domnului de la Tîrgovişte, rămas undeva, într-o amin- 
tire de tinereţe, cînd se plimbau cu caicul pe Bosfor. 
Mihai era neguţător, cînta cu glas de bas cîntece de 
alean, Nichifor Parasios recita poeme eroice compuse 
de el însuşi şi Radu Nanu Păcurar stătea neguros la 
cîrmă, nevisînd altceva decit autonomia chefalohoriilor 
morovlahe şi unirea lor cu Ţara într-un nou imperiu ca 
al Asăneştilor, pus sub schiptrul voievodului. A fost 
vremea planurilor măreţe, cînd între două intrigi şi 
două negoaţe, Andronic Cantacuzino, din stirpea 
împăraţilor, o voia împărăteasă a acelui Bizanţ fantast, 
trăitor doar în visele lor, aşternindu-i la picioare 
bogăţiile unui descendent imperial, strînse sub 
împărați ai casei Osman, cuceritori ai fostului imperiu 
şi stăpinii lui necontestaţi. 

Pe urmă un bărbat în carne şi oase, slujitor al 
barbatului-vis, şi-a pus viaţa pentru ea, a luptat cu 
arma în mînă pentru ea, făcînd-o să audă murmurul 
vîntului în crengile de liliac, să înţeleagă sensul 
amurgurilor şi  nesfirşita bucurie a  răsăriturilor, 
smulgind femeia din asceza ei fanatică şi redind-o 
rosturilor ei fireşti. Doctor Medio îşi trage uşor piciorul 
drept: are chip satanaelic, cu nasul coroiat căzind 
peste mustăţile lungi, înţepenite cu saciz, bărbiţă 
neagră de tap, sprincene sîrmoase, negre, frinte în 
unghi drept, fruntea gălbuie roasă de calviţie; poartă 


un fel de anteriu roşu, culoarea doctorilor în medicină, 
anteriu care la nevoie poate fi luat drept pelerină şi ca 
o sfidare adusă legilor musulmane un pantalon bufant 
„haut-de-chausses" verde, culoarea Profetului, asortat 
cu o tunică de un verde închis, culoarea cojii de nucă, 
tunică încheiată la git cu un guler „fraise” dintr-o 
mătase de un alb dubios, festonat, care-i ţine capul ca 
pe tipsie. Este înalt, uşor adus de spate, face să-i 
zăngăne sabia amărită, poartă ciorap din tricot roşu şi 
pantof de lac încheiat cu catarămi mari argintate. Este 
medicul, dascălul şi chimistul Casei „Birlădeanu şi Fiii”, 
ştiindu-se despre el că a scăpat de rugul Inchiziției 
abjurindu-şi credinţele ştiinţifice, că este un „homo 
universalis”, fără să-şi revendice altă patrie decit 
libertatea absolută pe care se pare că a găsit-o în chiar 
inima imperiului autocrat al sultanului. 

Doctor Medio îşi pledează propria lui cauză. 
Singurele „mistere” pe care le poate oficia sînt cele 
legate de facultatea Mărgăritei de a recepționa 
mesajele mentale transmise de iniţiatorul ei, Hidayet 
Riza Han, şeic şi emir în vechiul sultanat de 
Iskenderun. O asistă cînd are stări de transa. Nu este 
un iniţiat ci un adept al lucrurilor şi remediilor naturale, 
un materialist care atunci cînd nu înţelege, spune 
filozofic că ceea ce astăzi i se pare de neînțeles din 
pricina nepriceperii lui, mîine i se va dezvălui în pro- 
funzimea adevărului nevăzut, datorită progresului pe 
care însuşi l-a făcut în cunoaştere, 

— Opreşte-te, prietene, spune principesa 
Mărgărita, din fotoliul adînc de Voroneţ. Hotărirea mea 
este luată. Ea mă slujeşte, slujind deopotrivă libertatea 
şi „Casa” care ne adăposteşte cu atita generozitate. 
Învaţ-o pe Voica să tămăduiască rănile de sabie şi de 


plumb. Este singura ei pricepere. Şi acum lasă-ne 
singure. Avem de vorbit ca între femei. 

— Cînd plecaţi, principesă, întreabă mortificat 
doctor Medio. 

— În zori! 

— Atunci, pe niciodată, spune sumbru omul 
satanaelic şi prosternîndu-se, iese livid, strîngîndu-şi 
spasmodic nenorocita pălărie franţuzească cu cioc, 
care nu se asortează cu nici una din piesele lui 
vestimentare. 

— Te iubeşte nenorocitul, spune Voica-llinca, sare 
de pe scaunul florentin şi se aşază pe covor, la 
picioarele Mărgăritei, culcîndu-şi capul în poala rochiei 
venețiene din catifea vişinie. Ea însăşi o iubeşte straniu 
pe Mărgărita, pe jumătate ca o soră, pe jumătate ca un 
amant, este geloasă pe afurisitul de tătar Mirzea care i- 
a furat-o şi în acelaşi timp se bucură pentru Mărgărita 
care se ofilea aici, neprimind dragostea nimănui, cu 
gîndul la iubitul ei de cuget, Mihai Voievod, acel bărbat 
uriaş, venit mereu de undeva din lume la „Casă”, care- 
o sălta pe genunchi pînă şi acum doi ani, cînd ea era o 
Voică adevărată şi care umplea odăile cu făptura, cu 
glasul lui bubuitor, cu visele lui şi mirosurile lui de 
mirodenii, de văzduh, de curelărie, de arme şi de cal 
năduşit. 

— Ai vorbit cu tata, Mărgărită? 

— Vorbit. 

— Şi? 

— Imi dă răspunsul la cină... Zice că în toată istoria 
„Casei”, numai trei femei au navigat. 

— Am să fiu a patra. 

Voica sare în picioare. Se strimbă ţuguindu-şi 
buzele, ridică macatul de pe „cassone” -le pictat cu 
scene venețiene, scoate o floretă de scrimă ascunsă 


acolo (numai la gîndul acestui sacrilegiu bietul doctor 
Medio ar fi făcut o criză de colici) şi într-o armonie 
dulce şi energică salută cu floreta, ia poziţia de luptă şi 
execută o serie de asalturi, de parăzi şi riposte, cu o 
iuţeală şi agilitate de negindit, apoi îşi scoate cu 
mişcări pripite rochia de hetaia roşie, rămînînd într-un 
costum straniu, un tricou marinăresc şi chilot-pantalon 
tricotat, îşi aruncă pantofii din picioare şi reia asalturile 
cu o viteză şi o precizie uluitoare, înţepînd cu strigăte 
scurte perna aşezată pe cassone, tropăind, înviîrtindu- 
se ca un titirez, privită solemn şi mahmur de tomurile 
savante, rînduite auster în rafturile scriptorium-ului. 
Roşie, gifiind aţiţat, Voica-llinca Bîrlădeanu sărută lama 
floretei şi se aruncă în braţele Mărgăritei. 

— Cine te-a învăţat, îi şopteşte principesa la 
ureche. 

— EI, răspunde tot în şoaptă Ilinca. 

Are 17 ani, este zveltă, înaltă, cu părul roşcat tuns 
scurt, sînii îi împung obraznic tricoul marinăresc, este 
arsă de soare, are cîţiva pistrui pe nas, ochi verzi, mari. 
Mărgărita, o strînge în braţe şi-i spune cu glas adînc: 

— Inainte de orice, învaţă să fii femeie... Deschide 
lacra verde, iată cheia (Mărgărita scoate o cheiţă din 
cingătoare) şi încuie uşa. 

— Este o taină „spirituală”?... Doamne, cît mă tem! 

— Este taina, arma şi puterea noastră, prostuţo!... 
Curaj! 

Voica Biîrlădeanu deschide lacra cu un gest 
şovăitor. Cînd ridică temător capacul, scoate un strigăt 
de copil încîntat. 

— Dumnezeule, Mărgărito! 

Intr-o clipă mîinile ei agere aşază pe covor peruci 
cu plete bogate, blonde şi brune, roşii-arămii sau 
argintii, coliere şi diademe strălucitoare, trei rochii 


somptuoase din catifele şi  mătăsuri venețiene, 
pudriere de cristal, mici vase din porțelan pentru 
sulimanuri, flacoane răspîndind arome ameţitoare, 
brățări şi cingători bătute în nestemate, evantalii 
spaniole şi venețiene, eşarfe din mătăsuri străvezii şi 
unduitoare de Mosul. 

— Astă-seară petrecem la Loredana Brocca, spune 
Mărgărita. Scaldă-te în baia mea, te aşteaptă Aişe, pe 
urmă vino să te gătesc. 

— Tata ştie? 

— La ce i-ar folosi, ride Mărgărita şi-i face semn să 
plece, în vreme ce în uşa scriptorium-ului se aude un 
ciocănit uşor care se repetă de trei ori. 

Este o înserare de mai dumnezeiască, amurgul 
învilvorîndu-se în culori sîngerii care se scurg din cer în 
apele grele ale Cornului de Aur. Caicul imperial 
purtîndu-l la bord pe împărat şi favoritele haremului, 
înconjurat de flota luntrilor cu muzicanți şi curteni, cu 
zaharicale şi fructe, cu şerbeturi şi rahat, cu bufoni şi 
înţelepţi, cu paşale războinice venite să între în grațiile 
noului stăpîn, cu astronomi şi medici gata să dea 
răspunsuri  ticluite care fac plăcere în dauna 
adevărului, mai mănose decit un ziamet cu zece sate, 
caicul aurit se întoarce de la Palatul de vară la cheul 
Topkapy Saray,  lunecîind maiestuos pe apele 
fosforescente. Văzut din grădina-locantă a Loredanei, 
Brocca, peisajul are ceva din O mie şi una de nopți. La 
masa de sub pergola cu glicine şi caprifoi s-a auzit 
povestea vieţii lui don Pedro Perez de Hispaniola-Fi- 


guera, comandor al Calatravei, care în pofida figurii lui 
ascetice, avînd ceva de vultur mizantrop şi blazat, s-a 
dovedit un înfocat adept al artelor, mereu refuzat de 
muze şi aruncat în zodia lui Marte, căreia îi slujeşte 
fără nici o tragere de inimă. Don Pedro a ucenicit pe 
lîngă „maestrul maeştrilor şi regele absolut al tuturor 
pictorilor trecuți, prezenți şi viitori”,  cretanul 
Domenicos Theotocopoulos, cunoscut la Toledo şi nu 
numai la Toledo sub numele de El Greco. Cavalerul 
Jean de Mirande, care în trinitatea gasconă are rolul să 
ţină sub observaţie tot ce înconjoară această trinitate 
şi să facă zilnic un raport-sinteză al observaţiilor, care 
la Paris a frecventat cercurile artistice, a desluşit în 
povestirea spaniolului un fel de pudoare, atunci cînd a 
vorbit de ucenicia sa în ale picturii, vorbind mai mult 
despre originalitatea viziunii maestrului, decît despre 
propriile lui succese în arta mestecării şi frecării 
culorilor. De la El Greco, don Pedro a trecut la al doilea 
idol al său, don Luis de Gongora y Argote, pe care-l 
compara mereu cu madrilezul Lope de Vega Carpio. 
Ucenicise şi în arta dizenelor, a letrillelor, scrisese 
cîteva drame cutremurătoare, dar opacitatea stupidă a 
patronilor de teatru şi incultura actorilor îl aduseseră la 
sapă de lemn, fiind nevoit să se ambarce pentru 
Lumea Nouă ca şef al artileriei de pe galionul £E/ Sole. A 
luptat cu flibustierii. A luptat cu corsarii reginei 
Elisabeta. A văzut lăzile cu aur şi argint aduse din Chile 
peste istmul Panama, la Colon. A trăit o viaţă fabuloasă 
în pofida Inchiziției: ei da, pe Sfinta Madonă din Toledo, 
acolo este taina lui, în Hispaniola, insulă al cărei nume 
şi l-a luat ca să-i fie jurămînt de neuitare (Jean de 
Mirande observase că atunci cînd don Pedro a rostit 
numele insulei, şi-a apăsat palma pe piept, apoi şi-a în- 
fipt-o în centura lată şi groasă din piele roşie, bătută 


din ţinte de argint). Atunci cînd echipajul lui £/ Sole se 
aştepta mai puţin - £/ Sole încheia convoiul de toamnă 
al Flotei aurului, cînd începuseră să se zărească în de- 
părtare virfurile semeţe ale Sierrei Morena, în ape nici- 
odată spurcate de piraţii barbareşti, pe înserat, £/ Sole 
a fost abordat de patru feluci ieşite dintr-un banc 
trecător de ceaţă. Don Pedro a fost rănit în lupta cu 
sabia, un sarazin tăindu-i mîna la încheietura pumnului 
şi tot acela vîndecîndu-l prin lipirea venelor cu fierul 
roşu. E/ Sole căzuse în mina piraţilor lui Murad Reis, 
ucenicul lui Ali cel Negru, spaima Mediteranei. Cum nu 
avea cine să-l răscumpere, don Pedro şi-a încredinţat 
sufletul Domnului prin intermediul lui fra Angelico, 
confesorul navei, rănit şi el în lupta cu maurii şi trupul 
planurilor de evadare încredințate aceluiaşi confesor şi 
scutierului său sarazin. 

Pînă la acest punct al povestirii, don Pedro dăduse 
dovada unui calm absolut. Din acest punct al povestirii 
l-a străbătut un tremur ciudat, glasul sonor şi-a pierdut 
vioiciunea şi-a făcut trei cruci catolice şi a chemat 
blestemul asupra capului său condamnat securii 
călăului. 

— Bravii mei gentilomi, va trebui să aduc corectura 
care se cuvine acestei povestiri adevărate. Eu, neferici- 
tul, am fost scutierul de stinga al viteazului între viteji 
şi nobilului între nobili don Juan de Austria, i-am apărat 
stînga în bătălia de la Lepanto, însumi l-am înfruntat pe 
Ali paşa care mi-a tăiat stînga, domnul meu mi-a dăruit 
acest braţ de argint, l-am urmat pretutindeni ca un ca- 
valer jurat seniorului său şi cînd fratele lui natural, 
regele Filip - văzîndu-l superior, cu faima bătăliei de la 
Lepanto acoperind cerul lumii şi temîndu-şi tronul - l-a 
otrăvit, însumi am fost otrăvit, salvat de un sclav 
sarazin pe care-l scăpasem de rug, averea părinţilor 


mei a fost confiscată de fiscul regal, mi-am pierdut 
urma slujind în F/otas del Oros şi rămînînd trei ani în 
Hispaniola. Este a doua taină a vieţii mele... Am evadat 
din Alger, nu pe mare, cum se încearcă îndeobşte, ci 
slujind unui şeic berber care mergea cu o caravană în 
Maroc. De la Safi am furat un dahabieh şi purtat de 
alizeu, împreună cu fra Angelico şi sarazinul fratele 
meu de suflet, am ajuns în insulele Canare, în Gran 
Canaria, de unde ne-am întors la Cadiz, unde am găsit, 
acum un an, scrisoarea unui bun camarad, fost 
artilerist şef pe galiota genoveză Santa Croce, Vicenzo 
Bombardier Mantovano, prieten al lui Galileo Galilei, 
veteran de la Lepanto, care îmi oferea o slujbă de 
artilerist, în artileria „celui mai generos principe al 
vremii, viteaz între viteji”, Michael din Valachia. 
Scrisoarea, datată „Tergoviste în 17 decembrie 1594”, 
ajunsese la Cadiz, la comandantul portului în 2 august 
1595; eu mă întorsesem în ziua de 10 septembrie şi 
scrisoarea mi-a fost înmiînată în ziua de 13 noiembrie, 
în celula unde fusesem aruncat de bunii mei 
compatrioți, executind un ordin regal vechi de cinci 
ani. 

— Se scapă greu din temniţele regelui vostru, a ob- 
servat cavalerul Pierre de Mirande. 

— Cînd temnicerii sînt săraci şi lipsiţi de fanatism, 
se scapă... Mai ales atunci cînd ai scutieri credincioşi. 

— Nu l-am văzut pe sarazin, a spus baronul de Vic- 
Fezensac. 

— Se va arăta la timpul potrivit. 

— Deci, ca să ajungi în slujba acelui principe, ai 
străbătut Europa călare, don Pedro. 

— Numai de la Genova la Veneţia şi de la Ragusa 
pînă aici, nobili domni. De la Malaga la Genova, cu o 


galeră genoveză. De la Veneţia la Ragusa cu o foarte 
rapidă corăbioară a rudelor actualului meu căpitan. 

— Băgăm de seamă că povestea vieţii domniei tale 
este plină de enigme, de reticenţe, de nepotriviri, de 
întrebări fără răspuns şi de răspunsuri care se dau unor 
întrebări niciodată rostite, cabal/ero mio. 

— Am trecut de trei ori prin camerele de tortură 
ale Sfintului Oficiu şi de trei ori inchizitorii s-au inte- 
resat mai mult de oamenii pe care-i frecventam decit 
de mine însumi, neştiind că „omul cu pisica”, aşa cum 
eram numit din pricina lui Aristoteles cel Bătrîn, cunoş- 
tea taina de a-şi avertiza prietenii care stirneau curiozi- 
tatea Sfintului Oficiu. 

— Pe Sfinta Fecioară din Tarbes, domnule spaniol, 
eşti ori Satana însuşi, ori cel mai mare mincinos din 
Spania şi Gasconia luate împreună. 

— Mincinos sau nu, pari a fi un ins condamnat la o 
perpetuă ispăşire, lucru care înnobilează, a spus cu 
glas de bas cavalerul Pierre de Mirande. 

— Dacă nu mi-aţi fi prieteni, v-aş obliga să vă 
mîncaţi îndoielile tăvălite în propriul vostru sînge... 

— Mă rog, mă rog... Descifrează-ne taina lui Aristo- 
teles cel Bătrîn, care după ştiinţa noastră n-a purtat 
niciodată decit prima parte a numelui respectabil pe 
care i l-ai dat. 

— A fost un motan berber, care a răposat în ziua... 
hm... eliberării mele din temniţa fortăreţii de la Cadiz. 

— După cea mai elementară logică, venerabilul 
Aristoteles trebuie să fi fericit pisicile din numitul port, 
nu prea scrupuloase la morală şi să fi avut o groază de 
fii, nepoți şi strănepoţi... Viaţa sentimentală a nobilului 
Aristoteles, iată un titlu, domnii mei, spune cavalerul 
jean de Mirande, observind un nou val de clienţi 
îmbrăcaţi în haine somptuoase, care aruncă friiele 


cailor în mîinile servitorilor cu gestul acela indiferent 
trădîind bogăţia şi nepăsarea... lată că la Galata se 
poartă masca, unii dintre clienţii în haine somptuoase 
poartă măşti şi cavalerul recunoaşte cu aţiţare, că sub 
travestiul bărbătesc se ascund femei pe care le-ar vrea 
tinere şi frumoase. Locanta Loredanei Brocca devine la 
fel de interesantă ca şi povestirea spaniolului care 
mormăie: 

— Dintre toţi urmaşii lui Aristoteles cel Bătrîn, sin- 
gurul demn de strămoşul lui este Platon. 

Pierre de Mirande ride sonor. 

— Este prea mult chiar pentru un biet, tarasconez 
ca mine, spune şi bate cu garda spadei în masă. 

— De ce? se miră cu cea mai pură şi nevinovată 
mirare don Pedro Perez de Hispaniola-Figuera în vreme 
ce un motan negru, uriaş pentru stirpea lui, cu blana 
mătăsoasă şi lungă, posesor al unor ochi oblici, verzi şi 
parşivi, miaună scîncit, parcă în scîrbă şi se freacă de 
carimbul  cizmei  spaniolului... Aici, Platon! spune 
spaniolul drăgăstos. Motanul sare agil pe genunchii 
vajnicului şi misteriosului hidalgo. Poartă la git o 
zgardă lată, neobişnuită la pisici, îşi freacă capul de 
mîna stăpînului şi, împăcat cu lumea, după ce îşi 
scoate ghearele şi ricîie pantalonul stăpînului său, i se 
ghemuie pe genunchi şi începe să toarcă. Cavalerul 
jean de Mirande înregistrează agilitatea cu care 
spaniolul, făcîndu-se că miîngiie motanul, scuate din 
zgarda acestuia un bileţel, îl vîră sub dantela manşetei 
care îi acoperă în parte pumnul-gheară din argint şi 
oftînd uşurat spune: 

— Domnilor, staţi în aşa fel încît să pot citi în tihnă 


preceptele lui Platon. 
* 


x x 


Voica Bîrlădeanu urmăreşte încîntata felul în care 
Mărgărita călăreşte în fruntea convoiului alcătuit din 
cei patru slujnici morovlahi înarmaţi, avînd la mijloc 
calul care duce cufărul cu rochiile şi gătelile alese de 
principesă. Amiîndouă sînt îmbrăcate în costume de 
spadasini, Mărgărita şi-a strîns minunatul ei păr negru 
sub boneta de catifea şi alege fără să pregete potecile 
care le-au scos deasupra cazărmilor de la Ortakioi, a 
mahalalei Beşiktaz, urmînd buza rîpelor şi marginea 
livezilor pînă la Top-hane, sub umărul coastei tivită de 
un drumeag larg de doi călăreţi. Acesta se opreşte într- 
o poartă grea din stejar căptuşită cu plăci de fier, 
poartă construită în zidul de cetate dincolo de care se 
aude murmurul surd al zecilor de glasuri, melodia 
aspră a unor sistre şi lătratul gros, întăritat al unui 
cîine. Stînd călare, Mărgărita trage de un lanţ ascuns în 
iedera care îmbracă zidul. Voica este pe cit de fericită, 
pe atit de nerăbdătoare să se revadă în oglindă aşa 
cum a ieşit din mîinile dibace ale Mărgăritei. 
Nerăbdătoare s-o vadă pe rivala şi duşmanca ei de 
moarte, Loredana Brocca, probabil scorpia îi ignoră 
existenţa, să descopere tainele locantei despre care 
nimeni nu îndrăzneşte să vorbească cu glas tare în 
Istanbul şi să-l revadă pe el, aici, fără s-o recunoască, 
să-l vadă în toată splendoarea dezmăţului pe care cu 
atita abilitate şi-l ascunde sub masca de fiecare zi, 
aproape cucernică. Gelozie şi ură, un val fierbinte 
urcîndu-i în obraji, nelinişte şi nerăbdare şi glasul jos, 
tăios, aproape necunoscut al Mărgăritei: 

— Asculţi, priveşti, înţelegi şi taci. 

Puterea Mărgăritei de a stăpîni o lume la care ea, 
Voica, n-a ajuns niciodată, nefiind subţiată de munci 
spirituale, cum îi spusese nu de mult Mărgărita, cînd a 


încercat să-i transmită un gînd, sau un mesaj, cum îl 
numea principesa. Se aud zăvoarele lunecînd în 
baierele lor de fier „unse cu grăsime de bursuc, 
amestecată cu seu”, îşi spune Voica. Cavalcada 
pătrunde sub o boltă de viţă şi Mărgărita descăleca pe 
treptele unui peron din piatră calcaroasă, acoperit şi el 
de corzile dese, înfrunzite ale viței care îmbracă zidul 
alb al casei zvelte cu un singur cat, avind ferăstruici 
zăbrelite şi mărginind ferăstruicile, locaşuri de tragere 
desenînd pete de umbră pe zidul înpurpurat de cele din 
urmă sclipiri ale amurgului. Voica a reţinut acoperişul 
de olane roşii, parmalicul din lemn lustruit al unui 
balcon, zidul înalt, creneluit, care desparte curtea 
interioară de altă curte, aceea de unde vin sunetele de 
sistră şi lăută, zgomotele făcute de clienţii locantei, 
fumul şi mirosul grătarelor, luminile multicolore ale 
lampioanelor chenăruind zidul. Urcă sprintenă pe urma 
Mărgăritei şi se miră că n-a văzut pe cel care a tras ză- 
voarele. Morovlahii duc caii în altă curte interioară, 
unde se văd alţi cai şi alţi slujnici, cîteva finare albe şi o 
masă aşternută sub un aplecător. Principesa i-a 
poruncit să vadă şi să înţeleagă totul: nu va pleca spre 
Viena în noaptea asta pînă cînd ea, Voica, nu-i va 
spune ce-a văzut şi ce-a înţeles din ce-a văzut. Ajunse 
sus, pe o terasă acoperită, se deschide singură uşa în 
două foi de stejar, vegheată şi ea de două ferăstruici 
de tragere, astfel încît asaltatorii să fie detunaţi din 
interior. 

Voica o urmează pe Mărgărita într-un coridor 
scund, văruit alb, luminat de un lampion cu geamuri 
albastre. 

De undeva se aud glasuri de femei, risete, susurul 
unei fîntîni arteziene, un val de arome grele şi 
aţiţătoare o învăluie şi, dintr-o uşă scundă, mascată de 


o draperie, apare o negresă tînără, făcîndu-le semn să 
intre. Se află într-o odaie pătrată, scundă, cu tavan din 
grinzi, cu toţi pereţii îmbrăcaţi în dulapuri înalte pînă în 
tavan. Deasupra fiecărei uşi de dulap este prins un 
semn din bronz. Mărgărita deschide dulapul deasupra 
căruia veghează o salamandră cu ochi sticloşi de 
peruzea. Un covor gros, verde, cu flori de mac roşii, 
acoperă duşumeaua. Pe covor sînt risipite perne 
egiptene, din piele de cămilă, pline de arabescuri 
aurite. Dulapul deschis de Mărgărita are cuiere pe 
toate trei feţele şi cîrlige de bronz pe dosul uşii. Apare 
neauzit încă o sclavă nubiană, aproape goală, care-i 
ride cu dinţii albi strălucitori. In dulap se află două 
chimonouri chinezeşti din mătase neagră, cu flori mari 
de lotus. Cele două negrese le trag cizmele din piele 
moale de capră, ajutindu-le să se dezbrace. Ilinca se 
miră în sine de libertatea şi lipsa de pudoare a 
Mărgăritei, care în cei aproape opt ani de cînd stă la ei, 
nu i s-a arătat altfel decît gătită, severă şi principesă. 
Nu-şi poate stăpini un simţămiînt ciudat, acru şi plin de 
încîntare, atunci cînd, goală, Mărgărita se lasă învăluită 
în chimono de către roaba care-o slujeşte. Crezuse 
pînă în clipa aceea că numai tinereţea şi neprihănirea 
pot înflori trupul unei fete. Vrednic de zei, trupul 
Mărgăritei a strălucit o clipă în lumina albă a 
lampionului ca apoi să se ascundă în mătasea 
foşnitoare. Negresele le conduc într-o cameră de baie, 
placată cu faianţă azurie de Isnik. Un bazin rotund, 
placat cu aceeaşi faianţă azurie, desenată cu 
arabescuri, în care, prin două guri de grifon din bronz, 
curg piriiaşe de apă cristalină, oglinzi şi în apa 
străvezie crenguţe de ienupăr. Mărgărita se scaldă 
afundîndu-se pînă sub bărbie, iese cu apa şiroindu-i pe 
umeri şi coapse, o priveşte crîncen, pentru că şi-a făcut 


vînt de pe marginea de marmoră a bazinului, zvîrlindu- 
se în apă cu capul în jos şi desigur înproşcînd roabele şi 
pereţii placați cu faianţă. Inţelege că intrarea în bazin 
este doar o purificare, poate un gest simbolic. Negresa 
surizătoare îi freacă trupul cu un prosop aspru de in, îi 
cercetează carnea împungînd-o cu degetul, ride şi iată- 
le în a treia odaie, numai oglinzi de jur împrejur, 
lampioane smigurind o dulce lumină verzuie, măsuţe 
cu  sulimanuri, în borcănaşe de cristal, taburete 
îmbrăcate în catifea şi alte două slujnice, poate siriene 
după chipurile arămii şi trupurile pline, voluptoase, 
care scot din cufăr rochiile şi gătelile lor. Băieşiţele se 
retrag. Prin perdelele din brocat venețian răzbat în 
buduar glasuri vesele de femei, cîteva acorduri de la o 
mandolă şi susurul artezienei. Una din siriene o aşează 
pe un taburet, cu spatele la Mărgărita şi uşor, cu 
degete agile date cu o alifie aromitoare, îi masează 
faţa şi fruntea. Voica Bîrlădeanu îşi spune că de o mie 
de ori mai mult îi place să fie matelot, decit crăiţă în 
această împărăție a femeilor. 


La aprinderea lampioanelor, cei trei gasconi l-au 
proclamat pe don Pedro Perez de Hispaniola-Figuera, 
marele filozof al tuturor cavalerilor, pentru harul lui de 
a boteza motanii cu nume vrednice de a sta pe 
frontispiciul orcărei universităţi, adăugindu-i titlul de 
vraci absolut rezultat din ştiinţa dresării aceleiaşi specii 
motăneşti; titluri sporite cu acela de „maestro”, 
rezultat din ambiția domniei-sale de a rivaliza cu El 
Greco în pictură şi cu don Luis de Gongora y Argote în 
scrierea versurilor, afurisind în cor pe toţi infamii 
patroni de teatru pentru neagra lor incultură de la care 
se trage sărăcia iremediabilă a nobilului cavaler. S-a 
aflat pînă la acel ceas al serii că gasconii au trimis la 


bunul Dumnezeu catolic pe destui dintre compatrioţii 
lui „El maestro” în 1589, cînd au şarjat la Argues în 
Normandia pichierii ducelui de Mayenne şi în 1590 
cînd, fără falsă modestie, s-au acoperit de glorie în 
strălucita bătălie de la Ivry, cavalerul Pierre de Mirande 
cucerind singur două tunuri printr-o stratagemă care i- 
a adus o îmbrăţişare regală şi nici un scud în pungă. 
Fratele său cavalerul Jean de Mirande făcu prizonier pe 
contele Alfonso de Villaviciosa-Torrecampo, 
comandantul archebuzierilor, iar baronul Louis de Vic- 
Fezensac, strecurat noaptea în tabăra spaniolă, a dat 
un superb spectacol de artificii regelui său, aruncînd în 
aer furgoanele cu pulbere şi obţinînd de la rege o 
patentă pentru a controla navigația la gurile Rhonului. 
Visele lor de a se îmbogăţi creştineşte, jefuind corăbiile 
barbareşti şi de a ajunge mult mai repede amirali ai 
Franţei navigînd, decit mareşali şarjind, au luat sfîrşit 
chiar înainte de a începe. Baronul Louis de Vic- 
Fezensac a povestit căderea în robia piraţilor algerieni 
ai lui Murad Reis, cumpărarea lor de către Saladin, 
viaţa pe care au dus-o în împărăţia lui utopică din 
Cyclade, salvarea de câtre un căpitan al aceluiaşi vo- 
ievod Michael al Valahiei şi angajarea cu semnătură, ca 
oameni de arme pe o navă în construcţie, care-i va de- 
barca la Narbonne, după ce-şi va face comerţul în estul 
Mediteranei. Angajamentul este bine plătit, condiţiile 
de ambarcare onorabile şi sigure, nava ridicînd la 
catarg pavilionul otoman. 

— Pe toţi sfinţii părinţi şi pe credinţa compatriotului 
meu  Ignaţiu de Loyola, sîntem în solda aceluiaşi 
armator, spune „el maestro” căruia gasconii i-au cerut 
permisiunea de a-l chema familiar „don Pedro”. 

Tocmai ajunseseră la concluzia că ambii regi, Filip 
şi Henric, unul a vîndut un regat uriaş bancherilor, 


zicala „cînd Spania strănută se cutremură pămîntul” 
fiind caducă, în vreme ce al doilea a cumpărat un 
regat, isprăvind prin corupţie, ceea ce nu putuse face 
cu sabia. Numai cumpărarea intrării în Paris îl costase, 
după cîte mărturiseşte „el maestro”, două sute de mii 
de scuzi şi titlul de mareşal acordat căpăţinosului 
guvernator al oraşului în care ei, hughenoţii, au suferit 
martiriul nopţii de Sfîntul Bartholomeu. Deci ajunseseră 
tocmai la concluzia că regii le-au folosit loialitatea şi 
credinţa atunci cînd au avut nevoie de sabia lor, la 
Lepanto unul, în toate bătăliile începînd din 1586, 
celălalt, cînd ei nu împliniseră bine 16 ani, ca atunci 
cînd în loc de sabie să aibă nevoie de bani, să fie 
proscris unul şi uitaţi la galerele piratereşti ceilalţi, 
dovedindu-se în concluzie nerecunoştinţa regilor, legaţi 
numai de interesele lor, mereu sanctificate prin 
confundarea lor arbitrară cu interesele regatului. 

— Ca şi cînd interesul Spaniei ar fi fost să dea fali- 
ment! constată don Pedro. 

— Cea mai scurtă memorie, se pare a fi memoria 
regilor, tocmai spune baronul Louis de Vic-Fezensac, 
cînd de pe terasa locantei izbucnesc spre cer patru 
flăcări prelungi de culoare portocalie, şi apare o 
femeie-herald în şalvari, cu sutien de paiete argintii, 
purtînd o tocă garnisită cu un voal diafan accentuîndu-i 
goliciunea umerilor şi a bustului. Femeia-herald ridică 
la buze o mică trîmbiţă de argint ornată cu ciucuri grei 
din mătase roşie, sună un fel de semnal prelung şi, în 
aplauzele consumatorilor, pe terasă intră două şiraguri 
unduitoare de dansatoare aproape goale, învăluite în 
văluri străvezii ţesute cu fluturi din aur, dansatoare în 
rîndul cărora gasconii recunosc spre încîntarea lor pe 
cele două ospătăriţe timide care i-au slujit. 


— Să fim atenţi, începe spectacolul, spune don 
Pedro, care rememorează conţinutul răvaşului adus de 
Platon: „La numărul înghiţitorilor de săbii vor începe... 
Vom purta la umărul stîng batiste roşii”. 

— Ce este girid, întreabă masca roşie, care poartă 
o rochie de brocat venețian ţesut cu fir de aur şi în 
părul de abanos aproape albăstriu, o diademă bătută 
în diamante, cercei lungi de aur filigranat în fir de 
păianjen ţesînd în vraja lor alte diamante. Cînd masca 
roşie îşi întoarce capul spre Loredana Brocca, întinsă 
leneş pe divanul din mijlocul haremului ciudat, 
diamantele se aprind în fulgere scurte. 

— Săgeata scurtă a bunilor arcaşi, răspunde tinăra 
aşezată pe covor într-o atitudine plină de farmec 
studiat, cu cotul rezemat de o pernă înfăşată în mătase 
stacojie şi tivită cu ciucuri din fir de aur. 

Tînăra are lîngă ea o mandolă, un astrolab, o 
clepsidră, o cutie de fildeş în care lucesc bisturie, o 
carte groasă, cu coperţi din piele galbenă. „— Asculţi, 
priveşti, înţelegi” îi poruncise Mărgărita, principesă a 
Casei Basarab, într-un fel stăpină a neamului ei, a 
corăbiilor pe care atit le îndrăgise, a şantierului, a 
vieților Biîrlădenilor, încă de la începutul istoriei, aşa 
cum învățase din hronicul de taină al „Casei”, cînd 
împlinise 16 ani, adică în luna lui april, anul trecut. 
Voica Birlădeanu ascultă susurul fîntînii arteziene, un 
bazin mic din alabastru translucid cu vine albăstrii, în 
mijlocul căruia se ridică o floare de lotus avînd frunzele 
din aramă aurită, un pistil lung din care se prelinge apa 
care este absorbită de frunzele cu formă fără echivoc, 
ca mai apoi apa să curgă în bazinul plin cu nuferi 
înflorţi, fintîna simbolizind eternul cuplu al fecundaţiei 
şi veşnicirea rodului sămînţei. „Haremul” este de fapt o 
împărăție a femeilor, fiecare colonadă de marmoră din 


cele şapte care susţin bolțile, perdelele pictate care în- 
chid ferestrele şi intrările, tapiseriile şi măsuţele 
scunde din abanos aurit, totul vorbind în simbol şi prin 
simbol de atotputernicia femeii-amantă, mamă şi 
stăpînă din umbră. Unele simboluri o ruşinează, sînt 
prea lesne de descifrat, prinţesa i le explicase; şi Voica 
se felicită că poartă mască, mască de catifea verde şi o 
perucă argintie, numai bucle, care-i lasă gitul gol 
pentru salba din trei rînduri de perle de Marea Roşie, 
sidefii. Se simte străină în rochia măreaţă de Horasan, 
despicată între sîni, tivită cu rîuri de perle mici, de un 
verde în ape moi şi ameţitoare, încinsă cu briîu bătut în 
peruzele, închis cu o pafta de argint avind desenat în 
filigran şi  aşchii de  rubine, semnul Mărgăritei, 
Salamandra. Este singura femeie care poartă la 
cingătoare un jungher persienesc cu teacă de argint 
avînd înscris în arabă numele lui Allah şi încrustaţii 
filigranate încheiate prin olmazuri... Orice băieţoi ştie 
că cei mai pricepuţi arcaşi osmani poartă trei săgeți 
girid aşezate într-o tolbă din piele agăţată în dreapta 
şeii. Şi ce-i cu asta? Şi de ce stă ca o regină tinăra cu 
părul stacojiu căzîndu-i pînă la mijloc, învăluind-o ca o 
purpură, prins pe frunte cu o panglică din fir gros de 
aur, cu ochi albaştri mari şi miraţi, cu genele rimelate, 
cu sprincenele date cu tuş de China şi pleoapele unse 
cu hénè, avind unghii sîngerii, sînii liberi sub corsajul 
rochiei diafane şi purtînd pe piciorul gol, sandale din 
cureluşe argintii lă-sînt să i se vadă degetele cu 
unghiile lăcuite şi glezna?! 

— Cite ode de ieniceri sînt, întreabă masca roşie, 
mai curînd arătîndu-se căpitan decit femeie frumoasă, 
venită de unde? 

— O sută unsprezece, răspunde tînăra. 

— Ce este un cassim sigil? 


— Un certificat care atestă că ostaşul şi-a împlinit 
slujba cu credinţă. Avîndu-l, fostul războinic nu poate fi 
supărat nici de sultan. Este bine de ştiut pentru noi. 

— Care sînt slujbaşii bine de ştiut pentru noi, în- 
treabă masca cu ciucuri negri, lăsînd să se vadă buzele 
fardate ale unei femei îmbrăcată în rochie grecească 
din taft negru, încinsă cu cingătoare din zale de argint. 
Femeia stă pe covor, rezemată de divanul unde 
tronează între perne masca roşie. 

—  Defterdarul, şeful veniturilor şi tributurilor, 
defter emini, inspectorul veniturilor, terbihane emini, 
şeful şantierelor navale şi al arsenalelor, ghiumruki 
emini, inspectorul vămilor... 

— Şi marele vizir? 

— Acela prin sultană. 

— Cit costă kila de orz? 

— Şase aspri. lanuarie. 

— Muharem. 

— Salah-nemezi? 

— Rugăciunea de vineri, spre orele 9 ale dimineţii, 

— Mantik? 

— Arta de a raţiona. 

— Hikmet? 

— Arta lucrurilor secrete. 

— Nedgiam? 

— Astronomia! 

— O poţi găsi pe Aldebaran, întreabă Mărgărita. 

La această întrebare, masca roşie trage uşor de un 
cordon din mătase. Una din draperii alunecă 
descoperind o fereastră în care se vede cerul înstelat. 
Fata se ridică grațios, ia astrolabul şi se duce la 
fereastră, cercetează cerul desigur Aldebaran nu poate 
fi acolo, ea nu se vede decit de pe mare, sau de pe 
colina de la Bebek, fereastra este orientată spre 


Suleimanyie, fata răspunde că nu vede decit steaua lui 
miazănoapte şi, după o clipă de introspecţie, recită în 
turcă o poezie dedicată stelei înţelepciunii, Aldebaran. 
Reia poemul acompaniindu-se cu mandola. Apoi se 
aude o muzică orientală din spatele perdelelor, mai 
curînd numai nişte bătăi de tamburină şi, ca în vis, fata 
îşi leapădă vălurile, rămînînd goală în faţa colegiului de 
femei care-o privesc ca ochii lucind prin fantele 
măştilor, se răsuceşte uşor pe călciie unduind ca într-o 
boare de vint, apoi dansează un dans al dragostei cu 
atita patimă stăpinită, cînd tremurînd la apropierea 
iubitului nevăzut, cînd dăruindu-i-se într-o unduitoare şi 
nebună pierdere de sine, încît Voica Birlădeanu se 
înspăimintă de tot ce dansul fetei cu păr stacojiu 
trezeşte în ea, o altă Voică necunoscută, sălbatică şi 
dominatoare, care priveşte în jurul ei cu o luciditate 
rece, tăioasă. A înţeles. Loredana Brocca pregăteşte 
fata pentru haremul sultanului. O aude pe Mărgărita 
spunînd că astrologia, ştiinţa lucrurilor secrete şi cea 
militară, toate stăpinite de arta voluptăţii, sînt cheile 
care-l vor smulge pe sultan de sub influenţa favoritei 
Azizè, principesă din casa lui Osman, care stă sub in- 
fluenta lui mufti-zeman, patriarhul lumii, sălbaticul şeic 
al islamului care doreşte pieirea creştinătăţii, predică 
revenirea la vechile moravuri austere şi aţiţă la 
războiul sfînt împotriva creştinilor răsculați. Că „fericita 
Rafaela” este mai frumoasă decit Azize, dar îi lipseşte 
încă moliciunea voluptoasă a formelor, dansul ei este 
încă lipsit de aţiţare carnală, sultanul fiind de mulţi ani 
victima hetairelor celor mai dezmăţate, aduse de prin 
bordelurile cairote şi damaschinote, ţinute de acoliţii 
lui Benvenistti Mozes în asceză, aţiţate pînă la nebunie 
de  eunuci, date pe mina băieşiţelor şi a 
cosmeticienelor, prezentate drept nobile doamne de pe 


coastele Calabriei şi Italiei capturate de corsarii lui 
Murad Reis, care l-au viciat pe sultan, neputînd petrece 
fără ele; dar scîrbit de neştiinţa, de grosolănia gîndirii 
lor. „Preafericita Rafaela” (deci Mărgărita o numeşte ca 
pe o sfiîntă) va trebui să dobindească arta voluptăţii 
rămînînd fecioară, să-l atragă pe împărat în lumea 
astronomiei, a poeziei şi încet, lucrind cu sultana 
valide, mama sultanului, să-l izoleze de influenţa lui 
AzizE, şi să-l inspire pentru opere arhitecturale, 
sugerindu-i ideea că poate reînvia epoca lui Soliman 
Magnificul, rivalizînd cu acela prin măreţia medreselor 
şi a moscheilor, abătîndu-i gîndul de la război. 

„Preafericita Rafaela” ascultă culcată lîngă divanul 
Loredanei Brocca. Loredana îi trece degetele lungi prin 
păr şi brusc, Voicăi i se face frig. „Preafericita Rafaela” 
pare ori sora mai mică, ori fata femeii pe care-o urăşte 
neştiind de ce. De afară se aud ropote de aplauze şi 
glasuri atiţate de bărbaţi care strigă numele Loredanei. 
Femeia cu ochi migdalaţi, prelungi, se ridică leneş de 
pe divan. 

— Rafaela, spune ea cu glas cîntat şi profund, plin 
de o muzică aţiţătoare şi stăpînitoare, în noaptea asta 
Loredana dansează pentru tine. 

Femeile se ridică. Mărgărita o ia de mină pe Voica, 
ducînd-o într-un mahfel, un balcon deschis spre terasă, 
zăbrelit cu zăbrele lucioase din lemn aromat, ale cărui 
draperii sînt trase de roabe nubiene, mahfel în care se 
află divane pline de perne. 


— Începusem să gîndesc la trecerea mea într-un 
ordin monahal, spune baronul Louis de Vic-Fezensac, 
cînd echipa de acrobaţi şi jongleri umple terasa... Dacă 
la sfîrşitul programului dansatoarele înţeleg să bea un 
pocal şi să danseze cu noi, atunci, pe legea mea, 
gîndul de a deveni cucernic este un sacrilegiu. 

— Vom găsi toate deliciile astea la taverna 
„Galionul de argint”, la numai cîteva sute de paşi de 
aici, spune don Pedro, întrebîndu-se dacă înghiţitorii de 
săbii vor apare înainte sau după dansul Loredanei. 

— Cei cu bonete din lină albă ocupă spaţiile dintre 
mesele de pe terasele de jos şi cele de sus, de lîngă 
zid, şopteşte Jean de Mirande. Este o organizare după 
toate legile încercuirii. Nu văd încă nici un fel de 
batistă roşie. 

— Vor apare la timpul potrivit. Stăpîniţi-vă, dragii 
mei prieteni, fără să vă mingiiaţi cu atita nerăbdare 
gărzile spadelor. Să ne desfătăm privind jonglerii. 

— Scumpe „maestro”, măcar să ştim în numele 
cărui principiu sacru îl scot pe bravul meu Roland din 
teacă, întreabă cavalerul Pierre de Mirande, vădindu-se 
pe cît de voinic, pe atit de scrupulos. 

— La dracu, Pierre! O lovitură de spadă este o 
lovitură de spadă. După ce ne vom reciştiga agilitatea, 
vom avea timp să cercetam dacă loviturile noastre au 
fost sau nu pline de morală... Pe toţi zeii!... Acrobata 
aceea în roşu este diavolul însuşi. Spre ruşinea mea, 
mărturisesc că n-am văzut niciodată un asemenea 
spectacol. 

Pe terasă evoluează o echipă de patru acrobaţi şi o 
maimuţă. De fapt sînt trei acrobate, un zdrahon care le 
foloseşte drept scară şi o maimuţă hu/im care stă 
agăţata în coadă pe un trapez, se leagănă şi, cînd 
acrobata în roşu îşi execută triplul salt mortal, 


maimuța îşi dă drumul de pe trapez sărind pe cea mai 
apropiată pergolă. Acrobatele par a se multiplica într-o 
mie de ipostaze cu o iuţeală ameţitoare. Cercuri care 
sînt aruncate de la unele la altele într-un lanţ armonios 
de arabescuri, bile colorate şi strălucitoare descriind 
curbe fantastice, farfurii culese din zbor de maimuța 
hulim revenită pe trapez şi aruncate zdrahonului care 
le prinde cu îndemiînare. O lovitură de gong. Aplauze. 
Grupul de acrobaţi coboară de pe terasă. Zdrahonul 
îmbrăcat în mătase albastră duce maimuța pe umăr. 
Acrobatele fac reverenţe spectatorilor şi le întind 
dairalele pe pielea cărora monedele aruncate scot un 
sunet clinchetitor şi vesel. Cei trei gasconi îşi răsucesc 
mustăţile şi iau poziţii pe jumătate marţiale, pe 
jumătate galante. Don Pedro îl vede pe „Il capitano” 
singur la masa lui aşezată pe terasa din mijloc şi 
recunoaşte la mesele din jurul lui acei bărbaţi neguroşi 
şi taciturni care-i alcătuiesc o parte din echipaj şi pe 
care i-a instruit în tainele tragerilor de artilerie navală. 


— Doamne fereşte, don Lucio, şopteşte speriat 
omul înfăşurat în mantaua verzuie căreia i se vede 
urzeala şi care seamănă cu un cal de saca înfometat, 
sătul de muncă şi chinuit de colici. 

— Taci, mişelule... Plecaţi de lîngă zid şi faceţi totul 
după poruncă, dacă vreţi să mai vedeţi soarele vostru 
valah... Acum. 

Cei doi se ridică în timp ce alţi doi bărbaţi le iau 
locul la masă. Unul din noii veniţi are o eşarfă roşie pe- 


trecută peste ochi, este înfăşurat într-o pelerină uşoară 
şi pe cap poartă o beretă venețiană din catifea, cu o 
pană de 

fazan prinsă într-o montură din argint. După ce 
amindoi valahii coboară scările spre ieşire, acrobata 
îmbrăcată în roşu vine la masa omului cu eşarfă roşie, 
zuruindu-şi dairaua. Face o reverență şi cînd bărbatul îi 
aruncă în daira un ţechin de aur, şopteşte: 

— Dumnezeu este la locul lui în ceruri şi te va 
răsplăti! 

Se pare că un neguţător burduhănos, care scoate 
dintr-o pungă căţei de usturoi şi-i mănîncă după ce-i 
tăvăleşte prin solniţă, rigiind după fiecare căţel înghiţit, 
a ascultat cu multă evlavie nu mai puţin evlavioasa 
mulţumită a acrobatei în roşu. 


Un ropot des de aplauze întîmpină dansatoarea- 
herald care şi-a învelit umerii goi într-o pelerină din 
voal străveziu, prinsă de git cu un lănţug strălucitor. 
Apar solemn patru făclieri nubieni, purtînd torţe. În 
spatele lor vine legănat şirul de dansatoare. Făclierii se 
aşază în cele patru colţuri ale terasei. Dansatoarele 
alcătuiesc un arc de cerc. Diademe, voaluri, trupuri 
mlădioase unduind ca într-o boare. Sunetele repezi ale 
trimbiţei. O melopee tînguioasă. Făcilierii ridică torţele. 
Trece o boare dulce de la Bosfor, mirosind a alge şi a 
liliac înflorit. Din pata de întunerec a uşii, vine parcă 
plutind, înconjurată de voaluri diafane, Loredana 
Brocca. Paşii ei sînt mărunți, îşi ţine mîinile ca pentru 
rugăciune, fruntea înconjurată de buclele roşii-arămii 


plecată sfios-feciorelnic. În grădina locantei se face 
linişte adîncă. Tamburinele şi dairalele abia se aud. Fe- 
meia îmbrăcată într-o fustă andaluză, purtînd un bolero 
negru care-i scoate în evidenţă albul trupului plin, dan- 
sează un dans al milei şi compasiunii. Împarte tuturor 
un dar simbolic, scos din corsaj, ca şi cînd acolo, inima 
ei s-ar dărui nu celor de faţă, ci altora, plecaţi departe 
sau mai degrabă uitaţi. 

Voica Birlădeanu stă nemişcată lingă principesa 
Mărgărita, încercînd să-şi stăpinească furtuna care-o 
ameţeste, izbind-o sălbatic de toate stîncile țărmului 
necunoscut din casa Loredanei. De aici, din mahfel, îl 
vede foarte bine pe „el” (nu-i poate spune pe nume, 
poate că nici nu are nume), stind la masă cu aerul 
acela indiferent, puţintel leneş şi nepăsător, ţinîndu-şi 
sabia de abordaj pe genunchi (de ce naiba şi-a luat 
sabia de abordaj şi n-a luat-o pe Florentina, spada 
uşoară pe care i-a adus-o Dragoş de la Veneţia), cu 
privirea ridicată spre Loredana; dar parcă nevăzind-o 
pe Loredana, cu toate că aceasta dansează pentru el şi 
nu pentru „preafericita Rafaela”. O gelozie rea o 
îndeamnă să fluiere, ori să croncăne, ori să 
cutcurigească, ori să imite nechezatul unui cal cînd 
simte grajdul. Cui împarte Loredana Brocca mila inimii 
ei? De ce intră în dans patru harapi mînuind într-un 
viîrtej de fulgere şuierate iataganele scurte şi 
dansatoarele se spulberă înspăimintate, căzînd la 
pămînt, ori apărindu-se cu vălurile diafane? De ce 
dintr-o dată răsună un fel de marş războinic şi 
Loredana Brocca ţişneşte măreaţă în faţa harapilor, 
apoi se dezlănţuie o nebunie de bătăi în dairale şi 
tamburine şi, după o clipă de împietrire, Loredana se 
face flacără şi nebunie, ţăcăne din castagnete şi se 
eliberează într-un vîrtej ameţitor şi cineva din grădină 


strigă mereu „Ole”? Voica Birlădeanu simte cum de la 
Mărgărita vine spre ea o boare aspră ca un vint rece şi 
nevăzut care-o pătrunde, limpezind-o. Se aşterne în ea 
o linişte doplină, care-o înspăimiîntă. In liniştea aceea 
înţelege dansul Loredanei. Darul inimii ei pentru cei 
robiţi de ostile semilunei. Chemarea ei la luptă 
împotriva piraţilor sarazini care trec ca moartea prin 
sufletele celor răpite. Cinstirea pe care-o aduce 
Spaniei, pentru lupta ei împotriva semilunei. Acum, 
Dumnezeule, Loredana ridică vălurile care flutură ca 
nişte steaguri de război în vreme ce se aude un dulce 
cîntec de la Dunăre, legănat pe o lăută, ca brusc acel 
cîntec să moară şi să se prelingă de peste tot o 
melodie tărăgănată şi disperată pe care Loredana o as- 
cultă o clipă nemişcată, ca mai apoi să renască prin ea. 
dansînd-o cu ochii întredeschişi, o prelungă şi 
Înnebunitoare chemare la dragoste. Femeia este o 
frumuseţe  neîntilnită, fluxul mental venit de la 
Mărgărita se frînge şi atunci Voica Ilinca Bîrlădeanu 
vede privirea lui, tăioasă, neguroasă, fixată undeva 
deasupra Loredanei al cărei trup zeiesc trece prin 
lumina făcliilor în ovaţiile nebune ale zecilor de bărbaţi, 
în vreme ce „el” bea liniştit din pocal. 

În clipa aceea, Voica îl urăşte de moarte. 
Nepăsarea lui este o jignire adusa femeii. Tuturor 
femeilor frumoase de pe acest pămînt. Nepăsarea lui 
este o jignire adusă luptei acestor femei, jurate să 
salveze ceea ce se mai poate salva dintr-o lume gata 
să cadă sub sabia islamului. Se gîndeşte la Mihail 
voievod, la Mărgărita, la „preafericita Rafaela”, la 
femeile mascate, la cele din haremuri, la urzeala 
tesută de Loredana Brocca, la dansul ei simbolic, la 
acest loc din chiar inima imperiului unde Loredana îl 
dansează în văzul iscoadelor marelui vizir şi al celor 


aparţi-nind  divanului de taină, în văzul tuturor 
vînduţilor Puterii, cum sînt cei ai Casei Salvaresso, 
rubedeniile lui Mihnea Turcitul... Pe „el”, Voica 
Bîrlădeanu îl urăşte mai ales pentru jignirea adusă 
Loredanei-femeia. 
— Ne întoarcem - îi şopteşte Mărgărita... Pentru 
astăzi ai văzut, ai auzit 
şi ai înţeles destul. 


— Pe sfintul Anton, începe. Omul cu cizmele 
galbene este căpitanul, spune don Pedro Perez de 
Hispaniola-Figuera... Preacucernice don Angelico, te 
dezleg dacă ai să spinteci vreo căciulită albă. 
Domnilor, după domniile voastre! 

Înghiţitorii de săbii tocmai îşi terminară numărul 
cînd doi purtători de căciulite albe de matelot se 
îndreaptă spre cel numit „il capitano”, legănîndu-se, 
ducînd în miîini nesigure pocalele cu vin. 

— lată-l pe prietenul nostru şi al „casei” noastre, 
spune unul din mateloţi, scund, crăcănat, cu o ceafă 
roşie de taur, cu spatele lat, avînd agăţată la centură o 
măciucă de luptă, ghintuită. Omul vorbeşte levantina 
de port, se pare, bine înţeleasă de toată lumea din 
grădina-locantă, pentru că se face linişte şi un glas de 
bărbat spune în greacă: 

— Psihi mu, nu mă interesează rivalitatea dintre 
Casa Salvaresso şi Casa Bîrlădeanu. 

— Panaioti, dacă eşti un bărbat, rămii şi apără 
dreptatea! răspunde în levantină o femeie aşezată la o 
masă de lîngă havuz. 


Omul interpelat îşi mănîncă liniştit frigăruile, în 
vreme ce una din dansatoarele ospătăriţe îi umple 
pocalul Este un bărbat negricios, pe care cei patru 
cavaleri îl văd din profil, poartă mustăţi mici, obrazul îi 
este bărbierit şi lumina albăstruie a lampionului îi dă 
un aer sălbatic şi ciudat. 

— Hei, morun mort, spune al doilea purtător de că- 
ciulită albă, ţie ţi-a vorbit cel mai vrednic de cinste 
corăbier de larg: Gheorghe Pattakos, căpitan în slujba 
stăpinului nostru preaiubit don Lucio... Scoală-te pe 
coadă şi... 

Omul nu-şi isprăveşte cuvintarea, cînd în spatele 
celor doi se iveşte un fel de luptător ca de circ, cu 
braţele goale, purtind platoşe şi un morion de oţel 
şlefuit, jungher la brîu şi cizme înalte, care fără o vorbă 
îi înhaţă pe cei doi de ceafă şi, dîindu-le picioare în dos, 
îi bate cap în cap, stirnind hohotele de ris ale 
asistenţei. 

— Bravissimo, loanidis! 

— Aşa le trebuieşte scandalagiilor. 

— Să-şi rezolve concurenţa pe mare. 

— „Il capitano” n-a scos o vorbă. 

— Să vedem îmblinzitorii de şerpi! 

— Porcii ăştia n-au înţeles nimic, strigă un bărbat 
învăluit într-o pelerină roşie. 

— Voi care v-aţi vindut lui Mihai şi tulburaţi 
negoaţele, răspunde un purtător de căciulită albă. Am 
să vă mănînc ficaţii! 

— Amuzant, ride baronul de Vic-Fezensac... O 
adevărată bătălie oratorică. Văd că nimeni nu-l 
ameninţă pe bravul şi  imperturbabilul nostru 
„capitano”. 

În clipa cînd spune „căpitane”, ceva strălucitor 
trece _vijiind prin întuneric, „il capitano” se pleacă 


fulgerător pe stînga şi un hanger pentru aruncat se 
înfige zbiîrniind în masă. 

— Ola, la! Asta este eu totul altceva, continuă ba- 
ronul... Domnilor, spadele la mînă! 

Hărmălaia îi acoperă glasul. Ţipă femeile în travesti 
şi consumatorii neavizaţi. Căciuliţele albe năvălesc 
concentric spre masa lui „il capitano”, în vreme ce 
zece bărbaţi purtind batiste roşii la umăr se aşază în 
jurul mesei la care „il capitano” îşi bea tihnit cupa cu 
vin, după care scoate hangerul din masă cu o 
smucitură puternică, îl ridică şi strigă cu glas puternic, 
baritonal. 

— N-am să uit, Lucio Salvaresso! 


* 
x x 


Cînd Voica Ilinca Bîrlădeanu îmbrăcată în costum 
de cavaler, păstrînd la brîu masca purtată în „haremul” 
Loredanei Brocca, urmînd-o pe Mărgărita, iese prin uşa 
masivă prevăzută cu ocheţi de tragere, aude hărmălaia 
luptei, zgomotul fierului ciocnit pe fier, ţipete de femei 
şi aici, jos, la piciorul scărilor din piatră, glasul 
baritonal, binecunoscut, care spune: 

— N-am să uit pînă la moarte, Loredana Brocca! 

Îi vine ameţeală, se repede la pălimar, îl vede 
plecîndu-se din şa,  descoperindu-se şi sărutînd 
aproape cu evlavie mîna minunată a Loredanei. 
Bărbatul pleacă la galop de pe loc, urmat de cinci 
însoțitori învăluiţi în dolmane. 

Deci şoaptele siriencelor care-au ajutat-o să se 
dezbrace de rochie au fost mincinoase. Sau „el” a dat 
bir cu fugiţii, lăsîndu-şi echipajul să se descurce singur 
cu oamenii lui Salvaresso. 


— Cum stăm, loanidis? întreabă Loredana. 

— Să aduc gheparzii, stăpină... Se sparg prea 
multe farfurii. 

— Adu-i, spune Loredana, o aude rîzînd, un rîs 
aspru, duşmănos şi atunci fără nici o rațiune îşi face 
vint, se agaţă de iedera bătrină care încalecă zidul 
crenelat şi într-o clipă este pe creasta acestuia. 

— Să gonim acasă, nesăbuito! spune Mărgărita. 
Voica Bîrlădeanu ştie că se întîmplă ceva definitiv, că 
Mărgărita îşi exercită asupra ei forţa de vrăciţă, simte 
fluxul puternic al voinţei acesteia, se revoltă, vede ful- 
gerele scurte ale spadelor şi săbiilor de abordaj, vede 
vălmăşagul de căciulite albe şi batiste roşii, vede 
scaune care zboară şi trupuri care cad şi... cînd 
descăleca zidul să sară pe peron, vede într-un grup de 
trei, statura lui, chipul lui, îi vede sabia de abordaj 
părînd o lovitură de bardă şi-i aude glasul dominînd 
hărmălaia: 

— N-am să uit, Lucio Salvaresso! 

| se pare că trăieşte un coşmar. Cînd sare în şa, 
Mărgărita pleacă în goana goanelor. Deasupra cerul de 
mai este plin de stele de aur. 

— Pe viul Dumnezeu hughenot, „maestro”, să 
degajăm stinga căpitanului nostru, strigă baronul de 
Vic-Fezensac, parind lovitura cumplită dată de un 
găligan cu albeaţă pe ochi care vrea neapărat să-i 
sfărime ţeasta cu piciorul unui scaun... Şi acum, 
atenţie!... Pac! Execută ca la sala de scrimă un „touche 
sur fente longue", străpungînd braţul agresorului chiar 
la încheietura acestuia cu antebraţul, lovitură de 
pedeapsă aplicată întotdeauna celor nevrednici de a 
încrucişa spada cu el, în general mînuitori de arme 
improvizate şi mizere ca acest grosolan picior de scaun 
ridicat împotriva unui baron de Vic-Fezensac, a cărui 


stirpe se pierde spre finele secolului al X-lea... Chiorul 
nici măcar nu-şi poate stăpîni mugetul animalic. 

— O la, la! „En garde de face” „esquive par retrăit 
du corps", de fapt un salt zdravăn înapoi, dublă bătaie, 
o fentă joasă şi fulgerător împunge umărul celui care a 
intrat în joc cu sabia, un tip ager, mînuind arma „à la 
florentino"... Deocamdată fără lovituri mortale. Cava- 
lerul Jean de Mirande eschivează o lovitură de 
măciucă, îşi răsuceşte mîna în octavă şi-l împunge pe 
măciucaş în bicepsul drept, străpungiîndu-i-l. Ansamblul 
luptei este fascinant. Oamenii lui „// capitano” domină 
terenul. Cei cu căciulite albe bat în retragere spre 
poarta larg deschisă, păzită de alte căciulite albe. A 
observat dispariţia subită a echipei de acrobaţi, cu 
maimuţă cu tot, auzind ropote de copite, ceea ce 
înseamnă că acrobaţii se grăbesc la un alt spectacol. A 
mai observat retragerea dansatoarelor ospătăriţe, ca şi 
pe aceea a părţii neutre a consumatorilor care s-au 
urcat pe terasă de unde privesc spectacolul şi, se pare, 
îl comentează, aplaudînd frenetic o paradă rapidă sau 
o ripostă finalizată cu sînge. Au aplaudat mai ales 
figura fratelui său Pierre. Prins într-un „corps à corps”, 
cu un spadasin în negru, Pierre l-a aruncat pe sus cîţiva 
paşi printr-o lovitură în piept cu garda spadei după 
care, zburîndu-i sabia de abordaj din mînă, i-a aplicat o 
corecție zdravănă cu latul lamei peste fese, făcîndu-l 
ridicol, înnebunit de hohotele de ris ale spectatorilor, 
tipul căruia o femeie mascată de pe terasă i-a strigat: 

— Plăteşte, Domenico, toate fărădelegile tale de 
asasin în slujba lui Salvaresso! scoate un hanger şi 
încearcă să i-l vire în pîntec lui Pierre de Mirande. 
Cavalerul îi prinde antebraţul cu stînga şi-l izbeşte 
scurt cu garda între sprincene. Omul cade în genunchi, 
are nasul zdrobit şi ochiul stîng crăpat. Tot atunci 


motanul Platon, cocoţat pe o grindă a pergolei părînd 
că moţăie, scoate un mieunat aţiţat şi, fulgerător, face 
un salt în obrazul unui matelot bărbos care-l atacă pe 
la spate pe don Pedro Perez de Hispaniola-Figuera. Pe 
terasă este rumoare, se aude numele Loredanei, în 
capătul scărilor apare Loredana înarmată cu un bici cu 
coada scurtă, urmată de paznicul şef al locantei, 
loanidis. Omul duce în lesă trei gheparzi cu ochi fosfo- 
rescenţi, cu botniţele puse, care par aţiţaţi şi îşi bat 
trupurile cu cozile. 


6 


Căpitanul Radu Nanu Păcurar priveşte şantierul 
prin ochetele de sticlă alb-verzuie de Murano, apărată 
prin exterior cu zăbrele din bronz. Vede zidurile înalte 
spălate de lumina argintie a lunii abia o seceră ridicată 
la zenit, vede apele Bosforului purtînd zale oțelii, 
sclipitoare, vede ţărmul anatolian căzut în umbra 
roşietică, profundă de după înserare, văzduhul mai 
poartă încă amintirea amurgului zodiacal în cei cîțiva 
nori înalţi, sidefii, plutind în pacea serenă a acestui cer 
de mai care învăluie cu mantia lui înstelată locul pe 
care-l urăşte şi-l iubeşte cu patimă: Istanbulul. A stăruit 
pe lîngă părintele lui adoptiv să întirzie lansarea la apă 
pînă la întoarcerea lui Giulio Salvaresso din Rhodos, 
unde se află unul din comptuarele cele mai mănoase 
ale Casei  Salvaresso. Galiota Mehmed purtînd 
pavilionul Salvaressilor s-a întors din Rhodos vineri 7 
mai la cea dintii lovitură de tun care a vestit 
deschiderea portului. l-a urmărit drumul, i-a măsurat 
viteza şi calităţile nautice prin oamenii lui El Mar, 
corsarul algerian eliberat din robia lui Saladin Chiorul, 


împăratul Cycladelor, de către fratele lui de arme, 
căpitanul Mirzea. Mehmed - ce josnică lingăveală, ce 
scîrbavniră vînzare de cuget în schimbul arginţilor! 
Mehmed - poate ca o aluzie la Mihnea Turcitul, trecut 
la islamism sub acest nume - nu poate strînge vintul 
neavînd focuri, drumul ei în volte este încet în bordul 
din care vintul refuză, dovedindu-se iute în Egeea, 
atunci cînd naviga în cuadrantul Notos, adică cu vintul 
Meltemi din pupa, adică de la Nord spre Sud în cele opt 
carturi ale alurei cu vînt de mare larg şi în cele două 
carturi cu vînt din pupa. Avînd lopătari răscumpăraţi de 
pe galerele sultanului, sau cumpăraţi de prin tirgurile 
de robi, galiota lui don Lucio poate urca Dardanelele şi 
Bosforul atunci cînd nu are vînt din sud, fără să facă 
apel la hairactare, galere care remorcă de la 
Qanakkale la Gelibolu, luînd drept plată aproape o 
zecime din marfă. Un an de zile cît a lucrat la 
proiectarea navei Libertatea şi-a pus întrebarea cheie: 
va mai folosi forţa omului la lopeţi, acest cumplit flagel 
al vremii; sau, renunţind la ea, va căuta s-o înlocuiască 
prin calităţile nautice ale corpului şi ale velaturii?... A 
ales calea din urmă, socotind că suferinţele lui pe 
banca vislaşilor au fost atit de criîncene, încît ar putea 
plăti toate păcatele omeneşti săvirşite de cei înlănţuiţi 
la  lopeţile cumplite ale galerelor. Acestui gînd 
creştinesc în sens profund (slavă Domnului, toate 
galerele papale, ale cavalerilor de Malta, ordin 
călugăresc, ale regilor creştini, ale dogelui, sînt vislite 
de lopătari musulmani sau de lopătari nu atit de 
credincioşi încît să nu fi călcat vreuna din cele zece 
porunci!) i s-au adăugat, însă cu rol hotăritor, veştile, 
informaţiile şi planurile aduse de iscoadele Casei 
Bîrlădeanu de pe şantierele spaniole, englezeşti şi ale 
Ţărilor de Jos. Studiind raportul lungimii cu lăţimea a 


constatat că spaniolii, navigatori oceanici în vînturi 
regulate cum sînt alizeele, şi-au stabilit lungimea 
navelor oceanice la de patru ori lăţimea, ridicîndu-le 
bordurile pentru a feri punţile de valurile înalte. Ştie că 
în Ţările de Jos se construiesc catargele lui Krein 
Wouterz; formate din trei bucăţi înădite prin cercuri 
metalice şi că aceste catarge, cu care a înzestrat nava 
Libertatea, sînt mai rezistente, mai elastice, că 
înălţimea lor nu mai atîrnă de înălţimea trunchiurilor de 
molid sau de brad şi că, putînd desface unul din ele, 
nava îşi poate schimba înfăţişarea cu uşurinţă, atunci 
cînd nevoile o cer. Cînd a trasat liniile de formă, a 
închis în ele desenul unei caravele, iuţeala unei ceaika 
a uskocilor, navă pe care a luptat aproape patru ani şi 
calităţile de a strînge vintul ale unui dahabieh arab de 
Marea Roşie. Dragoş Voinea Biîrlădeanu cel Bătrîn, 
armatorul, el însuşi navigator încercat a înţeles nava 
de la cea dintii citire a planurilor. Libertatea seamănă 
cu un pînzar moldovenesc, fiind de fapt o navă 
oceanică. Are două secrete de construcţie: forma şi 
dimensiunea kioşkului sau cabinei pupa, a comandan- 
tului, se poate modifica într-o noapte, pentru că partea 
superioară, înaltă, nu este decît un adaos, prins în 
dopuri de lemn şi scoabe, construit deasupra 
tavanului-punte între coastele supraînălţate şi arborele 
trinchet poate fi dezarmat şi scos de la post în cîteva 
ceasuri, Libertatea transformîndu-se dintr-un fel de 
galion cu trei catarge, într-o foarte frumoasă caravelă 
cu două catarge. Numele navei scris cu litere tăiate în 
lemn de pin şi prins sub copastie prin cepuri, se poate 
schimba în /mbit, numele vîntului din Egeea, tăiat în 
litere arabe, aurite sau în Mistral, numele vîntului din 
Golful Lion, scris cu litere latine, colorate în albastru- 
azur. 


Secretul mortal, secretul cel mai cumplit al navei 
Libertatea stă închis însă în cabina de taină de la pupa, 
mascată în spatele patului comandantului, cabină care 
reproduce fidel biroul de taină al „Casei Bîrlădeanu”, 
acolo unde se păstrează de trei sute de ani, 
reproduceri fidele după Periplurile lui Arrian - ale 
Mediteranei şi Pontului Euxin - hărţile costiere şi 
portulanele adunate de căpitanii din neamul 
Bîrlădenilor; dar mai ales copiile după întregul tezaur 
de hărţi şi documente al lui Piri Reis, moştenire fără de 
care arta şi ştiinţa navigaţiei ar bijbii şi acum, cu toate 
că Gerhard Kremer alias Gerardus Mercator, mort abia 
de doi ani, şi-a construit încă din 1569 harta lumii în 
proiecţie cilindrică, uşurind trasarea drumurilor şi 
urmarea lor la busolă. Dacă ar fi numai faptul că tatăl 
lui adoptiv i-a înţeles pasiunea pentru ştiinţa mate- 
maticilor şi a navigaţiei, dezvăluindu-i tezaurul secret 
al hărților, documentelor şi instrumentelor a căror 
istorie este de cele mai multe ori misterioasă şi 
însîngerată şi ar fi destul să-l slujească cu credinţă mai 
mult decit filială, cu atît mai mult cu cît credinţele lor 
politice s-au întîlnit în Mihai, astăzi voievod al Ţării 
Romaneşti, ieri propovăduitor înflăcărat al unor Vlahii 
libere în Balcani, unite cu celelalte popoare din 
paşalicuri. 

Radu Nanu Păcurar priveşte Bosforul, peşte cu 
solzii de aur, geamul de Murano îndulceşte strălucirea 
apelor şi de fapt pe retina lui revine, a cita oară, 
imaginea care l-a însemnat pe toată viaţa, legindu-se 
crîncen de destinul lui. Zorii aceia de 15 august, ziua 
adormirii Maicii Domnului, cînd păcurarii conduşi de 
tatăl lor împliniseră anul de cînd erau plecaţi cu oile la 
Sălişte şi Tilişca în Ţara Făgăraşului, iar cărvănarii 
satului vestiseră că au ajuns la Viena cu lina, zorii 


aceia blestemaţi cînd mama aţiţase focul în vatră şi 
munţii îşi înălţau de jur împrejur piscurile lor aspre din 
piatră sură, atunci, spălată în ape de sînge, ca o 
prevestire (la Sfintul Vasile ei trei fuseseră primiţi în 
ceața de araguciari a căpitanului Karastan, bubair fiind 
Papacostea, băiatul preotului), sora lor Elena, floarea 
kefalohoriilor aromâneşti din Vlahia Mare şi Vlahia Mică 
ieşise în cămăgşoi înaintea zorilor, să vadă cum va fi 
vremea, dăduse cu ochii de Ursan, dulăul care dormea 
adunat colac, cu capul spre miazănoapte şi prezisese 
iarnă grea. 

Mama era şi ea cea mai frumoasă nevastă din 
toate satele cătunarilor cîte se pomeneau pe lîngă 
Drenova, scosese apă din burduful de capră, se 
spălase, ei trei dăduseră nişte iarbă la măgari, se 
apucaseră de muls caprele. Elena cînta, se apropia 
sorocul întoarcerii cărvănarilor şi al lui Grigore 
Mînătare, feciorul cu care era în vorbă, cînd din vale au 
năvălit urlînd akingiii lui Ibrahim Turgay, spaima 
kefalahorilor, cel care pîndea plecarea bărbaţilor 
pentru a robi femeile şi fetele pe care le vindea în tot 
Orientul. 

Radu Nanu Păcurar îşi trece mina peste ochi, 
încercînd să şi-i limpezească. O vede pe mama, 
Teodora Păcurar, apărindu-se cu tuciul. O vede 
fărimînd ţeasta unui akingiu, apoi, cu o mişcare iute 
smulgînd hangerul altuia, acela tocmai aruncase laţul 
s-o prindă pe Elena, înfingindu-l în gitul hoţului, apoi, 
strigind numele tatălui lor, împlîntîndu-şi-l în git. O 
vede cu o limpezime crudă pe Elena fugind pînă în 
buza prăpastiei din marginea tăpşanului, o vede 
făcîndu-le un semn speriat cu mina şi de acolo, 
aruncîndu-se jos: ţipătul ei îl sfişie, îi înfige mii de 
piroane înroşite în trup, se cutremură, o piclă roşie îl 


învăluie, simte pe buze gustul morţii şi, cînd se 
limpezeşte, vede, fără mirare, cum o maimuţă, trăgînd 
după ea o frîinghie, sare din magnolia care-şi răsfiră 
crengile în apropierea zidului-crenel, pe zid, ţopăind şi 
aruncînd cu îndemînare în curtea şantierului o gheară 
de pisică. Maimuţa trage gheara de pisică pînă cînd 
aceasta se agaţă sub trunchiurile de molid de Ceahlău, 
puse la uscat pe o platformă din salcîm. De undeva de 
la schela şantierului se aude ţipătul speriat al unui 
pescăruş căruia îi răspunde cucurigitul voinicesc al 
unui cocoș din curtea conacului Bîrlădeanu. Maimuta a 
fost văzută. Leonardo Saccheti, veneţianul şi Abihu 
Said, omul lui Agamemnon Kon Mozes-Zaal al Dheilan- 
Trianidos, i-au întărit raţionamentul cu informaţiile lor. 
Lucio Salvaresso nu numai că vrea să se răzbune 
pentru ruşinea suferită din partea căpitanilor lui Mihai 
Voievod (ce curios că-l poate gîndi pe prietenul său sub 
acest titlu şi că-l recunoaşte în cugetul lui drept domn, 
nu domnul unei Ţări Româneşti mitice, care s-a ridicat 
împotriva Imperiului Otoman în numele libertăţii, ci 
domnul tuturor Vlahiilor şi al libertăţii popoarelor din 
Balcani unite într-o confederație, ca în vremea 
Asăneştilor, ori alta, mai apropiată de ziua de astăzi) 
care l-au făcut prizonier pe propria lui corabie, legată 
la cheul propriului comptuar din Istanbul, dăruind 
corabia Fortuna cucerită de ei lui Dragoş Voinea Biîrlă- 
deanu cel Tinăr, comandantul flotilei de Marea Neagră 
a „Casei”, asaltind comptuarul în plină zi, făcîndu-i pri- 
zonieri pe Mihnea Turcitul şi pe Giulio Salvaresso, pa- 
tronul şi armatorul „Casei Salvaresso”, descoperindu-i 
registrele secrete şi într-un fel scoţindu-l pe Mihnea 
Turcitul din istorie; dar dincolo de răzbunare, Lucio 
Salvaresso vrea distrugerea „Casei Bîrlădeanu” rivala 
cea mai de temut, Birlădenii slujind mereu interesele 


domnilor din confreria secretă a bisericii valaho- 
egiptene - Iglisia - ostili Templului, Zidarilor şi, prin ei, 
catolicismului şi tuturor influențelor lui începînd cu 
casele de comerţ şi băncile finanţate de aceştia şi 
sfirşind cu emisarii lui laici sau în sutană. Cel dintii pas 
al lui Lucio Salvaresso este arderea şantierului şi 
arderea navei Libertatea. Al doilea pas, este abordarea 
în mare, prădarea şi trecerea la „Casa Salvaresso” a 
tuturor navelor „Casei Bîrlădeanu”. Lucio Salvaresso nu 
ştie nimic din întîmplările galionului A/bertina în 
Cyclade, uciderea lui Saladin Chiorul pluteşte încă în 
mister, El Mar rămiînind o taină închisă pentru 
navigatori, pentru  iscoadele  divanului secret şi 
amiralităţii otomane. Se aude un ciocănit uşor în 
podeaua cabinei. Radu Nanu Păcurar ridică colţul 
covorului gros prins de duşumea printr-un zbir de 
cînepă. Se iveşte capul secundului, credinciosul său 
Grigore Poalelungi din Narentva, vlah de lîngă 
Dubrovnik-Ragusa, care-a piraterit cu uskocii destui ani 
ca să fie vrednic de ţeapă. 

— Am auzit pescăruşul, şopteşte Poalelungi. 

— După poruncă, îi răspunde... 

Secundul îşi trage capul sub chepeng. Radu Nanu 
Păcurar, viră colţul covorului sub zbir şi îşi reia postul 
de observaţie de la ferăstruica prinsă în rama ei cu 
plumb. 


— Să nu fi ajuns prea tirziu, Mărgărită, şopteşte 
Voica Ilinca Biîrlădeanu privind din bungetul de 
tamarişti conacul „Casei”, căruia niciodată nu i-a dat 


mai multă atenţie decît s-ar fi cuvenit casei părinteşti. 
Voica cercetează lacom acoperişul de olane roşii poleit 
de lumina subţire a lunii, zidurile spălate parcă în 
lapte, cerdacul înalt din stejar înnegrit de vreme, 
umbra platanului uriaş care acoperă jumătate din 
parcul căţărat pe valea priporoasă a piriului Bebek- 
Deresi, tot acest univers fericit în care a copilărit şi 
care evocă un univers cunoscut doar din povestirile 
mamei, universul copilăriei acesteia în conacul din Ţara 
de Jos, pe apa Prutului. Conac întărit cu parcane şi 
şanţuri cu apă, aflător în calea ceambururilor tătăreşti 
din Bugeac, plecate în pradă. Ani de zile universul 
copilăriei mamei, necunoscut aievea s-a contopit 
straniu cu universul real al copilăriei ei, creîndu-i în 
cuget un alt univers decit cel real, un univers fabulos 
plin de nostalgie, plin de chemări misterioase şi iată că 
acum, cînd Mărgărita i-a şoptit: — „Salvaresso vrea 
pieirea noastră” - se întoarce aici, în universul 
copilăriei sale, cu o spaimă cumplită că l-ar putea 
pierde şi cu o ură nedomolită împotriva acelui 
Salvaresso necunoscut, care vrea pieirea a tot ce are 
mai drag pe lume, părinţii, casa, şantierul, navele 
graţioase mereu plecînd în depărtări miraculoase şi... 
Simte cum îi ard obrajii. Slujitorii, de fapt oamenii 
de arme ai Mărgăritei, au legat caii, le-au mîngiiat 
nările, avertizîndu-i să nu necheze şi Căliman, iscoada, 
s-a topit în întunericul argintiu de pe vale, să cerceteze 
poarta tainică. Nu-şi poate lamuri cum „el” a putut să 
plece în goană pe poarta conacului Loredanei Brocca 
şi, în acelaşi timp, să se lupte în grădina locantei. Îi 
pare rău că n-a sărit dincolo de zid, pe terasă, să între 
în luptă alături de el. Şi-ar fi pus masca şi iat-o, spadă 
de foc lîngă el, tocmai cînd unul cu figură de ţap îl 
atacă  mişeleşte pe la spate. Parează, ripostă, 


străpunge. Se cutremură. Virful spadei intră în carne 
vie, îl simte intrînd, vede sîngele şi aude glasul rece al 
Mărgăritei. 

— Ţine-te după mine!... Aici nu încape mila! Zveltă, 
înaltă, cu pelerina de cavaler pe umăr, iată, Mărgărita 
şi-a pus masca, pare un spadasin tînăr care se prelinge 
mlădiindu-se spre portiţa tainică ascunsă în iederă şi-n 
tufani, apoi se aude scheunatul jalnic al dulăului Lupu, 
prietenul ei de joacă, se împietreşte şi numai cînd se 
strecoară în parcul casei părinteşti ca un tilhar, îşi dă 
seama de primejdie şi are, foarte amar, sentimentul 


nestatorniciei. 
* 


x x 


— Este făcută după planul unei pinase olandeze, 
spune omul cu masca roşie pe care-l văzuse măsurînd 
cu pasul lungimea navei. 

— Este un galion cu trei arbori, arborele mare la 
cuplul maistru, spune masca neagră. Măsoară 
înălţimea din chilă pînă-n punte. De ce să-i fi făcut 
prova atît de alungită? Nu cred că încarcă mai mult 
decît 500 de baloţi a o sută de kile balotul. Numai dacă 
ar face cărăuşie cu aur, ar renta. 

— Sau cu mirodenii, stăpîne. 

— Taci, neghiobule! 

Căpitanul Radu Nanu Păcurar ascultă convorbirea 
celor doi mascaţi, stind după perdeaua baldachinului 
trasă spre bordul tribord. A văzut cum pe fringhia 
ancorată de maimuţă a urcat un matelot foarte 
sprinten care a desfăşurat o scară de pisică, după care 
a coborit pe parima ancorei în curtea şantierului şi fără 
să zăbovească a ridicat cele două scări culcate lingă 
cala de lansare, sprijinindu-le de bordaj. A văzut cum 
au escaladat zidul şi au coborit pe padină ţinîndu-se 


numai în miini, ca mateloţii antrenați, doisprezece 
bărbaţi purtînd la brîu numai securi de abordaj. Dintre 
aceştia, numai doi au urcat la bordul navei. A văzut 
cum ceilalţi zece au scos cîlţi din sacii prinşi la spate şi 
cum unul din ei, găsind poarta şantierului neferecată, a 
urcat scara la bord. A auzit cum aceia au vorbit în 
şoaptă. 

— Au lăsat şi poarta fără lacăt, stăpine. Să-i chem 
pe toţi? 

— Pe San Marco, cum să lase poarta deschisă?... 
Sînt nebuni? 

— Nu sînt nebuni! Sînt puternici! 

— Tot una! 

— Grăbiţi-vă cu rugul... „Il capitano” este acolo, 
între săbiile voastre. Talismanul lui fermecat şi-a 
pierdut puterea blestemată... Îl vom purifica prin foc. 

— Păcat de navă, a şoptit cel cu masca roşie, 
intrind în cabină şi scoţind un felinar orb de sub 
pelerină. 

— Daca era la apă, o duceam în insule... Este o 
navă frumoasă: Blestemaţii ştiu mai multe decit ştim 
noi... Ai găsit hărţile? 

— Cabina este goală. 

— Se zice că îşi calculează latitudinea cu mai mare 
precizie decit o faci tu. 

— Pe San Marco, este o minciună... Cu ce? Cu 
asta? Omul aduce lumina felinarului pe astrolabul arab 
fixat în lăcaşul lui pe masa din mijlocul cabinei. Atunci 
se aude un strigăt înăbuşit în interiorul navei, ca şi cînd 
cineva ar fi fost sugrumat şi cel cu masca neagră este 
din doi paşi la geamul prin care căpitanul Radu Nanu 
Păcurar i-a urmărit toate mişcările pînă la urcarea pe 
punte. Lumina verzuie a lunii strecurată prin 
ferăstruică cade pe mască. Radu Nanu Păcurar vede 


legătura înnodată la ceafă şi ştie că cel pe care-l poate 
atinge cu mîna este Lucio Salvaresso. 

— Bine-ai venit la Libertatea don Lucio, spune, ie- 
şind de după perdea. Ţine în fiecare mină cîte-un 
pistol... Mă bucur că ţi-ai adus şi pilotul, pe vrednicul 
don Cesare... Cu ce pot fi de folos domniilor voastre? 

— Sapristi!... Diavolul! 

Căpitanul simte cum cineva se ridică în spatele lui 
din umbra duşumelei. Sare spre mijlocul cabinei, 
primind lovitura de măciucă peste mîna stîngă. În 
aceeaşi clipă Lucio Salvaresso îşi trage stiletul şi cu o 
fandare lungă vrea să i-l înfigă în git. Căpitanul Păcurar 
face un al doilea salt lateral, mîna stingă îi atirnă 
moale, a scăpat pistolul, deci cînd cei doi au intrat în 
cabină, un al treilea a intrat tîrindu-se, don Lucio îşi 
merită cu adevărat faima de vulpoi al mărilor, se aude 
un geamăt pe punte, se aud tropote, în uşa cabinei 
apare un cavaler mascat, cu spada la mină, Lucio 
Salvaresso ride şi spune: 

— Diavolul însuşi sau „il Capitano” cu o mie de 
înfăţişări, vei arde aici, cu nava ta! Îţi las această 
şansă. Ca şi onoarea de a te purifica prin foc în numele 
libertăţii. 

Cavalerul din uşa cabinei înaintează ameninţător 
spre don Cesare, pilotul. 

— Aici, luliana! ride Lucio Salvaresso. 

Căpitanul Păcurar îl vede pe măciucaş rînjindu-i. 
Omul se apropie din stinga, şi-a scos securea de 
abordaj de la briîu, Lucio Salvaresso îi vine din dreapta, 
ceilalţi doi îl atacă din faţă. Cu o mişcare scurtă 
ţinteşte şi descarcă pistolul în capul celui cu securea. 
Aruncă pistolul fumegind în pieptul pilotului şi în 
acelaşi timp sare spre cavalerul-femeie, spre a-i 
smulge spada. luliana eschivează; spada descrie 


fulgerător un arc de cerc şi trecîndu-i pe lingă obraz, se 
înfige în umărul lui Lucio Salvaresso care geme, 
scăpind stiletul. Din mişcare, căpitanul Păcurar îl 
izbeşte pe don Cesare cu pumnul în bărbie. Tropotele, 
gemetele, strigătele înăbuşite au luat sfîrşit. Cînd Radu 
Nanu Păcurar sare asupra pilotului de pe Mehmed şi-l 
dezarmează, cavalerul mascat fuge pe punte. 

— Ah, ticăloasă între ticăloase, scrişneşte Lucio 
Salvaresso repezindu-se spre uşa cabinet. Se aude un 
fişiit uşor. Un laţ de mătase i se înfăşoară pe git. Cu un 
geamăt frînt, Lucio Salvaresso cade în genunchi. 


Judecata se face între stivele de scînduri puse la 
uscat. Între două din stive s-a aşezat o grindă de stejar 
cioplită pentru a folosi drept chilă la un caic uşor de 
Bosfor. De grindă atîrnă cinci parime cu laţ. Cei cinci 
prizonieri nu-şi fac nici o iluzie. Au văzut mateloţii de 
pe Libertatea lestind cadavrele celor căzuţi în lupta 
scurtă şi prin surprindere, cînd se credeau stăpîni pe 
şantierul pustiu. Le-au lestat cu tot felul de ferotenii 
legate de picioare, au încărcat cadavrele în barca de la 
cheu şi barca a coborit în umbra malului spre capul 
Arnavutkioi, acolo unde Bosforul curge năvalnic şi are 
adincime mare. 

Căpitanul Radu Nanu Păcurar stă pe o grindă, îi pri- 
veşte pe cei cinci aduşi în pata de lumină a lunii, au 
figurile obişnuite ale mateloţilor din Galata, strînsură 
de „desperados”, cu urmele viciilor întrezărite pe feţele 
aspre şi se întreabă cine este luliana aceea travestită 
în cavaler pe care Lucio Salvaresso a chemat-o cu atita 


patos şi dacă în adevăr spada ei doar şi-a greşit ţinta 
sau dacă a căutat cu tot dinadinsul pieptul lui 
Salvaresso?! Dacă da, atunci de ce? Salvaresso şi don 
Cesare au fost trimişi armatorului. S-ar putea ca 
Salvaresso să-şi fi luat toate măsurile şi pentru ipoteza 
unui atac nereușit, lăsînd prin apropiere grosul trupei, 
lucru puţin probabil. „El Sarasino” numărase trupa 
adusă de Salvaresso la locanta Loredanei Brocca, 
totalul oamenilor depăşind binişor efectivele echi- 
pajului de pe Mehmed. 

—  Siînteţi nişte bastarzi ieşiţi dintr-o scroafă 
împerecheată cu un cîine riîios, îi moralizează Grigore 
Poalelungi pe cei aflaţi sub spînzurători. — Voi sînteţi 
mateloţi, măi, viermi de salcie, buni să vă înfig undiţa 
în fund şi să vă dau momeală la guvizi?! Cum te-a lăsat 
inima de cîine, Gheorghios, să dai foc la aşa frumuseţe 
de corabie? 

— Mă pregătisem numai să-i dau foc, captan 
Poalelungi. 

— Nu este creştineşte să ne batjocoreşti înainte de 
moarte, captan Poalelungi. 

— Dă-ne o cruce s-o sărutăm şi spinzură-ne să nu 
mai vedem minunea de pe cală. Am s-o visez şi pe 
lumea ailaltă, captan! 

— Tu eşti Stylianos Lados, cîrmaciul? 

— Eu, captan! 

— Cum de-ai decăzut într-atita, Stylianos? 

— Am şase copii, captan, nevasta bolnavă şi 
stăpînul care ne hrăneşte este don Lucio, binecuvîntat 
să-i fie numele. 

— Porunca captanului e sfintă, Poalelungi, spune 
numitul Gheorghios, semănînd aidoma cu cel care-l 
cercetează cu întrebări batjocoritoare. Au amindoi 
capetele lunguieţe de pelicari, nasuri coroiate peste 


mustăţi stufoase, sînt bărbieriţi, au amindoi ochiul 
sting scurs, obrazul crimpoţit de crestături, sînt înalţi, 
uşor aduşi de spate şi poartă aceleaşi pieptare din aba 
cusute cu suitaşuri negre. Radu Nanu Păcurar ghiceşte 
gîndul secundului său şi pentru că i-l ghiceşte îi vine în 
ajutor, spunînd: 

— Oamenii au dreptate, Poalelungi... Aduceţi sfinta 
cruce din cabina mea, s-o sărute şi gata. Ne apucă 
Zorii. Vă iert pentru nelegiuirea voastră. Amin! 

— Dumnezeu să vă ierte! murmură în cor mateloţi! 
de pe Libertatea, care închid stivele, stind cu săbiile de 
abordaj la mînă. 

— Amin, răspund cei cinci şi îngenunche. 

Se aud paşi, alţii decit ai matelotului plecat să 
aducă crucea şi se înfăţişează omul de arme al 
principesei Mărgărita, Căliman, care-l cheamă pe 
căpitan la „jupinul cel bătrin”. Căpitanul Păcurar 
coboară cu regret de pe grindă. Pînă acum oamenii lui 
Salvaresso s-au ţinut bine. Pe trei din ei îi cunoaşte din 
piaţa de matrozi de pe cheul Galata. 

Cum s-ar fi putut împotrivi poruncilor date de 
stăpînul lor? Cine i-ar mai fi angajat, dacă ar fi făcut-o? 
Cît despre Gheorghios, se vede de la o milă că este 
aromân, că a fost la uskoci şi că şi-a scăpat pielea 
fugind la Istanbul, unde, murind de foame, s-a angajat 
la cel dintii armator care şi-a făcut strigările în piaţa de 
mateloţi. II mai aude pe Poalelungi, spunînd: 

— Crăp de nerăbdare să văd cu ce-ţi răsplăteşte 
Casa Salvaresso nevasta şi copiii pentru credinţa ta, 
Stylianos. 

— Domnul să aibă grijă de amăriţi! răspunde 

cîrmaciul. 


x x 


În camera de lucru a armatorului Dragoş Voinea 
Bîrlădeanu cel Bătrîn arde un sfeşnic cu trei braţe. Don 
Lucio Salvaresso stă în jilţul de Hurezi în care, de 
dimineaţă, a stat Agamemnon Kon Mozes-Zaal al 
Dheilan-Trianidos. Are privirea stranie, lucioasă, 
halucinată. Se pare că nu vede nimic din ceea ce-l 
înconjoară şi murmură cuvinte care, aparent, n-au nici 
o legătură între ele. La masa de lucru a armatorului, 
principesa Mărgărita Basarab în costum bărbătesc de 
călătorie, cu pletele negre strînse într-o plasă, ea însăşi 
avînd privirea fosforescentă, pare să culeagă de pe 
buzele lui don Lucio Salvaresso silabă cu silabă, 
cuvintele pe care acesta le murmură. Alături, la scrinul 
florentin, jupîniţa Voica, zgitia care-l toacă în fiecare zi 
ba cu lecţii de scrimă şi de luptă cu sabia de abordaj, 
ba cu lecţii de matelotaj şi navigaţie; de parcă miine şi- 
ar arma pe contul ei o corabie corsară, scrie cu atita 
înverşunare ceea ce-i dictează principesa, încît pana 
de giscă scîrţiie aproape ameninţător! 

Trezită după cum se vede din somn, şi-a tras 
caftanul de casă peste cămaşa de noapte, are părul 
tuns scurt umezit pe frunte şi nu l-a învrednicit nici 
măcar cu o privire. Lucio Salvaresso este oblojit la 
umăr, sîngele i-a răzbătut prin scamă, este foarte palid 
şi părintele lui adoptiv pare că moţăie în celălalt jilţ de 
Hurezi. Îi face semn să se aşeze lîngă el şi să tacă. 
Căpitanul Radu Nanu Păcurar a mai întîlnit de citeva ori 
atmosfera stranie creată de principesă, femeia de care 
era îndrăgostit nebuneşte acum patru ani cînd a adus- 
o din Cipru, o dragoste seacă, uscată, zăcută în el, 
purtată cu el pe mare, murind la fiecare întîlnire 
întîmplătoare şi reînviind la fiecare plecare în larg. 


Principesa era a unei alte lumi, aventura ei cu Mihai a 
fost una spirituală, sau poate dinastică, ţinînd de Casa 
Basarab - a înţeles-o, după cum, cu o bucurie virilă şi 
eliberatoare a înţeles dragostea ei cu Mirzea, fratele de 
arme care a scos-o din lumea nevăzutelor, redind-o 
lumii vii şi colorate de fiecare zi. 

Ştie de la tatăl adoptiv, dacă-l poate numi aşa pe 
binefăcătorul lui, că principesa este stăpină pe forţe 
spirituale mai presus de ştiinţa oamenilor de rînd şi a 
învăţaţilor, că este o inițiată, acest lucru 
înspăimîntîndu-l dureros în anul cînd a cunoscut-o, 
neştiind cum să-i vorbească. Fraţii lui gemeni, care-au 
însoţit-o ba unul, ba altul prin Balcani, în slujbele lui 
Mihai sau ale Casei, i-au mărturisit că, îndrăgostindu-se 
ei înşişi de principesă, aceasta i-a tratat cu asprime şi 
că fiecăruia, pe rînd, la un loc de popas (fiecare ţinuse 
minte că luna era în cel dintii pătrar şi principesa le 
vorbise de semnul Berbecului) le descifrase trecutul, 
vorbindu-le de mama lor Teodora şi de sora lor Elena, 
de parcă acestea ar fi fost vii şi cu cîteva clipe înainte 
ar fi tăifăsuit cu principesa. Mai mult, Mărgărita le 
descrisese casa părintească, ca şi moartea cumplită a 
tatălui lor, cătunarul Petrea Nanu Păcurar, în lupta dată 
împotriva bandelor de akingii ale lui Ibrahim Turgay. 
Atunci a înţeles că niciodată mina lui nu va putea 
dezmierda ochii femeii care aveau puterea să vadă 
trecutul şi că buzele lui ar îngheţa numai la gîndul că 
vor atinge buzele stăpîne pe suferinţele acestuia. Tatăl 
lor se întorsese cu turmele sporite (ei trei fuseseră 
vîinduţi lui Semiz effendi, învățatul astronom de la 
medresa Süleymaniye), găsise doar ruinele casei, 
femeile care scăpaseră de sabie îi îngropaseră sub 
pietre soţia şi fiica, bărbaţii rămaşi pustii juraseră 
răzbunare şi pîndiseră trei ani drumurile ortalelor de 


akingii. În al treilea an închiseseră între munţii Velgjas 
ortaua pe care-o credeau ca fiind a lui Ibrahim Turgay, 
nimicind-o. Ibrahim Turgay căzuse asupra în- 
vingătorilor, noaptea. Tatălui său îi desfăcuse pintecul, 
legîndu-l de stînca numită „a Vulturului Negru”. Vulturii 
îi sfişiaseră tatălui său măruntaiele, îi ciuguliseră ochii 
şi buzele. 

— Destinul Păcurarilor este răzbunarea! le spusese 
principesa Mărgărita fraţilor lui... 

— Rhodos, şopteşte foarte limpede Lucio 
Salvaresso... În clipa cînd şopteşte Rhodos, se aude un 
strigăt. Se aud paşi repezi, ceva greu se răstoarnă pe 
coridor, principesa  Mărgărita tresare, o schimă 
dureroasă îi schimbă obrazul împietrit şi Lucio 
Salvaresso scoate un geamăt adînc, mişcîndu-şi capul 
de pe un umăr pe altul. Ca şi cînd s-ar fi smuls dintr-o 
altă lume îndepărtată şi necunoscută, principesa se 
ridică de la masă, are încă mişcări lente, care se leagă 
şi se înlănţuie greu, ia o cupă din cristal cu un lichid 
auriu şi, împleticindu-se uşor, îi dă să bea lui 
Salvaresso, rostind cîntat, ca un descîntec: 

— Bea, Lucio! De trei ori bea, pentru uitare! Apoi: 

— Părinte al meu, dacă mă asculţi, aşază-l într-o 
barcă pe care oamenii tăi s-o lege la pupa lui 
Mehmet... Don Cesare este mort, încercînd să fugă. 

„Este principesa Mărgărita Basarab din totdeauna, 
vrednică de dragostea zeilor”, îşi spune căpitanul Radu 
Nanu Păcurar, neputînd scăpa de senzaţia că de fapt 
se continuă întîlnirea lui cu Lucio Salvaresso în cabina 
de pe Libertatea. Şi nu numai întîlnirea cu Lucio 
Salvaresso. Prezenţa principesei i se pare tăioasă şi 
rece. Dragoş Voinea Birlădeanu cel Bătrîn bate în gong. 
Intră Căliman, omul de arme al principesei. 

— Cîrmaciul a murit stăpînă... 


— Duceţi-l la Bosfor, spune armatorul... Porunceşte 
să nu fie sînge pe coridor. 

Mărgărita ia foile scrise de Voica. Işi aruncă 
privirea pe ele. | le întinde căpitanului Păcurar. 

— Taina insulei Rhodos. Cheia ei este numărul 
şapte. Dacă don Cesare n-ar fi fost bîntuit de chemarea 
morţii şi i s-ar fi împotrivit, aflam şi cheia numărului 
şapte. Găseşte-o singur. Părinte al meu, am să mă 
odihnesc,  drumeţind. Dă-mi binecuvintarea şi în 
numele dragostei ce i-o porţi, dezleag-o pe Voica întru 
destinul pe care şi-l doreşte. In numele crezămintelor 
tale, căpitane Păcurar, veghează asupra acestei Case. 
Voico! Du-mă pînă la scară. 

Căpitanul Radu Nanu Păcurar îngenunche mai 
presus decît voinţa lui. Sărută cu un fel de spaimă 
interioară rece şi tăioasă degetele trandafirii şi lungi pe 
care i le întinde principesa. Spre surprinderea lui, 
Mărgărita îi pune mîna stingă pe creştet, şoptindu-i: 

— Taina stă în azimutul lui Alcor la miezul nopţii de 
15 spre 16 iulie. Turnul Cavalerilor în cetatea 
Rhodosului. Veghează şi înţelege!... 

Clinchetul pintenilor care se îndepărtează. Lumina 
filfiită a luminărilor. Don Lucio căzut într-un somn ca de 
moarte. Părintele său adoptiv, armatorul, şoptind: 

— Îngerul nostru păzitor ne-a părăsit. Rămînem 
singuri, fiule, înconjurați de duşmani, năzuind 
bărbăteşte să împlinim visul Domnului nostru. Veghea 
ta ne-a cruțat astăzi. Dar miine? 


HANUL „LA PISICA 
DE MARE! 

Războinicii apuseni sînt adunaţi, domnia ta, spune 
Grigore Poalelungi, se scarpină sub boneta de lină, şi-o 
lufleşte şi îşi ciupeşte lobul urechii stîngi, semn că se 
află în furtună, sau că intră în furtună... Căpitanul Radu 
Nanu Păcurar se lasă desfătat de înserarea zeiască 
izvorită tainic şi fastuos din mare, din cer, din coasta 
înaltă şi sălbatecă a Anatoliei biîntuită de vintul Imbit 
cum îl numesc turcii şi Meltemi cum îi spun grecii, vînt 
aspru purtind cu el fantomele unei lumi căzută sub 
stăpînirea iataganului otoman, încă zvircolindu-se în 
temeri, în  năzuinţa spre libertate,  căutindu-şi 
devenirea aşa cum se întîmplă pe tot teritoriul fostului 
imperiu bizantin. Ascultă cîntecul vîntului în arboradă, 
ascultă foşnetul valurilor despicate de etravă, şoapta 
alinătoare a apei scurgindu-se în lungul bordurilor, 
scîrţiitul raiurilor şi al catargelor, miile de zgomote pe 
care le face Libertatea în marea liberă, primind vintul 
din babord şi dinapoia traversului. Miile de zgomote 
intrate adînc în fiinţa lui, făcînd parte din fiinţa lui, 


identificîndu-se cu viaţa lui adevărată, cu libertatea şi 
demnitatea lui bărbătească. De cînd Libertatea a 
ridicat velele în dimineaţa zilei de 17 mai, trăieşte o 
stare de euforie ciudată. Experienţa lui de navigator a 
găsit prin calcul şi desen tot ceea ce-şi putea dori un 
captan: nava visată de-o viaţă. După lansarea la apă 
(botezul l-a făcut diavoliţa de la bord, din pricina căreia 
Poalelungi se scarpină sub bonetă, oftează cu obidă şi 
priveşte mustrător cu singurul lui ochi), Libertatea n-a 
cerut decît un spor de lest, armatorul şi tatăl lui 
adoptiv nezgircindu-se şi aducîind de la şantierele 
imperiale cei 400 de funţi de plumb turnat în bare, 
care, o dată fixat în cală, a făcut din Libertatea o navă 
stabilă, echilibrată, ascultătoare la cîrmă, putînd vira 
strîns; dar mai presus de toate sprintenă pe val şi 
rapidă. Banii cheltuiţi de armator să afle secretele de 
construcţie ale şantierelor din Spania, Inglitera şi Ţările 
de Jos, n-au fost aruncaţi în mare. Libertatea pare a fi o 
navă a viitorului mai mult decit una a prezentului. O 
navă a viitorului care ascunde în cabina tainică de la 
pupa, secretele marilor navigatori din toate timpurile, 
afară de unul singur: secretul longitudinii... Incărcată 
cu ceară de albine de Ţara Românească şi Moldova, cu 
blănuri de ris, de urs şi jderi, unul din negoaţele bogate 
ale ţării, cu miere şi postavuri de Lwow precum şi cu 
treizeci de viguri de brocat venețian ţesut cu fir de aur, 
Libertatea lasă în pupa un siaj înspumat şi cu fiecare 
milă în plus aşternută între ea şi Istanbul îi întăreşte 
sentimentul că ieşirea la Ocean este singura măsură 
care se potriveşte navei lui. 

Ştie că pentru toţi ceilalţi Libertatea nu este decit 
un mijloc. Un mijloc de a face comerţ şi politică pentru 
Dragoş Voinea Birlădeanu cel Bătrîn. Un mijloc de a 
rămîne liberi în imperiu şi a cîştiga pîinea lor şi a fami- 


liilor pentru mateloţi. Un mijloc de a se întoarce acasă 
pentru nobilii apuseni. Numai pentru el Libertatea este 
un alter-ego, un dublu superb al fiinţei lui epice, întru- 
chiparea plină de graţie a unui vis, singurul lui mod de 
a exista în plenitudine. El şi Libertatea pot foarte bine 
explica substantivul Autarkes dacă se admite că o 
navă şi căpitanul ei formează o singură fiinţă, care se 
desăvirşeşte etic în însăşi sfera noţiunii exprimată de 
numele navei: Libertatea. Dacă Aristoteles are cît de 
cît dreptate definind omul fericit printr-un act sufletesc 
conform cu virtutea perfectă, atunci el s-ar putea numi 
un „Autarkes fericit”, cu toate că Poalelungi a ajuns să- 
şi chinuie mustaţa pleoştită de umezeală, sacizul cu 
care o îmbăţoşează dimineaţa arătîndu-se higroscopic, 
prin urmare intrînd în reacţie cu umezeala salină şi 
dînd mustăţii în loc de un aer demn şi războinic, 
vrednic de un secund, un fel de aer milog, mai potrivit 
pentru un mus îmbătrînit în condiţia lui jalnică. 

— Lasă-ţi mustaţa, Grigore... Parcă ţi-au ciupelit-o 
peştii... 

— Fă-ţi cruce peste gură, căpitane... Pînă la peşti 
mai este, dar pînă la diavol, nimic. M-a otrăvit. Mi-a 
mîncat sufletul. Mi-a încurcat limba-n gură. Mă caţără 
de zece ori pe zi în gabie. De alte zece ori mă coboară 
în cală. De o mie de ori mă pune să-i arăt tunurile. Pe 
urmă pofteşte să ne batem în săbii. Zice că i-a şoptit 
un duh alb că aş fi scăpat de sub sabie, în noaptea 
călcării lui Salvaresso, un haidamac care te-ar fi ucis 
dacă n-ar fi fost... 

Poalelungi îşi muşcă colţul mustăţii. Oftează cu 
obidă. Căpitanul aude paşi uşori în spatele lui. Pe şapte 
delfini puturoşi, pe unde naiba s-a căţărat drăcoaica, 
pe scara dunetei oricum nu, că o ţine sub ochi şi 
Poalelungi face chip de schimnic chinuit de colici. 


— Cine să fie haidamacul, jupîniţă? întreabă 
căpitanul fără să se întoarcă. 

— Credeam, effendi Grigore, că eşti bărbat şi poţi 
ţine o taină, răspunde Voica Ilinca Biîrlădeanu cu glasul 
cîntat, cu toate că zilnic încearcă să şi-l ruginească, să- 
| răguşească. Poartă haine scălimbe de matelot, din 
pînză groasă fiartă în ulei de in, are miini îngrozitoare, 
căpitanul bănuieşte că şi le freacă cu smoală şi seu de 
oaie, merge şui şi acum se ploconeşte adînc, ca şi cînd 
ar fi cel mai umil matelot chemat la ordine pe 
comandă. 

— Mi-ai ros bojocii, jupîniţă, spune pe rumânie se- 
cundul. Şi nu-mi mai zi effendi, că pocnesc. 

— Meriţi... Am găsit un tun cu o spiţă slabă, 
lipseşte o cavilă la caviliera trinchetului şi dacă pe 
mine mă înveţi o mie de noduri, de ce nu-i înveţi şi pe 
mateloţii de la cabestanul ancorei?! 

Grigore Poalelungi îşi priveşte virful nasului coroiat 
cu singurul lui ochi. Se face vînăt. Şopteşte: 

— La Smirna găseşte-ţi alt secund captan. Şi pe 
mine ia-mă de pe acum şi aruncă-mă la peşti... M-am 
dus. Spiţă slabă... Lipseşte o cavilă?... Ah, staţi, voi, 
mateloţi de apă dulce, fii de... 

Coboară ca suflat de furtună: 

— De fapt eu i-am furat cavila, să văd dacă vede. 
N-a văzut şi a trecut de trei ori pe lîngă cavilieră. 

— N-a văzut că atunci cînd trecea, o aşezai la loc, 
diavoliţo... Am să pun salamastra pe fundul tău. De ce- 
| fierbi? 

— luliana ha, ha, ha... şi Alcor... Şi Rhodos... Cînd 
îmi arăţi lovitura lui Saladin? 

— Jupiîniţă. 

— Oho! 

— Jupîniţă, aici... 


— Pe corabie, între Dumnezeu şi // capitano, nu 
mai stă decit pavilionul. 

— Atunci? 

— Preasupusă la poruncă... Şi-acum du-te la fanfa- 
roni, că mi s-a poruncit să spăl puntea. Şi bagă de 
seamă dacă la noapte n-o sa fie un finar alb sus în 
gabie... Preasupusă la poruncă, captan! 

Mînjită pe obraz cu funingine (desigur a spălat cea- 
unul), desculţă, cu nădragii prea lungi sumeşi, cu bluza 
ascunzindu-i sînii, arămită de soare, soare buclucaş 
care i-a scos pe faţa obraznică o mie de pistrui, Voica 
llinca Biîrlădeanu îi trage cu ochiul şi, ploconindu-se 
încă o dată, coboară de pe dunetă. „De unde naiba ştie 
de luliana”, se-ntreabă căpitanul. Alcor şi Rhodos este 
taina amiîndorura. Ce-a vrut să spună cu fînarul din 
gabie, cînd a dat poruncă straşnică să nu se aprindă 
nici un fînar, încă din cea dintii noapte de navigaţie? 
Credea că rugămintea armatorului de a o lua la bord 
(de aceea stăruise acesta să se construiască o cabină 
mică în pupa tribord, fără uşă vizibilă, cabină care avea 
o trapă răspunzind în cală şi o altă trapă în duşumeaua 
cabinei lui, mascată de covor) este un capriciu al fetei, 
capriciu căruia tatăl n-a putut să-i reziste. Pe urmă şi-a 
spus că poate fi un fel discret de a-l supraveghea. 
Libertatea duce cu ea nu numai mesajul secret către 
Hidayet Riza Han, şeic şi emir în vechiul sultanat de 
Iskenderun - ştie de la Mirzea că Voica l-a văzut arzînd, 
bătut în piroane de catarg pe fiul acestuia, Hidayet 
Riza Ali - dar mai ales o parte din tainele Casei 
Salvaresso de care se leagă atit avuţiile care ar putea 
fi puse în slujba politicii lui Mihail, domnul Ţării 
Româneşti, cît şi ruinarea acestei Case. O dată cu 
ruinarea Casei Salvaresso şi înlăturarea celui mai 
perfid concurent, sărăcirea lui Mihnea Turcitul şi a fiului 


natural al acestuia, Radu, trăitor la Veneţia sub 
protecţia mamei lui, Vişa, ibovnica Mihnei, rămas 
creştin, pionul mişcat de Mihnea şi Casa Salvaresso pe 
tabla de şah a pretendenţilor la domnie şi a 
înlocuitorilor lui Mihai. S-a frămiîntat destule nopţi, 
ruşinîndu-se că poate face loc unui asemenea gînd 
scîrbavnic, departe de modul loial în care au jucat totul 
pe-o carte atit tatăl lui adoptiv, cît şi el. Atunci? 

Aruncă o privire amurgului fastuos. Vede cerul 
gălbui şi soarele de un roşu sîngeriu. Ştie că se va 
întări vîntul. În prova babord se desenează cu sineală, 
plutind într-o ceaţă albăstrie, insula Tenedos. In prova 
tribord, poleite de vilvorile soarelui căzut pe linia 
orizontului, se văd virfurile înălțimilor de pe insula 
Lemnos. Prezenţa Voicăi Birlădeanu la bord a fost şi 
rămîne o enigmă. Cînd coboară scara pe punte, o vede 
pe Voica mergînd cîş, ducînd o găleată de pînză plină 
cu apă, peria de frecat puntea şi un braţ de zdrenţe. 
Fata îngînă un cîntec cu glas timp, îşi tirşiie picioarele 
şi în totul pare un mus cam slab de minte şi neajutorat. 

— Putem sau nu să-i dăm dreptate lui Aristoteles, 
dar a fi liber de vraja aurului - ut ita dicam... 

— Blasfemie, iubite doctor Medio! De o mie de ori 
blasfemie. Aurul este stăpînul proştilor şi sluga prea 
plecată a bărbatului de geniu, strigă don Pedro Perez 
de  Hispaniola-Figuera, ridicînd braţul terminat cu 
cangea de argint. Te întreb dacă ai văzut în Inglitera 
vreun spectacol al domnului Shakespeare? Pentru că 
acolo, aurul... Aproposito. Ca trezorier al acestei prea 
frumoase nave, te-ntreb - ut ita dicam - dat fiindcă 
dispreţuieşti aurul ca un filozof, dacă-mi cedezi mie 
solda ce ţi se cuvine pentru întreg voiajul? 


— Şah la rege, ride baronul Louis de Vic-Fezensac. 
Domnilor, iată-l pe ;/ capitano! 

Gentilomii se ridică de pe scaunele fixate în podea, 
cu bunăvoința miîndră, uşor ironică a oamenilor de 
spadă de pretutindeni. Căpitanul Păcurar le face o 
reverență scurtă. Spune cu glasul lui autoritar, în acel 
limbaj european numit à /a soldato, amestec de 
italiană şi spaniolă, în răsărit pe fondul unei levantine 
vorbită în toate porturile Mediteranei şi Egeei, le spune 
să-şi ocupe locurile şi, dacă se găsesc într-o stare de 
spirit favorabilă, să-l asculte, simţindu-li-se dator cu 
cîteva explicaţii. 

— Era şi timpul, căpitane... Oricît i-am fi de 
recunoscători căpitanului Mirzea şi indirect Domnului 
său, începusem să mă neliniştesc văzind că în loc de 
Apus, ai binevoit sa pui prova pe Răsărit, spune 
baronul. 

— Dacă nobilii domni mai au şi alte nelinişti? 

— Probabil că se vor naşte din explicaţiile domniei- 
voastre, căpitane, spune cavalerul Pierre de Mirande. 

Căpitanul Păcurar se aşază în capul mesei lucioase 
de acaju, în jilţul cu spetează înaltă avind sculptate nu 
armeriile Casei Birlădeanu, cum era de aşteptat, 
armerii cunoscute de gentilomii prezenţi, ci cu totul 
alte armerii, care stîrniseră o dispută vehementă între 
cei doi fraţi de Mirande, ambii specialişti în heraldică 
franceză începînd de la Charlemagne, trecînd prin 
epoca atit de controversată a blazoanelor din vremea 
cruciadelor şi terminînd cu noile blazoane acordate de 
propriul lor rege. Un scut de format francez vechi 
despicat, pe fond azur, avînd la senestra o „aquila 
valachica” şi la dextra un cap de bour purtînd între 
coarne o stea cu şase raze, drept armament exterior 
un coif plasat din faţă, cu cimier foarte straniu, două 


ancore încrucişate, totul sub stăpînirea unei coroane cu 
patru raze. 

Rafinaţi în heraldică, cei doi fraţi încercaseră să tăl- 
măcească sensurile simbolice ale armeriei, fiind 
întrerupţi de glasul gijiit al satanaelicului doctor Medio, 
revenit la predica lui favorită: libertatea absolută. 
Faptul că // capitano se aşează în acel jilţ cu armerii cel 
puţin princiare, înseamnă că este împuternicitul 
principelui care, într-un fel sau altul, stăpineşte 
corabia, după toate legile aparţinînd lui Grand Turc, al 
cărui pavilion este arborat la pupa. A doua mirare a 
nobililor gentilomi prezenţi a fost pricinuită de cabina 
în care se află pentru întiia oară de la ambarcare, prilej 
pentru don Pedro să-şi dezvăluie cunoştinţele de 
construcţie legate de navele oceanice. 

Lăsîind la o parte uşa scundă, din mahon, 
împodobită cu sculpturi, aceleaşi două ancore 
încrucişate înconjurate de un nesfirşit lanţ alcătuind 
arabescuri bogate în interiorul cărora se află un delfin 
surprins în salt arcuit, cabina este o capodoperă a artei 
decorative. Există aici un fel de subtilă contopire a 
motivelor de marchetărie folosite de artizanii florentini, 
cu motivele folosite de artizanii persani şi georgieni, 
totul însă încorporindu-se unui alt stil, nu derivat dintr- 
o contopire prin imitație, ci dintr-o sinteză creatoare şi 
selectivă, avind ca fond propriu splendide motive 
florale şi zoomorfe, între care predomină viţa de vie şi 
un cal înaripat. Lambriseria cabinei a stîrnit o dispută 
vie, cavalerii asemuind-o fie cu cea a castelului de la 
Blois, fie cu a unui cabinet oriental, decorat de meşteri 
mauri pentru Ducele de Alba. Masa de acaju cu 
picioare de leu este înconjurată de opt scaune 
somptuoase şi două jilţuri, dintre care numai cel 
dinspre prova este decorat cu armeriile cunoscute. De 


grinda centrală, din stejar lustruit atîrnă un fînar lucrat 
în aramă bătută, avînd geamuri de Murano, străvezii. 
Peretele din tribord are chesoane pînă-n tavan. 
Chesonul din mijloc este fals. Se roteşte spre interior 
atunci cînd este dezăvorit, folosind drept uşă pentru 
cabina fiicei armatorului acum, oricind cabina tainică 
putînd adăposti doi robi eliberaţi sau doi pasageri care 
nu trebuiesc să fie văzuţi. In babord există chesoane 
adevărate, ticsite cu mostrele mărfurilor „Casei 
Bîrlădeanu”, iar cel din mijloc, cu sticle groase, învelite 
în piele sau rafie, sticle aşezate în lăcaşurile lor, pentru 
a nu aluneca unele peste altele, conținînd licorile oprite 
de coran şi rivnite de beyii porturilor musulmane. 
Înălţimea cabinei este aceea a unui om obişnuit. 
Lumina vine prin două perechi de hublouri, una în 
stinga şi dreapta uşii, alta în pupa, lăsînd să se vadă 
marea şi orizontul. Toate patru hublourile sînt 
zăbrelite. Piciorul arborelui artimon este înaintea 
dunetei, intrarea în cabină fiind mai aproape de bordul 
tribord. 

Aceste amănunte constituiseră o parte din 
argumentele lui don Pedro Perez de Hispaniola-Figuera 
în dizertaţia sa asupra principiilor constructive, raţiunii 
şi scopurilor care se întruniseră spre a da fiinţă navei 
Libertatea. 

De cînd s-a ambarcat, baronul Louis de Vic- 
Fezensac caută să descopere sub lobul urechii stîngi a 
lui // capitano, aluniţa care-i atrăsese privirea atunci 
cînd un matelot inamic îl atacase din flanc şi el îl 
contra-atacase pe acela, dezarmiîndu-l şi aplicîndu-i 
lovituri cu latul spadei peste fund, în hazul şi aplauzele 
furtunoase ale spectatorilor de pe terasa locantei 
Loredanei Brocca. Se pare că // capitano, dintr-un 
motiv sau altul, a renunţat atît la aluniţă, cît şi la glasul 


de-atunci, răguşit şi aţiţat, ca şi la formula rostită cu 
acel glas: „drum bun în iad, diavole”, formulă cu care-i 
gratifica pe cei aleşi de spada lui să devină cadavre. // 
capitano este în dreptul lui să-şi poarte sau nu 
aluniţele, să-şi folosească glasul după cum o doreşte şi 
să-şi schimbe formulele de politeţe după împrejurări. 
Ceea ce începe să-l intereseze în cel mai înalt grad pe 
un baron de Vic-Fezensac, fie şi unul scăpat de curînd 
din lanţurile lui Saladin, este misterul care învăluie 
cîteva personaje de la bord. lată o întrebare asupra 
căreia va medita dacă este sau nu cazul să fie pusă, cu 
toate că Jean, care de fapt a descoperit personajele, a 
avut o aventură stupidă şi nu prea onorabilă. Urmărind 
personajul „barbă roşie”, ieşit din cabina minusculă 
aflată sub teugă, a coborit în cală, unde a fost victima 
unei agresiuni neruşinate, musul timpit şi murdar 
vărsîndu-i în cap o găleată cu zoaie, ceea ce i-a atras 
un picior dat la spate de Jean şi lui Jean de Mirande, 
două lovituri cu coada măturoiului mînuit abil de acel 
mus care la scrimă cu măturoiul s-a dovedit deosebit 
de abil. Bineînţeles că personajul „barbă roşie” s-a 
făcut nevăzut printre baloţii şi butoaiele stivuite în 
cală. A avut loc o consfătuire, în cea mai pură gasconă, 
hotărîndu-se discreţie absolută, atit în ceea ce priveşte 
incidentul, cît şi în ceea ce priveşte al doilea personaj 
misterios - „astronomul”. Acesta iese pe punte cu un 
ceas înainte de miezul nopţii, secondat de doi 
adolescenţi (pasiunea Orientului) care-i duc instru- 
mentele mereu aceleaşi, două astrolabe, două 
clepsidre cu nisip, apoi un fel de registru şi o hartă a 
cerului. „Astronomul” face măsurători la stele, înscrie 
datele în registru, mateloţii de cart par obişnuiţi cu el, 
mîncarea i se aduce la cabină de către cei doi ucenici, 
ca şi “bărbii roşii” servită de musul timpit care îşi 


onorează rolul de ospătar, spălîindu-se cu pufnituri şi 
chirăieli într-un ghiordel cu apă de mare, sub 
supravegherea nemiloasă a secundului. Acum două 
nopţi „astronomul”, care este sarazin, a stat de vorbă 
cu don Pedro, care ieşise pe punte foarte sumar 
îmbrăcat,  pisiindu-l îngrijorat pe motanul Platon. 
Motanul era în gabie, cu musul. A mieunat plictisit şi 
spre totala mirare a lui don Pedro, n-a coborit din gabie 
cu toate că don Pedro îi vorbea convingător în bască, 
pomenindu-i cu nostalgie de disciplina răposatului tată, 
motanul Aristoteles. Cert este că a doua zi don Pedro l- 
a supus pe Platon la o lecţie de dresaj între patru ochi, 
lecţie soldată cu bufnituri înfundate, mieunături şi cu o 
zgirietură foarte vizibilă pe obrazul bravului hidalgo. 
Lecţie după care Platon a fost de negăsit toată ziua, 
împingînd pînă la jale disperarea lui don Pedro care a 
cercetat îndelung marea cu luneta, n-a povestit nici 
unul din abordajele celebre la care-a participat şi, stînd 
retras pe un colac de parime, a citit melancolic cîteva 
capitole din Noul Testament, pe care le-a comentat în 
şoaptă cu fra Angelico, scutierul. 

— Domnilor, purtarea domniilor voastre la locanta 
Loredanei Brocca a fost vrednică de rangul şi virtuțile 
războinice pe care le onoraţi... M-aţi apărat vitejeşte, 
ne-ştiind mai nimic despre mine. Săbiile domniilor- 
voastre au ştiut să scoată din luptă, fără să ucidă decit 
atunci cînd cei care ne-au atacat au depăşit măsura. 
Aţi confirmat întru totul recomandările fratelui meu de 
arme, căpitanul de cavalerie voievodală, Mirzea. 

— Ne onoraţi, spune baronul de Vic-Fezensac, 
schiţind o aplecare a capului. 

— Deopotrivă onoraţi nava Libertatea. O pauză. 
Apoi: 


— Domnilor, v-aţi încredinţat vieţile acestei nave. 
lată misiunea ei. 

Cei patru gentilomi afişează un aer degajat. Se aud 
valurile spălînd bordurile corăbiei. 

— Casa Salvaresso, aţi auzit, a dorit pieirea echipa- 
jului, ţin să vă aduc la cunoştinţă că în clipa cînd am 
fost atacați la Loredana, alţi oameni ai Casei 
Salvaresso au vrut să incendieze nava aflata pe cala de 
lansare. 

— Crimă! spune don Pedro. 

— Nava duce la Smirna o parte din încărcătură. 
Pînă la Smirna va face o escală în insula Lesbos, unde 
voi primi veşti despre starea contoarelor Casei 
Birlădeanu din Smirna, Iskenderun şi Rhodos. La 
Smirna vom încărca mărfuri pentru Rhodos. Aici este 
contoarul principal al Casei Salvaresso. 

— Probabil că Libertatea nu va fi primită cu braţele 
deschise, spune cavalerul Pierre de Mirande, cu glasul 
lui de bas. 

— Probabil că la escale, sau în larg se vor afla, ca 
din întîmplare, nave ale Casei Salvaresso, spune 
cavalerul Jean de Mirande. 

— Probabil că Libertatea va fi atacată atit în 
porturi, cît şi pe mare, spune baronul Louis de Vic- 
Fezensac 

— Toate acestea împreună şi încă ceva pe 
deasupra, domnilor. 

— Milledieux! 

— Pocap de dieux! 

— Parbleu! 

— Madonna! 

— Pe adevăratul Paracelsus. 

— Libertatea are şi o altă misiune nobilă, în afara 
nobilei misiuni a cărăuşiei. 


— Care poate fi doar un pretext, căpitane. 

— Aproape, baroane. 

— Legată de armeriile care decorează jilţul, 
căpitane? 

— Şi de ele, cavalere! 

— Se pare că sînt armeriile principelui de care ne-a 
vorbit salvatorul nostru. 

— Într-un fel, da. 

— Şi că acest principe, stăpîn pe un principat mi- 
nuscul, s-a răsculat împotriva suzeranului său, Le 
Grand Turc. lată o faptă care mă încălzeşte, domnilor, 
spune cavalerul Jean de Mirande. 

— Cu atit mai mult cu cît regele meu se află în 
război necruţător cu Semiluna, spune sentenţios don 
Pedro Perez de Hispaniola-Figuera. 

— Se pare că intrăm în conflict cu politica externă 
a regelui nostru, constată baronul de Vic-Fezensac. 
Dacă da, să ştim de ce o facem. Şi care vor fi 
următoarele escale ale navei Libertatea? 

— Creta, Malta, Alger, Narbonne, pentru a vă 
readuce în patrie, domnilor. 

— Alger?! 

Numele portului de bază al piraţilor barbareşti face 
explozie în cabina luxoasă. 

— Pe viul Dumnezeu! 

— Ce să căutam în Alger? 

— Libertatea unor adevăraţi bărbaţi, spune 
căpitanul Păcurar cu glasul dintr-o dată grav. 

In clipa aceea se aude un fel de ricîit în uşă. 
Căpitanul Păcurar este sigur că Voica Biîrlădeanu 
ascultă convorbirea din cabina tainică. A văzut cu 
coada ochiului cum una din tăbliile chesonului central a 
lunecat uşor pe şanţurile ei, lăsînd o crăpătură cit firul 
de aţă. Să fie rostul ei la bord? A cita oară se-ntreabă? 


— Pas, spune pe rumânie. 

Uşa se deschide. Intră Voica în chip de mus jegos, 
rămîne în prag, ride timp şi-l arată pe motanul Platon 
care i se freacă de picioare. Don Pedro face ochii mari. 
Se stăpineşte cu măreție. Şi tot cu măreție îl cheamă 
pe Platon care, vădit, ori nu aude, ori dă semne de ne- 
ascultare. 

— Madonna! şopteşte nobilul hidalgo... Răscoală la 
bord, capitano! 

Musul culege motanul, îl mîngiie şi, ducîndu-l cu 
mîinile lui murdare, îl aşază triumfător pe masă. 
Motanul bate din coada stufoasă, arătindu-i stăpînului 
său ceea ce are sub ea. Se învirteşte în jurul lui însuşi 
şi numai cînd don Pedro Perez de Hispaniola-Figuera îi 
cere iertare, catadixeşte să i se coboare pe genunchi. 
Tot atunci se iveşte secundul „don Gregorio”, cum îi 
spun gentilomii, care-l urechează pe mus după o regie 
bine pusă la punct - constată căpitanul —, îi face vînt 
şi anunţă că şeicul Abu Raihan Osman ibn-Ahmed şi 
effendi Abihu Said doresc să-i vorbească lui // capitano 
şi să-i cunoască pc nobilii războinici apuseni. 

„Don Gregorio” -Poalelungi face loc ceremonios şi 
în cabina intră cele două personaje care au stirnit 
curiozitatea  gasconilor.  Şeicul este un bărbat 
impunător, cu trăsături semitice, ars de soare, cu 
ţinută demnă şi războinică, mai curînd sugerînd lancea 
şi galopul decit astrolabul şi matematecile, îmbrăcat 
într-un burnuz somptuos din mătase albă, cu legătoare 
de cap neagră, costumaţie puţin comodă în cazul unui 
naufragiu, îşi spune baronul care s-a ridicat curtenitor 
în picioare, imitîindu-l pe căpitan, iar celălalt, un bărbat 
scund, voinic, purtînd un soi de caftan şi pe cap tichia 
rituală a evreilor. 


Cavalerul Jean de Mirande vede că din cele opt 
scaune şi două jilţuri cîte are cabina, au rămas 
neocupate un scaun şi jilțul opus celui în care stă // 
capitano, jilţ pe spătarul căruia sînt sculptate armeriile 
Casei Bîrlădeanu: pe un scut oval, o corabie cu pînzele 
umflate de vînt şi un delfin care sare din apă în prova 
corăbiei. Işi spune că, după logica de pînă acum, la 
timpul potrivit şi acestea vor fi ocupate de misterioşii 
călători ai acestei nave misterioase. 

— vitejii nobili apuseni au prilejul să navige în apele 
străbătute de toate cruciadele la care, nu mă îndoiesc, 
strămoşii lor au luat parte, cu supușii... 

— Şi averile lor... Mai ales cu averile. 

Voica Ilinca aude un fel de cor mormăit, care 
seamănă a încuviinţare. Nu este nevoie să privească 
prin despicătura lăsată de peretele lunecător al 
chesonului spre a vedea cine vorbeşte. Cu şeicul Abu 
Osman a făcut astronomie o jumătate de an, cit acesta 
a stat la Bebek, sub chip de derviş rătăcitor, ţinînd 
adunări tainice cu dulgheri şi harabagii, cu armurieri şi 
cîrcaşi din portul de cereale, cu salepgii şi covrigari, 
oameni umili după îmbrăcăminte, dar care nu se sfiau 
să comenteze „Canonul Masuda”, catalogul celor 1029 
de stele alcătuit de Al-Buruni, măsurătorile lui asupra 
înclinării eclipticii şi deopotrivă legiuirile imperiului 
care vătămau libertăţile breslelor şi pe ale plugarilor. A 
fost la patru asemenea întruniri, travestită în ucenic, 
alături de principesa Mărgărita îmbrăcată după moda 
musulmană, purtîind văl de obraz şi feregea bogată, 
principesa vorbind acolo în arabă şi fiind ascultată cu 
respect, despre dreptul divin al omului de a fi el însuşi, 
în afara oricărei silnicii. Cu Abihu Said face în fiecare zi 


ştiinţa contabilităţii. Nu contabilitatea pe care o ţin 
defterdarii şi  contopiştii (Casei  Birlădeanu. Con- 
tabilitatea comptuarelor legată de preţul pieţelor 
europene, asiatice şi africane, ştiinţa mînuirii mărfurilor 
după nevoile pietii, ştiinţa de a mînui piaţa şi nevoile 
ei, tactica şi strategia de folosit împotriva rivalilor; 
principiile sacre care conduc asociaţiile, ştiinţa 
secretului despre bănci şi părţile negociabile. Abihu 
Said are cap de strateg şi, dacă şeicul Abu Osman este 
stăpinul algebrei şi trigonometrici, Abihu Said este 
stăpînul comerţului. Îi place ştiinţa lui Abihu Said fiind 
foarte aproape de lumea în care-a crescut. 

Voica Ilinca stă culcată în patul îngust şi legănător. 
Pînă şi Mărgărita a crezut că dorinţa ei de a se 
ambarca este o toană de fată zburdată, care ar vrea să 
retrăiască prin sine şi pentru sine, aventura trăită pe 
galionul A/bertina împreună cu principesa. Sau poate 
Mărgărita a înţeles? A înţeles că ele sînt victimile 
propriei lor educaţii. Mereu cu spaima de a fi văzute de 
eunucii şi neguţătorii de robi furnizori ai haremurilor 
sultanilor, marilor viziri, şi înalţilor dragomani ai Porții, 
mereu cu perspectiva de a ajunge într-un harem sau 
cu bună ştiinţă pregătindu-se pentru a intra în haremul 
hotărît de arhonţi sau confrerii, sau părinţi; fetele 
coloniilor creştine din Istanbul sînt pregătite pentru 
acest rol. Arta machiajului şi a îmbrăcăminţii, dansului 
şi a muzicii, a poeziei; tălmăcirea viselor, apoi 
matematicile, şi filozofia, apoi astronomia şi istoria sînt 
învăţate cu dascăli plătiţi bine, toate acestea slujind fie 
politicii, fie ajungerii la rang de favorită. Se întîmplă ca 
ele, fetele, să găsească un limbaj comun cu totul 
depărtat de limbajul vorbit de tinerii pe care-i întîlnesc 
la putinele sindrofii şi în casele pe care părinţii lor le 
vizitează. Băieţii aceia făcînd pe vitejii, neavînd voie să 


poarte arme în afara caselor sau dacă nu sînt mateloţi 
pe corăbii care au hatișerif de dezlegare; mereu sub 
ochii iscoadelor agiei, complotind în vorbe şi niciodată 
în fapte, urmaşi ai caselor princiare bizantine, 
ocupîndu-se numai de negoţ sau de teologie, îmbicsiţi 
în intrigi, ce-ar putea spune uneia ca ea?! 

Voica llinca ascultă miile de glasuri ale corăbiei, 
vîntului şi mării, glasuri pe care le cunoaşte parcă 
dintr-o altă viată, glasuri care fac fondul viu şi plin de 
farmec al vieţii ei de fiecare zi. Să fi fost şi gîndul de a-l 
ocroti pe „el” la temeiul acestei aventuri? Să fi simţit 
dorinţa tatălui de a avea pe cineva din sîngele lui în 
lupta pe viaţă şi pe moarte cu Casa Salvaresso? Să fi 
fost ceremonia jurămîntului către Ţară, făcut de fratele 
ei Dragoş, în paraclis, cînd ea abia avea zece ani; 
ceremonie care a halucinat-o: preotul acela adus de la 
patriarhie, slujind înveşmiîntat în aur, luminile filfiite ale 
lumînărilor şi candelelor, fratele ei îngenuncheat 
primind securea de abordaj de la tatăl lor, măreț în 
costumul de boier-ostaş moldovean din Ţara de Jos?!... 
Şi ce altceva să fie neliniştea care-a bintuit-o, 
simţămiîntul că este închisă într-o colivie de aur în care 
nimic din eul ei adînc şi adevărat nu se poate 
întruchipa, nesaţiul de a cunoaşte lumea, totul sub 
neputinţa condiţiei de fată, pînă cînd a înţeles-o pe 
Mărgărita. Pînă cînd a înţeles că o femeie ca Mărgărita 
poate supune nu numai un bărbat, dar, dacă ar voi-o, 
un imperiu. Atunci a gelozit-o şi s-a vrut asemenea ei. 
Adică a vrut să se împlinească dincolo de canoane, în 
tot ceea ce, cu voie sau fără voie, agonisise în spirit. 

Îşi stăpîneşte rîsul. Cei de dincolo, ca nişte 
adevăraţi bărbaţi ce se află, încearcă să se cunoască 
vorbind în pilde şi pe ocolite. Auzindu-l pe Jean (în 
sinea ei le spune tuturor pe numele mic) vorbind 


despre Saint Louis, bravul rege care a străbătut 
Mediterana făcînd escală în Cipru, la Limassol, ca apoi 
să debarce la Damietta în Egipt şi să cadă prizonier 
(Jean nu spune asta, vorbeşte despre reforma justiţiei, 
despre comisia judiciară). Voica llinca îşi aminteşte 
figura pe care a făcut-o cavalerul cînd l-a luat la bătaie 
cu coada măturii, aplicîndu-i tehnica luptei cu ghioaga 
învățată de la Poalelungi, care, înainte de a fi marinar, 
a fost păcurar. Aude zgomotul pe care-l face Poalelungi 
căţărindu-se pe cei trei baloţi, puşi în formă de scară 
sub chepengul cabinei. Secundul îşi vîră capul legat cu 
o basma albastră pe chepeng. Işi duce degetul umflat 
de reumatism la buze. Voica llinca poartă tricoul cu 
mîneci şi şalvarii uşori de mătase în care se simte bine 
atunci cînd se refugiază în cabină. Coboară agil din pat 
îmbracă bluza de matelot şi nădragii, urmiîndu-l pe 
secund în cală. 

— l-am ademenit după poruncă, îi şopteşte 
secundul privind-o cu dragoste acră. 

— Săru-miîna, Barba Gore, îi răspunde tot în 
şoaptă, Voica Ilinca... Unde sînt? 

— În gabie! 

— Drace! 

— Pe sufletul meu, inimioară, nu mai drăcui, fir-ar 
dracul al dracului, nu te mai mînji cu catran, nu mai 
căuta gilceavă cavalerilor, leagă-te cînd te urci pe 
vergi, că mă bagi în mormînt de viu şi cum mă 
înfăţişez eu jupînesei Dragomira dacă... 

— E fată? 

— Nu e fată! 

— E fată, ţi-o zic... Nu-l scăpa din ochi pe loanidis... 
Voica Ilinca scoate de sub balotul care închipuie 
treapta a doua a scării un şomoiog de stupă îmbibată 
cu seu frămîntat cu funingine de pe fundul cazanului 


de la bucătărie. Şi-l trece peste mîinile abia spălate. 
Grigore Poalelungi sau Barba Gore, care de multe ori îi 
tăinuise fuga de la învăţătură pe scara de mătase, 
dacă nu cumva nu i-o adusese chiar el, înspăimîntat de 
ştiinţa hirurgului don Medio şi de figura lui satanaelică; 
omul de încredere al jupînesei Dragomira, mama, 
femeie care la zilele ei fusese cîrmaci pe dubasul de 
pradă al hotnogului Văsălie Decuseară, tatăl jupînesei, 
vameş fără hatişerif al caicelor turceşti pe la Cotul 
Pisicii; deci Barba Gore începe să strige la musul 
blestemat, care nu-şi stringe nici hamacul, aşteptind să 
vină secundul să i-l stringă, bate cu palma în baloţi, 
face larmă şi în acelaşi timp aranjează locul unde cei 
de la bord ştiu că doarme musul. 

Voica llinca urcă pe punte şi de acolo, prin 
babordul aflat în vînt, se caţără în gabie unde se văd 
siluetele celor doi adolescenţi care-l slujesc pe dascălul 
ei de astronomie. Încă din cea dintii zi de navigaţie i-a 
spionat pe cei doi tineri veniţi la bucătărie să ia pilaful 
pentru Abu Ahmed. Ştie că tatăl ei i-a dăruit şeicului 
liniştea, ocrotindu-l pe tot timpul şederii la Bebek şi 
faptul că acesta îi ascunde identitatea celor doi, îi 
socoteşte drept o ofensă adusă Casei, pe care o 
reprezintă alături de // capitano. l-a văzut pe cei doi 
privind cu jind la felul cum se caţără ea în gabie, dar 
mai ales la felul cum coboară de-acolo, ori de pe verga 
zburătorului, alunecînd pe fungă şi l-a convins pe 
Barba Gore să-i urce în arboradă atunci cînd şeicul se 
va robi taclalelor cu ceilalţi bărbaţi de la bord. Unul din 
cei doi tineri are mersul legănat şi un burnuz prea larg 
pentru un purtător atit de mlădiu, sprincenele prea 
încondeiate, genele mari şi răsfrînte, glezna subţire şi o 
sfială care nu-l aseamănă nicicum unui războinic. Dacă 
bănuiala ei se adevereşte, atunci nu se va mai simţi 


atit de singură la bord. Urcă spre gabie, vintul de la 
uscat trece prin pinza bluzei de matelot răcorindu-i 
trupul, vede coamele albe ale valurilor, vede siajul, 
cerul larg boltindu-se peste mare, fluieră şi o încearcă 
dorinţa arzătoare de a sări în gol, de a întinde miinile 
ca pe nişte aripi care s-o poarte în zbor lin pe deasupra 
corăbiei şi a mării. Intotdeauna ascultind povestirile 
despre Daedalus şi Icarus trăia răscolitor sentimentul 
straniu al plutirii. Ajunge la gabie şi se strecoară în 
coşul împletit din parimă subţire. Libertatea are un 
ruliu uşor, care aici pare amplu, virful catargului 
oscilează ameţitor, în prova babord se văd piclele viorii 
care îmbracă insula Tenedos, foarte vag înălțimile de la 
coastă, ştie că Libertatea pluteşte în lumea fabuloasă a 
Iliadei, că ea însăşi pluteşte în acea lume fabuloasă, 
plină de culorile pale ale amurgului; o clipă ar vrea să 
fie frumoasa Elena din pricina căreia s-au învrăjbit 
vitejii antichităţii, apoi vrea să fie Ahile. Ride cînd un 
răbufnet de vînt face catargul să oscileze puternic şi 
cînd cei doi adolescenţi, albi de spaimă, se agaţă de 
cercul din lemn care formează copastia gabiei. lată 
clipa binevenită! Se clatină şi, căzind, se agaţă de 
tînărul din dreapta ei. Cu o mişcare scurtă îi trece mîna 
peste piept. Tînărul scoate un strigăt uşor. Voica Ilinca 
ştie. Bănuielile ei s-au adeverit. Burnuzul învăluie 
trupul mlădiu al unei fecioare. O cuprinde cu o mînă pe 
după mijloc. 

— Nu-ţi fie frică, îi spune în turcă... Haide! Se întă- 
reşte vintul şi iată, secundul strigă să coborim! 

Cei doi tac, agăţaţi de marginea gabiei. Privesc 
halucinaţii valurile, cerul, vergile care se înclină din ce 
în ce mai mult în tribord. 

— Cred că nu eşti o muiere fricoasă, îi spune 
tinărului căruia i-a mijit o umbră de mustață. 


Băiatul o priveşte crincen. Cu mişcări rupte, 
coboară din gabie. Este clipa cînd de jos urcă Barba 
Gore, sprijinindu-l pe băiat şi cînd Voica Ilinca îi trece 
fetei peste mijloc centura din parimă pe care ea n-o 
foloseşte niciodată, întîrziind s-o lege, se lipeşte de ea 
şi fata scoate un nou strigăt de surpriză, agăţindu-se 
de gitul Voicăi. 

— Acum că ştii, îi spune, încrede-te în mine. Am să- 
ţi fiu soră... 

Coborirea din gabie se face greu. Voica llinca 
călăuzeşte piciorul fetei. li călăuzeşte mîinile. Coboară 
lîngă ea, ocrotind-o la răstimpuri. li şopteşte mereu: 
„nu te uita în jos”. Fata se arată dîrză. Înainte de a 
ajunge la copastie îşi spune numele: 

— Azizè. 

În afară de secund şi de arabul tînăr nu este 
nimeni pe punte. Barba Gore le face semn celor doi să 
se ducă la cabină. Il amenință pe mus, apoi bate 
clopotul, chemînd cartul la posturi. 

Căpitanul Radu Păcurar stă pe dunetă lingă 
timonă. Noaptea egeeană fosforescentă are ca 
întotdeauna harul de a-l predispune la meditaţie. Este 
ceasul care urmează lăsării întunericului, cînd mii de 
lampioane se aprind şi se sting în siajul navei, cînd 
văzduhul devine sonor şi cînd întrebările prind viaţă 
ieşind din pîcla neliniştilor. Îl pizmuieşte pe Barba Gore 
care stă la timonă şi supraveghează busola luminată 
de finarul aşezat sub roza desenată cu tuş de China pe 
hîrtie cerată. Îl pizmuieşte pentru liniştea lui. Pentru 
faptul că nu-şi pune nici problema longitudinii, nici pe 
cea a libertăţii umane. Îl pizmuieşte pentru că este 
mereu el însuşi crezind cu ardoare că singurul lucru 


pentru care merită să trăieşti este răzbunarea 
împotriva celor care ţi-au hăcuit satul şi neamul şi pe 
cei dragi, aruncîndu-te într-o lume străină şi în- 
depărtată care te ţine undeva la margine, într-o obscu- 
ritate fără nici o speranţă. El a trecut acest prag 
regăsindu-se în lupta lui Mihai Voievod pentru 
libertatea Balcanilor. Dincolo de acest „credo”, 
întrebările rămîn. Multe, grele, apăsătoare. Năzuieşte 
spre o lume a totalităţii şi nu întîlneşte decit lumile 
strimte ale parţialităţii. A crezut într-o vreme că Abu 
Raihan Osman ibn-Ahmed este cel mai apropiat de 
înţelepciune şi prin ea de totalitate, fiind astronom şi 
matematician, adică om cufundat în abstracţiune. S-a 
înşelat. Abu Ahmed s-a dovedit mai mult şeic decit 
astronom şi mai mult sufit decît matematician. Se 
cufunda în abstracţiune numai cînd voia să-şi 
limpezească privirile cu care scruta istoria la zi, adică 
spasmele şi zbaterile care dădeau nume contradicţiilor 
de moarte numite Imperiul Otoman. Abihu Said vede 
totalitatea ca pe o împărăție a negoţului şi a 
cămătăriei, stăpînită de aurul care cumpără. Aurul care 
cumpără de toate: mărfuri, oameni, conştiinţe. Şi care 
vinde de toate: mărfuri, oameni, conştiinţe. Un imperiu 
fără hotare, guvernat de nevoile celor puternici, de 
prăbuşirile sau înălţările lor, de stăpînirea izvoarelor de 
la care se scurge avuţia. Cit despre cavalerii apuseni, 
ei sînt robii sărăciei la care i-a dus viaţa nechibzuită, 
fanatismul şi credinţa că singura măsură a unui nobil 
este spada. Libertatea taie valurile Egeei pe țărmurile 
căreia stăpîneşte Imperiul Marelui Turc, cu miile lui de 
lanţuri ferecînd popoarele subjugate şi totuşi, nimic din 
silnicia Imperiului nu vatămă frumuseţea nopţii şi 
propria lui libertate. Ar putea din clipa asta să ridice la 
catarg  flamura  nesupunerii. Echipajul l-ar urma 


orbeşte. Să treacă Libertatea în propria lui stăpînire. Să 
bîntuie marea dînd pe faţă bătălia împotriva Semilunii. 
Ori să se îndrepte spre Indiile Occidentale, să pună 
stăpinire pe o insulă şi să clădească acolo o ţară a 
libertăţii... Rîde. Îşi aduce aminte insula pe care 
Saladin  Chiorul, împăratul Cycladelor, şi-a clădit, 
înaintea lui, o ţară a făgăduinţei. Ce s-a ales din ea? 
Unde există libertate în afara libertăţii propriei noastre 
conştiinţe? 

— Căpitane, loanidis! şopteşte secundul. 

— Ce este cu loanidis? 

— Jupiîniţă zice că slujeşte lui don Lucio! Căpitanul 
Păcurar se gindeşte la Registrul cu numărul XXXII şi 
seria M. O., registru răpit de cei trei căpitani domneşti 
din arhivele Casei Salvaresso, atunci cînd au atacat-o 
în plin Istanbul, sub nasul agiei împărăteşti. lată un 
răspuns care-i împacă de mulţi ani conştiinţa tulburată 
de prea multe întrebări: fapta. S-a molipsit de viciul 
incertitudinii. Cînd? Unde? De la cine? 

— Se poate! Altădată ar fi spus „Nu se poate”. Pe- 
rioada în care a stat la uscat să-l fi înţelepţit cu harul 
dubiului? 

— Atunci? 

— Atunci nu-l scăpa din ochi. Nici tu, nici jupîniţa, 
nici cei doi Papamarkos. Are cumva porumbei călători? 

— Am căutat pe toată corabia. Nu are! 

— Sîntem prea aproape de coastă să mintă busola 
cu magneţi. Am vedea. Sintem prea departe de Lesbos 
să poată face semne cu lumini. Pe urmă, intrăm la 
Mitilini în aşa fel încît Libertatea să fie văzută şi de la 
„Steaua de mare” şi de “La Pisica de mare”. Abia 
întorşi de la Smirna la Mitilini ne pierdem urma. Acum 
unde este? 

— De veghe la prova. 


— Singur? 

— Theodorakis îl pîndeşte dintre baloţii de pe 
punte. 

— Ce semn îţi dă? 

— Asta, căpitane! 

Căpitanul Păcurar vede contraşcota velei mari 
fluturînd desprinsă de pe cavalieră. În aceeaşi clipă o 
umbră se prelinge pe lîngă copastia din babord şi dintr- 
un salt intră în umbra dunetei. Secundul Poalelungi 
dondăne un cîntec aromânesc de plecarea oilor spre 
Ţară. Căpitanul Păcurar se retrage de la balustrada 
dunetei. De pe punte se aude miorlăitul supărat al 
motanului Platon şi glasul dezmierdător al cavalerului 
Pedro Perez de Hispaniola-Figuera chemînd motanul, 
se face linişte şi după puţină vreme se arată pe punte 
şeicul Abu Ahmad însoţit de ucenicii săi întru 
astronomie... Tot atunci loanidis iese din umbra 
dunetei şi-l strigă cu glas chinuit pe secund. 

* 


XX 

— De ce ţi-ai părăsit postul, guvid nenorocit, îl în- 
treabă Poalelungi. 

— Mă cam doare capul, Barba Gore, spune omul... 
Bine-ar fi să mă schimbe Aron, mă rog ţie! 

—  Rachiul de ananas are să te omoare, 
beţivanule... Piei din fata mea, pînă nu pun mîna pe 
salamastră. Scoală-l pe Aron. Dacă puţi a rachiu, te 
arunc la peşti, crab puturos... Mola! 

Omul se duce spre prova abia  tîrşiindu-şi 
picioarele. 

— Era mai sprinten adineauri, mîrîie Barba Gore... 
Pot jura că a încercat încuietoarea de la cabina arma- 
torului. 

— Sau i-a luat tiparul cu ceară... Cine te schimbă? 


— Theodorakis. 

— Cînd gabierul zăreşte capul Baba, ori Lesbos, 
Theodorakis să mă trezească. 

— Şi loanidis? 

— Dacă boala este o minciună, minciuna lui ne va 
duce la adevăr. Bun cart înainte, Barba Gore! 

— Bun cart peste tot, căpitane! 

Căpitanul Radu Nanu Păcurar coboară scările 
dunetei. Trece prin faţa uşii cabinei armatorului. Este 
încuiată cu cheia. Cheia se află la el. Îşi trece degetele 
peste broasca din bronz turnată în formă de cal de 
mare. Pipăie gaura cheii. Se întîmplă ceea ce se 
aştepta să se întîmple. Culege pe virful arătătorului o 
fărimă moale de ceară. Trece în bordul de sub vint, 
priveşte o clipă marea poleită de o lună sîngerie, 
uriaşă, agăţată deasupra orizontului, apoi intră în 
cabina lui care ocupă întreg spaţiul din babord. Fiînarul 
este aprins luminînd interiorul cu o licărire palidă, 
tremurătoare. De cum trage zăvoarele uşii, căpitanul 
are simţămîntul că se cufundă într-o lume stranie, pe 
jumătate adevărată, pe jumătate închipuită, o lume 
aparţinind în acelaşi timp universului familiar al 
corăbiei:  scîrţiitul mobilierului, al  pontililor şi 
traverselor de punte, zornăitul lanţului de la timonă, 
paşii timonierului cînd se dezmorţeşte, aulitul vag al 
catargelor, bulbucitul apei în bordul de sub vînt, 
clipocitul siajului, ca şi universului fantast al propriei lui 
închipuiri, întruchipat în cîteva lucrări tehnice cum ar fi 
sistemul de prindere al fînarului pe două semicercuri 
armilare cu planurile întretăiate, finarul aflindu-se în 
centrul acestui sistem mobil, astfel încît, ori ce bandă 
ar lua nava, finarul să rămînă în aceeaşi poziţie 
verticală: sau sistemul de fixare şi rabatare al patului 
îngust, însă somptuos, cu baldachin greu din brocat, 


pat care, dezăvorit din zăvoarele ascunse în cele patru 
picioare terminate cu labă de leu, pivotează pe 
singurul picior fix, slujind drept ax de rotaţie şi trece 
din tribord, unde stă lipit de peretele cabinei armato- 
rului şi se fixează pe peretele pupa, lăsînd liber 
chesonul secret al instrumentelor şi documentelor, de 
bord care asigură navei Libertatea una din 
dimensiunile ei hotăritoare în concurenta dintre marile 
case de navigaţie: viteza, scurtarea drumurilor 
maritime, precizia navigației. Căpitanul  Păcurar 
presimte clipa aceea hotăritoare a analizei izvorită ca o 
necesitate din vălmăşagul zilelor de la uscat, din datele 
pregătirii călătoriei şi navigaţiei, din  raţiunile 
încărcăturii, din multele şi tainicele raţiuni ale politicii 
duse de el şi de patronul lui; din tactica şi strategia 
aplicată împotriva Casei  Birlădeanu de Casa 
Salvaresso; din petele albe, vai, prea multele pete albe 
rămase în calculul longitudinii şi legat de acesta, de 
tehnica ceasornicăriei, care, avindu-şi centrele în Apus, 
nu trimite în Orient decit orologii bogate în decoraţiuni; 
dar cu mecanisme imperfecte, care de multe ori nu 
egalează nici măcar precizia clepsidrelor cu nisip sau 
cu apă... Peste toate astea, sau în amestec cu ele şi nu 
ca o parte neglijabilă: Loredana. lar acum Voica Ilinca, 
zgitia crescută sub ochii lui, căreia i-a pus în mînă 
floreta, mai apoi spada, mai apoi sabia de abordaj, ca 
şi echea şi şcotele caicului Zefirul la bordul căruia fata 
patronului a învăţat alfabetul conducerii unei mici nave 
cu vele, dovedindu-se pe cît de îndemiînatecă, pe atit 
de temerară, împingind curajul pînă la limita care-l 
separă de rațiune, transformiîndu-l în nebunie. Voica 
llinca în relaţie stranie cu întîmplările dinaintea lansării 
la apă a corăbiei Libertatea. În relaţie stranie cu 
apariţia salvatoare şi dispariţia celei numită luliana de 


Lucio Salvaresso. Tot în noaptea aceea, îşi aduce 
aminte cu limpezime, loanidis, care luptase cu oamenii 
lui Salvaresso, ucigindu-l pe unul care voia să dea foc 
stupei vîrîtă sub chila navei (i-o spusese Barba Gore), a 
cerut iertare pentru cei prinşi, luîndu-i sub ocrotirea lui 
şi pe jurămiîntul lui. Niciodată cabina unei corăbii n-a 
conţinut atmosfera de pace tihnită ca această cabină 
îmbunătăţită după desenele lui şi după citeva desene 
pe care i le-a dăruit Loredana. Ligheanul mare şi adînc 
pe care-l foloseşte arareori, mai ales în porturi, 
spălîindu-se de obicei pe punte, din ghiordel, ori direct 
de la ţuţuroiul burdufului de capră agăţat de catargul 
artimon, este şi el prins pe un cadran, avînd scurgerea 
într-un ghiordel cu capac. Masa mare, cu tăblia bine 
lustruită, are la capete două tăieturi înguste, prin care 
se trec marginile hărților, pergamentul stînd astfel 
întins fără să adauge erorilor cartografilor şi erorile 
date de  încreţiturile pergamentului. Ceea ce Îl 
nelinişteşte este încăpăţinarea cu care „musul” stăruie 
să-i demonstreze că este prezent în cabină şi, deci, în 
viaţa lui. Dacă îşi lasă cagula pe pat, o găseşte agăţată 
în cuier. Dacă îşi primeneşte bluza şi strică rînduiala 
cămăşilor din cheson, găseşte totul ticluit după lăţime 
şi culoare. Dacă a curăţat pistoalele şi nu le-a pus în 
cutiile lor, le găseşte în cutii, acoperite cu o pînză 
îmbibată cu grăsime. Intr-o dimineaţă, în Marmara, pe 
ceaţă deasă, a auzit larmă pe punte şi glasul hiîrîit al 
secundului, blestemînd. Libertatea plutea în derivă şi 
abordase un caic plin cu trunchiuri de pin. Timonierul a 
tras de lănţugul ciocanului care bătea în gongul aşezat 
deasupra uşii, tot un mecanism scornit de el pentru a fi 
trezit chiar de timonier, fără ca acesta să alarmeze 
toată nava şi, sărind din pat, a lăsat aşternutul vraişte. 
După ce s-a întors, a găsit aşternutul clădit în mijlocul 


cabinei. l-a venit să urle, s-a stăpinit, niciodată n-a 
suferit o asemenea profanare a autorităţii lui absolute 
de căpitan şi de atunci îşi face patul ca o cameristă, îşi 
pune toate lucrurile la locul lor, găsind că treaba are 
haz şi, oricum, îl scuteşte de căutări plicticoase. Din 
construcţie a prevăzut nişte răsuflători mascate în 
lambriserie, prin care circulă aerul din cabină şi cel 
dintre pereţii acesteia şi bordaj, punînd capăt umezelii 
stătute care-i mucegăia lucrurile pe toate navele pe 
cîte navigase pînă acum. Acelaşi sistem îl practicase la 
construcţia tuturor cabinelor şi a postului de echipaj. În 
acest aer împrospătat şi uşor jilav, pluteşte mereu un 
parfum ciudat, parcă amestec de paciulli şi mosc, ca şi 
cînd o femeie cochetă ar fi trecut nu demult prin 
cabină, lăsînd în urmă-i trena nevăzută a parfumului pe 
care-l emană corpul ei tînăr şi îngrijit. 

Căpitanul Păcurar îşi scoate tunica din stofuşoară 
albastră de Veneţia, rămiînînd în tricou. Cu mişcări 
sigure, dezăvorăşte patul, îl roteşte şi îl fixează la pupa 
şi, lacom, apasă resortul ascuns în ochiul unui delfin 
sculptat, fixat pe peretele cabinei. Se aude declicul 
resortului. Căpitanul deschide şi rabate aripile 
chesonului tainic, de fapt cite trei rafturi fixate pe 
fiecare din cele două batante, pe care le fixează în 
lăcaşurile lor, mascate în ghirlanda reprezentind un 
ornament din parimă. Apoi rabate peretele inferior, 
care se transformă în tăblia unui secretaire, dezvăluind 
sub el rafturile-chesoane cu instrumentele de navigaţie 
copiate după instrumentele folosite în Flotas del Oro şi 
în marina majestăţii sale britanice. Pe batanta din 
dreapta sînt fixate sulurile de hărţi, unele în proiecția 
Mercator, altele copiate după tezaurul secret al lui Piri 
Reis. Pe batanta din stînga, legate în piele de cămilă 
sînt documentele de navigaţie, „Jurnalul de bord” cu 


calculele de navigaţie, „Jurnalul” pe care-l ţine pentru 
sine şi Registrul XXXII cu seria M. O. al Casei Salva- 
resso, legat în safian sîngeriu. Registru care, cercetat 
amănunţit de patron, mare iubitor de secrete criptice, 
şi-a desconspirat o parte din tainele legate de cifru, de 
şabloanele de criptare şi decriptare, dovedindu-se a fi 
un  îndreptar al comptuarelor din  Mediteranae 
Orientalis (M. O.) în număr de 32; comptuare care 
beneficiază - unele - de date sigure de navigaţie; 
aliniamente, pericole de navigaţie, vinturi locale, 
descrierea ţărmurilor; altele, cele din Rhodos şi Cipru 
rămînînd enigme nedezlegate, patronul negăsind cheia 
cifrului care s-ar putea să emane de la mărturisirea lui 
Lucio Salvaresso făcută principesei Mărgărita în stare 
de hipnoză. Căpitanul scoate registrul, îl deschide la 
pagina 30 şi contemplă cu un fel de disperare surdă 
coloanele de cifre arabe care umplu pagina. La 
intervale neregulate unele cifre sînt scrise cu chinovar, 
semn că acolo rezidă o cheie, sau o schimbare de sens. 
Scoate din cotorul registrului bucata de hirtie pe care 
scrie: 

Azimutul lui Alcor la miezul nopții de 15 spre 16 
iulie. Turnul Cavalerilor, 

In cetatea Rhodosului. Cheia este numărul 7. Dacă 
don Cesare s-ar fi îm 

potrivit chemării morții, aflam şi cheia numărului 7. 
Găseşte-o singur. 

Veghează şi înțelege. 

Vorbele principesei Mărgărita. A iubit-o? Cînd? În 
ce spaţii ale universului primordial? In care din vieţile 
lui anterioare? Oricum, de ziua aceea de început de fe- 
bruarie 1439 şi de Florenţa lui Cosimo de Medici îşi 
aduce aminte cu o prospeţime uluitoare... Scoate din 
raft „Jurnalul”, îl deschide la semnul dăruit de 


Loredana. Un şnur împletit din mătase, tăiat din şnurul 
cu care se încingea cînd dansa pentru el „Dansul 
nuptial”. Are o clipă de pierdere. „Jurnalul” este scris în 
valahă cu litere latine. Aşa au hotărît încă de acum opt 
ani, el şi Mihai Voievodul, să-şi scrie în limba Ţării 
Soarelui, cu literele purcese de la romani, nefiind 
mulţumiţi de literele chirilice, nepotrivite pe cuvintele 
cu rezonanţe latine. Aici este şi nodul contradicţiilor lui 
fundamentale. Nodul în care se adună contradicţia 
dintre gîndirea lui şi a lIglisiei. Iglisia, puterea ocultă 
care stăpineşte Răsăritul şi ţine vie lupta împotriva 
tuturor încercărilor Apusului de a-l cuceri. Iglisia, căruia 
prin destin şi împrejurare îi este închinător. El. Mihai. 
Nikifor Parasios. Şi cîţi încă din stirpea Paleologilor şi 
Cantacuzinilor, poate tatăl sau adoptiv, poate 
principesa Mărgărita, iniţiata. Adevărul este mult mai 
vechi decit cel care se conturează la Florenţa în 
februarie 1439; mai vechi decît Asăneştii. El începe cu 
iniţierea lui Pythagoras de către magii persani care i-au 
transmis învăţăturile lui Zoroastru şi, dincolo de ei, cu 
întîlnirea magilor indieni cu preoţii Soarelui în munţii 
Daciei străvechi, unde păstoreau şi  străbunii 
îndepărtați ai celor din Epir, Macedonia şi Vlahiile mici 
de mai tîrziu. Acolo, la conciliul de la Florenţa, unde 
împăratul loan al VIll-lea Paleologul a văzut salvarea 
Bizanțului prin unirea bisericii răsăritene cu Roma 
pontificală şi unde Georgios Gemistos, poreclit Plethon, 
iniţiat al Iglisiei, s-a împotrivit din porunca ei; iar el îi 
era emul tainic lui Georgios Gemistos Plethon şi ofiţer 
în garda călare a împăratului, acolo s-a pus în lumină 
pentru  clarvăzători puterea politică a lglisiei. Şi 
gîndirea politică a Iglisiei, mereu îmbrăcînd veacurile. 
Roma antică nimicise sau încercase să nimicească 
marile centre religioase ale Egiptului, Orientului 


Apropiat şi Daciei, centre între care pendulau magi şi 
filozofi, preoţi ai Soarelui şi arhitecţi, astronomi şi 
sculptori în stîncă. Răsăritul subjugat de forţă s-a retras 
în abstracţiune, salvîndu-şi credinţele prin taină. Magii 
au călăuzit asupra Romei valurile umane venite din 
inima Răsăritului. Istoria a fost mereu bintuită de 
această amplă pendulare dintre Răsărit şi Apus şi 
dintre Apus şi Răsărit. Va/aska Ekli, Igipsia Iglisia a 
devenit forţa spirituală şi politică secretă, care lucrează 
de veacuri, dincolo de puterea laică şi religioasă, 
dincolo de împărţirea Răsăritului în regate şi împărăţii, 
la unitatea lui în spirit, făcîndu-l să reziste asalturilor 
Romei fie că se numesc cruciade, fie că se numesc 
ordine  cavalereşti, fie că se numesc misionari, 
bancheri, artişti sau filozofi. Cînd turcii au pus piciorul 
în Europa şi Murad a transformat Adrianopole în a doua 
capitală a imperiului, Paleologii, ca să salveze Bizanțul, 
au căutat ca prin unirea celor două biserici, răsăritene 
şi apusene, să aducă la Bosfor oştile Apusului. Iglisia 
puternică în tot imperiul otoman, la Efes şi Smirna, la 
Niceea şi în insule, la Damasc şi dincolo de imperiu, în 
Egipt la Theba, de la Theba pînă la izvoarele Nilului şi 
mai departe, pe malurile tainice ale marilor lacuri din 
Abisinia, tare din Moreea prin toate ţările balcanice. În 
Ţările Româneşti, la Kiev şi la rutenii din sudul Poloniei, 
Iglisia a preferat un sultan la Constantinopol, tolerînd 
un patriarh ortodox; decît un nou imperiu latin de 
răsărit, aducind alături de un împărat bizantin 
marionetă, un prelat catolic care să facă jocul 
papalității. Căpitanul Păcurar şe simte doar pe 
jumătate al lumii oculte în care Iglisia se înfăşoară şi se 
apără prin o mie de taine, lume care-i hărăzeşte 
misiuni, după el strimte, misiuni care-i tocesc gîndirea 
liberă şi înaripată, reducîndu-l la rolul de executant orb 


al unui plan uriaş din care nu i se dezvăluie nimic. La 
iniţierea din anul 1588, putea să rămînă la Efes şi, 
retrăgindu-se în sihăstria de la Peştera Maicii 
Domnului, să se dedice perfecţionării de sine, intrînd în 
rangurile secrete ale Iglisiei. A preferat să-i fie ostaş, 
păstrîndu-şi libertatea şi marea... Din ce memorie sau 
prememorie, se nasc imaginile-fapte ale anilor 1438 şi 
1439, ani în care lglisia îl sortise să fie legătura ei cu 
despotul Demetrios din Misithra, fratele împăratului, cu 
episcopul din Efes, aparent duşmanul formulei 
„filiogue” şi Georgias Gemistos Plethon? Deschide 
“Jurnalul” la Capitolul V care are titlul scris cu tuş roşu: 

„Despre conciliul de la Firenze, anul 

1439 de la 

naşterea Domnului 
Şi 
Despre faptele căpitanului din garda 
împărătească 
Radu Nanu Păcurar” 


Citeşte: Îmi aduc aminte cum însumi am coborit de 
pe corabia Zephyros a jupanului Dragoş 
Neculai Biîrlădeanu cel Bătrîn plătită de 
împărat şi am trecut în gondola dogelui, 
îmbrăcată în purpură, spre a-l primi pe 
împărat, coborit de pe galera Sfinta 
Treime cu coşul, era o hulă destul de pă- 
cătoasă şi ne-a fost greu să prindem coşul 
fără să vătămăm măreţia imperială. 


Este vorba de sosirea împăratului loan al VIll-lea 
Paleologul la Veneţia în februarie 1348 şi ceea ce-l 
nelinişteşte este faptul că relatează totul ca un matelot 
şi nu ca un căpitan de călărime: folosind termeni 


marinăreşti din vocabularul à /a marinaio, care nu au 
nici un corespondent în limba vlahă şi nu atit rigoarea 
filologică îl sperie sau îi trezeşte îngrijorarea, cît faptul 
că nu poate apăra nici măcar teritoriul limbii de 
influenţele timpului său. Lucru condamnat de Iglisia 
care foloseşte pentru iniţiaţi limba francă; iar pentru 
preoţii ei o limbă mai veche decit franca, amîndouă 
limbi moarte. Reciteşte în fugă primirea făcută de 
doge, comentariile la adresa venețienilor îmbogăţiţi de 
pe urma cruciadelor şi a sărăcirii Bizanțului, trece 
peste descrierea amănunţită a costumelor şi serbărilor, 
a slujbei măreţe oficiată de înalții ierarhi bizantini în 
biserica San Marco, trece peste epoca dezbaterilor 
teologicale de la Ferrara, peste aventura cu Loredana 
Brocca, frumoasa vinzătoare de canari şi papagali, din 
Rialto, centrul negoţului venet, care era departe de a 
face parte dintre mamole - fetele vesele, mai curînd 
fiind legată de putere care-şi avea un ochi sigur acolo, 
în calleta ei plină cu colivii, trece nu fără să se 
gîndească la Loredana Brocca de astăzi, alt ochi al 
Puterii, al celeilalte puteri, oculte, trece peste toate 
zilele tumultoase ale acelui an care prefigurau desenul 
unei Europe unite, puternice, capabilă să-şi impună 
civilizaţia şi dreptul de a fi ea Insăşi, ca să ajungă la 
Firenze, în iarna lui 1349, La Firenze, acolo unde 
Georgios Gemistos, superbul mag de 83 de ani, i-a 
vrăjit pe florentini făcîndu-l cunoscut pe Platon în lungi 
şi înflăcărate prelegeri, care ascundeau în fiecare frază 
un îndemn la a regindi ordinea socială şi politică a 
lumii. De fiecare dată, cînd îşi retrăieşte aventura 
aceea întipărită pînă la obsesie în subconştient, în- 
cearcă să se smulgă din vraja ameţitoare a 
amănuntelor spre a putea ajunge la ideile cheie ale 
evenimentului de la care s-ar fi putut scrie cu totul 


altfel istoria europeană. Ciuma care bintuia coasta a 
gonit conciliul la Ferrara, apoi la Firenze. Bizanțul, care 
a pierdut Veneţia încă de la Carlomagnul, Bizanțul, 
căruia dogele Enrico Dandolo i-a dat lovituri mortale, 
Bizanțul care a trimis Veneţiei marii lui mozaicari - í 
magistri de muxe - Bizanțul stăpîn se întoarce aici în 
chip de petiţionar. Georgios Gemistos avea dreptate 
atunci cînd, trecînd de la discipolii exoterici, pe care-i 
iniţia în doctrinele lui politice, sociale şi etice la dis- 
cipolii esoterici cei mai apropiaţi, cărora le dezvăluia 
filozofia şi religia lui, oricum anticreştină şi virtual în 
acord cu a lIglisiei, afirma că decăderea Bizanțului se 
datoreşte clerului, modului cum acesta a înţeles 
creştinismul, ca şi organizării statului care, sanctificînd 
Puterea, i-a dat acesteia posibilitatea să se 
descompună din şi prin ea însăşi. Fastul cortegiului 
bizantin care-a intrat la Firenze în duminica de 15 
februarie 1439, vrăjindu-i pe locuitorii ieşiţi în priveală 
cu paliul de aur şi toga de purpură a bazileului, cu 
mitrele bătute în diamanticale ale înalţilor ierarhi, cu 
toată nebunia culorilor vii ale mătăsurilor (el călărea în 
cortegiu lîngă apocristarii voievodului Vlad Dracul al 
Ţării Româneşti muiaţi în aur şi purpură: cerul albastru 
al Toscanei îi destrăma în suflet văluri de melancolie), 
era o zi măreaţă, densă în simboluri care-şi căutau 
perenitatea. Senioria îşi proiecta turnul pe azuriul de 
smalţ, al “noii patrii a muzelor”. Cortegiul bazileului 
întrunea, sub fastul voluptos al purpurei şi aurului, 
ginditori ai bisericii răsăritene şi filozofi, retori vestiți şi 
deținători ai culturii greceşti antice. Papa Eugen venise 
cu savanții Cetăţii Eterne. Aici erau gazde, pontifii 
finanţelor şi ai artelor. Cosimo de Medici vorbise 
înflăcărat de marii maeştri pe care-i prezentase 


bazileului: Brunellesco, Ghiberti, Donatello şi cel mai 
tînăr dintre ei, Luca della Robbia. 

— Dincolo de minunăţiile cetăților, turcii sînt la Du- 
năre cu toată puterea, a spus jupîn Dan Măgheran ot 
Grădiştea, boierul de taină al voievodului Vlad Dracul; 
iar voi, acolo la Bizanţ, aţi rămas ca un ostrov bătut din 
toate părţile de talazurile păginitaţii... 

Caii ţăcăneau cu potcoavele caldarimul pe 
Lungarno della Zecea Vecchia, Arno şuvoia spre Ponte 
Vecchio, dinspre coline adia un vînt mirosind a pămînt 
reavăn şi atunci, ca şi acum, ochiul lui interior 
înregistra lacom Totul, procesiunea strălucitoare fiind 
doar o parte a Totului, o parte cu rol hotăritor dacă 
oamenii  copleşiţi de orgolii, interese, micimi şi 
îngustimi s-ar fi putut desprinde din lanţurile acestora 
spre a contempla esenţialul. 

— Orbi sînteţi sau nebuni, dacă în loc să ascuţiţi 
tăişul săbiilor, vă ascuţiţi tăişul limbilor, ca şi cînd cu 
limbile încîlcite în înfruntări teologicale l-aţi putea în- 
frunta pe Murad cu ienicerii lui. Frate al meu, cei ai 
Templului şi ai Dragonului, prin lancu de Hunedoara, 
vor să-l supună pre domnul meu. La Moldova n-avem a 
căta, după ajutor, fiind mare ucidere între prea mulţii 
feciori ai răposatului Alexandru cel Bun. Acum doi ani 
au pogorit un Roman voievod din Polonia, cu oaste de- 
a Dragonului, fecior al lui lliaş cel orbit de fratele său 
Ştefan Voievod din Ţara de Jos, că au împărţit Moldova 
aceştia doi şi l-au descăpăţinat Roman voievod pre 
unchiul său Ştefan voievod, cel care l-a orbit pre fratele 
său, lliaş voievod. A fost zavistie mare cu acei fii şi 
nepoți anul trecut a venit un Alexandrei Vodă şi am 
ştirea venită încă la Veneţia, că iar se aşteaptă 
schimbare de domnie. Ei se zavistesc unii pre alţii, 
împart ca la tarabă moştenirea răposatului Alexandru, 


Ţara Moldovei şi Murad îi pîndeşte de peste Dunăre, 
gata să le înfigă gheara în git. Asemenea sînteţi! Vodă 
avea nădejde în voi, morovlahii şi ceilalţi vlahi de la 
Bizanţ. După cum văz io mai mult aveţi treabă pre la 
caşării, cu cărvănăritul şi cu oieritul, decit vă este 
gîndul la creştinătate. 

Căpitanul se întreabă din ce strat al memoriei îi vin 
atit de limpezi spusele spătarului Dan Măgheran ot 
Grădiştea, întoarce pagina ca să ajungă la “falsa unire” 
“ şi spre stupefacţia lui vede pe marginea foii o 
scriitură rotundă, cu litere frumoase, latineşti, în vlahă: 

„În tine, încrezătorule, ADEVĂRUL este 
dincolo de puţina ta cunoaştere, nici în 
sine, nici pentru sine, în noi şi dincolo de 
noi, în natura lucrurilor. Cît despre Conciliul 
de la Firenze, n-ai înţeles mare lucru, ceea 
ce nu este de mirare. Întoarce-te la 
Gheorghe Păcurar, spătarul lui Petru Asan 
şi apucă firul pe fir pînă la cheia numărului 
7, prin care tălmăceşte azimutul lui Alcor la 
miezul nopţii de 15 spre 16 iulie 1596. “ 


Căpitanul Păcurar are o clipă de ameţeală. Nu are 
nici o îndoială în legătură cu cel care a îndrăznit să-i 
pătrundă în cele mai tainice gînduri, fără nici o ruşine. 
De unde ştie Voica llinca secretul ochiului delfinului, 
prin care se deschide taina corăbiei Libertatea? Nu-l 
ştie nici armatorul! De unde ştie Voica llinca de 
Gheorghe Păcurar, spătarul lui Petru Asan? 

— Drace! spune şi îşi face cruce. 

Aude un ris uşor, gilgiit, care curge în cabină din 
toţi pereţii. Pe urmă un declic ca de resort metalic, 
apoi valurile spălînd bordul de sub vînt, apoi sciîrţiitul 


arborelui artimon şi paşii lui Theodorakis, timonierul, 
care a legat timona şi se dezmorţeşte, umblînd. 

— Stai tu, fecior de scroafă împerecheată cu un 
şacal! Dacă Allah ţi-a dăruit orbul găinilor, scopeşte-te 
Şi te iau eunuc la caprele mele! 

— Am să-ţi mănînc ficatul, cîine de ghiaur! 

— Cine te-a pus la cîrmă, mai bine te punea paznic 
la porci! 

Un pocnet de pistol. Strigăte de Allah! Blesteme. 
Zarvă. 

— Madonna! Secundul are dreptate, spune don 
Pedro Perez de Hispaniola-Figuera, stind rezemat de 
copastie la prova, cu motanul Platon torcîndu-i pe 
umăr. 

— Se pare că ne vom dezmorţi, constată baronul 
Louis de Vic-Fezensac. Era şi timpul. 

— Un abordaj amabil, domnilor. Să fim atenţi, 
spune cavalerul Jean de Mirande... Caicul /skenderun a 
tăiat prova corăbiei Libertatea cînd aceasta coborise 
velele şi manevrînd paralel cu cheul pentru o acostare 
cu vintul de la larg, se lăsase împinsă uşor spre schela 
din stejar a portului Mitilini. Cocoţată în virful 
catargului, Voica Ilinca văzuse atît manevra făcută de 
Barba Gore, cît şi manevra lui /skenderun care venise 
la acostare o dată cu Libertatea şi fără să ţină seama 
de vînt, voise să acosteze înaintea lor. Cîrmaciul de pe 
Iskenderun, un arab uriaş, pe care-l vede din gabie ca 
pe un imens fluture alb, s-a dovedit mult mai iscusit 
decit felul în care-l probozeşte Barba Gore, intrînd între 
Libertatea şi cheu. Mateloţii celor două corăbii, aflate 


acum bord în bord, împroaşcă sudălmi, se ameninţă cu 
pumnii şi cîţiva arabi de pe /skenderun sar pe 
Libertatea nu înainte ca Theodorakis, cîrmaciul, 
loanidis şi cei doi fraţi Papamarkos să fi trecut pe 
Iskenderun. Este un fel de păruială, comică văzută din 
gabie, apoi dintre cei de pe /skenderun se desprinde 
un matelot impozant care iese în faţa căpitanului, 
cavalerii apuseni se amestecă printre mateloţi, că- 
pitanul cu străinul făcîndu-se nevăzuţi în cabina 
armatorului. „Stai tu, pui de lele! “ îşi spune Voica 
Ilinca. arsă de neîndemiînarea şi puţina ei pricepere. Va 
să zică abordajul nu este decit o comedioară jucată 
pentru cei de la uscat, comedioară care să prilejuiască 
trecerea neobservată de pe o corabie pe alta a 
personajului impozant. De aseară, de cînd a descoperit 
scrisul ei în “Jurnal”, căpitanul nu-i mai vorbeşte. Trece 
pe lîngă musul jegos, fără măcar să-i arunce o privire. 
Este riscul travestiului, dar şi marele lui avantaj. 
Păruiala şi busculada de pe punți s-a liniştit. Cineva 
strigă că-l va tîrî pe tilharul de Barba Gore, cunoscut 
mai curînd ca pirat, decît ca om cumsecade, îl va tîrî în 
faţa cadiului. Vîntul de la coasta anatoliană împinge 
uşor cele două corăbii spre cheu. Din nou larmă, 
mateloţii de pe /skenderun aleargă să fixeze sacii plini 
cu ciîlţi în bordul dinspre cheu, cei de pe Libertatea 
împing caicul cu căngile, ziua este plină de frumuseţea 
miraculoasă a luminii poleind marea de un albastru 
translucid, căzind darnică pe insula Lesbos pe care 
Voica Ilinca o vede pentru întîia oară. „Musul*' uită de 
intriga căpitanului şi se lasă vrăjit de lumea plină de 
culoare care-l înconjoară. Trasă cu căngile, dînd parime 
celor de la cheu, Libertatea se aşază în prova caicului 
Iskenderun. Abia se dă schela la uscat şi ca prin farmec 
aceasta se umple de mişcare. Pe toate cărările 


povirnite care coboară pieptul coastei vin la pas iute 
măgăruşi pe crupa cărora stau solemn turci cu turbane 
albe; ori greci mustăcioşi, ori femei îmbrăcate în văluri 
negre. Cîrcaşii, cu spilca pe cap, ori cu samarele din 
lemn lîngă ei, îl strigă pe Barba Gore, firitisindu-l 
pentru norocul de a fi ajuns cu bine la Mitilini. Din 
gabie, Voica IHnca îl vede pe baş-cîrcaşul, un uriaş gol 
pînă la mijloc, care trece schela şi cu glas dogit îi cere 
lui Barba Gore să-i spună ce mărfuri descarcă şi de ciţi 
oameni are nevoie. Sînt acolo trei sacagii care se- 
mping şi-l cheamă martor pe Allah, fiecare jurînd pe 
barba profetului că a văzut cel dintii Libertatea, şi că 
apa este cea mai proaspătă, cea mai rece şi cea mai 
bună de pe insulă. Se văd minaretele albe, filigranate, 
zidurile văruite ale caselor, pete de alb în verdele palid 
al pinilor maritimi, se aud tipetele pescăruşilor care 
zboară în jurul gabiei, foşnetele valurilor molcome; 
răgetul unui măgar, scîrţiitul roţilor de la cotigi, 
strigătele unui bragagiu, se văd casele semănate pe 
coastă, dinspre oraş vine o ceată gălăgioasă de copii, 
totul este plin de viaţă, insula abia zărită în zori, un 
munte ridicat maiestuos din faianţa albastră a mării, a 
devenit ea însăşi. Voica Ilinca îşi pune palmarele şi, ca 
un adevărat marinar, îşi dă drumul să alunece pe una 
din scotele velei zburător. Aşa desculţă, îmbrăcată în 
bluza din pînză de in care-i ascunde identitatea, trece 
schela şi se amestecă în mulţimea de pe cheu, trăgînd 
cu ochiul la felul cum trec la uscat cavalerii apuseni. 
Toţi patru sînt gătiţi şi înzorzonaţi, îşi poartă pe-o 
sprinceană pălăriile muschetare la care fiîlfiie pene de 
struţ şi îşi ţin mîna stingă înfiptă bine în garda 
spadelor. Şi-au pus pintenii, lucru care atrage ceata 
lărmuitoare de copii. Pintenii şi motanul Platon, 
urmîndu-şi stăpînul ţanţoş, mai mult ca un căţel, decit 


ca un motan. Voica Ilinca trece pe lîngă una din sacale, 
un butoi de treizeci de vedre fixat pe o cotigă nou- 
nouţă, cu roţile vopsite în verde, la care este înhămat 
un catiîr voinic. Sacagiul, trunchios, neguros, cu albeaţă 
pe ochiul stîng, ascultă ce-i spune un fel de neguţător- 
matelot, îmbrăcat nici turceşte nici altfel, legat la cap 
cu o bazma albastră, purtind nădragi largi din stofă 
neagră, brîu şi ilic. Omul nu are un dinte din faţă, prin 
strungăreaţă aceea parcă scuipă cuvintele, îşi trage, 
basmaua pe ochi şi uşurel se întoarce cu spatele spre 
cei patru cavaleri, acum înconjurați de simigii şi 
mărgelari, de pescuitori de mărgean şi bureţi care le 
întind covrigi cu susan, şiraguri strălucitoare de 
mărgele, ori ramuri roşii de coral, ori scoici şi bureţi de 
mare uscați, strigind, lăudîndu-şi mărfurile, cerînd 
preţuri înzecite. Din noaptea cînd a fost martoră la 
examenul pentru harem al fetei de la Loredana Brocca 
şi întoarsă acasă a înţeles ce se întîmplă cu Libertatea, 
apoi, auzind zgomotul luptei din interiorul navei, a 
urcat la bord, găsindu-l pe „el”, între lamele ucigaşe, 
fără nici un ajutor, tocmai pe „el” care avea o paradă şi 
o ripostă pentru toate blestemăţiile cerului, pămîntului 
şi apelor, din noaptea cînd Lucio Salvaresso a strigat-o 
în ajutor, numind-o „luliana”, ei, ucigaşii fiind patru şi 
„el”, apărătorul navei, fiind singur; din noaptea aceea, 
ştie, a trecut într-o altă virstă sau într-o altă lume a 
lumii ei interioare. De atunci, din clipa cînd el a atacat- 
o crezind-o „luliana” şi ea l-a ferit de virful ucigător al 
spadei, înfigîndu-l în umărul lui Lucio Salvaresso, din 
clipa cînd, cu o spaimă nebună a simţit oţelul vibrînd 
uşor la atingerea ţesăturii vegetale, ca apoi, 
străpungind-o, să pătrundă în carnea vie şi 
fremătătoare a duşmanului de moarte al Casei lor, din 
clipa aceea este alta, ca şi cînd atunci, ar fi sărit peste 


o mie de ani, o mie de ani dintr-o milionime de ani ai 
unei vieţi imemoriale. Să fi fost clipa trecerii la clar- 
vederea despre care-i vorbise Mărgărita?... De atunci a 
îmbrăcat haina blestemului ei. Acela de a vedea „prin 
oameni”, de a le desluşi, celor mai mulţi, ceea ce 
ascund dincolo de gest şi vorbă. La început a trăit noua 
ei existenţă interioară cu o încîntare plină de veselie. 
Mai apoi, gîndurile acelea ascunse, unele josnice, altele 
numai meschine, au început să se lipească de sufletul 
ei, de trupul ei curat, pîngărind-o. Să fie clar-vederea o 
binefacere? Omul cu basmaua albastră este un spirit 
negru. li simte ura răspîndindu-se în jurul lui ca o zoaie. 
il aude spunîndu-i sacagiului în greaca din insule: 

— El este! Pe satana, ţi-o jur!... Maltezul îl 
cîntăreşte în aur, Simo!... Nu-l pierde din ochi. Vinde-le 
apa. Ah, effendi Louis, effendi Louis! Zbor, Simo! 

Voica Ilinca trece pe după a doua saca, cu butoiul 
dogit, cu roatele scorojite şi hîrbuite, la care moţăie 
între hulube un măgar costeliv, ca şi stăpiînul lui, un 
turc bătrîn şi gîngav. Omul cu basmaua trece prin 
forfotă, îndreptindu-se spre marginea tirgului. 


* 
x x 


— În Răsărit nu s-a născut un nou Timur-Lenk, 
căpitane Păcurar, şi pînă la marele zid al Kitailor nu se 
află oştire în stare să atragă aici oştirile sultanului. 
Dacă are piine, poporul îl va răbda pe sultan, se va 
desfăta privindu-i cortegiile şi se va înveseli văzîndu-l 
călcînd preceptele austere ale coranului. Va găsi în 
desfriul suveranului scuze pentru propriul lui desfriu. 
Corupţia Casei imperiale motivează şi scuză corupţia 


dregătorilor. Purificarea islamului, pe Allah, nu poate 
veni decit din interior! De la noi, cei de credinţă veche. 

— Voievodul meu lipseşte poporul Istanbulului de 
carnea, laptele şi mierea cu care s-a îndestulat pe 
nedrept. Dervişii voştri să răscoale poporul. 

— La ce bun? Oare n-aţi temeinicit voi creştinii 
Bizanțul, nu voi l-aţi ridicat în slava slavelor, făcîndu-l 
cel mai rîvnit dintre locurile acestui pămînt şi nu tot voi 
l-aţi pierdut prin corupţie, desfriu, lux şi nesfirşite 
dezbateri asupra naturii răului şi a binelui, fără să vă 
daţi seama că binele aparţinea trecutului şi că răul era 
natura primă a imperiului pe care l-aţi pierdut? 

— Atunci? 

— Voia lui Allah! Lucrăm în vreme şi cu vremea! 

— Fără să-i grăbim paşii? 

— Am vrut-o! Allah mi-e martor. El care a pedepsit 
graba mea şi cutezanţa mea şi voia mea, gindul meu 
nebunesc de a schimba ceea ce nu se poate schimba 
dincolo de voia internă a istoriei. M-a pedepsit 
dăruindu-i fiului meu  preaiubit moarte crincenă, 
înnegrindu-mi zilele bătrineţii, umplindu-mă de căinţă 
şi de durere. Fiul meu preaiubit, lumina ochilor mei, 
şoimul ager al neamului meu a pierit bătut în piroane 
de catarg, precum profetul vostru Isa Mesih țintuit pe 
cruce. Moartea lui m-a făcut să meditez la singurătatea 
bătrîneţii. Cu el se stinge neamul vitejilor şeici şi emiri 
Hidayet de Iskenderun. La ce bun aş mai face umbră 
pămîntului, fiul meu? 

Căpitanul Radu Păcurar cunoaşte resemnarea 
închinătorilor lui Allah, care nu are nimic din umilinţa 
creştină, păstrind în durere o demnitate înţeleaptă. 
Hotărîrea şeicului Hidayet Riza Han de a se retrage 
într-o medresă îl loveşte în plin. De la uciderea lui 
Hidayet Riza Ali, fiul bătrînului şi aventura navei 


Albertina în Cyclade, au venit la Istanbul trei emisari ai 
emirului pentru Mihai Voievod, povăţuindu-l pe acesta 
să nu înceteze nici o clipă lupta, fiind foarte aproape 
ceasul cînd frăţiile celor truditori vor răsturna puterea 
dregătorilor care văd în război şi cuceriri singurul 
mijloc de a se îmbogăţi şi a-şi păstra privilegiile. Se va 
clădi o împărăție a prosperității prin negoţ şi 
meşteşuguri, prin mari lucrări de irigaţii, prin stirpirea 
pirateriei pe mare şi a tilhăriilor pe drumurile 
caravanelor, astfel incit sîngele viu al comerţului să 
lege inima Răsăritului cu inima Apusului, iar ţările de la 
Dunăre să se bucure de tihna şi libertăţile consfinţite 
prin capitulaţii. A fost anul acesta de după Călugăreni, 
bătălia pe care au vestit-o clopotele tuturor bisericilor 
din imperiu, pe care dervişii sufiţi au povestit-o în toate 
tirgurile pînă în Egipt, pe care cămilarii frăţiilor au 
preamărit-o la caravansaray-uri, un an al speranţelor 
nu numai pentru popoarele Balcanilor, nu numai 
pentru chefalohoriile aromâneşti, nu numai pentru cei 
din Thessalia şi Peloponez; dar a fost deopotrivă un an 
al speranţelor pentru toţi cei care trăiesc pe întinsul 
imperiului din sudoarea frunţii lor. Pentru toţi cei 
îngenuncheaţi de povara impozitelor. De strimbătăţile 
dregătorilor, de abuzurile fără număr ale Puterii. A 
celei mari, a sultanului, cu vistieria mereu lacomă; a 
celei mici, a cadiilor şi paşalelor şi beilor şi spahiilor şi 
defterdarilor şi liotei de bostangii şi de ciorbagii şi de 
încă o mie de slujbaşi mărunți, veşnic nesătui, veşnic 
cu mîna virită pînă la coate în pungile urgisite ale 
truditorilor. În această lume Hidayet Riza Han însemna 
o Stea Polară. Să se fi prăbuşit într-atita bătrînul încît 
durerea lui să-i fi surzit urechea cu care asculta 
durerea mulțimilor? Atunci de ce-a riscat drumul de la 
Iskenderun la Lesbos, unde s-a stabilit această întîlnire 


spre a i se aduce la cunoştinţă de el, căpitanul Radu 
Nanu Păcurar, prin viu grai, planul voievodului pentru 
cei doi ani care vor urma, starea de lucruri din Balcani 
într-o sinteză a mitropolitului Dionisie Rally Paleolog, 
coboritor direct din împăratul Constantin Dragases, 
mort pe zidurile Constantinopolului şi starea de lucruri 
din însăşi inima imperiului, Istanbulul, ştiricită de 
prinţesa  Mărgărita, cea în legătură cu Andronic 
Cantacuzino şi partida arhonţilor dornică să ridice 
crucea pe Sfinta Sofia cu ajutorul săbiei voievodului de 
la Dunăre?! Faţă de acest rol pe care-l joacă nu dintr-o 
deşartă sete de glorie ori de avuţie, ci ca pe însăşi 
raţiunea lui de a fi, ce rost ar mai avea celelalte 
misiuni legate de zdrobirea Casei Salvaresso, sau chiar 
pasiunea lui intimă legată de stabilirea prin calcul a 
longitudinii? 

— Nu pentru a te îndoi de tine însuţi eşti aici, 
spune încet Hidayet Riza Han... Să medităm, 
aşteptînd... Ai poruncit să se descarce baloţii pentru 
Abdullah Yeru? 

— Aşteptam să mi-o spui! 

Bătrinul venerabil ridică mîna stingă cu un gest 
uşor. In clipa aceea căpitanul Păcurar simte cum 
cabina  armatorului îşi pierde parcă consistenţa 
materială fiind învăluită într-o luminiscenţă albăstruie, 
uşor fosforescentă, ca un fel de pulbere celestă, sau 
mai curind ca o emanaţie spirituală capabilă să 
transfigureze materia. Fără nici o sforţare reeditează 
una din puţinele lui întîlniri cu principesa Mărgărita, 
cînd a fost învăluit de aceeaşi pulbere celestă şi cînd s- 
a întors la Firenze şi l-a văzut foarte de aproape pe 
Georgios Gemistos Plethon. Stătea chiar lîngă el şi 
cardinalul Cezarini l-a întrebat ce sens are la Bizanţ 
cuvîntul po/yfradmosyne, care într-un fel se apropie de 


sensul pe care florentinii îl dau vieţii, adică de a te 
ocupa de mai multe probleme deodată, ca şi sensul 
acelui to fylarhon - dragostea de putere, şi ea cu totul 
florentină. Este o clipă de abis, lungă de citeva veacuri, 
aidoma clipelor cînd se scufundă sub chila corăbiei, ori 
pe fundul golfului Erdek să caute bureţi uriaşi, cînd 
timpul se anulează pe sine, are senzaţia că s-a părăsit 
în scaun şi caută cu spaimă să reintre în el însuşi, 
Hidayet Riza Han îi spune că este prea legat de trupul 
său, uşa se deschide şi în cabina armatorului intră un 
alt bărbat înalt şi voinic, cu trăsături vultureşti, 
îmbrăcat într-un burnuz peticit, desculţ, cu obrazul 
cîrpit de cicatrici, care îşi duce dreapta la inimă, buze 
şi frunte, spunînd cu glas puternic: 

— O, zahid-părinte - iată-mă! Luminată să fie faţa 
ta şi dreptatea să fie singura măsură a faptelor tale! 

— El Mer, şopteşte şeicul, ori poate nu şopteşte, 
poate numai gîndeşte şi-i transmite lui acest gind şi 
acest nume. 

Căpitanul Radu Nanu Păcurar se ridică fără să i se 
pară neobişnuit că noul „împărat” al Cycladelor s-a ivit 
atit de firesc la bordul navei lui, tot atit de firesc cum 
răsună afară strigătele cîrcaşilor: maina-maina, vira- 
vira şi cum se aud tălpile lor goale umblind pe punte. 


Cărăruia pe care omul cu basma o deapănă repede 
sub tîrlici urcă în serpentine dulci coasta priporoasă. 
Voica Ilinca ştie că nu poate trece neobservată într-un 
tirg-port, unde toată lumea cunoaşte pe toată lumea. 
Faptul că omul cu basma l-a recunoscut pe Louis, 


legîndu-i numele de al Maltezului îi reaminteşte cu o 
claritate dureroasă întreaga aventură trăită lîngă 
Mărgărita după ce A/bertina a fost cucerită de piraţii lui 
Saladin Chiorul, căpitanul Mirzea fiind doborit pe 
puntea caicului Harem. Saladin-uriaşul cu obrazul 
ciupit de vărsat dat din belşug cu pudră de iris în care 
sudoarea tăiase brazde adinci şi murdare, stropit cu 
sînge, încă după luptă - a venit pe dunetă acolo unde 
marinarul trădător, falsul Alfredo Curci, Rodolfo de 
fapt, fratele vitreg al învingătorului, le păzea împreună 
cu cel numit Maltezul. Saladin a maimuţărit o politeţe 
grotescă, de un grotesc cutremurător, se auzeau 
gemetele şi horcăiturile muribunzilor, ciocanele cu care 
se băteau piroanele în viteazul Hidayet Riza Ali, 
ţintuindu-l de catarg, zgomotele făcute de piraţii care 
prădau caicul cucerit, încă nu fusese stins focul de pe 
Imbit şi-n lumina torţelor, înconjurat de garda lui, Sala- 
din i-a închinat Mărgăritei un fel de poem, rugînd-o să-i 
fie împărăteasă... Putea să le dea piraţilor, le putea 
batjocori, era stăpînul absolut. Tocmai sentimentul că 
este stăpîn absolut l-a pierdut. Sentimentul că timpul îi 
este sclav, după cum oamenii îi erau sclavi, că forţa lui 
este veşnică şi mai presus de împrejurare. 

Mărgărita l-a vrăjit pe Rodolfo, plănuind să-l arunce 
împotriva lui Saladin. Ei i l-a încredinţat pe Ulus- 
maltezul. Jocul lor s-a putut face la adăpostul 
străşniciei cu care erau păzite şi al curtoaziei cu care 
erau tratate. Ulus-maltezul cu părul aproape roşu, 
sfios, se purtase ca un cavaler, fără să rostească un 
cuvînt în cele două zile şi două nopţi de navigaţie. Ar fi 
fost un bărbat plăcut dacă şi-ar fi putut ascunde 
privirea verde, piezişă, fals umilă şi fals admirativă. Ca 
pe orice corabie, echipajul de pirați care ajuta echipajul 
de pe A/bertina la manevră a flecărit. Piraţii şi-au 


povestit isprăvile. Fra Franco, comandantul A/bertinei 
le-a auzit, repovestindu-le principesei. Hidayet Riza Ali 
îşi doborise adversarii care-l atacaseră căzindu-i în jur 
de pe catarg. Saladin lupta cu Mirzea, cînd Ulus- 
maltezul l-a asasinat laş, înfigindu-i hangerul între 
umeri, ascuns în spatele catargului. „Să nu uiţi! “ i-a 
spus Mărgărita. In seara cînd femeile din insula lui 
Saladin au venit la bord s-o pregătească pentru 
nuntă... Au fost cîteva zile halucinante, cînd amîndouă 
au trăit între disperare şi speranţe nebune, cînd 
pricipesa pregătise otrăvurile cu care să-l ucidă pe 
Saladin şi apoi să se sinucidă, apoi a fost reapariţia 
căpitanului Mirzea, sortitul Mărgăritei şi prăbuşirea lui 
Saladin. A crezut atunci că Ulus-maltezul a fost ucis îm- 
preună cu Saladin. Ce s-a întîmplat atît de crîncen între 
Louis şi Ulus-maltezul, încît acesta să ofere aur pentru 
a-l prinde? Şi de unde-l poate cunoaşte omul cu basma 
pe Louis, decît de pe corăbiile lui Saladin? Şi cum se va 
putea ea strecura pe urmele lui, fără să fie văzută şi 
bănuită, pentru că, îşi spune, pentru a putea apăra 
Libertatea, iată, este nevoie să se ştie nu numai ce 
unelteşte Casa Salvaresso, dar ce se întîmplă şi cu 
acest Ulus-maltezul şi cu cei care au spionat acostarea 
navei la cheul din Mitilini. 

Poteca iese într-un drumeag pietros, care-i răneşte 
picioarele goale. Pietrele sînt fierbinţi. Dinspre Mitilini 
coboară spre port o turmă de măgari încărcaţi cu 
coşuri, condusă de un cărvănar abia puiandru, care 
strigă bărbăteşte, dar cu glas subţirel: „Ciuş, ciuş”. 
Omul cu basma intră într-o livadă cu măslini şi cînd 
turma de măgari trece pe lîngă ea, ridicînd o boare de 
praf roşiatic, Voica llinca are întocmit un plan după 
toate regulile pe care „el” i le reamintea înaintea 


fiecărei lecţii de luptă cu sabia. Scoate un țipăt sfişietor 
şi leşiuit, schioapătă şi se tînguie în levantină: 
— Bunule călător, ai milă de un biet mus nenorocit! 


Sub măslini pluteşte o lumină străvezie albastră- 
verzuie în care zboară gize cu elitre de mătase. Voica 
llinca trăieşte intens revenirea pe pămînt. Au fost 
numai patru zile de navigaţie, care i s-au părut ca o 
rupere de ea însăşi. l-ar place să se culce în brazda 
afinată de sub măslini, să simtă căldura bună a 
pămîntului, să asculte păsările şi să privească în cerul 
egeean de un albastru stins, plin de mistere. Ce negru 
diavol a făcut-o să plece de acasă? Dragostea? Cum 
este dragostea, se întreabă, continuînd să se jelească, 
omul din faţă ori făcîndu-se că n-o aude, ori fiind surd 
de-a binelea. Ea grăbeşte pasul, ba trăgîndu-şi piciorul, 
ba ţopăind, îşi îndeseşte jelania şi cînd livada sfirşeşte 
într-un gard scund din bolovani spoiţi cu var, în care se 
deschide o intrare, omul cu basma se răsuceşte spre 
ea atit de brusc încît Voica Ilinca se sperie. Bărbatul 
are un zimbet acru. 

— Te-ai speriat, diavole! Ce vrei? De ce te ţii pe 
urmele mele? Eşti cîine? 

— Sînt mus pe Libertatea, vai de capul meu! Mai 
rău decit un cîine, stăpîne. 

— Şi de la mine ce vrei? 

— Nimic, stăpîne, în afară de un sfat. Poate ştii pe 
cineva care are nevoie de o slugă... Păzea! Vine! 

Voica Ilinca îşi poate stăpiîni cu greu hohotul de ris. 
Din curtea largă, plină cu sacale, cotigi, măgari şi găini, 
țişneşte un ţap negru, cu coarnele lungi, răsucite pe 
spate. Inainte ca omul cu basma albastră să se poată 
feri, ţapul îl izbeşte furios în dos, după care îl ia la 
fugărit. Omul sare pe gardul scund de bolovani. Ţapul 


se ridică pe gard cu picioarele din faţă, încercînd să-l 
smulgă pe omul care înjură urit, spunîndu-i cu glas jos, 
parcă să nu fie auzit decit de tap: 

— Fir-ai de trei ori afurisit, Osman, vedea-te-aş în 
frigare,  vedea-te-aş pastrama, diavol şchiop şi 
blestemat! 

TŢapul Osman behăie ironic. 

— Osman, băiatule, aici, îl cheamă Voica. 

Ţapul întoarce capul. Are o stea albă în frunte, ochi 
verzi, scutură din coarne ca şi cînd s-ar feri de glasul 
ademenitor, şovăie şi, cum Voica Ilinca îşi îndulceşte 
glasul, ţapul Osman renunţă cu vădită părere de rău la 
prada lui, îşi coboară picioarele din faţă de pe gard şi, 
behăind, vine la Voica llinca. Fata îl scarpină între 
coarne. Îngenunche lîngă el şi-i şopteşte descîntecul 
aromânesc de tap rău, învăţat de la Barba Gore. Ţapul 
Osman o priveşte mirat. Omul cu basma albastră sare 
de pe gard, îşi scuipă de trei ori în sîn, îşi face cruce şi 
tot atunci se aude un glas poruncitor de femeie care 
spune: 

— Ce-ai văzut în port, Mihailos? A venit sau nu 
corabia blestematului Bîrlădeanu? 

— Este cineva aici care-o poate spune mai bine 
decit mine, stăpînă... Cineva care l-a descîntat pe 
Osman... 

— Pe Osman? Rizi de mine, Mihailos?!... 

Voica Ilinca se ridică. Ţapul i se ţine în urme, 
behăie şi caută mereu degetele care-l scarpină între 
coarne. Cînd intră în curte, Voica Ilinca vede un fel de 
han, mai curînd curtea din spate a unui han, cu o 
prispă largă la care urcă citeva trepte din bolovani şi în 
capul acelor trepte, o femeie foarte tînăra, cu părul 
negru strălucitor căzindu-i pe bluza orbitor de albă, la 
picioarele căreia stă parcă de veghe un dulău 


ciobănesc gălbui. Văzindu-l pe Osman, dulăul latră 
răguşit şi se ascunde în spatele femeii. 

— Maica Domnului din Agiassos, spune femeia cu 
glas cîntat... Osman, cine ţi-a făcut vrăji? 

— Ea este, spune cavalerul Jean de Mirande... Şi-a 
jucat rolul excelent! 

— Imposibil. Pe viul Dumnezeu, imposibil. N-am 
încă orbul găinilor. Jean, fii rezonabil. Un rege al arma- 
torilor nu şi-ar lăsa niciodată fiica să se ambarce ca 
mus pe propria lui navă şi să facă treburile urîcioase pe 
care le face băieţandrul ăsta. 

— Poate! Scrima lui cu coada măturoiului dove- 
deşte o şcoală mult mai bună, decit una pentru 
mateloţii de rînd, dragă Louis. 

— Oricum, tînărul exercită o putere diabolică 
asupra lui Platon, i-a stricat caracterul! mormăie don 
Pedro Perez de Hispaniola-Figuera. 

— Mă nelinişteşte modul cum a şters-o de la bord, 
conchide cavalerul Jean de Mirande. Mus sau 
principesă în travesti, tînărul sau tînăra mă 
interesează. Spune-ţi-i-o căpitanului. Am plecat. 

— Nu singur, spune baronul Louis de Vic- 
Fezensac... Domnilor, tragem o raită pe urmele 
bravului nostru mus... 

Cei doi gentilomi coboară schela pe cheul din 
piatră în spatele a doi cîrcaşi, care duc pe samarele din 
lemn, mergînd girboviţi, doi baloti de-a dreptul uriaşi. 
Cei doi cîrcaşi descarcă baloţii lîngă o cotigă şi 
cavalerul Jean de Mirande este surprins de faptul că 
oamenii, în loc să se întoarcă la bord. Încearcă să se 
piardă în mulţimea colorată care a umplut cheul. In 
acelaşi timp un fel de caic de pescuit, vopsit cîndva în 


albastru, se desprinde dintre celelalte caice pescăreşti 
şi, ridicînd o velă peticită multicolor, dublează corăbiile 
de la debarcader şi de la ancoră, coborînd în lungul 
coastei, în timp ce pescarii de la bord (numără trei în 
afară de cel aflat la cîrmă) îşi aranjează plasele. 
Cavalerul strînge puternic braţul baronului. 

— Pocap de dieux! Louis. lată-l pe bunul nostru 
prieten El Mer! 

— Unde? 

— In nenorocitul acela de caic pescăresc. Baronul 
ride sănătos, soldăţeste. 

— Scumpe amice, soarele sudului nu-ţi prieşte. 
Apropo, Jean... Ai cumva febră? Să fi revenit bleste- 
mata aceea de malarie? 

— N-am nici o febră, caraghiosule... Şi grăbeşte pa- 
sul, altfel îl pierdem din vedere pe bravul nostru 
căpitan, atit de bine travestit în hamal încît ne-a trecut 
pe sub nas, fără să-l remarcăm. 

Baronul se abţine de la orice comentariu, 
făgăduindu-şi să nu-şi mai contrazică prietenul pînă la 
reîntoarcerea la bord, cînd îl va încredința grijii 
doctorului Medio, cu toate că Jean nu dă nici unul din 
semnele care prevestesc insolaţia. Ziua este străvezie, 
plină de harul luminii şi peisajul are ceva din peisajul 
familiar de pe coasta de la Perpignan, un fel de 
optimism vesel care te deschide spre lume, spre 
poezie şi de ce nu?, spre dragoste. Incearcă să 
asocieze figura copilărească a însoţitoarei principesei 
valahe, evident, iubita căpitanului de cavalerie care a 
contribuit atît de masiv la eliberarea lor, cu mutra 
mereu miînjită a musului, cu strigătele secundului adre- 
sate băieţandrului. cu palmele sonore trase de secund 
aceluiaşi personaj şi nu vede de ce ar fi necesar un 
travesti atît de obscur. De frica piraţilor? Ar fi o rațiune. 


O tînăra domnişoară dintr-o familie atît de avută şi pro- 
babil atît de duşmănită ar constitui un zălog pentru o 
răscumpărare  cîntărită în aur. Tocmai prezenţa 
musului pe punte, corvezile lui, i-ar certifica oricînd o 
identitate care, în ipoteza unui atac pirateresc în forţă, 
l-ar salva într-un fel. Baronul revede cu oroare scenele 
cumplite din Bedesten, piaţa de robi din Alger, unde 
pruncii erau smulşi de lîngă mamele lor şi vînduti 
separat, piaţa aceea tragică plină de ţipetele terifiante 
ale femeilor vindute, ori de tăcerea animalică, 
indiferentă a celor care-şi pierduseră orice speranţă şi 
orice interes pentru viaţă, acel imens teatru în aer liber 
în care pe zeci de scene erau urcate copile, 
adolescenţi, femei şi bărbaţi, cărora li se încerca 
pielea, li se cercetau pleoapele, gingiile, dinţii, mîinile, 
fiind triaţi, cîntăriţi, înscrişi în registre, strigindu-li-se 
preţurile, scene în jurul cărora începea tocmeala cea 
mai neruşinată, tocmeală la care participau bătrîni 
ramoliţi, dornici să-şi biciuie neputinţele cumpărînd 
nubile pentru harem, ori furnizori ai bordelurilor din 
Cairo, ori fermieri din interior care aveau nevoie de 
sclavi pe plantațiile lor de curmali şi smochini, o lume 
de neimaginat şi de necrezut, dacă el însuşi n-ar fi 
făcut obiectul unei asemenea tranzacţii. Ce să caute 
tinăra vioaie, plină de farmec, pe Libertatea? Şi cum să 
fie căpitanul în travestiul de hamal, cînd el însuşi l-a 
văzut cu citeva minute înainte sus pe dunetă, 
supraveghind încărcarea zecilor de butoiaşe cu 
măsline apărute nu se ştie cînd pe cheu, butoiaşe 
cercetate cu atenţie de monsieur Abihu Said, 
reprezentantul agenției., Sultanat”, care, după 
întîlnirea din cabina armatorului, a avut îndrăzneala să- 
i propună deschiderea unui comptuar la Narbonne, al 
cărui înputernicit să fie ales de ei, cei trei francezi, 


ceilalţi doi ocupîndu-se, sub ordinele împuternicitului, 
unul cu navigația, celălalt cu desfacerea mărfurilor în 
tot sudul. Un baron de Vic-Fezensac, negustor la 
Narbonne. Blasfemie. Şi oricum, Jean halucinează... 

— Se ţin după noi, afurisiţii, mîrîie căpitanul Păcu- 
rar, cu adevărat travestit în circaş, călcînd şui, cu o 
basma neagră trecută peste ochiul stîng, în hainele 
zdrenţuite, rezemîndu-se din cînd în cînd de umărul lui 
Carastan Ochi Ager din Drenova, fost cîrmaci şi iscoadă 
la uskoci, rătăcitor la Istanbul, cînd flota dogală a luat 
în serios greşelile făcute de piraţii care confundau prea 
adesea pavilionul semilunii cu pavilionul Sfîntului 
Marcu, oricum inconfundabile... Întîlnirea cu Hidayet 
Riza Han ameninţase să ia o întorsătură neplăcută pînă 
la sosirea lui El Mer. Căpitanul Mirzea îi vorbise de El 
Mer, ca despre un fel de corsar înţelepţit de robia în 
care-l tîrise propriul lui ginere, Saladin. Pentru a avea 
cugetul împăcat şi a afla încă o parte de adevăr în 
legătură cu moartea fiului său, Hidayet Riza Han i-a 
trimis lui El Mer, o dată cu transportul de pînză de vele, 
oi şi berbeci merinos pentru prăsilă, grîu şi mei, un 
mesaj prin care-i spunea că va fi în baia Lebedos, la 
vărsarea rîului Ceam-burnu, în primele zile ale lunii 
mai. De la Ceşme, pe coasta apuseană a peninsulei 
Karaburun la sud de Smirna-lzmir şi pînă la Kuşadasi, 
coasta aceasta sălbatică, dominată de înălţimi ripoase, 
este aproape pustie. Va aştepta încă trei zile peste cele 
trei şi după alte cincisprezece zile va fi cu caicul 
Iskenderun, la Mitilini, pentru a întîlni Libertatea. El Mer 
a trebuit să facă faţă revoltei celor trei căpitani ai 
frăţiei  „Sarazinii roşii”, născută în chiar sînul 
comunităţii pe care o conducea în Cyclade, „frăţie” 
secretă pusă la cale de Ulus-maltezul, mîna lui dreaptă 
şi reisul flotei, care voia să-i uzurpe puterea şi să 


reînceapă pirateria. „Sarazinii roşii” era de fapt frăţia 
piraţilor din Rhodos, Carpathos şi Creta, compusă din 
acei urmaşi ai normanzilor din Sicilia, Malta, Baleare şi 
Italia, care, din o mie de motive, renegiîndu-şi patriile şi 
credinţa, au îmbrăţişat pirateria ca profesie şi prin ea 
islamismul care s-o certifice. Mai toţi erau blonzi sau cu 
părul roşcat. Ulus-maltezul i-a aţiţat pe cei nemulţumiţi 
de viaţa paşnică, a încercat să-l surprindă noaptea pe 
El Mer, bucurindu-se de încrederea generală, dar 
cineva, o femeie, l-a trădat. O parte din complotişti au 
fost prinşi şi, cusuţi în piei de capră, aruncaţi în mare, 
cu cîte-un bolovan de picioare. Ulus, Giulio şi Felippi, 
au pus mîna pe nava amiral, galera /mbit, şi împreună 
cu acoliţii scăpaţi teferi au luat largul. La numai trei 
zile, au atacat noaptea insula Amorgos, prădînd 
magaziile comunităţii şi răpind femeile foştilor prieteni. 
El Mer a urmărit galera /mbit, neputînd veni la întîlnirea 
din golful Lebedos. În schimb, la bordul caicului Ayşe 
încărcat cu plase de pescuit, a intrat în baia Geras, un 
pinten de apă care sfredeleşte insula de la cap Valvi 
pînă mai sus de Mitilini, de care-l desparte nici trei 
ceasuri de mers pe jos. Prudent, El Mer a dublat toată 
partea de sud-est a insulei, pe la cap Valvi, cap 
Agrelios la bordul unei bărci pescăreşti pe care Ayşe a 
adus-o legată la pupa şi astfel, amestecat în mulţimea 
de pe cheu, avînd în coşuri bureţi şi peşte proaspăt, a 
urcat la bord. El Mer a povestit lupta lui Hidayet Riza 
Aii cu piraţii lui Saladin şi asasinarea de către Ulus- 
maltezul, cu toate amănuntele mărturisite de Ulus 
însuşi. 

— Cum l-ai putut ţine în stinga ta pe ucigaşul 
netrebnic al fiului meu, o, El Mer? l-a întrebat Hidayet 
Riza Han. Cum poţi astăzi sări priveşti în ochi pe 
bătrînul nemîngiiat al celui ucis mişeleşte? 


— Pe Allah, ţi-o jur, l-am înconjurat cu onoruri, spre 
a-l ţine pe lîngă mine fără a se teme. Voiam să-l judeci 
tu însuţi o, zahia! 

Bătrînul a căzut într-o uitare de sine ciudată. Părea 
că s-a desprins din sine, lunecînd în lumi nevăzute. El 
Mer avea privirea luminoasă şi cinstită. Într-un tîrziu, 
cînd bătrînul s-a întors să se locuiască pe sine. a mur- 
murat: 

— Allah să te răsplătească! Buzele tăie au rostit 
adevărul! Să ne retragem, să medităm şi să vedem 
care sînt căile adevărului. Voi fi la noapte în baia 
Geras, să te întîlnesc, El Mer. Tu, prieten al fiului meu? 

— Şi eu, o, Zahid, i-a răspuns... Voi veni pe jos, cu- 
nosc locurile şi acolo unde poteca de capre părăseşte 
drumul spre Kalloni, voi cobori la apă cu năvodul, 
înainte ca soarele să asfinţească. Mă va însoţi un om al 
meu de credinţă, care va cînta din fluier. Aşa veţi şti că 
sîntem noi. 

Căpitanul Păcurar vrea să iscodească taverna şi 
hanul „La Pisica de mare”, loc de întîlnire al tuturor 
călătorilor în trecere prin Mitilini, al cărui stăpin a fost 
găsit spînzurat într-un măslin, hanul fiind acum în mîna 
fiicei acestuia, Volia. Spre surprinderea lui, căpitanul 
Păcurar se simte vrăjit de lumina care se filtrează prin 
coroanele  verzi-argintii ale măslinilor, de ciripitul 
păsărilor şi ţipetele guturale ale pescăruşilor, ca şi cînd 
ar fi debarcat pentru întîia oară la Mitilini şi insula l-ar fi 
subjugat deopotrivă cu poveştile ei licenţioase al căror 
gust de voluptate rătăcită se prelinge învăluitor din 
viile înflorite răspîndind valuri de arome tulburătoare, 
dar şi cu realitatea plină de culoare, dincolo de care, 
ştie, se distilează ura celor înfrînţi şi cuceriţi cu sabia, 
împotriva cuceritorilor prin sabie. Este aici o scenă pe 
care se joacă aceeaşi piesă tragică jucată de ei în 


Vlahiile Mici şi mereu trebuie să facă sforţări dureroase 
spre a se desprinde din fiinţa lui istorică, spre a-şi juca, 
îndemînatec, rolul trecător pe care fiecare întîmplare i-l 
cere, nu de puţine ori jucîndu-şi viaţa împreună cu 
rolul. Se struneşte şi adîncindu-se o clipă în sine, 
pentru a se elibera, vede aievea tot ce ţine în clipa de 
faţă de Libertatea, caicele /skenderun şi Ayşe, de El 
Mer şi Hidayet Riza Han, de frăţia „Sarazinilor roşii”, de 
Casa Salvaresso şi Casa Biîrlădeanu; de mişcarea 
politicească şi  diplomaticească făcută de Mihai 
Voievodul, acolo, în îndepărtata şi vai!, atit de 
apropiata Ţară Românească. Un ghem de dorinţe, 
nevoi şi interese, o urzeală de planuri ascunse, uri stă- 
tute, bătălii tainice în saray, cu atît mai ucigătoare cu 
cît sînt mai tainice, Mihnea Turcitul uneltind, Alexandru 
cel Rău uneltind dacă nu va fi fost descăpăţinat 
pierzînd lupta tainică; Mihail încercînd o alianţă cu 
Apusul, împotriva gîndirii străvechi a lIglisiei, al cărei 
închinător este şi aici Salvaresso, chezaşul Mihnei, care 
o poate jura, are mina virită pînă la cot în afacerea 
„Sarazinii roşii”, răscoala lui Ulus-maltezul şi moartea 
ciudată a stăpinului hanului „La Pisica de mare”. Pe 
Volia a cunoscut-o acum patru ani. Gîndeşte că nu-l va 
recunoaşte. Carastan fluieră ca mierla. Om de mare, a 
regăsit pămîntul, umbra pomilor şi mirosurile uşoare 
ale vieţii de fiecare zi. Căpitanul Păcurar cunoaşte cele 
două drumeaguri care duc spre hanul „La Pisica de 
mare”. Cel din livezi şi cel care vine din tîrg. Il alege pe 
cel din urmă. Cei doi gentilomi francezi îi urmăresc de 
la o sută de paşi, sporovăind. Le-ar fi putut porunci să 
se întoarcă la navă. N-a făcut-o. Vor fi bineveniţi în 
jocul lui, atrăgind luarea aminte a tuturor celor de la 
hanul-tavernă, prea arareori acostînd la Mitilini vreo 
corabie de pe care să debarce doi cavaleri atît de 


țanţoşi. Dacă l-au recunoscut, atunci va trebui să-şi 
măiestrească meşteşugul schimbării la faţă. Dacă nu, 
cu atit mai bine pentru toată lumea. 

— Scumpul de căpitan! spune cavalerul Jean de 
Mirande, cînd cei doi hamali cotesc pe un drumeag 
mărginit în dreapta cu livezi de măslin, iar în stînga cu 
o vie din care se ridică miros de pămînt încins la soare 
şi arome suave. Uite că a început să şchioapete, 
chestia asta n-a avut-o înscrisă în jocul de scenă pînă 
acum. 

Baronul Louis de Vic-Fezensac mormăie un fel de 
încuviinţare, gîndind la soarta crudă a cavalerului. Să 
reziste patru ani la umilinţele şi chinurile sclaviei şi 
acum să-şi piardă minţile. 


* 
x x 


Voica Ilinca stă cocoțată pe pălimar, aşa încît să 
poată priveghea atît intrarea mare în curtea hanului, 
umbrarul care acoperă aproape jumătate din curte, cît 
şi intrarea mică, din spate, pe unde a venit Mihailos, 
omul cu basmaua albastră... 

— De cine ţi-e frică, a întrebat-o Folia, femeia cu 
bluza albă şi pletele nebune şi negre, cu ochii negri, 
adinci şi iscoditori, grecoaică din insule după chip şi 
după grai, bătînd din palme, la care bătaie s-a şi 
înfăţişat o fetişcană nurlie, ochioasă, legănîndu-se 
ademenitor, aducînd o tabla cu şerbet, o carafă din 
pămînt ars, cu apă şi cîteva smochine uscate. 

— De căpitan, mai întîi. Apoi de ceilalţi. 

— Faci vrăji? 

— Ai văzut-o! 

— Ce-mi ascunzi? 

— De cînd îl cunoşti pe Mihailos? 


— De niciodată... Mm! Ce bun şerbet. 

— Ştii să faci şerbet? 

— Ştiu să frec puntea. 

— Altceva? 

— Să cos velele. 

— Altceva. 

— Să mint. 

— Altceva. 

— Încă o mie de mii de lucruri. 

— Vrei să rămii la mine? 

— Eşti frumoasă. 

— Sînt o stăpină. 

— Nu mi-e frică. L-am avut stăpiîn pe Barba Gore. 

— Ce-a adus Libertatea? 

— Ţi-o spune Mihailos. 

— Tu nu? 

— Nu-i vind pe cei care mi-au dat piine. 

— Atunci de ce-i părăseşti? 

— Ca să mă întorc. 

— De ce să te întorci? 

— Ca să mă răzbun. 

— judeci ca o femeie. 

— Poate că şi sînt. 

— Satana! Tu? 

— Cine-o poate şti? Fac vrăji, ai văzut-o!... Aha! îţi 
vin muşterii... Volia se uită peste pălimar. 

— Doi cîrcaşi! Sărăcie. i 

— O hangiţă trebuie să aibă ochi buni... lţi vin 
muşterii. Sst! Să nu mă vadă. 

— Îi cunoşti? 

— Da... Taina mea costă un sfert de taler 
împărătesc. 

— Satana!... 

— Îţi plac? 


— Cine sînt? 

— Taina mea costă un sfert de taler împărătesc. 

— Zece bice, nătărăule!... Deschide gura... 

Voica Ilinca ride. Jean şi Louis intră falnici zornăind 
din pinteni. l-a fost destul o ocheadă să-l recunoască 
pe „el” şi pe Carastan. De ce sînt oare bărbaţii atit de 
copilăroşi? Scoate un țipăt. Mina femeii i s-a înfipt în 
sîni. 

— Am ştiut-o, ride Volia şi îi arată dinţii albi, strălu- 
citori şi umezi. 

— Nu ţi-am ascuns-o. Acum ascunde-mă. Sau dă- 
mi straiele care mi se cuvin. Pe care le-am lepădat cînd 
părintele meu a fost mazilit. 

— Maica Domnului din Agiassos. 

— Du-te şi-ţi întîimpină muşteriii. Au pungile grele... 
Volia. Scumpa mea. Dă-mi straie potrivite şi Maica 
Domnului din Agiassos să te binecuvinte. Ţin dreapta 
credinţă şi am să-ţi fiu prietenă. Tata a fost prietenul 
lui Sinan. 

— Taci, nefericite!... Nu te cred, dar te ocrotesc. 

— Fă-o! Am să te scap de descîntec, de făcătură, 
de legătură... Ai un iubit şi Mihailos vrea să-l ucidă. 
Teme-te! 

— Satana! M-am dus! Găteşte-te! Şi învaţă. Aici fe- 
meile care nu învaţă repede, ori ajung roabe, ori pier. 

De sub umbrar se aude ţocăitul repede făcut de cei 
doi. gentilomi care bat cu garda spadelor în tăblia 
mesei. Volia se răsuceşte pe călciie, se mlădiază şi îşi 
aruncă pe spate coama de păr negru. 

— Aşteaptă-mă aici, îi şopteşte... Cu o mişcare iute 
o strînge la piept. 

Femeia intră în han, călcînd uşor şi legănat urmată 
de dulău. Ţapul Osman scoate un behăit scurt şi de 
unde stătuse tolănit la soare sub pălimar, o zbugheşte 


în ţopăieli scurte, se face nevăzut după o saca hiîrbuită, 
se aude o bufnitură, behăitul triumfător al ţapului şi 
icnetul cuiva, care, ascuns acolo, iscodise ce se 
întîmplase pe pălimar. Mihailos fuge spre grajduri buşit 
în dos de ţapul Osman. Tot atunci fata nurlie care 
adusese, tablaua cu şerbet se arată în capul scărilor, 
făcîndu-i ochi dulci şi chemin-du-l ademenitor: 

— Hai, băiatule, să te speli, aşa cum a poruncit 
stăpiîna! 

Se aud clopoţeii de la gitare. Pe poarta hanului 
intră trei spahii călări pe cai scunzi, de Anatolia, după 
spahii doi călugăraşi călări pe crupa măgarilor, apoi vin 
trei cotigi trase de ci Le un catir, altă cotigă trasă de un 
măgar, aproape alb, şi în urma cotigii cîţiva tîrgoveţi în 
fustanele albe, încălţaţi cu saboţi cu tălpi groase din 
lemn. Fetişcana îi dă tircoale. Se răsfaţă arătindu-i cu 
dărnicie ce abia ascunde în bluza de muselină şi Voica 
Ilinca ştie că a căzut singură în plasă întinsă pentru cei 
din hanul “La Pisica de mare”, singurul ei punct de 
sprijin, aici, rămînînd Volia. Dacă fetişcana asta vrea 
neapărat s-o cucerească, îi strică planurile. Pentru că, 
oricum, are o mie de planuri. Nu este nici o taină că o 
femeie ca Volia trebuie să aibă un iubit. Privirea plină 
de adoraţie supusă şi umilă pe care i-a aruncat-o 
Mihailos a fost mai grăitoare decit un poem. Voica 
Ilinca o urmează pe fetişcana care-o atinge cu şoldul şi 
ride gilgiit, simțind dintr-o dată o gheară care-i zgirie 
inima. De unde ştie atit de bine „el” drumul hanului 
“La Pisica de mare”? Şi prin cîte asemenea hanuri şi 
prin cîte asemenea taverne şi prin cîte locante ca şi a 
Loredanei Brocca şi prin cîte bordeluri şi-a făcut veacul 
bărbatul pe care ea l-a divinizat, urcîndu-l alături de 
zei? Bărbatul care nu este în stare să ducă pînă la 
capăt aventura lui în timp, aceea de la Veneţia, Ferrara 


şi Firenze, care la bord s-a făcut că n-o vede şi n-o 
cunoaşte, tratind-o ca pe o fiinţă supărătoare, fără nici 
un pic de recunoştinţă pentru că i-a scăpat viaţa şi fără 
nici un respect pentru faptul că este totuşi, fiica 
stăpinului.  Şi-o închipuie pe Volia  zimbindu-i 
ademenitor, şi-o închipuie pe Loredana Brocca 
dansîndu-i goală în gineceul cu fintînă arteziană şi o 
gelozie sălbatică o face să geamă în aşa fel încît 
fetişcana se apropie de ea palpitind, cu pleoapele 
lăsate şi buzele fremătind. Drace! Pentru asta sînt 
destui mateloţi chipeşi pe Libertatea. Îi spusese ei 
mama cam ce poame sînt mateloţii şi cît de ieftină 
dragostea femeilor de pori. 

— La noapte, îi spune cînd fata deschide o uşă din 
seînduri şi într-o odaie scundă, pardosită cu cărămidă 
arsă, vede un ciubăr cu apă, ştergar şi o coajă de 


săpun. 
* 


x x 


Aplecătorul-umbrar este sprijinit pe stîlpi din trun- 
chiuri de pin roşu, acoperit cu olane. Bolţi din viţă de 
vie îi închid părţile laterale. Prispa din faţă a hanului şi 
intrarea în sala mare îl închid în partea opusă intrării 
care este liberă, lăsind să se vadă drumeagul mărginit 
de oleandrii înalţi şi cîţiva tamarişli de un verde bătînd 
spre negru, scăldaţi în lumina pură a amiezii. Căpitanul 
Păcurar s-a aşezat la o masă scundă, aproape de 
intrare, în aşa fel încît lumina să-l bată din spate şi să-i 
umbrească faţa. A urmărit cu un fel de ironie acră felul 
cum Jean de Mirande s-a aşezat cu trei mese mai 
departe, dar cu faţa spre el, şi cum, încă înainte de a 
bate cu garda spadei în masă, i-a ţinut baronului un 


curs despre neîncrederea unor anumiţi căpitani în 
oamenii de arme care şi-au dovedit loialitatea, obicei 
tipic răsăritean, dublat de o anume ştiinţă şi viclenie a 
disimulării, rămăşiţă bizantină revigorată de viclenia 
orientală. In final i-a spus baronului să nu-l mai dea pe 
mîna doctorului Medio, că se va adeveri şi adevărul 
asupra presupusului mus care a urmărit un om cu 
basmaua albastră şi acum a dispărut în acest han, 
totul amestecînd limbajul,. a la marinaio” cu cel “a la 
soldato” pe amiîndouă cu limbajul secret al lopătarilor 
creştini de pe galerele sarazine, dublat de risetele fără 
noimă ale baronului de Vic-Fezensac, care părea că se 
distrează copios, ascultindu-şi prietenul. Căpitanul 
Păcurar şi-a scărmănat zdravăn urechea, dindu-i semn 
baronului că a auzit totul, apoi un alt gest din alfabetul 
galerienilor, ştergindu-şi ochii cu dosul palmei stingi, 
le-a atras atenţia să fie cu privirea limpede şi cercetă- 
toare. Din clipa cînd i-a răspuns, cavalerul nu i-a mai 
dat nici o atenţie, dovedindu-şi înalta şcoală a prudenţii 
dobindită pe banca vislaşilor, aşa că, asigurat fără voia 
lui cu două spade agere, căpitanul travestit pe 
jumătate în cîrcaş, pe jumătate în pescar, şi-a luat cea 
mai umilă înfăţişare, aşteptind ca să se ocupe cineva 
de el şi de tovarăşul lui. Urmăreşte felul cum se 
apropie Volia - de nerecunoscut după patru ani. Era o 
copilă sălbatică, mereu căţărată prin măslini de unde-i 
împroşca cu simburi pe muşterii, murdară şi zgiriată. 
lat-o acum o femeie împlinită, mlădie, arsă de soare, 
cu plete negre, strălucitoare, cu sînii slobozi sub bluza 
albă, venind zimbitoare spre masa celor doi gentilomi. 
lată-i pe aceştia ridicîndu-se galant, făcînd reverenţe 
graţioase ca în faţa unei principese, măturînd nisipul 
aşternut pe jos cu penele de struţ de la pălării. 
Gentilomii nu se sfiesc să-i facă complimente „celei 


mai strălucitoare hangiţe de pe mapamond, steaua 
insulei Lesbos, coborită la Mitilini spre desfătarea 
ochilor călătorilor”. Volia ride, îşi scoate clopoţelul 
agăţat la cingătoare şi-l agită vesel. Clopoţelul 
clincheteşte argintiu. La al treilea semn se înfăţişează 
trei ospătăriţe care vin repede lîngă stăpînă. Volia o 
trimite pe una din ele la cei doi cîrcaşi. Căpitanul vede 
dezamăgirea ospătăriţei, parcă ar fi o siriancă, ori o ar- 
meanca, cînd se apropie de ei. nişte sărăntoci, cu toate 
că Ochi Ager este bărbat chipeş şi încă foarte tînăr. 

Atunci cînd el cere braga rece şi costiţe de berbec, 
în faţa umbrarului pentru animale descăleca cei trei 
spahii şi cotigile trag tot acolo, vizitiii făcînd larmă în 
jurul jghiabului de adăpat, certîndu-se cu glasuri răgu- 
şite. Sub aplecător intră bărbaţii în fustanelă. Ochi 
Ager îl calcă pe opincă. Îi face semn cu fruntea spre 
dreapta, adică spre una din bolțile înverzite şi acolo îl 
vede pe loanidis stînd de vorbă cu un bărbat cu basma 
albastră, bărbat la care strigă Volia: 

— Mihailos, du-te şi adapta caii vitejilor. 

Este de mirare cum trei spahii intră într-un han 
pentru ghiauri şi este cu totul de mirare cum a scăpat 
loanidis de sub privegherea lui Barba Gore. Căpitanul 
Păcurar se gîndeşte că Voica Ilinca este singura fiinţă 
care-l încurcă acum şi aici, o nesăbuită vrednică de 
lanţuri făcînd parte din lumea avuţiei în numele căreia 
îşi îngăduie totul. Nu ştie nesăbuita că singurul loc cît 
de cît apărat, este cabina ei tainică de la bordul navei? 
Ce caută aici? Şi de ce a luat urmele omului numit 
Mihailos? Să aibă şi ea puterile oculte ale principesei 
Mărgărita? Altfel cum s-ar explicat adnotarea din 
„Jurnal”? Cei care-au instituit legea de fier potrivit 
căreia matelotul vinovat de ambarcarea clandestină a 
unei femei este pedepsit cu ştreangul, au ştiut ce fac. 


Cei doi gentilomi sînt aici, putind-o apăra la nevoie. 
Cum au recunoscut-o? Şi de cînd? Şi cum o poate el 
lăsa în vizuina asta unde se viîntură şi aur şi pleavă, pe 
fata patronului şi părintelui său, pe propria lui ucenică 
într-ale spadei şi marinăritului, faţă de care a avut 
întotdeauna o sfioasă dragoste acră de frate mai mare, 
mereu revoltat de nesupuşenia supusă şi obraznică a 
acestei fete ciudate, cu apucături de băieţoi?! îşi 
făgăduieşte cu străşnicie că însuşi o va pedepsi cu 
citeva centuri trase la fund, explicîindu-i cu de- 
amănuntul cum s-a vint prosteşte în plină politică a 
Răsăritului. Se aude cleştele grataragiului bătînd gră- 
tarul, sub aplecător trece un abur aţiţător de chebab şi 
călugăraşii se aşază la o masă alăturată, făcîndu-şi 
cruci largi şi oftînd smeriţi. De undeva din lumina albă 
şi tremurătoare, din văzduhul albăstriu sfişiat de 
tipetele pescăruşilor se aud dangătele grave, sonore, 
ale clopotelor. 

— Smeriţi-vă şi vă pocăiţi, spune unul din călugări, 
cu figură ascetică, pliscos, scăpărindu-şi ochii negri... 
Astăzi este sfinta zi a împăraţilor noştri sfinţi 
Constantin şi Elena. Ridicaţi-vă cugetul la înţelegere. 
Amin! 

Cînd ridică cele trei degete şi face semnul crucii 
peste cei de la mese, spahiii năvălesc asupra lui. 
Înainte ca cineva să înţeleagă ce se întîmplă, cei doi 
călugări le aruncă masa în piept, călugărul cel mai 
voinic îl otînjeşte pe spahiul rămas în picioare cu 
scăunelul, apoi cuvioasele feţe o rup la fugă, desprind 
caii spahiilor de la belciuge, ori poate că friiele erau 
deznodate, încalecă haiduceşte şi pier în ropot de 
copite şi chiuituri năprasnice. Spahiii se adună de pe 
jos. Năvălesc afară. Cotrobăie în dăsagii agăţaţi la 
oblîncul şeilor de lemn. Se aud gemete, spahiii se 


întorc şi venind în faţa căpitanului Păcurar, îi trîntesc 
pe masă o desagă albă ţesută din păr de capră. 

— Vezi ce este înăuntru, cîine, spune spahiul chior, 

care primise lovitura de scaun. 
__ Căpitanul Păcurar se supune. Desface desaga. 
lnăuntru este o căpăţină rasă în creştet, stropită cu 
sîngc închegat, aşezată pe un fel de chilim însîngerat. 
Spahiii îl obligă să scoată căpăţină şi s-o arate celor de 
sub aplecător. Totul se petrece într-o linişte de moarte. 
O muscă mare, verde, vine biziind şi se aşează pe un 
ochi al mortului. Turcul chior înveleşte căpăţină în 
chilim. Spune: 

— Dacă pînă miine seară la strigarea muezinului 
Panaiotis şi fraţii lui nu sînt aici, morți sau vii, Allah să 
aibă milă de voi! 

Cei trei spahii pleacă, luînd desaga, măgarii falşilor 
călugări şi calul care aleargă prin curte zvirlind din co- 
pite şi nechezînd. 

— Asta ne trebuia de ziua praznicului împărătesc î 
spune un bărbat în fustanea, mustăcios, cu buza de jos 
a pleoapei stingi căzută, Panaiotis o să aducă focul şi 
pîrjolul asupra vetrelor noastre. 

— Taci, Makarios! Prăznuim fără să uităm lardul. 
Panaiotis este un... 

Căpitanul nu aude ce este Panaiotis pentru că de 
pe drumeag se aude un fel de cor bărbătesc şi în 
curtea hanului intră ţinîndu-se de briie o ceată de 
mateloţi, căreia îi urmează sacalele, pescuitorii de 
bureţi, olarii şi tîrgoveţii veniţi în port să vadă sosirea 
corăbiilor anunţate încă din zori, prin oglinzi, de străjile 
de la cap Asfali. 

— A mai sosit o corabie” mormăie Ochi Ager. 


* 


— Ţi-am dat semnul, „Basma albastră”. Grăbeşte- 

te! Pot fi recunoscut. 

— Musul vostru este aici... Du-te la grajduri. Stai. 
Acolo este Osman. Strecoară-te la sacale şi de acolo la 
catiîri... Cine este musul vostru? 

— Batjocura lui Barba Gore. 

— Am să-i scot matele. 

— Să nu ţi le scoată el. Este dibaci. 

— L-am văzut. Mai ales la femei. Du-te. 

Voica llinca se urcă pe marginea ciubărului, este 
goală, spălată, faţa pe care-o cheamă Elena ar fi vrut 
să rămînă, a împins-o uşor afară, spunîndu-i că este 
„murdar, prea murdar pentru o fată frumoasă ca tine”, 
tocmai atunci a răsunat clopoţelul şi Elena a fugit 
spunîndu-i că la noapte dacă stăpina... A închis uşa cu 
clenţuşul, s-a săpunit pe tot trupul, s-a frecat cu 
buretele, spunîndu-şi că travestiul ei poate prosti 
privirile nătînge ale bărbaţilor, necum pe cele isteţe ale 
femeilor. Nu ea a descoperit-o pe Azize? Are să se 
întoarcă la bord sub chipul pe care i l-a descoperit 
Mărgărita. Se uscase cu şervetul de cînepă cînd a auzit 
un glas cunoscut spunînd în şoaptă sub gemuleţul 
închis cu ţiplă: 

— Am semnul, Basma albastră. Spune-i stăpînului. 
Sînt aici. Acum. Peste un ceas este prea tirziu. Trebuie 
să mă întorc la corabie. 

S-a urcat pe ciubăr, cumpănindu-se. A deschis 
uşurel ferăstruica. La adăpostul zidului, sub prispa din 
spate a hanului, era loanidis şi Mihailos. Deci, loanidis. 
Ce ştie şi ce nu ştie Voica? Ce carte joacă Volia?... Paşi. 
Ciocănit repede în uşă. Cei doi aud. Se retrag spre ca- 
pătul zidului. 


— Stăpina, băiete! 

Voica Ilinca deschide, stînd după uşă. Cum intră 
Volia, închide şi-i face semn să tacă. Volia este 
speriată, sau pare speriată, ţine pe braţ fuste şi bluze, 
un şal din mătase neagră de Moşul, scoate un țipăt 
uşor, văzind-o goală, ochii i se aprind, îşi muşcă 
buzele, o răsuceşte scurt, apucînd-o de braţ şi-i 
şopteşte: 

— Faci pe puţin o mie de taleri, băiete... Apoi, 
gifiind, îi povesteşte cum au venit la han chiar astăzi, 
de ziua sfinţilor împărați Constantin şi Elena, doi fraţi 
Panaiotis, haiducii, care-au adus căpăţina lui Ayaz, 
başdefterdarul pescuitului, un nenorocit de pescar grec 
renegat, care l-a slujit şi pe Saladin, cel mai crîncen 
jecmănitor al creştinilor, el însuşi din insulă, de la 
Manda-mados. O trece printr-o privire scurtă, pe sub 
pleoape. Şuieră: 

— Închină-te. 

— În clipa cînd spune „închină-te”, îşi trage din 
fustă un hanger subţire pe care i-l apasă uşor pe sînul 
stîng. Voica se închină. Ride. Tot atit de repede cît de 
repede îşi trăsese Volia hangerul, se lasă pe spate şi în 
aceeaşi clipă îi apucă braţul deasupra încheieturii. 
Volia gifiie. 

— Te-am încercat, spune. 

— Fac un sac de taleri împărăteşti... Te-au speriat 
cei doi Panaiotis? 

— M-a speriat Yusuf bey... Îmbracă-te. Am un plan. 

— Ascunde-mă la tine. Am un plan. 

Volia ride. O ajută să se îmbrace. Au aproape 
aceeaşi statură. Grecoaica este puţintel mai scundă şi 
mai legată. 

— Îţi plac cavalerii, Volia? 

— Ţie, nu? 


— Cit pot să-i placă unui mus. 

O strînge pe hangiţă lîngă ea. Pe coridor se aude 
lipăi-tul uşor al unor tălpi goale. Voica Ilinca o sărută 
pe Volia ţocăindu-şi buzele. 

— Lasă-mă, diavole, chicoteşte Volia... 

E deşteaptă hangiţa. Deschide uşa, a strîns hainele 
musului sul şi cu Voica de mină, iese în coridor. Rizind, 
o trage după ea spre uşa deschisă a unei odăi. Inchide 
uşa. Işi lipeşte urechea de tăblie. Se aud aceeaşi paşi 
uşor, de femeie, depărtindu-se. 

Dintr-odată Volia se aruncă pe divanul larg, 
deasupra căruia este o icoană a Maicii Domnului cu 
Pruncul. Se tăvăleşte şi îşi smulge părul din cap, 
izbucnind într-un plins mut, neomenesc. 

— Au să pună foc, iar pe mine au să mă vîndă ara- 
bilor... Vai mie... Apoi lucidă, cu glas uscat: - Va trebui 
să mă spînzur în măslin, ca tata. 

— Eşti sigură ca s-a spiînzurat singur? o întreabă 
Voica Ilinca, se aşeză pe divan lingă hangiţă şi îi trece 
degetele prin rădăcina părului sălbatic, aromind uşor a 
soare şi ierburi sălbatece. 


/ 


Este o înserase zeiască. În valea care coboară spre 
port pluteşte o lumină de aur verde şi rubin topit. Viile 
înflorite răspîndesc valuri de miresme îmbătătoare. 
Voica Ilinca este gătită într-o fustă neagră din mătase 
de India, lungă şi creaţă, cu două flori albe de lotus 
brodate în faţă şi la spate, poartă o bluză roşie de 
Bursa, tivită cu arabescuri din fir de argint (Volia zice 
că sînt ţoalele ei de zile mari), avînd minecile scurte, 
răscroite şi terminate cu volănaşe din dantelă, lăsîndu-i 
libere braţele rotunde, arse de soare. Volia a gătit-o, 
giugiulind-o cu vorbe dulci, astfel ca noul travesti al 


musului să fie crezut de Elena cea ochioasă, care, ca şi 
de dimineaţă, trage cu urechea la uşă. Volia a trimis-o 
în tîrg să împrumute o tamburina nouă. Fata a plecat 
cu vădită rea voinţă. A lipsit destulă vreme ca Volia să-i 
arate hanul. Jos, bucătăriile, sala mare, cu ferestre- 
ocheţi, legate în drugi de fier; un coridor în cruce, 
avind în aripa de “sub vînt”, deci spre poala dealurilor, 
cele trei cămăruţe ale Voliei. Odăile pentru călători, 
şase la număr, la catul de sus, unde se ajunge numai 
pe o scară exterioară, din lemn, scară răs-punzind pe 
un balcon lung, acoperit, fiecare odaie avind uşa spre 
acest balcon. Bolta groasă din viţă, închizînd balconul 
cu un geamlic vegetal. Greu de ajuns sus altfel decît pe 
scară. Alte trei vite groase îmbracă peretele opus 
balconului, perete în care sînt practicate ferestrele 
mici. cu geamuri de Isnik, albăstrui. 

— Ce plan ai tu, a întrebat-o Volia, gătind-o cu 
mărgele din perle false şi cu brățări grele din argint. 

— Planul meu este să mă răzbun, apărîndu-te. 

— Planul meu este să mă apăr, răzbunîndu-mă. 

— Pe cine, 

— Pe Achile. 

— Cine este Achile? 

— Achile Panaiotis... Haiducul. 

— Pentru uciderea lui Ayaz, renegatul? 

— Prostie! Pentru dragostea lui cu Maria-pescăriţa. 
Pentru minciuna lui. Pentru că mă spionează prin 
Elena. 

Volia ride. 

— Băiete, cerul te-a adus. Elena îi va trimite vorbă 
că mi-am găsit un matelot, pe care-l ţin în odăile mele 
îmbrăcat în femeie. Va veni după miezul nopţii, turbat 
de miînie, să-şi spele hangerul în sîngele meu. Mihailos 


îl va chema pe Yusuf bey. Am să-i dau capul lui Achile, 
în schimbul vieţii mele şi a celor din Mitftini. 

Volia spusese totul firesc, aproape în şoaptă. Dacă 
nu i-ar fi înfipt unghiile date cu roşu sîngeriu în braţ, 
dacă glasul ei n-ar fi tremurat de ură, ura grea a femeii 
otrăvite de gelozie şi poate nu numai de gelozie, Voica 
Ilinca ar fi putut crede că Volia glumeşte. A simţit 
atunci din plin fluxul despre care îi vorbise Mărgărita. O 
emanaţie grea, viscoasă desprinzindu-se de pe trupul 
femeii, lipindu-se de ea, resorbindu-se în ea, otrăvindu- 
i sîngele, făcînd-o să-l vadă pe „el” în braţele Loredanei 
Brocca, ori în braţele Voliei, ah, buzele Voliei, cărnoase 
şi roşii, sînii ei obraznici şi plini şi rotunzi! l-a venit s-o 
sugrume, pe urmă s-a gindit la farmecele acelei 
necunoscute Maria-pescăriţa şi brusc a înţeles esenţa. 
Fraţii Panaiotis, haiduci, poate şi pirați, pedepsind 
nelegiuirile săvirşite împotriva neamului lor. Aici, Volia, 
gata să-i neguţeze din gelozie şi frică... 

Lumina smeurie de afară trece spre portocaliu. 
Voica llinca termină de cusut şireturile mâăştii pe care 
şi-a croit-o dintr-o bucată de catifea stacojie, rămăşiţă 
găsită în sacul cu zdrenţe al hangiţei. Este un ochete 
foarte îngust în colţul odăii, prin care hangiul putea 
supraveghea ce se întîmplă în sala mare. In celălalt 
colţ este un ochete asemănător prin care se vede în 
aplecător şi la umbrarele pentru animale. Voica Ilinca 
se uită în sala mare, acolo unde s-au aşezat mateloţii, 
tirgoveţii avuţi şi cîţiva ţărani vînjoşi. Se vorbeşte tare. 
Cineva zdrâăngănea o cobză. Ospătăriţele duc căni mari 
de lut ars cu Demestica. Se mută să vadă ce se 
întîmplă sub aplecător. „El” şi cu Ochi Ager au 
dispărut. Asta-i lasă în gură un gust amar. Astă-seară 
voia să i se dezvăluie, aşa cum însăşi s-a cunoscut abia 
în gineceul Loredanei Brocca. Louis, hoţomanul, ţine de 


mijloc o fetişcană arsă de soare şi-i spune ceva la 
ureche, fetişcana ride şi-l împinge în joacă în vreme ce 
Jean ghiceşte în palma altei ospătăriţe al cărei chip nu-l 
vede. Unde s-a dus „el”? Şi de ce-a venit aici, dacă nu 
să găsească măcar o urmă care să ducă la descifrarea 
tainei numărului 7?! Şi de ce aici? Şi ce presentiment a 
mînat-o pe urmele lui Mihailos şi cum se leagă ura lui 
Ulus-maltezul faţă de cei doi gentilomi, de taina 
numărului 7 şi de istoria Casei Salvaresso? Ar fi fost 
mai bine să stea acasă, să ţeasă la gherghef, să cînte 
la harfă şi să iasă în litieră? Cine-o poate şti?! Fluieră o 
melodie ageră, de lopătari slobozi şi îşi vopseşte 
unghiile tăiate în carne. Volia a spus că muzicanţii ei 
sînt cei mai buni muzicanți din insulă şi cîntă ca nimeni 
alţii „Calypso, “ cîntecul care consfinţeşte sau 
prăbuşeşte o dansatoare. Fredonează primele măsuri 
din „Calypso” încercîndu-şi picioarele. Cine stă şi 
numai patru zile pe puntea unei nave, se caţără de nu 
ştiu cîte ori în arboradă şi se coboară pe fungi; oricum, 
este şi mlădiu şi ager. Ride. Cînd se uită încă o dată pe 
ochete vede în lumina verzuie a amurgului, cum un 
bărbat învăluit într-o pelerină neagră, purtind pe cap o 
legătoare largă care-i ascunde obrazul, trăgîndu-şi 
greu piciorul sting, un picior de lemn. trece umil printre 
mese. Stă o clipă nedumerit. Se mişcă greoi spre uşa 
sălii mari. Cînd ajunge aproape de masa unde cei doi 
gentilomi ameţesc ospătăriţele, bărbatul cu picior de 
lemn se răsuceşte ager cu spatele. Voica llinca 
încetează să fluiere. Dumnezeule. Ce neîndeminatec. 
De ce şi de cine se fereşte bărbatul cu piciorul de 
lemn? 


Căpitanul Păcurar coboară singur poteca de capre 
care duce la luciul apei în baia Geras. A lăsat în urmă 
drumul de la Mitilini la Kalloni, ca şi răscrucea aceluiaşi 
drum de unde pleacă drumeagurile spre Plomarion, pe 
coasta sudică a insulei şi spre Polihnitos, dincolo de 
vîrful Olimbos pe care soarele căzut în amurg îl 
colorează într-un roşu-violet, ireal. lat-o pe Ayşe, 
corăbioara zveltă şi albă care a scăpat viaţa 
căpitanului Mirzea şi indirect viata Mărgăritei şi a 
diavolului care i-a stricat ziua. Se vede echipajul lui El 
Mer pregătind năvoadele pentru pescuitul de noapte. 
Apa din golful lung de cîteva mile, strîns între coaste 
înalte, lucie, oglindeşte purpura cerului şi albastrul 
şiniliu al adîncului. Este o stîncă argintie pe după care 
se răsuceşte poteca, un tufiş ţepos, sînt doi pini. pierde 
din vedere caicul şi îşi spune că El Mer s-ar putea să 
nu-i  trimeată barca, lipsind din semnele de 
recunoaştere însoţitorul care cîntă la fluier. De cum l-a 
recunoscut pe loanidis, i-a poruncit lui Carastan Ochi 
Ager să se ascundă, să-şi schimbe înfăţişarea şi 
deopotrivă să vegheze ce face loanidis, cu cine se 
întîlneşte şi mai ales să vegheze musul cu porunca de 
viaţă şi moarte să-l atragă undeva afară, să-l lege şi 
să-l ducă la corabie, unde să-l închidă el cu mina lui în 
magazia de la pupa, orice-ar fi şi orice-ar zice Barba 
Gore, cadiul sau Dumnezeu însuşi coborit pe puntea 
corăbiei. Căpitanul se autobatjocoreşte pentru felul de 
rîs în care s-a travestit; putînd fi atît de lesne dibăcit de 
cei doi gentilomi. Cînd ocoleşte stinca, piciorul îi 
alunecă pe o piatră care se rostogoleşte în apă, 
spărgînd luciul mirific cu un plescăit sec. Căpitanul 
Păcurar cade într-un genunchi. Mormăie o înjurătură şi 
cînd vrea să se ridice simte în ceafă virful ascuţit al 


unei lame. Două braţe puternice îi înlănţuie braţele în 
vreme ce al le două îl leagă repede cu un nod de plasă, 
omul este matelot şi îşi cunoaşte meseria. In aceeaşi 
clipă i se pune pe cap o cagulă, căreia i se stringe 
şiretul. 
— O singură vorbă şi eşti mort, spune cineva în le- 
vantină. 


— loanidis nu este la bord, Barba Gore. 

— Porcul. Am să-l spînzur la vergă. 

— Pînă să-l spînzuri, mai bine-l ţineai sub ochi. 

— Theodorakis, băiatule, pe şapte stavrizi nenoro- 
ciţi, unde să-mi mai ţin ochii pe o zi ca asta? Descarcă, 
încarcă, fă plinul cu apă, ceartă-te cu sacagiii care cer 
preţuri înzecite, ceartă-te cu precupeţele, înjură-te cu 
măcelării, vine cadiul, dă-i ploconul, vine beyul, dă-i 
ploconul, firitiseşte-l, veghează să se umple felinarele 
cu ulei de rapiţă, veghează-l şi pe Theodorakis să nu 
alerge după fuste - ah, guvid nenorocit! - nici acum n- 
ai schimbat uleiul de la felinarul busolei, toată ziua mi- 
ai stat pe cheu bot în bot cu văduva Koronios, parcă eu 
n-o ştiu pe văduvioară, piei, ţie ţi l-am dat în grijă pe 
loanidis. De ce l-ai scăpat din ochi, diavole? 

— lertare. Nu mai striga că te aude lumea. 

— Unde-i loanidis? 

— Asta te-am întrebat eu. Nici pe stă... ăăă. Nici pe 
mus nu l-am văzut, Barba Gore. 

— Am să-l spinzur la vergă, alături de loanidis. 

Barba Gore, secundul Grigore Poalelungi, a ciulit 
urechea de cum Theodorakis a vrut să spună 
„stăpîna”. Theodorakis n-avea de unde şi n-avea cum 


s-o cunoască pe jupiîniţă. Secund de cîțiva ani, hîrşit cu 
oamenii şi epavele tavernelor, Barba Gore blestemă în 
surdină, se-ntreabă cu glas tare ce va spune căpitanul 
cînd se va întoarce de la Ishakoglu effendi, omul Casei, 
în Mitilini, surprinde privirea mijită a cîrmaciului şi, 
înfuriindu-se pe loc, îi porunceşte nu să-l găsească pe 
loanidis, asta n-ar fi prea greu, sînt doar citeva taverne 
nenorocite în Mitilini; dar să-l spionze şi să-i spună tot 
ce-a făcut, pe unde-a umblat, să-l îmbete, că e beţiv 
cunoscut şi să scoată de la el şi laptele pe care l-a supt 
de la ţiţa maică-şi. Theodorakis spune că-l va găsi şi-n 
vizuină de şarpe. Se duce să se îmbrace cu straiele 
potrivite. Barba Gore stă pe dunetă, bucuros să guste 
liniştea înserării. Toată ziua a fost o tevatură nebună. 
Întîi, abordajul mincinos cu /skenderun, făcut la 
mustață de delfin, fără să zgirie măcar bordajul. Pe 
urmă  descărcatul, tocmeala cu cîrcaşii, pe urmă 
încărcatul şi ciondăneala cu Abihu Said, care voia să 
controleze fiecare butoiaş în parte, pe urmă dispariţia 
musului, a căutat-o pe jupîniţă Ilinca peste tot. cu 
moartea în suflet, pe urmă intrarea galiotei Rechinul 
albastru, intrare care î-a stîrnit lui Theodorakis un fel 
de nelinişte, mai ales de cînd mateloţii au început să 
coboare la uscat. Galiota n-a descărcat, n-a încărcat, n- 
a făcut nici un plin, însemnînd că are totul la bord. 
Rechinul albastru face contrabandă cu haşiş, o ştie 
toată lumea, patronul şi căpitanul ei este un sicilian 
renegat. Zarfa reis şi Mitilini nu este un port al 
haşişului. 

Il vede pe Papamarkos cel mic rezemat de copastie 
la prova, vorbind cu un matelot de pe /skenderun. Face 
un apel al echipajului şi pasagerilor, silabisindu-le 
numele şi închizînd cîte un deget pentru fiecare nume 
rostit. Lipsesc cei doi cavaleri francezi. Lipseşte 


jupîniţă. Lipseşte căpitanul şi cu el, Carastan. ÎI fluieră 
pe Papamarkos. Şeful de echipaj vine la poruncă. 

— Piei unde-o-i şti. Ţine-i urma lui Theodorakis!... 
Piei, ţi-o spun! 

— Amin! răspunde omul, coboară de pe dunetă. se 
duce agale la prova şi dintr-un salt trece pe 
Iskenderun, unde se aşază turceşte alături de 
matelotul cu care sporovăise. 


* 
x x 


— Allah este mare şi înțelept, sau înţelepciunea în 
esenţa ei poartă numele lui Allah, spune Abu Raihan 
Osman ibn-Ahmad, sorbind din filigeaua în care 
aromeşte cea mai bună cafea de Mocca. 

— Asta o ştiu, dar nu ştiu ce caută aici Rechinul 
albastru, care mi-a scăpat de zece ori din mînă, spune 
Hidayet Riza Han, privind galiota prin ferestruica 
kioşkului... Allah-înţelepciune ţi-a limpezit privirea, o, 
cititorule în stele? 

— Ochii mei văd limpede drumul spre Halab-Alep şi 
pustiul strălucitor, cu munţii Jabal Sinjar care mă des- 
part de oaza lucrărilor mele Al Manşil-Mosul, o, părinte 
al răzbunării! 

— Cînd poţi aduna triburile? 

— Peste două luni, în a treia săptămînă, a treia 
noapte cînd luna începe să scadă. 

— Şeicii vor veni? 

— Urăsc puterea sultanului. 

— Unde vei face tabăra cea mare? 

— Pe malul lui Al Furăt-Eufrat; în cătunul As 
Sabekhah. 


— Am să te aştept la Gaziantep pînă la sfîrşitul ce- 
lei dea treia luni, în săptămînă întiia şi ziua-ntii. 

— Dacă mă vor ucide? 

— Va veni fiul tău cu şeicii! 

— Dacă îl vor ucide? 

— Voi încerca singur! 

— Dacă te va ucide? 

— Tirania va triumfa încă o mie de ani. 

— Ce va face Mihai beyul. prietenul nostru? 

— Allah să-l ocrotească... Pe barba profetului. 
Rechinul albastru lasă barca la apă. Jur că omul în 
pelerină de spahiu este ticălosul Zarfa. 

Hidayet Riza Han bate în gongul de aramă prins 
deasupra culcuşului alcătuit din blăni de pardos peste 
care sînt puse perne. In uşa kioşkului se arată un 
anatolian scund, cu trăsături mongoloide. Bătrînul şeic 
îi face semn să se apropie. In arată barca. Omul îşi 
încrucişează mîinile la piept. 

— Caii aşteaptă, stăpine, abia şopteşte. 

— Şi El Mer, Omar. 


— Eşti gata, surioară? 

— Gata, surioară. 

Odaia scundă, mirosind a pămînt, în care pilpiie 
doar lumina candelei răspîndind umbre tremurătoare 
pe pereţii spoiţi poate de sărbători, ar fi ospitalieră şi 
tinnită dacă Voica Ilinca n-ar simţi spaima Voliei. Au 
trecut doar citeva ceasuri şi s-au legat strîns, mintindu- 
se una pe alta, s-au legat în virtutea unei destin 
comun, nu de puţine ori tragic. Voica Ilinca o iubeşte 
pe Volia pentru că nu s-a temut să-şi urmeze tatăl, 


necăutind protecţia unui bărbat, rămînînd singură să 
înfrunte toate primejdiile care înconjoară o femeie 
frumoasă, oricum bogată faţă de majoritatea 
insularilor, gata să-şi răzbune dragostea înşelată prin 
moarte. Volia îşi pune masca. A fost un ceas în care au 
foşnit fustele creţe ale ospătăriţelor şi ciobăniţelor 
Voliei, în care odaia din faţă s-a umplut de şoaptele lor 
aţiţate, de chicote şi risete ucise în poala fustelor, 
pentru că Volia, aşa cum a sfătuit-o. le-a pus să-şi facă 
măşti, poruncindu-le să o urmeze pretutindeni cînd va 
porni dansul şi cînd se va arăta prietena ei Calypso. 
Cînd Volia a spus „prietena mea Calypso venită de 
peste mare”, fetişcanele au bufnit în ris, Voica Ilinca a 
auzit palmele hangiţei lucrînd harnice spinările fetelor, 
chicotele n-au încetat ba mai tare s-au auzit şi una 
dintre neruşinate (Elena le-a spus, din gelozie) a 
întredeschis uşa să-l vadă pe voinicul care i-a vrăjit 
dintr-o privire pe spaima hanului, ţapul Osman şi pe 
spaima lor, Volia, stăpina. Voica Ilinca şi-a însăilat 
planul destul de vag. Oricum, Achile Panaiotis nu 
trebuie să cadă în mina lui Yusuf bey. Dimpotrivă, 
acest Yusuf bey va trebui să cadă în mîna ei, împreună 
cu Mihailos, împreună cu loanidis... Au venit lăutarii. 
De afară se aude zbirniitul unei cobze. 

— Să mergem, Calypso! 

— Să mergem, Volia! 

Voica Ilinca simte un fel de sfirşeală care-i 
moleşeşte tot trupul. Cerul gurii i se usucă. Cum să 
danseze în faţa atitor necunoscuţi? Şi de ce teapă! Și 
cine?... Dacă era „el”, ar fi dansat numai pentru a i se 
dezvălui femeie. Toată țesătura intrigii ei i se pare 
prostească şi fără nici un folos. Prostească şi fără nici 
un folos urmărirea lui Mihailos. 

— Surioară! Te temi? 


Voica Ilinca îşi scutură părul roşcat tuns scurt, pe 
care şi l-a zbirlit cu pieptenul, să pară mai lung şi mai 
femeiesc... „Măcar să nu mă fac de ris”, îşi spune şi 
intră val-virtej în sala mare a hanului, urmată de Volia 
şi de cirdul fetelor care-i bat în tamburine şi dairale. 
Rămîne o clipă nemişcată în mijlocul sălii luminată de 
patru lampioane nenorocite cu ţiplă verzuie. Revede 
într-o fulgerare grădina-locantă a Loredanei Brocca, 
gineceul cu havuz, terasa pe care femeia a dansat, 
măştile spectatorilor şi spectatoarelor, lampioanelor, 
pergola şi-o miînie surdă o îmbujorează sub mască. 
Este desculţă, se stăpineşte şi deodată vede şi aude 
totul cu o limpezime stranie. Vede feţele ciufute ale 
mateloţilor întoarse spre ea, cu un fel de mirare tîmpă. 
Îl vede într-un colţ umbrit pe omul cu picior de lemn 
trăgîndu-şi legătura de cap pe frunte. Vede tirgoveţii la 
masa lungă care ocupă tot peretele din stinga, vede 
ţăranii, pescarii, pescuitorii de bureţi, vede neguţătorii, 
aude zvonul de glasuri, murmurele, şoaptele, vede o 
mască făcînd plecăciuni caraghioase şi poftind în sală 
pe cei de sub aplecător, aerul este greu, zăcut, 
miroase urit a bărbaţi năduşiţi, a vin şi a carne de 
capră, bate o dată în daira. li scutură mahmudelele şi 
ştie pe loc ce are de făcut în clipele care vor urma. 


* 
x x 


Carastan Ochi Ager a fost în tîrg şi-a găsit un loc 
bătut de soare pe treptele bisericuței, a tras un pui de 
somn cu traista pusă căpătii şi, cum a asfinţit soarele, 
s-a întors la han, luîndu-se pe urma unei cete de 
pescari îmbrăcaţi în straie de sărbătoare, unii purtînd 


ilice negre peste cămăşile albe. Pescarii spuseseră că 
de multă vreme n-au mai acostat în port trei corăbii 
mari în aceiaşi zi, că başcircaşul Constantinos s-a 
lăudat că în astă-seară dă de băut la toată lumea cîtă 
va fi în hanul „La Pisica de mare”, că fraţii Panaiotis ar 
fi  rostogolit pe masa  Voliei căpăţinile beyului, 
serdarului şi  cadiului,  virfuindu-le cu  căpăţină 
blestematului de Ayaz, care ani de zile i-a sărăcit, 
luîndu-le nu zeciuială după lege, luîndu-le două părţi 
din trei, iar în zilele slabe, scuturindu-le năvoadele iară 
milă. Că hangiţa se mărită cu un căpitan de corabie, pe 
care-l ascunde la ea de trei săptămîni. - Poate ăla de 
stă tupilat în baia Geras, a spus careva... - Poate!... Că 
Achile Panaiotis este un adevărat bărbat, care nu 
rabdă jugul... vorbeau fără fereală, era între ei şi-l 
preţuiseră din ochi ca pe unul de-al lor. Ajuns la han pe 
înserat, s-a tras la umbrarul pentru dobitoace, făcîndu- 
şi de lucru pînă cînd a auzit zbirniitul cobzelor, 
răguşeala înaltă a cimpoiului şi zornăitul dairalelor. 

Carastan Ochi Ager iese din umbrar ducînd în circă 
propriul lui sac. Taie curtea pieziş, ajunge în spatele 
hanului, intră în umbra grajdurilor şi se strecoară 
aproape pe brînci, în cel dintii staul care miroase iute a 
capră. Vede ochii lucitori ai animalelor. Caprele stau 
culcate. Se opresc o clipă din rumegat. O umbră 
țişneşte spre el. Un tap mare, negru, care se 
împoncişează cu capul lăsat în jos, tropăie, Carastan 
ştie din pruncie obiceiul lăudăros al ţapilor negri, îl 
ţiţiie printre dinţi şi-l scarpină între coarne. Stă o clipă 
nemişcat. Undeva, în alt staul, se aud şoapte. Ciuleşte 
urechea. 

— Numai blestematul de mus îl vrăjeşte. Ti-am mai 
spus-o. 

— Ce veste îmi aduci? 


— Stăpiînul vrea să te vadă cu ochii lui. 

— Şi semnul? 

— Nu mă întreba pe mine. Du-te la umbrar. Este 
acolo un catîr fără şa şi fără frîu. la-l de-o ureche şi 
scoa-te-l în drum. Incalecă-l şi lasă-l să te ducă. Asta e 
porunca. 

— Minţi. 

— Vezi că-ţi scot maţele. Te du şi lasă-mă să 
petrec... He, he... Astă-seară e petrecere mare la noi. 

Se aude o bufnitură. Gifiitul aţiţat al unor bărbaţi 
care se luptă muteşte. 

— Minti, cîine! Dacă mişti, îţi tai beregata şi-ţi beau 
sîngele. 

Carastan recunoaşte glasul lui loanidis. ÎI ţiţiie pe 
tap, iese, se prelinge pe sub umbra streaşinei spre 
staulul vecin. Poate staulul unde se ţin caprele cu iezi. 
Staulul are portita întredeschisă. Ţapul i se ţine de 
urmă. Este un întunerec lăptos în care îl vede pe 
loanidis călare pe un bărbat răsturnat cu faţa în 
aşternutul puturos de pe jos. loanidis îi ţine aceluia 
lama jungherului în ceafă. 

— Vorbeşte, ori mori. 

— Mor şi dacă vorbesc şi dacă nu vorbesc. 

— Vorbeşte ori îţi scot ochii. 

loanidis îl apucă pe cel de jos de chică. Îi trage 
capul pe spate. 

— Pe Maica Domnului, şopteşte omul cu o spaimă 
de moarte. 

— Cine trebuia să vină? 

— Cel cu piciorul de lemn. 

— De ce te-ai prefăcut că mă crezi? 

— Să-l vestesc pe stăpîn. 

— Unde trebuia să mă prindeţi? 

— În umbrar. 


— Ciţi sinteţi? 

— Trei! 

— Minţi! 

— Pe sufletul Maicii Domnului, nu. 

— Dacă m-ai înşelat, cerşetor vei fi pînă ai să 
crapi... Unde este musul? 

— În odăile Voliei. Îmbrăcat în femeie. l-a răsucit 
minţile. A vrăjit-o. Cum l-a vrăjit pe Osman. 

Auzindu-şi numele, ţapul behăie uşor. 

— A scăpat, spune cu spaimă cel trîntit jos... 

loanidis ascultă, întorcîndu-se pe jumătate spre 

uşă. 

Ţapul scărpinat între coarne începe să rumege. 
Carastan se culcă lîngă tap. 

— Dă-mi viaţa şi-ţi dau taina! 

Carastan are o clipă de şovăială. Musul este aici. 
Jupîniţă. Inima lor. loanidis este aici. Pe cine vinde şi pe 
cine cumpără loanidis? Şi ce trebuie el însuşi să facă? 

— Jur-o pe inima maicii tale. Omul tace. 

— Jur-o, sau jur că... 

Poate că i-a virit virful jungherului în coada 
ochiului. Beţivanul loanidis. Flecarul loanidis. 
Pehlivanul loanidis. Aproape că nu-i mai recunoaşte 
glasul tăios şi poruncitor. 

— Pe inima răposatei, icneşte omul. 

— Ascult. 

— Este o galeră ascunsă după insula Mardalic care 
vă aşteaptă. Alta în baia Makris Gialos. 

— Reisul? 

— Dumnezeule, se tinguie omul. 

Se vede că loanidis îl scurmă cu virful lamei. 

— Ulus-maltezul. 

— Cum o va şti? 

— Prin porumbei. 


— Cum o chamă pe fata cu care-ai plecat? 

— Elena. 

— Dumnezeu să aibă milă de tine, dacă un singur 
cuvînt ţi-a fost în vînt. 

Carastan se tirăşte pînă-n portiţa staulului. loanidis 
îl cetluieşte pe om, legîndu-i mîinile la spate. Îi leagă 
gura cu basmaua albastră. 

— Dacă mişti, te aude ţapul, mormăie loanidis şi 
iese, aplecîndu-se. 

In clipa aceea Carastan îi pune jungherul în 
beregată şi-i face semn să tacă. De la han vin strigăte 
sălbatice de „bravos”. 

Căpitanul Radu Nanu Păcurar se acreşte, spunîndu- 
şi că astăzi se află într-o zi nefastă. Oamenii lui El Mer 
nu s-au jucat nici cînd l-au prins, nici cînd l-au legat. 
Dar dacă în locul străjilor lui El Mer, care au avut 
porunca să stea pitiţi şi să lase drum slobod celor doi 
pescari, unul cu năvodul pe umăr, celălalt cîntînd din 
fluier, ar fi fost alte străji, potrivnice lui? Toate i se trag 
de la tartoriţa căreia îi duce o grijă vecină ou spaima. 
Care este puterea lui de a pătrunde în conştiinţa 
oamenilor, ce fel de intuiţie are, dacă o zgitie crescută 
sub ochii lui şi un matelot care-l slujeşte de cinci ani ca 
loanidis, au rămas pentru el taine închise, poate mai 
închise decit oamenii şi întimplările de acum două 
veacuri?! 

— Planul tău ar fi fost bun, fiule, dacă după 
plecarea ta n-ar fi aruncat ancora Rechinul albastru, 
spune domol Hidayet Riza Han, venit călare, cu straja 
trupului său, pe caii închiriaţi de la menzinhaneul/ 
împărătesc, casa de poştă pentru olăcarii şi funcţionarii 
imperiali... Înţelepciunea şi raţiunea să te stăpinească 
înaintea miîniei şi a urii... 


— Deci, Rechinul albastru este în port, spune alb 
căpitanul Păcurar, stăpînindu-se din răsputeri să nu 
sară în apă, să ajungă la țărm şi?... 

— Dacă socoteala reisului Păcurar cu Rechinul 
albastru este tot atit de încărcată precum este 
socoteala mea, spune El Mer, atunci... 

— Atunci nu ne vom abate de la lucrarea noastră 
cea de obşte, pentru răzbunările, urile şi socotelile 
fiecăruia dintre noi, fie că acestea s-au născut din 
moartea cumplită dată celor dragi inimii noastre, fie că 
s-au născut din umilire, trădare sau înşelătorie. Priviţi 
măreţia cerului şi întoarceţi-vă la esenţă! 

Căpitanul Păcurar vede pe uşa larg deschisă o 
kioşkului cerul îndepărtat, solemn, plutind în albăstriul 
translucid al crepusculului, cerul în care străluceşte 
verzui Venus, în care cele dintii stele îşi fac apariţia 
punînd între el şi ele spaţiul sălăşluit de veşnicie şi 
înţelepciune. 

Are o clipă de rătăcire în atemporal, în altă linişte 
serenă şi meditativă, apoi, dureros, revine la el însuşi. 

— Lucrarea noastră cea de obşte începe cu 
stirpirea răului oriunde-l întîlnim, o, zahid. Zarfa reis 
mi-a robit trei din cei mai buni mateloţi. El a pus foc 
contuarului nostru din Ikaria. El a prădat corabia casei 
noastre Libelula pe cînd făcea cabotaj între Karabiga şi 
Erdek. 

— Ştiu, căpitane. După cum ştiu tot ce face pentru 
ca dregătorii să-şi piardă minţile prin afion. După cum 
ştiu cum lucrează la surparea celor mai vajnici şeici, 
corupîndu-i prin femei, prin afion, ori aţiţindu-le 
patimile miîrşave, ori lăcomia, ori setea de putere. Să 
ne întrebăm dacă acostarea Rechinului albastru este 
întîmplătoare sau dacă ea este una din mişcările de 
şah ale duşmanilor noştri. 


— Hidayet Riza Han are dreptate, căpitane, spune 
El Mer. 

— Să ne întrebăm toate astea, făptuind. Nodul se 
leagă la hanul “La Pisica de mare”, Nu ştiu în ce chip. 
Dar se leagă acolo. Unul sau mai mulţi din oamenii 
mei, mă vind. Mi-am lăsat un privighetor la han. Mă 
tem pentru fata părintelui meu de suflet, care, în 
nesăbuinţa tinereţii, s-a dus acolo într-un scop străin şi 
necunoscut mie. Locul meu este acolo. 

— Al nostru? 

— Acolo unde vă cheamă credinţele şi juruinţele. 

— Te vom veghea, fiule, spune încet Hidayet Riza 
Han. la calul cu care-am venit. Omul meu de arme te 
va însoţi, aducîndu-mi calul. Arată-i acest semn şi ţi se 
va supune. Simt că eşti aici numai cu trupul. 

Bătrînul îşi scoate punga de piele pe care o poartă 
la brîu. Îi dă o mărgică din chihlimbar. 

— Trimite-ne veşti. Iti vom trimite veşti. Du-te! 
Căpitanul Păcurar se smulge greu din atmosfera de 
linişte a kioşkului, atmosferă înstăpinită o dată cu 
sosirea venerabilului Hidayet. Poate din pricina prea 
îndelungatelor meditații, poate din ruperea echilibrului 
firesc dintre meditaţie şi faptă, dintre oratoria despre 
faptă şi fapta propriu-zisă, se întîmplă de pe acum, 
vizibil, ruina imperiului clădit pe faptă. Resorturile 
interioare care au azvinlit în istorie triburile seldjucizilor 
şi osmanilor s-au destins într-o lucrare uriaşă: 
cucerirea  Constatinopolului. Cel din urmă val al 
efortului a ajuns sub zidurile Vienei, în Egipt, la 
Damasc. De atunci a început declinul. Şi acum. la nici 
două veacuri de la efortul gigantic, începutul ruinii. 
Barca de la Ayşe îl depune la țărm. Ştie semnalul de 
recunoaştere pentru străjile lui El Mer. Un şuierat uşor 
ca de viperă aţiţată. Doi oameni răsar din întunericul 


străveziu. Le porunceşte să-l ducă la cai. Oamenii îl iau 
la mijloc; Poteca este ripoasă, mărginită de pini şi 
stînci. Caii sînt culcaţi într-o surpătură. Arată mărgică. 
Omul învăluit în pelerină o pipăie cu buricul degetelor, 
apoi o vira în propria lui pungă. 

— Porunceşte, stăpîne! şopteşte. 

Căpitanul Păcurar scoală caii plescăind din limbă, 
după obiceiul călăreţilor nomazi. Urcă poteca trăgînd 
calul de frîu. Ajuns în drumeag sare în şa şi porneşte în 
galop spre Mitilini. 


Cînd îi vede pe cei doi cavaleri Jean şi Louis intrînd 
în sală unde două măşti le aduc o măsută şi o bancă 
scundă, Voica llinca bate tamburina de podul palmei 
stingi. Se roteşte scurt pe virful picioarelor. Lasă o clipă 
să treacă prin ea ritmul unduios şi iute al cîntecului atît 
de iubit în insule “şi io Fanar. Încearcă să se rupă din 
vraja care-o topeşte în propriul ei trup. Să-şi lase trupul 
în seama ritmului şi să-şi păstreze limpezimea raţiunii. 
Intr-o volbură a fustei largi, bătind tamburina şi 
rotindu-se în ritmul din ce în ce mai nebun, ajunge la 
măsuţa celor doi cavaleri. Volia dansează frenetic în 
faţa mesei mateloţilor, în vreme ce localnicii bat ritmul 
cu palmele, măştile zuruindu-şi tamburinele şi 
dairalele, dansînd pe loc într-un cerc larg. Ajunsă la 
măsuţă, îşi aruncă fusta peste genunchi cu o voluptate 
necunoscută şi impudică. Îşi pune piciorul gol pe masă. 
Bate din tamburină. Vede prin fantele mâăştii privirile 
mirate ale cavalerilor. Le vede broboanele de sudoare 
şiroindu-le pe frunte. Intuieşte gestul lui Louis, care se 
apleacă brusc peste masă şi-i sărută genunchiul, 


dezlănţuind ovaţiile grosolane ale celor din sală. În 
aceeaşi clipă îl loveşte uşor cu tamburina în creştet şi 
spune 

— Veghează-mă, Jean! 

Ride, pentru că Jean face ochii mari şi mormăit în 
levantină: 

— Pe o mie de săbii ruginite! Ea ride, ca şi cînd 
Jean i-ar fi spus o glumă. Se aruncă în virtejul 
piruetelor, cimpoiul a înnebunit, o aţiţare pe care nu și- 
o poate stăpini îi furnică tot trupul, se îndreaptă spre 
masa mateloţilor apoi într-un viîrtej ameţitor cade 
aproape în braţele omului cu picior de lemn. Cu o 
mişcare la fel de nestăpinită, îi ridică legătura de cap. 

— Şchiopul a cîştigat cadîna, se aude un glas gijiit. 

— luda, şuieră Voica Ilinca, se ridică dintr-un salt şi 
se întoarce în mijlocul sălii unde Volia îi prinde mijlocul 
şi amîndouă, cu paşi măruţi defilează prin faţa 
muşteriilor scăldaţi în sudori, aiuriţi de băutură şi de 
noutatea spectacolului neaşteptat. 

In clipa cînd cele două se întorc în mijlocul sălii, 
primind  ovaţiile, strigătele guturale şi aplauzele 
muşteriilor se întîmplă mai multe lucruri într-o foarte 
scurta scurgere de timp. Cavalerul Jean de Mirande îl 
recunoaşte pe cîrmaciul Theodorakis, un glas în 
spatele lui, un glas foarte cunoscut, aspru şi tăios, 
spune: 

— Ticălosul! 

Jean de Mirande întoarce capul în acelaşi timp cu 
baronul Louis de Vic-Fezensac, Căpitanul navei, fără 
basmaua neagră cu care se legase peste ochiul stîng 
purtînd un fel de bonetă de lînă cu ciucure, priveşte cu 
ochii lucii, un luciu aproape metalic, nu spre cîrmaciul 
travestit, ci spre mijlocul sălii unde se află cele două 
dansatoare, în spatele căpitanului se află loanidis, 


Carastan Ochi Ager şi şeful de echipaj Papamarkos. 
Sînt undeva în semiumbra aplecă torului. 

— Este ea, spune cavalerul Jean de Mirande m le- 
vantină. 

— Vi-o încredinţez, domnilor 

Înainte de a termina, căpitanul Păcurar şi oamenii 
lui se fac nevăzuţi. 

O luminiscenţă diafană răreşte întunericul nopţii, 
umbrind colţul grajdului în faţa căruia ţapul Osman se 
foieşte neliniştit. Ţapul adulmecă spre poala viilor, 
behăie uşor, bate cu copita în pămîntul uscat şi sonor. 

— Aşteaptă ceva, şopteşte Carastan. 

— Du-te şi cheam-o pe cea numită Elena, 
porunceşte căpitanul Păcurar. 

Venise în goana goanelor. La Mitilini se sărbătorea 
praznicul împărătesc Constantin şi Elena. Erau focuri la 
răspiîntii, treceau cîrduri de băieţi şi fete purtînd torţe, 
uşile caselor erau deschise. A trebuit să descalece, 
pierzind vreme. A descălecat la o sută de paşi în 
spatele umbrarului, spunîndu-i omului de arme să se 
întoarcă la stăpînul său. Toate lucrurile i se limpeziseră 
pe timpul goanei. loanidis a vîndut tot ce se putea 
vinde. Printr-un mijloc sau altul a vestit Casa 
Salvaresso. Întîlnirea cu Hidayet şi El Mer ar fi putut să- 
| întoarcă de la scopul principal al misiei sale. 
Ajutorarea vistieriei lui Mihai Voievod. Lupta se dă 
acolo. Pe faţă. Cu armele. Hidayet şi El Mer îşi dau 
propriile lor bătălii. Că acestea se conjugă cu destinul 
lui Mihai Voievod este foarte bine. Vrea libertate pentru 
Libertatea. Trecuse din măslin în măslin cînd, ajungînd 
în dosul frunzarului, auzise un glas care spusese în 
şoaptă: 

— Bagă de seamă, Hristo, ai mîna grea, să nu-l 
ucizi. Stăpiînul îl vrea viu. 


Cineva a vîndut. 

Apoi văzuse două umbre venind cu fereală dinspre 
curtea hanului. Oamenii au intrat sub frunzar, el i-a 
recunoscut cu o clipă înainte de a intra în întuneric, se 
auzeau animalele ronţăind, mirosea a catir, a baligă 
uscată, a năvălit acolo cînd s-a auzit un horcăit de 
moarte şi puţin i-a lipsit să nu ia în piept jungherul lui 
Ochi Ager. loanidis îl cetluia pe cel scăpat cu viaţă, din 
cei doi slujnici cu poruncă să-l prindă viu. L-au urcat în 
iesle şi l-au mai legat o dată cu merlin de cînepă. 

— Ce se-ntimplă? a întrebat 

— Multe, căpitane, a spus loanidis. 

Atunci s-a arătat Paparnarkos, ascuns în preajmă. 

—  Vorbiţi prea tare, a spus. Să mergem. 
Theodorakis vinde. 

Au mers toţi patru sprijinindu-se unii pe alţii, 
lălăind a beţie, îmbrăţişindu-se şi vorbind aromâneşte, 
pînă sub aplecător, unde-au ajuns, după ce Voica Ilinca 
pusese piciorul pe masa celor doi cavaleri. Căpitanul a 
recunoscut-o dintr-o privire. A recunoscut-o cu un fior 
straniu şi sălbatic. A recunoscut femeia în travesti 
numită luliana de Lucio Salvaresso care, sortindu-l 
morţii, se vedea stăpînul corăbiei. Străina mascată, 
involtă, mlădie, cu pieptul plin tresărind sub bluza albă, 
fremătind în ritm, rotin-du-se ameţitor pe virful 
degetelor, era luliana tainică, luliana salvatoare, era 
Voica llinca, spadasinul, era musul şi deopotrivă fiinţa 
mereu necunoscută care-i alungase liniştea la bord, 
care-i stricase echilibrul, care pătrunsese silnic în 
tainele lui cele mai tainice, izgonindu-l din sine însuşi. 
Străina era toate acestea la un loc şi infinit mai mult 
decit toate acestea la un loc, o fiinţă nouă, de o 
frumuseţe sălbatecă, o necunoscută în nici un fel 
asemănătoare musului poznaş şi obraznic de la bord. 


În următoarea clipă dansatoarea căreia nu-i găsise încă 
identitatea din mulţimea  înfăţişărilor în care o 
cunoscuse s-a prăbuşit asupra necunoscutului nebăgat 
în seamă, ridicîndu-i legătura de cap. Era să strige 
„Theodorakis, vînzătorule. “ N-a strigat simțind o 
gelozie neagră atunci cînd a văzut-o aproape căzîndu-i 
în braţe, cînd şi-a rotit fuste dezgolindu-şi picioarele 
pînă la genunchi, cînd a auzit aplauzele şi laudele 
deocheate ale spectatorilor, cînd un matelot uriaş s-a 
ridicat de la masa lui strigind: 

— Porumbelule. acum dansează cu Filipidis zis Mo- 
runul şi-ţi jur că ai de la el un taler împărătesc pentru 
fiecare îmbrăţişare. 

Şi-ar fi împlintat jungherul în pieptul lui Filipidis 
Morunul, ştia cine este Filipidis Morunul, ştia că 
Rechinul albastru este în port şi atunci i-a şoptit 
Carastan: 

— Căpitane, s-o scoatem! Mă tem! 

L-a lăsat în supraveghere pe  Papamarkos. 
Theodorakis părea crucificat pe scaunul lui. Aici ţapul 
Osman pare neliniştit. Carastan a plecat la bucătărie s- 
o cheme pe cea numită Elena. 

— Pentru cine vinzi, îl întreabă pe loanidis, privind 
străin întunericul străveziu care învăluie viile. 

— Cumpăr pentru stăpiînă şi pentru tine, căpitane, 
şopteşte loanidis... Auzi? Coboară fraţii Panaiotis! Mă 
tem pentru jupîniţă. 

Din dealul priporos răsună un cîntec legănat pe 
fluier... Căpitanul Păcurar vede ca într-o străfulgerare 
trupul mlădiu al necunoscutei întrupată din o mie de 
feţe, acolo sub lumina verzuie murdară, din sala mare 
a hanului „La Pisica de mare”. 


— Cine sînt fraţii Panaiotis, întreabă, cu toate că de 
ani, îi cunoaşte foarte bine din auzite pe fraţii 
Panaiotis. 


— lată de ce este atît de greu să-i înţelegem pe 
răsăriteni, Louis, spune 
cavalerul Jean de Mirande... Cred că mai degrabă au o 
gîndire magică, decit una raţională. O gîndire 
fantastică, în care logica se exclude. 

— Nu uita că, de la geometrie pînă la logică, toate 
ştiinţele s-au născut totuşi aici, Jean. 

— Asta nu exclude teoria mea. Cred că va fi nevoie 
de noi, mai curînd decît mă aşteptam. 

— Unde, pe mii de ciraci, a dispărut iarăşi căpitanul 
ăsta afurisit, cu şi mai afurisitele lui secrete?!... Ce 
lume?... Mi/ledieux... Atenţie. Morunul se întrece cu 
gluma... Cele două dansatoare, una fiind hangiţa după 
icoama sălbatică de păr negru, cealaltă fiind vechea lor 
cunoştinţă de pe nava Albertina,  însoţitoarea 
principesei valahe - au recunoscut-o amindoi după 
glasul limpede şi melodios, după libertatea şi graţia 
mişcărilor eliberate de servitudinile travestiului - cele 
două dansatoare tocmai începuseră dansul oriental 
„Izvorul”, cînd Filipidis Morunul, păros, cu buza de jos 
spintecată, cu antebraţele tatuate, păroase, purtind 
cercei, turban, ilic şi şalvari, avînd două hangere în 
brîul lat din piele, intră în dam aplaudat puternic de 
mateloţi. 

— Dansează ca un zeu, gorila! şopteşte baronul. 

Filipidis Morunul dansează uşor. Paşii lui sînt 
ritmaţi, întregul trup mătăhălos vibrează în ritm, 


aproape atinge tavanul cu creştetul turbanului. 
„IZvorul” este povestea unui păstor care, adormit la 
izvor, visează că fata beyului, preafrumoasa Fatima, 
vine să bea apă şi să culeagă flori. Fata este spionată 
de o ceată de arabi călări, care vor s-o răpească, 
Ciobănaşul intră în luptă şi, firesc, este ucis de răpitori. 
Pe locul unde i se scurge sîngele, răsare un pin în 
cetina căruia vintul îi spune povestea. La un semn al 
Morunului,  muzicanţii schimbă melodia,  reluînd 
„Calypso”. Cu o mişcare felină, uriaşul o apucă pe 
dansatoarea mascată de mijloc, ca în aceeaşi clipă să 
facă un salt înapoi, urmat de. un strigăt cumplit. Din 
amîndouă antebraţele goale şi păroase îi curge sînge. 
Cele două dansatoare îşi ţin în mînă jungherele subţiri, 
sticlind oţeliu în lumina murdară. 

— Nu ne strica praznicul! şuieră Volia, hangiţa. 

— Ne rugăm ţie, nu ne strica praznicul! strigă pes- 
carii şi tirgoveţii şi neguţătorii. 

— Ah, tirfe... Cine mai scoate o vorbă, îşi mănîncă 
maţele cu scîrnă cu tot! 

Omul vorbeşte încet, aproape şopteşte şl totuşi 
glasul bubuie în încăperea tixită, mirosind a sudoare şi 
a spaimă. Morunul îşi scoate salamastra de la briu. 
Gîrbacrnl împletit din saulă. 

— În genunchi, tîrfe! Descălţaţi-i pe Filipidis şi 
sărutaţi-i tălpile. Pe loc! 

Nimeni nu mai răsuflă. Uriaşul se îndreaptă încet 
spre cele două dansatoare. Doi mateloţi se postează în 
uşa hanului. Alţi doi vin agale spre intrarea în 
aplecător. Cavalerii schimbă o privire. 

— Te acopăr, spune baronul, ulcerat de faptul că 
fata i se adresase lui-jean, cu toate că, la timpul 
potrivit, nu ezitase să-i aplice acele lovituri dibace cu 


coada măturoiului, lovituri pe care Jean le îngropase în 
cea mai adincă uitare. 

— Hei, Filipidis, băiatule, strigă Jean de Mirande. Ce 
grohăi ca un porc bălţat şi de ce ne strici petrecerea? 

Filipidis  Morunul rămîne o clipa  nemişcat, 
necrezindu-şi urechilor. Se răsuceşte greoi, ca şi cînd, 
dintr-o dată, i-ar fi căzut pe umeri o povară prea grea 
pentru puterile lui. Îl priveşte mirat pe cavalerul ieşit în 
mijlocul sălii. 

— Ţi-a pierit glasul, viteazule, strigă Volia, hangiţa. 

— Apropie-te, fecior de iapă, strigă Voica Ilinca, 
aducîndu-şi aminte de felul cum îi firitisea Barba Gore 
pe mateloţi atunci cînd urcarea în arboradă nu se făcea 
cu iuţeala cuvenită. 

— Oho! rîd vesel tîrgoveţii. 

— Mascata l-a făcut fecior de iapă pe Filipidis 
Morunul. 

— Bravos. fetelor! 

— Să-l înveţe minte! 

— Să nu mai strice praznicul împărătesc. 

— Huo! Renegatule! 

Fulgerător, cu agilitatea pe care Jean de Mirande i- 
o descoperise în dans. Morunul face un salt, Jean de 
Mirande vede fulgerul scurt al hangerului, eschivează 
printr-un dublu salt lateral, atingînd cu piciorul, din 
zbor, ambele picioare ale Morunului. Omul îşi pierde 
pentru o clipă echilibrul. Cade într-un genunchi, chiar 
în fața baronului Louis de Vic-Fézensac, care-i pune 
talpa cizmei pe jungher, trăgînd în acelaşi timp spada 
şi vînturîndu-i vîrful sub nasurile celor doi mateloţi: 

— La locurile voastre, plevuşcă nenorocită... Trage 
sub vînt, altfel ajungeţi în proţap. 

Descrie o curbă elegantă cu vîrful spadei, 
aţintindu-l în fruntea Morunului. 


— Scoală-te, beizadea!... Salamastra s-o ţii pentru 
mutra ta pocită... 

În sală se rîde în hohote. 

— Ne-am săturat să tot vină de pe mare, să ne 
strice petrecerile. 

— Să ne păgubească! 

Morunul se ridică gifiind. Priveşte de jur împrejur 
cu ochii injectaţi şi înainte ca baronul să-l poată opri, 
se repede la una din mesele tîrgoveţilor, răstoarnă tot 
ce întîlneşte în cale, apucă un scaun şi-l repede cu 
toată puterea în cavalerul Jean de Mirande. Cavalerul 
se tupilează. Scaunul trece vijiind pe deasupra lui 
izbind peretele şi făcîndu-se ţăndări. În aceeaşi clipă se 
aude un şuierat aspru, pătrunzător. Fulgerător, 
mateloţii ridică masa. Tinînd-o drept scut, se reped 
spre centrul sălii. Unii din ei sar asupra mâştilor: 
ospătăriţele şi ciobăniţele Voliei. 

— Loveşte, strigă Voica llinca, răsucindu-se şi 
primind în vîrful jungherului beregata matelotului care 
vrea să-i arunce laţul din mătase. Omul o împroaşcă cu 
sînge. Voica Ilinca se cutremură de groază, fără să mai 
poată face o mişcare. Atunci năvăleşte asupra ei 
Theodorakis, cîrmaciul, care îşi dezlegase piciorul din 
lemn pe furiş şi care se strecurase în lungul peretelui, 
prin spatele mateloţilor porniţi la asalt. Theodorakis o 
atacă din spate. Îi zvîrle pelerina în cap. Primeşte între 
umeri două junghere înfipte pînă în prăsele. Al Voliei şi 
al şefului de echipaj Paparnarkos, care smulge pelerina 
şi, apucînd-o de mini, pe Voica Ilinca, vrea s-o scoată 
pe uşa dinspre han. 

— Şi fetele? ţipă jupiîniţă. Şi cavalerii? înapoi! Hei 
căpitane! Sînt aici! In uşa aplecătorului se iveşte „el”. 
Ar chipul cumplit, nu i l-a văzut niciodată aşa, ţine în 


dreapta o măciucă scurtă şi strigă cu glasul bubuitor, 
învăţat să stăpinească mugetul furtunii: 
— Prindeţi-l viu pe Achile Panaiotis! 


TAINA STELEI 

Pe toţi sfinții tuturor religiilor din lume, căpitane, 
spune baronul Louis de Vic-Fezensac, sînt atitea 
secrete pe aceasta corabie, încît am început să mă 
îndoiesc dacă eu însumi sînt baronul de Vic-Fezensac, 
fiul baronului Alfred Guy de Vic-Fezensac, sau doar o 
închipuire ieşită din imaginaţia voastră luxuriantă, 
domnişoară. Dacă eu însumi am văzut acel dans 
fantastic (baronul se înclină adînc spre Voica Ilinca şi 
Voica llinca roşeşte amintindu-şi neruşinarea lui Louis 
care i-a sărutat genunchiul) sau totul n-a fost decît un 
vis. O fantasmagorie. 

— Un vis, baroane, un vis, spune Voica Ilinca. Să-l 
ascultăm pc căpitan. 

— Nu înainte de a mărturisi regretul meu profund 
că n-am putut să vă apăr cu viaţa, senorita. Din pricina 
acestor doi egoişti, Madonna, ce minunat prilej de a-mi 
dovedi devotamentul am pierdut... Spada mea vă 
aparţine, senorita! 

— Pînă la spadă, senorita îl mai are de studiat pe 
Platon, scumpe hidalgo, spune acru doctorul Medio. 


— Astronomia, spune solemn Abu Raihan Osman 
ibn-Ahmad. 

— Contabilitatea, spune Abihu Said. 

— Navigaţia, spune căpitanul. 

— Ce complot al plictiselii împotriva reginei 
noastre, declară baronul. Eu unul vă jur pe brava mea 
spadă Eleonora că vă voi desăvirşi în arta scrimei, 
domnişoară. 

— Nu mai este nevoie, ride cavalerul Jean de 
Mirande. 

— Senorita, dona Isabela. la ordinele voastre. 

— De asemeni Charlemagne, spune cavalerul 
Pierre de Mirande, fără să înţeleagă nimic. 

— lată cum o apariţie inedita schimbă pe 
neaşteptate destinaţia pe care bravele voastre spade a 
avut-o inițial, spune morocănos, nevoind să fie 
morocănos, căpitanul Păcurar. Domnilor, la bordul 
Libertăţii nu există nici un secret. Jupîniţă Voica 
Bîrlădeanu s-a travestit pentru ca prezenţa ei la bord 
să nu fie semnalată piraţilor de iscoadele lor, 
primejduind astfel misiunea navei şi aşa destul de 
periculoasă. L-a urmărit pe loanidis din curiozitate şi 
prudenţă. Eu am plecat deghizat spre a-l întîlni pe El 
Mer. 

Numele face explozie îh salonul elegant al navei. 
Cavalerii vor să-l revadă pe fostul lor tovarăş de sufe- 
rinţă. Pe cinstitul şi bravul El Mer. Căpitanul Păcurar le 
domoleşte entuziasmul. Se lămureşte misterul loanidis- 
Theodorakis. loanidis este tainicul mamei, cu poruncă 
să vegheze asupra fiicei zvînturatice (cuvîntul nu s-a 
spus, dar a fost subiînţeles). Acelaşi loanidis îl bănuia 
pe cîrmaci de infidelitate, fără s-o poată dovedi. O 
întîirziere a navei Delfinul, datorită unei deviații 
exagerate a busolei, o încercare de a eşua nava în 


Dardanele, pe ceaţă, faptul că navele Casei Salvaresso 
plecau cu cel puţin o zi înaintea navelor Casei 
Bîrlădeanu, cu toate că pregătirile se ţineau în cea mai 
mare taină ca şi data plecării, apoi noaptea de pomină, 
cînd Salvaresso a făcut diversiunea de la grădina- 
locantă a Loredanei Brocca, atacînd în acelaşi timp 
şantierul şi cînd Theodorakis a cerut iertarea 
vinovaţilor,  garantindu-i cu capul. Atunci, cei 
condamnaţi şi salvaţi de Theodorakis au îngenuncheat 
după tradiţie, sărutîindu-i mîna şi numindu-l părinte. Şi 
tot atunci loanidis l-a văzut pe unul din cei salvaţi, 
strecurîndu-i ceea în palmă. l-a scotocit sacul şi a găsit 
ascuns într-o batista o rondelă de fildeş pe care era 
scrijelită o pisică de mare. loanidis a furat semnul şi, 
fără să avertizeze pe nimeni, jucînd rolul aceluiaşi 
beţivan dubios, a dat de hanul “La Pisica de mare” 
după o logică simplă, logică care l-a condus la aflarea 
cursei care s-a pregătit navei Libertatea de către piraţii 
lui Ulus-maltezul. Căpitanul Păcurar pronunţă foarte rar 
numele piratului. Urmează a doua explozie a celor trei 
gasconi, care, vorbind toţi o dată, vor amănunte. 

Voica llinca stă în jilţul armatorului, uşor nemul- 
ţumită că cei trei au uitat-o pentru Ulus-maltezul. 
Poartă o rochie verde, de mătase, cercei grei, mărgele 
din chihlimbar, şi-a fardat buzele şi îşi ia aerul fatal 
visător care i s-a părut cel mai tulburător din toate 
rolurile pe care şi le-a jucat în oglinda mare a 
Mărgăritei, după noaptea de la Loredana Brocca. Azi 
noapte, „El” s-a arătat pe cît de iscusit, pe atit de 
viclean. A aflat de la loanidis că ţapul Osman l-a vestit 
de sosirea fraţilor Panaiotis şi de cursa în care-i 
atrăsese Volia, ca şi de gelozia turbată a iui Achile 
Panaiotis, venit să se răzbune. “E1” le-a ieşit în cale, 
ameţindu-l pe acel Achile mustăcios numai cu 


adevărul. Achile şi fraţii lui au jurat să nu mişte de la 
tulpina viţelor înflorite pînă cînd „EI”, căpitanul 
Păcurar, nu le va da semn, trimiţindu-le vestitor. 
Panaioţii au văzut cum akingiii beyului de Lesbos se 
strecoară prin vii şi prin livezile cu măslini. Au auzit 
strigătul: „Prindeţi-l viu pe Achile Panaiotis”, cîteva 
detunături de pistol şi mai apoi oştenii beyului ducînd 
la mijloc mateloţii de pe Rechinul albastru. Întîlnirea cu 
acel Achile pletos, mirosind a zer şi a capră a avut loc 
sub măslini. Volia a sărit la el, l-a zgiriat, l-a buşit 
zdravăn, arătindu-i „iubitul” travestit în femeie, l-a 
blestemat şi s-a jurat că ea îl otrăveşte, dacă, măcar în 
treacăt, îşi aruncă privirea în grădina Mariei-pescăriţa. 
Bravul Achile a fornăit pe nări, avea briul plin de 
hangere, putea a ţap nu mai puţin decit Osman, Volia i- 
a sărit ei de git, a sărutat-o cu neruşinare pe buze, au 
venit cavalerii, puţintel cam jumuliţi şi tiîrgoveţii au 
cerut cu glas mare să îngroape ei înşişi hoiturile celor 
doi mişei. Soldaţii beyului parcă nici nu-i văzuseră pe 
morţi. Totul i s-a părut un joc naiv jucat pentru proşti, 
îşi ţine bărbia în palmă şi caută să prindă privirile căpi- 
tanului. Se simte odihnită, după întoarcerea la bord 
dormind neîntoarsă. Totul a fost o joacă. In joaca asta 
unii şi-au pierdut viaţa. Ciudat. Gîndul nu are în ea nici 
un ecou. „El” îi ocoleşte privirea. Voica Ilinca îşi spune 
că abia acum, în rochia despicată la piept, simțindu-se 
femeie pînă-n virful unghiilor, este ea însăşi, stăpînă pe 
lot ce trebuie să fie stăpînă o femeie. Razele soarelui 
trecut de prinzişor se reflectă pe luciul mării şi acel 
luciu se vede licărind ca-n vis pe tavanul salonului. 

— lată care este scopul acestei întîlniri, spune căpi- 
tanul Păcurar, prinzind privirea şi zimbetul galeş pe 
care împieliţata le adresează fără ruşine cavalerului 
Jean de Mirande. 


Soarele este la meridian. Vîntul bate din pupa şi 
Barba Gore face larmă cit zece, conducînd manevra de 
întoarcerea navei cu prova în vînt. Căpitanul Radu 
Nanu Păcurar supraveghează manevra de pe dunetă. 
La puţină vreme după ce a comunicat pasagerilor şi 
cavalerilor situaţia în care se află Libertatea, încolţită 
între navele lui Ulus-maltezul în strimtoarea Mitilini, 
Paparnarkos l-a vestit de întoarcerea la bord a 
echipajului galionului Rechinul albastru. Echipajul a 
coborit la cheu venind dinspre fortăreață, avind în faţă 
doi cimpoieri şi în urmă cete de copii gălăgioşi. În 
vreme ce oamenii se ambarcă într-un fel de mahună, 
pe duneta înaltă lucrată în ciubucărie vopsită albastru, 
s-a arătat Zarfa reis îmbrăcat într-un beniş albastru. 
Zarfa l-a privit prin lunetă. Nu l-a băgat în seamă, 
urmărind jocul vîntului venit din Anatolia a cărei coastă 
înaltă tiveşte zarea ca o brumă albăstrie. Încă înaintea 
zorilor a fost la Iskenderun, hotărînd manevra cu 
Hidayet Riza Han, pentru că, iată, întîmplarea îl sileşte 
să nu-şi poată lua zborul singur. Hidayet i-a repezit 
olăcar lui El Mer în golful Geras. spunînd că tainicii lui l- 
au vestit de umbletele lui Zarfa. Că beyul este robit 
afionului, ieşind rar şi atunci numai în faţa ceauşilor 
împărăteşti, că a început să-i tremure miinile şi capul, 
că îşi petrece vremea în harem şi că de fapt, toate 
treburile insulei sînt duse de omul lui de încredere, un 
grec renegat, Ibrahim, cel căruia Zarfa îi trimite lunar 
un butoiaş cu vin, butoiaşul are fundul dublu şi în acel 
fund se află haşişul. Ascultîndu-l pe Hidayet, căpitanul 
s-a întrebat dacă nu cumva toţi aceşti renegaţi luptă în 


felul lor împotriva împărăției pe care, neputind-o 
învinge altfel, încearcă s-o 

doboare prin corupţie, vinzare şi nesfirşită scribăleală, 
ucigătoarea oricărei idei vii şi eficiente?! 

Planul este simplu. Va ridica velele clacă vintul va 
da şi, punînd prova spre sud, pe capul Foca de pe 
continent, va lua drumul lzmirului. Dacă vintul va bate 
din sud, ceea ce este de necrezut în acest anotimp, va 
lua drumul spre nord, va dubla Lesbos, ca să iasă la 
mare liberă şi, ajungînd în sudul insulei, să facă drum 
la Izmir în apropierea capului Karaburun, altfel încît 
galiota lui Ulus, ascunsă în apele mici ale insulei 
Mardalic, să fie nevoită să iasă la larg, atunci cînd nava 
din baia Makris Gialos o va vesti prin porumbei, ori 
poate prin oglinzi de la cap Maleas. /skenderun va 
urma la vedere Rechinul albastru, dacă Rechinul 
albastru va urma Libertatea. In amîndouă ipotezele 
Ayşe va sta la ancoră sau va pescui în vederea capului 
Valvi, din sudul insulei. Reperînd Libertatea venind din 
nord, va lăsa să se scurgă navele care o vor urmări, 
ţinîndu-se pe linia orizontului. Dacă Libertatea va fi 
silită să se îndrepte spre coasta anatoliană navigînd 
prin strimtoarea  Mitilini, atunci o va urma pe 
Iskenderun. Barca de la Ayşe va pescui în mijlocul 
strimtorii, între cap Maleas şi coasta anatoliană, în aşa 
fel încît să nu-i scape din vedere nici o navă care ar 
încrucişa în strimtoare. Au hotărît, vintul fiind favorabil 
încă de atunci, ca Libertatea să ridice velele la amiază, 
astfel încît cele 16 mile care despart Mitilini de insula 
Mardalic să fie acoperite în patru ore, cînd soarele 
văzut în tribord, aproape la travers, va lumina coasta 
anatoliană descoperind observatorilor din gabie orice 
navă s-ar ţine la adăpostul ei. Toată dimineaţa, sub 
lenea înşelătoare care a domnit la bord, s-au pregătit 


muschetoanele. Încărcăturile cu pulbere au-fost scoase 
din cutiile smolite unde se păstrează împotriva 
umezelii, cele douăsprezece tunuri de sub punte au 
fost cercetate cu amănuntul de don Pedro Perez de 
Hispaniola-Figuera, care s-a declarat mulţumit de sta- 
rea lor şi total nemulţumit de sistemul rudimentar de 
înălţare a ţevilor, protestînd pe lingă el pentru faptul că 
abia acum i se arată artileria bordului. Au venit saca- 
lele cu apă tocmite de /skenderun, secundul acestuia 
n-a vrut sa le primească împărțind sacagiilor picioare 
în dos, strigind că apa este sălcie, că pute a sulf, 
sacagiii au venit să vîndă apa la Libertatea. Barba Gore 
a luat-o la jumătate preţul cerut şi cu 10 piaştri mai 
mult decit se cuvenea, apoi au venit la bord neguţătorii 
(care aveau mărfuri pentru Izmir), au venit cîrcaşii 
urcînd acele mărfuri pe punte unde au fost amarate în 
jurul arborelui mare, totul făcîndu-se după tipicul care 
domneşte pe orice corabie de comerţ. 

Mateloţii aflaţi pe cheu molează parimele de la 
pupa, în vreme ce lopătarii din barca de care este 
legată parîma prova trag cu nădejde ia rame, aducînd 
nava cu bompresul în vînt. Se bate bandula, saula se 
descolăceşte în aer, cei de la cheu o trag împreună cu 
parima, totul se face în tăcere, cu iuţeală şi în 
boscorodelile mereu nemulţumitului Barba Gore care 
din guvizi leşinaţi nu-i scoate pe mateloţi. 

— Eşti îngîndurat şi temător, căpitane... 

Căpitanul  Păcurar, aplecat peste balustrada 
sprijinită pe picioare lucrate la strung, tresare. Ce 
diavol cu o mie de feţe sălăşluieşte fiinţa necunoscută 
care se sprijină de balustradă alături de el? Voica Ilinca 
poartă aceeaşi rochie verde, strinsă pe sîni şi pe talia 
subţire, largă şi creaţă de sub talie în jos; iar pe cap un 
voal diafan din mătase de Moşul trecut pe sub bărbie, 


ale cărui aripi flutură gingaş în vînt. Aceleaşi mărgele 
din chihlimbar în legătură din argint. Buzele carminate. 
El care n-o văzuse niciodată fardată, ochii daţi cu hene, 
o femeie necunoscuta acum, cum şi mai necunoscută i- 
a părut aseară în hanul „La Pisica de mare”, cînd a 
dansat neruşinat şi totuşi pudic, aşa cum puţine 
dansatoare de tavernă o ştiu face. Căpitanul Păcurar 
schiţează o reverență adincă, prinzind în coada 
ochiului sclipirea lunetei lui Zarfa. A 

— Temător pentru tine, jupiîniţă. Ingindurat? Ţi s-a 
părut. 

— Altădată îmi ziceai Ilinca. Ori Voica. Ori jupîniţă 
Spiriduş. 

— Aceea a fost altădată, jupîniţă. Ai vreo dorinţă? 
Vreo poruncă? 

— Singurul care poruncește aici, eşti tu. 

— Mă bucur că o ştii. M-ar bucura şi mai mult dacă 
ai şi asculta. 

Voica Ilinca îşi joacă ochii verzi. Nu s-a pudrat şi i 
se văd pistruii de pe virful nasului. 

— Am să fiu preasupusă... Zarfa se ui+ă la noi cu 
luneta. 

— De aceea te-ai gătit? 

— Şi de aceea. 

— Crezi că ne va urma? 

— Ar pierde prea mult ca să n-o facă. 

— Ce-ar cîştiga, făcînd-o? 

— Măcar răscumpărarea de la tata, dacă nu totul: 
Libertatea, moartea ta, răscumpărarea. 

— Vorbeşti ca şi cînd viaţa ta n-ar fi în joc! 

— Sînt sub protecţia ta... Dumnezeule!... Volia!... 
Volia! Volia! strigă Voica Ilinca, îşi deznoadă vălul şi îl 
flutură vesel. 


— Drace, miriie căpitanul. Asta ne mai lipsea. Au 
să ştie că tu eşti aceea. 

— Este vreo ruşine? 

— Le-ai ucis un om. L-ai rănit pe Morun. 

— Prea puţin pentru cit rău a făcut Zarfa, Casei 
noastre. 

Fata spune totul cu a ti ta patimă şi mîndrie, încît 
căpitanul se află, pentru a cita oară în ultimile ceasuri, 
în faţa unei necunoscute. Se vede că paraponul beyului 
pentru potera de azi noapte, rămasă fără fraţii 
Panaiotis, s-a stins în haşiş, sau cine ştie dacă 
mustăţile fioroase ale lui Achile Panaiotis nu sînt de pe 
acum arvunite spahiilor care i-au jurat moartea. Se- 
aude tropotul catîrului gătit cu panglici multicolore, 
după care vine un fel de procesiune formată din 
tirgoveţi şi pescari. Volia, hangiţa, tronează în şa, 
călărind femeieşte. Mateloţii ridicaseră barca de la apă. 
Barba Gore porunceşte ridicarea schelei la bord. 

— Mai las-o, Barba Gore, porunceşte căpitanul. Ju- 
pîniţă primeşte oaspeţi. 

Pe punte se află cei patru cavaleri. Baronul şi cava- 
lerul Jean de Mirande trec schela la cheu. O ajută pe 
hangiţă să descalece şi-i fac reverenţe, ca unei 
principese. Volia are îmbrăcămintea purtată aseară. Se 
opreşte la debarcader, vede corabia Rechinul albastru 
şi strigă cu palmele făcute pilnie: 

— O, he, voi de-acolo! Fac diseară praznic împără- 
tesc, şi pomenirea morţilor. Se cuvine să aduceţi coliva 
pentru răposat! 

Urcă la bord, ţinîndu-şi cu graţie poala fustei. Cînd 
Voica Ilinca o întîimpină la piciorul dunetei, Volia. se re- 
pede la ea, o îmbrăţişează şi izbucneşte în plins. Abia 
şopteşte printre suspine: 

— Nu mă lăsa, inimioară, hainii mi-au jurat moarte! 


Căpitanul Păcurar ridică privirea la zenit, numără în 
gînd pînă la douăzeci şi unu, îşi face cruce cu limba în 
gură şi se roagă Domnului să-i dea răbdare îngerească 
şi blîndeţe duhovniceasca. La cheu este un ramăt de 
strigăte, de bocete, de cîntări şi îmbărbătări, catîrca 
Voliei, pentru că patrupedul este o catircă (rea şi 
afurisită şi încăpăţinată), bate din copite şi muşcă pe 
oricine încearcă să-i ia din circă cele două cufăraşe, 
apărată cu vitejie de ţapul Osman ivit ca un diavol la 
galop, behăind cînd întăritat, cînd trist, luînd în coarne 
tirgoveţi şi copii, aşa că plecarea de la schelă întirzie, 
vintul s-a întărit, marea este plină de berbeci 
înspumaţi, vreme de aur spre a pune la încercare 
calităţile navei şi iscusinţa echipajului pentru o plecare 
spectaculoasă de la cheu. Voica l-a rugat copilăreşte s- 
o ia pe Volia la Izmir, unde are un unchi, tot hangiu. De 
azi-noapte pînă astăzi la amiază Volia a vîndut hanul, 
şi-a strîns hainele şi acum se azvirle în necunoscut de 
frica morţii. Este o taină care ţine de han; la dracu 
taina. Barba Gore stă lingă schelă şi-i strigă pe 
rumănie: 

— Ce facem, domnia ta? Afurisita asta de 
muieruşcă vrea să-i luăm la bord şi catîrca şi diavolul 
de ţap. Auzi-o cum plinge că acum o arunc peste 
bord... 

— Nu fi tiran, se roagă Voica Ilinca... 

Numai la gîndul că cele două animale au să murdă- 
rească puntea corăbiei, căpitanul simte că i se face 
lehamite. 


De la uscat se ridică corul tîrgoveţilor care cer milă 
pentru animalele credincioase. Căpitanul vede 
pregătirile de plecare la Rechinul albastru. Nava are 
punţile libere, mateloţii sînt care la cabestanul ancorei, 
care pe lîngă şarturi, valurile mici îi ling flancurile, pe 
cînd aici, totul este ca pe o navă de cabotaj: centrul 
punţii plin de baloturi, două femei care strică orînduiala 
bordului cu umbletele lor, la uscat bilciul. 

— În două clipite urcați animalele la bord şi legați- 
le la catarg. Gata!?... 

În clipă, Voica Ilinca îi cuprinde gîtul şi-l sărută pe 
colţul buzelor. Căpitanul rămîne încremenit. A fost un 
foc tainic şi necunoscut care rămîne în el, mistuindu-l. 
Diavoliţa coboară la puntea centru. Volia trece schela 
în fugă. Văzînd-o, catirca scoate un nechezat răguşit, 
fornăie fericită, virindu-şi botul la subţioara femeii, în 
vreme ce ţapul Osman se învirte în jurul lor, cu bărbiţa 
trasă în piept, în aplauzele mulţimii. Ambarcarea se 
face fără nici o greutate. Folia trece puntea. Catârca îi 
adulmecă urmele, trece puntea nechezând uşor, 
coboară cu grijă cele patru trepte şi se lasă legată la 
catarg între baloţi, urmată de ţapul Osman care, 
văzînd-o pe Voica Ilinca, dă semne vădite de prietenie. 
Catirca este despovărată de Carastan, care-i dă să 
îmbuce dintr-o turtă. Cînd Carastan Ochi Ager îi scoate 
şaua, Volia vine lîngă el şi-i spune: 

— Mira te cunoapte de stăpin. 

— Ai să mă cunoşti şi tu, răspunde Ochi Ager şi, 
fără s-o privească, trece la babord, se caţără pe 
copastie şi de acolo urcă agil în gabie. Se aude fluierul 
secundului, într-o clipă scările de pisică sînt pline de 
mateloţii care urcă în arboradă. Căpitanul Păcurar este 
la timonă. Îşi spune că este slab; că o fetişcană 
pistruiată face din el ce vrea şi ce n-a reuşit să facă 


una din cele mai puternice femei ale vremii: Loredana 
Brocca. Paparnarkos şi oamenii de la prova scot 
bompresul mult în afara lui /skenderun. 

— Mola pupa! strigă. 

Aude parimele dezlegate de la baba căzînd plescăit 
în apă. Plesnetul vîntului în vele. Este clipa cînd 
căpitanul Păcurar uită totul, începînd cu calculul 
separat al longitudinii şi sfirşind cu sărutul neaşteptat 
al Voicăi Ilinca. Este clipa cînd redevine el însuşi, una 
cu nava, cu vintul, cu marea şi echipajul. Gabierii de 
luptă au ajuns la virfurile vergilor. Şefii de gabie sînt la 
posturi. Fără nici un ordin, Barba Gore a braţat velele 
în evantai, cu trinchetul bratat în tribord, arborele 
mare şi artimonul braţate în babord. Libertatea descrie 
o curbă graţioasă spre largul strimtorii Mitilini. Manevra 
este perfectă. De la uscat răsună strigate de „bravo” 
urări de drum bun şi vînt la pupa. Barba Gore fluieră 
semnalul pentru coborirea oamenilor din arboradă. Se 
schimbă bravarea artimonului şi arborelui centru. 
Libertatea se canariseşte uşor în tribord. Barba Gore 
controlează întinderea scotelor şi lungilor, după care 
urcă pe dunetă. 

— Rechinul albastru n-a ridicat încă ancora, 
domnia ta!... Văd în pupa tribord o galeasă care abia 
acum ridica toate velele. Şi, pe Dumnezeul meu, ce ai 
de gind să faci din Libertatea, domnia ta, că numai 
catirca, ţapul şi hangiţa îi mai lipseau... Mă omori cu 
zile, acum cînd m-am văzut secund pe cea mai 
frumoasă navă din toate mările Europei. 

— Dumnezeu şi mila lui, Barba Gore... Unde este 
jupîniţă? 

— Îi arată nava, hangiţei... A luat-o şi pe Azizè. 

— Care Azize, întreabă căpitanul cu glasul 
mortificat. 


— Fata astronomului. 

— De cînd ai ştiut-o? 

— De alaltăieri seara, de cînd a dibăcit-o jupîniţă, 
acolo sus, în gabie. 

— Era de ajuns una să ne trimită în fundul iadului, 
mormăie căpitanul fericit de a sta la timonă şi a simţi 
în tot trupul mişcările unduioase ale navei. 

De undeva din interior se aude risul vesel şi fără 
griji al jupiîniţci. Cu o stringere de inimă grea, căpitanul 
trece timona secundului. 

— Ţine-o pe mijlocul strîmtorii, Barba Gore... Să ve- 
dem despre ce galeasă este vorba şi ce face Rechinul 
albastru? 


La ceasurile 3 şi 30 de minute după culminaţia soa- 
relui, Libertatea se află în largul capului Agrelios din 
sudul insulei Lesbos. Pe coasta asiatică învăluită într-o 
piclă albăstruie se vede virful Karadag, bumb uriaş de 
chihlimbar vîrstat de verdele roşietic al pinilor maritimi. 
La piciorul muntelui, marcînd intrarea în golful 
Kandarii, abia se conturează insula  Mandarilic. 
Căpitanul Păcurar stă lîngă timonă şi ca deobicei 
vorbeşte cu sine însuşi nu atit de încet încît să nu-l 
audă secundul. 

— Dacă este adevărată povestea cu galiota lui 
Ulus, atunci „ei” nu ne pot strimtora decit hăituindu-ne 
spre stincile din partea de nord, să ne vire între stînci 
şi coastă, să ne închidă în canalul dintre insulă şi uscat, 
ca să ne încercuiască, să ne abordeze şi, scăpînd de 
noi, să le rămînă nava. Cu atit mai mult le-ar conveni, 
cu cît muntele maschează vintul, noi rămînem în 


derivă şi galiota, cu vislaşi buni, ne poate manevra 
după plac. 

Barba Gore scoate din fundul gitlejului un şir de 
mormăituri al căror înţeles scapă oricărui muritor, în 
afara căpitanului Păcurar. 

— Dacă om avea vint, m-aş încumeta să-i trag 
după noi, chiar sub coastă. Apa e adincă, Libertatea 
manevrează la poruncă... 

Il priveşte pe secund cu coada ochiului. | s-au 
zbiîrlit mustăţile şi tace. Nu-i place planul. Are şi de ce 
să nu-i placă. 

— Atunci să rămiînem la larg, stăpîni pe manevră... 
Se pare că n-am greşit prea mult. Galeasa ne taie 
pupa. Pe ochiul lui Saladin! Diavolii ăia îşi cunosc 
meseria. Au armat verfaforii şi ridică cel din urmă 
petec de cîrpă care-l mai au la bord. 

— Văd o navă în tribordul galeasei, domnia ta. 

— Ayşe, bătrîne. 

— Slavă Domnului! Şi în pupa? 

— Drace! În pupa sînt trei... 

Căpitanul priveşte prin lunetă. Vede berbecii înspu- 
maţi, vede capul Agrelios. umbrit, vede faleza înaltă a 
insulei Lesbos, un caic cu două catarge, cu toate velele 
ridicate, rămînînd la cîteva leghe în pupa; dublat în 
viteză de o navă suplă, care pare a fi Rechinul albastru 
şi mult în pupa acestuia, vede velele portocalii ale lui 
Iskenderum. Bătrinul Hidayet n-a luat largul decit 
atunci cind n-a mai avut nici o navă în pupa. Se 
întreabă, de data asta în gind, de ce este nevoie ca 
Ulus, ori Salvaresso şi Ulus să desfăşoare o asemenea 
flotilă pentru a captura Libertatea? Care este miza? Şi 
ce, dincolo de ce ştie el, ştie Salvaresso?... Cum s-a 
ajuns aici, îi este limpede. Theodorakis a vîndut pînă şi 
clipa plecării. Ce taină atît de cumplită pentru Casa 


Salvaresso ascunde steaua Alcor, încît Libertatea 
trebuie să sfirşească înainte de a ajunge la Izmir? 

— Este vremea să ne pregătim, Barba Gore... Ţine 
tot aşa, pînă mă întorc. 

— Dacă ridicăm verfaforii, scăpăm de neghiobul 
ăsta, fără să tragem un foc. 

— Scăpăm de toţi şi fără să ridicăm nici un petec 
de velă mai mult. 

Barba Gore scoate un fel de nechezat plin de voie 
bună. 

— Cavalerii, domnia ta! Mai rău decit Arca lui Noe! 
La piciorul scării sînt aliniaţi cei patru cavaleri şi 
hirurgul navei, doctorul Medio. 

— Ne-ar onora dacă ne-aţi acorda citeva clipe, 
căpitane, spune baronul de Vic-Fezensac, schiţind o 
reverență. 

— Tocmai vă căutam, domnilor. Urcaţi pe dunetă... 
Hei! Paparnarkos. Pofteşte doamnele!... Se pare că sînt 
în salon. Cheamă tot echipajul pe punte... Pofteşte sus 
pe Abu Ahmad şi pe Abihu Said. Poftiţi, nobili cavaleri! 

— Se pare că urmărirea te încîntă, căpitane? 

— Aţi băgat de seamă că este vorba de o urmărire, 
baroane? 

— Nu uitaţi, am avut onoarea să lucrăm pe navele 
împăratului Cycladelor. 

— Ce ziceţi de galiota care iese acum de după 
insule, domnilor?! 

— Incearcă să ne taie prova, spune Jean de 
Mirande. 

— Va reuşi? 

— Numai dacă va cădea vintul. 

— Asta nu se întîmplă decit după miezul nopţii, 
cînd vom vedea lumina de la Izmir. 


— Destul de departe de autoritatea paşei, 
căpitane. 

— Şi foarte aproape de autoritatea tunurilor lui don 
Pedro, baroane. 

— Îmi îngăduiţi să folosesc artileria, căpitane? 

—Cînd va fi nevoie, am să vă rog s-o faceţi... O 
clipă, să primesc doamnele! 

Pe dunetă urcă Voica Ilinca, Volia şi Azize. Adică o 
fiinţă în văluri, căreia nu i se văd decit ochii şi sprin- 
tenele. Ochi mari, negri, cu o melancolie, profundă şi 
sprincene aproape drepte, trase cu tuş. Voica Ilinca a 
îmbrăcat o scurtă din piele moale, de vițel, tăbăcită de 
Kafer, tăbăcarul împăratului. 

— Vreau să fim văzuţi, îi şopteşte pe rumânie, cînd 
se înclină în faţa ei. Paparnarkos. Braţaţi în sart... 

Mateloţii aleargă desculți la cavaliere. Niciodată n- 
au avut spectatori. Manevra se face cu o repeziciune 
demnă de o navă de război. Libertatea se canariseşte 
uşor în tribord. Se aude etrava spintecînd hula uşoară 
de vint. Pe dunetă urcă astronomul arab şi Abihu Said, 
omul cu părul roşu. 

— N-aţi luat parte la o întrecere între corăbii, prea 
cinstiţi oaspeţi?! Vă ofer această plăcere. Priviţi! 

Cu un gest larg, căpitanul Păcurar îmbrăţişează în- 
tregul orizont. 

— La o întrecere cu vele şi la cîntări marinăreşti... 
Paparnarkos. Liber de la manevră. Cine cîntă în cinstea 
oaspeţilor noştri? 

— Un infern de viclenie, şopteşte baronul Louis de 
Vic-Fezensac la urechea cavalerului Jean de Mirande. 
Vrea să-i înnebunească pe cei de pe galeasă. lată, 
galeasa a şi început să rămînă în urmă. 

De la puntea centru se ridică glasul unui cor 
bărbătesc acompaniat de sunetul chitarelor. 


—  Inimioară... Cere-i voie căpitanului să dansez 
pentru oamenii care mi-au scăpat viaţa, se roagă Volia. 

— Du-te, Volia! Căpitanul o vrea. 

— De unde ştii? Este iubitul tău? 

— Prostuţo! ride Voica Ilinca... Du-te! 


* 
x x 


Ulus-maltezul priveşte Libertatea prin lunetă. Este 
un bărbat scund, uscăţiv, cu barba blond-roşcată 
rotunjită proaspăt, cu unghiile tăiate scurt şi lăcuite. 
Poartă peste cămaşa din mătase albastră ilicul negru, 
fără mineci, la modă cîndva pe navele lui Saladin 
Chiorul. Doi bărbaţi desculți, îmbrăcaţi în şalvari şi ilice, 
purtînd legători de cap roşii, stau lîngă timonier într-o 
linişte deplină. Ulus îşi dă seama că Pisica de mare, 
galeasa făcută pentru flota lui la Rhodos, nu are nici o 
şansă să dubleze Libertatea. Nici măcar s-o ajungă. 
Nici măcar să rămînă aproape de ea. A văzut cum lao 
manevră simplă de orientarea velelor, corabia a prins 
aripi, fără să fi ridicat nici unul din focurile mari. Şansa 
lui nu este aici. Căpitanul Păcurar este demn de el. 
lată-i, încolţit, sigur pe nava lui, dă o sindrofie 
oaspeţilor, ori echipajului, ori tuturora, ca şi cînd s-ar 
afla legat la cheul Casei sale, într-o zi de sărbătoare. La 
puntea centru o femeie dansează. Poate hangiţa. Volia. 
Mută luneta spre dunetă. Descifrează chipul fetei lui 
Dragoş Voinea Biîrlădeanu. Un spasm dureros al inimii. 
A iubit-o încă din noaptea cînd au abordat A/bertina, 
după ce l-a ucis pe Hidayet Riza Ali. A iubit-o 
nebuneşte în cele două zile de navigaţie pe Albertina. 
Apoi s-au prăbuşit peste ei cei ai împărăției 
Cycladelor”, uciderea lui Saladin şi destrămarea 


împărăției, pentru ca El Mer este un pirat pocăit şi 
bîntuit de remuşcări, incapabil să guverneze un stat 
imaginar, aşa cum a fost statul lui Saladin, insulele 
nefiind altceva decit un refugiu temporar, definit în 
spaţiu, perfect localizat, deci putind fi oricind 
înconjurat de pe mare şi trecut prin sabie; pe cînd un 
imperiu compus dintr-o flotă nu poate fi niciodată 
definit şi localizat, atunci cînd amiralul are inteligenta 
să nu-şi ţină flota la un loc, spre a putea fi încercuită 
de o flotă mai numeroasă, sau de mai multe flote 
coalizate. 

Cercul lunetei prinde chipul baronului Louis de Vic- 
F&zensac. Mîna Maltezului tremură uşor. Îşi stăpîneşte 
muşchii obrazului. lată-l deci. Spionii lui din Lesbos şi 
reţeaua lui din Istanbul n-au greşit. Ah, Louis! In parte, 
eşti printre capii'răscoalei. Tu ai pierdut-o pe Francisca. 
Tu m-ai umilit pînă la sînge, pînă la mortificare, în faţa 
căpitanilor. Ah, Louis! 

Ulus-maltezul rămîne multă vreme cu luneta fixată 
pe chipul baronului care ride şi iată-l, diavolul se 
apropie de femeia de pe A/bertina. Uşor Libertatea se 
depărtează şi el vede în lunetă din ce în ce mai neclar 
chipurile celor de pe dunetă. Fără nici o legătură îşi 
aduce aminte de noaptea cînd a ucis-o pe Francisca, 
apoi, nu se ştie de ce, de bătaia cu vergile suferită pe 
cînd era teolog la Salerno. 

— Santo! 

— Poruncă, stăpîne! 

— Semnalizează cu oglinda. Toate navele să vină 

la cap Kanlicaia... Acum şi aici am pierdut 
partida. 

Altîn Yunus paşa îi arata mereu poala caftanului 
din brocat auriu, aga de ieniceri de cetate îl împunge în 
coaste cu garda iataganului, este o rumoare ciudată 
care se ridică din Konak meydani - Piaţa conacului - 
plină de o mulţime pestriță care intonează un fel de 
cîntec de slavă, cîntec în care revine mereu, ca un 
refren, numele lui Altîn Yunus paşa. Căpitanul Păcurar 
se face că nu înţelege nici gestul paşei, nici 
împunsăturile în coastă; adică „sărută poala caftanului 
în genunchi şi să trecem la punctul următor”, în 
spatele lui stau aliniaţi cei patru cavaleri apuseni. 
Povestea a început încă astăzi în 24 mai, la orele zece, 
cînd în portul Izmir s-au făcut strigările navelor intrate, 
de fapt numai Libertatea acostată după miezul nopţii şi 
cînd au venit la bord reprezentanţii Casei Bîrlădeanu şi 
ai marilor neguţători greci şi turci care trebuiau să 
primească mărfurile. Voica Ilinca şi-a reluat înfăţişarea 
de mus murdar şi trenţăros, pentru a putea sta pe 
punte. Volia a dispărut în cabina echipajului spre a nu 
1 se dezvălui tainele navei. Azizè în travestiul obişnuit. 
Izmirul otoman, vechea Smirnă legată de civilizaţia 
greacă şi începuturile bisericii răsăritene, piaţă de robi 
cu tot Orientul, furnizor de carne vie al bordelurilor 
cairote, din Alep, Damasc şi Bagdad, nu este tocmai 
locul cel mai fericit pentru ca tinerele să se arate pe 
puntea unei corăbii aliate la voia stăpinirii. Cel dinţii 
care a urcat schela la bord a fost dumnealui jupanul 


Năstase Oalesparte, trimisul Casei Birlădeanu, văr 
primar cu jupîneasa Olga Dragomira Bîrlădeanu, calicit 
de mîna stingă într-o noapte cu ceaţă cînd a abordat 
pe Dunăre un caic pe care-l credea încărcat cu 
mirodenii, de fapt caicul fiind al Flotei, înţesat cu 
mateloţi înarmaţi. Jupanul Năstase Oalesparte i-a spus 
că nu poate intra în port cu harabalele, paşa 
sarbătorindu-şi visul ele azi-noapte, se zice fericii şi 
prealuminata digestie, care tot azi-noapte a fost bună, 
fără ca hirurgii să-l supună la clisme şi masaje 
dureroase. Vorbind dulce şi  „rapide” într-o 
moldovenească levantinizată, plină de cuvinte turceşti, 
înalt, osos, vînos, purtînd mustăţi de hînsar şi un fel de 
costum moldo-veneţian, jupanul i-a povestit cu sufletul 
la gură că la Smirna se petrec lucrurile cele mai 
năstruşnice, pornite din mintea lui Altîn Yunus paşa, 
care se pare, îşi bate joc de tirgoveţi; ori mai rău, s-a 
smintit crezindu-se una cu Aliah, dacă nu cumva mai 
presus de Allah. Oricum, portul este închis, prăvăliile 
închise. Bazarul închis, negoaţele oprite. Singurul loc 
unde viaţa îşi urmează cursul firesc este mahalaua de 
pe drumul Seidikoy; dar mahalaua este opusă portului, 
aşa că nu are cum să descarce “lîna, ceara şi ce-o mai 
fi acolo şi să încarce ce m-am făcut vrednic să 
agonisesc aici... “ A venit grecul Tulios, aproape 
smulgindu-şi părul din cap. Sărbătorile paşei îl 
sărăcesc. Plăteşte cîrcaşii pe degeaba, ăia se duc să-l 
ovaţioneze pe paşă, să piardă vremea la bilei, să 
mănînce baclavale, mărfurile zac în soare, nu are cine 
le căra în magazii, harabagiii îşi împodobesc harabalele 
cu chilimuri, cu frunze de palmieri şi se tocmesc să 
între în procesiunea care-i duce pe ienicerii de cetate 
îmbrăcaţi mai întii în ieniceri, apoi în chizilbaşi, apoi în 
robi armeni, păziţi de altă orta îmbrăcată ienicereşte, 


apoi în pescari, apoi în păstori, apoi în teologi creştini, 
ies din Konak meydani cu o înfăţişare, îşi schimbă 
straiele şi se reîntorc sub o altă înfăţişare în vreme ce 
ortaua dinainte intră în piaţă în noul ei travesti. Tot 
bilciul se face pe spinarea meşteşugarilor şi a 
neguţătorilor. Fiecare poartă este silită să dea două 
rînduri de straie diferite. La început au dat straie 
cumpărate din Bazar. Defterdarii ienicerilor au prins do 
veste că este mai cu folos sa ia pînzeturi, stofuşoare şi 
mătăsării, strigind că afurisiţii de tirgoveţi îşi bat joc de 
acele straie, cumpărîndu-le pe nimica din talcioc, că 
sînt pline de păduchi, nespălate şi poftind numai viguri 
neatinse de foarfecă. Este o spoliere nemaiîntilnită. 
Finaragiii tipă că au nevoie de finare pentru iluminaţiile 
colorate, sacagiii de apa să stropească piaţa şi ulițele, 
ce să mai vorbim de oamenii agiei care umblă acum 
după panglici şi steaguri şi chilimuri, acum după 
covoare, să le aştearnă sub picioarele sfinte. Oraşul s-a 
umplut de spionii  agiei. Cafenelele, tavernele, 
bordelurile, portul sînt pline. Stau, ascultă, pîrăsc. Dacă 
trei din ei dau piră asupra unui neguţător, piritul este 
tîrît la fortăreață unde i se pierde urma şi averea lui se 
scoate la mezat. Cumpărătorii, este lesne de înţeles, 
sînt tot una cu pirii. Tulios, rotofei şi înflorilor cînd l-a 
văzut acum un an, slăbise, sub ochi îi atîrnau pungi 
vineţii, era îmbrăcat ca vai de lume şi i-a spus că 
asociatul lui, turcul Sade, şi-a vîndul părţile negociabile 
şi s-a dus cu toate ale lui la Iskenderun, să scape de 
acest iad. Că el însuşi îşi va vinde părţile negociabile şi 
va căuta Scăpare tot la Iskenderun, ori poate la. 
Alexandria. Altfel ori se ruinează, ori ajunge sub satirul 
gealaţilor, cu atit mai mult cu cît Suleyman bey, 
comandantul fortăreței, a pus ochii pe Theodora, fiica 
lui, pe care a văzut-o în trei duminici mergînd la 


biserică. Abia ieşise Tulios din cală unde se încîntase la 
vederea mărfurilor, rupînd cu unghiile învelişul din 
pînză de sac, cînd la cheu s-au auzit, tropote, trimbiţe 
şi s-a arătat un fel de solie încălărată pe cai albi. 

— Dumnezeule, a şoptit Tulios, tremurînd. Fă-mă 
nevăzut. lată-l pe tiranul meu. 

Din şeaua înaltă cu ferecături din aur, avînd valtrap 
din blană de pardos, a descălecat măreț un ofiţer 
purtînd cuca ienicerilor, lucru neobişnuit la Istanbul. 
Omul încălţat cu cizmuliţe verzi din safian a trecut 
schela la bord, aducîndu-şi greu piciorul drept. Era 
însuşi Suleyman bey, însoţit de un soi de dieci, doi la 
număr, purtînd călimările de alamă la briu şi penele de 
giscă după ureche, alte pene tot la brîu, într-un corn de 
vacă lustruit şi legat în cercuri de alamă. Il văzuse o 
dată, în trecere. S-a mirat că n-a venit capudan-bey, 
comandantul portului, să vămuiască. Pentru acela 
Barba Gore pregătise „darul beyului”, trei pielcele de 
jder, un burduf cu ceară parfumată, trei roate de 
caşcaval, un butoiaş mic cu sardele, unul cu icre de 
chef al. 

— Stai aici, i-a spus lui Tulios. 

Ca la fiecare acostare, echipajul stătea adunat la 
prora, spre a fi cercetat de agie. Darul buşbulucbaşului 
era acolo, la Paparnarkos. Cei patru cavaleri şi doctorul 
Medio stăteau în babord, avind la mijloc pe Abu Raihan 
Osman ibn-Ahmad şi fiul său. Lîngă el erau Barba Gore 
şi Abihu Said. Musul între oamenii din echipaj. Catirca 
simțind pămîntul, necheza. [apul Osman îi ţinea 
hangul, behăind. L-a poftit pe Suleyman bey în salon. 
Pe urma celor doi dieci, a urcat un fel de cocoşat spîn 
purtînd strai roşu de hakim -  greco-armeanul 
Toruntzias, cunoscut pentru miile de chiţibuşuri prin 
care storcea căpitanilor daruri bogate, ca să declare că 


nava nu este purtătoare de ciumă sau holeră. 
Suleyman - trăsături turcomane - voinic, cu obrazul 
ciupit de vărsat, n-a vrut să între în salon cerînd să i se 
aştearnă ceva pe dunetă. | s-au aşternut pernele ţinute 
pentru asemenea ceremonii. Scribii au desfăşurat 
sulurile pentru a scrie mărfurile. Suleyman l-a privit în 
ochi. A făcut un gest moale, ca şi cînd ar fi alungat o 
muscă supărătoare. Scribii şi-au adunat sulurile, 
ploconindu-se. Au coborit la puntea centru. 

— Să rămînem singuri, a şoptit. Au rămas singuri. 

— Egilan basch kiezit mes!... Capul plecat nu-l taie 
sabia, a spus Suleyman, comandantul fortăreței. 

— Acargiak can damarde durmaz!... Singele care 
trebuie să curgă, nu poate rămine în vine, a răspuns. 

— Tecdir tedbiri bozar... Soarta este mai tare decit 
toate scopurile omeneşti. Unde este femeia-flacără? 

Comandantul fortăreței a ridicat mîna, nelăsîndu-l 
să vorbească. 

— Pot porunci să se scoată fiecare scîndură a 
caicului tău. 

— Sînt sub protecţia hatişerifului împărătesc. 
Plăteşti cu viaţa. Ce vrei? 

— Nici măcar femeia-flacără. Este a ta? 

— Poate! 

— Nici măcar pe effendi Louis! 

— Ţi-a spus-o Ulus? 

— Mi-a spus-o un djin. 

— Spiriduşii se pot înşela.! 

— Nu cînd vorbesc printr-o catîrca şi un tap. 

— Nici catirca, nici ţapul nu au călcat legea. 

— O calci tu. 

— În ce fel? 

— Ascunzînd ucigaşul unui matelot. 

— Nu ştiu despre ce vorbeşti. 


— O vei şti. 

— Mă ameninţi? 

— lţi aduc aminte. 

— Eşti deci prietenul lui Ulus şi al lui Zarfa?! 

— Poţi tu jura că sînt? 

— Ai venit să vămuieşti sau să dezlegi ghicitori? 

— Să vămuiesc? Allah ţi-a luat minţile. Am venit să- 
ţi spun că eşti solul regelui Franciei, către luminăţia sa 
Altîn Yunus, paşa-astronomul astronomilor, preaferici- 
tul imam neîntrecutul stihuitor, ale cărui daruri strălu- 
cite l-au făcut cunoscut în toate părţile acestei lumi 
luminate de soare şi miîngiiate de vînt. 

Tirada este spusă destul de tare să fie auzită 
măcar pe jumătate din corabie. 

— Allah te-a adus, i-a şoptit, aproape fără să mişte 
buzele... Joacă şi vei cîştiga. Cercetează această lume 
şi vei înţelege. 

A auzit plescăitul uşor al unor visle. O galiota vop- 
sită în verde cu un singur rînd de visle a venit dinspre 
fortăreață, acostînd nu departe de Libertatea, bord în 
bord cu cel mai apropiat caic de pescuit, din şirul lung 
al caicelor legate la cheul din piatră al portului. 

A privit în ochii verzi ai beyului. N-a văzut decit 
taina. Galiota l-a ajuns din urmă. Cînd? Poate spre 
dimineaţă. Ce legătură are galiota cu Ulus şi acesta cu 
Suleyman bey, comandantul fortăreței Izmir? Şi despre 
ce joc este vorba, dacă nu despre acest joc idiot de-a 
solul regelui Franciei, pe care i-l reaminteşte cu atita 
osîrdie garda iataganului care-i ciocane coastele. 
Singura lui spaimă este Voica Ilinca. Cum a fost vestită 
galiota? Poate prin Rechinul albastru. De ce n-au sosit 
Iskenderun şi Ayşe? Ce se întîmplă acolo, în picla 
uşoară, străvezie, care pluteşte diafan peste golful 
Izmir şi în ce nebunie a nebuniilor a căzut, nebunie 


care răstoarnă sensul acestei escale şi-l scoate din el 
însuşi, fără voia lui, înnebunindu-l, pentru că schiţează 
o reverență, sărută poala caftanului de mătase şi 
surprinde privirea ironică, tăioasă, a lui Altîn Yunus 
paşa, care-i spune cu glas cîntat: 

— Allah cu tine, înalte sol!... 

Suleyman bey repetă salutul preastrălucirii sale şi 
Louis îi tălmăceşte în franceză acest salut, el făcîndu- 
se că n-a înţeles ceea ce înţelesese şi că înţelege ceea 
ce de fapt nu înţelege. 

Altîn Yunus paşa stă turceşte pe un vraf de perne 
sub baldachinul clin mătase brodată cu aur, baldachin 
ţinut de patru robi nubieni, alţi robi nubieni îi fac vînt 
cu evantaie din cozi întregi de păun, muştele biziie 
peste cofeturi şi zaharicale, în vase de cult, uriaşe, 
bătute în aramă, ard mirodenii, vintul de la uscat este 
sec şi miroase a răşină de pin, cerul luminos şi în piaţă 
a început defilarea carelor alegorice, adică a 
harabalelor gătite cu chilimuri, unde ieniceri adevăraţi 
se luptă cu un fel de ostaşi-preoţi în straie negre, 
ciocnindu-şi iataganele, un cor bărbătesc intonează un 
marş războinic şi Altîn Yunus paşa spune: 

— Pe Allah, Suleyman, am să-ţi iau capul... Văd 
pentru a treia oară maimuţăreala asta prostească. Cine 
sînt soldaţii negri? Eu n-am luptat decit cu afurisiţii de 
chizilbaşi, aceia au bărbile roşii. Să le vopseşti bărbile 
în roşu şi acum sînt ostenit. Vreau să stau de vorbă cu 
cinstitul sol. Dacă mai văd o muscă, ţi-o dau s-o înghiţi. 

Războinicul se prosternează pînă la pămînt. Spune 
eu glas smerit, atît de smerit încît căpitanul nu crede 
că poate ieşi din pieptul unui bărbat care şi-a condus 
odele de ieniceri cumpliţi prin pustiurile şi în munţii 
ripoşi ai Răsăritului: 


—  Pulbere sînt la picioarele tale, o 
atoatevăzătorule! 

Radu Nanu Păcurar surprinde privirea 
deznădăjduită pe care i-o aruncă beyul şi-l aude pe 
baron spunîndu-i în limbaj „à la marinaio”: „scoate 
prova din val, căpitane”. 


Deci, un bey temut, într-un fel ciudat prieten cu 
Ulus-maltezul, ori poate cu Zarfa reis, războinic care a 
luptat de la Izmir pînă la piramide în Egipt, în Armenia 
şi în Asia, pe Tigru şi Eufrat, neştiind cum să-şi învese- 
lească stăpînul, o paşa de Izmir, atotputernică în 
vilaietul încredinţat spre propăşire, iată, a găsit cum 
să-şi scape capul încă o zi, închipuind acest joc 
prostesc de-a solul regelui Franciei, care trebuie să-şi 
umple gura de laude neruşinate la adresa micului tiran 
nebun din Izmir, laude caro prin gura „tălmaciului” 
Louis devin atit de sfruntate, încît roşesc pînă şi stilpii 
de abanos ai baldachinului. La semnul lui Suleyman, un 
grup de ieniceri cornişti sună prelung în corni. 
Căpitanul Radu Nanu Păcurar urmăreşte cu atenţie tot 
ce se întîmplă în jur, nevenindu-i să-şi creadă ochilor. 
La escala de acum un an portul era plin de caice de 
cabotaj care veneau şi plecau, de bărci şi caice pescă- 
reşti, cîrcaşii se întreceau între ei, harabalele veneau 
zu-ruind din roţi, descărcau baloţii şi butoaiele, turmele 
de capre, pentru insule behăiau, alte harabale încărcau 
mărfurile aduse de corăbii, ori lemnul scump, african, 
venit de la Alexandria, caravanele de cămile se formau 
chiar aici, în Konak meidani, cămilele răgeau jalnic, 
cămilarii strigau, strigau neguţătorii, treceau ursari cu 


urşii ţinuţi de lanţ, era o forfotă şi un du-te vino 
necontenit, îi plăcea să stea pe dunetă şi să admire 
iscusinţa păstorilor caro ambarcau caprele îndărătnice, 
ori măgarii, iscusinţa catirgiilor în a-şi convinge 
patrupedele încăpăţinate să urce schelele la bordul 
caicelor, vintul foşnea în coamele înalte ale palmierilor, 
treceau femei de stradă, ori curtezane în litiere purtate 
de catiri gătiţi cu Ramuri roşii bătute în cuie de alamă, 
pînă şi cerşetorii erau prosperi şi la nevoie îşi uitau 
calicia punînd umărul la descărcat sau la încărcat, 
acolo unde cîrcaşii nu mai pridideau. Ceva se 
întîmplase în răstimpul acestui an, ca şi cînd o molimă, 
o ciumă criîncenă ar fi pustiit Izmirul. Zeul Mercur, cel 
care aduce bogăţia, se pitise undeva, în ruinele agorei. 
Tot bilciul se sparge, ca şi cînd cornii ienicerilor ar avea 
puteri magice. Harabalele pleacă la galop. Odele de 
ieniceri se pun în marş. Piaţa este invadata de simigii, 
de bragagii, apar din pămînt tarabele mărgelarilor, 
şelarilor, papugiilor, aba-giilor, neguţătorii îşi desfac 
coşurile uriaşe de nuiele aduse la galop de cotigi trase 
de măgari, apar şiruri de cămile conduse de arabi în 
burnuzuri albe, se strigă marfa, recheamă martor 
numele lui Allah şi Ilzmirul îşi leapădă masca de bilci, 
redevenind el însuşi. 

— Suleyman, ai un semn negru pe ziua de astăzi, 
oftează Altîn Yunus paşa... Ce mai veşti de la Istanbul, 
căpitane? 

— Amestecate, luminăţia ta. 

Căpitanul Păcurar îşi jură să-şi ţină firea. Ce joc 
între luciditate şi nebunie joacă Altîn Yunus paşa? 

— Eşti cam neruşinat în lingăveli. 

— Nu mai puţin neruşinat decit neruşinarea de aici, 
luminăţia ta! 


— N-au har, oftează paşa, plesnindu-l cu biciuşca 
pe nubianul care moţăie şi lasă să-i atirne evantaiul 
uriaş. Fără să deschidă ochii, nubianul reia mişcarea 
dreapta-stinga... Suleyman n-are har. Epumbener n-are 
har. Tu n-ai har. Dacă-l aveai, puteai juca rolul solului 
în aşa fel încît, crezîndu-te, să uit de clipă... Împăratul 
o poate face. Ce-mi poţi spune de alaiurile lui de 
cadine, pe Bosfor? 

— Harul împăratului este că nu închide Bazarul şi 
alaiurile lui nu opresc descărcarea corăbiilor. 

Altîn Yunus paşa zimbeşte. Un zîmbet pieziş, care 
se strecoară şerpeşte în cugetul căpitanului. 

— Eşti o slugă obraznică, omule. Pe Allah, effendi 
Louis. Mi-aţi lipsit vistieria de cincisprezece pungi, 
darul lui Saladin. Allah vede!... Allah nu uită!... Să-mi 
trimeţi un butoiaş cu icre de morun. Suleyman. la-i 
vamă... 

— l-am luat, stăpîne. 

— Atunci, duceţi-vă... Allah! Ce oameni fără har po- 
posesc în vilaietul meu! Şi se mai laudă cu feluritele lor 
ştiinţe fără să-mi poată numi nici zece stele din cele o 
mie cinci sute, cunoscute. 

In clipa aceea fără nici un înţeles se aude în piaţă 
un nechezat de catir întăritat. Apoi un behăit. Apoi 
ţipete. O haraba de mărgelar zboară în aer, ca smulsă 
de furtună. Este vînzoleală. Un ţap negru fugăreşte doi 
ieniceri, care vor să-l taie cu iataganele. Căpitanul 
Radu Nanu Păcurar simte cum un frig de gheaţă îi 
sleieşte trupul. Suleyman bey se uită în cer. Patru 
ieniceri încearcă să tragă catirca Voliei. Ţapul Osman îi 
şarjează la galop mic. 

Cu o stăpinire de sine care-l ucide, căpitanul 
Păcurar face o temenea adîncă. Sărută poala caftanului 
aurit. 


— Ai înţeles? şopteşte Suleyman. Ai un ceas, ca să 
ridici pînzele. 

Paşa moţăie. Baldachinul este aşezat sub palmieri, 
pe o estradă înaltă, îmbrăcată în mătase albastră, 
vegheată de ieniceri în arme. Nu se ştie cînd, nu se ştie 
de unde, s-au ivit dieci. s-au adus măsuţe joase, saltele 
mici pentru dieci. Suleyman bate în gong şi un crainic 
vesteşte că  luminăţia sa  Altin Yunus paşa, 
preaputernicul stăpîn al vilaietului, judecă astăzi numai 
princinile cu  vameşii, care pentru lăcomia lor 
neruşinată au fost aruncaţi în lanţuri. Tot astăzi se 
semnează învoielile pentru negoţul cu insulele. Cînd 
coboară de pe podium, căpitanul şi cavalerii intră într-o 
mulţime de tîrgoveţi de toate neamurile, aşteptînd într- 
o linişte cuviincioasă. 

— Ce nebunie, şopteşte baronul. Mă tem straşnic şi 
nu-mi pierd bunătate de cap. 

Căpitanul Păcurar vede negru Străbate mulţimea 
crindu-şi loc cu coatele. Aude un răget jalnic şi un 
behăit tremurat, plin de durere. Cînd răzbate în piaţă 
vede catirca într-un lac de sînge şi cu capul culcat pe 
ea, îl vede pe bravul Osman dîndu-şi sufletul. lese în 
Karsîyaka, uliţa plina de prăvălii şi magazii care 
mărgineşte cheul. Gardă de ieniceri la schelă. Urcă pe 
corabie. Barba Gore poartă pe obraz două urme 
însîngerate de biciuşca. Are cămaşa făcuta ferfeniţă. 
Zdrenţele sînt amestecate cu sînge. Secundul pune un 
genunchi pe punte. 

— S-a dat pe mina lor, ca să nu afle taina corăbiei, 
domnia ta. 

lenicerii împing schela la bord. Taie parimele cu ia- 
taganele. Libertatea n-a descărcat şi n-a încărcat. 
Vîntul de la uscat împinge corabia spre larg. Galiota 
încarcă apă. Un bărbat înalt stă nemişcat la pupa lingă 


kioşkul vopsit în cărămiziu. Căpitanul Păcurar urcă pe 
dunetă. In aceeaşi clipă mateloţii, fără nici o poruncă. 
Se caţără în arboradă. Cel dinţii este sus în gabie 
Carastan Ochi Ager. In clipa cînd mortificat, pustiit, 
înţelegind toată mirşăvia în țesătura ei cea mal tainică. 
Radu Nanu Păcurar ordonă braţa-rea în evantai ca 
nava să gireze pe cîrmă, Carastan scoate un strigăt 
sălbatic, arătînd spre uscat, porţiunea de drum din 
lungul coastei care leagă lzmirul de fortăreață. Se văd 
doi călăreţi gonind nebuneşte spre plajă, urmaţi de alţi 
şase. Unul din cei doi călăreţi poartă straie femeiești. 

— Volia, strigă Carastan... Avem apa, pînă 
aproape, căpitane! 

— Barca! poruncește şi se întoarce în el însuşi. 

li vede pe cei patru cavaleri, ajutaţi de doctor 
Medio, scoţînd barca în afara bordului. Cavalerii îşi 
aruncă spadele pe punte. Işi trag cizmele unii altora. 
Rămîn desculți. Işi aruncă surtucele. Redevin mateloţi, 
într-o clipită. Plesnetul nebun al vîntului în vele. 
Căpitanul face volta sub vînt. Aude catargele pîrîind. 
Fluierul lui Barba Gore cheamă echipajul la manevra 
scotelor. Libertatea se pune paralel cu coasta. După ce 
„salută” balansîndu-se uşor în ambele borduri, se 
canariseşte în tribord şi uşor, abia simţit, prinde viteză. 
Căpitanul Păcurar vede acum linia înspumată care 
desparte apele verzui, puţin adinci de apele albastre, 
adinci. Un eşuaj i-ar duce pe toţi în robie. Altîn Yunus, 
ori este nebun, ori este un actor de geniu. 

— Uşor la babord, strigă Carastan din gabie. 

Vine uşor la babord. Cei doi călăreţi - desigur Voica 
lInca şi Volia - intră în mare la galop. Se văd jerbele de 
stropi. Se văd urmăritorii împingîndu-şi caii în apă. Ah, 
diavoliţele! Silesc caii să înoate. Gata. S-au aruncat în 
mare. Caii se Întorc. Li se văd capetele. Se vede fusta 


neagră a Voliei umflindu-se pe creasta albă a 
berbecilor. Nici unul din călăreţi nu le urmăreşte. Se 
aud pocnetele slabe ale pistoalelor. Vede gogoloaiele 
de fum alb de la gura ţevilor 

— Galiota! strigă Carastan. 

Galiota se desprinde de la schelă. Vislele uriaşe bat 
apa în ritm îndrăcit. Este o jumătate de leghe pînă în 
port. Este mai puţin de o jumătate de leghe pînă unde 
se văd jucînd pe valuri capetele celor două înotătoare. 
De la fortăreață pornesc trei bărci mari, soldăţeşti. Se 
aude bubuitul unui tun. Se văd clăbucii de salpetru 
ridicîndu-se deasupra donjonului central. Ghiuleaua 
înroşită cade prea departe de Libertatea, ca artileria 
fortăreţii să fie de temut. Căpitanul Păcurar ştie că 
viaţa tuturor este acum în dibăcia tuturor şi în fiecare 
mişcare pe care el o impune navei. In arboradă a 
rămas numai Carastan care strigă la răstimpuri dese. 

— Galiota ta cinci bătăi. 

— Galiuta la patru bătăi şi jumătate. 

— Galeta la patru bătăi şi un sfert. 

Acum! Căpitanul Păcurar vine în vînt. Lasă velele 
să fluture. Cavalerii coboară barca la apă. Se lasă să lu- 
nece pe parime, ca dracii. Barca ţişneşte sub bătaia ra- 
melor trase de foştii galerieni ai lui Saladin. cel care 
plătea în aur greu complicitatea paşalelor din vilaietele 
maritime. Cite lucruri nu se explică acum, îşi spune 
căpitanul, ţinînd corabia în vînt şi urmărind într-un fel 
de apatie neagră zborul bărcii vislite de cavalerii goi 
pînă la brîu 

— Galiota la patru bătăi Bărcile la patru bătăi şi 
jumătate. Cursa bărcii este pe viaţă şi pe moarte. 
Pocnete de muschetoane. Cea dintii greşeală a 
urmăritorilor din bărci. Au oprit vislitul, ca să tragă. 
Pierd. 


— Căpitane! Priveşte la uscat! strigă Carastan din 
gabie. 

Priveşte la uscat. Din tîrg iese o cavalcadă 
numeroasă: Se văd strălucind straiele şi armele. 
Cavalcada urmează linia joasă a coastei. Patru cai trag 
pe plajă la galop nebun, biciuiţi de călăreţi desculți şi 
goi pînă la mijloc, o barcă mare de pescuit. 

— Prea tirziu, Altîn Yunus paşa, spune tare, îl vede 
pe Louis trăgind-o pe Voica Ilinca în barcă, o 
recunoaşte după straiele de mus, vede cum se scurge 
apa din acele straie, apoi Louis o trage în barcă pe 
Volia, barca se răsuceşte pe coama unui val printr-o 
manevră dibace ramele se ridică scurt şi Carastan 
strigă: 

— Galiota la trei bătăi, domnia ta. 

La trei bătăi de muscheton. Jumătate din oameni 
sunt la şcote şi fungi. Barca ajutată de vînt şi val se 
apropie de Libertatea. Barba Gore filează două scări de 
pisică în babord. Tot restul se petrece într-o tăcere 
încordată, oamenii mişcîndu-se la bord fără nici o 
poruncă. Barca acostează în babord. Jean de Mirande o 
leagă scurt de barbetă cu o parima. Ramele sînt trase 
înăuntru Voica şj Volia urcă pe scările de pisică, urmate 
de cavaleri în aceeaşi clipă el abate sub vint, Velele 
pocnesc Libertatea pare că şovăie o clipă. 

— Galiota la trei bătăi şi jumătate, domnia ta! 

O vede pe Voica llinca îmbrăţişind-o pe Volia. 
Cineva le înfăşoară în pături. Fluierul lui Barba Gore 
vesteşte „volta sub vînt”. Cerul este nespus de 
albastru şi de Ta uscat vine sunetul aspru al cornilor 
poruncind corăbiei să tragă la cheu. Căpitanul Radu 
Nanu Păcurar ştie că aceasta este cea dintii poruncă a 
Puterii pe care o nesocoteşte şi că în clipa cînd Voica 


linca a urcat la bord viaţa lui s-a schimbat poate 
pentru totdeauna. 

— Ne apropiem la galop de secretul acestui om, 
şopteşte Jean de Mirande cînd fluierul secundului 
cheamă toată lumea pe punte. 

— Abordajul galiotei a fost magistral, spune 
baronul Louis de Vic-Fézensac. 

— Eşti îndrăgostit pînă peste cap, baroane, spune 
cavalerul Pierre de Mirande. 

— Toti sîntem îndrăgostiți, parează inteligent don 
Pedro Perez de Hispaniola-Figuera. De cer. De mare. 
De această corabie minunată... Domnilor! Căpitanul!... 

Căpitanul Păcurar simte încă în tot trupul manevra 
pe care-a făcut-o Hupă ce Libertatea a schimbat 
murele. Galiota înălţase vela, încercîncd să-i taie calea 
spre larg. A manevrat în aşa fel încît a dublat-o la două 
braţe prin bordul din vînt luîndu-i vîntul şi rupîndu-i 
toate vislele din babord. A fost un pirîit de lemn spart, 
amestecat cu ţipete şi cu citeva pocnituri de 
muschetoane, galiota s-a dezechilibrat răsucindu-se de 
aproape 360 de grade, după care a pus prova pe 
fortăreață. Stă pe dunetă, vede virful Karabelen Tepe 
luminat la soare, lzmirul a rămas doar un punct alb pe 
linia coastei şi, după ce pune prova corăbiei pe insula 
Hekim, îi predă timona lui Barba Gore. 

— Eşti neguros ca talpa iadului, domnia ta, 
mormăie secundul. Slavă Domnului, jupîniţă merită 
osana să-i cîntăm şi la picioare să-i cădem şi ca pe un 
duh făcător de minuni s-o preamărim. 

— Asta şi vreau să fac. 


— Nu te umple de minciuni, că nu ţi se cade. Ai nu- 
mai junghere în ochi. Echipajul o iubeşte. A luat-o sub 
paza lui. 

— Pe mine nu? 

— Tu eşti căpitanul. 

Barba Gore cu urmele însîngerate ale biciuştei pe 
obraz îl fură cu coada ochiului. 

— Ai poruncit să chem echipajul... Uită-l... 
Plecăciune, domniţă. Fluierul meu nu este pentru 
domnia ta. Odihneşte-te, sufleţelule, că mă omori cu 
zile. Şi nu gîndi la tiranie... 

— Venind Vremea să ne ridicăm cu toată puterea 
împotriva tiraniei, domniţă, spune căpitanul, făcînd o 
reverență neobişnuită la el. Te rog plecat, povesteşte 
oamenilor răpirea, vicleşugul şi fuga. Asta le va 
deschide sufletul spre cele ce vor veni. 

Este ceva atit de grav şi adînc în „el”, încît Voica 
Ilinca simte în tot trupul apropierea unui deznodămiînt 
încearcă să-şi regăsească echilibrul. Forţa ei de a se 
interioriza. Nu reuşeşte. Poartă straie albe de matelot. 
În buclele scurte ale părului îi străluceşte o pudră 
uşoară de sare. 

— Să povestească Volia, spune. Căpitanul se 
înclină. 

— Să vorbiţi tare, să nu scap o vorbuliţă, se roagă 
Barba Gore. 

—  Învoieşte-te să cobor din gabie, domnia ta, 
strigă de sus Carastan. Sînt doar citeva bărci de 
pescuit pe lîngă insulă şi atît. 

— Coboară! 

Cînd intră între oameni, bărbaţii hirsuţi, roşi de as- 
primea mării şi a vremurilor se descoperă. După ce 
Voica Ilinca îi şopteşte ceva Voliei, îmbrăcată în straie 
de matelot din lada jupiîniţei, hangiţa se aşază turceşte 


pe punte. Toată lumea se aşază. Azize lîngă Voica, 
strihgîndu-i mijlocul cu sfială gingaşe. 

— Cit am plins, inima mea! îi gîngure la ureche. 
Eşti lumina noastră şi veselia noastră. 

Volia are glas plăcut, uşor răguşit, de hangiţă 
învățată să strunească slugile şi muşteriii. Povesteşte 
cum la bord au urcat zece ieniceri, conduşi de un 
bărbat înalt, cu ochiul stîng scos cu jungherul, pe care 
ea se jură că l-a văzut de nenumărate ori sporovăind 
cu Mihailos, catirgiul hanului, care spunea că-i este văr 
şi are un caic de pescuit bureţi. Acela le-a spus că la 
bord sînt două femei, ucişaşele din Mitilini, despre care 
l-a vestit pe Suleyman bey. Să scoată scîndură cu 
scîndură, să le găsească. Ştiu porunca. Ori femeile, ori 
capul. Auzind, văzînd printr-un ochete cum este bătut 
cu biciuşca Barba Gore şi cum Voica Ilinca sare ca o 
tigroaică smulgînd biciuşca din mîna başbulucbaşului 
de leniceri şi cum îl croieşte cu sete şi acela îi smulge 
bluza de pe sîn, a sărit ea însăşi, luîndu-l în unghii pe 
nelegiuit. După care chiorul a poruncit să nu se atingă 
de ele nici cu un zîmbet, necum cu un cuvint. Doi 
ieniceri le-au luat în şei. Erau călăreţi proşti, cum sînt 
ienicerii în cetate. Nu se ştie cine a dezlegat catiîrca şi 
ţapul. 

— Eu, spune Carastan... Erau mai lesne de găsit 
decit două femei. Catirca a venit după ieniceri, la 
galop. l-a ajuns dincolo de Konak meydani. Ea a ţuţuit- 
o pe Mira, a strigat-o, l-a strigat şi pe Osman, şi-a bătut 
joc de ienicerul care o ţinea în şa cu grijă, ea îl atîta, i-a 
spus că-l va pîrî c-a vrut s-o siluiască, că i-a spus să 
fugă cu el la Manisa, că iese din orta şi se face păstor 
de dragul ei, ienicerul l-a chemat în ajutor pe Allah, 
spunînd că duce în şa pe satana însuşi, că se va ruga 
să i se dea lui porunca să-i taie capul. Cînd a aţiţat-o 


pe catirca şi catirca s-a pus cu copitele pe caii 
ienicerilor unul a căzut din şa, alţii au descălecat să 
prindă catîrca. (Volia povesteşte şi lăcrimează.) Atunci 
i-a luat în coarne ţapul Osman. Călăreţii au plecat la 
galop să scape de animalele acelea blestemate. Cînd 
au văzut marea, ea Volia a simţit că trebuie s-o pri- 
vească în ochi pe Voica, Voica i-a făcut un semn spre 
mare, adică mai bine ne înecăm; apoi a apucat-o un 
tremur ca de boala copiilor, a rostit versete din coran, 
ienicerul care o ducea a sărit din şa, boala copiilor este 
sfintă la ei, atunci Voica Ilinca a spus un cu vint, ori 
poate o vrajă, calul a răsturnat ienicerul. 

— L-am împuns cu jungherul, spune Voica Ilinca. 
Voica Ilinca a repezit calul asupra mea, eu m-am culcat 
pe gitul roibului, i-am dat un cot în bărbie voinicului, 
Voica l-a împuns în umăr, 'omul a căzut şi-am dat 
chiot. Caii s-au speriat. Voica l-a întors cu faţa spre 
mare. Atunci a strigat: 

— Libertatea... Am văzut corabia. Mi-era greu să 
mă înec. 

Se aude doar vintul mîngiind velele. 

— Mulţumim tuturor, spune Voica Ilinca. Nu este 
vina noastră. 

— Căpitanul a dat adunarea. N-am descărcat. N- 
am încărcat. Duşmanii ne hăituiesc, Au vrut să ardă 
corabia care ne hrăneşte. Care ne este casă şi lumină, 
şi libertate. Să-l ascultăm pe căpitan, spune 
Papamarkos. 

— lată-l, şopteşte Jean de Mirande... 

— Cine? întreabă baronul amintindu-şi cu duioşie 
zimbetul sleit pe care i l-a adresat fata în clipa cînd a 
săltat-o în barcă. Răspindea un parfum ciudat de trup 
tînăr, alge şi soare. 

— Poate destinul, Louis! 


— La arme, porunceşte sec căpitanul Păcurar şi se 
ridică. 

Este o forfotă mută. Oamenii din echipaj se fac 
nevăzuţi. Carastan aduce armele căpitanului. Cavalerii 
se întorc din cabină încingîndu-şi spadele. Echipajul se 
stringe în careu la puntea centru. Pescăruşi. Mulţi 
pescăruşi în cerul albastru alburiu, ţipînd şi picînd în 
valurile uşoare, plescăitoare. 

— În numele libertăţii celei adevărate, neîntinate şi 
sfinte, iau în stăpinire nava Libertatea pentru domnul şi 
stăpînul meu lo Mihail Voievod al Ţării Româneşti. Jur 
să port război duşmanilor lui, care duşmanii libertăţii 
noastre sînt şi să-i fiu aici, soldat credincios. 

Îşi trage sabia de abordaj. Oamenii îşi ţin 
răsufletul. 

— Carastan! 

— Poruncă! 

— Coboară flamura împărătească. 

Căpitanul Păcurar o priveşte în ochi neînduplecat, 
pe stăpină corăbiei. Voica Ilinca şi-a îndreptat trupul. li 
ţine privirea. S-a îmbujorat. Pieptul îi tresare sub bluză. 
Carastan coboară flamura de la pic. O aduce în faţa 
căpitanului. O aruncă pe punte. Căpitanul o apasă cu 
talpa cizmei. 

— Jupiîniţă Voica Ilinca Bîrlădeanu. 

— Aici de faţă, răspunde foarte limpede Voica, 
necrezînd că este „aici de faţă”, trăind ca într-o somnie 
grea cu sensuri care-i scapă. 

— Te învoieşti au ba să treci Libertatea pe sama 
viteazului care-i strigă numele la Dunăre, făcînd să 
tresară-inimile tuturor asupriţilor? 

Diavolul! Ştie că nu poate spune nu! Mai ales acum 
nu poate spune nu! Şi ce frumos şi ce mindru este 
stind neînduplecat cu talpa pe flamura împărătească, 


privind-o dintr-o dată ca pe o femeie (aude liniştea, 
simte toate privirile aţintite asupra ei, ştie că răzvrătiţii 
niciodată nu cer de la stăpinii lor voie să se 
răzvrătească, ştie cîți căpitani au ridicat flamura 
nesupunerii, poveştile despre corsarii reginei Elisabeta 
a Angliei sînt de mult cunoscute la Istanbul, mai ales în 
cercurile greceşti şi genoveze), o priveşte ca pe o 
femeie diavolul, o priveşte ca pe o femeie a lui, 
diavolul afurisit, nu poate sta nemişcată în liniştea asta 
nefirească şi dintr-o dată spune cu un glas foarte 
limpede, pe care nu şi-l recunoaşte; 

— Mă învoiesc! 

Se sperie singură, nu de consecinţele acestor două 
cuvinte, ci de tunetul de urale, de zăngănitul armelor, 
de vacarmul făcut de echipaj. 

— Magistral jucat, şopteşte Jean de Mirande, cînd 
căpitanul îşi deschide tunica uşoară, cu guler din piele 
moale, scoţind de la piept un săculeţ din mătase şi din 
săculeţ un pavilion roşu, sîngeriu, pe care-l desfăşoară 
şi atunci se vede că acel pavilion este tivuit cu ciucuri 
de aur şi are brodat un vultur corb care ţine în cioc o 
cruce şi în gheare două săbii încrucişate. 

— Misterul armeriilor, spune Jean de Mirande, exal- 
tindu-se nu la vederea acvilei valahice, ci la ceremonia 
simplă a ridicării acelei flamuri de corsar domnesc la 
pic şi de faptul că domnişoara Voica Ilinca Biîrlădeanu 
îngenunche şi, în cel mai pur stil oriental, sărută mîna 
sceleratului de căpitan. Jean de Mirande interpretează 
schima făcută de acesta ca pe o dezaprobare a 
gestului fără să ştie că domnişoara îngenuncheată cu 
smerenie feciorelnică îi muşcase acestuia mîna pînă la 
sînge. 

— Jupiîniţă! 

— Tilharule! 

— Voichiţo! 

— Neruşinatule! După ce prazi avutul tatălui meu, 
care avutul meu este, mai îndrăzneşti? După ce te-a 
ocrotit, ca pe feciorul lui de inimă te-a ţinut, cu noi ai 
crescut, la masa noastră ai mîncat, lîngă noi ţi-ai alinat 
suferinţele... Tilhar neobrăzat şi făţarnic! 

— Dacă nu vorbeşti cuviincios, diavoliţo, vezi tu pe 
dracu! Nu tu m-ai adus aici? Ce-ai căutat în hanul „La 
Pisica de mare”? 

— Fac ce vreau! Nu-mi porunceşti tu! 

— Pe corabia asta eu poruncesc... Eu şi numai eu! 

— Am să răscol echipajul, tiranule. 

— Asta-i mulţămita? 

— Pentru ce? 

— N-ai pentru ce-mi mulţumi? 

— Nu-mi aduc aminte! 

— Uite că-ţi aduc eu aminte. Să ţii minte acum şi-n 
vecii vecilor amin! 

Dintr-un salt scurt căpitanul o prinde în braţe, o 
răsuceşte, o fringe pe genunchi şi-i trage la fund citeva 
scatoalce marinăreşti. 

— Stai tu, diavoliţo. gifiie (fata îl muşcă de mîna 
stingă, de pulpă, bate din picioare, este ca tiparul şi 
trebuie s-o ţină zdravăn, ar lua-o în braţe şi ar supune- 
o altfel, ştie că o iubeşte nebuneşte), gifiie şi-i dă la 
fund pentru neascultarea de la lecţiile de scrimă, 
pentru neascultările de la bordul caicului de plimbare 
Zefirul, nu-i mai dă la fund, dar îi înşiră toate 
neascultările, fata s-a lăsat sa lunece pe podeaua 


salonului, lacrimile îi picură pe obrazul plin de pistrui şi 
el o dojeneşte că putea să-şi piardă viaţa în hanul „La 
Pisica de mare”; ori şi mai rău, să ajungă în haremul lui 
Altîn Yunus care, după ce se va fi săturat de ea, s-o 
vîindă arabilor. Voica Ilinca oftează, Dumnezeule ce 
bine este să te dojenească „el” cu glasul tremurător, el 
care nu putea rămîne simbriaşul nimănui, rămînînd, n- 
ar mai fi fost „el” şi ce poate fi mai minunat decit să 
trăieşti pe corabia unui corsar care luptă pentru un 
prinţ al libertăţii? Îl priveşte printre genele umede. A 
îngenuncheat lîngă ea. Îi mîngiie părul tilharul, i-l 
mîngiie cu palma care a bătut-o la fund ca pe un copil. 
Ah, diavole, ce-ai să-ţi muşti tu degetele alea! Ar vrea 
s-o ia în braţe şi s-o legene şi „el” prostul îi spune cum 
Casa nu va pierde, dimpotrivă, va cîştiga, mai ales 
după ce Abihu Said va vesti la Istanbul răzvrătirea şi 
„tatăl nostru, domnia sa Dragoş Voinea. va şterge 
numele corăbiei de pe tabla Casei de la cheul Therapia 
tot ce va agonisi pentru Mihail Voievod trecînd prin 
Casa Biîrlădeanu, ca şi pînă acum. 

— Din ce plăteşti echipajul, şi pe mine şi pe Volia, 
spune Voica llinca foarte rece... Că nu putem trăi din 
strigăte de „bravos”. Şi după ce scap din robia ta, 
vreau să-mi cumpăr o corabie, să mă fac căpitan. 

Căpitanul Păcurar îngheaţă. Indată după ce a 
ridicat la pic pavilionul de corsar domnesc, echipajul a 
izbucnit în urale. S-a făcut jurămiîntul, încrucişîindu-şi 
lamele săbiilor. S-a juruit credinţă căpitanului, navei, 
libertăţii, domnului Mihai, jupînului Dragoş Voinea, încit 
pînă la urmă s-a ştiut bine numai că s-au ridicat 
împotriva tiraniei sultanului, că vor purta armele la 
vedere şi că, la asfinţitul soarelui, cînd vor dubla insula 
Uzunada insula Strugurilor), se va face cel dintii sfat de 
obşte. Cavalerii au spus că schimbarea de pavilion a 


pus puţină sare în scopul navigaţiei, ei nefiind 
neguţători, ci soldaţi. Doctor Medio a protestat, cerînd 
să fie debarcat, pentru a ajunge la Istanbul şi a vesti 
părinţii de răpirea celor două bunuri capitale: fata şi 
corabia. A fost ascultat în tăcere. Voica Ilinca a spus că 
atit fata, cît şi corabia sînt în slujba binelui, citîndu-l pe 
Aristoteles şi anume Politica, cartea a VIll-a Despre 
revoluții, în aşa fel încit toată lumea a înţeles că 
revolta la care i-a chemat căpitanul este singura 
modalitate de a-şi impune demnitatea lor de bărbaţi 
supuşi tuturor umilinţelor, de la cele religioase la cele 
naţionale. S-a strigat din nou „bravos** şi s-a aplaudat 
ca în agora, ei ştiau toate aceste lucruri, dar Voica 
Ilinca le explicase simplu, aproape copilăreşte şi doctor 
Medio a răspuns că respinge violenţa, iar dacă domniţa 
rămîne la bord, el, ca preceptor plătit s-o instruiască, 
nu are dreptul s-o părăsească. Cu atît mai mult nu 
poate părăsi nava, fiindu-i hirurg şi, după cite bagă el 
de seamă, echipajul caută cu tot dinadinsul să-şi 
găurească pielea. In acest caz nu are cine să le coasă 
pielea la loc în afară de doctor Medio magister în 
artibus et pelerinus universalis. Cum „musul” nu mai 
era „mus” pentru nimeni, trebuia legalizat locul unde 
dormea pe navă, pînă la debarcarea lui Abu Ahmad, 
debarcare care ar fi trebuit să aibă loc la Izmir. 
Singurul loc era salonul. Cu atit mai mult cu cît se 
putea ajunge uşor în cabina tainică. Aici au fost aduse 
două hamace şi loanidis a fixat cîrligele de bronz în 
grinzile tavanului şi Volia încă înlăcrimată, bocindu-şi 
animalele prietene, catîrca şi ţapul, şi-a adus boccelele 
şi cele două pungi cu taleri împărăteşti, cît luase pe 
han de la Danill Kirilianos, zaraful din Mitilini. El venise 
să i mulţumească fetei armatorului pentru dirzenia şi 
felul cum a primit vestea. Gîndul de a trece pe faţă cu 


corabia de partea lui Michail l-a bintuit de cum a ajuns 
la şantier vestea biruinţei de la Călugăreni. Insuşi 
Dragoş Voinea Birlădeanu a spus cînd se bătea puntea 
că, dacă ar fi mai tînăr, corsar s-ar face, tăind calea 
corăbiilor de război otomane spre Gurile Dunării. (La 
Izmir nu s-a întîmplat nimic în afara obişnuitului.) 
Liberul arbitru ai Puterii fără frîu în care grotescul stă 
alături de tragic, silnicia alături de mărinimie, ştiinţa 
lîngă neştiinţă, totul mişcîndu-se slugarnic după cheful 
celui atotputernic, indiferent de rangul atotputerniciei: 
vameş ori ceauş al agiei, defterdar, ori bey, ori paşa, 
ori vizir, deci liberul arbitru era în firea stăpînirii silnice. 
Aproape că se obişnuise. Răzbunarea pentru ai lui 
rămăsese să mocnească undeva, în adînc. Răpirea 
jupiîniţei prin acel vicleşug mizer a fost scînteia. Tot ce 
mocnea de-o viaţă a făcut explozie. S-a dus să-i 
mulţumească. A găsit-o singură, în jilţul armatorului, 
împietrită, privind în gol. A pus un genunchi pe covorul 
gros şi luîndu-i mîna zdrelită, cu unghiile tăiate în 
carne, unghii de „mus”, i-a sărutat-o şi i-a spus: „- 
Mulţumesc, domniţă! “ Ea l-a privit în ochi şi l-a făcut 
tilhar. Acum vrea simbrie, vrea să-şi cumpere o corabie 
şi să fie căpitan. Dumnezeule! Cum arată o căsnicie cu 
un asemenea diavol? 

— Poţi să iei comanda Libertății... După lege este a 
ta! 

— Nu spune de două ori! 

— Ce vrei? 

— Să-ţi fur meşteşugul 

— Pentru asta trebuia să studiezi astrele şi 
geometria sferică, nu să stai agățată în gabie. 

— Am să le învăţ de la tine. 

— Jupîniță. 

— Ascult... ca vaiere! 


Vrea să-i spună nici el nu ştie ce. Totul este 
anapoda şi în clipa cînd rosteşte: 

— Inima mea s-a închinat pe vecie... 

Şi ea îl priveşte intens cu ochii verzi, dintr-o dată 
rotunzi şi fosforescenţi. În clipa aceea corabia se umple 
de tropotele picioarelor goale şi se aude fluierul lui 
Barba Gore dînd alarma. 

— S-a închinat, şopteşte Voica Ilinca, închide ochii, 
este o aşteptare dureroasă, simte aşteptarea 
dureroasă în ea toată şi cînd deschide ochii îl vede 
ieşind în grabă şi-l aude strigînd: 

— La posturile de luptă!, fără să audă comentariul 
cavalerului Jean de Mirande care spune că pentru o 
corabie care a ridicat flamura corsară abia de două 
ceasuri, instrucţia de luptă a echipajului este suspect 
de bine pusă la punct. 

— Tilharule! şopteşte Voica Ilinca şi o zbugheşte pe 
punte. 


— Stai lingă mine, deschide ochii şi învaţă, spune 
căpitanul şi iarăşi Voica Ilinca nu înţelege cum poate 
„el” trece de la aproape gingăşie, la felul de a fi 
împietrit şi poruncitor, care-l face alt om necunoscut şi 
îndepărtat... Căpitanul îşi spune că este destul de 
sicîitor să ai un ucenic căruia să-i dezvălui meşteşugul, 
siciiala asta are în ea ceva fermecător şi că este bine 
să te porţi ca şi cînd ucenicul nici n-ar exista, dacă vrei 
ca lucrurile să iasă mulţumitor. 

— Drept aşa, îi poruncește lui Barba Gore. 

— Drept aşa, repetă porunca, secundul. 


Deci, cursa s-a închis. Dintr-o privire îmbrăţişează 
tot cuprinsul golfului Izmir între insulele Hekim, 
Uzunada şi coasta joasă dintre Karşiaka şi vărsarea 
rîului Gediz. Vîntul bate din aria a patra de vînt, deci 
din  est-nord-est, un cart dinapoia traversului, 
confirmîndu-i hotărîrea de a rămîne în golful Izmir şi a 
nu trece sub vintul insulelor, între acestea şi coasta 
estică a peninsulei Karaburun, în golful Gulbahce, unde 
nici vînt n-ar fi avut, nici loc de manevrat. De după 
pintenul sudic al insulei Uzunada îşi face apariţia 
galeasa care i-a urmărit la plecarea din Mitilini. De 
după pintenul nordic al insulei iese încercînd să stringă 
vîntul, caicul Rechinul albastru. Aude glasul de stentor 
al cavalerului don Pedro Perez de Hispaniola - Figuera 
poruncind să se deschidă sabordurile şi să se pună 
tunurile în baterie. Căpitanul Păcurar înregistrează cu 
ochi sigur pregătirea navei pentru luptă. Ştie că este 
stăpîn pe manevră, la acest ceas al zilei vintul Imbit 
întărindu-se, echipajul este format din aromâni care-au 
fost ambarcaţi pe navele piratereşti ale uskocilor, de 
multe ori în viaţa lor de mateloţi paşnici ai Casei Bîrlă- 
deanu fiind nevoiţi să se apere de piraţii mărunți ai 
insulelor. Armamentul este din cel mai nou, făurit la 
Veneţia şi adus prin contrabandă. Ştia că în lupta cu 
Casa Salvaresso va bate şi un ceas cînd Libertatea va 
trebui să primească botezul focului. Nu l-a sperat atit 
de apropiat. Şi nici sub flamura voievodului iubit. 
Printr-un singur gest a sărit din starea de supus 
împărătesc în starea de răzvrătit. Are în pupa lzmirul 
lui Altîn Yunus paşa, care-i închide uscatul. Trupe de 
călărime ar putea, vestite prin porumbei de galeasă, 
sau de Rechinul albastru, să gonească pînă la cotul 
drumului Izmir-Urla şi de aici să urmeze malul 
peninsulei spre insula Hekim, fără nici o putere asupra 


navei dacă nu cumva, abordată de galeasă şi de 
Rechinul albastru, Libertatea n-ar putea fi invadată de 
la uscat, cu bărcile pescarilor. Tot de la Izmir, deci din 
pupa, ar putea sosi galiota, dacă şi-a înlocuit ramele la 
fortăreață. 

— Ce ordine ai de dat, căpitane? întreabă 
curtenitor baronul de Vic-Fézensac... În afara celui de a 
veghea ca „mademoiselle Voica” să nu mai facă vreo 
imprudenţă!? 

— Domnilor, vă încredinţez împreună cu jupiniţă, 
duneta navei. 

— Onoraţi, căpitane! 

Cei trei cavaleri se aşază astfel încît să poată 
supraveghea amiîndouă bordurile şi castelul pupa, 
duneta avînd astfel vizibilitate pe toate cele 360 de 
grade ale orizontului. Cavalerii sînt desculți, şi-au 
încins săbiile scurte şi late de abordaj şi fiecare din ei 
poartă la brîu perechea de pistoale venețiene cu cocoş, 
arme redutabile numai în cazul că ţinta s-ar afla sub 25 
de paşi şi ar avea fantezia să stea nemişcată. Voica 
Ilinca şi-a încins doar sabia de abordaj. leşind din 
salon, a întlnit-o pe Volia. Hangiţa îşi împletise părul 
într-o coadă groasă, se legase cu o basma roşie şi 
purta o securice de luptă. 

— Inimioara, i-a spus. Jură-mi că ai să fii cuminte! 
Dumnezeule, cîţi diavoli te muncesc. N-o lăsa singurică 
pe Volia, care numai pe tine te mai are pe lumea asta. 

— Şi pe Carastan, i-a şoptit la ureche. Volia a roşit. 

— Ai băgat de seama? 

— Şi căpitanul. Unde ţi s-a poruncit să stai? 

— Lîngă hirurg. Să-i fac scamă. 

— Atunci lasă securea şi stai lîngă hirurg. 

— Ai să-mi fii naşă? 

— Am să-ţi fiu cînd va bate ceasul. 


— Sfîntă Fecioară din Agiassos, ajută-ne... 

S-au îmbrăţişat. Volia aromea ciudat a mirodenii şi 
a vînt. Cînd a urcat pe dunetă, i-a văzut pe cavaleri 
fără pălării, cu părul legat în basmale, desculți, baronul 
a ameninţat-o cu degetul şi căpitanul i-a poruncit scurt: 

— Jupiîniţă, îmi aperi spatele. 

— Vor să ne prindă, fără să vatăme nava, spune 
Barba Gore. 

— Este cea mai mare laudă care i se poate aduce 
corăbiei... Tot aşa! 

— Tot aşa! 

Nu se întîmplă nimic deosebit pe mare, îşi spune 
Voica Ilinca, pentru că galeasă este încă în pupa 
babord şi Rechinul albastru în prova babord, părindu-i- 
se că Libertatea, urcînd uşor în vînt, va scăpa de 
urmărire fără să tragă nici măcar un foc de pistol. 
Acelaşi lucru îl constată cu o oarecare miîhnire 
cavalerul Jean de Mirande care încearcă să înţeleagă 
gestul căpitanului, deloc spontan, pregătit de multă 
vreme din moment ce purta la git săculeţul cu 
pavilionul lui „Il Valacho” - echipajul şi nava fiind 
oricind gata de luptă, cum se dovedeşte. Aude 
cunoscutul „o, la, la” al baronului şi simte cum nava 
abate brusc un cart sub vint. Nu se ştie cînd diavolul 
de căpitan a ordonat slăbirea cîrmei astfel încît 
bompresul girîind uşor, trece în pupa caicului Rechinul 
albastru, schiţind viguros intenţia căpitanului de a 
trece între caic şi insulă. 

— Magistral, strigă baronul Louis de Vic-F6zensac, 
care din noaptea petrecută în hanul „La Pisica de 
mare”, rînd a sărutat genunchiul dansatoarei mascate, 
greu de identificat cu „musul”, sau cu băieţoiul de pe 
dunetă, trăieşte un fel de reverie romanţioasă 
condimentată cu o gelozie acră, dindu-şi seama că 


între el şi obiectul reveriei „mademoiselle Voica”, se 
interpune căpitanul, după toate aparențele un fel de 
logodnic misterios şi uşor confuz; oricum, mai apropiat 
de musul-dansatoare prin felul de a gîndi, decit el. 

Distanţa dintre cele două nave scade cu iuţeală. 

— De două ori magistral, strigă şi cavalerul Jean de 
Mirande, răsuflînd uşurat. S-au ambarcat neavînd altă 
alternativă, n-au cunoscut nici nava, nici căpitanul, 
drumul pînă la Izmir descoperindu-le o navă rapidă şi 
mane-vrieră şi un căpitan plin de mistere, manevrier 
abil şi cam atit. lată că surprizele se ţin lanţ. Căpitanul 
îşi impune voinţa navei adverse, cu o graţie de 
maestru de scrimă. 

— Bordul tribord, gata de foc şi de abordaj, aude 
glasul sec al căpitanului. 

— Bordul tribord gata de foc şi de abordaj, se 
repetă porunca. 

Deci, căpitanul nu vrea să scape prin manevră. 
Dimpotrivă. 

Căpitanul Radu Nanu Păcurar priveşte ţintă puntea 
caicului Rechinul albastru. O secundă. Două. Trei. 
Patru... Numără în gînd. Ajunge la zece. Atît a putut fi 
stăpin pe sine Zarfa reis. Manevra îl conduce la o 
contramanevră pe care i-a impus-o. Zarfa reis a ales 
din toate manevrele posibile, pe cea care oferă 
Libertăţii toate şansele. Face volta sub vînt, spre a-i 
tăia prova. Cînd Rechinul albastru începe să-i arate 
babordul, îi porunceşte lui Barba Gore să strîngă vintul. 
Mateloţii de la manevra scotelor tropăie pe punte. 
Echilajul caicului Rechinul albastru este la manevră. 
Atunci cînd vede vergile caicului braţindu-se, strigă: 

— Fooc! 

Aproape în aceeaşi clipă puntea dunetei saltă, se 
aude. detunetul tunurilor din tribord, nava derivează 


uşor şi ghiulelele, spre surprinderea lui, îi> loc să-şi 
păstreze fiecare distanţa imprimată de distanţa dintre 
tunuri, zboară grupat, aproape atingindu-se, ca după 
cîteva clipe să cadă toate la puntea centru a caicului. 
Una izbeşte catargul mare. Arborele se fringe ca 
retezat. Se aud strigăte. Vele. vergi şi parime cad pe 
punte. Arde ceva. Barba Gore strînge vintul. Căpitanul 
Păcurar vede galeasă virînd brusc spre larg. În clipa 
cînd strigă: 

— Jos velele!... Pregătiţi ghearele de pisică!, de 
după insula Uzunada iese cu toate valele sus caicul 
Iskenderun, urmat în siaj de caicul Ayşe. De pe /sken- 
derun se semnalizează cu braţele: „Rămii în derivă”. 
Cineva tălmăceşte semnalizarea cu glas tare. Mateloţii 
scot strigăte de protest. Căpitanul Păcurar ştie că, 
stringînd vintul, ar putea urmări galeasă care vădit nu 
încearcă să se ducă la Izmir. Dimpotrivă. Cu toate 
velele desfăşurate, cu vint de mare larg, caută 
scăparea spre larg. 

24 mai 1596. Inserare dulce, scăldată într-o lumină 
aurie, plină de nostalgie. Corăbiile /skenderun şi 
Libertatea bord în bord, sub vintul insulei Uzunada, 
după pintenul stîincos din partea de nord. Străji 
ascunse printre stînci. La cîteva cabluri de /skenderun 
este ancorat caicul Rechinul albastru. De toate vergile 
rămase întregi atirnă mateloţi spinzuraţi din porunca 
paşii de Iskenderun. La arborele artimon este spînzurat 
Zarfa reis. Caicul Ayşe este undeva în larg, urmărind 
galeasă. Căpitanul Păcurar stă nemişcat pe covorul 
gros de Buhara din kioşkul lui Hidayet Riza Han, 


respectindu-i tăcerea... După ce i s-a semnalizat de la 
Iskenderun să rămînă în derivă, a pus nava în pană şi 
întregul echipaj a asistat la ceea ce s-a tntîmplat sub 
ochii lui. Ayşe a dublat Rechinul albastru trăgînd o 
salvă de muschetoane, salvă care a rărit echipajul 
bulucit să stingă focul şi să strîingă velele şi parimele 
căzute pe punte. /skenderun a ridicat la catarg flamura 
paşei de Iskenderun şi la pic pavilionul imperial. 
Abordajul s-a făcut după toate regulele, echipajul 
purtînd uniforma flotei otomane. S-au apărat doar 
Zarfa şi Morunul. Au fost ucişi cu rocuri de pistol de 
către Hidayet Riza Han, rămas pe duneta lui 
Iskenderun. După ce echipajul Rechinului albastru a 
fost strîns între săbiile mateloţilor lui Hidayet, bătrînul 
a trecut la bordul învinsului. A întrebat a cui este 
galeasă. Cineva s-a prosternat la picioarele lui, 
cerşindu-i îndurare. Galeasă şi galiota sînt ale lui Ulus- 
maltezul. Pe galiota se află Felippi, pe galeasă însuşi 
Ulus. Hidayet Riza Han nu s-a jucat cu prerogativele 
puterii lui absolute. Mateloţii au fost munciţi cu fierul 
înroşit pe cărbuni. Un scrib a consemnat toate 
mărturisirile făcute sub tortură. Apoi s-a judecat 
echipajul pentru crime  săvirşite în vilaietul de 
Iskenderun, uciderea a trei vameşi şi contrabandă cu 
haşiş. Sentinta a proclamat-o Hidayet Riza Han. 
Moartea!... Îndeplinirea sentinţei s-a făcut pe loc. Unde 
este limita care desparte puterea absolută de tiranie, 
se-ntreabă căpitanul Păcurar văzînd cadavrele celor de 
pe Rechinul albastru legănîndu-se uşor sub vergi. Abu 
Raihan Osman ibn-Ahmad îşi prefiră mătăniile printre 
degetele lungi, cu unghiile lăcuite. Este omul despre 
care căpitanyl nu ştie mai nimic. 


— Prietene, spune arabul... Se cuvine să-i plăteşti 
lui Ulus, moartea fiului tău prea iubit. Gîndesc să ajung 
în pustie prin oamenii mei din Izmir. 

Căpitanul Păcurar îşi spune că atit astronomul, cît 
şi Abihu Said, care tot la Izmir trebuie să debarce, vor 
libera corabia de o prezenţă cel puţin stînjenitoare şi 
incertă. De cînd a proclamat revolta, Abihu Said nu s-a 
arătat pe punte, exprimîndu-şi astfel dezaprobarea. 

— Şi tu, fiule? întreabă Hidayet. 

— Eu trebuie să debarc la Izmir mărfurile Casei. Să 
încarc puţină marfă pentru Rhodos. 

— Nu te va stinjeni!? 

— Dimpotrivă. 

— Asta este tot ce ai de făcut la Izmir? 

— Ai ghicit, o, zahid. Nu este tot. Am să întîlnesc 
tainicii Domnului meu. 

— Numai atît? 

Acelaşi flux puternic emanat de bătrînul stăpîn al 
forțelor spirituale care trece prin el, limpezindu-l. 

— Să-i pedepsesc pe cei doi ticăloşi, o, zahid! 

— O vom face împreună. 

—  Bunătatea ta este  nemărginita. Lîngă 
Iskenderun va acosta după un ceas, caravela cu două 
catarge Imbit. 

— După ce ne vom împlini datoria, drumurile 
noastre se despart. Sluji-vom fiecare gîndului nostru, 
pe măsura puterilor noastre. 

— Dacă eu îl voi găsi pe Ulus, înaintea ta? 

— Pedeapsa dată de tine va fi uşurarea bătrineţilor 
mele. 

— Cînd ridici ancora? 

— După miezul nopţii, cînd se schimbă vintul. 

— Să-ţi trimit copiii, Abu Ahmad. 

— Allah cu tine... Eşti un înţelept! 


— Domnul cu noi... 


Un cens înaintea miezului nopţii. Libertatea, care 
nu mai este Libertatea, se află la ancoră pe un fund de 
10 picioare la mijlocul strîmtorii pe care-o face golful 
Gulbahce între insula Uzunada şi peninsula sălbatică 
Karaburun. Noapte cu luna în scădere. Sub 
supravegherea aspră a secundului, îndată după ce s-a 
schimbat locul, îndepăi tindu-se de /skenderun pînă 
acesta a rămas mascat de conturul insulei, s-a trecut la 
scoaterea catargului trinchet, la dezarmarea vergilor şi 
arboretului, la aşezarea lor pe punte şi în cală, la 
scoaterea kioşkului-decor din cepuri şi la schimbarea 
numelui navei, bătîndu-se în cepuri numele /mbit scris 
cu litere arabe mari şi aurite. Echipajul a lucrat în draci. 
Ciocanele de lemn cu care s-au bătut dopurile şi 
cepurile au fost învelite în cîrpe. Fiind şi constructorii 
navei, mateloţii au lucrat repede şi în tăcere. Peste 
catargul legat pe punte s-au clădit mărfuri din cală 
care trebuiau descărcate. Nava şi-a pierdut ceva din 
echilibru, ruliul este. mai amplu, centrul de greutate 
ridicîndu-se, dar nava, văzută din barcă, de la 10 brate, 
este de nerecunoscut. Căpitanul Păcurar urcă scara de 
pisică după ce a ocolit nava cu barca. Găseşte 
echipajul adunat în cerc la puntea centru. 

— Ai poftit sfatul de obşte al echipajului, domnia 
ta, spune Barba Gore care poartă şalvari, ilic şi o 
basma albastră lăsată pe ceafă. 

Abia distinge feţele oamenilor. Le vede pe Voica şi 
Volia singure, vegheate de doctor Medio. Abihu Said a 


trecut pe /skenderun împreună cu astronomul şi copiii 
lui. Inainte de a cobori în barcă, Abihu Said i-a dat 
semnul companiei Trianidos, săpat într-un medalion de 
jad. Cele două triunghiuri suprapuse, închipuind steaua 
lui David. „Depozitează totul la orfăurarii, bancherii, 
neguţătorii şi Casele fiilor lui Izrael. Vei primi tracte şi 
Domnul tău aurul de care are nevoie, noi luînd numai 
cinci la sută pentru depozit şi opt la sută pentru 
transfer... Tot ce ţine de armare, de reparaţii, de 
plinuri, se plăteşte oriunde, din depozitul tău de 
oriunde”. „Care este cota Casei Birlădeanu? “ - „Incă 
27 la sută... - „Este un comision regal. Şi Domnul în 
numele căruia te-ai ridicat... “ - Libertatea îi plăteşte 
lefurile pentru cinci sute de luptători morovlahi cu tot 
armamentul, echipamentul şi caii de luptă, pentru un 
an. - „Asta înseamnă aproape 50 la sută. Ai să rămii 
sărac. Tu şi echipajul tău! “ „Este voia noastră a 
tuturor. “ - „Oi vai, cîtă nechibzuinţă... Abihu Said a 
coborit în barcă plin de mîhnire. 

— Am misia să vorbesc pentru echipaj, spune 
Paparnarkos. 

— Am onoarea să vorbesc pentru prietenii mei, 
galerienii, spune baronul de Vic-Fezensac. 

— Am onoarea să vorbesc pentru mine, scutierul 
meu fra Angelico (căpitanul se întreabă cine naiba este 
fra Angelico, abia dacă l-a văzut de citeva ori) şi 
artileria bordului, spune măreț don Pedro Perez de 
Hispaniola-Figuera. 

— Vorbesc pentru noi, spune Volia. 

Căpitanul se aşază pe punte în mijlocul cercului. 
lată frăţietatea şi democraţia corsară, în plină domnie 
a puterii absolute... Unde şi cum frăţietatea şi 
democraţia vor vătăma puterea lui la bord? Şi de ce 
jupîniţă, dacă nu pentru că a înţeles adînc sensul 


schimbării, i-a dat rînd la vorbă Voliei, abia adoptată de 
echipaj?! 
— Vă ascult! 

— Porunceşte! Ne supunem un an! După un an, 
cine vrea să se întoarcă acasă, să” fie slobod s-o facă, 
primindu-şi tainul după lege. Atit. 

— Amin! 

— ltinerarul navei Libertatea să atingă şi acum 
Narbonne, căpitane. Atiît! spune baronul. 

— Amin! 

— Dacă aţi fost mulţumit de salvă, căpitane? 

— Prea mulţumit şi uimit. 

— Este lucrarea scutierului meu fra Angelico şi, cu 
modestie, a mea însămi. Adică modificarea unghiului 
de tragere a fiecărei ţevi de tun, proporţional cu 
unghiul de tragere a tunului director. Modificarea s-a 
făcut meşteşugăreşte, prin baterea de căluşi şi pene 
din lemn. Cer şină de bronz şi piroane de bronz spre a 
face ca artileria noastră să rivalizeze cu cea a navelor 
majestăţii sale... 

Don Pedro Perez stă turceşte cu măreție. Tiradei 
sale îi răspunde un mieunat drăgăstos. Motanul Platon 
apărut nu se ştie de unde (de la Militini, mai exact de 
la ambarcarea ţapului Osman, s-a făcut nevăzut, don 
Pedro susţinînd că mirosul de tap îi repugnă în aşa hal, 
încît motanul a făcut rău de mare) i se urcă pe umăr, îi 
dă cu coada pe la nas, apoi, mieunînd bucuros, sare pe 
genunchii jupiniţei, de unde începe să toarcă cu o 
fericire mai mult decit vădită. 

— Atit, căpitane! 

— Amin! 

— Să fim numite fiicele corăbiei şi surori. Să mă 
luaţi sub oblăduire, rămînînd fără acoperiş, liberă să fiu 
să-mi aleg bărbat dintre voi şi, cînd îl voi alege, să mă 


cununaţi, lăsîndu-mă la uscat acolo unde voi vă aveţi 
femeile şi copiii. Pînă atunci să slujesc cu arma, ca voi 
toţi şi ca voi toţi să trăiesc pe această punte... Sora 
mea este ea şi eu îi sînt slujnică şi soră. 

— Amin, rosteşte căpitanul. 

— Care este porunca, întreabă Barba Gore... Să 
rînduiesc veghea şi carturile şi să gătesc corabia. 

— Ne întoarcem la Izmir să descărcăm avutul 
binefăcătorului nostru. Să-i încărcăm marfa pentru 
Rhodos. Şi... 

Este o clipă de tăcere în care se aude sciîrţiitul 
catargelor, plescăitul uşor al valurilor şi răsufletul 
oamenilor. 

— Să pedepsim pe cei care ne-au batjocorit cu 
biciuşca, risul şi fapta lor mirşavă... Salpetrul 
încărcăturilor de tun care izbesc pieptul oştirii 
Domnului nostru şi de aici ia calea Stambulului. Vă 
legaţi? 

— Pe viaţă şi pe moarte, căpitane, spune 
Paparnarkos. 

— Atunci să se rînduie carturile. Carastan, urci în 

gabie. După miezul 

nopţii ai să vezi /skenderun, trăgînd Rechinul albastru 
navigînd spre Izmir. Barba Gore, ridici velele cu cei din 
bordul babord şi uşurel, te ţii în siaj, pînă vezi Izmirul. 
Atunci cobori velele şi mă trezeşti... Paparnarkos, îl 
vesteşti pe jupîn Năstase Oalesparte, amestecîndu-te 
în mulţime sub chip de cîrcaş. Fereşte-te de Tulios. 
Poftesc la mine pe cele două surori şi pe domnia 
voastră, domnilor cavaleri. Îl rog pe doctor Medio să 
şteargă urmele biciuştii de pe obrazul celor biciuiţi. La 
treabă! 


Salonul şi-a reluat aspectul marţial şi solemn. 
Jupîniţă şi Volia au luat în stăpinire cabina din tribord 
ocupată pînă acum de astronomul arab şi copiii săi. 
Voica llinca s-ar vrea în rochia de hetaia verde, cu 
mesal, cu cercei şi voal de Alep trandafiriu, mai ales 
atunci cînd plini de curtenie căpitanul şi cavalerii au 
aşteptat să se aşeze în jilţul armatorului, Volia sub nici 
un chip nevoind să stea altundeva decit lîngă 
„stăpînă”, în picioare. Căpitanul desprinde felinarul din 
cîrlig, punîndu-l pe mijlocul mesii. Fără nici o vorbă 
pleacă şi se întoarce de la el din cabină cu un 
pergament făcut sul, legat cu şnur dîn mătase roşie. 
Desface pergamentul. 

— Maica Domnului din Agiassos, şopteşte Volia, 
bătînd din palme. Izmirul. 

— De unde ştii? o întreabă căpitanul. 

— Am copilărit la unchiul meu... Uite Konak 
meydani! Uite moscheia Şadirvan! Voico, surioară, uite 
bazarul şi agora... 

— Te poţi descurca în Izmir? 

— Cu ochii închişi. 

— Ştii unde se află casele şi grajdurile harabagiului 

Mavrogheni? 

— Hanul unchiului meu este peste drum de casa 
Mavrogheni. 

— Cine te cunoaşte acolo? 

— Toată lumea, dacă nu m-o fi uitat. 

— De cînd ai plecat? 

— De şase ani! 

— İl ştii pe Barba Dani, baş surugiul? 

— M-a legănat pe genunchi. 


— lată domnilor obiectul acestui interogatoriu... 
Fortăreaţa este şi pulberăria principală a vilaietului. 
Vilaietul este unul din furnizorii oştirii imperiale, nu 
numai cu pulbere, dar şi cu toate cele necesare oştirii 
începînd de la pînza pentru corturi. Tot pe aici se scurg 
mărfurile aduse din Rusia pentru Englitera. 

— O, la, la! 

— Siînteţi excelent pregătit milităreşte, domnule 
căpitan, spune cu glas baritonal cavalerul Pierre de 
Mirande, pînă la acea oră aproape nebăgat în seamă la 
bord. Să ştiţi, una din specialităţile mele (suride cu 
modestie) o constituie arhitectura fortificațiilor şi 
pyrotehnia. Am spus una din specialităţi, prin care am 
avut onoarea să slujesc regelui nostru. 

— Am oarecari aptitudini în a pătrunde în citadele, 
apreciate la vremea potrivită de regele nostru, spune 
cavalerul Jean de Mirande. 

— Îmi este foarte plăcut să mă plimb în travesti! M- 
am bucurat de această plăcere chiar la Alger, în timpul 
celei dintii evaziuni şi, dacă am fost prins, nu din 
pricina proastei mele deghizări s-a întîmplat. Dealtfel 
am apreciat acest talent pe care-l ai, căpitane, cu ochi 
critic, spune baronul Louis de Vic-Fezensac. 

— Se pare că împreună cu aceste minunate 
domnişoare ar trebui să facem o plimbare romantică 
prin Izmir şi, dacă vom reuşi să transmitem prea 
onorabilului surugiu şef Barba Dani mesajul domniei 
tale şi la întoarcere să aducem un plan al fortăreţii, cu 
locul exact unde se află pulberăria, modalităţi de 
intrare şi eventual cum sînt păzite antrepozitele 
majestaţii sale britanice; am merita solda care ne-a 
fost plătită în avans cu a ti ta generozitate conchide 
Jean de Mirande. 


— Pentru aceasta, nefiind departe de adevăr, este 
însă nevoie să ştiţi cu amănuntul nu numai acest plan, 
dar şi cele ce urmează... Jupîniţă? 

Voica Ilinca îi trece printr-o privire scurtă. Nu se 
ştie dacă „el” a înţeles multumirea, orgoliul satisfăcut, 
mîndria, bucuria şi încă ceva dincolo de toate acestea; 
dar cavalerul Jean de Mirande le-a înţeles pe deplin, 
făgăduindu-şi să facă imposibilul ca să-i fie pereche 
acestei teribile „mademoiselle Voica”: el ori fratele lui, 
scutindu-l pe baron de gafele posibile din prea mult 
entuziasm. 


În dimineaţa zilei de 25 mai caravela Imbit este 
acostată în pupa caicului /skenderun. Abia se uscase 
roua de pe punți şi mateloţii întinseseră la zvîntat pe 
mandare o sumedenie de rufe, vele de rezervă 
fuseseră întinse peste copastie, acoperind şi mai bine 
sabordurile. Într-un fel inedit şi pitoresc nava este un 
haos de baloţi, de mărfuri care se scot din magazii cu 
biga, de cîrcaşi care strigă că n-au venit harabagiii şi 
că nici ei n-au ce căuta pe acest caic unde toată lumea 
a înnebunit, ducindu-se să privească spînzuraţii de pe 
blestematul caic Rechinul albastru. Acolo se poate 
vedea chiar Zarfa reis. căruia pescăruşii i-au mîncat 
ochii. Tot cheul era plin de lume care se înghesuie să 
vadă spectacolul nemaivăzut. O odă de ieniceri 
încearcă să facă ordine. Se aruncă în ei cu banane şi 
lămii putrede, cu cepe şi cu pietre. lenicerii fac zid de 
scuturi. Undeva spre palatul paşei. răsună corni şi 
trimbiţe. Cei trei cavaleri travestiţi în ţigani, coboară 


împreună cu un şir de cîrcaşi. Unul din mateloţi le 
împinge la uscat pe cele două femei îmbrăcate 
țţigăneşte care vor să-i ghicească în palmă. Căpitanul 
Păcurar el însuşi travestit în cîrcaş, coboară pe cheu 
cocoşat sub samar, Şi-a dat întîlnire cu jupan Năstase 
Oalesparte - prin Paparnarkos - chiar în faţa caicului 
Rechinul albastru. Aşa că îşi ia samarul de chingi şi, 
tirîindu-şi greu piciorul drept, se trage spre poarta 
depozitului „Mustafa Filipidis”, păzit de doi gealaţi 
înarmaţi pînă-n dinţi. Se lasă cu voluptate cuprins de 
anonimatul mulţimii aţiţate care-l ocărăşte pe Zarfa 
reis aşa mort cum este. Miile de picioare stirnesc un 
colb auriu, mirosind iute a ud de cămilă. 

— El l-a mîntuit pe tilhar, spune un pescuitor de 
bureţi - omului îi curge puroi din urechile cu timpanele 
sparte - numai el. Cine altcineva? 

— Pe Allah! Am văzut cînd a abordat galiota 
Selim... Parcă noi sîntem orbi, Mihailos? 

— A abordat-o sub nasul nebunului nostru! 

— l-a luat şi fetele. 

— Se zice că sînt două principese valahe! 

— Sînt zine. 

— Vrăjitoare. 

— Din ţap a curs numai sînge negru. 

— Înainte de a muri, a vorbit cu glas omenesc. 

— Catirca i-a rupt braţul ienicerului Necmi... 

— Allah a vrut-o... Prea ne lua în bice prin bazar. 

— Ţi-o jur! 

— După ce i-a spînzurat, a ridicat velele şi s-a dus 
spre Alexandria. 

Sînt zeci de glasuri care-i biziie îndirjit în urechi. 
Din frînturile de fraze, din vorbele aruncate peste 
umăr, ori şoptite, ori strigate, se încheagă o poveste 
fabuloasă al cărei erou este nava Libertatea. Nu şi-a 


dat seama că mulţimea care-a urmărit comedia 
transformării lui în ambasador al regelui Franciei, 
zecile de oameni care-l cunosc de ani ca pe căpitanul 
Casei  Birlădeanu în Egee, cîrcaşi şi  harabagii, 
neguţători cu toptanul sau derădi-cata, care-au văzut 
samavolnicia de la bord, dar şi ceea ce a urmat după 
aceea, salvarea celor două răpite şi abordarea 
măiastră a galiotei Se/im, mulţimea îşi oglindeşte în el 
propriile ei dorinţi şi propriile ei vise de libertate. 
Amestecat în această mulţime pestriță, confundîndu-se 
într-un mod straniu cu gîndurile pe care le 
mărturiseşte, căpitanul Păcurar are revelaţia propriului 
lui act de revoltă. Tot ce-a adunat în el de la imaginea 
cumplită a mamei sale, luptindu-se cu akingiii lui 
Ibrahim Turgay, ucigîndu-i cu tuciul şi cu jungherul pe 
care mai apoi şi l-a înfipt în git; ori de la imaginea 
surorii lui aruncîndu-se în prăpastie după semnul acela 
speriat adresat lor, celor trei gemeni, de la ţipătul 
sfişietor care-i trezeşte noaptea din somn şi pînă la 
miile de alte imagini ale abuzului Puterii, se limpezeşte 
aici, în vălmăşagul de omenire de toată mina care să 
vălătuceşte spre locul unde este legat la schelă 
Rechinul albastru. Gîndul lui este gîndul mulţimii. 
Adevărul lui se uneşte cu adevărul mulţimii. Visele lui 
de libertate au ieşit din sfera discursului fără auditoriu, 
sau a conspirației ridicole, intrind în viaţă prin faptă. 
Adică întrupindu-se. Adică trecînd de la starea de 
fantome, la starea de fiinţe vii, capabile să-l determine, 
capabile să construiască, să lupte, să afirme. Adică să 
existe. Asta îi dă dintr-o dată o pofta sălbatecă de 
viaţă. Acum îşi înţelege pînă la fund, prietenul Pe 
Mihail, Domnul. Pe Mihail, care ani de zile şi-a urzit 
gîndurile într-un păienjeniş de fapte vii, ţesînd în ele 
rivalităţile din divan, dragostea sultanei valide pentru 


fratele său Petre Cercel, neputinţele administraţiei 
imperiale roasă de corupţie, conflictul dintre spahii şi 
ieniceri, conflictul dintre confreriile secrete şi Putere; 
dintre Puterea coruptă şi ascetismul războinic al 
fanatismului primordial, totul în legătură cu momentul 
european, eu rivalităţile dintre marile puteri, cu crahul 
Spanioi care a zguduit Casa de Austria şi iarăşi acest 
nou tot legat de starea Ţărilor Româneşti şi a 
Balcanilor: adică fapte, o mie de fapte pentru fiecare 
din ele jucîndu-şi capul. Iscoade, alianţe tainice, 
adunare de arme prin munţii Balcani, în cei ai Epirului 
şi ai Albaniei, planuri verificate prin fapte şi fapte care 
confirmă ştiinţa clipei, îşi dă seama că nu şi-a mai tîrît 
piciorul drept. Gata. Eşti liber ca pasărea. Moartea lui 
Zarfa reis era o necesitate. Dorinţa mulţimii a plutit în 
jurul lui Zarfa reis ca un duh al morţi, împlinindu-se în 
moarte. Ghiontit, împins, tras, smucit, iată-l vislind 
greu să lasă din fluviul vălurit al uliţei-cheu la umbra 
palmierului din colţul antrepozitelor „Mustafa Filipidis”. 

— Ei, cîrcaş afurisit, nu mai vezi pe unde calci, 
diavole, spune un glas dogit într-o dulce vlahă 
levantinizată... Nu-mi lua vederea că fac moarte de 
om!... Ah! Ah! Ce mai diavol a fost cel care mi i-a 
atiîrnat atit de frumos pe preacuvioşii lui Zarfa reis! 

Sub palmier, căţărat pe o cotigă nenorocită 
încărcată cu tot felul de zdrenţe stă dumnealui, jupanul 
Năstase Oalesparte, îmbrăcat ca un telal, purtînd pe 
cap o basma soioasă şi cîrpită. 


La răscrucea drumurilor spre Manisa şi Seidikoy, 
ceva mai sus de bazar, se văd acoperişurile din olane 
roşii, noi, ale conacului şi acareturilor lui Mavrogheni, 
harabagiul, rudă îndepărtată şi cînd va scăpătată a 
familiei fanariote Mavrogheni. Conacul şi acareturile 
sînt înconjurate de un zid înalt din piatră, porţile sînt 
masive, din stejar legat în şină de fier, totul este nou şi 
vădeşte o prosperitate făţişă, lucru care îndeobşte este 
ţinut în taină de nemusulmanii prosperi ai imperiului. 
Este o lege de fier, pentru a nu stîrni lăcomia 
puternicilor care, oricînd, printr-o pîră mincinoasă te 
pot tîrî în lanţuri, te pot arunca la galere, ori te pot 
trimite la strămoşi, robindu-ţi familia ori vînzind-o. Cei 
care-şi scot în priveală prosperitatea sînt nemusulmanii 
care lucrează făţiş sau în taină cu paşalele, cu agia, cu 
marii dregători, cu vizirii; ori, mai rar, însăşi protejaţii 
sultanului. Voica Ilinca a băgat de seamă la ce ipocrizie 
şi transformare de ris, ori poate de plins, a dus această 
duplicitate la cunoştinţele şi puţinii prieteni din 
Istanbul. Vorba cu tîlc a mamei: „vorbeşte cum ţi-e 
vorba şi te poartă cum ţi-e portul” nu avea nici o 
cătare într-o lume care cîştiga bani mulţi cu negoaţele 
de tot felul; dar prea arareori avea curajul să trăiască 
aşa cum avuţia le-ar fi îngăduit-o. Aproape în zdrenţe 
cînd se duceau la prăvăliile lor ori la zarafii, la slujbele 
pe care le storceau cu o închipuire niciodată sleită, 
cheltuind banii mai ales pe mîncare, obezi cei mai 
mulţi, netrăind cu adevărat nici măcar în spatele uşilor 
ferecate de acasă, acolo unde îşi purtau straiele 
scumpe şi aurăria, mereu cu spaima că li se va bate în 
poartă noaptea, oamenii aceia deveniseră ei înşişi 
după felul cum îşi croiseră viata: adică ascunşi şi 
duplicitari, niciodată ei, mereu jucînd un rol, mereu 
văicărindu-se că timpurile sînt grele, că au ajuns la 


fundul sacului, că se sleiesc în munci care nu aduc 
nimic, că plătesc dări peste dări, că toţi cei de la agie îi 
spoliază, că defterdarii îi sărăcesc, că bacşişurile îi 
omoară. A fost muzica fiecărei întilniri de familie. A fost 
imaginea dublă a aparenţei: tencuieli căzute pe din 
afară, văruieli vechi spălate de ploi, ici, colo găuri în 
acoperiş, oameni girboviţi de griji, îmbrăcaţi în stofe 
ieftine şi, dincolo de porţi, marmoră, policandre aurite, 
mozaicuri de Iznik, văsărie de aur, rochii venețiene, 
mesaluri bătute în diamante. O lume care, minţind 
lumea, se minţea pe ea însăşi pînă într-atit, încît 
minciuna îi devenise natură primă. Văzînd olanele roşii, 
noi, auzind nechezatul cailor şi catirilor, răgetele 
cămilelor, Voica Ilinca îşi aduce aminte pe loc de acea 
întrebare pe care i-a pus-o tatălui ei, astă iarnă, după 
ce citise pe ascuns Politica lui Aristoteles, dată de 
principesa Mărgărita: „Cine sînt aceşti oameni cu 
adevărat? “ La care întrebare tatăl ei şi-a dărăcit barba 
cu un zîmbet bun şi viclean, răspunzîndu-i: „Nimeni”!... 
Mavrogheni din Izmir este altceva şi altcineva decit 
„nimeni”, dacă şi-a pus olane noi, s-a înconjurat de 
ziduri stînd în vederea tuturor drumeţilor care vin la 
Izmir de pe uscat. Se aude un răpăit de tobă. Volia îi 
stringe bracul. 

— Unchiul cheamă surugiii La ciorba de burtă, 
spune. 

— Nu vrei să-l vezi? Volia tace. 

— Doar te-a crescut! 

— Un porc... Uite-i hanul! Precum el! O cocină 
Voica llinca vede o clădire joasă, spoită proaspăt, cu 
aplecător, totul vîrit sub crengile unui platan uriaş la 
umbra căruia sînt mese şi bănci alcătuite din pari 
bătuţi în pămînt şi blăni lungi bătute pe acei pari. Doi 
băietani stropesc pămîntul din cofăele, totul este curat 


şi nu seamănă deloc cu o cocină. Louis duce pe braț o 
căldăruşă de aramă. Jean un fel de cange, semănînd a 
cîrlig de ursar. 

Pierre un lanţ subţire, foarte lung, petrecut cruciş 
peste piept, cîrligul puternic fiind agăţat la spate, într-o 
za. Cei trei poartă dăsagi. Ele două poartă traiste. 
Straiele şi lucrurile le-au fost date de Barba Gore dintr- 
un balot din cală, care s-a dovedit a fi un dulap cît o 
haraba, dulap tixit cu îmbrăcăminte de la cea 
popească la cea de cerşetor, totul rînduit cu străşnicie 
în chesoane, fiecare strai avind şi anexele de trebuinţă: 
mărgele ieftine, bastoane, arme, pălării, încălțări. 

— Mă îndoiesc că totul nu este decit un capriciu al 
căpitanului, a spus atunci Jean. 

Voica llinca a gindit că tatăl ei nu este străin de 
acest dulap tainic. Gîndul a şi neliniştit-o, a şi bucurat- 
o: ştiind ce va face Libertatea, de ce i-a dat voie să se 
ambarce? 

— Nu-mi plac zidurile astea noi, spune. 

— Mie nu-mi plac gealaţii, spune Louis. 

Sînt trei ţigani şi două ţigănci care şuşotesc lîngă 
un trunchi de palmier. Se aude ramătul mulţimii de pe 
cheu. Trec grăbiţi neguţători şi meseriaşi călări pe 
crupa măgarilor care-şi clempăne urechile stirnind 
praful cu copitele mărunte. Trec în chiote hoarde de 
copii desculți, nespălaţi. Toată mahalaua s-a pus în 
mişcare spre port. Cele mai cumplite zvonuri trec din 
gură-n gură. Dinlăuntrul curților lui Mavrogheni se 
aude bătaia unui clopot. Porţile se deschid lăsînd să 
iasă trei harabale trase de cite trei perechi de catiri. 
Harabale uriaşe, cu roţi cercuite, cu coviltire din pînză 
de velă întinsă pe semicercuri din lemn, purtînd la 
codirle sacii cu ovăz, în jurul cărora tropăie pe cai 
mărunți cîţiva arnăuţi înarmaţi pînă-n dinţi. Harabaiele 


iau şleahul care duce la Manisa. După harabale ies o 
seamă de grăjdari şi slugi, călcînd în urmele unui bătrîn 
cu picior din lemn, purtînd înfiptă la chimirul din piele 
codirişca unui bici cu trei plezne. 

— Barba Dani, şopteşte Volia... Se duce la ciorba 
de burtă... Ghiceşte-i în palmă, după poruncă... Mai ţii 
minte parola? 

— Drenova! 

— Uff! Ce deşteaptă eşti! Eu am uitat-o! 

Voica Ilinca îşi cercetează miinile arse de soare. 
Reţeta stupă-seu de oaie-catran este minunată. Miinile 
ei arată minunat. Se simte liberă, veselă, lacomă de 
fiecare clipă. Le trage cu ochiul cavalerilor, se 
răsuceşte cu voluptate pe călcîiele goale, îşi desface 
puţintel bluza ruptă hoţeşte pe-un umăr şi taie 
medeanul plin de praf, trăsnind în cap cu traista copiii 
care dau buzna peste ea. 

— Parbleu! Nu mi-aş fi închipuit niciodată că 
gascona poate fi vorbită de nişte amăriţi de ţigani 
anatolieni, spune baronul. 

— Urmează-ne cu Volia... Noi doi o gardăm pe 
mademoiselle. 

— Preferam s-o gardez eu. mormăie de Vic- 
Fezensac. 

— Tocmai de aceea!... 


— Pe toate bărbile lui Allah, ce zici de acest 
miracol, de trei ori răspopitule? Nici măcar în 
spectacolele prietenului meu William Shakespeare nu 


se întîmplă o asemenea minune. Necum pe navele 
majestăţii sale, regelui nostru? 

Don Pedro Perez de Hispaniola-Figuera îşi ridică 
braţul stîng ciumpăvit, terminat cu cangea fixată pe 
măciuca de argint. Intrebarea este adresată lui fra 
Angelico, întrucît motanul Platon este căţărat în gabia 
de unde urmăreşte spectacolul cheului. Don Pedro a 
notat într-un breviar toate episoadele vieţii lui de la 
părăsirea Spaniei la chemarea lui Vicenzo Bombardier 
Mantovano de a-l sluji pe // Va/acho, hotărit să ceară 
cînd va lui don Luis de Gongora y Argote să i le 
prefaţeze, după ce le va rescrie şi le va ordona într-un 
vast roman al aventurilor lui răsăritene. De o sută de 
ori a vrut să-i mărturisească acestui căpitan meticulos, 
care i-a ghicit gîndul şi i l-a satisfăcut într-un ceas, cînd 
marina suveranului său nu i-a dat atenţie cinci ani - a 
vrut să-i mărturisească secretul Galionului de aur şi al 
punctului numit Fossa del Tiburon - Groapa rechinului - 
la care, intrînd în alizeul portughez la jumătatea lui 
octombrie, ar putea spera să ajungă spre finele lui 
noiembrie, după perioada uraganelor... Hoţul de 
bancher Abihu Said l-a scotocit pe toate feţele, fiind 
singurul de la bord care-a mirosit că de fapt este şi cel 
mai bogat om de pe această navă. 

Înainte de a debarca i-a dat un şir de adrese din 
toate porturile Mediteranei. Preia orice fel de valori din 
Lumea Nouă, la preţul greutăţii lor în aur. Poate 
căpitanul l-ar fi crezut nebun. De la treburile navei 
Libertatea în estul Mediteranei, la treburile lui don 
Pedro Perez de Hispaniola-Figuera în partea de vest a 
Oceanului Atlantic este o oarecare distanţă. Cei doi 
ţigani uriaşi stau îngenuncheaţi pe teugă încercînd să 
înţeleagă ce le cere străinul cu mîna de argint. Barba 
Gore tălmăceşte în turcă. Străinul vrea paisprezece 


arce de cerc de 150 grade, conform cu schiţa tăiată 
dintr-o foaie de pergament, din bronz, avînd o grosime 
de trei degete şi 10 găuri practicate din 15 grade în 15 
grade - tot după desen, în afara găurilor pentru fixarea 
lor prin piroane de bronz. Mai vrea paisprezece piroane 
care să se păsuiască în aceste găuri. Unul din ţigani, 
chior, cu figură frumoasă de ocnaş care şi-a ucis 
amanta, întreabă la ce servesc aceste lucruri la care 
Barba Gore face semnul obişnuit pentru nebunii care 
plătesc. De fapt don Pedro Perez de Hispaniola-Figuera 
cere să i se facă nişte cursoare, pe care să culiseze 
coada afetului la unghiul dorit faţă de unghiul tunului 
din centrul bordului, astfel încît, înţepenit prin piron, 
fiecare tun al unui bord să poată trage foarte aproape 
de punctul de impact al ghiulelei trasă de tunul 
director. Totul este o foarte simplă problemă de 
unghiuri avînd acelaşi centru, căpitanul Păcurar a 
înţeles-o înainte de a i-o demonstra; a aprobat-o fără 
întocmirea nici unui deviz, deviz care în marina regală 
spaniolă nu numai că a suferit la vremea potrivită zeci 
de modificări, fiecare conţopist adăugind sau scăzind 
cîte ceva, dar mai ales a suportat zeci de conferinţe 
care au întrunit zeci de căpitani, de artilerişti, de 
matematicieni, unii glorificîndu-i ideea, alţii bătindu-şi 
joc de ea, socotind-o nulă şi de nici un folos pentru 
marina majestăţii sale. 

Don Pedro Perez de Hispaniola-Figuera ascultă dis- 
trat tocmeala crincenă dintre secund şi fierarii-arămari. 
Se cere preţul unui butoiaş de măsline. Se ajunge la 
preţul unei cofe de măsline, căreia i se adaugă trei 
linguri de icre şi pînză înflorată pentru două bluze 
femeieşti. Făcute din fier, lucrurile ar fi costat pe 
jumătate. 

— Cînd, întreabă ţiganii. 


— La rugăciunea de seară, răspunse Barba Gore. 
Ţiganii se bleastămă. Se jură că nu se poate. Că le 
coate sufletul pentru nişte nenorocite de măsline. Dacă 
le-ar da şi un chiup cu vin, să-i întărească, poate că... 

Se aud trimbiţe, tropote. Dinspre fortăreață se 
vede venind la trap mic o cavalcadă muiată în aur. 


* 
x x 


— Il pierdem pe moş Ghindă, spune jupîn Năstase 
Oalesparte... Dă-mi om pentru hulubărie. Om în care 
să ai mai multă încredere decit în tine însuţi. Uite-l pe 
Altîn. Uite-l pe Suleyman. Şi Sade. Cum descarci? 

— La a doua mină. Vesteşte-l pe Pavel. 

— Eşti aşteptat. 

— O ştiu. 

— Mai vrei să stai în priveală? 

— Cînd îşi face bilciul Altîn? 

— Citeodată zilnic! Cîteodată la cîteva luni. Ajută- 
mă să împing afurisita asta de cotigă. 

Jupan Năstase Oalesparte coboară din cotigă. Căpi- 
tanul Păcurar îşi aruncă samarul peste zdrenţe. Jupan 
Năstase intră între hulube. Căpitanul împinge de la 
spate. Mulțimea laudă în gura mare pe cel care l-a 
răpus pe Zarfa reis. Ca să iasă în Konak meydani 
trebuie s-o apuce pe o ulicioară întortocheată plină de 
gunoaie puturoase, înainte de a face colţul, căpitanul 
Păcurar vede mateloţii de pe /skenderun stînd la front 
în babord, sub arme, vede pavilionul otoman fîlfiind 
leneş la pupa şi la catarg flamura paşei de Iskenderun, 
brodată cu aur pe fond azuriu. Altîn Yunus paşa urcă 
sprinten schela la bord în vreme ce un matelot cornist 


de pe dunetă îl vesteşte pe într-o chemare aspră. 
Comptuarul Casei Birlădeanu se compune din trei 
prăvălii care dau în şleahul mare spre Karsiaka, la două 
sute de paşi de intrarea în Bazar, înainte ca otomanii 
să cucerească Smyrna, Casa Biîrlădeanu îşi avea 
antrepozitele la cheu. Pentru a putea vămui şi 
supraveghea încărcarea şi descărcarea corăbiilor, 
poate şi pentru a putea apăra antrepozitele de 
incursiunile piraţilor, otomanii au silit neguţătorii şi 
casele de comerţ să se mute spre bazar şi în interiorul 
oraşului. Spre surprinderea căpitanului, jupan Năstase 
Oalesparte nu iese în Konak meydani. Apucă pe un 
„sokak”, o ulicioară prăfoasă şi mizeră, care şerpuie 
printre magazii şi grajduri, ieşind în spatele 
comptuarului Bîrlădeanu, unde - se află atelierele de 
pielărie ale lui Kir Markides, fost căpitan de armatoli - 
haiduci - pe muntele Olimp în patria mamă. Prins şi 
schingiuit sălbatic, a fugit din temniţa în chiar noaptea 
execuţiei. L-a găsit strecurat pe Delfinul care 
descărcase şi încărcase mărfuri la Zagora. l-a cerut 
protecţia. L-a adus la Izmir, pentru că aici avea drum 
Delfinul. S-a însurat cu o văduvă armeanca, proprietara 
unui atelier de şelărie... Oalesparte strigă de departe: 
hep, heeep!... Fără să se vadă ţipenie se deschide 
poarta curţii de lîngă „Şaua fermecată”, firmă scrisă 
greceşte, armeneşte şi arăbeşte, avind însemnul de 
breslă al şelarilor, şi afară, pusă pe o capră din lemn, o 
minunată şa arabă, cu arcada şi oblincul ferecate în 
argint lucrat cu arabescuri aurite. Rareori se văd firme 
scrise la Izmir. De aceea Radu Nanu Păcurar este sur- 
prins, cînd peste drum de atelierele lui kir Markides 
vede o firmă mare din lemn. vopsită într-un albastru 
ceruliu, pictată cu puzderie de stele. Între acele stele, 
strălucesc stelele Carului Mare dispuse în aşa fel încît 


steaua Mizar să fie spre centrul firmei şi lîngă ea, 
singura pictată cu auriu, steaua Alcor. În dreapta şi 
stinga firmei sînt tăiate în aramă soarele şi luna. Sub 
firmă scrie în arabă: „Konakul înţelepţilor”. 

— Grăbeşte-te, domnia ta... Diego cunoaşte toţi 
căpitani din Egeea şi Mediterana... Poarta este închisă 
de un ucenic încins cu şorţ din piele, purtînd palmare, 
care se face nevăzut în atelierul de la care vine miros 
plăcut de piei bine argăsite. 

— Cine este acest Diego? 

— Fost căpitan de flotă în slujba Casei Orseolo... 

— O casă care şi-a îmbogăţit căpitanii. 

— Nu este şi părerea lui Diego. 

— Îi cunoşti? 

— Aici, toţi ne cunoaştem. 

— Cum de şi-a găsit locul ăsta? 

— L-a cumpărat de la Ahmad. 

— Şi acela? 

— A plecat la Istanbul. 

Jupan Oalesparte descarcă conştiincios zdrenţele 
sale sub un şopron. Işi fac de lucru amîndoi pe lingă 
cotigă. Intră într-o magazie plină cu piei de vițel, de 
cămilă şi de oaie, tăbăcite proaspăt. les cu ciîte-o 
legătură de piei urmînd un ucenic care părea că-i 
aşteaptă. Intră în altă magazie unde doi meşteri 
croiesc pieile şi de acolo, printr-o uşă scundă, ies între 
coteţele păsărilor, apoi într-o livadă de lămii şi de 
acolo, între magaziile Casei Bîrlădeanu. 

— Vreau să ştiu tot ce ştii despre acest Diego, 
spune Radu Nanu Păcurar cînd jupan Năstase 
Oalesparte descuie uşa unei magazii lungi, zidită din 
piatră, avînd răsuflători zăbrelite şi cînd îl învăluie 
aromele ştiute de fistic şi susan şi pistil şi terebentină 
şi piei şi mirodenii, de cafea crudă şi măsline, de rodii 


şi de tot ce Orientul aduce aici să ia calea Istanbulului, 
ori, cu navele contrabandiştilor, calea Veneţiei. De cum 
a văzut fuma ciudată şi a recunoscut steaua Alcor, 
căpitanul Radu Nanu Păcurar a intrat într-un fel de 
nelinişte siciitoare, menită să-i dea peste cap toate 
planurile. Magazia are un fel de cabină din scîndură, 
plină de şorţuri din piele, samare, unelte de grădinărit, 
o bancă din lemn, o masă şi pe masă un terfelog 
pentru contabilitate. 

— Ai un băiat isteţ, iute de picior şi cu ţinere de 
minte? îl întreabă pe jupan Oalesparte. 

— Am, dar mai mult cred în mine, decit în el. 

— Atunci zboară la casele lui Mavrogheni. Jupîniță, 
cu sora ei şi cavalerii sînt acolo în chip de ţigani. 

— Ce semne au? 

— Un lanţ, un cîrlig de ursar, o căldăruşă de aramă. 
Ea are pistrui, părul roşcat sub o basma verde. Du-te la 
cel cu căldăruşă. Spune-i Libertatea. Cere-i să te 
urmeze împreună cu colo două ţigănci. 

— Dacă nu se încrede? 

— Spune-i: „Barba Dani o vrea”. 

— Cînd să plec? 

— Acum! 

— Unde să aduc ţiganii? 

— Nicăieri! Scoate-mă în uliţă. 

— la hainele astea de masalagiu., “ Ei” te aşteaptă. 

— Cînd? 

— În vremea siestei. 

— Unde? 

— Plecăm de aici! 

Căpitanul Păcurar îmbracă şalvarii, ilicul şi papucii 
de masalagiu. Se leagă cu basmaua după moda din 
insule. Jupan Năstase Oalesparte îi spune că pînă 
atunci vorbeşte cu Paul să ducă şi să aducă mărfurile 


ştiute. Căpitanul simte o nelinişte surdă stăpiînindu-l 
aspru, o nelinişte amestecată cu o bucurie intensă, 
ameţitoare. Ce caută pe firma unui fost căpitan de 
fleută-navă cu două punți - la fel de bine de comerţ ca 
şi de luptă - vene-ţian pe deasupra, al Casei Orseolo, 
adversă Casei Salvaresso, ce caută Steaua Alcor pe 
care numai iniţiaţii o pot recunoaşte acolo lîngă Mizar 
din constelația Ursae Majoris? Mihnea Turcitul, 
duşmanul de moarte al voievodului, îşi are ibovnica de 
inimă pe Vişa, la Veneţia. Cu Vişa este fiul ei şi al 
Mihnei, Radu, care nu s-a turcit şi pe care fostul domn 
îl joacă acolo, împotriva lui Mihail, prin partida 
boierească ostilă acestuia, condusă de biv vel 
vistiernicul Dan ot Drăgoieşti, fugit în Polonia după 
încercarea nereușită de trădare de la Călugăreni. 
Inainte de a lua scaunul ţării. Mihail a neguţat prin 
Casa Orseolo. Adică Mihail a fost cutezătorul care a 
condus caravanele Casei Bîrlădeanu pînă la Gaziantep 
şi mai departe, pînă la Damasc, aducîndu-le la Isken- 
derun, unde mărfurile erau încărcate pe Delfinul. De la 
Iskenderun, el, căpitanul, naviga la Veneţia, ridicînd la 
catarg flamura Casei Orseolo şi la pupa pavilionul oto- 
man. Delfinul era prea bine cunoscut de piraţii uskoci, 
care semnalizau poziţia navelor otomane şi dogale. 
Cum a ajuns Vişa ori oamenii ei, ori ai Casei Salvaresso 
la acest Diego? 

— Vorbeşti singur, domnia ta? 

— Ba! Sînt gata! 

Jupan Năstase Oalesparte îl conduce prin magazia 
arhicunoscută, la uşa care dă spre şoproanele 
harabale-lor spunîndu-i că-i va pregăti toate suretele 
după răvaşele cifrate ale hulubăriei. Căpitanul Radu 
Nanu Păcurar 


se gîndeşte la moş Ghindă, umblătorul de Țarigrad în 
slujba fraţilor Buzeşti, trecut în slujba bănişonilui de 
Mehedinţi, urmîndu-l în pribegie şi, prin lucrarea 
Iglisiei, de cinci ani, starostele konakului de la Beh, 
două ceasuri călare de la Izmir. Cînd iese în uliţa 
prăfoasă, căpitanul ştie că noua lui identitate de corsar 
al Măriei sale, voievodul Mihai abia începe. 


* 
x x 


— Allah e mare, Allah este atotputernic, Allah vede 
că-mi doreşti pieirea în loc să-mi doreşti prietenia. lată, 
de doi ani n-am mai băut o asemenea cafea la Izmir. 
Toate caravanele le opreşti tu, la Iskenderun, o, 
Hidayet, o, zahid, slăvită să-ţi fie faţa! 

— Ai ucis comerţul! Ai deschis portul piraţilor, pe 
care-i oblăduieşti ca să-ţi dea zeciuială din prada lor. 

— Oare cum pot altfel trăi cînd măritul şi prealumi- 
natul şi preastrălucitul stăpîn al lumilor, luminoasă să-i 
fie faţa, ne cere cît nu putem da? 

— L-ai plătit pe Barton, capuchehaia Inglistanului, 
ca să schimbe drumul inului şi cînepii ruseşti, sărăcind 
vămile împărăteşti de vămuiala acestora. 

— Mi-ai oprit bumbacul de Gaziantep, slăvite 
Hidayet. Ţesătoriile de aici stau. Ţesătorii bat palatul 
meu cu pietre. Aruncă după mine cu lămii putrede. Și 
susanul l-ai oprit. Şi terebentina. Şi pistilul. Şi fisticul. Şi 
orezul de Antachya... Şi smochinele. Şi curmalele. Mă 
hărţuieşti fără milă. Sărăceşti vilaietul meu. Am să te 
pîrăsc preaputernicului. 

— O faci de cinci ani, de cite patru ori pe lună. * 

— Ce vrei de la mine, o, zahid? 

— Să mi-l dai la mînă pe Ulus-maltezul. 


— Ulus-maltezul! Pe Allah! Aud întîia dată acest 
nume. Cine este? Ce casă de comerţ are? Cu ce te-a 
supărat porcul de cîine? Oare nu tu eşti învățătorul? 
Oare nu spre vilaietul tău se îndreaptă toţi nemulţu- 
miţii acestei împărăţii? Oare nu tu aperi legea veche? 
Legea aspră a războinicilor turcomani? Oare nu 
vilaietul tău se învecinează cu marile pustiuri bântuite 
de triburile nomazilor? Oare nu tu vrei întoarcerea la 
Kalifat? La credinţa dinţii? O, zahid, prea limpezi să-ţi 
fie ochii. Cînd eşti între lupi, trebuie să urli ca lupii. 
Când între oi te afli, behăi, să nu te creadă lup. Cum le 
poţi oare tunde şi mulge, dacă nu behăi?! 

— De aceea te întreci în cortegii şi bâlciuri şi pehli- 
vanii? 

— Fac oile să uite că sînt oi, o, preadreptule! Cu o 
mînă le tund de patru ori, cu alta le dau să lingă drob 
de sare. Lingînd şi mîna care le dă drobul, nu văd mina 
care le ia lîna. Ce mai veşti de la Michaly bey, prietenul 
tău din vechime? Se pare că s-a ridicat nebunul împo- 
triva preaputernicului, uitînd că împărăţia nu are mar- 
gini, încercînd să opună ceea ce este cu margini, 
nemărginirii. Tu eşti un înţelept. Ce gindeşti despre 
prietenul tău? 

Este o clipă de tăcere în kioşkul de pe Iskenderun, 
podeaua se leagănă uşor, miroase a mosc, lumina intră 
fluidă, albăstrie prin ocheţii de sticlă, ibricul mare din 
aramă aromeşte şi cei doi se privesc indiferent pe sub 
genele plecate. Altîn Yunus paşa are trăsături încă băr- 
băteşti, este viguros, nu s-a îngrăşat de şedere, ochii 
verzi au fulgere scurte, poartă mustață uriaşă, 
cicatricea care-i taie obrazul este unsă cu pudră de iris 
amestecată într-o cremă grasă, are unghiile lăcuite şi 
afectează un respect unsuros sub care se ghiceşte ura 
şi obrăznicia. 


Hidayet i-a spus că a abordat caicul Rechinul 
albastru  pedepsind echipajul pentru  nelegiuirile 
făptuite în vilaietul lui. Că Ilzmirul s-a transformat în 
port de pirați, tăind legăturile cu Rhodosul, cu Ciprul, 
cu toată coasta de est a împărăției, că, în loc să 
gospodărească vilaietul, paşa îl prăpădeşte cu 
luminăţiile şi serbările lui deşănţate. Altîn Yunus l-a 
ascultat cu un respect unsuros, bătindu-se din cînd în 
cînd cu pumnii în piept şi scîncind numele lui Allah. 
Acum scoate colții. Se află în vilaietul lui în care are 
puterea absolută pe care-o foloseşte să se 
îmbogăţească uneltind cu Ferhat paşa, comandantul 
ienicerimii, să ajungă la Istanbul. Este în partida 
acestuia împotriva lui Sinan paşa, fostul comandant al 
spahiilor. După bătălia de la Călugăreni Sinan a fost 
dizgraţiat şi exilat la Malgara, un sat nenorocit din 
Rumelia, nu departe de Istanbul, să poată fi 
supravegheat. Ferhat este duşmanul lui Mihail şi al 
sufiţilor. Altîn este unul din stilpii lui cei mai puternici 
şi, lovindu-l în alianţa cu piraţii, îl loveşte în piîrghia cea 
mai tare a puterii lui. Zarfa reis şi Rechinul albastru au 
spart de zeci de ori blocada pe care o instituise pe 
toată coasta vilaietului. Ştie că în cîţiva ani Zarfa reis a 
făcut o avere uriaşă, că această avere în livezi de 
măslini şi portocali, în prăvălii la Izmir şi Istanbul. În 
depuneri la bănci genoveze şi în corăbii navigind sub 
flamura Casei Salvaresso, îi slujeşte lui Ferhat prin 
Altîn. | l-a adus aici pe Zarfa. Se bucură? Il plinge? Nu 
ştie. Ştie doar că Altîn a trecut la contraatac. 

Voica llinca îşi arătase deopotrivă zimbetul, dar şi 
ghearele clienţilor veniţi să măniînce cea mai bună 
ciorbă de burtă din Izmir la hanul lui Kir Korais. Pocnise 
între ochi un grăjdar mai îndrăzneţ, care-o ciupise de 
coapsă, îi zimbise hangiului cu chip de tîlhar pocăit, 
deşirat, adus de spate, cu buza de jos despicată de 
cuţit, ca şi bărbia, cu ochi mici, iuți, negri, de viezure şi 
fără nici o ceremonie se aşezase turceşte lîngă piciorul 
de lemn al bătrînului venerabil care era Barba Dani. 
Aşezindu-se zuruind din podoabele ieftine de cositor, 
şoptise parola: „Drenova”. Bătrînul nu dăduse nici un 
semn că ar fi auzit, sau că parola i-ar fi reamintit de 
ceva. Cu o tichiuţă de postav negru avînd ciucure roşu 
aşezată în creştetul capului peste pletele sure, 
retezate la ceafă, voinic, purtind barbă şi mustăţi 
patriarhale. Imbrăcat într-o cămaşă albă strinsă la briu 
în chimir din piele, Barba Dani îşi sorbise tihnit ciorba 
de burtă, muşcînd lacom din ardeii iuți, muraţi, aşezaţi 
pe un blid din lemn, fără să ia în seamă milogeala ei: 

— Hai, Barba Dani, să-ţi dau cu ghiocul! Hai să-ţi 
ghicească tiganca în palmă! Să-ţi dea leac de bubă 
rea! 

Să-ţi dea fiertură de gilci, de guşă, de maţe, să-ţi 
dea cu bobii... Că să uită aia codată la tine şi intri la 
păcat, că ţi-a făcut vrăji, mi-a zis mie o turturea! 

Grăjdarii s-au cotit, s-au foit, unii şi-au virit nasurile 
în străchini, alţii au bufnit în ris. Barba Dani a scos un 
fel de miriit. Oamenii aceia mirosind greu a grajd, a 
catiri şi a cai s-au potolit. Barba Dani şi-a scăpat o clipă 


privirea spre ea. Ochi negri, vii, sub sprîncene sirmoase 
de mistreţ. 

— Pe Hera, ştii tu să ghiceşti? 

— Aoleo, miîncaţi-aş inima, eu? Fiica mamii mele, 
vrăciţa de la Drenova? 

— Vira! a mormăit Barba Dani, dovedind că înainte 
de a fi surugiu, a fost matelot. 

Grăjdarii şi-au luat străchinile, ducîndu-se la altă 
masă. 

— Mai departe, a miriit bătrînul. 

— Ţapul şchiop... Cum a auzit de muieri, cum a 
făcut urechi de măgar. 

Barba Dani s-a făcut că nu aude. 

— Stai lingă mine, vrăciţo! 

Voica Ilinca i-a luat mîna. Deschizindu-i palma, 
palmă voinică, mare, cu liniile vieţii tăiate adînc, a 
început să-şi joace rolul cu atita patimă încît, pentru o 
clipă, s-a uitat pe sine. Tot arătîndu-i liniile din palmă, 
bătîndu-se peste şolduri, mirîndu-se cu palma la gură, 
rizînd fără grijă, trăgîndu-i complice cu ochiul, i-a spus 
tot cei poruncise „el” să-i spună. Adică: „Sint aici, 
ajută-i să ajungă la fortăreață, veştile dămi-le prin 
ghicitoare. Ocroteş-te-i! “ Cînd spune „ocroteşte-i”, 
simte un fluid puternic sălăşluind-o. Ridică ochii din 
palma lui Barba Dani, pe care-l asemuie la chip lui 
Homer. Homer nu putea avea alt chip decit acesta. La 
citeva mese mai departe stă în picioare o femeie 
voinică, oacheşă, cu un văl transparent acoperindu-i 
partea de jos a obrazului. Intre văl şi basmaua roşie, 
strălucesc doi ochi negri, scăpărători. Ochii n-o privesc 
pe ea, ci pe masalagiul care-şi tîrşiie papucii cu o 
lenevie care-ţi trezeşte căscatul. Masalagiul este „el”. 
Voica Ilinca ştie că s-a întîmplat ceva care a schimbat 
planul, altfel „el” n-ar fi riscat să vină aici. Femeia cu 


văl şi ochi scăpărători purtînd cu graţie pe braţ un coş 
de nuiele, se răsuceşte pe călcîie, intrînd în ospătărie. 

— Cine este femeia? îl întrebă pe Barba Dani. 

— Andreea, cipriota, ţiitoarea lui don Diego. 

Voica Ilinca îl priveşte atît de fix şi atît de încruntat 
pe căpitan, încît acesta înţelege. Se aşază la una din 
mese, împingînd cu umărul un neguţător armean care- 
şi leorfăie ciorba înghițind căţei de usturoi pe care-i 
scoate dintr-o traistă. In clipa cînd căpitanul se aşază, 
Volia tabără pe el. Se răsfaţă, îi zimbeşte dulce, se 
pisiceşte şi Voica îşi spune că sora ei Volia desfăşoară 
mai mult zel decit cere acest joc plăcut. Oricum, Volia 
este deşteaptă. Legătura este făcută. 

— Ţine-te după mine. Dacă poţi, ocărăşte-mă, 
spune Barba Dani şi cu o mişcare blindă, o mătură de 
pe bancă. 

Voica llinca scoate un țipăt ascuţit. 

— Ah, afurisitule! Ah, ghiuj bătrîn! Ah, tap în 
călduri! (Doamne, dacă ar auzi-o ai ei! Şi nu ai ei. Olga 
Dragomira, mama, ohoho, cînd l-a tăiat la git cu sabia 
pe Daud, ce limbă sprintenă avusese; dar fetele din 
Fanar şi domnişorii?) Crezi că-mi scapi! Dă-mi ce mi-ai 
făgăduit, că altfel îţi scot ochii. Te leg, de nu te mai 
dezleagă o mie de idoloaice. 

Barba Dani face un semn hangiului. Păşind voini- 
ceşte cu piciorul de lemn se îndreaptă spre konakul 
Mavrogheni, de unde, de altfel, răsună clopotul care 
vesteşte terminarea răgazului rezervat ciorbei de 
burtă. Voica Ilinca se ţine după bătrîn, ocărîndu-l. 

— Perfect, spune baronul. Şi noi? 

— Aşteptăm finalul acestui prolog... Să vedem ce 
veşti ne aduce hangiţa. 

— Parbleu! Cine nu s-ar lăsa înşelat de rolul pe 
care-l joacă mademoiselle, şopteşte Louis. 


— Să fim atenţi! 


Se întîmplă mai multe lucruri în acelaşi timp. 
lucruri cu totul fireşti pentru acel ceas al zilei. 
Masalagiul se face nevăzut în primul val al mulţimii 
care se întoarce din pori Oamenii se strigă pe nume, îşi 
povestesc minunea nemaivăzută, adică un echipaj 
întreg spînzurat de vergi, faptul că paşa de Iskenderun 
a venit să-l certe pe stăpinul lor pentru neroziile lui, 
pentru risipa şi  nechibzuinţa lui care-a stricat 
rînduielile negoţului, ca şi încercarea lui Altîn de a goni 
privitorii, încercare gata să stirnească o răzmeriţă, 
dacă Hidayet Riza Han nu s-ar fi arătat pe punte, 
crainicul lui urcat în gabie vestind că luminăţia sa vrea 
ca sfirşitul lui Zarfa să fie pildă tuturor celor care ar 
gîridi să-i urmeze faptele. Se zice că Hidayet Riza Han 
va trage Rechinul albastru la un sfert de leghe în larg 
şi-i va da foc la miezul nopţii. Oricum, după rugăciunea 
de seară, după închiderea prăvăliilor, tot Izmirul va fi la 
cheu. Zeci de bărbaţi rămîn la ospătărie. vorbind tare. 
Andreea, cipriota, iese urmată de hangiul Korais. 

— La masa de lîngă scorbură, şopteşte femeia. 

— Nu-l văd decit pe Selim, salepgiul, pe Ahmet, 
covrigarul, pe armean şi pe nu ştiu care tirîie briu. 

— i-o jur, este el. L-aş recunoaşte dintr-o mie! 
Volia se află în spatele lor. Aude totul. 

— Spune.-i-o lui kir Diego! 

— Korais, cască ochii. Ai de la mine doi ţechini de 
aur, dacă-i dai de urmă. 

— Dona Andreea, el a fugit încă de ieri de 
dimineaţă. Şi-a tăiat singur orice parima care să-l mai 


lege la cheul Izmirului, atita vreme cît stăpîneşte Altîn. 
Volia ascultă glasul hirîit al hangiului cu scîrbă şi ură. 
Tatăl ei o încredinţase fratelui său s-o crească, Korais 
era văduv, fără copii, afacerile mergeau, fata era ferită 
de pirați, de akingii, de primejdiile insulei. Avea 
paisprezece ani. La şaisprezece ani Korais voise s-o 
necinstească. L-a crestat cu jungherul, li pare rău că nu 
i l-a înfipt în git. Işi trage basmaua pe ochi şi se ia după 
femeia care duce în coş frumuseţe de rodii. Rodii 
aduse de la Torbali de furnizorii lui Korais. Le face 
semn cavalerilor s-o urmeze. Căpitanul i-a poruncit să-i 
conducă pe toţi la prăvăliile lui kir Markidis. Să-i spună 
lui kir Markidis un singur cuvînt „Libertatea*” şi să facă 
ce va spune acesta. Il cunoaşte pe kir Markidis? Cum 
să nu-l cunoască, dacă stă la patru sute de paşi de 
hanul unchiului ei?! 

— Grăbeşte-te, i-a poruncit căpitanul. Am o veste 
bună pentru tine. Femeia iese în faţa porţii caselor 
Mawogheni unde arnăuţii aşezaţi pe bancă rid sfios de 
Barba Dani pe care ţiganca tînăra cînd îl face zeu, cînd 
tap şchiop şi satir bătrîn, Volia se repede gaie asupra 
bătrînului. 

— Dă-i ce i se cuvine, că-ţi leg gura pe vecie! Nici 
apă n-ai să poţi bea, catîr bătrîn, strigă Volia... Ah, fru- 
moaso! Ah, porumbiţo! Ah, inimioară! Hai să-ţi ghi- 
cească ţiganca în palmă. De dragoste! De inimă 
albastră! 

Volia îi face cu ochiul Voicăi, Barba Dani scoate din 
brăcinar o mahmudea, o aruncă în ţărină, Voica o 
culege rizind, arnăuţii îl firitisesc pe Barba Dani c-a 
scăpat viu din ghearele ţigăncii, cei trei cavaleri ies de 
sub umbra platanului, urmărind ţigăncile care o iau la 
mijloc pe femeia cu voal. 


— Să-ţi dau cu bobii, zice Voica, venind foarte 
aproape de femeia cu ochi scăpărători, femeie înaltă, 
cu vălul mai mult scoţindu-i în evidenţă frumuseţea, 
decît ascunzîndu-i-o. Imbrăcată în şalvari stacoijii, 
purtînd papuci cusuţi cu fir de aur, o feregea violet, 
femeia este împlinită, are buzele carminate, un mers 
unduios şi leneş, aşa cum numai femeile Orientului îl 
au. Voica Ilinca îşi stăpîneşte gelozia acră şi duşmănia 
care-o simte pentru frumoasa acum încruntată şi 
grăbită. 

Cum cea numită Andreea cipriota lipăie mărunt 
tocmai pe uliţa unde sînt prăvăliile lui kir Markidis, 
Volia îi dă tircoale ca şi cînd i-ar face farmece. Văzindu- 
i pe cei trei ţigani la cîţiva zeci de paşi în urmă, o atacă 
pe cipriotă acolo unde ştie ea că sînt slabe cipriotele: 

— Să-ţi spună ţiganca unde şi-a făcut cuib porum- 
belul, şopteşte. 

Voica vede cum femeia îşi muşcă buzele. Nu 
scoate o vorbă. Grăbeşte paşii. 

— Să-ţi spună ţiganca ce ştie Korais şi nu ştii tu!, 
şopteşte Volia. 

Afurisită Volia. Femeia se albeşte. Îi apucă braţuL 

— Ce vrei să spui? 

Femeia are glas frumos, plin. Voicăi i se pare încăr- 
cat de patimă. Ce legătură să fi fost cînd va între „el” 
şi femeia care-şi muşcă buzele pînă la sînge? Şi ce 
legătură între mesajul încredinţat ei de Barba Dani şi 
gîndurile lui de astăzi şi de miine? „Mavrogheni este 
împotrivă. Are o taină zidită în konakul unde locuieşte. 
Chervanele lui vin şi pleacă mereu spre Antalya, la Ak 
Deniz — Marea Mediterană. Am un prieten ia 
fortăreață. Aştept porunci. Sint la prisacă, de cum 
sfinţeşte soarele. 

— Ce-ai auzit, răspunde Volia. 


— Cit costă taina ta? 

— Nu este taina mea. Este taina ta. Preţuieşte-o tu. 

— Cine este fata? 

— Sora mea! Vrăciţă cum nu se mai află. Leagă şi 
dezleagă de dragoste. In genunchi ţi-l aduce. 

— Nu cred. 

— Incearcă. 

— Sînteţi nişte hoaţe. 

— Am să-i vînd taina lui Korais! Hai, surioară!..: Hai 
să-i ghicim lui kir Markidis. Nu l-am mai văzut de-un 
an... 

Volia o ia de mînă pe Voica. O trage după ea. Îşi 
scoate tamburina din traistă. O bate, o zuruie, face 
cîţiva paşi de dans. Uliţa este plină de lume. Trei cotigi 
trase de măgăruşi clăpăugi. Copiii se joacă în praful 
fierbinte. Muşte mari, verzi, biziie îndirjite, zburînd 
aţiţate spre locul de unde vine mirosul de sînge al 
scaunelor măcelarilor de lîngă Bazar. 

— Dacă mă cheamă, nu te îngriji de mine, spune 
Volia... Intră cu ei la şelăria lui Markidis. Spune 
„Libertatea” şi lăsaţi-vă în voia lui... Dar are să mă 
cheme. O arde inima. O ard ficaţii. O ard ţiţişoarele. Ti- 
o spun eu. Aide toată... De cum l-a văzut... Prostuţo. Il 
iubeşti? 

— Am să-i scot ochii cu hangerul! şopteşte Voica 
Ilinca. 

Volia ride. 

— Prostuţo! Il voiai sfint pe el, care nu este decit 
căpitan? 

— Hei, fetiţo! Pe Sfînta Fecioară, eşti cam neobră- 
zată... Mă laşi să te aştept? 

— Spune-i că sînt la Andreea, cipriota... Atit 
Aşteptaţi-mă. Vin într-un suflet. 


Volia, sprintenă, mlădie, cu părul negru împletit 
într-o coadă groasă, se duce la Andreea cipriota, care-o 
aşteaptă în fata ospătăriei cu firmă albastră, înstelată. 
Voica llinca urmăreşte cum intră în curtea ospătăriei 
pe porţile larg deschise, urmînd-o pe Andreea. Apoi, 
brusc, are revelaţia firmei. Recunoaşte constelația 
Ursae majoris, vede steaua Mizar şi, alături de ea, 
strălucind auriu pe cerul acela albastru, fără nor, 
recunoaşte poziţia stelei Alcor pentru că numai steaua 
Alcor poate fi, numele hanului-ospătărie „Konakul 
înţelepţilor” nefiind altceva decit o metaforă. Surpriza îi 
aduce sîngele în obraji. 

— Ce facem, mademoiselle, întreabă drăgăstos 
baronul Am început să ne plictisim. 

— Intrăm! spune Voica şi zuruindu-şi la rîndul ei 

tamburina, urcă cele cîteva trepte de piatră care 
duc în şelăria lui kir Markidis. 


* 
x x 


Comptuarul Casei Bîrlădeanu din Izmir este plin de 
zgomotele pe care le fac baloţii descărcaţi în magazii, 
butoaiele rostogolite din harabale pe punți din grinzi, 
de strigătele harabagiilor, ale cîrcaşilor, ale slugilor, de 
nechezatul catîrilor Porţile mari sînt deschise şi pe ele 
se vintură slugile. Din stradă se aud chemările 
neguţătorilor cu derădicata, veniţi să se intereseze de 
felul mărfurilor şi de preţuri. Este o sală-prinzitor, 
aşezată în unghiul interior al clădirii, la catul întîi. Pe un 
perete este fixată o scară cu trepte înguste de lemn. 
care duce într-un fel de hulubărie, pentru că se aude 
guruitul şi uguitul porumbeilor. Prînzitorul este îngust. 


Are două ferăstruici zăbrelite spre stradă şi alte două 
spre curţi. Pe pereţii din birne atîrnă talgere mari de 
aramă bătută la Alep şi Gaziantep, chilimuri şi covoare 
de rugăciune. Pe mijlocul mesei se află trei talgere cu 
fructe: portocale, smochine, rodii şi caise timpurii. 
Catul de sus ar părea pustiu, dacă de după uşile 
închise n-ar veni bătaia îndesată a unui război şi nu s- 
ar auzi din cînd în cînd ciripitul vesel al unor glasuri de 
femei. Este taina jupanului Năstase Oalesparte, pe 
care jupineasa Olga Dragomira, verişoară, îl crede 
surghiunit întru singurătate şi  pustnicie, taină 
mărturisită de dumnealui jupanul acum doi ani la o 
escală pe care el, căpitanul, a făcut-o la Izmir. Intor- 
cîndu-se cu un chervan cu marfă din interior, de la 
Afyon, a nimerit peste o ceată de nomazi care tocmai 
uciseseră pe cel din urmă om al unei caravane. In 
caravană erau şi trei fete tocmai din Haşap, aproape 
de vechea. graniţă cu Persia, aduse spre a fi vindute la 
Izmir. Jupan Năstase Oalesparte i-a prins pe tîlhari cînd, 
descălecaţi, tăbăriseră asupra caravanei de cămile, s-o 
întoarcă spre a lua calea munţilor sălbateci. De la 
cămilarii răniţi a aflat stăpînul caravanei, Ara Hussein 
din Manisa. l-a întors mărfurile, cămilele şi oamenii 
răniţi, primind o zecime din valoarea caravanei şi în 
dar... cele trei roabe ţesătoare. Fără să fie musulman, 
pizmuindu-i pe musulmani pentru înţelegerea arătată 
de Coran părţii bărbăteşti, mai întotdeauna cu aplecare 
spre poligamie, zicîndu-şi că nu poţi necinsti locul care 
te hrăneşte dispreţuindu-i obiceiurile, jupan Năstase 
Oalesparte şi-a luat de soţii pe cele trei. ţesătoare, 
păzind cu străşnicie ca ele să nu fie văzute de nici un 
bărbat străin. Căpitanul Păcurar - rămas în travestiul 
de masalagiu - ascultă mesajul lui Barba Dani, rostit de 
Voica Ilinca. Voica Ilinca îşi spune că prînzitorul acesta 


în care s-au adunat patru ţigani şi un masalagiu, sigur 
că la alte escale ale depravatului pe care-l fulgeră cu 
privirea, a adăpostit petreceri cu hetaire, aşa cum 
auzise pe şantierul Casei că se fac de către mateloţi 
după un drum norocos. După ce repetă: „Mavrogheni 
este împotrivă. Are o taină în konakul unde locuieşte. 
Chervanele lui vin şi pleacă mereu spre Antalya, la Ak 
Deniz. Am un prieten la fortăreață. Aştept porunci. Sînt 
la prisacă de cum sfinţeşte soarele”, Voica Ilinca spune 
cu o nepăsare jucată foarte bine: 

—- Era să uit. Volia a fost chemată să-i ghicească 
Andreei cipriota, stăpină de la „Konakul înţelepţilor”. 

În aceeaşi clipă îl trece prin privirea ei verde, 
pătrunzătoare şi tăioasă. Afurisitul! Ce stăpîn este pe 
el! Nici măcar nu tresare. 

— Căpitane, spune cavalerul Jean de Mirande... 
Fratele meu Pierre te întreabă două lucruri. 

— Ascult şi, ascultîndu-vă, cavalere, mă grăbesc. 

— Grăbiţi-vă deci... După cite ştiu în antichitate au 
fost aici romanii. 

— Bizantinii, apoi romanii, apoi iarăşi bizantinii, 
apoi otomanii. 

— Romanii, ca şi bizantinii aveau bunul obicei să 
construiască apeducte şi canale de scurgere. 

— Pe Poseidon, cavalere. Nu sînt arheolog. 

— Un corsar ar trebui să fie, spune cavalerul Pierre 
de Mirande. Uriaşul care nu se remarcase pînă atunci 
decit prin muţenia sa binevoitoare... Totdeauna aceste 
canale şi apeducte slujeau în ideea vechilor arhitecţi 
două umanităţi: aceea a fortăreței şi aceea a plebei... 
Mi-ar place să văd oraşul de sus. Este în interesul mi- 
siunii ce ne-ai încredinţat-o, căpitane. 

Căpitanul Păcurar îşi înăbuşe greu ecoul dureros 
stîrnit în el de vorbele jupiniţei, atît de bine travestită 


în ţigancă incit el însuşi nu că o recunoaşte greu, dar o 
cunoaşte sub o nouă înfăţişare, cu nimic mai puţin fer- 
mecătoare decit multele înfăţişări sub care a cunoscut- 
o pînă acum. Se gîndeşte că deosebirea de vîrstă 
dintre ei a făcut să treacă prin viaţa lui destule femei a 
căror amintire, oricît de ştearsă pentru el, să fie totuşi 
o veşnică stavilă între dragostea lui şi Voica. 

— Nimic mai uşor, domnia ta, spune jupan Năstase 
Oalesparte... Urcă-te în hulubărie şi priveşte lzmirul 
după pofta inimii. 

— Mi-ar trebui hirtie, un cărbune şi fratele meu 
Jean, care să mă însoţească. 

Gazda coboară în prăvălie să aducă cele cerute. 
Baronul de Vic-Fezensac îi şopteşte ceva la ureche 
ţigăncii şi ţiganca ride cu un ris cristalin, plin de fără 
grijă. Căpitanul Păcurar îşi spune că viaţa lui s-a 
îmbogăţit într-un fel neaşteptat din clipa cînd Voica 
Ilinca” a coborit la şantier să-i fie învățăcel. Cînd intră 
în prînzitor, gazda este urmată de Carastan îmbrăcat 
de drum lung, ducîndu-şi sacul de matelot pe umăr. 

— La poruncă, spune Carastan Ochi Ager. 

— Poruncă nu. Voia ta, da! 

— Ascult, domnia ta. 

Jupan Oalesparte pune pe masă un sul de hirtie de 
China şi un cărbune de scris. De asemenea o pungă din 
piele roşie pe care o răstoarnă în faţa căpitanului. Din 
pungă se rostogolesc cîteva zeci de tuburi mici din 
alamă. Căpitanul Păcurar îi face semn lui Carastan Ochi 
Ager să se aşeze lîngă el. 

— O, la, la, şopteşte baronul la urechea trandafirie 
a ţigăncii, care privită mai atent nu are nimic din ceea 
ce aparţine unei ţigănci sadea, lipsindu-i mai ales 
funinginea care îmbibă porii celor autentice şi mirosul 
acru de fum şi de sudoare care le îmbibă 


îmbrăcămintea... lată-ne, mademoiselle, în prezenţa 
unor noi secrete ale bravului nostru căpitan. Mesajele 
prin porumbei. 

Căpitanul desface cel dintii tub, care poartă 
agăţată cu aţă o bucăţică de carton pe care scrie cifra 
1. Bileţelul este cifrat. Căpitanul viră tuburile la loc, în 
punga din piele roşie, făcînd semn celor doi fraţi de 
Mirande să urce. 

— Pe aici, spune gazda, arătînd scara. 

— Urc şi eu, spune baronul, simțind că se va 
petrece ceva foarte intim între căpitan şi gabierul lui 
principal. 

—  Rămii, jupiniţă, spune căpitanul Păcurar. 
Carastan şi eu te rugăm să rămii. 

Din hulubărie se aude un mare foşnet de aripi. Apoi 
nu se mai aude decit bătaia îndesată a războiului şi 
gîngu-ritul glasurilor de femei. 

— Cu atit mai mult cu cît am văzut steaua Alcor, 
spune Voica Ilinca. 


— Ce vezi în oglindă, întreabă Andreea, cipriota, 
stînd întinsă leneş pe divanul jos, acoperit cu o cergă 
mare, flocoasă, din păr de capră vopsită în albastrul 
curat egeean. 

Divanul este aşezat pe peretele din fund al 
birfelniţei, un fel de loggia cu geamlic, sprijinit pe 
grinzi, ieşit la catul întîi cu trei braţe deasupra uliţei, 
avind vedere în tot lungul ei, ca şi în curtea ospătăriei 
acoperită în întregime de coroana seculară a unui 
cedru uriaş. Cipriota şi-a scos vălul şi feregeaua. Este o 
femeie la aproape 30 de ani, în plină frumuseţe. 


Desprins din ace, părul negru, vălurit uşor îi curge larg 
pe umeri, învăluind-o pînă la mijloc. Poartă o bluză 
străvezie de Moşul sub care Volia îi vede sînii cărnoşi, 
ascuţiţi. Are unghiile lungi, date cu lac roşu, braţul în 
care-şi sprijină capul este rotund şi alb, lăsînd să se 
vadă vinele albăstrii sub pielea catifelată. Are gene 
lungi, rimelate şi Volia îşi spune că afurisitul de căpitan 
are să-i măniînce inimioara surorii ei, dacă în fiecare 
port va fi lăsat o asemenea ibovnică înfocată şi 
înverşunată. Volia suflă uşor deasupra oglinzii ovale, cu 
miîner şi ramă de fildeş, aburind-o. 

— O corabie, şopteşte Volia, închide ochii nu fără 
să fi văzut cum cipriota îşi duce la piept mîna în care 
prefira un şirag de chihlimbar. 

Volia boscorodeşte un descintec de ciumă în 
greaca din insule, fără să lase să-i scape nici un 
cuvinţel care ar putea fi înţeles. 

— Dumnezeule! 

— Taci! Ţine-ţi răsuflarea! Nu-mi alunga duhul care 
mă iubeşte. Taaci!... Ascultă! Cu inima! Cu trupul! Cu 
buricul... Cu umerii! Cu sfircul! Cu buzele! Cu ce i-ai 
dat să te iubească! Să nu te uite! Să plece ca să se în- 
toarcă! înnodat! Legat!... Taci! Văd! Oacheş! Ochiul 
şoimului! Este el! A fost! Uite-l! Se-ntoarce! Miftlini! Un 
han! Ce caută Korais la han? Se luptă. Un leu dezlăn- 
tuit. Corabia. Altă corabie. Corabia lui varsă foc. Diavoli 
cu limbi de foc Este el diavolul. Pentru că judecă. 
Pentru că spînzură. Pentru că ride de moarte. Ah! Ce 
duh necurat bintuie casele tale?... Ce duh necurat îmi 
tulbură oglinda? Vederea? întrupările din răsuflet? Din 
gînd? Din faptă? 

Volia auzise paşii uşor, furişi. Auzise scîrţiitul unei 
trepte. Andreea este albă. Pierită. În arcada birfelniţei 
se arată un bărbat îmbrăcat după moda venețiană, pe 


jumătate neguţător, pe jumătate matelot. Voinic, cu 
plete roşcate, bărbierit proaspăt, cu nasul strivit, lucru 
care-i uriţeşte chipul frumos, smolit, aspru, pe care 
ochii albaştri îl fac aproape luminos. 

— i-am poruncit să nu bagi pe nimeni în casă, 
Andreea, spune omul în italiană. 

Femeia nu-i răspunde. Se ridică uşor, cu mişcări 
prelinse, unduitoare. 

— Ţine un ţechin, fetiţo... Dacă-l vrei şi pe al 
doilea, vino diseară, cînd asfinţeşte soarele. Atunci don 
Diego petrece cu Altîn Yusuf paşa şi noi putem sta de 
vorbă liniştite. 

Andreea spune în italiană, fără să se întoarcă spre 
bărbat: 

— leşi! Cînd ai să-ţi arunci în mare cu vin tul ăsta 
blestemat „poruncă” să-mi baţi la uşă... leşi pînă... 

Cu o mişcare fulgerătoare - Andreea apucă talgerul 
de aramă de pe măsuţa de abanos încrustat cu fildeş 
aşezată la capul divanului şi îi aruncă spre bărbatul 
care prinde talgerul din zbor, fără măcar să clintească. 

— Se zice că la noapte Hidayet Riza Han va da 
izmirenilor un spectacol cu artificii. Daca o vrei, vom 
merge în port. 

— Dacă o vreau, am să te chem! 

Bărbatul iese fără să-i arunce ţigăncii măcar o pri- 
vire. Andreea scoate dintr-un „cassone” o besactea şi 
din besactea un ţechin de aur. 

— Nu încerca să intri aici cu ţiganii tăi, spune An- 
dreea. Oricît ai fi de vrăjitoare. 

— Sînt vrăjitoare, nu hoaţă, femeie! 

Andreea cipriota are un spasm dureros al buzelor. 
Vine lîngă Volia. Îi vîră ţechinul în sîn. 

— Ai să vii? 

— Dacă duhul se va întoarce, da. Cum o vei şti? 


— Chemiîndu-l în somn! 

— Iţi găsesc un pat unde să dormi. 

— Proasto!... Ca să-l chem trebuie să mă iubească 
pămîntul. Şi iarba. Şi vintul. Andreea îşi fringe mîinile. 

— Bine. Să mergem. 

O conduce pe Volia printr-o odaie mare, plină de 
divane şi perne, plutind într-o semiumbră moale şi cati- 
felată. O uşă. O scară de lemn. Un coridor. Altă uşă 
care se deschide într-o livadă de migdali. Andreea 
urmează malul unui şanţ de irigație în care şopoteşte o 
apă limpede şi veselă. Zidul livezii este înalt. În zid o 
portiţă ferecată cu un miner rotund din bronz, pe care 
este prins un ciocan tot din bronz. Nu departe de 
ciocan, un talger de aramă. Cipriota deschide portiţa 
cu o cheie mare, agăţată de uşă. li arată minerul care 
are o dublură pe partea dinspre uliţă a portiţei. 

— Il răsuceşti de trei ori, spune femeia. 

Răsuceşte minerul. Ciocanul loveşte talgerul care 
scoate un sunet plăcut de gong. Cînd iese în uliţă, Volia 
vede că se află în stînga prăvăliilor lui kir Markidis. Fie 
că este sau nu privită de Andreea, cel mai cuminte 
este s-o ia către Konak meydani şi să între la kir 
Markidis, trecînd prin grădinile celor trei mărgelari 
turci, vecinii şelarului. Se apropie ora amiezii. Şi a 
căldurii. Uliţa s-a golit. Volia simte că este privită. 
Merge agale, aude cum cineva iese din curtea 
ospătăriei, trece leneş prin faţa celor trei dughene ale 
mărgelarilor care moţăie pe praguri, prăjinile cu 
mărgele sînt proptite între ramurile unui smochin, se 
opreşte, neguţătorul sare ca ars vînturîndu-şi bătătorul 
de muşte, Volia îi arata cotul şi, rizînd, trece mai 
departe. Grădinile sînt de fapt nişte paragini pline de 
ciulini, smochini bătrîni, pe jumătate uscați, cîteva 
straturi amărite de bame şi de pătlăgele vinete. Volia 


îşi aşterne traista la rădăcina unui smochin. Îşi scoate 
ţechinul din sîn. Se uită la el. Înainte de a se întinde la 
umbră, vede un băieţaş care se apără cu înverşunare 
de muşte. Băieţaşul ţupăie în praf. Vine pitiş pînă lîngă 
gardul din mărăcini plin de spărturi prin care trecuse 
ea şi, după o clipă, o zbugheşte înapoi. In aceeaşi clipă 
Volia se ridică şi trece iute în fundul grădinii. 


* 
x x 


Prînzitorul comptuarului Casei Bîrlădeanu pare o 
sală solemnă în care se ține un consiliu de război. 
Cavalerul Jean de Mirande admiră capacitatea 
căpitanului său de a da unor acte de viață acea 
solemnitate care le conferă, dacă nu grandoare, măcar 
o oarecare măreție, umanizîndu-le în acelaşi timp. 

— Am ascultat toate rapoartele. Mulţumesc, 
Volia... Am ascultat cu atenție ipotezele voastre, 
cavalere Pierre de Mirande. lată care sînt gîndurile 
mele față de tot ce-am auzit aici. Faţă de cîtimea de 
adevăr culeasă prin ochii voştri. 

— Întîi. Volia, vrei să te măriţi cu Carastan? 

Volia îşi duce mîinile la gură. Carastan rămîne 
nemişcat, albindu-se. 

— Dacă da, atunci Libertatea vă face dar de nuntă 
doi catîri, o haraba, zece capre şi 50 de ţechini, o casă, 
o livadă cu măslini de 10 prăjini şi... 

— O hulubărie din partea mea, spune jupan 
Năstase Oalesparte. A i 

Volia se repede la Voica. Ingenunche. Işi culcă 
obrazul în poala ei. 

— Mă desparţi de mare, căpitane? întreabă cu glas 
mort Carastan. 


— Te logodesc cu domnul şi stăpinul nostru al 
tuturor. Cîndva trebuia să te desparţi. 

Voica Ilinca ascultă halucinată glasul sever al 
căpitanului desenînd aspru destinele unor oameni care 
abia se cunosc, hărăzindu-le un viitor comun dintr-un 
trecut necunoscut. La trei ceasuri depărtare de aici 
este o casă a Voievodului, slujită de un binecredincios 
al său care trage să moară. Ei vor trebui să se 
înstăpineaseă acolo ca nepoţii muribundului, Volia fiind 
soţia nepotului şi deschizînd han. dacă le este voia, 
plugărind şi veghind să împlinească voia stăpînului. 

— Se vede marea? 

— Nu se vede, spune Oalesparte. Carastan îşi 
pleacă fruntea. 

— O vei vedea în ochii mei, spune Volia, se ridică, 
ocoleşte masa cu un mers plin de graţie şi se opreşte 
în faţa lui Carastan... - Haide. În Lesbos este obiceiul 
ca bărbaţii să-şi peţească iubitele. Ori să le fure. La voi 
este altfel? 

Voica llinca simte chemarea sălbatică pe care 
Carastan o trimite Mării. Aude valurile pe care le aude 
Carastan, aude vintul, aude sciîrțiitul catargelor, vede 
amurgurile şi răsăriturile, aşa cum le-a văzut Carastan 
legănat în gabie, apoi un flux puternic, plin de o dulce 
chemare se amestecă hi chemarea mării şi Voica llinca 
înţelege că este chemarea din ce în ce mai 
ademenitoare a femeii. Niciodată nu s-a gîndit că 
femeia şi marea pot fi rivale. Are un spasm dureros al 
inimii. Urmăreşte cu ochii mari lupta care se dă în 
Carastan. O vede pe Volia întinzindu-i mîna. Vede 
palma mare. arsă de soare a bărbatului mistuind mîna 
mică a femeii. Căpitanul se ridică în picioare. Fără nici 
o vorbă toţi cei aflaţi de faţă se orînduiesc într-o 
formaţie stranie. Atrasă de o forţă nevăzută, Voica 


linca se duce lîngă căpitan. Cavalerii se aşază în 
spatele lor. Jupanul Năstase Oalesparte ridică un covor 
de rugăciune în spatele căruia este virită într-o firidă o 
icoană a Maicii Domnului cu Pruncul, ferecată în argint. 
Cei doi miri, atît de straniu miri, îngenunche. Căpitanul 
le dă binecuviîntarea în virtutea dreptului 
atotputerniciei pe care o are la bord. Volia izbucneşte 
în plins. Se ridică. O îmbrăţişează pe Voica. Se ascunde 
la pieptul ei. Îi zice soră şi naşă. Carastan este şi uluit, 
şi limede, şi hotărît. 

— Poruncă, domnia ta! 

— Nu ştiu ce este fericirea, ochiul meu ager şi 
scutul meu credincios - spune căpitanul; dar ţi-o 
doresc împreună cu veghea şi neuitarea. Bucură-te de 
darurile Domnului nostru care fac dintr-un matelot 
pribeag, un soldat bogat. Bucură-te de harurile femeii 
tale şi ocroteşte-o. De rest, are grijă jupan Năstase. 

— Cînd porunceşti să plecăm? 

— Acum. 

Cu un gest brusc, căpitanul îl îmbrăţişează pe 
Carastan. 

— Sînt micşorat fără tine, îi spune. Dar acolo vei 
sluji mai bine. Veghează. Eşti înconjurat de duşmani. 
Prietenii sînt puţini şi departe. 

Volia rîde şi plinge, scăldînd-o în lacrimi pe Voica 
Ilinca. 

— Steaua mea ai fost tu, surioară. Steaua, norocul 
şi viaţa. Fii binecuvîntată. Apoi, dintr-o dată stăpină pe 
ea, şoptindu-i la ureche. 

— Du-te la Andreea. Îl iubeşte cu patimă. 
Dezleagă-l. Îi strecoară în mînă un tub din lemn. 

— la-l. Are puterea să adoarmă, fără să vatăme. 
Este arma mea cea mai de preţ. O picătură pentru 


somnie. Două pentru somn. Cinci pentru veşnicie şi 
uitare. 

Voica llinca bagă de seamă cum numai într-un 
răstimp scurt, Volia, Femeia, a şi trecut de la starea de 
nesiguranţă a pribegiei, la starea de stăpină. Mai întîi 
de stăpină a unui bărbat care i-a plăcut de cum l-a 
văzut. Fiecare mişcare, fiecare gest este o luare în 
stăpinire a bărbatului încă năuc de schimbarea 
neaşteptată despre care, se vede, nu-şi poate face încă 
nici o imagine. Volia da. Şoptindu-i la ureche cum să 
ajungă la Andreea, ce i-a spus ea cipriotei, ce nadă i-a 
aruncat, Volia vorbeşte despre căsuţa aceea 
necunoscută pe care o va face şi han, ştie ea cum se 
cîştigă ţechinii, mai ales dacă are de unde cumpăra 
mărfurile cu derădicata. Ochii îi strălucesc, îşi scoate 
basmaua, îşi despleteşte coada scuturîndu-şi coama de 
abanos şi, cînd se aude huruitul unei harabale, înainte 
ca jupan Năstase Oalesparte să spună: „mergem”, se 
duce la căpitan şi-i sărută dreapta. 

— Pot trece pe la corabie? întreabă Carastan. 

— Nu! Dumnezeu cu tine. frate al meu! 

Omul îşi ridică sacul şi iese pe urma soţiei lui 
necunoscute. În prînzitor se înstăpîneşte o linişte 
nefirească. 

— Ce spuneaţi de aplecarea romanilor spre 
arhitectură şi de ştiinţa lor în a fi edili, domnule cavaler 
Pierre de Mirande, întreabă căpitanul cu glas uşor 
răguşit, stăpînindu-se, ca şi cînd plecarea lui Carastan 
l-ar fi golit într-un fel neaşteptat de el însuşi. 


* 

Voica Ilinca îl ascultă cu luare aminte pe Pierre (nu 
se arătase pînă atunci a fi un erudit) cocoţată pe o 
grindă a hulubăriei, care de fapt nu este numai o 
hulubărie, este un pod ciudat, cu trei turnuri din lemn. 
Unul cu vedere spre mare. Altul cu vedere spre văile 
largi care duc la Manisa şi la Seidikoy. Această zisă 
hulubărie este un turn împărţit în două caturi, cel de 
jos o hulubărie, plin de pene, de găinaţ şi de cuiburi în 
care piuie puii golaşi, cel de sus, la care se urcă pe o 
scară din fustei, un observator duşumit, avînd pusă pe 
un trepied din lemn o lunetă puternică. Porumbeii 
obişnuiţi se vede treaba cu umbletul oamenilor, sau al 
unui singur om, ies şi intră în hulubăria de la catul de 
jos al turnului, uguind, foindu-se şi înfoindu-se. Este 
acoperirea pentru cealaltă hulubărie, aflată în turnul cu 
vederea spre interiorul continentului” aşezată tot în 
catul de jos al acestuia, una mult mai mtcă, a porum- 
beilor călători. Căpitanul Radu Nanu Păcurar ştie că a 
dat cea mai bună strajă releului de porumbei călători 
întemeiat cu atita grijă de către Casa Salvaresso în 
favoarea ei şi a partidei constantinopolitane pe care o 
serveşte. Porumbeii pleacă de la Istanbul la Bursa, 
capitala veche şi sacră a imperiului. Aici este hulubăria 
lui Altan Akat, un neguţător de covoare care-şi are 
ţesătoriile nu departe de moscheea lldirim Bayazid, 
unul din puternicii partidei lui Sinan. Altan copiază 
mesajele în trei, legîndu-le la trei dintre curierii Bursa- 
Sindirgi, drum greu, plin de pericole din pricina şoimilor 
şi a păsărilor de pradă. Aici se află hulubăria lui 
Filipidis, giuvaergiul, rudă îndepărtată şi tăinuită cu 
Ferhat paşa. Curierul Sindirgi-lzmir n-ar mai trebui să 
facă nici o escală. Pentru a preveni o trădare sau o 
cădere a susținătorilor Casei din Izmir, Giulio Salva- 
resso, patronul Casei, a fundat o escală-cheie la Beli, 


două ceasuri de mers călare la nord de Izmir. Dacă se 
întîmplă ceva în capitala vilaietului, hulubarul de la 
Beli, vestit printr-un porumbel negru, opreşte releul 
aici, aducind mesajele el însuşi la un derviş bătrîn, 
Necmi, omul despre cane nu se poate şti nimic. Necmi 
are o casă de lut, undeva, spre livezile dinspre poalele 
munţilor, în mahala. Iglisia ştie că Necmi a fost ienicer 
şi că, trăind ca un sărac, este foarte bogat, avind 
capital în toate Casele de comerţ, în ţesătorii, în rişniţe, 
în presele de ulei de migdale şi că, o dată pe an, face 
un pelerinaj la Bursa, la mormîntul lui Bayazid, unde se 
întîlneşte cu alţi dervişi - foşti ieniceri - din Istanbul şi 
marile garnizoane de ieniceri din Anatolia. 

Releul a fost descoperit de Mihail, înainte de a urca 
tn scaunul Ţării Româneşti prin sultana valide, fostă 
amantă a lui Petre Cercel. Iglisia a făcut restul. El i-a 
trimes acolo pe Carastan şi pe Volia. Jupanul Năstase 
Oalesparte se va duce la Beli peste două zile spre a-l 
învăţa pe Carastan meseria de hulubar. dacă cumva 
moş Ghindă nu o va putea face. De la Beli, moş Ghindă 
trimite doi porumbei-curieri; Unul învăţat la Izmir, din 
cei patru aduşi de un necunoscut. După trei ceasuri, un 
al doilea, crescut şi învăţat de jupan Năstase. Acesta 
aduce suretul-copia mesajului făcută de moş Ghinadă. 
De trei ani Casa Salvaresso nu şi-a schimbat cheia 
cifrului. Înseamnă că stăpiînii Casei sînt siguri de buna 
întocmire şi de păstrarea tainei. Pentru a nu păţi ce 
pate Casa Salvaresso, Casa Birlădeanu nu şi-a 
temeinicit un releu de porumbei călători. Se 
mulţumeşte sa ştie prin jupan Năstase, care îi conduce 
afacerile după ce vrea, după ce poate şi după cum 
acţionează (Casa  Salvaresso. Acum lucrurile se 
complică. Politica a trecut înaintea afacerilor. 


— Nu vreau să vă încarc memoria, căpitane, spune 
cavalerul Pierre de Mirande. Am studiat de aici - o 
perspectivă minunată asupra lzmirului - vă asigur, 
culoarea ierburilor şi a vegetației din această parte a 
oraşului. Mi se pare că, deocamdată, vă interesează 
această parte de oraş. Ei bine, doamnelor şi domnilor... 
Dintr-o dată, tăcutul Pierre are un aer doctoral, care o 
face pe Voica Ilinca să pufnească în ris şi să spună: 

— Doamnă ţigancă, domnilor ţigani şi domnule 
masalagiu, salvindu-l de ridicol pe Pierre, care-i 
mulţumeşte cu o înclinare a capului. 

Deci Pierre îi demonstrează „lui” cum konakul 
Mavrogheni este unit foarte de curînd, poate nici de doi 
ani, cu grădinile din spatele clădirilor aflate peste drum 
de şelă-rie, printr-un şanţ subteran care dublează 
canalul de irigație, lucru vizibil după nuanţa mai palidă 
a ierburilor prea de curînd înrădăcinate, sau care s-au 
prins într-un sol cu prea multă piatră. Voica Ilinca simte 
o mare uşurare din clipa plecării Voliei. N-ar putea 
spune că n-a gelozit-o puţin pentru felul ei liber de a se 
purta. Pentru felul cum îl privea în ochi pe căpitan, 
pentru agerimea şi iscusinţa ei. pentru felul cum îşi 
jucase rolul de pribeagă, de ţigancă şi de. vrăciţă. Nu 
că s-ar fi temut de Volia, dar ceva din Volia o umbrea 
pe Voica. Fiind două, privirile se împăr-ţeau. Domnia ei 
la bord era ştirbită. Pe urmă Volia o iscodise pe 
cipriotă, ea fusese doar un mesager între Barba Dani şi 
căpitan. Volia găsise o potecă, ea dusese nişte vorbe. 
Este cu mare băgare de seamă la ce spune Pierre, 
pentru că întrezăreşte, un fel de fortăreață care 
înconjoară în această parte  comptuarul Casei 
Bîrlădeanu, fortăreață avind drept bastioane konakul 
Mavrogheni şi hanul-ospătărie. „Konakul înţelepţilor”. 


Dacă Pierre are dreptate, atunci ea trebuie diseară s-o 
vadă pe Andreea şi să-i smulgă taina. 

— Domnilor, spune căpitanul care pe tot timpul cît 
Pierre vorbise, cercetase locurile prin luneta telescop 
aşezată în mijlocul turnului, astfel încît soarele să nu se 
reflecte pe lentile. Cred că singura soluţie aici este ca 
dintr-o singură mişcare să schimbăm conducerea 
vilaietului, anulînd în acelaşi timp reţeaua „Sarazinilor 
roşii”. 

— O, la, la, face baronul Louis de Vic-Fezensac! 
lată, mademoiselle, un mod de a rezolva lucrurile cu 
totul vrednic de noua noastră identitate. Căpitane, abia 
de la acest gînd, contează te rog mie la sută pe cel 
care sînt prea onoratul tău soldat. 


/ 


Între ora 12 şi ora 5 post meridian în ziua de 25 
mai 1596 căpitanul Radu Nanu Păcurar îşi întocmise 
planul prin care voia, ca, dintr-o singură lovitură, să 
treacă vilaietul Izmir într-un fel de vasalitate faţă de 
vilaietul Iskenderun, deschizînd astfel o bază sigură a 
răzmeritei tuturor nemulţumiţilor din Anatolia şi 
vilaietele Orientului Apropiat. Activi în spatele oştirii de 
Rumelia care se pregăteşte să invadeze [ara 
Românească şi Transilvania, nemulţumiţii sub flamura 
vechii credinţe ridicată de Hidayet ar însemna o 
primejdie mortală pentru foarte tînărul sultan, silindu-l 
ori să-şi împartă oştirea în două şi să lupte pe două 
fronturi, ori să dea răgaz Ţării Româneşti şi Europei, 
pînă se va înfrunta cu vilaietele asiatice nesupuse. 
Voievodul i-a spus: „fiecare zi de răgaz pe care o cîştig 


este un har de la Dumnezeu”. Jupan Năstase Oale- 
sparte spusese: „Dăruieşte-i-l pe Altîn lui Hidayet, 
adăugindu-l pe Suleyman, asta va da afacerii o culoare 
legală. Pîrile, mărturiile, hotărîrea cadiului vor ajunge 
la Istanbul după ce lui Altîn îi va fi căzut capul. Pînă să 
aleagă sultanul pe cineva, îl vom înstăpîni pe 
Epumbener. Epumbener este spahiu. Are _ timaruri 
bogate în interior. Va ţine drumurile de negoţ, va ţine 
Izmirul deschis navelor, îl va apăra de pirați. Cînd vor 
veni trimişii sultanului să judece, mulţimea şi 
neguţătorii îl vor slăvi pe Epumbener, hulindu-l pe cel 
dispărut. „Morţii n-au cîştig de cauză în fata divanului 
celor vii”... Baronul făcuse un drum la Iskenderun ca 
ţigan, intorcîndu-se la prăvălii prin mulţimea care se 
adunase din nou la cheu. Hidayet Riza Han este gata 
să împlinească partea ce-i revine din planul comunicat 
de baron. l-a răspuns prin baron că însuşi se gîndise 
să-l atragă pe Altîn la navă; dar că oameni de credinţă 
l-au vestit că Altîn îşi ia toate măsurile să-l prindă pe 
Hidayet la uscat. Că pregăteşte o serbare la care-l va 
pofti pe Hidayet. Se pare că, ori vrea să-l otrăvească, 
ori vrea să-l ucidă prin sugrumătorii fortăreței, aşa că, 
el, Hidayet, crede că planul căpitanului este mai bun 
decit al său. Cu un ceas înainte de răsăritul soarelui va 
fi cu /skenderun la o bătaie de săgeată de fortăreață. 
Dacă va vedea semnul convenit, va trimite barca la 
cheul fortăreţii. Dacă nu, se va întoarce la locul de 
acostare. „Jocul de artificii” va avea loc la două ceasuri 
după apusul soarelui. 

Jupan Năstase Oalesparte îl vestise pe „Cel Drept” 
că „Delfinul” nu poate veni să i se închine. „Cel Drept” 
este omul de legătură cu lglisia, aici, la Smirna, unde 
ştie că se află unul dintre Magi. Potrivindu-şi faptele pe 
măsura veacurilor, lIglisia s-ar putea să nu-i 


încuviinţeze planul. După ce-a coborit de la pic 
pavilionul sultanului, nu vede de ce-ar păstra acolo 
pavilionul unei puteri oculte, mai presus decit puterea 
lui. Razele aurii ale soarelui căzut în cel din urmă 
pătrar al zilei umple odaia cu o lumină străvezie, 
irizată. Căpitanul Păcurar îşi schimbă travestiul. Gazda 
i-a. adus un costum de bulucbaşă de ieniceri cu tot 
tacimul: cucă, iatagan, brîu, hanger. Cei trei cavaleri 
dorm în odaia de oaspeţi a comptuarului. Voica Ilinca... 

— M-ai chemat, căpitane? 

Căpitanul îşi încingea iataganul cînd uşa se 
întredeschide şi intră jupiîniţa. 

— În gînd, jupîniţă. Pofteşte. Sînt gata. Leagă-mi 
rogu-te basmaua asta peste ochiul stîng. 

Voica Ilinca îi leagă basmaua. Are o clipă de 
pierdere cînd să-i facă nodul. 

— De ce şovăi? Te temi! Ai încă vreme să te întorci 
la corabie. Dacă noi vom pieri, poţi să te întorci la 
Istanbul. Barba Gore îţi va fi mai supus decit îmi este 
supus mie. 

Se întoarce pe călciie: 

— ţi tremură mîna? spune aproape în şoaptă, 
apucîndu-i încheieturile pe care Voica Ilinca şi le simte 
înlănţuite cu o forţă blindă şi în acelaşi timp 
necruțătoare. 

— Bagă de seamă... Nu sînt Andreea... Cînd muşc, 
otrăvesc! 

lî priveşte în lumini. 

— Oho, spune cu un zîmbet rece... Andreea zici? 
Andreea cipriota, cred. lată, jupîniţă, că abia te-ai 
ambarcat şi vrei să te faci stăpină pe tainele mele. 

— Sînt. 

— O crezi. 

— Sînt, îţi zic. 


— Dacă nu te-aş şti de cînd îţi ştergeai nasul în 
poala fustei, ti-aş zice viperă. 

— Zi-mi viperă. Mai bine decit... 

— Decit?... 

Voica llinca simte sîngele urcîndu-i în obraz. Nu 
pentru asta venise aici. Era în prînzitor. Aţipise cu 
capul pe masă. L-a auzit bodogănind. Scăpase ceva pe 
jos. Apoi spusese: Voică. Ori nu spusese. Dar ea auzise. 

— De ce m-ai chemat? 

— Să aflu totul, cu de-amănuntul. Să-mi spui de 
unde o cunoşti pe Andreea. Unde ai văzut-o pe 
Andreea? 

Voica Ilinca simte o gheară sfişiindu-i beregata. 

— Găseşteţi-o singur, şuieră. 

Cu acelaşi gest fulgerător, “el” îi prinde umerii, ti 
apropie trupul de el. O spaimă dulce, o leşuială plină 
de farmec, o ură nebună amestecată cu frica de a nu-i 
da drumul o copleşesc. 

— Nebuno! De o mie de ori nebuno! Te pierzi, mă 
pierzi, ne pierzi pe toţi din... 

— Din ce, corsar de tavernă şi harem ce eşti? 

— Am să te - arunc în lanţuri, spune şi o scutură 
zdravân... Zărghito! 

Voica pufneşte în ris. Ride şi el. 

— Ascult. 

— Am văzut-o eu la hanul lui Korais. Am văzut-o 
cum te-a recunoscut. Am simtit-o că te-a recunoscut. 
Pe urmă Volia i-a ghicit în oglindă. 

— Unde? 

— La ea acasă... Acolo unde te-ai uitat cu luneta şi 
n-ai văzut-o. Acolo unde zici că este bastionul cel mai 
puternic al duşmanilor noştri. 

— „Konakul înţelepţilor”?! 

— Acolo! 


— Dumnezeule mare, dar asta schimbă totul, 
jupîniţă ţigăncuşă!... Andreea acolo? Spune-mi totul, 
acest tot putînd schimba totul! 

Voica îi povesteşte tot ce i-a povestit Volia. 

— Deci don Diego al Casei Orseolo, care a dat dogi 
favorabili înaltei Porţi petrece cu Altîn... Oare numai 
petrece? Jupiîniţă-ţigăncuşă, cred că într-un fel Andreea 
este însăşi providenţa. lată ce te rog să îndeplineşti 
cuvînt cu cuvint... 


Baronul Louis de Vic-Fezensac a mai făcut un drum 
la cheu, de data asta la nava /mbît, unde a găsit doi 
ţigani tocmindu-se aprig cu Barba Gore pentru nişte 
semicercuri de bronz şi nişte piroane din acelaşi 
material. Văzîndu-l, ţiganii au tăbărit asupra lui luîndu-l 
drept martor că sînt jefuiţi de tilharul de secund. 
Baronul le-a făcut semn că este mut, i-a arătat 
căldăruşă lui Barba Gore, Barba Gore a intrat în joc 
împreună cu don Pedro Perez de Hispaniola-Figuera 
care, cîntărind piesele în mină, iradia de fericire. 
Baronul trimis la bucătărie i-a transmis lui Paparnarkos 
ordinul căpitanului. La asfinţit să fie cu patru oameni 
îmbrăcaţi în straiele lor de mateloţi la prisaca lui Barba 
Dani. Săbiile de abordaj, laţurile, parimele subţiri şi 
ghearele de pisică să fie aduse în traiste, ca şi pilele, 
micile lame de fierăstrău şi tot ce se cuvine pentru a 
forţa o uşă sau a face să sară un zăvor. În vreme ce pe 
punte ţiganii adevăraţi îşi beau vinul cedat de Barba 
Gore după o tocmeală cumplită, falsul ţigan trecut în 
cabina echipajului la prova şi-a schimbat travestiul pe 


propriul lui costum de matelot. Cheul vuia de mulţimea 
ieşită în priveală la Rechinul albastru, aşa că grupul de 
mateloţi şi ţiganii autentici coborînd schela la uscat n-a 
atras atenţia celor două iscoade ale agiei portului care 
vegheau nava hribii. Paparnarkos s-a dovedit un bun 
cunoscător al Izmirului. Înainte de asfinţitul soarelui, 
după ce glasurile de stentor ale hogilor s-au topit în 
pulberea de aur greu care Învăluise oraşul, grupul de 
mateloţi a ajuns la o livadă de migdali, un petec mare 
de verdeață, undeva, în partea de jos a oraşului 
propriu-zis, nu departe de casele Mavragheni. Sub 
migdali sînt aşezaţi stupi din nuiele lipiţi cu pămînt. 
Este o căsuţă mică, albă, cu olane roşii, prin faţa căreia 
trece un şanţ de irigație, un pilc de yasmini de un 
verde bătînd spre negru, un strat de lalele roşii şi, într- 
un fotoliu cuprinzător, împletit din răchită, picoteşte 
bătrînul pe care Voica Ilinca l-a asemuit lui Homer. 
Cîteva albine întirziate se plimbă prin barba şi pletele 
bătrînului cu picior de lemn, pe obrajii şi pleoapele lui 
solzoase. Baronul Louis de Vic-Fezensac se întreabă 
dacă nu cumva a fi fericit înseamnă să moţăi într-un 
fotoliu din răchită, ascultînd şoaptele apei, ale vîntului, 
foşnetul migdalilor, să te cufunzi în aromele florilor şi 
să fii confidentul albinelor... 

— Vă aşteptam, spune  bătrinul. Haide, 
Paparnarkos. Inhamă-l pe Bayazid la cotigă şi să 
mergem. 

Baronul constată că Bayazid este un măgar alb, 
ceea ce confirmă observaţii mai vechi referitoare la 
obiceiul celor cuceriţi de a boteza animalele cu numele 
ilustre ale cuceritorilor; că în cotigă sînt cîteva unelte 
de grădinărie şi trei panere cu salate verzi, ceapă 
verde şi praz şi că, fără nici o vorbă, mateloţii înhamă 
măgarul, înhaţă uneltele, deschid porţile şi scot cotiga 


în uliţa prăfoasă şi pustie, dacă ici. colo nu s-ar vedea 
citeva babe stind turceşte pe ţoluri de cîrpă şi 
vorbindu-şi la ureche. 


— A venit vremea, preafericitule, să-ţi arăţi 
adevărata fată. Ţi-ai ascuns-o cu agerime în lumea 
fabuloasă a serbărilor. Cei apropiaţi, supușii, împăratul, 
te cred puţin nebun, puţin leneş, puţin astronom. 
Marele vizir nu vede în tine un rival. Nici ceilalţi 
dregători. Ai înţeles că singura putere reală este aurul. 
Că singura forţă care te 8usţine este a străinilor. A 
renegaţilor. Numai ei pot să stringă frîul pînă cînd 
vilaietul îşi aduce avuţiile în haznalele tale. Singura 
prietenie este interesul. Străinii au acelaşi interes cu 
tine. Aurul. Şi prin el, puterea. A bătut cel de al doilea 
ceas al puterii tale. 

— Pe Allah! Numeşte-l! 

— Printr-o pildă. Într-o zi, tiranul din Corint i-a cerut 
tiranului din Milet sfaturi în legătură cu guvernămiîntul. 
Se plimbau alene pe un drumeag care şerpuia printre 
lanuri aurii de grîu. Fără să spună un cuvint, tiranul din 
Milet şi-a scos sabia, retezind cu o lovitură largă 
spicele de grîu care erau mai înalte decit celelalte. 

— Care sînt aici acele spice de grîu, Diego? 

— Epumbener, căpătenia spahiilor galbeni şi a 
timarioţilor mai întîi. Al doilea... 

— Să rămiînem la Epumbener... Ce vină îi găseşti? 
Este viteaz... 

— Prea viteaz ca timarioţii să nu-i cînte isprăvile, 
umbrindu-ţi faptele de arme. 

— Este cinstit. 


— Pentru cinstea lui merită laţul de mătase. O 
scoate prea mult în vederea ceauşilor imperiali. O 
dovedeşte prea mult în divanul tău. Ca şi milostenia 
lui. Ca şi felul cum zeciuieste. Ca şi simbriile pe care le 
plăteşte cărvănarilor lui. Ca şi medresele pe care le 
zideşte, ca şi învățații pe care-i adună la Manisa, 
încercînd să ridice oraşul deasupra Izmirului. 

— Mai curînd ar merita laude, decit laţul. 

— Laudele astea, care răsună în tot vilaietul, îţi 
sapă mormîntul. 

— Pe al tău nu? 

— Mai adînc decit al tău! Epumbener ţine la legea 
veche. Asta îl face iubit de dervişi. Urăşte străinii, ştiind 
că două treimi din comerţ stă în mîinile noastre. El vrea 
ca  timarioţii să neguţeze direct cu Casele şi 
Companiile, fără noi. 

— Care noi, Diego? 

— Tu î Eu! Ulus! Casa Salvaresso, la care ai - aici la 
Izmir - cinci părţi negociabile din zece. 

— Mi-a plăcut pilda cu cei doi tirani. Mai ales mi-a 
plăcut tiranul din Milet. Un adevărat înţelept. Altceva? 

— Sînt sigur că blestematul căpitan al Casei 
Bîrlădeanu este cel care l-a răpus pe Zarfa. Zarfa îţi 
aducea un venit de cinci pungi de aur pe an. 

— De unde-o ştii că este căpitanul şi nu Hidayet? 

— Am studiat coca lui /skenderun. Este un caic 
vechi care nu poate naviga cu iuţeala Rechinului 
albastru. Răscumpără nava de la Hidayet... In zece zile 
fac din ea cea mai iute corabie din Egeea. 

— Dacă Hidayet vine la serbarea pe care-o dau în 
cinstea lui şi a prietenului său Epumbener bey, miine 
seară, am să-l rog smerit să-mi primească 
răscumpărarea... Cit să-i dau? 

— Merită trei mii de ţechini. Oferă-i patru. 


— Ce veşti de la Ulus? 

— Cel din urmă porumbel a adus ştirea că El Mer i 
se ţine în siaj. Ulus îl atrage spre Rhodos. 

— Altceva? 

— Să-ţi împlineşti dintr-o singură lovitură planul pe 
care-l teşi de zece ani. 

— Planul meu? Pe Allah! Care plan, Diego, în afara 
planurilor pe care le ţes de o viaţă spre fericirea şi slu- 
jirea Domnului şi  stăpînului meu, măritul şi 
preastrălucitul stăpîn al lumilor? 

— De acele planuri îţi vorbeam, stăpine. Ai 
schimbat drumul de negoţ cu împărăţia Moscovei, 
aducîndu-l de la Trapezunt la Izmir. Uneşte vilaietul de 
Izmir cu cel de Iskenderun care opreşte caravanele 
venite de la Golful Persic şi din India, de la Qandahar. 
Kabul şi Bagdad, care stăpineşte Tigrisul şi Eufratul şi 
vei fi cel mai puternic stăpîn după sultan. 

— Mă tem, prietene, ca prealuminatul stăpiîn al 
lumilor să nu cunoască şi el pilda celor doi tirani din 
Corint şi Milet. Ca şi mine să nu-l iubească pe cel din 
Milet. Altceva? 

— Cine te opreşte ca, dovedind silnicia căpitanului 
Păcurar, să nu scoţi la mezat bunurile Casei 
Birlădeanu, mai ales acum, cînd fostul ei acţionar 
Mihail s-a ridicat împotriva înaltei Porţi? Prin 
Mavrogheni, Altîn Yunus să cumpere ceea ce scoate la 
mezat paşa de Izmir. 

— Eşti neîmblinzit, Diego! 

— Strămoşii mei au fost dogi. 

— Şi tu vrei ca strănepotul să reia istoria lor de 
acolo de unde a lăsat-o cel din urmă doge din Casa 
Orseolo?! 

— Am fost căpitan al acestei Case. Nu sînt un 
Orseolo! 


— Cine-o poate şti, oftează paşa de Izmir, bătînd 
leneş în gongul de aramă. Se înfăţişează un nubian 
care se prosternează în tăcere. Din observatorul 
astronomic al castelului se vede lzmirul scăldat în 
pulberea auriu-albăstruie a înserării. Spre continent se 
văd crestele verzi roşcate ale crestelor Karatepe, 
Manisa şi Karabelen Tepe. Dincolo, deasupra golfului 
Izmir se vede marea înspumată, cerul strălucitor al 
amurgului, boarea străvezie a piclei de seară, stolurile 
lărmuitoare de pescăruşi cu aripile muiate în acel azur 
fosforescent, se aude foşnetul valurilor care se sparg 
de piciorul teraselor şi foarte departe, abia se con- 
turează pinzele albe ale caicelor de pescuit care-au 
ieşit în larg. 


Umbrele tainice ale preceasului de seară se aştern 
pufoase şi catifelate sub platanul uriaş din curtea 
hanului-ospătărie „Konakul înţelepţilor”. Voica Ilinca 
Bîrlădeanu, în acelaşi strai de ţigancă, purtînd pe cap 
un şal verde, cu ciucuri negri, şal care-i acoperă umerii 
căzindu-i pînă la mijloc, vede cînd patrula de ieniceri 
intră agale în grădina locantei aproape în acelaşi timp 
cu trei călăreţi, care duc după ci un catir încărcat cu 
două coşuri mari, împletite din nuiele. Abia-l 
recunoaşte pe căpitan în bulucbaşul din fruntea 
patrulei, după cum greu recunoaşte în cei trei călăreţi 
pe mateloţii loanidis, straja hărăzită ei de jupineasa 
Olga Dragomira, Grozav, pescarul de la Isaccea şi 
Meimărunt, ajutorul de cîrmaci pentru gurile Dunării. 
Cei trei par veniţi de la drum lung, unul din cai 
şchioapătă, are sudoarea sleită pe grumaz (Voica nu 


ştie că sint caii care-au cărat mărfurile de la 
antrepozite la navă), călăreţii poartă straiele obişnuite 
neguţătorilor creştini din împărăție: cizme, coantăşe de 
stofuşoară neagră, tichiuţe de catifea, descăleca greoi, 
se îndreaptă diri şale şi, după ce-şi leagă caii la 
belciuge, lăsîndu-i în grija lui Meimărunt, intră în curtea 
locantei după patrula de ieniceri în faţa căreia se 
ploconesc cu umilinţă. 

— Mademoiselle, spune cavalerul Jean de Mirande 
aflat în acelaşi travesti de ţigan... Nu sîntem obişnuiţi 
să lăsăm 0 femeie să facă ceea ce îndeobşte este 
datoria bărbaţilor s-o facă. 

Voica Ilinca ride. 

— Se mai întîmplă, prietene... Cînd voi ridica 
lampa, intraţi. De-abia de atunci încolo, va fi nevoie de 
voi. Gata! Daţi foc. 

Pierre de Mirande scapără amnarul cu multă 
neîndemiînare. Se vede că n-a făcut-o nici la castelul 
părintesc, nici în robia lui Saladin. Cei trei au strîns un 
Braţ de vreascuri, acum îi dau foc cu iască îndesată 
sub un şomoiog de iarbă uscată şi, cînd flăcăruia se 
ridică veselă, cînd gentilomii ţigani se ciucesc pe lîngă 
ea, Voica llinca trece uliţa şi răsuceşte de trei ori 
minerul de bronz. Se aude ciocanul izbind gongul. 
Geamurile birfelniţei reflectă cele din urmă scînteieri 
ale soarelui. Voica Ilinca îşi stăpineşte greu valul de 
miînie, ură, curiozitate şi nelinişte care-o biîntuie cu 
furie. Veni-va Andreea să deschidă? Nu era mai bine să 
nu se pună singură în faţa unui adevăr care i-ar putea 
ucide dragostea, dacă dragoste se va fi numind ceea 
ce o mînă mereu spre căpitan, un ghem înciîlcit de 
simţăminte, nici unul purtind un nume, nici unul 
limpede şi solar, aşa cum poate şi l-ar fi dorit atunci 
cînd, în amurg, se întorceau de la Bosfor, ori cînd, în 


nopţile  înstelate, întiîrzia în cerdac privind luna 
oglindindu-se în apele de argint şi cînd mateloţii cîntau 
acolo, la cheul Casei, cîntecele lor tărăgănate şi triste?! 
Ascultă cu un fel de spaimă abia stăpinită ecoul celei 
din urmă lovituri care se stinge dincolo de zid. Se face 
o linişte adîncă, linişte din care se ridică zuruitul 
metalic al unei dairale. Apoi cîteva viole trag pe strune 
începutul unui cîntec anatolian, se amestecă răpăitul 
unei tobe, un corn care plinge, este o clipă în care 
taraful acela parcă îşi trage sufletul şi în clipa aceea 
portiţa se smuceşte deschizîindu-se şi Voica Ilinca se 
află în faţa Andreei care-o priveşte cercetător. 

— Nu eşti tu ghicitoarea pe care-o aştept, şuieră 
glasul aţiţat al femeii aflată în obscuritatea portalului... 
Aştia trei de ce-au făcut focul aici? Vor să-i azvirle agia 
la lanţuri? Ce aşteaptă aici? 

— Pe mine, Andreea. Femeia face un pas înapoi. 

— Cum îndrăzneşti să mă chemi pe nume? 

— De ce n-aş îndrăzni să-ţi zic pe nume, dacă tu 
îndrăzneşti să-mi arăţi tainele tale! 

— Taci! Unde este cealaltă? 

— Sora mea a plecat cu şatra. 

— De ce? 

— N-a iubit-o pămîntul. Nici iarba. Nici vintul. 
Andreea tresare. Voica simte cum tresare. O simte 
cum se chirceşte în ea. Cum se înspăimîntă. De ce? De 
tainele pe care crede că le stăpîneşte ea, ţiganca 
ghicitoare? De frica amintirilor? De grija celui plecat 
departe? 

— Intră, şopteşte Andreea, cipriota. 

Femeia îi prinde braţul. Îi înfige unghiile în braţ. 
Voica llinca se gindeşte la flaconul cu băutura Voliei. 
„O picătură pentru somnie. Două pentru somn. Cinci 
pentru veşnicie şi uitare”... Aude cînd se răsuceşte 


cheia în broască. Aude susurul apei în. şanţul de 
irigație. Aude foşnetul brizei în frunzele migdalilor. 
Aromeşte straniu a portocale şi yasmin. Recunoaşte 
aidoma tot ce i-a spus Volia. Coridorul. Scara de lemn. 
Odaia plină cu divane şi perne luminate de un felinar 
de corabie cu geamuri albăstrii. Cipriota i-a încleştat 
mîna. Aproape o tirăşte în birfelniţa luminată tot de un 
felinar de corabie, cu geamuri verzui, aşezat pe 
măsuţa de abanos. Cipriota se lasă pe divanul scund. 
Voica llinca o gelozeşte pentru trupul ei împlinit, plin 
de nuri. Pentru gestul molatec, prelins, femeiesc cu 
care lunecă uşor pe divan. Pentru felul cum îşi sprijină 
capul în palmă, lăsîndu-şi părul să-i curgă în valuri pe 
umeri. Poartă o bluză din borangic străveziu sub care 
îşi dezvăluie farmecele, şalvari din borangic violet, şi-a 
aruncat condurii, are unghiile de la picioare vopsite 
roşu, la git poartă trei salbe de aur, în urechi cercei 
rotunzi, tot din aur, o priveşte cu ochii negri, 
scăpărători şi fără o vorbă îi întinde oglinda ovală cu 
minerul şi rama de argint. De ce s-a bucurat “el” cînd a 
aflat de Andreea? Era firesc să-şi dezvăluie dragostele. 
De ce-a trimis-o la Andreea, dacă ar fi avut ceva de 
ascuns? Ce altceva o leagă pe femeia tolănită regeşte 
pe divan de „el”, decît dragostea?... Voica Ilinca nu are 
nici o clipă sentimentul că, pătrunzind în tainele 
cipriotei, ar săvirşi un sacrilegiu. Dimpotrivă. Îşi 
făgăduieşte să fie de o mie de ori mai vicleană decit 
Andreea şi de o mie de ori mai ageră, astfel încît să nu 
rămînă ascunziş în sufletul acesteia nescotocit şi 
nerăscolit. Împotriva rugăminţii „lui” de a i se dezvălui 
Andreei de la început ca fiind trimisa „lui”, arătîindu-i 
medalionul cu delfin pe care i l-a dat şi ea îl poartă la 
git, pe sub şalul verde... Se pierde timp? Cit? Şi ce 
înseamnă această pierdere, faţă de viaţa ei? De anii 


care stau în prova navei Libertatea, care, ciudat, a 
devenit casa ei. lumea ei, întregul ei univers? 

— Ei! Te-ai săturat să mă priveşti? Mă tem că eşti 
din Lesbos, ţigăncuşă, spune Andreea, arătindu-i dinţii 
strălucitori într-un suris ucigător plin de îmbiere, 
molatec şi pătimaş. 

Voica Ilinca îşi stăpîneşte dorinţa de a o sugruma 
pe tec, numai la gindul că „el” îi va fi răspuns la 
asemenea suris cu sărutări pătimaşe şi îmbrăţişări 
înfocate. 

— Abureşte oglinda, îi spune cu glasul uscat de 
gelozie. li întinde oglinda. Cu o mişcare neaşteptat de 
ageră pentru trupul ei voluptos, cipriota îi prinde 
încheietura, răsuceşte mîna uşor, puternic, îi ia oglinda 
din mînă şi-i desface degetele. Voica înţelege 
fulgerător. Cipriota îi cercetează dosul palmei, cel de 
atitea ori mînjit cu catran. li cercetează unghiile. Apoi îi 
răsuceşte podul palmei. 

— Vrei să-mi ghiceşti în palmă, frumoaso?... Vei fi 
fiind şi tu din neamul lui Faraon, şuieră Voica... Dacă 
da, ştii jurămîntul? 

Andreea nu răspunde. Îşi închide ochii. Apoi suflă 
deasupra oglinzii, aburind-o. 

— Te-ascult, vrăciţo, abia şopteşte. 

In clipa cînd i-a prins mîna, Voica Ilinca a primit 
neliniştea dureroasă a femeii. Dar dacă vieţile lor şi 
viaţa navei depind de iuţeala şi agerimea ei; de 
intrarea în joc a Andreei?! De ce a stăruit atita 
căpitanul ca ea sa dea semnalul în clipa cînd el va intra 
la,. Konakul înţelepţilor”? O sudoare rece îi broboneşte 
fruntea. Işi desface şalul cu o mişcare frîntă. Cînd vrea 
să-şi scoată medalionul din sîn, aude un zgomot uşor, 
abia ca o părere. Un abur părelnic, abia o adiere 
uşoară, umedă, trece prin birfelniţă. O vede pe cipriotă 


tresărind. Voica Ilinca ştie. Undeva, în odaia cu divane, 
a intrat cineva. Voica llinca se aşază turceşte lingă 
divan. Scoate medalionul, i-l arată Andreei şi spune 
tare: 

— Taci! Tine-ţi răsuflarea! Nu-mi alunga duhul care 
mă iubeşte! Ascultă! Cu inima! Cu trupul! Cu mintea | 

Andreea îi sărută dosul palmei. Se înţeleg din ochi 
Cipriota se ridică uşor. Scoate de sub pernă un jungher 
florentin. 

— Văd! Văd marea întinsă, văd o corabie pe 
mare... Cipriota se prelinge spre draperiile care închid 
arcada birfelniţei. Voica Ilinca nu-şi poate stăpini 
plăcerea de a vedea trupul molatec, voluptos, 
transformîndu-se într-un trup de fiară, gata de atac. În 
vreme ce îşi ţine litania, povestind că vede o corabie 
pustie, de vergile căreia atirnă mateloţii cărora 
pescăruşii le ciugulesc ochii şi iată, balaurul mării se 
ridică înfricoşat, jucîndu-şi cele nouăzeci şi nouă de 
capete - buum - Voica llinca ia tava de aramă şi o 
izbeşte de măsuţă. Cipriota a ajuns la draperii - bumm 
- balaurul a încolăcit corabia; un salt prelins al femeii, 
un strigăt ca de copil, mai mult un scincet şi cipriota se 
întoarce tirind după ea un băieţandru, galben de 
groază, tremurînd, lac de sudoare. 

— Ce cauţi aici, Dimos? 

— lertare, stăpînă. 

— Ce cauţi, ticăloşiile? Spune, sau te ucid! 

— Credeam că te dezbraci, stăpînă! 

— Minţi!... Vrăciţo... Ghiceşte de ce-a venit Dimos? 
Volia i-a spus că s-a ţinut după ea un băieţandru, care 
a spionat-o pînă cînd a văzut-o culcîndu-se sub măslinii 
uscați. Voica Ilinca se uită în oglindă. 


— Tilharule, spune... Te-ai ţinut după mine cînd am 
ieşit de la stăpînă... Îl văd pe don Diego stînd pe perne, 
aha, este cu Altîn Yunus paşa şi Dimos... 

— Stăpină, scînceşte flăcăiaşul... Indurare. Ştii că 
mă tem de moarte. Don Diego este... 

Băieţandrul nu-şi sfirşeşte vorba. 

— Părintele tău, nenorocitule, se aude un glas 
bărbătesc... Andreea, ce este cu Dimos?... larăşi 
tiganca! Sapristi! Răbdarea mea are o margine, 
Andreea! 

— la-ţi spionul, Diego! Şi dacă nu pleci într-o clipă, 
eşti mort, ţi-o jur! 

Băieţandrul se face nevăzut. Cel numit Diego este 
înfăşurat într-o pelerină. Ţine în dreapta un fanai 
aprins. 

— Te-ai aprins, Andreea... Cineva trebuie să 
vegheze asupra ţiganilor tăi... Vrei să dansezi pentru 
Altîn? 

Voica prinde privirea cipriotei. Cipriota înţelege. 

— Cînd? 

— Miine seară... 

— larăşi bilci? Mi-e silă. 

— Vor fi oaspeţi de seamă. Iți dă o sută de ţechini. 
Primeşte. 

— Poate! 

— Ţi-aş fi recunoscătoare, Andreea. 

— Ce cîştigi tu? 

Cei doi vorbesc italieneşte. Voica Ilinca se uită în 
oglindă. Îşi aranjează şalul. 

— Poate o corabie, spune Diego, cercetind-o pe 
Voica llinca. Fata se aşteaptă ca bărbatul s-o încerce 
dacă înţelege. Andreea este o diavoliţă. Îi iscodeşte pe 
Diego, Nu va dansa decit dacă ştie care vor fi oaspeţii. 

— Voi afla miine... Noapte bună, Andreea. 


— Dacă-l mai trimiţi pe Dimos aici... 

Omul se retrage fără să spună un cuvint. Cele două 
femei ascultă scîrţiitul treptelor de lemn. Andreea se 
repede la Voica. O îmbrăţişează. 

— Unde este, surioară? 

— Aici, Andreea! 

— Madonna! Repede! Ce vrea? Cum să-l văd?... Ce 
este de făcut? 

— Întîi, să nu fim auzite! Al doilea, să-mi chem 
ţiganii. Al treilea să intrăm în castel. Al patrulea să 
ajungem la pulberărie. Al cincilea care le cuprinde pe 
toate, taina Stelei Alcor... 

— Stăpiîne din ceruri! A ridicat steagul nesupunerii? 

— Ai ghicit, Andreea! Tu? 

Ca şi atunci, merg pînă la capăt! Aşteaptă! 

Agilă, sigură pe ea, cipriota deschide un „cassone”, 
pe capacul şi pereţii căruia Voica Ilinca distinge pictate 
pe un fond azuriu, mari corăbii venețiene la cheurile 
oraşului dogilor. Femeia scoate o pelerină cu capişon şi 
o pereche de cizmuliţe turceşti din safian verde fără 
tocuri pe care le încalţă pe piciorul gol. Işi încinge un 
brîu din piele, de care agaţă jungherul. Se înfăşoară în 
pelerină. 

— De doi ani aştept un semn, şopteşte... Cheamă- 
ţi ţiganii, dacă te temi. 

Fără să răspundă la acel provocator “te temi”, 
Voica Ilinca ridică felinarul. Andreea i-l ia din mînă. |! 
stinge dintr-o suflare. 

— Să mergem! şopteşte. 

„Matematicile şi astronomia te slujesc cu atit mai 
bine cu cît îţi impun să raţionezi la rece şi să acţionezi 
în logica „evenimentului”, îşi spune căpitanul Păcurar, 
intrînd în curtea ospătăriei-han cu firma ciudată, pe 
care steaua Alcor este pictată cu aur lingă steaua 
Mizar din constelația Carului Mare. Face apel la 
raţiunea matematică şi la astronomie pentru că acolo, 
în hulubăria comptuarului, cavalerul Pierre de Mirande 
i-a descifrat cîteva din tainele celor vechi, apelînd 
deopotrivă la istorie, la matematici şi la astronomie. A 
fost vorba de templele cu porticul orientat spre răsărit, 
de anumite galerii subterane cu rol ritual la început, de 
adăpost mai tîrziu, săpate după o ştiinţă a „navigaţiei” 
subterane pierdută astăzi, precum şi de ştiinţa antică a 
canalizărilor şi a apeductelor pusă deopotrivă în slujba 
păcii şi a războiului. Această rațiune matematică i-a 
demonstrat că atit konacul Mavrogheni cît şi „Konakul 
înţelepţilor” fac parte dintr-o constelație ale cărei stele 
vizibile le ascund pe cele care nu trebuiesc să fie 
vizibile şi că cea mai sigură cale într-un oraş străvechi, 
scurmat de hitiţi ca să-şi facă temple şi fortărețe, de 
romani ca să-l canalizeze, de primii creştini să se 
ascundă de persecuțiile imperatorilor, de bizantini să 
se apere de arabi şi de turci; deci, cea mai sigură cale 
de a face invizibile legăturile, avuţiile şi secretele, este 
ca toate acestea să fie îngropate sub pămînt. Este 
sigur de existenţa galeriei care uneşte cetăţuia 
Mavrogheni, cu „Konacul înţelepţilor”. Paparnarkos are 
poruncă să ajungă aici, venind prin acea galerie, 
condus de Barba Dani. El intră „La steaua Alkor”, 
hotărît nu numai să-i afle taina, dar s-o şi folosească 
astfel, încît să cîştige conştiinţa lzmirului dintr-o 
singură lovitură. Dacă Paparnarkos, Voica, Andreea şi 


cavalerii vor îndeplini întocmai planul fiecăruia dintre 
ei, planul lui se va împlini de la sine. Cei trei ieniceri 
care-l urmează sînt aromâni. Ştiu turceşte ca pe apă. 
Nici nu se uită la bărbatul care li se ploconeşte, un fel 
de hangiu ciudat, mustăcios, semănind a matelot, 
legat la cap cu o basma roşie, care tocmai ridicase în 
crengile platanului o saulă de care sînt legate citeva 
lampioane cu ţipla colorata. Căpitanul vede dintr-o 
privire tot ce este de văzut. Adică, în mijlocul curții 
trunchiul străvechi al platanului, înconjurat de un ţarc 
din lemn, avînd despărţituri pentru mese şi bănci. 
Curtea este mărginită de han pe două din laturi. Hanul 
are un cerdac din lemn sub înălţimea crengilor groase 
ale coroanei platanului. Acolo se văd uşile odăilor. 
Celelalte două laturi sînt închise de zid. Pe zid sînt 
lipite kioşkuri lucrate în lemn, acoperite cu iederă. Ştie 
că acestea sînt pentru musulmani. Curtea este 
luminată de  lampioanele ridicate sub crengile 
platanului. De la piciorul trunchiului porneşte o scară 
cu o balustradă din otgon de corabie care urcă în 
coroană, acolo unde se vede un prepeleac. Crengile 
platanului sînt prea îmbietoare şi prea aproape de 
cerdac. Hangiul bate temenele, se face vinăt, spune că 
acolo sus sînt nişte prieteni ai stăpînului - rînjeşte - şi-i 
şopteşte: 

— Eşti nou în slujba prealuminatului, o, viteazule, 
dacă nu ştii că aici este stăpin chiar don Diego... 

— Pe Allah, cămilă bătrină. Tocmai pentru că este 
don Diego, vreau acolo sus... Cînd se întoarce (ridică 
mîna stîngă cu un gest măreț, arătînd undeva la zenit), 
spune-i că sînt acolo... 

— La poruncă, viteazule... Totuşi... 

— Guner!... Ghiaurul vorbeşte prea mult! 


Guner, ienicerul din spatele căpitanului, îşi scoate 
biciul din brîu. 

— lertare, viteazule! lertare!... Facă-se voia ta, 
cîine de turc, mormăie omul în italiană slujindu-i umil. 

— Mai bine te-ai duce în port, să vezi ce ochii tăi de 
broască rîioasă n-au văzut încă, spune tare cînd ajunge 
la piciorul scării. 

Atunci îi vede pe loanidis şi Grozav care se apropie 
frînţi din şale şi bătînd temenele. 

— Ai milă de noi, amăriţii, spune loanidis într-o 
turcă amestecată cu greaca din insule... Am tot auzit 
de minunea care se va întîmplă în port Cheul e plin de 
lume cu făclii. Se strigă numele lui Hidayet paşa, faţa 
lui să fie luminată... Spune-ne, stăpine, ce minune este 
acolo? 

— lată, venim de la Iznik, vom avea ce povesti cînd 
ne vom întoarce. 

— Pe Allah, neguţătorilor. Chiar veţi avea ce 
povesti. Blestematul de Hidayet, neagră să-i fie faţa, 
auzi, fecior de scroafă, vrea să dea foc corăbiei cu 
spînzuraţi! 

Face un salt şi-l înhaţă pe Grozav. |! gituie. 

— Ah, tu, iscoadă blestemată! Tu, fecior de şacal 
împerecheat cu o căţea riioasă!... Eşti omul lui Hidayet, 
năpircă! 

— Dumnezeule, mă gituie, se vaicără Grozav. Îmi 
lasă copiii pe drumuri. 

Se face larmă. Zvonul trece din kioşk în kioşc. 
Mesenii strigă. Cer plata. Se pun întrebări. Se dau 
răspunsuri. Taraful coboară din harabaua-estradă şi o 
ia la picior. 

— Hei, ce este acolo jos, tună un glas învăţat să 
poruncească, venind din prepeleac. Cine nu ne lasă să 
petrecem, pe o mie de diavoli şchiopi? 


— Eu, strigă căpitanul. Eu, Işik cel Negru! Eu Kara 
Işik! Coboară, cîine, ca vintul să curețe duhoarea pe 
care-ai lăsat-o acolo... 

Zdrăngănitul de mandolă încetează. Din prepeleac 
coboară patru mateloţi. Cel care coboară întîi este 
căpitanul galiotei pe care-a abordat-o ieri de dimineaţă 
în apropierea coastei, cînd Libertatea le-a salvat pe 
cele două viteze. Omul are ochiul stîng scos cu 
jungherul, este înalt, poartă legătoare de cap albastră 
îi face o temenea abia schiţată şi-i spune hangiului: 

— Gaspare, se vede că don Diego a scăzut în ochii 
lui Altîn Yunus paşa. Dă-ne un kioşk pe măsura 
noastră. 

Căpitanul Păcurar urcă în prepeleac, urmat de cei 
doi mateloţi-ieniceri şi hangiul cu două slugi care stîng 
talgerele şi carafele. 

— Kebab şi anason, porunceşte... 

Văzută din prepeleac lumea de la „Konakul înţelep- 
ţilor” are poezie şi farmec. Lampioanele luminează 
palid curtea aşternută cu nisip plin de cochilii de scoici 
pisate, care o reflectă în scînteieri stinse. Se vad peste 
zidul de incintă luminile palide ale ferestrelor de la 
bîrfelniţe, fanalele legănătoare ale trecătorilor, ori 
lumina vioaie a tortelor purtate de însoțitorii litierelor 
care se îndreaptă spre port. Se aude murmurul 
mulţimii. Căpitanul Păcurar face o inspecţie a 
prepeleacului. Grinzile de susţinere nu sînt prinse în 
scoabe, ci legate îndeminatic cu parime prin noduri de 
şcondru, să nu se vatăme platanul. Două din crengile 
groase ale platanului secular duc pînă aproape de 
cerdac. Întrebarea pe care şi-o pune este dacă nu 
exista o a doua scară, în afara celei exterioare. După 
toate aparențele, nu. Hangiul-matelot însoţeşte slugile 
care aduc kebabul mirosind ademenitor a ceapă 


prăjită, un munte de pilaf şi pîinea aburindă. Împotriva 
obiceiului practicat de ieniceri, căpitanul aruncă în sus 
trei mahmudele pe care omul le prinde din zbor. 

— Să fii răsplătit, o, viteazule şeic al pustiei! 

— Vreau să mănînc în tihnă, hangiule... Cine îmi vi 
tulbura tihna, îşi va pierde urechile!... Mîncaţi şi vorbiţi, 
le şopteşte celor doi mateloţi-ieniceri, după ce acel 
Gaspare coboară scara. 

Fără să  zăbovească, căpitanul Păcurar îşi 
desprinde iataganul din curele, şi-l vîră în brîu şi trece 
parmalicul prepeleacului la înfurcătura de crengi aflată 
spre cerdac. Din citeva mişcări sprintene se caţără în 
crengile de deasupra, apoi mai sus spre o creangă 
groasă care trece peste acoperişul hanului, pierzindu- 
se în întuneric. Oricum este mai uşor să te caţeri într- 
un platan, decit pe un catarg bătut de furtună. 
Străbate distanța dintre trunchiul arborelui şi 
acoperişuri de olane călcînd pe creangă ca pe o vergă 
şi ţinîndu-se eu mîinile de crengile care-l înconjoară şi-l 
ascund privirilor. Dincolo de coama acoperişului, 
creanga se rămureşte în trei. Una din ramuri coboară 
pe deasupra acoperişului, dincolo de coamă, în 
întunericul catifelat. Acolo unde el a văzut ochetele 
ferăstruicii podului. Se lasă uşor pe olane. Taie 
acoperişul mergînd pieziş în patru labe. Ajunge la 
ferăstruica deschisă pentru aerisire. 

— Cea dintii greşeală, don Diego, îşi spune şi se 
strecoră în pod. Rămine o clipă nemişcat să-şi 
obişnuiască ochii cu întunericul. Reface orientarea 
casei şi a hanului văzute prin luneta din hulubărie. Se 
răsuceşte uşor spre stînga, adică spre locul unde este 
trunchiul platanului. Vede un fir părelnic de lumină, 
tăind întunericul pe verticală. Se îndreaptă spre el, 
pipăind cu virful piciorului să ferească grinzile 


acoperişului. Dar dacă uşa podului este ferecată prin 
casă? Ajunge la uşă. O pipăie. Este din blană groasă, 
trasă la rindea, are o clanţă masivă din fier şi cînd o 
apasă aude un glas înăbuşit de femeie care spune: 

— De doi ani aştept un semn... Cheamăcţi ţiganii 
dacă te temi! Este un răstimp de linişte. Şi acelaşi glas: 

— Să mergem! 

“lată şi cea dintii taină dezlegată”, îşi spune. Don 
Diego are olane de ascultare virite în pereţi. Să asculte 
de aici din pod? Tot ce se poate! A recunoscut glasul. 
Glasul Andreei... Cum a ajuns Andreea în casa lui don 
Diego? Apasă clanţa. Uşa se deschide. Se răsuceşte pe 
țițini fără nici un zgomot Este o scară îngustă, 
acoperită cu ceva, pipăie cu degetele, parima împletită 
în preşuri, se ridică şi coboară într-un coridor luminat 
palid de un ochete aşezat foarte sus. Sint două uşi pe 
dreapta. La capătul coridorului se vede o arcadă 
dincolo de care bănuieşte casa scărilor. Taie coridorul 
cu paşi uşori. O lumină verzuie, venind de la piciorul 
scării. Vrea să coboare cea dintii treaptă. 
incremeneşte. Uşor, prelins, se lipeşte de zid. În 
obscuritatea verzuie, ca de fund mare, vede silueta 
neagră a unui bărbat învăluit într-o pelerină. Omul se 
lipeşte la rîndul lui de zid, trăgind peste el faldul larg al 
draperiei care decorează arcada de jos a casei scărilor. 

— Poruncă, spusese simplu şeful de echipaj cînd 
bătrînul şchiop ridicase chepengul peste care trona o 
putină plină cu unsoare de hamuri. Putina era pusă pe 
rotile. Rotilele se învirteau în lungul unui şant. Totul 
era ingenios în hambarul mare, luminos, plin cu hamuri 
aşezate pe umeraşele lor, cu şei, cu samare 
numerotate, cu friie şi căpestre, friie pentru atelaje de 
doi trăgători, de patru trăgători, mirosind a curelărie 
bine întreţinută, a năduşeală de cal, a drum lung şi 


galopade, mirosuri care baronului Louis de Vic- 
Fezensac i-au trezit pe loc nostalgia castelului natal, a 
grajdurilor, a vieţii tihnite, bucolice, cu vînători cu 
şoimii, cu  escapadele amoroase, cu  duelurile 
binecuviîntate, cu antrenamentele de scrimă şi călărie, 
amintiri rămase într-o depărtare care abia considerată 
de aici, din această remiză ismireză, îl înspăimîntă. 
Adică Barba Dani, bătrînul cu figură de aed şi picior de 
lemn, îi adusese printr-o poartă dosnică a konakului, 
strigase la ei, îi pusese să descarce coşurile cu 
trufandale şi uneltele de grădinărie. Îi plimbase prin 
grajdurile nesfirşite, unde grăjdarii moţăiau prin iesle. 
Strigase, li pusese să care bălegarul cu roabele. Dintr- 
un grajd îi dusese în ţarcul miînjilor, care de cum îl 
văzuseră, nechezaseră şi veniseră la el în galop, cu 
cozile vilvoi. Din ţarc trecuseră în remiza harabalelor, 
toate aliniate ca la oştirea regală a Franţei, dacă nu cu 
mai multă străşnicie. De acolo îi adusese aici, 
deschizind lacătul uriaş din fier cu o cheie pe care o 
purta la git, spînzurată de un lanţ din argint. Baronul 
recunoaşte că bravul Pierre are dreptate. Barba Dani 
le-a dat un felinar de haraba din şirul de felinare 
rinduite pe o poliţă, apoi a smuls felinarul din mîna lui 
Paparnarkos şi el a înţeles că cine umblă cu un felinar 
aprins într-o subterană, riscă să devină victimă înainte 
de vreme. Cînd a văzut subterana căscată sub 
chepeng, Paparnarkos a spus: „— poruncă”. Baronul a 
cercetat feţele mateloţilor. Nu se putea spune că 
exultau de fericire. g 

— Grăbiţi-vă, a spus bătrînul. Incepe slujba. Ţineţi- 
o înainte, ascultînd apa. Al treilea duce la fortăreață. 
Să vă ajute Dumnezeu. 

Deocamdată nu are să dea nici un ordin. Galeria 
subterană coboară în pantă uşoară, după părerea lui 


spre vest, adică exact acolo unde a bănuit-o Pierre. Aici 
este un complot uriaş împotriva stăpinilor, nu de foarte 
multă vreme stăpini, ca supuşii să fi uitat gustul 
libertăţii. Este mai mult decit un complot. Este un mod 
de a exista. Altfel decit experienţa lui de rob la Alger, 
mai apoi de rob al lui Saladin. Oricum, noul lui căpitan 
i-a încredințat cea dintii misiune, punîndu-i în 
subordine cîţiva din mateloţii lui şi pe şeful de echipaj. 
Baronul Louis de Vic-Fezensac constată citeva lucruri şi 
anume: 

- în dreapta cărării este un gol negru şi în acel gol se 
aude şi se simte curgind un şuvoi de apă. Şuvoiul nu 
este fetid, deci nu este un canal colector de haznale, 
putînd însă fi un apeduct, canalul de irigație fiind la 
suprafaţă. În stînga este peretele zidit din cărămizi şi 
pietre de rîu după cum distinge cu buricele degetelor 
formele geometrice ale cărămizilor şi pe cele 
neregulate ale bolovanilor. În tunel domneşte un 
întuneric deplin, prin care trece un curent de aer 
umed, salin, venind din direcţia în care merg, deci, 
undeva, tunelul duce la mare. În porumbarul acela 
straniu, folosind ca observator, a făcut o măsurătoare 
aproximativă a distanţei dintre konakul Mavrogheni şi 
celălalt konak: poate cinci sute de paşi. Între acela şi 
palatul paşei, pe malul mării, poate opt sute de paşi, 
adică opt bătăi de muschetă, între palatul paşei şi 
fortăreață poate un sfert de leghe. Ce virtuţi de cîrtiţe 
să aibă oamenii de aici?! întuneric beznă. Şopotul apei 
care acoperă paşii lor şi aşa tăcuţi şi grijulii. Dintr-o 
dată are senzaţia golului. Pipăie cu stînga. Peretele se 
întrerupe. Un pas. Doi. Peretele revine. Face doi paşi 
inapoi. Se loveşte de Paparnarkos. Îi ia mîna şi i-o pune 
pe teaca săbiei de abordaj. Reia mersul subteran. Nu 
ştie cît. Un ceas? O veşnicie? O clipită? Se opreşte. 


Aude un murmur surd prelingîndu-se parcă din ziduri. 
Ceva ca o tingă. Ca o imploraţie. Undeva, în faţă, 
întunericul devine tremurător. O pată vagă de lumină 
filfiie nehotărit în smoala care i s-a lipit de ochi. 
Înaintează simţindu-i pe mateloţi în urma lui. Pata vagă 
de lumină iese parcă din zid. ca şi murmurul acela 
surd, acum mai limpede, mai distinct. Ciţiva paşi. A 
doua întrerupere în zid. Baronul se lipeşte de perete. 
Lăsîndu-se pe genunchi priveşte scoţind capul numai 
cît este nevoie. Abia îşi stăpineşte un o, la, la. Este 
acolo un fel de hrubă circulară din care pornesc trei 
alte tunele (le vede arcadele), în mijloc o masă de 
piatră, pe care ard trei luminări albe din ceară. Cu faţa 
spre el un om cu mască albă care spune într-o 
levantină sonoră, dar cu un accent care ar putea fi 
germanic: 

— Ciprul şi Rhodosul sînt ale noastre. 

— Trebuia să le apăraţi atunci cînd le-aţi avut în 
stăpiînire. Acum sînt în stăpînirea sultanului şi noi 
suntem supuşii lui, spune altă mască, verde, dintr-un 
grup de citeva măşti verzi aflat în stinga mesei. 

Alt grup de măşti, surprinzător, măşti roşii, este 
aşezat în dreapta mesei. Baronul ciuleşte urechea. 
Acest grup nu intonează psalmi, nu osanale, nu cîntece 
liturgice, nimic altceva decît marşul de luptă al piraţilor 
lui Saladin Chiorul, împăratul Cycladelor, compus de 
bardul acestuia, Koronios, grec trecut la islamism. 

— Dacă nu staţi în blestemata voastră de insulă şi 
abordaţi pe viitor corăbiile noastre, avem să vă ardem 
de vii. 

— O să tranformăm cetatea voastră într-un cuptor! 

— În care o să vă prăjim ca pe claponi, vorbesc 
măştile roşii. Măştile verzi murmură ceva nedesluşit. 


— Cînd o să vă umplem burţile cu apă sărată, o să 
vă arătaţi mai supuşi, spune masca albă. Am 
împuternicire să vă promit toate plăcerile 
spînzurătorilor la catarg şi vergi. Linişte! Sînt solul. 
Asta pentru voi, măşti roşii. Pentru măştile verzi am 
împuternicire să le spun: ori cu nai, ori cu ei. 

Omul face un gest poruncitor cu mîna, arătind spre 
grupul măştilor roşii. 

— Sîntem ai universului, spune o mască verde. 

— Siînteţi nişte măsluitori, spune masca albă. Cînd 
îmi daţi răspunsul? Vintul se ridică în zori 

Se aude o bătaie repede de clopoțel care sună 
lugubru, sţirnind ecouri repetate şi sonore. Clopoţelul 
este scuturat violent de o mască galbenă, apărută din 
tunelul aflat la mijloc. Tot atunci una din măştile verzi 
se desprinde din grup, face cîţiva paşi mari, ajunge la 
arcada unde stă baronul şi spune printre dinţi: 

— Să mergem, Marco! De o mie de ori ti-am porun- 
cit să nu tragi cU urechea. Spune-mi repede ce-au 
făcut Andreea şi ţiganca ei... 

Omul vorbeşte într-o italiană atit de limpede, încît 
baronul îşi spune că. decit să-i răspundă, mai bine îşi 
muşcă limba. 


Căpitanul Păcurar le vede pe cele două femei 
trecînd ca nişte umbre prin fata draperiei după care 
este ascuns omul cu pelerină. Omul ascultă atent. 
Coboară în odaie. Ascultă din nou. Căpitanul coboară la 
rîndul lui. Omul cu pelerină alunecă neauzit într-un 


coridor. Peste capul lui, căpitanul le vede pe cele două 
oprindu-se. Aude limpede: 

— Andreea, portiţa. 

Înainte ca omul cu pelerină să înţeleagă, căpitanul 
se întoarce şi se ascunde după draperie. Omul cu 
pelerină s-a făcut nevăzut. Unde? Cele două trec spre 
partea opusă. Căpitanul aşteaptă. Ştie că Voica se 
duce să le dea drumul celor doi gentilomi, dacă nu 
cumva aceştia... Drace!... Cine-şi îngăduie să ridă? 
Tartorul dracilor... Femeile reapar urmate de unul din 
ţigani. După statură pare Jean de Mirande. Deci, Pierre, 
cel mai voinic, a rămas de strajă. Andreea ţine în mînă 
un felinar ca de corabie, care răspindeşte o pată de 
lumină albăstruie. Se îndreaptă spre Jocul de unde s-a 
întors. O mie de draci. N-a văzut nişa din care, iată, 
apare omul cu pelerina. Căpitanul şovăie între a-i 
spune lui Pierre să urce şi între a-l urmări pe urmăritor. 
Alege varianta ultimă. Omul ridică o măsuţă. O mută 
pe linia coridorului. Îngenunche în spatele ei. Se aude 
zgomotul unei chei. Omul scapă un: sapristi! şi în 
puţina lumină a odăii căpitanul îl vede tră-gindu-şi de 
sub pelerină cete două stilete-spadă, atit de iubite de 
ucigaşii de profesie florentini. Se deschide o uşă care 
scîrţiie uşor. Omul se ridică. Cei trei intră în odaia pînă 
atunci ferecată... Omul se ridică şi cu paşi lungi, ne- 
auziţi, se lipeşte de zid. Ascultă atît de încordat ceea 
ce se vorbeşte în odaie, încît nu-l aude cînd îi ia locul 
din spatele măsuţii. Să fie Diego? Ce iubit al Andreei 
poate li acela care o pîndeşte cu cite un stilet în fiecare 
mînă? Ce iubită poate fi Andreea, cînd dezvăluie 
tainele iubitului ei? Ce-a făcut Andreea în aceşti doi ani 
de cînd n-a văzut-o? 

— Riîndul cinci, al şaptelea de la dreapta, aude 
foarte limpede glasul Andreei. În aceeaşi clipă omul se 


repede cu amîndouă miinile ridicate deasupra capului. 
Ţişneşte pe urmele lui. Aude o lovitură surdă. 
Zgomotul unui trup care se prăbuşeşte. 

— Bravos, Jean! spune Voica. 

Căpitanul îşi muşcă buza. A ajuns cu o frîintură de 
secundă prea tirziu. Cînd intră, două glasuri de femei 
scot două ţipete înăbuşite. 

— Madonna, şopteşte Andreea şi se sprijină de 
raftul înţesat cu 
registre. 

— Diavole, şopteşte Voica... 

Cavalerul Jean de Mirande lasă în jos mîna 
înarmată cu un buzdugan scurt. 

— lată-te, căpitane, spune cavalerul schiţind o 
reverență... Noroc că ţi-am recunoscut cuca de 
ienicer... Altfel!... 


— Marco!... Vorbeşte!... Andreea... 

Baronul Louis de Vic-Fezensac tabără asupra 
umbrei abia  întrezărită în întunericul tunelului. 
Lucrurile se petrec cu o repeziciune demnă de nişte 
mateloţi aflaţi în furtună. Omul este legat cu mîinile la 
spate. Gura astupată de palma baronului este 
acoperită cu legătoarea-căluş din rechizita purtată de 
Papamctrkos. Şeful de echipaj preia capătul saulei cu 
care este legat prizonierul. Baronul îi pune virful 
stiletului în git, şoptindu-i: 

— Binevoieşte, signiore, să mergi civilizat... Fără 

proteste. Altfel... 

Apasă uşor virful stiletului. Omul se pare că-şi 
revine din năuceală. Baronul îşi spune că virtuțile 


militare ale surprinderii sînt inegalabile. Şi că este 
destul ca într-o mie de membri ai unei confrerii secrete 
să se strecoare un singur om al Puterii; ori o singură 
iscoadă a unei confrerii adverse; ori să existe un singur 
om predispus la trădare, din frică, ori din răzbunare, ori 
din lăcomie şi toate subteranele, toate mâăştile, toată 
urzeala ţesută ani în şir să nu mai facă nici o para. 
Mergînd înaintea omului cu celălalt capăt al saulei la 
mînă, baronul rememorează scena din hrubă. Tot 
misterul i se pare un joc copilăresc. Masca albă este 
desigur solul Cavalerilor de Malta. Rememorează 
datele somaţiilor măştii albe. Să fie măştile roşii 
reprezentanţii Sarazinilor roşii? Dar măştile verzi? Inutil 
să-şi complice existenţa. Misiunea lui este să ajungă la 
„Konakul înţelepţilor”. S-ar putea ca prizonierul să fie 
chiar Diego. Tonul, întrebările puse, îl indică pentru 
acest rol. Cu mîna stînga pipăind zidul, cufundat în 
gînduri nu atît de adînc încît să nu simtă în nări că 
aerul este din ce în ce mai umed şi că miroase a alge, 
baronul este smucit înapoi de saula care se întinde 
brusc chiar în clipa cînd mîna lui stîngă întilneşte golul 
celei de a treia galerii, galeria fortăreţii, după spusele 
lui Barba Dani. Baronul se apropie de prizonier. 

— Ce este, iepuraşule, îi spune la ureche... Vrei să 
te întorci la Malta? Ori la Ulus?... Ar da o pungă de 
ţechini să-i vadă reacţia... Omul bolboroseşte ceva. 

— Paparnarkos... Scoate-i căluşul şi pune-i stiletul 
în ceafă. La primul strigăt... Totul se ghiceşte, oameni, 
bolți, ziduri, plutind în irealul unui întuneric opac şi 
dens. 

— Vrei să-mi spui ceva? 

— Da! Mergînd înainte ieşi la mare. Înainte de a 
ieşi la mare, tunelul este tăiat de un puț adînc. Nu 
vreau să putrezesc acolo împreună cu tine. 


— Ai gînduri pline de nobleţe, signior Diego! 
Baronul face o pauză. Nici o reacţie de la prizonier. 

— Drumul bun duce la stînga, şopteşte omul. 

— Unde, adică? 

— În altarul bisericuţii... 
— Minti! Duce la fortăreaţa... Oricum, îţi dau prilejul 
să-ţi verifici teoria cu puţul. Leagă-l! După dumnea- 
voastră, don Diego. 


* 

În timp ce Jean de Mirande leagă mîinile omului 
care se trezeşte, Andreea face ciţiva paşi şovăielnici şi 
cu o mişcare plină de sfială, privindu-l în ochi ca 
halucinată, se apropie de căpitanul Păcurar. Voica 
Ilinca simte din nou gheara aceea rece şi nemiloasă 
care-i scurmă pieptul. Care i se înfige în beregată. Stă 
lipită cu spatele de raftul înalt plin cu registre legate în 
piele, lumina albăstruie a fanalului dă încăperii un 
aspect fantastic şi ceea ce o înspăimintă nu este 
expresia chinuită, aproape disperată care 
schimonoseşte trăsăturile frumoase ale Andreei, ci 
zimbetul rece al căpitanului, zimbetul lui perfid, plin de 
îngimfare, zîmbet de fante de tavernă sătul de amoruri 
ieftine, sigur de puterea lui de seducţie, zîmbet de- 
şarpe care şi-a paralizat prada şi acum aşteaptă să-i 
pice în braţe. Voica llinca se pregăteşte să-i înfigă 
unghiile în obraz. Şi-a tăiat unghiile ca să aibă mină de 
mus. Ei bine... Are să-l sfirtece şi fără unghii. 

— Haide, Andreea, spune căpitanul prietenos... 
Sînt Radu! 

— Frăţioare, scînceşte Andreea, îi cade la piept şi 
„el”, diavolul cu o mie de feţe o sărută cast pe frunte. 


Voica Ilinca se sleieşte. O osteneală de moarte îi 
curge prin trup. Ochii împicliţi caută adevărul şi 
adevărul îi scapă printre degete; ori mai rău, o 
înnebuneşte cum a înnebunit-o atunci seara, în locanta 
Loredanei Brocca cînd el a sărutat aproape cu evlavie 
mîna dansatoarei şi curtezanei plecîndu-se din şa, ca 
de îndată să pornească la galop şi după citeva clipe, 
cînd s-a căţărat pe iederă să privească în curtea 
locantei unde se dădea lupta, crezind că „El” a fugit ca 
un laş, să-l vadă în mijlocul luptătorilor, să-i audă 
glasul baritonal stăpînind hărmălaia cu acel: „N-am să 
uit, Lucio Salvaresso”, apoi, nici la un ceas după, ea 
însăşi să-l salveze poate de la moarte, acolo sus, în 
cabina navei aflată pe cală, cînd îl încolţiseră Lucio 
Salvaresso şi asasinii lui. Prin picla care-o învăluie, îl 
aude spunînd: 

— Repede, Andreea, peste puţin trebuie să dansaţi 
pentru Altîn... Voica Ilinca îşi spune că pentru a doua 
oară în viaţa ei nu înţelege nimic şi că singura 
explicaţie nu poate fi dată decit de secretul „Jurnalului” 
pe care i l-a descoperit şi de întimplările acelea ciudate 
din Capitolul V care are titlul scris cu tuş roşu (vede 
aevea titlul): 


„Despre conciliuul de la Firenze, anul 1439 de la 
naşterea Domnului 

şi 

Despre faptele căpitanului din garda împărătească 
Radu Nanu Păcurar 


Îşi făgăduieşte să afle secretul cu orice preţ. Ca şi 
cînd gindul acesta ar fi eliberat-o de toate poverile 
adevărate sau închipuite, răsuflă adînc; ca după o 
scufundare în care şi-ar fi ţinut respiraţia pînă la 


sufocare şi plină de prefăcătorie, aproape o smulge pe 
„Surioara” Andreea de la pieptul ospitalier al 
„frăţiorului” ei, îi aruncă acestuia o privire piezişă, 
primeşte una batjocoritoare şi spune: 

— Să-l ascultăm pe căpitan, Andreea. Repede. 
Rîndul cinci, al şaptelea de la dreapta... De jos în sus 
Andreea? 

Voica llinca se bucură de faptul că cipriota nu şi-a 
revenit, că ea este stăpînă pe sine şi pe clipă, că-l umi- 
leşte astfel pe belzebuthul cu o mie de feţe. 

— De sus în jos, abia şopteşte Andreea... Este o 
taină de moarte... 

Cu o iuţeală de veveriţă Voica Ilinca trage scara de 
bibliotecă lîngă raftul burduşit. Urcă la al cincilea raft. 
Numără şapte... 

— Taina numărului 7, strigă, se  răsuceşte 
fulgerător şi prinde în ochi privirea aprinsă a 
căpitanului. Atît de aprinsă, de lacomă, de mistuitoare 
încît simte cum o dogoare răvăşitoare o arde ca pe 
rug. Smulge din raft registrul legat în piele roşie. Stă 
cocoţată acolo privind lacom coperta roşie pe care este 
desenată constelația Ursae Majoris, steaua Mizar şi nu 
departe de steaua Mizar, mare, aurie, se vede steaua 
Alcor. Deschide registrul vede scări de decriptare,. 
cîteva hărţi, se uită pe sine şi atunci aude glasul calm 
al cavalerului Jean de Mirande care spune: 

— Căpitane, se pare că sîntem asediați. 

De undeva răsuna nişte bubuituri ca şi cînd cineva 
ar lovi cu un baros într-o uşă încuiată şi foarte aproape 
un sunet disperat de clopotel. 

— Stai aici, spune Andreea. Este Gaspare. S-a 
întîmplat ceva la locantă. 

Voica Ilinca îi dă registrul căpitanului, care, i se 
pare, s-a albit atunci cînd, deschizindu-l, şopteşte: 


— Taina stelei Alcor! 

Apoi, cu glasul lui sicîitor, învăţat numai să po- 
runcească: 

— Cavalere. Ascunde asta în traistă. Răspunzi cu 
capul... 

Căpitanul îi dă registrul lui Jean de Mirande. Caută 
în rafturile de jos din spatele biroului venețian, scoate 
un registru asemănător, i-l întinde şi Voica Ilinca îl 
aşează în locul numărului 7. A înţeles intenţia 
căpitanului. Aşază scara unde a fost. Din interiorul 
casei se aude un glas răstit care strigă: 

— Ori vine don Diego, ori, pe o mie de guvizi, aici 
se întîmplă ceva... După mine, băieţi! 


* 
x x 


Cînd omul înalt, cu ochiul scos de jungher s-a 
ridicat de la masă strigînd: „Gaspare, de ce nu vine 
don Diego după învoială”, cei doi ieniceri din 
prepeleac, care se pare, vorbiseră în şoaptă, au tăcut, 
pregătindu-şi laţurile. Cînd omul înalt a trecut pe sub 
prepeleac, loanidis şi Grozav, neguţătorii de la Ilzmk, 
păreau chercheliţi. Grozav i-a ieşit înainte cu un pocal 
cu vin de Chios, cerîndu-i chiorului să bea cu ei, ca un 
adevărat „Kaptan” ce este, pentru că, este sigur, l-a 
văzut cîndva în insule, dacă nu cumva l-a şi tocmit 
pentru o sută de capete de oi, el, chiorul luîndu-i 
arvuna, fără să mai facă drumul în Lesbos cu oile... 

— Eşti un tîlhar, a stăruit Grozav, dar îmi place să 
beau cu tilharii. Chiorul i-a făcut vînt şi Grozav s-a dus 
de-a berbeleacul, risipind vinul şi spărgind pocalul de 
ars. A rămas jos oftînd. Tovarăşul lui de neguţătorie a 
îngenuncheat şi i-a dat să bea din pocalul lui. Scena a 


fost urmărită de cei doi ieniceri din prepeleac şi de 
Meimărunt rămas la cai. 

— El este, a şoptit beţivanul hicîind atunci cînd şi-a 
muiat buzele în pocal. A ridicat stingă. Văzind semnul, 
ienicerii au coborit la piciorul scării. Mateloţii rideau, 
batjocorindu-l pe neguţătorul beţiv. Chiorul s-a oprit în 
pragul hanului, nu la bucătăriile de unde veneau 
mirosuri de carne friptă pe cărbuni, ci la uşa mare care 
dădea spre odăile de jos. A ieşit cel numit Gaspare, 
spunînd că. dacă stăpînul n-a venit, înseamnă că are 
treabă, el nu ştie ce treabă au clienţii cu stăpînul, n-a 
primit nici o poruncă şi nu este bine să se facă atita 
gălăgie, nu prea mai sînt clienţi, dar este un bulucbaşă 
sus. care vrea linişte. Chiorul s-a făcut că-l zvirle peste 
prag. Atunci au ieşit şi cei trei mateloţi din chioşc. 
lenicerii nu i-au băgat în seamă, bătîndu-şi joc de cei 
doi beţivani care, gilcevindu-se, urmăreau jocul 
Gaspare-Chiorul. Chiorul a intrat după Gaspare în han, 
strigînd că are treabă cu stăpinul, Gaspare striga că 
stăpinul nu este. Cei trei mateloţi se opriseră în usă, o 
dată cu unul din ieniceri care, fiind lîngă ei, a auzit cum 
Chiorul i-a spus lui Gaspare: 

— Unul din turci şi-a luat zborul... Să intrăm în 
casă, este ceva! 

Gaspare a încercat să între pe uşa care lega 
ospătăria de casa stăpînului. Drugii erau puşi pe 
dinăuntru, semn că ştăpiînul se întorsese acasă. Pentru 
liniştea lui, Gaspare a tras de cordonul clopoţelului. 
Poate iese dona Andreea. Poate... Cel Chior a ciocănit 
în uşă. Apoi a bătut cu pumnul. loanidis şi-a spus că se 
întîmplă ceva în afara poruncilor date de căpitan. Unul 
din mateloţi s-a întors spre prepeleac. 

— Pe Allah, Kara Işik a adormit, a spus ienicerul 
rămas; Unde vrei să urci, năpircă? 


Matelotul a rămas o clipă descumpănit. În clipa 
aceea ienicerul i-a zvirlit laţul, strîngîndu-i mîinile pe 
lîngă trup. 

— La mine, a strigat matelotul. 

Cei doi oameni ai Chiorului s-au repezit în curte. Au 
căzut în jungherul neguţătorilor, care le-au proptit 
virfurile în beregăţi. Inainte de a-şi da seama ce se 
întîmpiă cu ei, au fost legaţi burduf. lenicerii i-au scos 
afară din ogradă bucşindu-i cu ocări, ameninţindu-i cu 
ştreangul şi cu aruncatul în cîrlige. Muşteriii cîți 
rămăseseră şi-au suflat cuvintul de groază: „agia”, 
vîrîindu-şi nasul în pocale. lenicerii i-au silit pe cei trei 
să se caţere în lăzile samar. Fiecare era legat la gura 
de Meimărunt, apoi, o dată virit în lada din nuiele, era 
legat peste picior. Doi într-o ladă unul cu capul la 
picioarele celuilalt, cel mai voinic în lada care ţinea 
cumpăna... 

— Pe Allah, la agie! a şoptit destul de tare unul 

dintre ieniceri. 


Cînd Andreea a tras zăvoarele, s-a trezit faţă-n faţă cu 
matelotul chior care strigase “după mine, băieţi! “ 
Văziînd-o în semiumbra odăii, matelotul chior şi-a oprit 
avîntul. 

— Ce este, Niccolo? De cînd baţi cu picioarele în 
uşa stăpînului? Gaspare. Dacă sînt beţivi, cheamă-l pe 
Yusuf... Ce vrei, Niccolo? De ce nu aştepţi? 

Andreea vorbeşte tare. Aproape strigă. O aud cei 
din odaia de lucru a lui Diego. O aude cavalerul Pierre 
de Mirande care, spre stupoarea lui, vede ieşind din 
kioşkul livezii luminat palid de lumina firmamentului, o 


procesiune ciudată şi care ascultă cu voioşie un glas 
binecunoscut spunînd: 

— Se pare că n-ai căzut în nici o fintînă, don Diego, 
şi pe o mie de spade ruginite, iată-ne pe moşia 
domniei-tale! 

— Mi s-a părut că turcul a zburat în cer, ori, cum 
Dumnezeu nu-i primeşte pe necredincioşi, turcul nu 
putea zbura decît pe acoperiş, spune omul chior cu în- 
drăzneală. 

— Eşti beat. Pisica cu clopoței nu prinde şoareci, 
Niccolo. Stăpiînul lucrează... Haide. Dacă ai îndrăznit în- 
drăzneşte pînă la capăt. 

Andreea închide uşa placată cu fier. Trage 
zăvoarele. 

Cel numit Niccolo o urmează. Inainte de a intra în 
camera de lucru, spune: 

— Diego, Niccolo al tău are vedenii. 

Cînd intră, Niccolo face o mişcare bruscă spre 
înapoi. In faţa mesii de lucru stă cu miinile încrucişate 
la piept bulucbaşul de ieniceri. Şi-a scos cuca, şi-a 
despletit părul ascuns sub cucă, are în stînga ţiganca 
pe care el, Niccolo, a răpit-o de la bordul navei 
Libertatea şi un ţigan îi înţeapă gitul cu virful 
jungherului. 


SALT ÎN TIMP 
1 


Este noaptea de 31 mai spre 1 iunie 1596. 
Căpitanul Păcurar vede umbra mohorită a insulei Tilos 
rămînînd în pupa babord. Doar vîrful Agios llias se 
proiectează pe cerul  înstelat, plutind într-o 
luminiscenţă argintie care prefigurează vara din sudul 
Egeci. Stă lingă Voica Ilinca de cart la timonă şi ascultă 
neatent cicăleala lui Bkrba Gore. 

— Nu strînge timona să iasă zăr din ea, inimioară. 
Dacă o înţepeneşti aşa, cum să-ţi mai spună timona 
necazurile ei? Cum să simţi ce vrea vintul? Ce vrea 
valul? Ce vrea corabia? Aşa. sufleţelule! Mai uită-te la 
steaua pe care ţi-ai ales-o. că busola este ea bună, nu 
zic nimic, dar tot steaua e sfintă pentru cîrmaci. 

— Şi cînd sînt nori? întreabă subţire Voica Ilinca. 
Barba Gore tuşeşte fără să răspundă. Barba Gore este 
un cîrmaci desăvirşit al Egeei şi al strîimtorilor şi nu are 
încredere în nici un fel de instrument, nu acceptă că 
pămîntul şi marea pot fi reprezentate pe un sul de 
pergament, cît despre proiecția lui Mercator nu numai 
că nu ştie nimic, dar ar afurisi-o dacă cineva ar îndrăzni 
să i-o explice. În schimb simte ca nimeni altul vîntul, 


cunoaşte norii şi ce prevestesc, ghiceşte direcţia din 
care vine furtuna după zborul pescăruşilor, după 
seninele pe care le dau delfinii, ştie năravurile 
ciocanelor de vînt de pe fiecare versant al fiecărei 
insule şi pe deasupra este un dascăl atît de cicălitor 
încît ori te face matelot, ori iţi iei sacul şi cauţi altă 
corabie, ori altă meserie. Libertatea dezlegase 
otgoanele în după-amiaza zilei de 26 mai după 
aventura ismireză. Dacă nu l-ar despărţi de Izmir decit 
cinci zile de navigaţie fără întîmplări deosebite, 
căpitanul n-ar crede că a fost în centrul evenimentelor 
care au schimbat un paşă, au adus vilaietul de Izmir 
alături de vilaietul de Iskenderun şi au confirmat 
Libertatea ga pe nava luptei pentru dreptatea celor 
năpăstuiţi. 

Căpitanul se lasă fascinat de frumuseţea nopţii în 
care se insinuiază cu o forţă stranie prezenţa fetei de 
la timonă. Diavol încăpăţinat şi tiranic, cînd de-o 
feminitate ameţitoare, răspîndind în jur seducţia şi 
vraja; cînd băieţoasă, bîntuind arborada, stînd ore 
întregi în gabie ca să viseze, ori deopotrivă visînd să 
zărească cea mai mică pînză care lunecă pe linia 
orizontului - fata rămîne ciudat în afara înţelegerii lui. 

Voica llinca atît de aproape de el, dormind în 
cabina tainică la citiva paşi de patul lui auster de 
matelot şi totuşi, a ti t de departe în clipa cînd el o 
priveşte cu ochiul lui Radu Nanu Păcurar, băiatul de 
suflet al armatorului său. A fost în noaptea de 25 spre 
26 mai la Izmir un fel de bufonadă, care putea sfirşi 
sub satirul călăului. Bufonadă transformata de actorii ei 
într-un act ale cărui urmări pot îmbrăca tot spaţiul 
egeean pe un răstimp care ţine de istorie. Baronul 
Louis de Vic-Fezensac l-a adus pe don Diego la cîteva 
minute după ce Andreea îl adusese pe Niccolo. Acel 


Niccolo, corcitură din Rhodos, a fost dat pe mina lui 
loanidis ca să fie trimis la /mbit (prizonierii fiind legaţi 
la ochi să nu recunoască nava). Diego s-a dovedit 
negustor pînă în virful unghiilor, de îndată ce a văzut 
că în raftul al cincilea de sus în jos registrul al şaptelea 
era la locul lui. El i-a propus lui Diego să-i conducă cu 
tot fastul la Altîn Yunus paşa. Să-i spună că oamenii lui 
Niccolo au găsit Libertatea eşuată la nici două leghe de 
fortăreață. Că a vestit postul de ieniceri de la fortul 
Kuciuk Urla şi bulucbaşa Kara Işik a dat o luptă 
crincenă cu echipajul unei bărci venită la uscat să 
cheme caicele pescăreşti în ajutor. In barcă se afla o 
femeie pe care Niccolo a recunoscut-o ca fiind 
dansatoarea rivnită de luminăţia sa paşa. A vrut s-o 
răscumpere de la acel Kara Işik. Bulucbaşul a spus că o 
va înfăţişa singur luminăţiei sale spre a nu se întîmplă 
nimic femeii, Niccolo a ambarcat-o împreună cu 
bulucbaşul şi doi ieniceri de cetate. Spre a-i face 
plăcere stăpînului, el, Diego, îi aduce pe lingă femeia 
rivnită şi proprii lui muzicanți de la ospătărie. Diego va 
fi însoţit de un om de arme, matelot. Un singur semn, o 
singură vorbă, îl vor costa viaţa. „Konakul înţelepţilor” 
este minat. Dacă Diego îşi calcă jurămiîntul, casa va 
sări în aer. Nu înainte ca toată arhiva şi mai ales toată 
vistieria aflată sub masa de lucru să fie transportate la 
bordul lui /skenderun. Mai mult. In zori vor pleca două 
scrisori. Una, cu nava /mbit la Veneţia, la Casa Orseolo, 
dezvăluind legătura lui Diego cu Ulus-maltezul, faptul 
că Diego vesteşte piratului plecările şi drumurile 
navelor sub pavilion otoman navlosite de Casa Orseolo 
pentru comerţul clandestin cu mirodenii şi mătăsuri din 
Orient, încasînd un comision de 35% din valoarea 
mărfurilor. prădate. Aici don Diego s-a făcut alb şi i-a 
aruncat Andreei o privire ucigaşă, în voind u-se pe ioc 


să joace rolul cerut, nefiind nevoie să se amănunţească 
şi conţinutul celei de a doua scrisori, destinată marelui 
defterdar care ar fi demonstrat cum cuplul Altîn-Diego 
lipseşte vistieria sultanului de aproape 55% din 
veniturile vilaietului. Pentru a nu trimite acele scrisori, 
căpitanul Păcurar a cerut un comision cFe 100. 000 
ţechini, ori guldeni olandezi în trate  plătibile 
neguțătorului Iszaac Aaron care să garanteze suma în 
oricare port al Mediteranei. Diego a făcut cîteva 
socoteli în minte şi a acceptat, cu condiția ca la Izmir, 
orice s-ar întîmplă lui Altîn Yunus, să i se dea un 
hatişerif de liberă practică pe mare şi pe uscat, cu 
obligaţiile de vamă obişnuite. Astfel a fost vîndut şi 
cumpărat Altîn Yunus paşa. Totul a durat un sfert de 
ceas. Pentru dreptul de a nu fi concurat de Casa 
Bîrlădeanu, Diego a mai plătit un supliment în natură: 
omul de legătură cu Suleyman, beyul fortăreţii, care o 
va conduce acolo pe Andreea în numele lui Diego spre 
a-i vesti că a venit de la Afyon caravana cu haşiş şi 
haşişul trebuie transbordat pe nava /mbit. Andreea va 
avea patru însoțitori şi spre a-şi dovedi prietenia, don 
Diego va desena pe loc planul fortăreţii, drumul care 
duce la pulberărie, plantînd pe desen locul santinelelor. 

— Deci Andreea este a ta, a spus don Diego, drept 
încheiere. 

— Poate, i-a răspuns... Să mergem. 

Gaspare a luat un fanai orb şi la ordinul stăpînului 
a preluat conducerea echipei pyrotehnice compusă din 
Andreea, cei trei cavaleri: un matelot, baronul, doi 
țigani, cei doi fraţi - Jean şi Pierre şi Paparnarkos. Voica 
llinca s-a gătit într-o rochie de catifea de Alep, din 
garderoba Andreei. S-a învăluit în şalul ţigănesc. l-au 
fost legate miinile. Bulucbaşa şi-a strins părul sub cucă, 
luînd capătul trînghioarei de mătase şi meditind la 


puţina credinţă a neguţătorilor faţă de cei care-i 
înavuţesc. Aflaţi în inima puterii lor, neavînd cum să se 
teamă de caicul lui Hidayet privegheat îndeaproape de 
oamenii agiei, nici Altîn, nici Suleyman nu şi-au dat 
seama că sînt vînduţi. Suleyman a primit vizita 
Andreei, care se învăluise într-o pelerină a lui Diego, ca 
pe un hara lui Allah. O văzuse o singură dată. voise s-o 
cumpere de la Diego dar pasiunea lui nu mersese atit 
de departe incit să-i strice afacerile. Presupunerile 
cavalerului Pierre de Mirande se adeveriseră, dacă nu 
întocmai, în cea mai mare parte. Sub Izmirul otoman 
trăia vechea Smirnă precreştină, cu toate cata- 
combele, tunetele şi secretele ei care ţineau unele 
numai de spiritul edilitar roman, altele de necesitatea 
de a supravieţui. 

Rămăseseră în suspensie trei întrebări la raportul 
scurt făcut de baron: ce reprezintă fiecare culoare de 
masca din culorile văzute în catacombă, cînd sînt de 
faţă mascaţii şi ce influenţă au asupra lzmirului?... 
Yunus paşa tocmai se plictisea cu favoritele haremului 
sau. Stătea culcat pe un divan din harem, la catul de 
sus al palatului, odaia pardosită cu plăci de faianţă 
albastră cu ornamente negre, cu tavanul scund, cu 
arcade sprijinite pe colonade din marmoră roşie, avînd 
capitelurile sculptate în arabescuri, ca şi tacurile 
ferestrelor înguste şi zăbrelite. Avea o deschidere largă 
spre o terasă plină de vase din piatră sculptata, din 
care se întindeau pe o pergola din abanos, tufe 
luxuriante de glicine şi caprifoi. Dincolo de terasă, 
marea. Marea şi cerul Diego şi-a scos caii din grajduri, 
împreună cu cei care făcuseră cărăuşia de la ospătărie 
la /mbit şi înapoi, purtînd în samarele-cufere oamenii 
lui Niccolo şi pe Niccolo însuşi, au alcătuit o cavalcadă 
obişnuită: trei făclieri, smulgînd întunericului umbre 


fantastice, ieniceri ducînd la mijloc o sclavă, tropote de 
cojite, zăngănit de arme. Străjile sunaseră cu tocsinul 
ora Stingerii şi străzile ar fi trebuit să fie pustii. 
Impotriva legilor aspre, se vedeau umbrele celor ce se 
duceau în port, strecurindu-se pe lîngă garduri la 
trecerea  cavalcadei. Ajunşi pe cheu, s-a văzut 
iluminaţia de lampioane de la /skenderun. Făclierii 
ridicat făcliile, vestindu-l pe Hidayet Riza Han că partea 
întîia a planului a reuşit şi că începe să se înfăptuiască 
partea a doua şi cea mai periculoasă. Presupunerea lui 
nu s-a adeverit. Adică, cavalcada ajunsă la porţile 
palatului-cetăţuie, porţi din grilaj de fier, a aşteptat 
doar atita vreme cit i-a trebuit ofițerului de ieniceri să-l 
anunţe pe Altîn de sosirea lui don Diego cu prizoniera. 
Porţile s-au deschis. Grăjdarii şi robii lui Altîn au luat 
friiele cailor. Toată echipa a fost condusă curtenitor pe 
scara de onoare, din marmoră, în sala de audienţe 
unde Altîn a venit fără nici un fel de ceremonie, 
înveşmiîntat într-un caftan uşor de mătase încins cu 
brîu ţesut în fir de aur. Era neînsoţit şi, înainte de a se 
aşeza pe divan, i-a făcut semn ofițerului său să iasă. 
Purtătorii de “torţe au aplecat torţele spre faţa pri- 
zonierei. Bulucbaşul Kara Işik i-a smuls şalul care-i aco- 
perea capul şi obrazul. Căpitanul îşi reaminteşte cu o 
stringere de inimă dureroasă clipa cînd a smuls şalul şi 
cînd a văzut chipul copilăresc al fetei luminat de torţe, 
dintr-o dată matur, înspăimîntat, de o feminitate nebă- 
nuită, clipa cînd şi-a dat seama de toate consecinţele 
nefaste ale planului dacă Diego trădează, tot atit de 
uşor cît l-a trădat pe Altîn. Poate că străfulgerarea 
aceea de gînd a hotărît soarta lui Altîn. Înainte ca 
impresia pe care vădit chipul „prizonierei” i-a făcut-o 
lui Altîn să se şteargă, el a făcut un salt şi i-a pus 


jungherul în beregată. Mateloţi şi ieniceri s-au risipit 
ocupînd uşile cu pistoalele la mină. 

— Pe Allah, Diego, ce înseamnă caraghioslicul 
ăsta? a spus foarte liniştit Altîn Yunus paşa... Oricum, 
este mai bine făcut decit jocul de ieri al lui Suleyman. 
Meriţi un cal arăbesc, dacă nu cumva, tu, blestemâăţiile, 
nu eşti însuşi căpitanul Păcurar, Diego îşi joacă acum 
cu tine jocul lui ticălos şi cu sînt victima plictiselii 
mele... Haide, nu te onorează să mă înţepi în guşă, în 
faţa femeii flacără... Allah este mare şi vede... Femeie, 
dacă nu fugeai prosteşte, gata să te îneci, cîştigai 
acest palat, pe stăpinul său, admiraţia lui pentru arta 
ta şi cine ştie, dacă nu libertatea care ar fi lărgit cu 
mult marginile libertăţii pe care astăzi o consideri fără 
de margini. Păcat. Şi acum spune-mi, căpitane, ce vrei 
de la mine? 

Altîn Yunus paşa se arătase nobil, neînfricat şi de 
un plictis atît de cumplit, încît lui toată înscenarea i s-a 
părut ridicolă, fără ca asta să-i ştirbească cu ceva 
străşnicia şi neînduplecarea de a o duce pînă la capăt. 
Altîn i-a cerut să jure de trei ori că nimeni nu se va 
atinge de viaţa lui, de cele trei favorite, de biblioteca şi 
caii lui. Că acestea toate vor fi ambarcate pe nava 
Iskenderun şi vor fi debarcate la Antalia, la konakul 
părinţilor săi de pe timarul strămoşesc, întărit 
neamului său de Soliman Magnificul pentru vărsarea 
de sînge în luptele pentru cucerirea Ciprului. Altîn nu i- 
a adresat lui Diego nici măcar cinstea unei ocări. l-a 
cerut, tot sub jurămînt, să-şi ducă pînă la capăt jocul 
adică să-l lase pe el să alcătuiască cavalcada care să-l 
conducă la bordul caicului /skenderun. 

— Pentru a te feri de umilinţe, este mai bine ca 
Iskenderun să acosteze la cheul palatului, i-a răspuns. 
Porunceşte oamenilor tăi să-ţi stringă ceea ce crezi din 


agoniseala ta. Dă-i un semn slujnicului meu, pentru a 
pătrunde la Hidayet. 

Altîn a bătut în gong. S-a înfăţişat ofiţerul de 
slujbă, care apărea că n-a băgat de seamă nimic din 
nefirescul acelei audienţe. Altîn şi-a scos unul din 
inelele de pe deget, i l-a dat lui, căpitanului, era inelul 
sigiliu, apoi i l-a trecut ofițerului poruncindu-i să-l 
însoţească în port pe matelotul lui don Diego şi ca într- 
un ceas toate terasele şi cheul palatului să fie 
iluminate pentru a primi cum se cuvine pe „trimisul 
măritului padişah, stăpinul lumilor”. 

A înţeles plecarea lui Altîn spre fast şi aparenţă. 
Restul n-a mai avut nici o importanţă. Jocul aparenţelor 
şi-a urmat cursul. Hidayet a scos nava Rechinul 
albastru în radă, făcînd să ardă pe puntea ei butoaie cu 
stupă îmbibată în catran. Flăcările înalte luminau 
sinistru trupurile spînzuraţilor. Rechinul albastru a 
plutit în derivă poate zece minute, apoi o explozie- 
cumplită l-a rupt în două zvirlind spre cerul înstelat 
grinzi arzinde, vergi, mari bucăţi de vele aprinse 
scoţind un fum alb şi dens, trupuri, frînturi de catarge, 
apoi totul s-a prăbuşit în mare şi de pe cheul portului s- 
au auzit limpede glasurile vesele ale mulţimii. Altîn şi 
ei toţi, făcîndu-i garda, au privit spectacolul de pe 
terasa palatului. In clipa cînd ploaia de sfărimături 
arzînde a căzut în mare, o detunătură năprasnică a 
făcut să se clatine aerul şi un curent fierbinte a trecut 
peste palat venind de la fortăreață. O pilnie de foc a 
tişnit dincolo de zidurile sumbre, tivindu-le cu flăcări 
violete. În acea pilnie de foc au zburat bolovani 
incandescenţi. Căpitanul a ştiut că jocul din palatul lui 
Altîn, care i se păruse uşor bufon, a căpătat proporţiile 
lui reale. Că, prin mîna echipajului navei Libertatea, 
duşmanul asupritor al popoarelor balcanice a primit 


cea dintii lovitură puternică în spatele adînc al 
sistemului său militar, spate care nu fusese lovit decit 
de Tamerlan şi mongolii săi cu două veacuri în urmă. 
Că prin Libertatea, mina răzbunătoare a lui Mihail 
Voievod a ajuns în noaptea aceasta pînă la Izmir... Că 
misiunea navei lui îndreptăţeşte din această clipă 
numele pe care şi l-a ales: Libertatea. Că din această 
clipă destinul lui însuşi s-a eliberat de povara 
supuşeniei, contopindu-se cu al tuturor bărbaţilor din 
Balcani înrolați sub steagurile voievodului de la 
Dunăre: Căpitanii Baba Novac şi Jivko Roşul ai sirbilor, 
căpitanul Marco Dubtownicki al dalmaţienilor, cătunarii 
Păcurari ai moro-vlahilor, poetul cavaler Stavrinos al 
grecilor, martologii bulgari ai mitropolitului Dionisie 
Rally Paleolog de Tirnovo. Ştie că apartenenţa lui la 
ridicarea asupriţilor încetează din această clipă de a 
aparţine umbrei şi culiselor, devenind o realitate de 
care spaţiul egeean al imperiului va trebui să ţină cont, 
atit pe apă cît şi pe uscat. Bubuiturile care fac să se 
cutremure zidurile palatului paşei din Izmir înseamnă 
pentru căpitanul Racdu Nanu Păcurar întîlnirea cu sine 
însuşi... 

Este noaptea de 31 mai spre 1 iunie 1596. 
Umbra mohorită a insulei Tilos rămîne în pupa babord. 
Doar virfid Agios Ilias se proiectează pe cerul înstelat, 
plutind Intr-o luminiscenţă argintie care prefigurează 
vara egeeană. 

— Inimioară, nu simţi că ai venit în vînt? şopteşte 
Barba Gore. Slăbeşte puţintel cîrma să primeşti briza în 
obrăjorul drept, adică de la tribord... Atit! Drept aşa! 
Dacă te uiţi prin prova babord, aşa, ai sa vezi fanalele 
de pe bărcile pescarilor din Antitilos ieşiţi să prindă 
stavrizi. 


Căpitanul Păcurar coboară de pe dunetă în cabină. 
Dacă vintul ţine. Inainte de răsăritul soarelui Libertatea 
va fi în vederea capului Monolitos din jumătatea sudică 
a insulei Rhodos, acolo unde steaua Alcor indică a fi nu 
numai taina Casei Salvaresso, dar totodată taina 
Sarazinilor roşii. 

Cu cît pătrunde mii adînc în decriptarea Registrului 
XXXII cu seria M. O. (Medaiteranae Orientalis) al Casei 
Salvaresso. folosind cifrul găsit la pagina 7 din 
Registrul „Steaua Alcor”, cu atit mai mult căpitanului 
Păcurar i se lărgeşte cuprinderea adevărurilor politice 
care se înlănţuie cu starea Ţărilor Româneşti, cu lupta 
crîncenă pentru domnie, cu sumele fabuloase cheltuite 
de pretendenţii la tron ca să obţină acest tron de la 
sultan, cu intrigile, ucigaşii de meserie, mazilirile, 
surghiunurile, decapitările, alaiurile fastuoase şi tot 
ceea ce ţine într-un fel de zodia Puterii. Registrul 
„Steaua Alcor” poartă pe cotor numărul 7 care 
corespunde însemnării făcută după mărturisirea lui 
Lucio Salvaresso aflat în stare de hipnoză: „Cheia este 
numărul 7”. 

Niciodată căpitanul nu s-a simţit atit de familiar în 
cabina navei sale prea noi să se fi obişnuit cu ea, ca în 
această noapte, la capătul lungului şir de ceasuri 
petrecut în descifrarea tainelor celor două registre 
complementare.  Temeiul legăturii dintre Casa 
Salvaresso şi Diego îi scapă. Andreea a plecat la 


hulubăria lui Carastan şi a Voliei, la un ceas după ce 
pulberăria fortăreţii a sărit în aer, cu porunca lui scrisă 
să fie adăpostită pînă cînd va trece chervanul jupanului 
Năstase Oalesparte s-o ia la Canak-kale, unde se va 
ambarca pe galiota Austrul a Casei Birlădeanu spre a 
ajunge la Istanbul. Nu vrea să se gindească acum la 
destinul ciudat al Andreei. la legătura cu fratele lui 
geamăn Voicu, la felul cum a ajuns din Cipru ia Izmir şi 
de la Izmir sub acoperişul lui don Diego. 

Asta este partea de suferinţă a Andreei şi a fratelui 
său. Îşi dezbumbă tunica din stofuşoară subţire de Ve- 
neţia. Pe masa lustruită este fixată fiarta insulei 
Rhodos. Deasupra hărţii, felinarul. Dezăvoreşte şi 
roteşte patul, fixîindu-l la pupa. Apasă resortul ascuns 
în ochiul delfinului, deschizînd dulapul secret. Pe tăblia 
dulapului transformată în secretaire aşază cercul 
armilar şi efemeridele anului 1596. Deschide Registrul 
XXXII la pagina 30. Cînd să aplice pe coloanele de cifre 
scara de decriptare de la pagina 30 a Registrului 
„Steaua Alcor”, simte o adiere ameţitoare de paciulli şi 
mosc. Voica Ilinca este în cabină. “Cînd a ridicat 
chepengul? Cînd l-a lăsat? Cînd l-a acoperit cu covorul? 
Poartă rochia de catifea verde, are genele rimelate, 
unghiile vopsite, este fardată şi încălţată cu conduraşi 
din catifea roşie, ţesută cu fir. 

— Ai ajuns la un prag? îi spune... Am simţit-o!... 
Căpitanul încearcă să fie curtenitor. 

— Jupiîniţă! 

— Acum sînt jupîniţă Voica Ilinca Biîrlădeanu. 

— Mi-ar fi plăcut să fii musul 

Voica Ilinca ride copilăreşte. Ris care nu se 
potriveşte cu solemnitatea de jupiniţă şi fiică de 
armator. 

— De ce? 


— Mă simt mai la largul meu. 

— Adică te simţi căpitanul şi stăpînul. Cel care la o 
adică... 

Căpitanul n-a regretat nici o clipă chelfăneala pe 
care i-a tras-o,. musului”, nu este şi n-a fost şi nu va fi 
vreodată un mus adevărat nechelfănit; dar Voica Ilinca 
este cu totul altceva decit un mus, de curajul şi 
inteligenţa ei a ţinut soarta echipajului (spune 
„echipajul” ca să nu spună „soarta mea”), se ruşinează 
într-un fel acru şi face a doua reverență. 

— Cum ţi-e voia, jupiîniţă. 

— Acum mi-e voia să am această înfăţişare. Nu mă 
pofteşti să stau? 

— Un cîrmaci cînd iese din cart abia aşteaptă să se 
culce, mormăie şi-i răsuceşte scaunul fixat în podea, 
scaun care se învirteşte pe 360 de grade... 

— Un cîrmaci da... Arăt cumva ca un cîrmaci? 

— Arăţi ca şi cea mai seducătoare femeie dintre fe- 
meile seducătoare pe care le-am văzut vreodată... Asta 
doreai să auzi de la mine?! 

— Poate! Dar nu spus aşa, ca din carte... ŞI 
domnia-ta, căpitane, ai cunoscut multe asemenea 
femei seducătoare în pribegiile domniei-tale? 

— N-am zis „cunoscut”, domniţă... Am zis „văzut”, 
ceea ce, mi se pare, nu înseamnă acelaşi lucru. Despre 
acele femei seducătoare ţi-e vrerea să vorbim? O vom 
face, dar gindeşte-te că mai avem şase ceasuri pînă la 
ziuă, că în şase ceasuri sîntem în vederea coastei şi că 
n-am decriptat încă secretul care ţine de azimutul 
stelei Alcor la miezul nopţii de 15 spre 16 iunie. 

— Cine te împiedică să pui nava în pană, să petreci 
ziua de miine pescuind şi după ce am decriptat ce a 
rămas de decriptat să ajungi la coastă noaptea?! Bate 
mai puţin la ochi. Întunericul îţi este prieten. 


Voica Ilinca îşi sprijină bărbia în palmă. Il priveşte 
galeş printre genele lungi, rimelate. Diavoliţa are 
dreptate şi acum, jucînd rolul de femeie fatală, îşi bate 
joc de el. 

— Mă grăbeam! Diego o dată liber se poate 
răzgîndi. A descoperit că-i lipseşte registrul „Steaua 
Alcor”. Ar putea vesti contuarele. 

— Nu are nici o navă mai iute decit Libertatea. 

— Dar ar putea avea porumbei. 

— Dacă-l are, oricum ajungem în urma lor. 
Căpitanul se înclină într-o plecăciune scurtă. 

— Ai dreptate! lată un motiv mai mult să ne 
odihnim. 

— Spune mai bine că ţi-e teamă să rămii aici singur 
cu  mine!... Haide, frăţioare. Nu tu m-ai numit 
„Surioară” cînd mă învătai să ţin scotele şi cîrma 
Zefirului?! T 

Ride aţiţător... Işi curmă rîsul. Strălucirea ochilor 
este cu totul alta decît a jocului. 

— In noaptea asta Mărgărita este aici. şopteşte... 
În mine! O simt. După cum simt harul ei învăluindu-mă. 

Căpitanul Păcurar are senzaţia că în cabină s-a 
înstăpînit un aer eterat care-l face lucid şi prezent într- 
un mod deosebit. El este un om de cifră şi de spadă, nu 
poate tăgădui forța spirituală pe care o stăpînesc unii 
din cei aleşi, acest fel neobişnuit de a fi tu însuţi şi în 
acelaşi timp de a comunica peste depărtări cu un fel 
de alter ego, dacă nu-l nelinişteşte, îl stînjeneşte şi, 
dacă n-ar fi fost foarte lucid, ar fi urmat să joace jocul 
plin de ispite început de Voica. Rămiîne puţin stînjenit 
cînd Voica Ilinca se ridică plutind parcă, se duce la 
secreiaire şi, fără să se plece asupra Registrului M. O. 
XXXII, spune: 


— Să lucrăm!... Coloana întîia, lunile anului! 
Căpitanul îşi stăpineşte mirarea. Voica Ilinca s-a uitat 
în fugă peste registre, spunîndu-i că nu simte nici o 
plăcere să le ronţăie filele ca un şoarece. In schimb, 
împreună cu cei patru cavaleri, gasconii şi spaniolul, au 
transformat puntea centru în sală de scrimă. Cum hula 
a fost mică, vintul constant şi cerul diafan, puntea- 
centru a răsunat de strigătele luptătorilor, de glasul ei 
înalt atunci cînd reuşea să străpungă apărarea 
dascălilor, de aplauzele echipajului. Asta în cea dintii zi 
de navigaţie. Pentru că, în chiar seara acelei zile cei 
patru cavaleri conduşi de Voica s-au prezentat pe 
dunetă cerîndu-i fiecare cite un ceas de program cu 
echipajul. Don Pedro Perez de Hispaniola-Figuera, un 
ceas de instrucţie artileristică, baronul, un ceas de 
scrimă cu sabia de abordaj şi unul de luptă cu armele 
de abordaj: securi, căngi şi hangere; cavalerul Pierre 
de Mirande, un ceas de lucrări pyrotehnice, arătîndu-se 
îneîntat de îndeminarea lui Paparnarkos în întinderea 
fitilelor; dar consternat de neştiinţa mateloţilor în 
frunte cu acelaşi Papamarkos în legătură cu calităţile 
detonante ale pulberilor, viteza de ardere a fitilelor, 
alcătuirea celei mai bune fultuieli, păstrarea şi 
mînuirea pulberilor; iar Jean de Mirande i-a cerut, spre 
mirarea tuturora, să alcătuiască o grupă de arcaşi, 
demonstrînd că o săgeată bine trasă în tăcerea cea 
mai desăvirşită poate înlocui cîteodată cu prisosinţă, o 
salvă de muschete de calitatea întiia trasă cu atita 
zgomot, încît putea scula şi morţii. 

Echipajul s-a prins în jocul de război cu o ardoare 
nebănuită. El a înţeles toate binefacerile acestui 
program care-i instruia oamenii, care-i transforma din 
mateloţi, în mateloţi-luptători, aşa că încă de a doua zi 
corabia s-a transformat într-un bastiment de lupta, la 


bordul căruia instruirea se făcea pe „ateliere”, spre 
deplina fericire a musului primit la fiecare „atelier” cu 
cea mai mare voioşie şi bunăvoință. A înţeles pulsul 
echipajului. A coborit de pe dunetă, locul sacrosant al 
comenzii, doar în nădragi, desculţ şi, din „atelier” în 
„atelier”, s-a înscris în viaţa tuturora, supunîndu-se pe 
rind comenzilor lui don Pedro, mereu nemulţumit de 
iuţeala artileriştilor lui, luptînd împotriva baronului, un 
diavol al spadei care cunoştea mai puţin lupta sarazină 
cu măciuca şi securea, a împletit fitile sub privegherea 
lui Pierre şi a tras cu arcul în ţintele lui Jean, multumind 
în gînd piraţilor uskoci pentru neîndurarea cu care l-au 
învăţat să fie pirat. Este foarte limpede că după 
aventura izmireză echipajul este altul. Alta atmosfera 
la bord. In această atmosferă, prospeţimea o aduce 
Voica Ilinca. Faţă de Voi ca Ilinca nu pot fi decît două 
atitudini: să şi-o facă soţie, cu  binecuvîntarea 
echipajului sau,  lăsind-o liberă, s-o  cinstească, 
păstrînd-o ca pe un talisman de preţ... 

— Coloana întîia, lunile anului, repetă Voica Ilinca. 

Pe nesimţite, ca şi cînd o forţă care-l sălăşluieşte în 
adîncuri, necunoscută şi necercetată, i se dezvăluie 
înstăpînindu-se în cugetul lui, căpitanul se desprinde 
din legăturile lui cu lucrurile familiare care-l înconjoară, 
mutîndu-se într-o lume stăpiînită de o rațiune limpede, 
tăioasă, eterată. In această lume a raţiunii, cifrele 
scrise cu chinovar se scot pe grilele de decriptare şi se 
transportă în Tabelul 21 B de la sfîrşitul Registrului 7 
„Steaua Alcor” (aici a ajuns el cu dezlegarea tainei), 
unde se citesc nume de localităţi conţinute într-o 
fractie avînd ca numărător numărul de litere care 
alcătuieşte numele localităţii şi la numitor numerele pe 
care fiecare literă a numelui îl are în alfabetul latin. 
Acestei operaţii pentru insula Rhodos (numărul 7 în 


coloana comptuarelor cifrate) i-a corespuns localitatea 
Monolitos. El nu cunoaşte Monolitos decit din auzite. 
Comptuaral Casei Bîrlădeanu este chiar în portul-cetate 
Rhodos, anticul lalysos; cu o sucursală la Lindos, în 
partea de sub vînt a insulei. A descifrat Monolitos şi 
atit, dîndu-şi seama că de cite ori aplică grilele de 
decriptare, face o eroare constantă pe care nu 
reuşeşte de trei zile s-o găsească. Ar fi ruşinos ca s-o 
găsească Voica llinca. Tot atît de neaşteptat cum se 
înstăpinise, fluxul eteric din cabină se risipește, 
eliberîndu-l. Aude zgomotul limpede al unei respiraţii 
adinci, de om care doarme avind cugetul împăcat 
Femeia fatală, medium-ul sau poate alter-ego-ul 
principesei Mărgărita doarme în scaunul lui, cu tîmpla 
culcată pe Registrul M. O. XXXII, cu mîinile în jurul 
capului. Se apropie călcîind neauzit. Fata are fruntea 
arămie umedă, cum umede sînt buclele roşcate de la 
timple, buzele carminate întredeschise şi, vai, mîinile 
mici. cu degete lungi, nervoase, au dosul palmelor plin 
de zgirieturi şi unghiile vopsite sînt tăiate în carne, 
neavînd nimic din rafinamentul unor miini de femeie 
fatală... Răsuceşte scaunul pe pivotul lui. O ia în braţe. 
Îi este frică să n-o trezească. Sta o clipă ţinînd-o la 
piept, i se pare că dulcea lui povară nu mai răsuflă 
chiar atît de adînc şi de regulat, că i se zbat genele 
rimelate, pistruii auriţi de soare dau un aer hazliu 
nasului cîrn, se hotărăşte şi, ducînd-o la pat, o aşează 
lin, stăruind o clipă cu obrazul foarte aproape de 
obrazul ei. Fata scoate un suspin alintat, are tentaţia 
să-i sărute buzele răsfrinte, se opreşte la timp, trage 
pătura peste ea şi se întoarce la masa de lucru. li 
trebuieşte exact timpul cît se scurge nisipul din 
clepsidra care măsoară jumătăţile de oră pentru a-şi 


găsi greşeala şi a descifra taina Stelei Alcor legată de 
azimutul ei la miezul nopţii de 15 spre 16 iunie 1596. 

Registrul 7 conţine locurile de descărcare şi 
încărcare a mărfurilor de contrabandă, nevămuite, 
adică golfuri singuratice de pe coasta anatoliană, atit 
egeeană cît şi mediteraniană, cifrate destul de simplu, 
avind cîteva date legate de adîncimea şi natura 
fundului, vînturi locale, felul cum se poate ancora şi 
datele de sosire a caravanelor din interior. Pentru 
insula Rhodos sistemul de criptare este mult mai 
complicat. Plecînd de la descifrarea numelui Monolitos: 
golf, cap şi localitate, trecînd pe coloana lunilor anului 
cu numărul comptuarului, constată că n-a luat în 
numărătoare şi spaţiul alb dintre cifrele scrise cu tuş 
negru şi cele scrise cu chinovar. Reface şi cu o 
repeziemne neaşteptată descifrează întregul cod al 
Registrului 7 „Steaua Alcor”, care conţine în dreptul 
fiecărei luni codul de semnale al acelei luni, atît pentru 
semnalele de noapte, cît şi pentru cele de zi; codul 
după care se răspunde de la uscat la semnalele navei, 
parola pentru fiecare lună a anului 1596. 

Punînd cercul azimutal cu centrul în localitatea 
Monolitos şi, ridicînd azimutul Stelei Alcor pentru ora 
24 a zilei de 15 iunie, obţine o dreaptă care taie spre 
vest rîpele de la poalele virfului Armenişti, trece peste 
monastirea aflată chiar în buza acestor rîpe la malul 
înalt al falezei protejată acolo de un briu de stînci pe 
care-l ştie, l-a văzut de pe mare tivit de spuma 
deferlanţilor şi avînd direcţia generală 280° în 
exteriorul insulei. Deci, trecînd la sud de insula 
Khalkhia şi 100° în interiorul insulei, deci. stră-bătind-o 
pe la sud de Istrio, Profilio, Asklepio, direcţia de 100° 
iese la mare pe coasta estică a insulei. la cap 
Mermingas, care mărgineşte baia Lardos. pierzindu-se 


apoi în Mediterana. Nu este posibilă nici o confuzie. 
Toate datele sînt pentru golfuleţul şi capul Monolitos. 
Golfuleţ şi cap Monolitos figurind singure pentru 
Rhodos în criptarea cu chinovar roşu, comptuarul Casei 
Salvaresso fiind cunoscut în portul-cetate Rhodos, tot 
atit de bine ca şi comptuarul Casei Bîrlădeanu. Poate 
că între Monolitos şi Rhodos sînt drumuri de cotigi, ori 
de catiîri. Puțin probabil ca între comptuarul Casei şi 
acest loc transportul să se facă pe uscat. Grija de a 
alcătui coduri de semnale şi parole pentru fiecare lună. 
faptul că un registru general se afla în arhiva Casei 
Salvaresso, la sediul din Istanbul, şi alt registru-cheie 
se afla în Izmir, la sucursala condusă de alt venetian, îl 
fac să creadă că se găseşte foarte aproape de scopul 
prim al călătoriei spre Est. Taina bogăției Casei 
Salvaresso, susţinătoarea partidei lui Mihnea Turcitul, 
duşmanul de moarte al voievodului Mihai. Strîinge cu 
grijă registrele. Lasă doar harta de navigaţie. Este 
aproape de miezul nopţii. Inchide dulapul secret. Mic- 
şorează fitilul lămpii. Dezăvorăşte patul în care Voica 
Ilinca doarme răsfăţată (i-a căzut un condur şi piciorul 
gol pînă la gleznă îi iese de sub pătură). Roteşte patul 
la locul lui, mascînd dulapul. Peste un ceas are să-l 
schimbe pe Barba Gore, în această săptămînă 
revenindu-i „cartul cîinelui”. O priveşte pe Voica Ilinca 
fără să-şi dea seama că întîrzie aplecat asupra ei mai 
mult decît se cuvine. Ingenunche. Îi sărută, abia o 
adiere, glezna arămie. Apoi, fără nici o reţinere, o 
împinge uşurel şi se culcă lîngă ea, întorcindu-i spatele. 
Vede printr-un abur străveziu cabina legănîndu-se lin, 
aude sciîrţiitul catargelor, clipocitul apei, scrişnetul 
lanțurilor timonei; Barba Gore stringe vintul, îşi dă 
seama că atunci cînd a descifrat cuvîntul Monolitos, a 
şi luat drum spre golf şi. dintr-o dată liber de orice 


grijă, se trage foarte aproape de marginea patului, să-i 
lase loc oaspetelui neaşteptat, gîndindu-se că miine va 
rămîne în derivă, vor pescui, se vor scălda şi vor ridica 
pînzele astfel ca pe la miezul nopţii de 1 spre 2 iunie să 
fundarisească ancora în golfuleţul Monolitos. Inainte de 
a adormi o simte pe Voica llinca răsucindu-se şi o 
palmă uşoară, caldă şi parfumată i se aşază peste 
obraz, fata scînceşte în somn şi spune foarte limpede 
în vlahă: 

— Mamă, vino repede, repede! 

după care i se pare că plinge. Işi reţine respiraţia. 
Voica llinca gîngure ceva. Pe urmă aude paşi. Şi glasul 
lui Barba Gore: 

— Cartul, domnia ta! 


3 


— Solda fiecăruia dintre noi s-a întreit, domnia-ta, 
spune Barba Gore după ce echipajul isprăveşte 
ceremonia semnării în registrul lefurilor. Unii semnează 
cu litere latine, alţii cu litere greceşti, alţii cu litere 
arabe, prea puţini prin punerea degetului. 

Se făcuseră socotelile cîştigului dobîndit după 
schimbarea  paşei de Izmir. Hidayet se arătase 
deopotrivă generos cu cel deposedat de putere, 
lăsîndu-i jumătate din odoarele şi sculele de preţ, ca şi 
venitul lui de paşa pe trei luni. Un sfert din jumătatea 
rămasă o dăruise echipajului de pe Libertatea în semn 
de mulţămire. Vistieriei lui Mihai Voievod îi trimisese 
sub formă de tracta plătibilă de Casa Kruger-Ruggieri 


la Viena, 125 000 de ţechini aur ca semn al alianţei. 
Căpitanul Păcurar stă pe un colac de parimă în mijlocul 
echipajului. Voica Ilinca este în gabie, încă din zori s-a 
iacul nevăzută. Cu toate că nava a rămas în derivă, că 
oamenii s-au scăldat cu voluptate sărind de pe punte 
în apele transparente, de un albastru siniliu pur şi 
irizat, că a fost program “la sac”, adică spălatul rufelor, 
cîrpitul lor şi al velelor, cu toate că s-au întins 
mandarele şi pe mandare rufele spălate, totul arătînd 
ca o uliţă istanbuleză în prag de primăvară, Voica Ilinca 
nu s-a arătat. Abia spre seară, cînd sifleea lui Barba 
Gore a dat pregătirea pentru marş şi s-a chemat 
echipajul să semneze în registrul lefurilor, Voica Ilinca 
s-a căţărat în gabie, schimbînd gabierul de cart. 
Căpitanul  Păcurar păstrează  frinturii de noapte 
petrecută în intimitatea cabinei o amintire dulce- 
amăruie, răscolitoare şi tăioasă. 

— Hei, mus, strigă prin porta-voce... Coboară. Te 
schimbă gabierul de luptă. Am nevoie de tine, aici... Ai 
semnat registrul? 

Voica Ilinca face semn că nu. Apoi, imitînd glasul 
ascuţit al gabierilor: 

— Trei caice de pescuit în babord. Se duc spre 
insula-Tragusa. 

Gabierul de cart urcă în arboradă. Se întăreşte 
briza de larg. Este o înserare zeiască. Soarele se lasă 
pe linia orizontului dînd cu  lapis-lazuli valurilor 
clipocitoare. Toată marea este de azurit lichid. În 
prova, scăldate în pulberi de aur, se întrezăresc 
piscurile insulei Rhodos, dominate de vîrful Attagiaro 
ridicat în cerul de o infinită lumină străvezie. Stoluri de 
pescăruşi fac volte în jurul catargelor, ori se reped în 
valuri scoţind ţipetele binecunoscute. Cînd Voica Ilinca 
coboară din arboradă, Barba Gore dă semnalul 


„atenţiune, vorbeşte căpitanul”. Căpitanul constată 
cîteva lucruri îmbucurătoare, cu atît mai îmbucurătoare 
cu cît ele par a emana chiar de la echipaj. Oamenii 
intră în careu pe formaţiile de luptă, avînd la flancul 
drept şefii aleşi de ei în mod tacit, fără să-i fi cerut pă- 
rerea; lui rămînîndu-i doar să primească alegerea echi- 
pajului şi s-o facă în aşa fel încît să pară că el însuşi i-a 
desemnat pe aleşi. Legile nescrise ale navelor corsare 
se aplică aici mai repede decit ar fi aşteptat-o. Latura 
din bord a careului este formată din echipa de abordaj 
şi debarcare. Este cea mai numeroasă. Il are în flancul 
drept pe baronul Louis de Vic-Fezensac secondat de 
Paparnarkos. Spre pupa careul este închis de artileriştii 
lui don Pedro Perez de Hispaniola-Figuera secondat de 
omul său de arme, spre prova sînt pyrotehnicienii, 
arcaşii şi cei patru scufundători de luptă, sub ordinele 
celor doi fraţi de Mirande, este Barba Gore cu 
dulgherul, bucătarul, velarul şef şi doi matelot mai 
vechi. Cînd Voica llinca a vrut să se strecoare în 
formaţia de arboraj a oprit-o lîngă el, făcîndu-i o 
reverenţa. 

— În dreapta mea, jupîniţă, i-a spus pe tonul 
curtenitor care, înţeles cum trebuie, nu admitea 
replică. 

Apoi tare: 

— Vă dau mulţumită mea pentru Izmir. Vă dau 
mulţumită mea pentru sîrguinţa în ale armelor. Mă bu- 
cură alegerea voastră, care alegerea mea este. La 
noapte ne apropiem de insulă. Aici sălăşluieşte puterea 
duşmanului Domnului nostru. O vom lovi fie prin 
vicleşug, fie cu puterea braţelor noastre. Aveţi a-mi 
spune ceva? 

Tăcere. Apoi Barba Gore: 

— Aşteptăm poruncile. 


— Intraţi în carturile de marş. Ridicăm velele la 
asfinţit. Să poftească la mine cei aleşi... Liber! 


* 
x x 


În cabina-salon. Frumusețea miraculoasă a 
amurgului o umple de o lumină dulce, plină de 
melancolie. Cu aceleaşi gesturi curtenitoare care-l 
apără de Ispita de a o frînge în braţe pe diavolița 
îmbrăcată în costumul ei de matelot croit din cea mai 
bună pînză de Bergamo (travestiul de mus murdar stă 
pe fundul sacului de marinar), căpitanul o invită pe 
Voica Ilinca să se aşeze în jilțul armatorului, subliniind 
încă o dată că răzmeriţa lui este faţă de pavilionul 
împărătesc, nu faţă de binefăcătorul său. Cei patru 
cavaleri şi Paparnarkos se aşază. Paparnarkos pare 
stînjenit. Nu se aşază decit la al doilea semn al 
căpitanului şi numai după ce se aşază acesta. Voica 
Ilinca şi-a curăţat unghiile cu eter. Este într-o stare ciu- 
dată, care-i aduce lacrimile în ochi, care-o face să 
ofteze şi care-o umple de o mînie surdă şi o bintuie cu 
o mie de toane. Azi dimineaţă a stat închisă în cabina 
ei de taină. A zăcut întinsă pe pătucul de mus, retrăind 
întîmplările de azi-noapte într-o stare de leşuială 
lîncedă. Şi-a spus că este curios cum nu-şi reaminteşte 
nici una din aventurile aţiţătoare prin care a trecut la 
Mitilini şi la Izmir. Că răpirea ei de la bord şi evadarea 
care putea s-o coste viaţa, abia mai înota, era sleită de 
moarte cînd a ajuns-o barca, nu i-au lăsat altă urmă 
decit a bucuriei că echipajul o ocroteşte, că ea face 
parte din echipaj ajutîndu-l pe măsura puterilor şi, dacă 
se gîndeşte bine, atit la Mitilini cît şi la Izmir a fost într- 


un fel nodul lucrurilor. Atunci? Ce-i lipseşte ei din ceea 
ce are Loredana, ori Andreea; ori femeile de port? Ce-i 
lipseşte atit de vizibil încît „el” n-o priveşte decit ca pe 
o zgitie; ori şi mai rău, ca pe o soră mai mică, pe care 
la nevoie o croieşti la fund - Dumnezeule, neruşinatul! 
- oh, Doamne, Doamne, cum poţi să-l îngenunchezi pe 
bărbatul care ţi-a tras cîteva scatoalce la fund, făcîndu- 
te caraghioasă pentru totdeauna şi atunci de ce 
diavolul afurisit a ţinut-o în braţe, de ce a strins-o la 
piept, de ce, cu atita lacomă gingăşie, i-a sărutat 
glezna şi, Dumnezeule, ce copleşitoare bucurie şi ce 
adincă linişte cînd i-a simţit spatele vînjos lîngă ea, ca 
un zid tras între ea şi restul lumii?! Ce nu ştie ea şi ce 
ştie Loredana? Nu are oglindă să se vadă cum arată, 
dar s-a văzut în oglinda Mărgăritei, iubindu-se în imagi- 
nea aceea care aproape a ametit-o. Ah, diavolul, are 
să-l fiarbă în cazanul satanei! Are să se mărite cu 
Louis... Louis este baron, are s-o ducă în castelul 
părinţilor lui, vor călăii, vor vîna, se vor duce la baluri 
strălucitoare, ea va fi misterioasa femeie venită din 
Răsărit, cavalerii îi vor omagia frumuseţea, asta nu 
este viată pentru ea, să se lase zgilţiită zi şi noapte în 
cabina îngustă şi întunecată, să se spele în ghiordel, 
să-i cadă dinţii cum le cad mateloţilor bătrîni, să nu 
poată face baie în apă parfumată, să nu se scalde în 
bazin, să n-aibă cameriste şi roabe, să-şi spele singură 
zdrenţele, să umble îmbrăcată bărbăteşte cînd acasă 
are zeci de rochii strălucitoare. O nebună!... Are să se 
mărite cu Louis. O iubeşte. A suferit. A fost rob. A vislit 
pe galere. Să fie baroană! Viaţa trebuie să fie minunată 
pentru o baroană... Jean este cavaler... Un baron este 
mai mare decit un cavaler?! 

De ce-a izbucnit în plins cînd şi-a adus aminte cît 
de mîngiietoare i-a fost respiraţia cînd s-a trezit o clipă 


din somnul acela fericit şi el îi răsufla în palma cu care- 
i acoperise buzele? De ce-a adormit plîngînd, mai sleită 
decît după o zi de exerciţii la bord şi de ce n-a visat un 
castel de baron; dar a visat că “el* a luat-o în braţe, a 
purtat-o uşor, se aflau într-o poiană înflorită, apoi sub 
platanul uriaş de la Bebek, se auzea riuleţul şuvoind 
vesel, se auzea ciripitul păsărilor şi „el”, Dumnezeule,,. 
elki se aplecase şi buzele lor... 

— Sînt două ipoteze, spune „el” cu glasul acela 
tăios, plecîndu-se deasupra hărţii insulei Rhodos. Ca 
Diego să fi vestit prin porumbei că ştiu toate tainele 
Casei Salvaresso şi aici să ni se întindă o cursă. A doua 
ipoteză, ca Diego să tacă. Fie că nu are legătură prin 
porumbei, fie că, nedezvăluind stăpinilor faptul că le 
ştim tainele, să cîştige timp, bani o dată cu timpul şi un 
loc unde să-şi piardă urmele şi să se bucure de 
agoniseală. lată semnele de recunoaştere pentru luna 
iunie: - nava ridică noaptea la măr un felinar alb, îl ţine 
pînă se numără la zece, îl lasă în jos pînă la jumătatea 
catargului şi de îndată îl ridică la post, unde rămîne 
pînă în zori. Ziua, nava ridică două pavilioane albe pe 
straiul focului. Răspunsul de la uscat este dat de două 
felinare albe care se apropie unul de altul, stau alături 
pînă se numără la zece şi se depărtează, după care 
dispar; ziua, o flamură roşie ridicată deasupra clopotni- 
tei pentru că, se pare, locul de taină este o sfintă mă- 
năstire. Parola lunii iunie este Skarpanto, numele 
vechi, folosit de localnici pentru insula Karpathos... 
Răspunsul este Saros, insula apropiată de Karpathos. 

— Deci, au veghe de zi şi de noapte, spune 
baronul. 

— Chestiunea cu porumbeii începe să fie 
plictisitoare, spune cavalerul Jean de Mirande. 


— Pe numele lui Columb, nu văd ce-aş face aici cu 
artileria? se miră don Pedro. 

Motanul Platon nu pare de aceeaşi părere cu 
stăpînul său. Sare pe masă şi de pe masă în poala 
jupîniţei. 

— Trădătorule, şopteşte don Pedro Figuera. 

— Cred că prudenţa este cu vintul care deschide 
acest sfat de război, spune Pierre de Mirande. 

— Mademoiselle, domnilor. Căpitanul cunoaşte 
insula. Noi n-am văzut-o decit prin ochetele ramei de 
galerian. Căpitanul cunoaşte oamenii locului, modul lor 
de a gîndi şi a acţiona. Felul cum a conceput 
operaţiunea Izmir este grăitor. Propun să adoptăm 
planul căpitanului nostru. Dumneata, Papamarkos? 

— Sînt la voia căpitanului, spune Papamarkos. 

— Ai uitat-o pe jupiîniţa Voica, baroane, spune căpi- 
tanul. 

— Mademoiselle are ultimul cuvînt. Cuviînt pentru 
care sînt gata să-i pun la picioare viaţa mea. 

Declaraţia directa şi simplă a baronului Louis de 
Vic-Fozensac o face pe Voica llinca să roşească de 
plăcere, pe căpitan să pălească şi să-şi muşte buzele, 
iar pe ceilalţi cavaleri să suridă... 

— lată o declaraţie care impune să nu alcătuiți nici 
o echipă, căpitane, în care prietenul nostru să fie prea 
aproape de Mademoiselle... Ar fi în stare, ca să-şi ţină 
cuvîntul, să între în iataganul celui dintii ienicer. 

Toată lumea ride. Căpitanul, căruia baronul i-a 
răsucit un jungher înroşit în piept, îşi spune că aceşti 
bravi cavaleri nu i-au dat pînă acum decit sfaturi bune. 

— Domnilor, onorat de încredere. Odihniţi-vă. La 

miezul nopţii vă 
aştept pe punte să vă comunic planul meu... Jupîniţă, 
binevoieşte a rămîne. Am nevoie de ajutorul domniei- 


tale. „Ah, diavolul! Acum cînd îmi este atit de uşor să 
fiu baroană?! Şi nu l-am miîngiiat pe bietul Louis nici 
măcar cu o privire”, îşi spune Voica Ilinca, mîngiind 
căpăţină neagră a motanului Platon tolănit regal în 
poala ei. 


— Cu ce-ţi pot fi de folos, căpitane? 

— Eşti grăbită. 

Mă aşteaptă Louis (încearcă să spună numele cu 
toată duioşia şi să-şi dea ochii peste cap ceea ce nu 
este sigură că-i reuşeşte pe deplin: dar, se pare, asta-l 
ustură pe căpitan care prinde o rafală de vînt pe vele şi 
o imită maimuţărindu-se): 

— Mă aşteaptă Louis!... Mă aşteaptă Louis!... 
Poftim! Sîntem... Ride. Voica Ilinca ştie că „el” se 
stapineşte, că are puterea şi harul de a se stăpiîni şi 
dintr-o dată înţelege totul. Mahmureala lui, Încă de 
atunci de cînd o cicălea pentru felul cum îl cîrmea şi 
stăpînea pe Zefir, gingăşia cu care-i apuca mîna în care 
ea ţinea sabia de abordaj. Felul în care lungea fie 
exerciţiile de scrimă, fie plimbările cu  caicul, 
povestindu-i despre mare şi nave, despre pirați şi fete 
răpite să fie vindute haremurilor. Grija de a-i arăta 
viaţa aşa cum este, nu aşa cum o vedea ea din grădina 
casei părinteşti, plină de toate bunătăţile pămîntului. 

— Sintem aproape de scopul călătoriei noastre 
spre el. Acest scop este legat atît de Casa Birlădeanu, 
pe care o reprezinţi, cît şi de interesele Domnului pe 


care-l slujesc... O clipă... Baronul poate să mai aştepte 
o clipă. 

Glasul căpitanului este tăios şi ferm. Voica Ilinca îl 
priveşte hoţeşte printre gene. Revede toate gesturile 
lui de azi-noapte cu o limpezime plină de duioşie. 

— Ascult, căpitane! 

— Vom pătrunde, aşa sper, în inima tainei Casei 
Salvaresso... Această inimă, de aur cred, va fi păzită cu 
străşnicie. lţi cer, în numele tatălui nostru (o spune cu 
tărie), să rămii la bord, în siguranţă. Dacă voi cădea, 
Barba Gore vă va duce la Istanbul pe domnia-ta şi 
Libertatea. 

Voica Ilinca ar fi vrut ca el să spună: „Tot ce am eu 
mai scump pe lume, pe tine, dragostea mea, şi 
Libertatea, cealaltă dragoste a mea, pe care tu n-o 
gelozeşti ca pe Loredana şi Andreea, sau pe cele o mic 
de femei necunoscute pe care le gelozeşti ca o copilă”; 
dar el nu spune aşa, se pleacă o clipă asupra hărţii, ea 
îşi opreşte răsuflarea pentru că el este dintr-o dată 
altul cînd ridică fruntea, un bărbat sălbatic cu ochii 
strălucitori, cu trăsăturile bintuite de patimă, este 
asupra ei din doi paşi, aproape un salt asupra prăzii, o 
înlănţuie de mijloc, o smulge din jilţul armatorului, 
motanul sare speriat pe masă şi, Dumnezeule, frîngînd- 
o, asuprind-o, înăbuşind-o, o sărută pel gură, pe gît, 
pe ochi, pe frunte, îi sîngeră buzele, o ameţeşte, o 
tirăşte într-o prăpastie adincă în care se pierde pe sine 
înecată în viitoarea propriului ei sînge. 

Simte că alunecă în acel întuneric luminos din 
adincul ei, strinsoarea ameţitoare care a frint-o o 
eliberează şi ea se regăseşte în jilţ, înainte de a fi vrut- 
o, motanul o priveşte şiret cu ochii lui verzi, culorile din 
cabina-salon trec spre roşu crepuscular şi de afară se 
aude glasul iubitului ei, glasul lui aspru şi dominator: 


— Treceţi la posturile pentru manevra velelor! 

Apoi tropotele tălpilor goale. Apoi sifleea lui Barba 
Gore. Apoi, lin, legănat, ca într-o dulce şi ameţitoare 
plutire plină de foşnetele mătăsoase ale apei, cabina- 
salon se roteşte în jurul ei înseşi şi Voica Ilinca se 
întreabă pînă unde ţine visul şi de unde începe 
realitatea. 

Un ceas înaintea miezului nopţii de 1 spre 2 iunie 
1596. Cerul, uriaşă hlamidă bătută în aşchii de 
diamant, agăţată de Steaua Polară. Marea, mereu 
unduitoare, cu valuri clipocitoare tivite de dantele 
argintii, fosforescente. În prova, faleza înaltă, obscură, 
umbrită a insulei Rhodos. Proiectate pe cerul 
luminiscent, vîrfurile dealurilor şi, într-un spaţiu 
nedefinit, undeva în prova babord, virful Attagiaro 
reflectind luminozitatea cerului. Aleşii echipajului sînt 
pe dunetă. Barba Gore ţine sub pelerină felinarul alb 
de semnalizare cerut de codul lunii iunie. Briza de la 
uscat aduce arome stranii: de răşină, de păduri de pin, 
de vii şi de tutun verde. Voica Ilinca ascultă poruncile 
date de iubitul ei (ce ciudat cuvînt şi ce lipsit de temei 
şi ce ameţitor cuvint) fără să înţeleagă mare lucru. 
Priveşte cerul luminos, marea fosforescentă, i se pare 
că se conţine în noaptea feerică, în vint, în murmurul 
valurilor, că întregul cosmos îşi răsfringe în ea prea 
plinul şi grandoarea, nici măcar nu caută cu privirea 
chipul bărbatului care i s-a destăinuit atit de năvalnic, 
priveşte cerul şi se simte fericită. 


— Ne aflăm la nord de capul Monolitos, după cum 
vedeţi. Dincolo de acest cap stîncos, se află golful 
Monolitos. Vintul bate de la uscat. Lăsăm la apă două 
bărci. Una sub comanda domniei-tale, baroane, cu 
zece din luptători, avînd tot ce trebuie pentru asaltul 
unor ziduri: gheare de pisică şi parime cu noduri pentru 
căţărat. Veţi urca printr-un singur loc, în partea opusă 
celor care vor umbla pe zid cu felinarele. Eu, 
scufundătorii şi cei doi cavaleri de Mirande vom dubla 
capul Monolitos şi ne vom afla la picioarele falezei 
atunci cînd nava va ieşi în vederea străjilor şi va da 
semnul de recunoaştere. Am socotit că din această 
clipă avem nevoie de două ceasuri să ajungem la 
locurile noastre. Vom cuceri adăpostul tainic al Casei 
Salvaresso, dacă se poate, fără vărsare de sînge. Ne 
vom întîlni acolo şi vom hotărî pe loc ceea ce este de 
făcut. 

— Este un fel cu totul neobişnuit de a o lua 
înaintea inamicului... Moraieux, sînt onorat de misiune, 
căpitane, spune baronul Louis de Vic-Fezensac. Voi fi, 
viu sau mort, în chilia stareţului de pirați, atunci cînd 
vei intra, căpitane! 

— Viu, baroane... Te implor, rămii viu să-mi poţi 
împărtăşi impresiile. Onorate comandant al artileriei! 
Nava rămîne sub paza tunurilor domniei-tale şi a 
manevrei făcută de Barba Gore. Dacă veti fi atacați de 
pe mare, ieşiţi la larg să puteţi manevra. După ce veţi 
scufunda pe cei care v-au atacat, reveniţi miine 
noapte. Ne veţi găsi dincolo de cap Furni. Barba Gore îl 
cunoaşte - la o leghe mai jos de cap Monolitos. 
Aprindeţi două felinare la bompres. Vom răspunde 
printr-un foc de muscheton... 

— Şi eu? întreabă Voica Ilinca... M-ai uitat prea cu- 
rînd, căpitane! Mult prea curînd. 


— Tocmai pentru că nu te-am uitat... Jupîniţă, dom- 
nia ta rămii să-l ajuţi pe Barba Gore şi la nevoie să 
aperi Libertatea... 

— Hotărîrea este de neschimbat? 

— Primejdia este pe navă, nu ia uscat, jupiniţă... 
Fă-mi cinstea şi întîmpin-o aici, în locul meu. 

— Şarpe, îi şopteşte Voica în vlahă... 

Este îmbrăcată în costumul de mus, încinsă, poartă 
la brîu două junghere, sabia de abordaj, şi-a pus 
căciulită de matelot şi-a suflecat pantalonii şi în 
picioare poartă botinele de gabier cu talpa împletită 
din saulă scămoasă, avind calitatea să nu alunece... 
Intuieşte că nava îi face ceea ce sînt, că fără navă nu 
mai sînt nimic sau cel mult nişte paria, dar dincolo de 
rațiune se naşte o nebunie dulce şi ameţitoare care-o 
face să se strecoare de pe dunetă şi să coboare în 
bordul de sub vînt unde sînt bărcile, să vadă fesul roşu 
al lui Papamarkos în una din bărci şi într-o clipă să-şi 
dea drumul pe parima care spînzură deasupra 
celeilalte bărci unde este prinsă în braţe de loanidis, 
unul dintre scufundători şi straja trupului ei. 

— Domniţă, scînceşte omul speriat. 

— Taci şi ascunde-mă, îi şopteşte. 

Mateloţii de la rame se foiesc, o laudă, spun că 
Sfinta Fecioară îi va veghea dacă domniţa este cu ei şi, 
sprijinind-o să ajungă la prova, o aşază pe saula 
ancorei. Voica llinca vede flancul navei ridicîndu-se 
sumbru deasupra ei. Aude plescăitul valurilor izbind 
coca. Ce palat este nava pe lingă barca scundă, 
legănătoare, umedă (valurile care o lovesc o împroaşcă 
cu stropi), apoi se aud paşi pe punte, mateloţii ţin 
barca departe de cocă şi pe acele trei parime coboară 
cavalerii (le vede tălpile, tecile săbiilor de abordaj) şi 


„el”, lunecînd agil. Se tupilează în faţa vislaşului din 
prova. 

loanidis, spune încet „el”. Treci în prova şi ve- 
ghează... V-am spus să nu vă luaţi pelerinele. Ce naiba 
le-aţi grămădit acolo? 

Voica Ilinca chicoteşte în palmă... Ramele se 
afundă în apă fără zgomot. Barca începe să lunece 
spre faleza văzută de aici groaznic de înaltă, de 
neagră, şi uricioasă. Căpitanul Păcurar stă la eche 
neguros. Barca baronului îi urmează în siaj, se 
lopătează fără nici un zgomot, aude şi simte cu tot 
corpul manevrele de plecare făcute la bordul navei şi 
se mustră aspru nu pentru lipsa lui de stăpinire faţă de 
Voica llinca (păstrează în tot trupul amintirea sărutului 
ei neştiutor, aroma buzelor, a părului, a obrazului, a 
spaimei plină de bucurie, a surprizei) cît pentru faptul 
că n-a stăruit s-o găsească înainte de a cobori în barca 
şi s-o roage să se ferească de primejdie, acum, nava 
rămînînd singura nădejde, singura scăpare, dacă 
ceilalti vor fi mai tari, sau vor fi preveniti. 

* 

Cu cît se apropie mai mult de faleza înaltă, 
amenințătoare, tivită de stînci în care valurile lovesc cu 
putere vuind surd şi aruncînd în aer jerbe de spumă, cu 
atit căpitanul Păcurar îşi dă seama că ştie prea puţin 
despre această parte din insula care acum cîţiva ani, 
cînd a cunoscut-o pe Loredana Brocca, l-a fascinat. 
Cunoaşte mai bine partea răsăriteană, cîmpia roditoare 
care tiveşte coasta, plantațiile de tutun, viile din 
poalele dealurilor roşietice, cunoaşte Lindosul şi 
împrejurimile lui fermecătoare, a hoinărit călare pe 


catir să vadă fortărețele şi turnurile de pază ridicate de 
ospitalierii Sfîntului Ion din lerusalim, cavalerii loaniţi 
care au cucerit insula în 1309 şi au stăpinit-o pînă la 
începutul veacului - în 1522 - cînd au părăsit-o în 
mîinile lui Soliman Magnificul, care a încorporat-o în 
sistemul lui defensiv din Mediterana orientală. Vai, 
cucernicia lui nu l-a împins să cerceteze multele-i 
monastiri şi iată că, tocmai într-una din aceste 
monastiri, pare a sta puterea Casei Salvaresso. 

Dacă-şi aduce bine aminte, dublind insula foarte 
aproape în drum spre El Iskandariya-Alexanaria în 
Egipt cu mărfurile Casei, a văzut chiar în capul 
peninsulei Monolitos, gura unui piriu şi un petec de 
cîmpie, loc bun pentru ca echipajul baronului să poată 
debarca şi să pornească pe jos, acolo unde el va porni 
pe apă, Faleza. Duce barca în spatele stîncilor. 
Memoria lui de matelot învăţat să-şi tipărească pe 
retină fiecare amănunt nu l-a înşelat. lată viroaga 
adîncă săpată de piriu. loanidis îl conduce prin semne. 
Fundul este adînc, se vede după cum cade faleza în 
apă, aproape de verticală. Barca baronului poate fi 
trasă la uscat şi ascunsă undeva pe malul pirîului. 
Papamarkos o conduce dibaci acolo unde el îasuşi ar fi 
condus-o. Aşteaptă să debarce toţi oamenii. Aşteaptă 
pînă cînd trag barca în susul pîrîului. Îl vede limpede pe 
baron flututrindu-şi boneta... Vede oamenii urcînd 
repede panta abruptă a pirîului. Atunci spune: 

— Visliţi! şi cîrmeşte barca astfel încît să dubleze 
faleza foarte aproape... 

Voica Ilinca stă ghemuită pe colacul de saulă. 
Noaptea i se pare înfricoşătoare. Pereţii înalţi de stîncă, 
golurile negre dintre stînci, aulitul vîntului în trimbiţe 
nevăzute, vuietul valurilor, ruliul puternic al bărcii, scli- 
petele scurte ţişnind din fundul negru al mării 


alcătuiesc o lume de fantasme faţă de care se simte 
neputincioasă... Niciodată n-a încercat simţămîntul 
neputinței. Ar vrea să nu mai vadă şi să nu mai audă 
nimic. Închide ochii. O înclinare neaşteptată este gata 
s-o arunce peste bord. Incleştează copastia. Cum se 
poate ca, iubind-o, „el” să n-o simtă atit de aproape? 
S-ar vrea lîngă “el”, ascunsă la pieptul lui, aşa cum, ca 
prin vis, a simţit-o în noaptea fermecată. 

— Din om în om, şopteşte căpitanul la urechea 
cavalerului Jean de Mirande, aflat pe banca cea mai 
apropiată, care visleşte ritmic şi puternic, aşa cum 
numai galerienii o ştiu face... Jupiniţă să nu se mai 
mişte. La debarcare să mă aştepte. Pedeapsa pentru 
neascultare o va primi la navă. 

Din ceea ce crezuse că este o grămadă de pelerine 
ieşiseră două miini, ca două aripi speriate care 
prinseseră copastia, explicîndu-i misterul dispariţiei de 
la bord a jupîniţei. Har Domnului că n-a avut fantezia 
să coboare în barca baronului, pentru a-i pedepsi 
îndrăzneala... Este aici... Ce dulce nebunie! Ce nebună 
de fată! Ce nebună dragoste! Ce nebunie a nebuniilor! 
Dumnezeule, m-ai pedepsit cum mi se cuvine, pentru 
toate păcatele mele!, îşi spune nu fără plăcere, nu fără 
un fel de ipocrizie plină de o smerenie păgină şi 
lacomă... Cine este omuleţul ghemuit la prova, spre 
care se pleacă vislaşul din babord şi-i spune ceea cei 
s-a transmis de la pupa, cine este omuleţul care ridică 
o mînă, o flutură speriat ca s-o încleşteze iarăşi de 
copastie, de ce riscă iarăşi, de ce-şi primejduieşte viaţa 
cu atita uşurinţă? Numai de dragul aventurii? 

Gîndeşte la Voica Ilinca, femeia în rochia de catifea 
verde, adormită răsfăţat în patul lui auster de matelot, 
care nu are nimic comun cu omuleţul ghemuit la prova. 


— Libertatea,  domnia-ta, spune  Meimărunt, 
vislaşul cel mai apropiat de tribord. 

Se răsuceşte pe banchetă. Libertatea, doar cu vela 
mare ridicată, iese uşor de după capul Monolitos. Aici 
să se fi cioplit uriaşul din piatră care străjuia odinioară 
intrarea portului lalysos, considerat una din cele şapte 
minuni ale lumii  vechi?... Libertatea alunecă 
fantomatic spre mijlocul golfului. Faleza este înaltă şi 
de jos, de sub poala ei, nu poate fi văzut şi nu vede 
nimic la uscat. lată un amănunt care i-a scăpat. Unde 
să debarce dacă cei de la monastire n-au nici un 
debarcader? Şi unde ar putea avea un debarcader în 
labirintul de stînci ciclopice, care garniseşte coasta? 

Căpitanul caută un răspuns. Ramele bat apa ritmic. 
Libertatea face o jumătate de voltă în vînt. Căpitanul 
încearcă să unească prova navei cu faleza. Aprecierea 
poate da erori grave. Atita muncă irosită în decriptarea 
codului Salvaresso; atitea pregătiri amănunțite şi 
acum?... 


* 

Este un fel de şa între doi versanţi. Un izvor. În 
jurul izvorului sînt trei palmieri bătrîni. Vîntul venit de 
la creastă foşneşte dulce în frunzele uriaşe. Baronul 
Louis de Vic-Fezensac este încercat de o bucurie 
intensă. lată, prima lui misiune războinică după lupta 
galerienilor cu Saladin Chiorul şi piraţii rămaşi 
credincioşi. Poate prima misiune prin care se reciştigă 
pe sine. Curios. Şi lui şi oamenilor le este sete. Deci, 
beau pe săturate. 

— Papamarkos! 

— Poruncă! 


— Cunoşti locurile? 

— Foarte puţin, domnia ta. 

— Oricum, mai mult decit mine. Scoate-ne la 
monastire astfel încît să nu ieşim la zidurile dinspre 
mare. Dacă vor fi santinele, nu vor fi atente la interior. 
Toţi ochii sînt îndreptaţi spre Libertatea. 

— Să ieşim la creastă, domnia ta... 

— lată un gînd cucernic... Gata, băieţi... La creastă 
şi fără zgomot. 

Dincolo de palmieri se ridică poviîrnişul plin de ar- 
buşti şi, ca pretutindeni în insule, plin de poteci de 
capre. Urcuşul este abrupt şi scurt. Abia ajunge sus şi 
baronul se trîinteşte la pămînt, virindu-se sub primul 
arbust Foarte aproape, are senzaţia că poate s-o atingă 
cu mîna, se vede strălucind o cruce grecească suflată 
cu argint. Sub cruce se vede o jumătate dintr-o cupolă, 
parcă metalică. După ce îşi obişnuieşte ochii cu 
întunericul lăptos de sub creastă, baronul Louis de Vic- 
Fezensac constată că se află pe cocoaşa unei cline, 
foarte abruptă dincolo de creastă; că are marea în 
dreapta şi că vede virfurile catargelor navei pe care a 
îndrăgit-o, dublîind capul numit Monolitos de către 
căpitan; că în stinga creasta se evazează ca b rochie 
pusă pe vertugadin şi un pliu al acestei rochii imense, 
aromind înnebunitor a pămînt dospit în soare, a ierburi 
necunoscute, a copilărie şi adolescenţă (baronul îşi 
stăpiîneşte lacrimile şi dorul de locurile natale care-l 
sfişie), un pliu coboară într-un fel de poiană închisă de 
ziduri înalte, văruite în alb, ziduri care sînt flancate de 
două turnuri de pază, au cursive pentru apărători, au 
crenele şi ocheţi de tragere; că de fapt monastirea 
este un fel de chàteau fort, din care el nu vede decit o 
parte din curtină, foarte bine un tour flanguante şi o 
parte din chemin de rond, restul fiind în unghiul mort 


de vedere. Turnurile sînt ocupate. Se vede o umbră în 
cel mai apropiat. Pliul care coboară spre monastirea- 
cetate este un drumeag mărginit de tamarişti. Oricum, 
nu va putea veni pe acel drumeag. Libertatea dublează 
capul Monolitos. Este vremea să ia hotărtrea-cheie a 
misiunii ce i-a fost încredinţată. 


* 

Căpitanul Radu Nanu Păcurar dublează, o stîncă 
uriaşă, semănînd eu un cavaler împlătoşat, purtînd 
coif. In clipa cînd lasă stînca în pupa bărcii şopteşte: 
„încetaţi. Ramele în barcă, “ Surpriza îl ameţeşte. În 
prova bărcii se deschide un golf în formă de sac. În 
tribord la cîteva braţe, nu mai multe decit lăţimea unei 
corăbii mari, gura golfului este închisă de o stincă 
aidoma celei pe care a dublat-o. Un fel de monolit - 
poate jura că este sculptat de mîna omului, 
reprezentind alt cavaler implătoşat şi încoifat, totul în 
linii drepte, răspîndind o lumină palidă, verzuie, ca şi 
cînd porozităţile stîncii ar fi fost umplute cu fosfor. Tot 
în tribord, chiar pe creasta falezei abrupte, zidul de 
incintă al monastirii flancat de două turnuri de pază şi 
dominat la mijloc de o clopotniţă înaltă, sumbră, 
probabil clădită din piatră. Din prova spre babord se 
ridică din mare un fel de dig alcătuit din stînci, iarăşi 
poate jura că sînt lucrate de mîna omului. Un curent 
destul de puternic derivează barca spre stîncile acelui 
dig, curent cu atit mai inexplicabil cu cit după toate 
regulile curenților marini, sensul lui ar fi trebuit să fie 
de la larg spre fundul golfului şi din fundul golfului, 
deviat de faleză, curentul să revină la larg în lungul 
falezei, care în tribord înaintează în mare printr-un pin- 


ten de stînci haotice. Curentul face un fel de anafor lin 
care prinde barca şi o răsuceşte cu pupa spre pseudo- 
dig astfel încît căpitanul Păcurar vede acum pe stînga 
monastirea şi pe dreapta gura golfuleţului şi nava 
Libertatea pe un aliniament care ar uni trei puncte: 
clopotniţa, vîrful coifului cavalerului de piatră şi 
probabil  bompresul navei. Nu-şi termină bine 
consideraţiile cînd iată, Libertatea dă semnalul ştiut. 
Un felinar alb, un punct strălucitor se ridică în noapte 
spre cer. Rămine suspendat între stele şi mare, 
proiectat pe faldul de catifea neagră argintie a nopţii, 
pînă numără la zece. Coboară repede, filat de o mină 
măiastră. Barba Gore nu se joacă cu poruncile, după 
care se ridică din nou, rămînînd fixat la catarg. Ca într- 
o piesă de teatru, pe zidul monastirii apare lingă 
fiecare turn cite-o lumină albă. Luminile albe se mişcă 
una spre alta în lungul crenelelor, deci acolo este o 
punte de rond, sau mai curînd o strapontină pentru 
trăgători pentru că, acum, vede clar umbrele celor doi 
purtători de fanale abia depăşind crenelele - oamenii 
ţin felinarele ridicate deasupra capului - şi ritualul pre- 
văzut în Registrul 7 „Steaua Alcor” se împlineşte 
aidoma. Felinarele se apropie lent. Se lipesc unul de 
altul aruncînd pe ziduri pete de lumină tremurătoare. 
Căpitanul Păcurar numără pînă la zece. Felinarele se 
depărtează spre extremităţile zidului. Cînd ajung lîngă 
turnurile de pază coboară şi dispar în spatele zidului. 
Căpitanul Păcurar are senzaţia golului de informatic în 
care se prăbuşeşte. Nava şi-a semnalat prezenţa, 
cerînd cale liberă. Golful care nu se vede din larg, este 
cunoscut de căpitanii Casei Salvaresso, sau numai de 
cei aleşi, sau numai de Lucio Salvaresso. De la uscat s- 
a dat liber pentru manevră. Este o ipoteză. A doua ar fi 
ca de la uscat, identificîndu-se nava, o barcă să iasă la 


larg spre a remorca nava în golf, cu atît mai mult cu cit 
briza de la uscat nu este favorabilă manevrei cu vele. 
Căpitanul derulează fulgerător raţiuni-imagini. „Vede” 
clar cea mai nouă navă a Casei Salvaresso, galiota 
Mehmed, care se întorsese la Istanbul la 7 mai (ce 
curios, din nou îi apare pe retină cifra 7) venind din 
Rhodos. Crezuse că Lucio Salvaresso şi-a construit o 
galiota spre a urca Dardanelele singur, fără ajutorul 
hairactarelor - navele remorcher vislite de vislaşi plătiţi 
- chiar dacă Casa Salvaresso îşi are hairacterele ei atit 
pentru Dardanele cît şi pentru Bosfor. lată de ce are 
nevoie Lucio Salvaresso de o galiota. Indiferent de vînt 
şi de starea mării, poate intra cu ramele în acest golf al 
tainelor... De la monastire izbucneşte brusc dangătul 
subţire al unui clopot. Apoi o toacă mărunţeşte des 
liniştea nopţii, tulburată doar de vuietul surd al 
deferlanţilor, plutind ca un alter-ego sonor al insulei, 
undeva în noaptea înstelată. 

— Căpitane, şopteşte Jean de Mirande... Stîncile! 

— Domnia ta, un hairactar, şopteşte Meimărunt. 

Se întîmplă simultah două lucruri dintre care unul i 
se pare căpitanului ca aparţinind miracolului. De sub 
faleză, chiar de la verticala monastirii, ţişneşte în golf 
un fel de mahună vislită puternic, scoţind mustăţi de 
spumă de sub etravă. Una din ipotezele lui se 
confirmă. Cum va reacţiona Barba Gore care cunoaşte 
parola şi răspunsul, cum va manevra în golf, cum se va 
lega la cheu, dacă există un cheu, nu se nelinişteşte. 
Pînă cînd va ajunge hairactarul la navă, pînă se vor da 
parimele de remorcaj, pînă convoiul va intra în golf, va 
trece aproape un ceas. Faptul care ţine de miraculos 
se întîmplă, îl trăieşte, îl înspăimîntă. Atit cît îl poate 
înspăimînta ilogicul. Curentul îl apropie din ce în ce mai 
repede de una din stîncile digului. Digul este 


discontinuu. Locurile goale dintre stîncile cioplite (se 
încăpăţinează să le considere cioplite) nu sînt mai mari 
decit un braţ. Incearcă să guverneze după legile 
mersului cu pupa înainte. Cîrma nu răspunde. Se 
răsuceşte fulgerător şi vrea să preîntimpine ciocnirea 
cu stînca. Se apleacă mult peste bord. Împinge 
puternic. Are senzaţia de necrezut că stinca cedează 
presiunii şi reculează. Desigur o senzaţie falsă, barca a 
reculat împinsă puternic. Dumnezeule mare! Sub ce 
unghi a Văzut ei golurile dintre stînci? Pentru că golul 
în care-l antrenează curentul este atit de larg încît 
barca trece foarte iute printre stînci, parcă ar fi 
aspirată de un anafor puternic - o clipă îi revin în minte 
poveştile cumplite ale mateloţilor cu balaurul mărilor, 
povestea chitului înghiţitor de corăbii, poveştile marilor 
anafoare tropicale, care aspiră corăbiile fie în fundul 
mărilor, fie în nori - se crispează pe cîrma absolut 
inutilă şi vede din nou cum stîncile se apropie ca şi 
cînd ar luneca pe rotile nevăzute, spunîndu-şi că este o 
iluzie optică datorată modificării unghiului sub care 
vede deschizătura. Barca se află într-o baie circulară 
de la care porneşte drept spre faleză un şenal 
rectilinia, mărginit pe stînga de stînci monolitice de 
aceleaşi dimensiuni şi pe dreapta de digul amintit. 
Dincolo de dig se aude plescăitul ritmic al ramelor, 
scîrţiitul strapazanelor şi un glas dogit care spune într- 
o levantină italienizată: 

— Stăpinul a trimis un piînzar... O să ne cocoşăm 
trăgînd la rame! 


Baronul Louis de Vic-Fezensac îşi execută planul 
din clipa în care vede semnalul dat de la Libertatea. 
Lumina albă ridicată la catarg pare să aibă puteri 
magice asupra monastirii cufundată în cea mai deplină 
linişte. Un clopot bate mai curînd alarma, decit o 
chemare preacuvioasă, secondat de răpăitul milităresc 
al toacei. Este momentul ales ca, împreună cu tot 
detaşamentul, baronul să coboare malul priporos chiar 
sub zidurile înalte ale monastirii, clădirea făcînd corp 
comun, pe latura dinspre deal, cu zidul de incintă. 
Ajuns la piciorul de piatră al zidului, intrat în umbra lui, 
baronul constată că nu se află departe de colţul 
fortificaţiei, dincolo de care se vede marea. Se prelinge 
pe lîngă zid în partea opusă, cu atît mai grăbit cu cît în 
curtea monastirii se aud glasuri, paşi, bocănituri, un 
ansamblu de  scîrțiituri, tusete, tîrşiieli; oricum, 
zgomote necuvioase şi lipsite de pioşenie. Cînd ajunge 
la colţul zidului de incintă dincolo de care se vede un 
fel de glacis - o padină orizontală perfectă pentru a se 
trage focuri încrucişate împotriva unui atacator venit 
din interior în formaţie de asalt - se opreşte alarmat de 
ţăcănitul indirjit al unor potcoave izbind caldarimul, 
ţăcănit însoţit de un nechezat gros şi încăpăţinat de 
catîr şi Mi/ledieux, de un glas care proferă cele mai 
scîrbavnice înjurături într-un amestec curios de pro- 
vensală, dar cu accentul inimitabil din Roussillon, mai 
exact din acel loc fermecător care se numeşte 
Perpignan. Frapat de acest mister lingvistic şi 
existenţial, un provensal, poate chiar, un marsiliez şi 
un perpignanez în acelaşi timp, înjurind de mama 
focului un catîr într-o monastire din Rhodos - baronul 
îşi dă seama în ultima clipă, cu ochiul lucid al 
militarului de profesie, că imediat după colţ, la numai 


cîţiva paşi, se găseşte poarta ce-tăţuii pentru că acolo 
conduce drumeagul venit dintre clinele dealurilor, că în 
dreapta şi stinga drumeagului cresc în voie boschete 
de tamarişti şi buxuşi, de hybiscus şi de palmieri 
ornamentali, ceea ce înseamnă că uscatul nu pune 
cetăţuii eclesiastice prea multe probleme de apărare, 
că poarta se va deschide pentru a lăsa să iasă pe 
compatriotul lui necunoscut şi obiectul injuriilor lui 
pline de piper, după care, firesc, se va închide cu 
zăvoarele şi că acel compatriot este un curier care 
trebuie să vestească, undeva în interior, sosirea navei. 
Fulgerător, baronul se prelinge după colţ, trece între 
tamarişti şi zid, depăşeşte poarta mergind aplecat să 
nu fie văzut cumva printr-un ochete deschis şi în cîteva 
secunde, oamenii lui sînt aşezaţi pe două buchete de 
ambele părţi ale porţii din scîndură placată cu bucăţi 
din tablă de fier. Întrezăreşte sau intuieşte că unii din 
luptătorii lui îşi pregătesc saulele şi  căluşele. 
Papamarkos a rămas în stînga porţii. Aude zăvoarele. 
În poarta principală pentru harabale se deschide o 
portiţă. Pe acea portiţă iese de-a-ndaratelea un ins 
care poartă un fel de îmbrăcăminte ienicero- 
călugărească şi pe cap un potcap pe jumătate 
monahal, pe jumătate soldăţesc, de o culoare atit de 
ţipător portocalie încît pe baron îl pufneşte risul. Insul 
trage cu disperare de nişte friie de fringhie şi 
blesteamă în continuare gloaba netrebnică, bună 
numai să-şi dea pielea cizmarului împieliţat care-l 
slujeşte pe Satana; plămadă a iadului, patruped de o 
mie de ori blestemat... Cînd insul spune „de o mie de 
ori blestemat”, baronul îi face semn lui Papamarkos 
care ţişneşte cu echipa lui pe portita deschisă şi 
baronul pune stiletul în ceafa curierului furios, 


şoptindu-i în pipărata lui limbă maternă, ori poate 
paternă: 
— Ingeraşule, închide-ţi pliscul! Haide, băiete! Cu- 
raj! Arată-i tatălui tău 
cum te-ai instalat în acest lăcaş al domnului, 
renegiîndu-ţi credinţa... 


Voica llinca are senzaţia că principesa Mărgărita 
este foarte aproape, la capătul canalului mărginit de 
stînci. Un fluid eterat o învăluie eliberînd-o de spaimă. 
Se întoarce într-o lume familiară, nu-şi dă seama în ce 
fel fa miliară, dar ştie că a mai fost aici, poate în vreo 
călătorie a tatălui ei pe cînd era copilă. Tot ceea ce i s- 
a părut înspăimiîntător, stîncile uriaşe, faleza ripoasă, 
marea şi noaptea reintră în firesc. Urmăreşte atentă 
rotirea bărcii, care pînă atunci plutise cu pupa înainte, 
făcînd-o să vadă cum cele două rînduri de stînci printre 
care lunecau repede, duşi de curent, păreau că se 
apropie unul de altul, închizînd canalul. 


* 
x x 


— Ce senzaţie stranie, şopteşte cavalerul Jean de 
Mirande la urechea fratelui său Pierre de Mirande... 
Dacă n-ar fi liniştea asta absolută, aş crede că o 
mulțime de explozii prăbuşesc stîncile în canal. 

— Se modifică unghiul sub care vedem stîncile, 
răspunde în acelaşi fel cavalerul Pierre de Mirande... 


Oricum, căpitanul cunoaşte locurile perfect. Manevra 
de a scăpa de mahună a fost magistrală. 


* 
x x 


Căpitanul Radu Nanu Păcurar urmăreşte atent 
rondoul de 360° pe care-l execută barca într-un fel de 
bazin rotund, ca şi cînd o forţă magnetică de mare 
intensitate ar fi determinat rondoul spre a-i fixa prova 
pe un nou curs. Direcţia şi sensul curentului nu se pot 
explica altfel decit printr-o lucrare ingenioasă a 
anticilor, poate atunci cînd Rhodosul a făcut parte din 
Liga ioniană, arhipelagurile şi coasta egeeană a Asiei 
Minor devenind un centru al matematicienilor, 
filozofilor şi artiştilor. La urma urmei, minţile care au 
conceput şi executat în Rhodos una din cele şapte 
minuni ale lumii vechi, de ce n-ar fi conceput şi 
executat un sistem de drenare într-un canal, care să 
conducă la un loc secret de acostare, cu atît mai ne- 
cesar cu cit în aceste ape s-au rezolvat cu armele 
marile conflicte ale acelor timpuri. Oare nu aici s-au 
înfruntat flotele persane, sub comanda lui Conon 
atenianul, cu flota spartană şi dacă bătălia decisivă s-a 
dat mai la nord, n-a servit Rhodosul drept pivot al 
acelei bătălii de la Cnidus? Şi numai asta? Constată că 
firea lui raţională, obişnuinţa cifrei, îl obligă să 
privească  întîmplarea într-un lanţ cauzal, într-o 
conexiune care spre mirarea lui devine istorică. Adică 
se detaşează de clipă, se detaşează de el însuşi, sau 
mai curînd de unul din cei care-l sălăşluiesc, mai precis 
de cel care stă la eche, spre a se aşeza nu undeva în 
spaţiu - asta-l contrariată, este un om al spaţiului, al 
dimensiunilor spaţiale - ci undeva în timp şi din nou 


este contrariat, pentru că şi acest timp nu este timpul 
lui obişnuit, cel al succesiunii, ci un alt fel de timp care, 
foarte curios, integrează spaţiul după o formulă ma- 
tematică necunoscută - un fel de timp-spaţiu sau spa- 
ţiu-timp în care toate evenimentele coexistă, el însuşi 
fiind părtaş la evenimente. Inainte ca acel care se 
detaşase de cîrmaciul bărcii să se explice, viteza 
curentului creşte vertiginos, dincolo de explicaţia 
logică dată de faptul că pereţii canalului se 
strimtorează. Aude strigătul slab al fetei de la prova. 
Barca este proiectată într-un perete stîncos care se 
ridică perpendicular pe firul canalului. Vrea să strige: 
„Săriţi în apă”. Înainte de a deschide gura, barca este 
absorbită într-o grotă a cărei arcadă se deschide brusc 
deasupra apei, arcadă pe care probabil n-a văzut-o din 
pricina vislaşilor. Este o trecere de la întunericul difuz 
al nopţii la o lumină difuză, fosforescentă, ca aceea 
emanată de stîncile-războinici pe care le dublase la 
intrarea în golf. Un contracurent anulează curentul 
principal. Bolta grotei are amploarea bolților de la cate- 
drala Sfînta Sofia. Barca se răsuceşte uşor, conform 
aceluiaşi principiu necunoscut şi într-o derivă lină se 
lipeşte de un debarcader. Căpitanul Păcurar pipăie 
materialul elastic al debarcaderului şi el răspîndind o 
fosforescenţă stranie. Nici lemn, nici metal. Mateloţii 
sar pe debarcader. Amarează barca la un fel de babale 
de o formă necunoscută. 

— lată-ne ajunşi, căpitane, şopteşte cavalerul Jean 
de Mirande... Ce ordine dai?! 

Căpitanul Păcurar are senzaţia că grota uriaşă este 
umplută cu stupă care absoarbe orice sunet. Grota nu 
are nici un fel de acustică. Cuvintele cavalerului” nu 
au nici măcar rezonanţa firească pe care o au în aer 


liber. Mai mult. Nu numai că nu au nici un fel de 
remanenţă. Par că nici măcar nu au fost rostite. 


5 


Pînă în clipa ACEEA, căpitanul Păcurar avusese 
senzaţia dedublării. A existenţei lui simultane în planul 
unui prezent imediat şi al unui prezent absolut care 
însuma prezentul imediat şi trecutul, pentru că, în clipa 
cînd s-a gindit la bătălia navală de la Cnidus, nu numai 
că a văzut flotele spartana şi persană manevrind în 
largul insulei Nisyros - între aceasta, peninsula 
Reşadiye şi insula, Kos - într-o fracțiune de secundă a 
văzut valurile mici stirnite de briză, a auzit scîrţiitul 
lopeţilor, ritmul rapid bătut pe tobe de şefii de echipaj, 
a cuprins întregul flotelor venind la pintenare şi 
abordaj, dar s-a văzut pe el însuşi în turnul de luptă din 
prova navei spartane, care, curios, purta numele 
ghicitorului Mopsus, el însuşi în sensul total al cu 
vîntului, adică nu un spartan, ci un Păcurar din munţii 
natali ai Vlahiei Mici. Nu ştie cînd a intervenit clipa 
ACEEA. Ştie doar ca grota avea, corect ar fi să spună 
„are”, două deschideri. Că una din deschideri în 
penumora căreia a văzut primele trepte săpate în 
stîinca indicînd o scară în spirală se deschidea în partea 
opusă  debarcaderului şi ca a doua deschidere, 
semănind cu o gură de horn, se alinia cu ţărmul 
subteran al grotei. Că a răspuns întrebării cavalerului 
jean de Mirande, poruncindu-le să-l aştepte din 
recunoaşterea pe care o va face, pînă atunci luînd un 
repaus de arme, să studieze grota şi lumina ei 
neobişnuită. 


Voica llinca se afla lîngă el. Lăsase pelerina la 
barcă şi în lumina verzuie părea un matelot tînăr, 
subţire şi înalt, care  împrumutase ceva din 
fosforescenţa grotei,  iradiind un fel de aură 
opalescentă care-i tivea conturul trupului. Ştie că a 
urcat paisprezece scări în spirală, scări din acelaşi 
material necunoscut ca şi cel din care era construit 
debarcaderul. Scara spirala într-un tub lucios ca de 
metal poleit. La capătul scării a ieşit pe o platformă 
circulară, avînd pereţii din piatră şi diametrul de cîțiva 
paşi. In mijlocul platformei un altar din piatră, sau nu- 
mai o vatră. Aceeaşi luminozitate, ca şi cînd stînca ar fi 
devenit poroasă şi o sursă de lumină exterioară ar fi 
străpuns-o, pătrunzind în grotă. De jur împrejur, de la 
înălţimea genunchilor şi pînă la înălţimea capului, grota 
este pictată. Sînt acolo într-o libertate deplină cerbi şi 
lei, unii pasc, alţii dorm, este o leoaică înconjurată de 
pui, este un elefant monstruos, acoperit de o blană 
lungă, avînd colții uriaşi întorşi, sînt girafe şi urşi, urşi 
avînd căpăţini mari, sînt urşi vînaţi de oameni purtînd 
ghioage şi sulițe, sînt oameni care aprind focul, care 
pescuiesc cu harponul, care vinează cu arcul, care 
despică un arbore sînt femei cu copii pe genunchi, 
totul în culori vii şi proaspete ca şi cînd pictorii care 
realizaseră aceste freşti uriaşe abia şi-ar fi strîns 
culorile. Voica Ilinca îl ţinea de mină. Din clipa cînd 
Voica Ilinca i-a luat mîna, căpitanul a simţit prezenţa 
unui fluid eterizat. Şi poate atunci a fost clipa ACEEA în 
care el a fost conştient de o sumă de lucruri, de fapte, 
de stări interioare, de mutații, coexistind, înlănţuindu- 
se, determinîndu-se, născîndu-se unele din altele într-o 
simultaneitate anulind din nou succesiunea, 
simultaneitate conducînd la un altfel de timp, un timp- 


spaţiu ameţitor, întrunind în el Trecutul, Prezentul şi 
Viitorul. 

Pentru că în clipa cînd Voica llinca i-a luat mina, 
stabilind legătura cu noul univers înconjurător, s-au 
întîmplat şi se întîmplă succesiunile, simultaneităţile şi 
condiţionările generatoare de noul univers ale Timpului 
absolut. Adică altarul sau masa rituală sau vatra aceea 
cioplită rudimentar se deschide de la sine, 
transformîndu-se în două fotolii adinci, tapisate în piele 
roşie. Fotoliile sînt spate în spate, cu speteze înalte şi 
rezemătoare de cap. Ei se aşază în fotolii, stînd spate 
în spate. În clipa cînd se aşază, comunică. Este o 
interferenţă de sugestii-gînd, ca şi cînd Voica Ilinca s-ar 
fi resorbit în el şi el în fiinţa naţională a Voicăi-llinca. 
Sugestiile-gînd se îmbogăţesc jie loc cu cuvinte dintr-o 
limbă cu aceleaşi rădăcini ca franca; dar o limbă 
curioasă, mai curînd un şir de semnale codificate şi 
decodificate instantaneu, aparţinind viitorului. Pereţii 
circulari ai grotei mici, căreia sugestia-gind îi spune 
„Cupola temporală A x B” devin translucizi, ca şi cînd 
foi subţiri de sticlă verzuie de Murano s-ar fi lipit unele 
de altele sub efectul unei temperaturi şi presiuni 
uriaşe, înlăturînd iluzia unidimensională şi creînd 
realitatea unui univers pluridimensional. Acest univers 
pluridimensional este populat de Calea Lactee văzută 
dintr-o perspectivă cosmică, ca şi cînd un observator 
plasat într-un vehicol spaţial ar gravita pe o orbită ga- 
lactică. Spaţiul sonor, pînă atunci gol de orice sunet, 
sugestiile-gînd schimbiîndu-se într-o tăcere desăvirşită 
care la început i-a dat senzaţia de gol absolut, se popu- 
lează de o muzică aleatorie, ca şi cînd atit vehicolul 
spaţial, cît şi miriadele de stele în mişcarea lor prin 
spaţiu ar produce acea muzică celestă, de o armonie 
perfectă. Apar semne pe care nu le decriptează cu 


toate că împreună cu Dragoş Voinea Biîrlădeanu a 
studiat amănunţit Libri paleographiae a lui Tritheme, 
apărută la Oppenheim în 1518: De furtivis litterarum a 
lui |. B. Porta, apărută la Napoli în 1560, 
Cryptomeniticis et cryptographiae libri, a celebrului 
Selenus, pseudonimul „astronomic” al ducelui de 
Brunschwig şi T7raite de chiffres publicată acum zece 
ani. Ceea ce nu decriptează, adică gama de semne şi 
semnale policolore care străbat spaţiul cosmic multi- 
dimensional tişnind din abis ca să-i explodeze pe 
retină, se organizează la primul lui gînd exprimat în 
cuvintele valahe într-o serie de imagini din ce în ce mai 
limpezi. Adică pe fondul galaxiei pe care acum o 
investighează din perspectiva lui obişnuită, duneta 
navei, apare o nebuloasă albăstrie ca un fel de 
placentă plutind în apa străvezie a mării. Cînd gîndeşte 
„Dragoş Voinea Biîrlădeanu”, simte cum fluxul eteric 
care-l legase de Voica Ilinca se rupe. O altă emanatie, 
poate un biocurent avînd drept sursă propriul lui eu se 
dirijează spre marele ecran fluorescent şi, atingînd 
nebuloasa  străvezie, mai corect penetrind-o cu 
impulsuri roşietice, o transformă în imagini de o 
claritate perfectă. Dragoş Voinea Birlădeanu stă la 
masa lui de lucru, globul terestru reprodus după cel al 
lui Martin Behaim din Nurenberg se roteşte uşor în 
jurul axei polilor, lada-sofa cassapanco din lemn de 
nuc, jilţurile de Voroneţ, macaturile, armele din odaia 
de lucru sînt atit de fidele, atît de bine materializate 
sau re-materializate încît se văd zgirieturile, locul unde 
lemnul a fost frecat la transport, se văd trandafirii roşii 
de pe macatul negru, se vede negul de pe obrazul 
armatorului, el însuşi este acolo în acel tablou care nici 
pe departe nu este static, aglomerind o suită de 
imagini dinamice nu se ştie cum şi de ce selectate de 


propria lui emanaţie, probabil emanaţia memoriei sau 
a unor gînduri nedesluşite: Mihai la audiența solemnă 
din palatul Top-Kapi cînd i s-a conferit kaftanul, 
şesberul şi cuca de „hospodar”, Elena spălindu-se cu 
mama în zori, din burduful de capră, el dînd nutreţ 
măgarilor, akingiii - îi aude urlînd - o pată verzuie, un 
fel de mizgă ca o lintiţă strică imaginea, după care îl 
vede pe Barba Gore aruneînd parima de remorcaj celor 
din hairactarul venit de pe insulă. Tot atunci fotoliul 
începe să se răsucească uşor. Căpitanul Radu Nanu 
Păcurar îl vede pe baron sărind în circa fostului 
galerian Caraco Pieior-de-lemn şi-l aude foarte limpede 
şoptindu-i aceluia: 

— Îngeraşule, închide-ţi pliscul! Haide, băiete! Cu- 
raj! Arată-i tatălui tău cum te-ai instalat în acest lăcaş 
al domnului, renegîndu-ţi credinţa! 

— Căpitane, îi şopteşte la ureche cavalerul Jean de 
Mirande... Glasul vine din acest horn. Ziceai că dincolo, 
scările se înfundă într-o surpătură. 

Căpitanul Radu Nanu Păcurar o caută din ochi pe 
Voica Ilinca. Este lîngă el, albă, buzele îi tremură într- 
un spasm şi un văl aproape material îi opacizează 
privirea... 


Galeria subterană este din ce în ce mai 
întunecoasă. Pereţii din stincă îşi pierd porozitatea 
luminoasă. Căpitanul Păcurar are senzaţia că se 
învîrteşte în cerc. Pereţii galeriei se îngustează. Îi simte 
foarte aproape de el după cum simte foarte aproape 
bolta tunelului. Pipăie pereţii. Stînca cioplită primitiv. 


Pipăie tavanul. Aceeaşi stînca. Nu se mai vede nimic. 
intunericul i se lipeşte de retină, încearcă să-şi 
stăpinească furtuna interioară. Haosul care-l biîntuie. 
Şopteşte: „Sînt în începutul tuturor văzutelor şi 
nevăzutelor”. Simte nevoia să-şi certifice existenţa. Şi 
logica. Şi stăpînirea de sine. Nu poate fi produsul în- 
timplării, întimplarea îl poate ajuta sau îl poate 
înfrunta; oricum, nu-l poate determina. Este sigur că 
tot ce-a văzut, ce-a auzit, întreaga aventură în spaţiu şi 
timp prin care-a trecut în,. Cupola-temporală A x B” 
aparţine unei experienţe reale. Că el însuşi a trăit într- 
un timp necunoscut, căruia i-a împrumutat tot ceea ce 
ţine de realitatea înconjurătoare, începînd cu numirea 
unor obiecte necunoscute, la limbă şi modalitatea de a 
gîndi. Aude clipocitul valurilor lingînd o plajă. lese 
exact în grota din care-a plecat. intunericul este mai 
subţire. Se vede luciul apei. Se vede debarcaderul. Un 
debarcader la care se duce cu paşi întinşi şi-l pipăie 
lacom. Debarcaderul este construit din grinzi netede 
de lemn. 

— Aici, căpitane, spune de undeva din întuneric 
cavalerul Pierre de Mirande... 

„„„ Scara pe care urcă în spirală strîinsă este săpată 
în piatră. Se simte din ce în ce mai persistent miros de 
tămiie şi ceară. Două firişoare de lumină străbat prin 
peretele de stincă. Pipăie. Nu mai este stinca. Este un 
perete din lemn. Apropie ochii de crăpăturile prin care 
pătrunde lumina aceea subţire. Constată că peretele 
este bombat în exterior, ca un mulaj de mască 
mortuară. Îşi vîră obrazul în acel mulaj. Crăpăturile sînt 
două vizete. Vede un sfeşnic cu lumînări arse la 
jumătate, un interior pe paraclis, un călugăr cu barba 
albă pînă la briu care moţăie într-o strană, o parte 
dintr-o catapeteasmă şi pipăind de jur împrejur, ca şi 


deasupra capului, constată că scara sfirşeşte aici. Ar fi 
logic să existe un mecanism care să dezăvorască o 
intrare în paraclis. Pipăie peretele de scîndură. Un 
clenţuş cu un miner rotund. Răsuceşte, împinge uşor. 
Peretele se răsuceşte spre exterior. Căpitanul intră în 
paraclis. După el Voica llinca şi întreaga echipă. 
Călugărul moţăie sau poate este orb. Spune greceşte, 
cu glas puternic de bas: 

— Are să vă ardă domnul Savaot în flăcările 
iadului, nesătuilor. Inchideţi tainiţa că vine curent şi 
stinge luminările, păgini netrebnici ce sînteţi. 

Căpitanul Păcurar închide tainiţa, adică răsuceşte 
pe ţiţini icoana arhanghelului Gavril, pictată pe lemn în 
mărime naturală. În paraclis intră un alt călugăr foarte 
bătrîn, abia tîrîndu-şi tirlicii împletiţi din lînă aspră. 

— Haidem la culcare, frate Pahomie, spune cel nou 
intrat... Păginii fac în noaptea asta pe pofta lui Satan... 
joacă prin sfinta monastire şi iarăşi o pingăresc, 
blestemat fie trupul şi sufletul şi numele lor, acum şi în 
vecii vecilor! 

—  Amiiiin, cîntă basul, ridicîndu-se greoi clin 
strană. Al doilea călugăr nici nu-i învredniceşte cu o 
privire. 

Se duce tîrşiindu-şi tîrlicii la călugărul cu barbă, îl 
apucă de braţ şi sprijinindu-se unul pe altul ies din 
paraclis. De afară se aude glasul lui Papamarkos care 
spune: 

— Am cercetat chilie cu chilie, domnia ta. ŞI 
trapeza ci turnurile. Toţi sînt cu hairactarul, după cum 
o spune prinsul, în afara celor doi călugări adevăraţi. 

Şi baronul în dialectul provensalo-perpignanez: 

— Jupîne Caraco Picior-de-lemn, n-ai minţit, spre 
bucuria epidermei tale care rămîne neînţepată... 

Apoi în levantină: 


— Haidem, băieţi, să vedem ce s-a întîmplat cu că- 
pitanul nostru. 

— Care este aici, spune căpitanul, gîndindu-se la 
faptul că el a ştiut cum îl cheamă pe prizonierul 
baronului, înainte ca însuşi baronul s-o ştie. Cum - se 
întreabă şi iese în curtea interioară a monastirii- 
fortăreață. 


După poziţia Carului Mare (constelația nu i-a adus 
noroc Casei Salvaresso), căpitanul Păcurar îşi spune că 
este ceasul două după miezul nopţii. Unul din mateloţi 
este în clopotniţă, spre a vesti clipa cînd hairactarul, 
avind-o pe Libertatea la remorcă, vor intra în golf. 
Dacă cei din hairactar ar fi avut vreo bănuială, s-ar fi 
întors pînă acum. Caraco Picior-de-lemn văzindu-se nu 
numai între conaţionali, dar chiar între concetăţeni, ba 
mai mult, cunoscînd cu de-amănuntul povestea celor 
trei gentilomi, şi-a dezlegat limba dovedindu-se isteţ şi 
la obiect. Trebuia să-l vestească pe „stareţ”, adică pe 
căpitanul Piovene, fost comandant de galeră în flota de 
Rhodos a lui Saladin Chiorul, care a avut nenorocul să 
fie rănit la dreapta de un glonţ tras de pe o galeră 
malteză. | s-a tăiat mîna, şi-a pierdut dinţii şi atunci a 
fost pus stareţ aici de către urmaşul lui Saladin, Ulus- 
maltezul. Stă la o jumătate de ceas de mers călare în 
interior, unde are un konak în mijlocul viilor pe care le 
lucrează cu sclavi, în mijlocul livezilor şi al haremului, 
pentru că „stareţul” a trecut la islamism şi este prieten 
bun cu paşa din Rhodos. Atunci cînd soseşte o corabie 
pe care o recunoaşte Kirilianis, „economul” monastirii, 


fostul şef de echipaj al „stareţului”, el, Caraco, fost 
galerian, apoi cîrmaci în flota de Rhodos a lui Saladin, 
încalecă pe catirul numit Cristobald, după numele unui 
matelot genovez cu mult mai încăpăţinat decit catiîrul, 
şi se duce să-l vestească pe „stareţ”. În general, 
corăbiile descarcă noaptea mărfuri de contrabandă, 
sclavi, mai ales roabe albe, europene, pentru haremuri 
şi casele de tolerantă şi încarcă tutun, vinuri, fistic, 
mătăsuri orientale şi roabe sirience ori libaneze, pentru 
Istanbul. Monastirea este doar un depozit. A fost 
cumpărată de Lucio Salvaresso, care o hrăneşte şi care 
i-a făcut un venit, cu condiţia să fie bolniţă şi azil 
pentru mateloţii lui bătrîni, bolnavi sau răniţi. De fapt 
este azil şi refugiu pentru piraţii lui Ulus-maltezul, 
bărbaţi care nu mai pot naviga din pricina infirmităţilor. 
Unii, mai puţin ciumpăviţi, s-au însurat prin satele din 
jur. Alţii, care nu şi-au găsit femei, au rămas. Sînt 
plătiţi lunar, au casă şi masă, lucrează în via monastirii, 
îngrijesc o turmă de capre, sînt sub protecţia paşei şi a 
autorităţilor bisericeşti. 

— Cit rămîne de obicei o navă în golful vostru, îl 
întreabă căpitanul Păcurar pe limbut. 

— Depinde de navă. 

— Cum asta? 

— Dacă este o navă a lui Ulus, descarcă, încarcă, 
face plinul cu apă sau îşi repară spărturile dacă le are. 
Avem atelier de dulgherie. Avem marangozi. Pleacă 
ziua sau noaptea, de îndată ce este gata. 

— Ce alte nave mai vin? 

— Două! Ale stăpinului şi patronului. Astea 
descarcă, încarcă şi. după ce încarcă, au o regulă 
sfintă. Petrec o noapte la ancoră, echipajul se 
odihneşte şi nu ridică ancora decit la ceasurile 12 a 
doua zi. 


— Numai la ceasurile 12? 

— Numai... Am voie să pun şi eu o întrebare, după 
ce-am răspuns corect la multele întrebări puse de tine, 
căpitane? 

— De unde ştii că eu sînt căpitanul? 

— După ton. 

— Întreabă-mă! 

— Se pare că vreţi să... hm... prădaţi depozitul. 

— Asta voiai să întrebi? 

— Voiam să întreb dacă aveţi un hamac la bord şi 
pentru Caraco zis Picior-de-lemn. Slujesc cu credinţă 
pînă cînd mă veţi debarca undeva spre vest. Vreau să 
mă întorc acasă. 

— Îl iau în slujba mea şi pe răspunderea mea, căpi- 
tane, spune baronul Louis de Vic-Fezensac... Imi este 
aproape vecin. 

— Cum vrei, baroane... Ei, Caraco, ce ne sfătuieşti? 
Să-l invităm aici sau să nu-l invităm pe sfinţia sa 
„stareţul”. 

— Ce rost are, dacă nu aveţi vreo răfuială? Cunosc 
monastirea cu ochii închişi. 

— Ce-a adus Ulus ultima oară? 

— Numai sclave, căpitane. Cele mai frumoase pe 
care le-am văzut vreodată. 

— De mult? 

— Acum o lună. 

Din clopotniţă se aude glasul santinelei. 

— Navele, domnia ta. 

— Haide, jupîne Caraco... Condu-ne la debarcader 
şi ascunde-ne astfel încît să le putem spune bun sosit 
camarazilor tăi, fără să fim văzuţi. Îmi plac foarte mult 
asemenea surprize. 

— Prea bine, căpitane!... Să mergem. 

— De ce nu dormi, jupîniţă? 

— Zi-mi Voica. 

— De ce nu dormi, Voica? 

— Nu m-am regăsit încă! 

— Să fi fost adevărat? 

— Totul! 

— Cum îţi explici? 

— Nu-mi explic. Am văzut. Am trăit. Imi este 
destul. Ţie nu? 

Căpitanul Păcurar nu răspunde. Stau amindoi pe 
dunetă, rezemaţi de copastie. Cerul prefigurează zorii. 
O aripă de lumină trandafirie pluteşte în cer, deasupra 
insulei. Corabia abia se leagănă. Se vede gabierul pro- 
iectat pe cer şi silueta vardiei de la prova. Se aştepta 
să curgă sînge. Într-un fel s-a repetat bufonada de la 
Izmir, ci venind nu din afara zidurilor, ci din interiorul 
lor, dovedindu-se încă o dată că pierzania este cu atit 
mai aproape cu cît duşmanul se află ori în noi, ori 
printre noi. Vislaşii hairactarului, frînţi de trasul la 
rame, s-au dat prinşi de cum au acostat la 
debarcaderul monastirii clădit pe o îngrămădire de 
stinci, la care se ajungea pe scări pieptişe săpate în 
piatra falezei. Au fost închişi într-o chilie şi puşi sub 
pază. Baronul i-a cerut să rămînă la uscat şi să 
vegheze. Caraco Picior-de-lemn nu ştia nimic de icoana 
arhanghelului Gavril. Mărturisise că nici ei, nici 
„stareţul” nu intrau în paraclis să tulbure liniştea şi 
rugăciunile celor doi călugări bătrîni, singurii păstraţi la 
monastire de către patronul Lucio  Salvaresso. 


Căpitanul trăieşte o stare de luciditate ciudată. 
Aventura din grotă este atit de vie, încit i se pare că se 
află încă acolo, că există în cele trei planuri temporale 
sau în acel timp absolut care anulează sucesiunea. Că 
existenţa lui acolo umbreşte existenţa lui de aici, 
estompiîndu-i senzațiile directe. lată. Voica Ilinca stă 
aproape lipită de el, este neobişnuit de blindă, aproape 
duioasă, cerul preceasului de ziuă este fastuos, de la 
uscat vin miresme ameţitoare şi toate aceste senzaţii 
vii, aţiţătoare, fermecătoare rămîn în afara lui, trec pe 
lingă el fără să-l atingă, de parcă s-ar afla în grota 
aceea în care mureau sunetele. Se aude un fel de tuset 
venit de la piciorul scării. 

— Eşti acolo, căpitane? 

— Da, cavalere... Sintem aici! 

— Putem urca? 

— Cu plăcere... Se pare că nici noi, nici voi n-aveţi 
somn... Din aceleaşi motive? 

— Din pricina grotei aceleia, căpitane, spune Pierre 
de Mirande. Se refuză logicei. Şi nu cunosc nici un fe- 
nomen pe lumea asta - în afară de purtarea oamenilor 
- care să se refuze logicei. 

— În loc să vorbim, ar fi mai bine să luăm barca şi 
să regăsim grota, unii venind de pe apă, ceilalţi 
coborind prin paraclis, spune foarte limpede Voica 
Ilinca. 

— Drumul prin paraclis este sigur, spune Pierre de 
Mirande. Plin de surprize este drumul cu barca. Made- 
moiselle are dreptate. Şi aşa nu putem dormi. Să luăm 
barca... Vom visli noi. 

— Am observat un curent straniu şi o anume sime- 
trie a stincilor, spune cavalerul Jean de Mirande. Totul 
părea că se supune unei voințe care dirija atît curentul 
cît şi poziţia stîncilor. Dacă nu mi-ar fi teamă că voi fi 


socotit nebun, aş zice că stincile acelea se mişcau în 
mod ciudat, ghidîndu-ne. 

— La barcă, domnilor, spune căpitanul Păcurar, 
fluierînd vardia şi dîndu-i ordin să patruleze de la prova 
la pupa pe ambele borduri. 

Voica llinca stă la prova. Cavalerii vislesc. 
Căpitanul guvernează conducind barca în lungul șirului 
de stînci spre ieşirea din golf străjuită de războinicul 
săpat în stîincă. Universul se umple uşor de lumină 
fragedă a zorilor. La zenit cerul are culoarea 
translucidă a smaragdului. Tot ceea ce se vede capătă 
contur şi volum. Voica Ilinca închide ochii încercînd să- 
şi refacă viaţa petrecută în viitor. Nu are nici o îndoială 
că şi-a trăit acolo o cîtime din viata ei viitoare într-o 
insulă însorită cu doi copii care aveau obiceiul 
năstruşnic să se caţere în spinarea tatălui lor; la bordul 
corabiei; apoi într-un palat unde dănţuia cu „el” la un 
bal, iată că nu era nevoie să fie baroneasă pentru asta, 
apoi la o herghelie, la un konak lîngă o apă, băieţii 
veniseră de pe mare, apoi apăruse astronava şi ea 
luase un vehicol să ajungă repede la cheul ismirez pe 
Karşikaya unde „el” pleca în larg cu iahtul după ce 
descoperiseră taina insulei profesorului Kadîr Altindren. 
Mai ales asupra acestui subiect întirzie, pentru că o 
fascinează, cu toate că acum nu ştie exact ce s-a 
întîmpiat pe insula profesorului Kadir Altinoren, care le 
vorbise despre strămoşul lui, învingătorul de la 
Âligadarz, numit Kazim Ali Altindrenl mîna dreaptă a lui 
Cogea Sinan Paşa pe care ea îl văzuse la Istanbul cînd 
Sinan îi organizase triumful, numai cu cîţiva ani înainte 
de dizgraţia şi exilul marelui vizir la Malgara. Începuse 
să se familiarizeze cu ideogramele de pe ecranul 
fluorescent, să se simtă bine în viitorul acela foarte 
tehnic în care Claire şi  Nezie, fiziciana, se 


îndrăgostiseră de „el”, neştiind că n-aveau nici o 
şansă, timpul lucrînd pentru „el” şi pentru „ea”, chiar 
acolo pe insula unde se vorbise de „Ţara Făgăduinţei” 
şi unde trăiseră aventura lor precosmică. 

— Căpitane! Priveşte sub barcă! 

Voica Ilinca recunoaşte glasul baritonal al foarte lo- 
gicului cavaler Pierre de Mirande. Prezentul, cu 
pretenţia lui absurdă de a supune clipa. 


Cînd cavalerul Pierre de Mirande strigase: — Că- 
pitane, priveşte sub barcă”, căpitanul Păcurar tocmai 
îşi nota mental aliniamentul stîncilor dincolo de care ar 
fi trebuit să se afle canalul care-i condusese la grotă. 
Stincile sînt aproape identice nefăcînd parte dintr-un 
masiv de piatră, mai curînd individualizîndu-se în 
blocuri lipite unul de altul, fără ca între ele să se 
întrezărească spaţii libere. Ori, azi-noapte, curentul 
acela inexplicabil, inexistent acum, îi antrenase tocmai 
între două asemenea blocuri stîincoase, ducîndu-i prin 
canal pînă la debarcaderul construit dintr-un material 
necunoscut. Oricit ar fi fost de neobişnuit cu locurile, 
oricît ar fi fost întunericul de opac, nu putea confunda 
un canal cu golful şi, dacă el avusese halucinaţii în 
legătură cu tot ce se întimplase de la intrarea în golf 
pînă la găsirea scării care urcă în paraclis, atunci ce se 
întîmplase Voicăi şi celor doi cavaleri? 

Ce forţă reuşise să creeze o halucinație colectivă? 
Aliniamentul stîncilor nu este paralel cu faleza. Asta se 
va putea stabili din clopotniţă cu ajutorul cercului 
azimutal. Canalul secret să fie tocmai în unghiul pe 


care-l face faleza cu stîncile? Se va vedea. Constată că 
soarele se ridică peste clopotniţă şi că razele lui ating 
suprafaţa mării. Priveşte sub barcă, în babord, acolo 
unde privesc şi ceilalţi. Razele soarelui făcînd cu 
suprafaţa mării un unghi mai mic decit 45°, deci 
ricoşind de pe luciu fără să-l străpungă la mare 
adincime, izbesc totuşi sub oglinda luciului o altă 
oglindă, mai curînd o mare placă de argint încastrată în 
piciorul submers al stîncii, reiflectindu-se din nou sub 
un unghi de 45°, astfel încît luminează arcada unei 
galerii submarine, aflată la nici un braţ şi jumătate sub 
suprafaţa mării. 

— Jupîniţă, înseamnă stinca... Deasupra bolţii. 

Agilă, Voica Ilinca scrijili stînca cu jungherul. 

— Curios, spune Pierre de Mirande. Pe oglinda 
aceea nu s-a depus nici scoici, nici alge. 

— Incep să înţeleg orarul navelor Casei Salvaresso, 
spune Jean de Mirande. Hei, căpitane! Miracolul a luat 
sfîrşit. Nu se mai vede nimic. 

— Dovadă că meşterii de aici au fost în acelaşi 
timp şi foarte buni astronomi, spune căpitanul, 
scotîndu-şi tunica de lustrin albastru... 

— Ce ai de gînd? întreabă Voica Ilinca. 

— Să văd. 

Voica llinca urmăreşte cu o invidie acră felul cum 
cei trei bărbaţi se solidarizează, fără să-şi fi spus un 
cuvînt. Işi trag unul altuia cizmele din piele moale, îşi 
depun armele pe fundul bărcii păstrîndu-şi jungherele, 
rămîn doar în pantaloni, încinşi cu centurile şi „el” vine 
la prova unde cu un gest scurt taie saula ghearei de 
pisică pe care o leagă de banchetă. Capătul celălalt îl 
leagă la centură. 


— Într-un fel viata noastră stă în mîinile tale, îi 
spune. Dacă scutur saula o singură dată, este bine. 
Dacă o scutur repede şi de multe ori, trage-ne afară. 

— Voiam să mă cufund cu tine. 

— Vino, spune căpitanul privind-o în lumini. 

Intr-o clipă Voica Ilinca rămîne în pantalonii de 
pînză şi în tricoul negru de bumbac. Căpitanul evită să 
privească trupul minunat al fecioarei ieşit din bluza 
largă de matelot. După cum, cu un fior necunoscut, 
fecioara evită apropierea torsului gol şi muşchiulos al 
bărbatului care aşază pe banchetă colacul de saulă. 
Vădind o bună cunoaştere a regulilor marinăreşti şi o 
discreţie cavalerească desăvirşită, cei doi fraţi de 
Mirande încalecă copastia bărcii în tribord şi-i ţin 
echilibrul pînă cînd Voica şi căpitanul îşi dau drumul în 
apă prin babord. 

... Cea clintii constatare a căpitanuiui este că apa 
golfului, călduţă, văzută chiar de la suprafaţa luciului 
are o transparenţă uimitoare. Are în cabină citeva 
perechi de ochelari de scufundare folosiţi de pescuitorii 
de bureţi din Creta şi din insule. Prea tirziu. 

— Fac o recunoaştere, spune. Rămineţi. Dacă nu 
găsesc trecerea, mă întorc. Dacă o găsesc, scutur 
saula. Urmaţi saula. Jupîniţă. Urmează-mă. 

Inspiră adînc. Se cufundă. Experienţa lui de 
cufundător de luptă este veche. După noaptea de 
nesomn şi emoţii, îmbrăţişarea unduitoare a mării i se 
pare un dar zeiesc. Se cufundă aproape de verticală 
după ce şi-a luat ca reper semnul scrijilat pe stîincă de 
Voica. O bucurie copilărească pune stăpinire pe el. 
Libertatea de mişcare în spaţiul tridimensional îi dă o 
senzaţie dumnezeiască. Apa este limpede, străbătută 
de licăre argintii. Un banc de stavrizi îl înconjoară. 
Peştii poleiţi înoată liniştiţi, privindu-l cu ochii lor 


rotunzi şi reci. Se răsuceşte pe spate. Vede apa 
străvezie, falduri catifelate şi tremurătoare, lumina 
verzui-albăstrie şi în această lumină magică, 
somptuoasă, vede trupul unduios al femeii pe care o 
iubeşte sălbatic, îi vede braţele arămii, acum parcă 
fosforescente, revine pe verticală, o înlănţuie strîns, o 
răsuceşte, o trage spre adînc, se desprinde şi cu cîteva 
mişcări viguroase intră pe sub arcada de un albastru- 
oţeliu. Fundul nu este mai adînc de trei braţe. Vede 
algele unduind uşor, mişcate de un curent de adincime 
care vine din grotă, vede masa compactă de arici de 
mare violet, cîţiva sparoşi rotunzi şi turtiţi se frămîntă 
violent după obiceiul lor, dă drumul la o gură de aer şi, 
înotînd pe spate, vede semiumbra care vesteşte că a 
trecut pragul submarin. Atinge nisipul cu omoplaţii. Se 
ridică în picioare, o dată cu Voica, Se află amindoi pe o 
plajă îngustă, subterană dacă se poate spune aşa. 
Grota este întrucitva asemănătoare cu imaginile 
grotelor sau poate grotei văzută azi-noapte. De undeva 
din tavanul sumbru pătrunde lumina zilei. Subţire ca o 
lamă de sabie. 

— Tilharule! şopteşte Voica. 

Fata apucă saula şi o scutură. Este firească, în 
semiumbra pare o nimfă atunci ieşită din valuri, acum 
şi aici are o frumuseţe păcătoasă, poate ar fi răpus-o în 
nisipul mărunt daca cei doi fraţi nu s-ar fi ridicat în 
picioare din apă, răsuflînd zgomotos: g 

— Mort Dieu, spune Pierre de Mirande... Incă o peş- 
teră. Asta este prea mult pentru biata mea imaginaţie. 


* 
x xXx 


— Nu prea avem figuri de savanţi... Mademoiselle 
îmi scuză ţinuta, atit de puţin potrivită cu această 
întîmplare solemnă, spune cavalerul Jean de Mirande, 
făcînd o reverență însoţită de un gest larg cu poala 
somptuoasă a pelerinei, aruncată pe umăr. 

— Cum vă plac, domnilor? Cum vă plac? 

— Ca întotdeauna, risipitor de frumoasă, mademoi- 
selle! Am toate motivele să-l asasinez pe căpitan. Să-l 
asasinez, să-i răpesc cele două comori şi, devenind cel 
mai bogat gentilom al Franţei, să fiu în acelaşi timp şi 
cel mai fericit bărbat al Lumii Vechi şi al Lumii Noi. 

—  Comiţind asasinatul în cauză, n-ai mai fi 
gentilom, Jean, şi, după cîte îmi închipui, în dragoste, 
totuşi, trebuie să fim doi... 

— Hei, căpitane, spune Pierre de Mirande şi glasul 
lui se rostogoleşte vuind prin grota cu acustică de cate- 
drală... Cheamă-l la ordine pe afurisitul ăsta de 
cavaler, care face tot ce este posibil s-o farmece pe 
mademoiselle, cu pelerina lui de imperator. Jean, aici! 
Lada asta este prea grea pentru un singur de Mirande. 

Voica Ilinca drapată într-un kaftan bogat, tivit cu 
samur, îl ameninţă cu degetul pe Jean şi fuge acolo 
unde căpitanul ciocane peretele de piatră al grotei 
mînuind un baros cu coada scurtă. Ca toţi ceilalţi 
poartă şi el un kaftan bogat care-i ţine cald. 

De la cea dintii recunoaştere grota şi-a dezvăluit 
tainele. Căpitanul nu ştie dacă toate tainele, dar cele 
pentru tare făcuse drumul la Rhodos în mod sigur. 

Grota este circulară. Are săpate în stînca patru nişe 
adînci în care sînt depozitate patru cassone din stejar, 
legate în plăci de aramă, rezistente la acţiunea aerului 
sărat din grotă. Cassonele au fost aduse probabil pe 
sub apă, lestate şi închise, desigur cusute în burdufele 
unse cu seu de oaie şi clădite în altă nişă. Capacele nu 


au lacăte. Deschise pe rînd şi cercetate de cei patru, ar 
ti putut declanşa o nebunie furioasă şi ucigaşă, 
nebunie furioasă şi ucigaşă obişnuită la echipajele care 
întîmplător sau neîn-timplător descopereau comori ale 
piraţilor. 

Fiecare cassone este despărţit prin doi pereţi de 
lemn în trei compartimente. Fiecare compartiment 
conţine un singur fel de avuţie. Monezi de aur cel din 
stinga, bijuterii cel din mijloc, pietre preţioase cel din 
dreapta. Mai există un cassone, ridicat pe bucali de 
stincă, avînd cîteva găuri în pereţi, plin cu haine de 
preţ, foarte noi, nemirosind a zăcut, uşor jilave, haine 
de preţ din care şi-au ales kaftanele care-i încălzesc. 
Peştera este aerată într-un mod ingenios. Adică plaja 
de nisip se ridică brusc spre o platformă înaltă din 
lespezi. Pe lingă pereţi există un şanţ adînc, sub nivelul 
platformei, care conduce la mare. Crăpătura prin care 
pătrunde lumina foloseşte drept spirai. Circuitul de aer 
proaspăt se face între acea crăpătură şi fisurile 
invizibile de la baza pereţilor, fisuri prin care se simte 
pătrunzind aerul, aflate doar pe un foarte scurt arc de 
cerc pe unul din pereţi. La una din marginile platformei 
sînt clădite în ordine şase butoiaşe, miniaturi ale 
butoaielor pentru ridicat carena navei peste un prag de 
nisip, adică avind miînere prin care să se fixeze sub 
carenă. Doagele sînt puţin umede. Căpitanul Păcurar 
descifrează cu lăcomie taina care face puterea Casei 
Salvaresso. „Vede”, aşa cum a văzut azi-noapte în 
grota aceea miraculoasă, „vede” cum funcţionează 
înţelegerea Salvaresso-Ulus, sau cum a funcţionat 
înţelegerea  Salvaresso-Saladin. Procentul, probabil 
30% din pradă, transbordat undeva în insule, la bordul 
navelor Casei. Acestui procent i se adaugă ciştigul 
Casei realizat din contrabandă, din răscumpărări de 


robi, din negoţ cinstit, din traficul de haşiş, din propriile 
acţiuni piratereşti. Nava de Rhodos ancorează în golful 
Monolitos. Cum a descoperit Lucio Salvaresso intrarea 
submarină? Taină. Poate din întîmplare, cum au 
descoperit-o ei. Poate stă cuprinsă în secretul Stelei 
Alcor pe care el nu l-a descifrat pînă la sfirşit... Secret 
care se leagă deopotrivă de oglinda submersă, asupra 
căreia algele şi depunerile nu au nici un efect. Secret 
care se leagă de celelalte, sau de cealaltă grotă numită 
“Cupola temporală A x B... Deci stăpiîn pe secretul 
grotei clin acest golf străjuit de o biată monasttre 
ocupată de pirați reformaţi, cunoscînd foarte bine 
legile lui Arhimede, avînd scufundători buni, ori fiind el 
însuşi propriul lui scufundător, Lucio Salvaresso, avind 
cîştigul închis în butoiaşele îngreunate atit cît să poată 
pluti între două ape, le remorcă aici în noaptea de 
odihnă totală a echipajului. Poate că la cina care 
precede noaptea, Lucio Salvaresso îşi hrăneşte bine 
echipajul, drogindu-l. Preocupat de logica strinsă a 
raţionamentului său, căpitanul Păcurar n-a dat atenţie 
nici uneia din manifestările celor doi fraţi de Mirande 
care văzînd-o pe mademoiselle lîngă căpitan, ascultînd 
atentă ecoul făcut de barosul acestuia în stîncă şi-au 
apropiat capetele să poată vorbi în şoaptă. 

— Un posedat, spune Jean de Mirande... Nici măcar 
nu s-a ostenit să evalueze bogăţia asta uriaşă. 

— Un obsedat de finalitatea serviciilor lui, Jean. 

— Care este aceea? 

— Slujirea libertăţii şi a principelui care-a ridicat 
flamura ci... 

— Nu m-am gindit niciodată la asta. Am fost pre- 
ocupat mereu de jignirile aduse propriei mele libertăţi, 
Pierre... Să fie posibil un asemenea devotament? 


— Aici, în Răsărit, orice este posibil, Jean. De aici 
au pornit profeţii, magii şi iluminaţii, fără să-i socotim 
pe arhitecţii, filozofii şi matematicienii antichităţii. 

— Cu averea asta aş cumpăra un comitat. 

— Dacă ţi-ar aparţine, da... N-am găsit nimic din 
ceea ce azi-noapte m-a tulburat. 

— Curios, Pierre... Simt pentru acest cuplu o 
duioşie aproape fraternă... 

— Undeva, în ordinea misterioasă a întimplărilor, 
le-a fost dat să se întilnească. 

— Simt nevoia să-i ocrotesc. 

— Simt nevoia să înţeleg devotamentul şi 
loialitatea pînă la capăt. 

Jean de Mirande îşi înfundă amîndouă mîinile în 
despărţit ura cu monezi de aur, ţechini venețieni se 
pare. Prefiră aurul care cade în ladă cu un zuruit vesel. 

— Soldele pentru o mie de călăreţi împlătoşaţi şi o 
companie de archebuzieri styrieni pe o jumătate de an, 
în afară de ceea ce ne revine nouă şi armatorului 
nostru, domnilor, se aude glasul căpitanului... 
Cavalere, cred ca dincolo de această firidă se află un 
gol în stîncă... Vrei să asculţi? 


/ 


Ziua de 3 iunie 1596. Ora 11. De pe duneta navei 
Libertatea căpitanul Păcurar încearcă să măsoare 
înălţimea la soare cu astrolabul. Încercarea rămîne 
zadarnică. Zdrenţe din ce în ce mai compacte de nori 
cenuşii, venind dinspre răsărit coboară tot mai jos 
deasupra insulei. Virful Attagiaros a dispărut în 
scamele purtate de vintul care şuieră ascuţit între 
stîncile falezei. Potrivit legii matematice cunoscută de 


toţi navigatorii din Egeea - conform căreia pentru o 
coastă înaltă de 40 de braţe viteza vîntului scade la 
jumătate pînă la o leghe marină în larg, în golful 
Monolitos, chiar la adăpostul falezei, apa este liniştită 
şi, dacă nu s-ar auzi ţiuitul vîntului în virful arboradei, 
mi s-ar băga de seamă că furtuna se apropie la galop. 
Căpitanul renunţă la încercarea de a surprinde soarele 
în drumul lui spre meridian. Punţile corăbiei sînt pline 
de oameni ca şi arboradă. Gabierii întăresc stringătorii 
velelor. De pe puntea de tragere se aude glasul răstit 
al comandorului Calatravei, don Pedro Perez de 
Hispaniola-Figuera care-şi muştruluieşte tunarii. Voica 
Ilinca doarme. Căpitanul îi simte lipsa aproape dureros. 
Şi-a îmbrăcat tunica de lustrin de culoarea mării, s-a 
bărbierit la sînge, şi-a spălat sarea din păr, dîndu-şi-l cu 
ulei aromat, poartă pantaloni uşori din piele de cerb, 
cizmele înalte, roşii, moi, mulate pe pulpă, şi-a încins 
eşarfa de care atirnă sabia de abordaj, ţinîndu-se de 
rău pentru faptul că prea adesea s-a uitat pe sine. O 
echipă de mateloţi spală teuga, minuind periile în 
cadenţa unui cîntec. Se apropie de bastinpaiul dinspre 
prova. La puntea-centru stăpineşte Barba Gore cu doi 
din reprezentanţii echipajului şi baronul Louis de Vic- 
Fezensac, chemat de la monastire după ce explorarea 
tainiţei din schit n-a dus la nici un rezultat. Adică el cu 
Voica Ilinca au ieşit din grotă înotînd prin trecerea 
submarină, lăsmdu-i acolo pe cei coi fraţi de Mirande. 
Au înotat la corabie, lăsînd barca amarată cu saula- 
ghid. S-au schimbat şi cu altă barcă au fost duşi la 
debarcader. Ajunşi în curtea monastirii, au asistat la un 
fel de lecţie de catehism marinăresc ţinută prizonierilor 
de baron. Baronul îi adunase pe cei doisprezece pirați 
ciungi, ologi, chiori şi nevolnici, descriindu-le starea 
mizeră în care se găsesc, departe de locurile natale, în 


slujba unor stăpini care nu le aruncă nici măcar 
resturile mesei lor, ci resturile acelor resturi rămase de 
la hrana cîinilor. A intrat cu Voica Ilinca tocmai cînd un 
uriaş chior, cu falca de jos parcă despicată, spunea cu 
glas dogit: 

— Nu-ţi mai pierde vremea, cîine scopit! Mai bine 
roagă-te ca sufletul tău scîrnav să scape de vislitul 
veşnic. Ştiu cine eşti! Am fost şi eu acolo! Ai să plăteşti 
pentru moartea împăratului nostru... Pe tine, Picior-de- 
lemn, pe sufletul împăratului, am să te tai în felii, ducă 
ce ai să tii fitile aprinse între degete, vinzător mirşav... 
lar tu, popă fără har, dă-mi o armă şi să vedem dacă 
mai ai curajul să mai ţii predicile tale murdare. 

Erau mari ronduri cu flori, o fîntînă cu roată sub o 
streaşină de lemn, alei mărginite de chiparoşi 
aşternute cu nisip şi o platformă pardosită cu piatră 
unde stăteau piraţii, Papamarkos şi trei mateloţi 
înarmaţi. În clopotniţă şi în turnul dinspre insulă, cele 
două străji. Se auzeau uguind porumbeii şi turturelele. 
Pe uşa deschisă a paraclisului ieşea un murmur surd 
de cîntare bisericească. Baronul stătea cu spatele. A 
înţeles că încercase să afle adevărul despre schit şi să 
dizolve ceata lui Ulus-Salvaresso, poate aducîndu-şi 
aminte de sfirşitul mizerabil care-i aştepta pe aceşti 
oameni după plecarea lor şi întoarcerea lui Ulus. 

— Văd că eşti bine hrănit, a spus foarte calm 
baronul. 

— Este, stăpine, ca un adevărat şef de echipaj, a 
spus Caraco, Picior-de-lemn... Grădina, via, atelierul, 
livada sînt ale lui. Pentru el ne spetim, nu pentru noi. 
Are chilia lui. Are femeile lui. Are catirii lui. II jumuleşte 
pe Ulus, îl jumuleşte pe blestematul de Piovene, iar pe 
noi ne jupoaie de vii... Hei, ce tăceţi, porumbeilor? 
Kamiros... Luigi... Kostis... Bauer... 


S-a auzit un mirîit de aprobare. 

— Ah! Ah! a suspinat uriaşul... Deci voi eraţi... 
Kamiros, mieluşelul... Luigi,  Broscarul... Kostis 
cîntăreţul... Şi tu, Bauer, cu căpăţina ta de bou?... 

— Papamarkos... Dă-i sabia ta acestui lăudăros. 
Voica llinca i-a încleştat braţul. „— Dumnezeule, ce 
fiară, a şoptit... De ce-l laşi pe Louis? - „Este cea mai 
dreaptă dintre rezolvări”... “— Cum cea mai dreaptă? “ 
„— Altfel eram silit să-l spînzur pe acest ticălos”... 
Lupta n-a durat decît o jumătate de minut. Uriaşul a 
primit arma cu un rînjet sălbatic. Fără s-o cîntărească, 
fără să se uite la ea, a făcut un salt năprasnic, crezînd 
că-l va prinde nepregătit pe cel care-l umilise, legîndu-l 
la ieslea catirilor. A fost o paradă fulgerătoare a 
baronului, o şi mai fulgerătoare ripostă care a prins 
beregata uriaşului pe tăiş, lîngă gardă. Omul s-a 
prăbuşit, horcăind. 

— Duceţi-l la cimitir, a spus foarte calm baronul... 
Caraco, băiatule, ai grijă să se spele lespezile. 

Ciungii şi ologii, piraţii aceia aruncaţi la marginea 
vieţii lor aventuroase, transformați în slugi, după ce 
fuseseră demoni, au strigat un de trei ori „vivat” 
pentru baron. 

— lată căpitanul, a spus Papamarkos, care-i văzuse 
de cum intraseră; dar care prin tăcerea lui a vrut să-i 
arate că, oricum, baronul trebuie să descurce 
încurcătura în care intrase singur. Prin Baier, un neamţ 
voinic, blond, cu barba sălbatică, ciung de stinga, foştii 
pirați i-au cerut să le încredinţeze hairactarul, cu care 
să ajungă pe continent. Altfel soarta lor va fi crincenă. 
Începuse să bată vîntul. Straja din clopotniţă a strigat: 

— Două nave, în vedere, căpitane. 

A urcat în clopotniţă lăsînd-o pe Voica Ilinca să-l 
măgulească pe baron. La orizont se vedeau două pete 


albe. Velele. Cu vintul din prova, admiţind că erau 
navele lui Ulus, ori ale lui Salvaresso, vor fi aici numai 
după-amiază. Dar tot atît de bine putea fi un convoi de 
corăbii comerciale, ori navele cavalerilor de Malta, ori 
ale sultanului navigind spre Rhodos. Vederea petelor 
albe la orizont l-a hotărît să se grăbească. Împreună cu 
Voica, baronul şi Papamarkos au intrat în schit, lăsîndu- 
| pe Caraco să conducă înmormiîntarea fostului său şef 
de echipaj, lucru pentru care provensalul-perpignanez 
dovedea o chemare Inflăcărată. Cei doi călugări bătrîni 
se odihneau în strane, moţăind. 

— Are să vă ardă domnul Savaot în flăcările 
iadului, nesătuilor. Inchideţi tainiţa că vine curent şi 
stinge luminările, păgiîni netrebnici ce sinteţi! a repetat 
călugărul cu barbă. Glasul de bas a făcut ecou sub 
bolta paraclisului. 

Au coborit scara în spirală, luminîndu-şi drumul cu 
fanalele monastirii. Au intrat într-o grotă mică, închisă, 
mirosind a umezeală, cu un fel de altar primitiv cioplit 
în piatră la mijloc, cu cîteva icoane agăţate de piroane 
bătute în fisurile stîncii, cu o poliţă săpată în piatră 
avînd un potir din aur, o cruce din aur, o cădelniţă, o 
candelă şi un sfeşnic, toate din aur bătute în pietre 
scumpe, diamante, safire şi rubine. 

— Odoarele, a şoptit Voica Ilinca. 

Căpitanul a bătut pereţii cu ciocanul adus de la 
navă. De jur împrejur, după codul stabilit cu cei doi 
cavaleri. După cel dintii grup de semnale s-a auzit 
răspunsul cavalerilor. Abia simţit şi numai cînd îşi 
lipeau urechile de stinca afumată. Cîndva, aici se 
oficia. Toate colţurile de stincă erau pline de ceară 
solidificată. Pereţii erau intacţi. Nici o deschidere, 


necum o galerie. Atunci? 
* 


Căpitanul Păcurar se pleacă peste bastingaj. La 
puntea centru se întîmplă două lucruri total deosebite. 
O echipă de  mateloţi sub supravegherea lui 
Papamarkos întinde mandarele şi peste mandare plasa 
împletită din parima, care să protejeze oamenii de 
căderea sfărimăturilor de vergi sau catarge, dacă va fi 
o luptă după cum bănuieşte după felul cum cele două 
corăbii se străduiesc să urce în vint spre golful 
Monolitos. Avînd furtuna în pupa, ori de la travers, i-ar 
fi foarte uşor ori să dubleze insula pe la sud, ori să 
pună prova pe insula Tilos şi de acolo, strecurindu-se 
printre insule, să-şi facă drum spre nord, pentru a se 
întoarce la Istanbul şi a preda armatorului partea ce i 
se cuvenea, ca şi partea ce i se cuvine voievodului. Ar 
putea-o face în marile porturi italiene, prin mijlocirea 
unei case de comerţ. | se pare primejdios. Suma este 
prea mare, chiar pentru cinstea unei case de comer. 
Pe urmă Voica Ilinca... Ştie acum de ce s-a ambarcat, 
tot atit de puţin cît a ştiut în cea dintii zi de cînd o are 
la bord. Dacă pe o corabie a „Casei Birlădeanu şi Fiii” 
era oarecum în siguranţă, pe corabia unui răzvrătit 
aflat în slujba voievodului răzvrătit al Ţării Româneşti, 
siguranţa ei este o iluzie, încearcă s-o judece 
stăpînindu-şi nerăbdarea de a şi-o simţi aproape. Este 
nestăpinită. Caută primejdia. Il ascultă după toane. 
Echipajul o  divinizează. Cavalerii au primit-o în 
confreria lor, privind-o ca pe un camarad răzgiiat, chiar 
atunci cînd se întrec în galanterii. Mai ales galanteriile 
astea... Este gelos? 

— Şaptezeci şi cinci de mii, una sută, doi... spune 
tare Barba Gore subliniind cel de al doilea lucru care se 


întîmplă la puntea centru. Adică pe o velă pătrată 
întinsă pe punte strălucesc trei grămezi distincte în 
care se răsfringe lumina încenuşită a zilei. Barba Gore 
stă pe unul din cele patru butoiaşe sosite pe sub apă 
din grotă, cu condica pe genunchi şi călimările la brîu. 
Butoiaşele sînt încărcate în peşteră de echipa de 
scufundători şi cei doi fraţi de Mirande. Oamenii le bat 
fundurile, le vira în burdufele unse cu seu apoi leagă 
totul în plase, scutură parima de remorcaj, o echipă de 
la bord trage voiniceşte la parima în vreme ce strigă 
puternic, în ritm: vi-ra, vi-ra! Butoiaşele vin la corabie 
între două ape, urmărite de cufundătorii care poartă 
ochelarii de pescuit bureţi. Plasele sînt prinse în 
cîrligele bigilor, urcate la bord, unde li se scot fundu- 
rile, sînt deşertate pe pînza de velă, fiecare conţiaînd 
un singur sort din avuţia Casei Salvaresso. Barba Gore 
înscrie talerii, guldenii, ţechinii, diademele, inelele, 
pietrele preţioase în rubricile lor. Pe punte s-au adus 
lăzile care vor purta numerele de ordine şi inventarele. 
Treaba se face temeinic şi gospodăreşte. 

— Cît mai aveţi? întrebă căpitanul, cînd scufundă- 
torul care însoţeşte butoaiele goale dar lestate, 
coboară scara de pisică. 

— Încă două drumuri, căpitane. 

— Grăbiţi-vă! 

De la monasfire se aude clopotul bătind pe dunga. 
Deci, navele au ajuns la doua leghe de insulă. 

— Paparnarkos... Cheamă-i la mine pe don Pedro şi 
pe doctorul Medio, poruncește şi intră în cabina-salon. 


* 
x xXx 


Clepsidra cu nisip roşu măsurînd jumătăţile de oră 
arată că mai sînt 15 minute pînă la culminaţia soarelui. 
Ce legătură este între trecerea soarelui la meridian şi 
plecarea navelor Salvaresso? Cum au putut dispare 
grotele prin care ei toţi cei din barcă, duşi inexorabil de 
un curent printr-un canal rămas nevăzut şi 
neidentificat au ajuns în paraclis; dar din paraclis n-au 
mai ajuns decit în tainiţa monastirii, tainiţă rămasă 
neprădată de odoare şi acum în siguranţă, foştii pirați 
pregătind în dulgherie. sub supravegherea oamenilor 
lui, un catarg şi greementul pentru hairactarul făgăduit 
lor, dacă manevra pe care le-o va cere va fi executată 
întocmai. În plus le-a făgăduit ci te douăzeci de ţechini 
de aur. Neamţul Bauer i-a cer fit să-l înroleze în 
echipaj, ca tunar. Are o poveste. l-o va spune. Caraco 
garantează pentru Bauer... Unde este „Cupola tem- 
porală A x B? Ce semnificaţie au culorile măştilor 
văzute de baron în catacombele Izmirului? Ce este cu 
„Confreria  Sarazinilor  roşiic” şi întrucît această 
confrerie poate ajuta sau împiedica politica paşalei de 
Iskenderun, aceea de a crea, din punctul de vedere al 
voievodului său, o diversiune în spatele oştiră otomane 
spre a o împiedeca de la un efort la Dunăre cu toate 
forţele? Vederea avuţiei imense care se adună la bord 
îi dă o senzaţie neplăcută, ca şi cînd un şarpe uriaş i-ar 
încolăci trupul gol cu inelele lui băloase. Numai gîndul 
la Voica Ilinca, la un viitor imediat încă obscur, plin de 
incertitudini, il face să-şi accepte partea cuvenită după 
legile corsarilor. Voica Ilinca?! Care este viitorul lui în 
ecuaţia Voica Ilinca? Armator în vreun port european? 
El pe mări, ea în închisoarea îmbelşugată de la Bebek? 
Un proscris, urmărit de toate navele sub pavilionul 
padişahului? Ce diavol a adus-o la bord? Mavinarului îi 


este hărăzită singurătatea şi disperarea dragos-telor 
de escală, la fel de triste ca moartea. 

Stă în jilţul de căpitan voievodal, urmărind absent 
scurgerea nisipului din clepsidră. Orice ar fi, lzmirul şi 
Rhodosul îl cheamă în Răsărit cu multele, prea multele 
şi nedezlegatele lor întrebări. Ce rost a avut scoaterea 
lui din prezentul pe care-l locuise cu multă plăcere şi 
dăruire, spre a fi aruncat într-un timp fără timp, într-o 
altă conştiinţă de sine, atoatecuprinzătoare şi ce 
finalitate a hărăzit destinul acestei smulgeri din firesc, 
pentru că, pe această lume, ce există în afara unei 
finalităţi? 

— Virgen sanctissima, capitano, spune don Pedro 
Perez de Hispaniola-Figuera, intrînd... Nu ştiu decit într- 
un singur loc ele pe acest pămînt, un tezaur capabil să- 
| tripleze pe cel descoperit aici... Hombre! Ai o 
încredere deplină în oamenii dumitale. Asta te 
onorează... Afurisitul de Platon a dispărut de două 
ceasuri... Cărui fapt datorez onoarea acestei invitaţii? 

— În general, tăinuitorii de comori îşi ţin secretele 
ferecate cu şapte lacăte. 

— Este cazul general! Există şi excepţii cînd se 
întîlnesc oameni de excepţie. 

— Aceştia fiind? 

— Domnia ta şi comandantul artileriei domniei tale, 
sosit la ordin. 

— Mai curînd la pregătirea planului de luptă. 

Don Pedro Perez de Hispaniola-Figuera are 
impresia că-l vede pentru întiia oară pe căpitan. Sau 
mai exact că-l vede aşa pentru întîia oară. Tunica de 
lustrin îi cade turnată pe umerii atletici, strîngindu-i 
talia încinsă cu centura lată din piele în care poartă 
înfipte două pistoale argintate cu paturile din fildeş. 
Gulerul venețian din dantelă îi scoate în evidenţă 


obrazul măsliniu, prelung, bărbia aproape pătrată, 
buzele senzuale; dar ceea ce îi reţine atenţia este 
partea superioară a acestui cap bărbătesc, fruntea 
semeaţă, sprincenele stufoase, negre şi ochii de un 
căprui închis, emanînd un fluid căruia don Pedro îi 
spune voinţă. lată-l pe acest diavol al travestiurilor 
obscure, pe care l-a crezut sortit unor aventuri 
mărunte, mai degrabă intrigi decit aventuri, al căror 
debut a fost o straşnică încăierare de tavernă, făcînd 
prizonier un paşă otoman în chiar palatul său şi acuma, 
Virgen sanciissima, scoţind din pîntecele mării şi al 
pămîntului un tezaur demn de vremea glorioasă de 
dinaintea falimentului Spaniei, vreme în hronicul căreia 
el însuşi a scris măcar un vers, dacă nu un poem. ŞI 
iată-l într-un nou travesti, probabil cel cotidian, arătînd 
ca un mare senior ori ca un mare amiral care-şi 
convoacă ofiţerii înaintea unei bătălii hotăritoare, 
perfect stăpîn pe sine, demn, răspîndind încredere şi 
siguranţă. Hirşiit cu toată fauna de pe navele 
majestăţii sale catolice, de la cea mai bestială pînă la 
florile rare ale marii nobleţi castiliene, pline de 
romantism, de cruzime şi de bigotism, don Pedro nu 
regretă clipa de entuziasm în care într-un fel şi-a 
desconspirat taina. Un căpitan care lasă echipajul să 
contabilizeze un tezaur fabulos, fără teama de a fi furat 
în grotă sau la bord, este înainte de toate un bărbat 
care cere măcar loialitatea pe care el o arată 
echipajului său. 

— Chemîndu-mă, căpitane, presupun că în lupta pe 
care o aştepţi, contaţi în mod deosebit pe artilerie. 

— Aţi ghicit, don Pedro. lată despre ce este voba... 
Cu o agilitate pe care nu i-a văzut-o decit la timonă, 
căpitanul întinde pe masă un sul de hirtie de Genova 
pe care-l fixează la colţuri cu patru ramuri de mărgean. 


Scoate dintr-un sertar un creion cu cărbune şi cu 
aceeaşi iuţeală dovedită pînă acum trasează pe hirtia 
de Genova săgeata Nordului, desenează golful, faleza, 
indică direcţia vîntului, desenează conturul navei lor şi 
nu departe de gura golfului, alte două conture de 
corabie aşezate în linie, flancînd ieşirea. 

— Bănuiesc că aceste două corăbii sînt ale lui 
Ulus... 

— De unde ştiţi că vor fi acolo unde le-aţi fixat? 

— Vintul, obligaţia de a-şi semnala prezenţa şi a 
primi răspunsul de la uscat, le vor sili să fie aici. Adică 
să stea cu prova în vint chiar dacă sînt galiote şi au 
rame. Vor străbate cele două leghe într-un ceas de aici 
înainte. Adică vremea de care avem nevoie să coborim 
tezaurul în cală şi să virăm ancora. 

— Mai departe? 

— Vor primi semnalul de recunoaştere. Au două 
soluţii. Dacă sînt galiote, se vor aşeza în şir ca să între 
în golf cu ajutorul ramelor. Hairactarul poate ieşi în 
întîmpinare dacă este nevoie. A doua soluţie decurge 
din prudenţă. Vor vedea catargele noastre. S-ar putea 
ca una din nave să între în golf pentru recunoaştere, 
cealaltă ramînînd de strajă la ieşire, în mare liberă. S- 
ar putea să rămînă amiîndouă în mare liberă, trimitind 
o barcă în recunoaştere. S-ar putea să ordone ieşirea 
hairactarului. 

— Ce-mi cereţi? 

— Nimic altceva decit să vă faceţi proba invenţiei. 
Adică a tirului concentrat într-un singur punct, cu toate 
gurile de foc ale fiecărui bord. 

— Ce punct al navei inamice vă convine să fie lovit 
de salvă? 

— Puntea centru. Atit puntea cît şi linia de plutire. 

— Vreţi să rupeţi nava în două? 


— Vreau s-o scot din luptă. 

— Hombre! Constat că evitaţi abordajul. 

— N-am chef să pierd un singur om. Încărcătura 
navelor lui Ulus nu mă interesează. 

— Dar dacă sînt navele Casei Salvaresso? 

— Pe viul Dumnezeu, atunci este cu totul altceva. 

— În acest caz ce cereţi artileriei? 

— Să măture punţile. Să evite loviturile în bordaj 
spre a cruța vieţile nenorociţilor de la visle. 

— Aceeaşi nenorociţi sînt înlănţuiţi şi pe galiotele 
lui Ulus. După cum o ştiţi, majoritatea sînt creştini 
cumpăraţi din Alger. 

Căpitanul Păcurar îşi împreună palmele. Don Pedro 
îi vede degetele albindu-i-se din pricina puterii cu care 
şi le presează. Nici un muşchi nu tresare pe obrazul 
măsliniu al acestui corsar ciudat: 

— Mulţumesc, don Pedro!... Ai bunăvoința şi în 
cazul lui Ulus de a mătura punţile. Păstrează încărcate 
tunurile din prova. Trage cu ele numai la ordinul meu... 

— Abordăm? 

— Dacă ne vor sili, abordăm. 

— Să-i trimit aici pe comandanții grupelor de 
abordaj? 

— Îi voi chema singur f 

— Înţeleg că sînt liber. 

— Dispuneţi, don Pedro!... Ah! O rugăminte... 
Primiţi-l şi încercaţi-l pe noul dumneavoastră artilerist. 
Se numeşte Bauer. 

— Doriţi o supraveghere deosebită? 

— Pentru a-i încerca priceperea... Da! 

În clipa cînd don Pedro se ridică făcîndu-şi 
reverenţa, intră doctorul Medio, magister în artibus 
pelerinns universalis,  trăgîndu-şi piciorul drept. 


Mustăţile lungi, înţepenite cu saciz, sînt cam pleoştite, 
datorită aerului jilav. 

— Pe Paracelsus, căpitane! lată întiia dată cînd mă 
chemi, de cînd m-am ambarcat pe corabia dumitale... 
Protestez vehement faţă de modalitatea în care 
înţelegi să te ocupi de educaţia domniţei! Nu behăi, 
don Pedro! ladul este locul cel mai nimerit pentru un 
scelerat ca tine! 

— Sint grăbit, doctore! Mă duc să-mi pregătesc 
ghiulelele. 

— Aha! Ghiulelele! După ce o ţineţi numai între 
arme, îndepărtind-o de adevăratul sens al cunoaşterii. 

— Pregătiţi-vă scama, bolus armenicus şi purificaţi- 
vă instrumentele, dragă doctore, spune căpitanul 
căruia figura satanaelică şi halucinată a doctorului, 
sprincenele lui sîrmoase, bărbiţa de ţap şi tunica roşie 
îi aduc mereu aminte de vechile poveşti medievale ale 
Apusului. 

— Bag de seamă că din ce în ce îţi joci mai bine 
rolul de corsar, căpitane. Pot să întreb ce ai de gînd să 
faci de astăzi înainte? 

— Vom supune echipajului un plan... Deocamdată, 
doctore, îţi urez să ai cît mai puţin de lucru... Dacăcţi 
este în puteri, ţine-o lîngă dumneata pe jupîniţă. Mîna 
unei femei aduce întotdeauna alinare celor răniţi. Ai 
prilejul să ţi-o faci ucenică. 

— Diavolo!... După ce de o săptămină nu face 
altceva decit minuie armele? Tu eşti căpitanul... 
Ordonă-i! Este silită să ţi se supună! 

— De ce asta, scumpul meu doctor Medio? spune 
Voica Ilinca, intrînd. Este îmbrăcată în costum de 
matelot peste care poartă un pieptar din piele şi pe 
cap şi-a împletit un turban cochet roşu-albastru la care 
şi-a prins o agrafă de argint. Este încălţată cu cizme 


galbene. Încinsă cu centura şi la centură îi a liniă sabia 
de abordaj. Cele din urmă fire de nisip roşu se scurg 
repede din clepsidră. Este ziua de 3 iunie 1596 ora 12. 


Pe dunetă. Nori negri, turme negre de bivoli 
sălbatici se rostogolesc deasupra catargelor. Bigile 
ridică la bord ultimile două butoaie şi barca folosită în 
recunoaştere de dimineaţă... 

— Lupta nu este pentru femei. 

— Îmi iei dreptul să mă apăr? 

— Cine te ameninţă la bord? 

— Cine te ameninţă şi pe tine. 

— Eu sînt căpitanul. 

— Şi eu sînt căpitanul. 

— Voico! 

— Poruncă! 

— Nu de poruncă este vorba. 

— Învingători, sînt alături de tine. Învinşi, nu mă 
vor avea decît moartă... Atunci? 

— Mă îngrozesc la gîndul că te vor răni. Ori că ţi-aş 
supravieţui. 

— Într-atît mă iubeşti? 

— Fără tine sînt într-o singurătate cumplită! 

— Ţi-s hărăzită. Din totdeauna... lată, comandanții 
aşteaptă poruncile. Iti voi apăra spatele. Fii tu. Aşa 
cum din totdeauna te-am iubit. Stăpineşte marea şi 
furtuna, şi norii, şi vîntul. 

— Şi pe tine, diavole? 

— Şi pe mine, diavole! 


— Poftiţi, domnilor! 

Căpitanul Păcurar ştie că revine la cea dintii expe- 
rienţă de viaţă, aceea de pirat pe ceaika uskocilor, un 
pirat care n-a ucis decit în luptă, devorat de ură, de 
setea de răzbunare, ca şi cînd ura şi setea de 
răzbunare s-ar fi putut substitui universului său 
interior, ca şi cînd l-ar fi putut tămădui de rănile lui 
sufleteşti mortale, ca şi cînd drumul spre el însuşi ar fi 
trecut prin ură şi prin răzbunare, reducîndu-l la a nu-şi 
fi decit unealta propriilor lui limite. Au trecut ani. 
Astronomia, navigația, matematicile l-au eliberat de 
lanţurile urii şi ale răzbunării, deschizîndu-i înţelegerea 
istoriei. Aici i-a întîlnit pe Mihail, reprezentantul ideii de 
libertate balcanică ŞI pe Nikifor Paiasios, 
reprezentantul elenismului... În ce raport stau înţele- 
gerile lui de astăzi cu înțelegerile lui din viitor?... 

Este o tăcere stinjenitoare în care baronul Louis de 
Vic-Fezensac cercetează cu minuţie perechea aflată pe 
dunetă aproape umăr la umăr. Vede o amazoană de un 
alt tip de frumuseţe cunoscut de el la curtea Navarrei 
şi Franţei, nu ştie dacă mai feminin decit acela, nu 
crede că da, în afara episodului din hanul “La Pisica de 
mare” cînd Mademoiselle a dansat, dezvăluindu-şi nu 
numai feminitatea, dar întregul ei temperament, torid; 
deci o feminitate stăpiînită şi, dacă nu stăpinită, 
cenzurată, iar în cazul lor transformată într-o 
camaraderie sinceră, fără nici o cochetărie, fără a o 
travesti pe Cotis în paj sau în scutier. Este lucrul cel 
mai dezamăgitor pentru un francez. Acela de a opune 
galanteriei, francheţea şi camaraderia, care cer şi 
impun francheţea, excluzind confuzia nebuloasă a 
cochetăriei jucate savant. Zveltă în tunica ei albă de 
matelot, cizmele accentuîndu-i înălţimea, cu obrazul 
copilăresc şi hazliu stropit cu cîţiva pistrui, aer 


ştrengăresc anulat de profunzimea ochilor verzi, de 
genele catifelate şi gura senzuală, purtînd turbanul ca 
o încoronare a feminităţii disimulată în ţinuta de 
luptător, Mademoiselle este conştientă de ce înseamnă 
lîngă bărbatul pe care-l secondează cu o siguranţă de 
sine pe care n-o dă decit posesia lui absolută. 

Cînd şi cum s-a desăvirşit dragostea lor este în 
afara puterii lui de înţelegere. 

— Domnilor, spune căpitanul... Pregătiţi-vă de 
luptă! Doresc să ştiu dacă echipajul vrea sau nu, în 
cazul că vom avea de a face cu galiotele lui Ulus, să le 
abordăm şi să eliberăm robii... Vă rog, aveţi în vedere 
atit lupta numai cu artileria, cît şi abordajul... Barba 
Gore. Ai o jumătate de ceas ca să cobori lăzile în cală şi 
să le faci să dispară... La posturile de luptă, domnilor... 
Pînă la începerea luptei nu se admite nici un semnal 
dat cu fluierul sau cu trompeta. Dispuneţi! 

— Căpitanul nostru ne tine din surpriză în surpriză, 
spune cavalerul Jean de Mirande, coborind scara 
dunetei. 

— Ah ga! Credieu! De mult tînjeam să aud un ordin 
dat ca lumea, din gura lui atît de discretă! mormăie 
Pierre de Mirande. Haideţi, domnilor, să-i dovedim cam 
ce-am învăţat la curtea regelui nostru bearnez şi 
deopotrivă, la curtea împăratului Cycladelor. 

Ziua de 3 iunie 1596. Două ceasuri după trecerea 
soarelui la meridian. Căpitanul Păcurar priveşte de pe 


dunetă faleza înaltă a golfului Monolitos, cenuşie sub 
lumina cenuşie a zilei torturată de vînt. Atunci cînd 
cele două nave străine s-au apropiat de golf sub o 
jumătate de leghe, a fost vestit de pîndarul aflat în 
clopotniţă. S-a urcat în gabie. Presupunerile lui s-au 
adeverit. Comandantul formaţiei de două nave se 
dovedeşte mediocru. Soluţia lui tactică este soluţia 
unui raţionament îngust, limitat de rutină. Navele s-au 
separat, stînd cu prova în vînt în flancurile ieşirii din 
golf astfel încît fiecare din ele să poată deschide foc cu 
artileria unui bord, dacă cumva nava aflată la ancoră 
ar fi inamică. Distanţa dintre ele şi coastă s-a micşorat 
pînă la bătaia eficace a tunurilor din prova, astfel încît 
să interzică orice încercare de fugă prin prova lor. 
Navele sînt galiote. Privite prin ochean, şi-au dezvăluit 
identitatea. Cea din sudul ieşirii este galeasă care a 
urmărit Libertatea la plecarea din Mitilini şi care a fugit 
după lupta cu Rechinul albastru. Are sabordurile 
deschise. Lopătarii bat apa, ţinînd-o cu prova în vînt. In 
partea de nord a ieşirii i s-a părut că este galiota lui 
Niccolo... A văzut-o de-aproape atunci cînd i-a rupt 
lopeţile. Nu are la bord decît patru culevrine. Cu atît 
mai mult, trebuia ţinută sub protecţia galeasei. Cu cit a 
privit mai atent galiota care lopăta pe loc, cu atit mai 
mult l-a mirat raţionamentul tactic al comandantului 
formaţiei. A urmărit atent schimbul semnalelor de 
recunoaştere între nave şi schit. Tocmai voise sa 
coboare din gabie cînd Voica Ilinca s-a urcat lîngă el. 

— A venit Meimărunt cu luntrea... Spune că din 
foişorul dinspre insulă se vede dincolo de pintenul 
falezei. 

— Ce se vede dincolo de pintenul falezei? 

— Se văd cele trei catarge ale unei corăbii ascunse 
chiar lîngă coastă... 


Au coborit pe dunetă. L-a trimis pe Meimărunt să 
urce dealul care domină monastirea spre nord. Să 
cerceteze dacă nu cumva este ascunsă o navă şi la 
nord de ieşire. Raționamentul tactic al celuilalt, poate 
Ulus, nu i se mai pare atit de primitiv. Dimpotrivă. 
Cursa în care era să cadă este dibace. Oricare căpitan 
ar fi forţat ieşirea, lovind nava cea mai slabă: galiota. 

— Grăbiţi-vă, îi strigă lui Caraco Picior-de-lemn, 
care se află la echea hairactarului. 

Ridică braţul. Papamarkos, aflat la prova, îi 
răspunde prin acelaşi semn. Mateloţii de la cabestanul 
ancorei se proptesc cu piepturile în cavile. Cabestanul 
se roteşte  scîrţiind. Hairactarul trece în prova 
Libertăţii. Papamarkos bate bandula de saula căreia 
este legată parima de remorcaj... Meimărunt se 
întoarce de la schit Cu barca de pescuit. Nu este nimic 
la nord. Barca de pescuit este lăsată în derivă. Contrar 
aşteptării, în loc să se ducă spre largul golfului, în 
direcţia vintului, este luată de un curent slab şi dusă 
uşor spre intrarea submarină. O priveşte mirat. 

— Gata, strigă Paparnarkos. 

— Gata, se răspunde de la hairactar. 

— Gata, spune Barba Gore trecînd la timonă. 

Căpitanul Păcurar cercetează nava de la bompres 
la pupa cu privirea căreia nu-i scapă nici un amănunt. 
Vede grupa de prinzători pregătindu-şi căngile şi 
ghearele de pisică legate cu lanţuri. Vede trei arcaşi 
din grupa cavalerului Jean de Mirande virîndu-şi 
vîrfurile săgeţilor incendiare în ghiordelul cu păcură şi 
doi oameni din grupa pyrotehniştilor lui Pierre de 
Mirande, moşmondind la ceva ce de pe dunetă 
seamănă a fitile. Grosul grupei de luptă stă culcat pe 
punte la adăpostul parapetului teugii. La trinchet şi 
arborele mare se află gabierii şi puţinii mateloţi rămaşi 


pentru manevra velelor... De la hairactar a urcat la 
bord un singur pirat, Bauer, artileristul ciung. Caraco i- 
a strigat că galeasa este Pisica de mare, nava-amiral a 
lui Ulus... 

Îi face semn lui Papamarkos. Papamarkos se 
pleacă peste copastie. li transmite semnul lui Caraco. 
Libertatea, care şi-a reciîştigat identitatea şi numirea în 
drumul de la Izmir la Rodhos, şovăie o clipă. 
Hairactarul vislit puternic o ia la remorcă, îndreptind-o 
spre partea de nord a ieşirii din golf. În clipa cînd vîrful 
catargelor se balansează uşor, căpitanul Păcurar ştie 
că Ulus-maltezul nu mai are nici o îndoială asupra 
navei din care nu vede decit cele trei catarge lunecînd 
lin pe deasupra stîncilor. 


Ulus-mallezul priveşte cele trei virfuri de catarg 
defilînd pe deasupra promontoriului care închide golful 
Monolitos. Vede prin lunetă omul din gabie, căruia 
vîntul îi ridică în cap poala bluzei. Dacă Diego are 
dreptate, atunci drumul căpitanului Păcurar n-a fost 
prea lung. Direcţia pe care o ţine nava din golf se pare 
că-i confirmă cursa. Nava se îndreaptă spre partea de 
nord a ieşirii, alegîndu-şi drept ţintă galiota. 

— Santo! Să vislească numai vislaşii din tribord! 
Babordul să fie gata de foc! Vîntui îi smulge vorbele de 
pe buze. Îi răsfiră barba blond-roşcată. Şi-a îmbrăcat 
bluza de vînt fiartă în ulei de in peste care şi-a prins 
platoşa din piele de rinocer, bătută în ţinte de aramă. 
Îşi ţine sub braţ coiful oriental cu nazal şi apărătoarele 
de ceafă. Galeasă tanghează pe valurile scurte, căzînd 


cu prova între valuri. jerbe de stropi sar de sub etravă. 
Vîntul le pulverizează udind teuga. Diego şi-a plătit 
poetul de căpitan în flota lui cu douăzeci de mii de 
ţechini. Fără Diego ar fi stat şi astăzi la ancoră la Ayios- 
Kirikos, pîndindu-l pe El Mer căruia i-a făcut o foarte 
frumoasă gaura în bordaj şi căruia i-au venit în ajutor 
două din corăbiile lui cele mai puternice. Pentru veştile 
aduse de la Izmir, Diego merită el o răsplată de 
douăzeci de mii de ţechini. În sfîrşit lucrurile din Egeea 
şi Mediterana de est s-au lămurit. Stăpiînirea ipotetică a 
sultanului se dispută între el. Ulus şi duşmanii lui de 
moarte: El Mer, paşa de Iskenderun, acest proaspăt 
corsar Radu Nanu Păcurar şi poate, cavalerii de Malta. 
Poate, pentru că aceştia sînt prea legaţi de Mediterana 
occidentală, de interesele venețiene, genoveze, 
papale, ale francezilor şi spaniolilor pentru a mai năzui 
la o cruciadă navală în est. Dacă Diego are dreptate, 
înseamnă că Lucio Salvaresso i-a dezvăluit numai o 
parte din tainele comptuarelor lui din Rhodos. Păcurar 
l-a făcut să piardă una din bazele cele mai sigure şi 
unul din comptuarele cele mai bogate: lzmirul. La 
bordul navei lui se află femeia pe care şi-o doreşte. 
Femeia de pe A/bertina... Poate niciodată ideea în 
numele căreia trăieşte, un imperiu alcătuit dintr-o 
flotă, nu este mai aproape de a se înfăptui decit acum. 
Hidayet Riza Han este prins de complicaţia izmireză. El 
Mer este scos din luptă pentru cel puţin zece zile. 
Navele Sarazinilor roşii vor sosi la noapte din Cipru şi 
Creta. Scufundind Libertatea, scufundă nava-amiral a 
Casei Birlădeanu şi, o dată cu ea, concurenţa acestei 
Case în est. Scufundind Libertatea şi luîndu-i robi pe 
căpitan şi pe cei trei francezi, răzbună în faţa 
echipajelor moartea lui Saladin. Scufundînd Libertatea, 
sau mai curînd - asta este dorinţa lui cea mai fierbinte 


- capturînd-o, făcîndu-şi-o navă-amiral, va fi stăpînul 
celei mai rapide nave din Egeea. Cu flota lui de galease 
şi galere alcătuind forţa de izbire, cu fosta Libertatea, 
cu navă-cercetaş şi navă-trezorier, imperiul lui plutitor 
capătă formă, forţă şi sens. Ulus-maltezul urmăreşte 
atent scurgerea lină a catargelor în lungul pintenului 
stincos. Cei doi bărbaţi care-i apără flancurile şi 
spatele, desculți, cu legăturile roşii de cap udate de 
stropi, stau tăcuţi lingă timonier. Babordul încetează să 
vislească. Se aude ciocanul şefului de lopătari bătînd 
rar ritmul pentru cei din tribord. 

— Santo!... Semnalizează-i lui Diego să ridice 
focurile! 

— După poruncă, stăpine! 

Don Diego stă în gabia caicului-caravelă Amathus, 
numit după localitatea Amathus de lîngă Limassol, în 
Cipru, acolo unde a descoperit-o pe Andreea. A doua zi 
după ce caicul /mbit s-a dezlegat de la cheul din Izmir 
a înţeles foarte firesc o mulţime de lucruri care şi pînă 
atunci i s-au părut la fel de fireşti. Adică a înţeles că 
noul paşă> Epumbener, primit de izmirezi cu flori şi 
osanale, va căuta să cunoască mai îndeaproape foştii 
prieteni şi servi ai fostului paşă, cu atît mai mult cu cît 
el, Diego, la adăpostul firmei Salvaresso, a căutat să-i 
ruineze negoţul pe mare folosind toate mijloacele pe 
care autoritatea lui Altîn Yunus i le punea la îndemiînă, 
dintre care atacurile caravanelor şi chervanelor în 
defileele munţilor au fost cele mai eficace. Epumbener 
bănuia. In cîteva zile va şti sigur. Casa Birlădeanu, în 
ciuda asigurărilor date, va căuta să-l ruineze. Toţi 
duşmanii lui vor căuta să-l ruineze. Dacă pe duşmani 
şi-i ştia, ştia de asemenea că cel mai înfocat dintre ei 
va deveni cel mai nou: Lucio Salvaresso. Lucio îl 
prevenise asupra Andreei. Lucio îi încredinţase o parte 


din tainele comptuarelor lui, ale afacerilor lui, îl legase 
de Ulus, îi făcuse o cotă-parte de invidiat, îl făcuse 
cunoscut partidei proveneţiene de la Istanbul, îl legase 
de Confreria Sarazinilor roşii. În cinci ani temeinicise la 
Izmir o putere. Puterea lui Don Diego. Puterea “Stelei 
Alcor”. Nu ştia ce semnificaţie dă Lucio Salvaresso, 
Stelei Alcor. El i-a dat semnificaţia care i-a convenit. 
Aceea legată de destinul Casei Orseolo, scăpătat 
cîndva şi acum din nou urcînd spre zenit. A trebuit să 
năvălească peste el acel blestemat căpitan al Casei 
Bîrlădeanu cu toată liota lui de ţigani, ţigănci şi 
aventurieri, ca tot ceea ce a construit pentru sine şi 
neamul sau să se prăbuşească într-o noapte. Raţionind 
şi analizindu-şi argumentele, şi-a transferat bunurile 
unei firme neutre. A îndopat tainiţele din pivniţă şi gura 
galeriei din kioşk cu praf de puşcă. În seara cînd 
Epumbener şi-a adus timarioţii la Izmir. “Konakul 
înţelepţilor” a sărit în aer. Niccolo, răscumpărat de la 
Hidayet Riza Han împreună cu oamenii lui, a furat ga- 
liota în clipa cînd tot lzmirul, alarmat de explozie, 
fugea să stingă vilvătăile. Galiota l-a dus la Emporio în 
Chios, portul de baza al lui Amathus. Yortan i-a spus 
unde va fi Ulus în zece zile care vor urma. Ulus a 
acceptat varianta Rhodos-Monolitos ca fiind singura 
aleasă de Păcurar, Rhodosul însemnînd comptuarul 
principal al Casei Bîrlădeanu în est. Don Diego îl urăşte 
pe acest Păcurar care i-a spulberat strădania, care l-a 
doborit în pulbere de pe culmea vieţii lui de expatriat, 
care l-a silit să-şi părăsească ciladela aurită, izgonindu- 
| din nou pe mare, care i-a arătat eşecul vieţii alături 
ele Andreea, omul care, de fapt, l-a năruit. 

Priveşte din gabie virfurile celor trei catarge care 
lunecă lin spre ieşirea din golf. 


— Hei, capitano, strigă cineva de pe dunetă... 
Pisica de mare semnalizează să virăm ancora şi să 
ridicăm focurile. 

Don Diego priveşte o clipă turmele negre şi 
bezmetice ale norilor  rostogoliţi pe deasupra 
catargelor. Simte ura sleindu-l. Coboară din gabie cu o 
figură pustiită, de mort. 


— Credieu! Simt cum îmi creşte o barba savantă, 
spune baronul Louis de Vic-F&zensac. În loc să aud 
goarnele sunînd atacul, îl văd pe căpitan măsurînd 
unghiuri... Ar mai urma să ne ţină un curs despre 
utilitatea acestor măsurători, ca barba mea să 
revendice dreptul la nemurire. 

— Ceea ce nici n-ar fi prea rău, dată fiind situaţia, 
spune cavalerul Pierre de Mirande... De fapt, căpitanul 
îşi măsoară distanţa pînă la inamic şi, se pare, îşi caută 
unghiul de tragere cel mai potrivit... Atenţie, domnilor! 

Infundaţi-vă urechile sau binevoiţi a vă deschide 
gurile. 

Hairactarul dublează capul de nord al golfului. Se 
vede marea învolburată. Se aude ţiuitul vîntului. De la 
hairactar se  mulează parima de  remorcaj şi 
remorcherul, vislit cu putere, trece în pupa corăbiei. 
Voica Ilinca urmăreşte agilitatea cu care Caraco Picior- 
de-lemn prinde parima de la pupa şi ia volta la babana 
de remorcaj. Nu înţelege nimic. Credea că vor pintena 
galiota, sărind apoi pe puntea ei. 

— Fooc! spune “el” foarte liniştit. 

— Fooc! repetă Papamarkos. 


Bubuitura scutură corabia. Clăbuci de fum se ridică 
de pe puntea de tragere. Totul pare un joc de copii, îşi 
spune Voica Ilinca, urmărind ghiulelele înroşite pe 
traiectoria lor spre ţintă. 

— Don Pedro este un maestru, spune căpitanul 
Păcurar, fără să se adreseze cuiva anume... A calculat 
bine deriva de vînt. 

Ghiulelele care dădeau impresia că vor cădea mult 
înaintea țintei, zboară grupate, derivind uşor spre 
galeasă Pisica de mare... 

— Trage tare tribordul, strigă Ulus-maltezul, 
punîndu-şi coiful... Cîrma banda babord. 

— Trage tare tribordul... Cîrma banda babord. 
Galeasă abate pe direcţia din care sosesc ghiulelele. 

Ulus vrea să le ofere o ţintă cît mai mică. 

— Sapristi, strigă şi se aruncă spre pupa. 

Ghiulelele rup vergile. Două explodează la puntea 
centru. Două trec vijiind peste dunetă. Le aude căzind 
în mare. De, la puntea centru se aud înjurături, răcnete 
de durere, cineva strigă să se arunce apă peste flăcări. 
Fumul dens îl face să vadă vag conturul navei 
blestemate, în schimb nu-l împiedică să audă bubuitul 
salvei trasă cu celălalt bord şi înjurăturile de la prova. 
Vîntul puternic duce fumul spre larg, tocmai la timp ca 
să vadă galiota lui Niccolo cu catargul rupt, vislind 
nebuneşte spre faleză, cu pupa din ce în ce mai 
afundată... Sapristi! înjură din nou... şi strigă din 
răsputeri: 

— Fooc! cu toate că, fulgerător, îşi dă seama de 
greşeală. 

Prova trecută de patul vîntului este rotită cu 
repeziciune, repeziciune accentuată de lopătarii din 
tribord care bat apa disperat cu lovituri scurte. 


Căpitanul Păcurar priveşte mirat cum Pisica de 
mare descrie un rondou de 360°. 

— Nom de Dieu! spune baronul... Ce se întîmplă? 

— Matematica, scumpule! Matematica! spuse 
filozofic cavalerul Pierre de Mirande... Slavă Domnului. 
Louis!... Auzi şi goarna mult aşteptată... Apoi, cu glasul 
puternic... Toată lumea la posturile de luptă. 


Căpitanul Păcurar asimilează cu repeziciune datele 
situației create de cele două salve trase exemplar de 
artileriştii lui don Pedro. Galiota (este fără îndoială 
galiota pe care a abordat-o în vederea Izmirului) se 
duce la fund cu pupa înfiptă în valuri. Ştie că vislaşii 
sint ai echipajului. Două bărci sînt lăsate la apă. 
Oamenii lui Niccolo (cum a ajuns aici Niccolo cu 
oamenii lui cînd el i-a predat lui Hidayet) parte sar în 
mare, parte coboară în bărci pe parime. Caraco a urcat 
la bord. Hairactarul cu vela ridicată fuge cu vintul din 
pupa spre Tilos. Galeasa lui Ulus încearcă să vină în 
poziţie de tragere cu babordul. De după pintenul de 
stinca al ieşirii golfului se arată bompresul unei nave şi 
focurile ei portocalii. Atunci strigă prin porta-voce 
comanda căreia echipajul îi răspunde cu o salvă de 
urale. 

— Dezlegaţi rindunicile şi zburătorii!... 

Vîntul scăpat peste faleză umflă velele din virful 
catargelor. 

— Dezlegaţi gabierii şi vela mare!... Amîndouă bor- 
durile gata de foc!... Pregătiţi-vă pentru abordaj... 
Căpitanul către don Pedro! 


li răspunde un semnal ascuţit de fluier venit de pe 
puntea de tragere. 

— Loviţi galeasă cu babordul. Trageţi cu tribordul 
în caic, asupra echipajului. Pregătiţi abordajul cu 
tunurile din prova. 

Din nou se aude semnalul dat cu fluierul: unul lung 
şi două scurte, adică, am înţeles. 

— Vom lupta? îl întreabă Voica Ilinca, faţa arămită 
de soare este uşor palidă, glasul i s-a subţiat şi 
căpitanul Păcurar îşi dă seama că abia acum, în clipa 
asta care precede adevărata luptă, înţelege pînă în 
străfunduri sufletul zbuciumat al soţiei sale, pentru că 
ce poate fi altceva mai sacru alături de datoria pe care 
şi-a asumat-o singur în numele libertăţii, decit să-i 
hărăzească corăbiei care-i poartă flamura, stăpina pe 
care şi-o merită... 

— Apără-mi spatele, îi porunceşte pajului-scutier, 
zimbindu-i, după care o uită pe Voica Ilinca, urmărind 
manevra celor două nave inamice. 

Cînd galeasă îi oferă babordul, strigă în porta-voce: 

— Babordul gata de tragere... 

Au ieşit o sută de braţe în larg. Vintul îi cade pe 
vele de la travers. 

— Strînge vintul, îi ordonă lui Barba Gore. 

— String vintul, repetă timonierul, nu fără să 
holbeze ochii la stîncile ieşite din mare chiar în babord. 

— Nebunia nebuniilor, spuse baronul Louis de Vic- 
Fezensac văzînd prova năpustindu-se asupra lanţului 
de stînci linse de valuri. 

— O plăcere, şopteşte Jean de Mirande... 

— Fooc! răsună ordinul de pe dunetă... Slăbeşte 
cîrma. Mai mult. Mai mult. Tot aşa... 

Voica llinca aude salva. Vede fumul ieşit prin 
saborduri  spulberindu-se în vint. Vede din nou 


ghiulelele, mingi de foc, descriindu-şi traiectoriile curbe 
în cerul încenuşit. larăşi explozii pe galeasa Pisica de 
mare. Aude vintul, apa sfişiată de etravă, vede norii 
negri, balauri uriaşi încolăcindu-se în mii de inele 
spăimoase, vede monastirea sumbră căţărată pe 
faleză, dealurile verzi-roşcate ale insulei, siluetele 
negre-verzui ale cipreşilor, totul i se pare fantastic, un 
peisaj de apocalips în care singurul punct de sprijin 
este reprezentat de umerii şi spatele bărbatului ei 
(spune şi repetă în şoaptă: al meu, al meu, al meu), 
omul stăpîn pe tot ce i se pare vrăjmaş, de temut, 
irațional. Tresare cînd îi aude glasul metalic răsunînd în 


porta-voce: 
— Babordul!... Fooc! 
Caicul-caravelă  Amathus - căpitanul Păcurar 


citeşte numele scris cu litere aurite la prova care se 
arată plutind maiestuos - îşi oferă tribordul între 
arborele mare şi bompres, adică întreaga lui jumătate 
dinspre prova. 

—  Tribordul! încărcaţi... Trageţi în galeasă de 
foarte aproape... Domnilor cavaleri!... 

li răspunde cu sunete vesele, cristaline, cornul 
baronului Louis de Vic-Fezensac. Pentru Voica Ilinca 
totul se precipită dincolo de înţelegerea ei. Ghiulelele 
explodează pe puntea caicului pe care i se pare că se 
foiesc şi strigă sute şi sute de oameni. Vede ţevile 
albăstrii ale unor muschetoane, vede fulgerele salvei, 
aude plumbii zumzăind, vede bompresul Libertății 
acoperind teuga celeilalte corăbii, bulbucii de fum alb- 
cenuşiu care ţişnesc din gura tunurilor aflate în prova, 
prova Libertății lunecă în lungul bordajului celeilalte 
corăbii şi dintr-o dată, din locuri neprevăzute, zboară 
spre inamic căngi şi gheare de pisică. Doi mateloţi lasă 


în tribord saci de acostare. Alţi patru aruncă gheare de 
pisică. Un şoc. Corăbiile s-au lipit bord în bord. 

— Barba Gore! Rămii cu Paparnarkos şi cei de la 
manevra valelor. Pe toţi dracii, întoarce-o cu bordul - 
liber spre larg... Jupîniţă!... 

Se plecă curtenitor. Nu-l aude. Piriie o salvă de 
muschetă. Un vacarm de strigăte, de înjurături, de 
blesteme, trosnete de vergi care se rup, şarturi smulse 
din port şarturi, zăngănit de arme şi în tot acest infern 
zimbetul lui batjocoritor şi din nou glasul tăios care i se 
înfifp în beregată ca o gheară de pisică; 

— Înainte! 


Înainte ca grupa de prinzători să arunce căngile şi 
ghiarele de pisică, baronul de Vic-Fezensac îi spune 
cavalerului Pierre de Mirande: 

- Nom de Dieu, Pierre! Chiar ai de gînd sa-ţi încerci 
blestematele tale găluşti incendiare? 

— Jean! Acum! strigă în loc de răspuns cavalerul 
Pierre de Mirande. 

Salva trasă de cele două tunuri din prova culcă 
grupa de muşchetari inamici. Jean de Mirande se ridică 
pe teugă împreună cu cei doi arcaşi. Săgeţile sînt 
înfăşurate lîngă virf într-o stupă fosforescentă. Cînd 
bompresul Libertăţii girează, Jean de Mirande trage. 
Săgeata se înfige în copastia punţii centru, urmată de 
alte două. Pe loc izbucneşte o flamă înaltă, portocalie. 
In aceeaşi clipă atleticul Pierre de Mirande aruncă pe 
puntea adversă trei ghemotoace de stupă, în urma 


cărora se încolăceşte fitilul aprins în chip de şarpe de 
foc. Se aud strigăte. Ilzbucneşte o pălălaie subţire, cu o 
mie de limbi portocalii. 

— Foc! ordonă baronul de Vic-Fezensac. 

Muşchetarii lui trag peste capul prinzătorilor care 
virează lanţurile cângilor. Echipajul advers, grupat 
lîngă copastie, se trinteşte pe punte. Este clipa cînd 
grupele de abordaj de pe Libertatea se caţără pe 
copastie, cînd cei dintii asaltatori sar pe puntea 
caicului-caravelă şi cînd baronul Louis de Vic-Fezensac 
prinde o scotă de la inamic care bălăngăne deasupra 
copastiei şi, făcîndu-şi vint, trece în zbor la puntea 
centru, lăsîndu-se să cadă în spinarea unui uriaş care 
tocmai deşartă un ghiordel cu apă pe blestematul de 
foc aprins de găluştile lui Pierre. 


Don Diego îşi pune morionul, coiful spaniol lucrat în 
cizelură fină la Sevilla. Înşfacă sabia de abordaj şi, 
scoţind un răcnet sălbatic, se repede de pe dunetă la 
puntea-centru, acolo unde i se pare că totul arde şi de 
unde se ridică nori negri de fum împinşi de vînt spre 
prova lui Amathus, mascîndu-i pe invadatori. 


* 
x x 


— Louis! Aici, strigă Pierre de Mirande, inventatorul 
armelor acelora incendiar-fumigene. 


Baronul înţelege rostul excelent al locului indicat 
de Pierre care-şi conduce oamenii în babordul navei 
asaltate. i 

Vîntul grămădeşte fumul spre prova ei. In acel fum 
se văd orbecăind grupele de luptă şi cele de stingerea 
incendiilor, într-o învălmăşeală măreaţă. 

— La sabie, domnii mei, ordonă baronul... Caraco, 
apără-mi spatele... 

Omul cu picior de lemn trecuse puntea de abordaj 
sprinten de parcă ar fi avut patru picioare, nu unul. 
Baronul apreciase gestul. 


— Înapoi, spune foarte calm căpitanul Păcurar... 
Am înţeles, numai pe jumătate lecţia lui Pierre... 
Pierdem vremea. 

Este flancat de Voica Ilinca şi cavalerul Jean de 
Mirande, apărut nu se ştie cum din iadul de fum, 
răsturnînd oameni şi strigînd: 

— Toată lumea la ghiordele! Ce staţi cu gura 
căscată neghiobilor! Ardem ca şoarecii. 

Îşi însoţise strigătele cu lovituri de picior şi cu latul 
săbiei. Arată ca un diavol, negru, cu faţa minjită de o 
funingine grasă şi groasă din care se vede numai albul 
ochilor. 

— Eşti grozav, Jean, spune Voica Ilinca... Parcă ai fi 
însuşi Satan! 

— Cred că va trebui să facem o vizită pe duneta 
caicului, cavalere... A naibii fumăraie... Mi-aţi încurcat 
socotelile. 


Căpitanul Păcurar sare înapoi pe duneta Libertăţii; 
urmat de Voica Ilinca, de cavaler şi cei patru mateloţi 
cu săbiile de abordaj la mină. Aici fumul este mai slab, 
dar îl împiedică să vadă ce se întîmplă pe Amathus. 
Socotise să ocupe teuga inamicului, rămînînd aproape 
de duneta Libertăţii ca la nevoie să-i preia comanda 
pentru a face faţă galeasei. Fumăraia scoasă de 
găluştele lui Pierre întrece orice aşteptări şi-i răstoarnă 
planul... Pe o mie de diavoli... Din cîțiva paşi este în 
babord. Galeasă se precipita spre Libertatea. Cele 
două rînduri de rame bat apa în cadență nebună. Aude 
dincolo de vacarmul lupiei, bubuitul repede al 
ciocanelor şefului de echipaj de la Pisica de Mare. 

— Virgen sanctissima, strigă don Pedro din capul 
scărilor care urcă pe dunetă. Credeam că-mi pot trage 
sufletul!... Hei, Bauer!... Bauer, diavole!... Bauer, 
Ingeraşule!... Trage-i te rog o ghiulea aşa cum ştii tu, 
Bauer!... Mi-ai adus un geniu, căpitane... Al doilea 
geniu al artileriei! spune vesel don Pedro, coborînd. 

— Grupa de apărare... Faceţi front la babord, 
ordonă căpitanul. 

Lovitura de tun, trasă de la pupa Libertății pleacă 
înainte de a fi sperat. | se pare că ghiuleaua este 
neobişnuită, sau că de fapt sînt două ghiulele gemene. 
Căpitanul urmăreşte traiectoria şi ea neobişnuită, mai 
curbă decit celelalte. Ghiuleaua izbeşte parapetul 
teugii care se fringe spre interior. După citeva clipe 
izbucneşte o explozie puternică, cu vilvătăi înalte. 
Flăcările duse de vint aţiţate şi de faptul că galeasă 
vine împotriva vîntului, învăluie puntea centru. Încă 
cîteva clipite. Brusc, rîndul de rame din tribord 
ramează invers. Ramele din babord trag disperat. 
Galeasă virează pe loc. Flăcările fug spre bompres. 


— Dispuneţi, căpitane, spune Jean de Mirande, 
folosindu-i cu o uşoară ironie cuvintul pe care el îl folo- 
seşte... Ghiuleaua lui Pierre arde zece minute, dacă 
între timp n-a găsit prin preajmă ceva dispus să ardă 
mai mult. 

Căpitanul Păcurar ştie că este clipa hotăritoare a 
luptei. Coboară la puntea centru, inventariază din 
priviri stricăciunile făcute de abordaj, verga gabierului 
mare ruptă, copastia la cuplul maistru făcută ţăndări. 
Urcă pe teugă, sînt doi morţi care zac în sînge, unul 
este Meimărunt, celălalt are capul crăpat fiind de 
nerecunoscut. Face semn, grupa de prinzători aruncă 
ghearele de pisică şi apropie duneta lui Amathus de 
teuga Libertății. Vede că vintul şi-a făcut datoria 
împingînd navele înlănţuite spre larg. Sare pe dunetă 
în clipa cînd trei mateloţi tupilaţi lîngă copastie îl 
asaltează. Aude strigătul de luptă scos de Voica Ilinca. 
Un „o, he”, care s-ar fi vrut gros şi bărbătesc şi 
înspăimîntător. Lupta este scurtă. Omul care-l 
asaltează foloseşte o cange de luptă. O aruncă de la 
doi paşi. Mortal, dacă n-ar izbi-o din zbor. Cangea trece 
vijiind. Se înfige în punte. Omul îşi scoate hangerul. Il 
străpunge înainte de a face a doua mişcare. Jean de 
Mirande îl prinde tot atunci în lamă pe atacatorul care-l 
încolţeşte cu o secure de abordaj. 

— Lasă-mi-l, strigă Voica Ilinca, văzîndu-l că pică în 
flancul omului ei. O spune atit de crincen, atit de 
pătimaş, încît îi face semn lui Jean să vegheze şi se 
duce lîngă timonierul care stă turceşte pe punte, 
numărîndu-şi mătăniile. Omul este neînarmat. Îi întinde 
porta-vocea cu un gest precipitat, făcîndu-i semne 
disperate care s-ar putea interpreta ca o imploraţie de 
a opri lupta. N-o slăbeşte pe Voica din ochi. 


— Tirfă, urlă părosul chior cu legătoare de cap 
neagră, cu braţele goale, desculţ, făcînd greşeala să 
schimbe garda, neavînd cunoştinţă de lecţiile savante 
de luptă cu sabia ţinute la bordul Libertății. Un salt. 
Strigătul „o, he”. Lovitură scurtă la carotidă... Un val 
de sînge care-o stropeşte pe fată. Voica Ilinca rămîne 
nemişcată. Are vreme să vadă cum spaima, scîrba, 
mila, durerea şi alte o mie de sentimente înrudite cu 
acestea se întipăresc pe obrazul jupîniţei. Are vreme s- 
o vadă clătinîndu-se. Aude: 

—  Admirabilă ripostă, Mademoiselle! Dată în 
singura clipă favorabilă! Se pare că vă este rău... Să 
trecem pe Libertatea... Oricum, nu este tocmai 
spectacolul cel mai potrivit pentru... 

Nu mai aude restul. Se apropie de bastingajul 
dunetei. Vede echipajul lui, feţe negre de diavoli, 
stringînd lîngă dunetă, strivind de peretele dunetei, 
echipajul de pe Amathus. Ceea ce a mai rămas din 
echipaj. Fumul se subţiază văzînd cu ochii. Poate 
distinge siluetele celor căzuţi pe punți. Poate distinge 
răniții tîrîndu-se spre copastii. Duce porta-voce la gură: 

— Amathus. Eşti învins!... Poruncesc, în numele 
Domnului meu, măria sa Mihai Voievod al Ţării Romă- 
neşti, să lepădaţi armele! Dacă este viu, îl poftesc la 
mine pe căpitanul lui Amathus. 

— Fii de o mie de ori blestemat, cîine! strigă unul 
din diavolii negri şi flenduriţi de jos, ridicînd spre el 
gura neagră a unei ţevi de pistol. Răsună sec o 
împuşcătură. Gura neagră a ţevii de pistol sare din 
mîna care se fringe. 

— Mordieu, căpitane, strigă de jos baronul Louis de 
Vic-Fezensac, suflind fumul de la gura ţevii propriului 
său pistol... Imprudenţele astea te pot costa. 


9 


Clepsidra cu nisip de la timonă arată ora 4 post 
meridian, ora schimbării cartului. Acelaşi vînt bezmetic 
de la insulă. Acelaşi tăvălug jos de nori cenuşii. Foarte 
departe, pe linia orizontului, abia se mai desenează 
conturul catargelor şi pata albă a unei vele. Pisica de 
mare a părăsit lupta înainte ca sorții ei să fie deplin de 
partea Libertăţii. Căpitanul Păcurar îşi spune, privind-o 
prin ochean, că Ulus-maltezul este mai periculos 
pentru aliaţii lui decît pentru duşmani. Insula Rhodos 
se vede ca o masă compactă şi sumbră, la două leghe 
în vintul care împinge spre Tilos cele două corăbii 
ţinute bord în bord de căngi şi ghearele de pisică. Pe 
teuga Libertăţii sînt aliniaţi mateloţii ucişi în luptă. 
Papamarkos îi coase în pînză de velă, legindu-i 
fiecăruia de picioare cîte o ghiulea. De pe Amathus se 
aude glasul lui don Pedro bruftuind echipajul învins, 
silit să scoată două din tunuri, don Pedro spusese: 
„adevărate opere de arsenal artileristic” şi să le 
transbordeze la Libertatea. Barba Gore supraveghează 
transbordarea tezaurului închis în trei butoiaşe şi în 
două lăzi, a mărfurilor aflate în cală, totul după 
propriile registre ale căpitanului Diego, care, cu rana 
din antebraţ curățată de doctor Medio şi cu braţul 
agăţat de git într-o eşarfă, este obligat să participe la 
„plata pagubelor făcute de caicul Amathus, navei 
Măriei sale Voievodului Mihai al Ţării Româneşti”, după 
cum specificase în registrul lui don Diego căpitanul 
Păcurar, care trage cu urechea la şoaptele celor trei 


cavaleri francezi, şoapte evident rostite dincolo de 
şoapta pentru urechile din jur. 

— Credieu!... Să fiu în locul căpitanului nostru, pe 
legea mea, aş încredința această corabie bravului 
baron care sînt - şi tot pe legea mea— iată că aş pune 
bazele unui început de flotă, oricum mai de folos 
voievodului decit o singură navă. 

— Este o idee, spune Jean de Mirande. O idee care- 
mi place, însă nu într-atit, încît să-ţi devin secund... 

— Se pare că Mademoiselle ţi-a conferit cinstea să- 
i fii paj, Jean. 

— Ne-am luat obligaţia să-i veghem, Louis. N-o 
putem face de pe puntea unei alte nave. 

— Abia am început să-mi pun în practică talentele 
pyrotehnice. Se pare că Libertatea are nevoie de 
aceste talente, Louis. 

Cei trei vorbesc în levantina „à la marinaio”. 

— Vă mulţumesc, domnilor, le spune căpitanul. 
Baroane, o clipă am gindit şi eu s-o înrolez pe 
Amathus. Doar o clipă. Două corăbii se aprovizionează 
mai greu decit una singură. Se pot pierde zile şi nopţi 
sa se regăsească dacă furtuna, ceața sau întunericul le 
despart. Adaugă la acestea toate nesiguranța unui 
echipaj necunoscut. Faptul că viteza lor de drum este 
mult deosebită... 

— lată argumente, căpitane. 

Baronul schiţează o reverență. 

— Mulţumesc pentru veghe, cavalere! 

Jean de Mirande se înclină. 

— Mulţumesc pentru  pyrotehnie, Pierre de 
Mirande. Dealtfel, domnilor, mulţumirile acestea, la 
care mă obligă inima şi onoarea, vor fi subliniate în 
contul domniilor voastre... Gentilomii sînt desculți, cu 
pantalonii suflecaţi pînă sub genunchi, în plastroane şi 


pe cap poartă legăturile colorate atît de folosite în 
Egeea şi Mediterana, comode, sigure, fără pericolul de 
a fi luate de vint. 

— lată nişte mulţumiri care onorează atit 
gentilomii, cît şi soldaţii, căpitane. Ce ordine ai în 
vedere? 

— Doresc ca don Pedro să-şi instaleze tunurile, 
cavalerul Pierre de Mirande să mineze Amathus, 
echipajul acestuia să coboare în bărci, echipajul meu 
să smulgă căngile şi ghearele de pisică. Jean de 
Mirande... Dacă starea lui Mademoiselle permite, invit- 
o te rog pe dunetă. 

— Căpitanul nostru este un ceremonios... Prea 

bine... Ordinele vor fi îndeplinite întocmai, 
răspunde baronul Louis de Vic-Fezensac. 


* 

Ora 4 şi 30 de minute post meridian. Valuri scurte 
izbesc prova Libertății. Echipajul matisează sarturile 
rupte. Dulgherii bocăne la copastia făcută ţăndări. De 
pe puntea de tragere se ridică glasul măreț al lui don 
Pedro de Hispaniola-Figuera. Amathus joacă pe valuri 
ţinut cu parime la două braţe depărtare de bordul 
Liber-taţii. Echipajul lui stă la puntea centru, 
privegheat de muşchetarii baronului. Pe tambuchiul 
calei apare cavalerul Pierre de Mirande, care ridică 
dreapta. 

— Barba Gore, să se sune încetarea lucrului! 

Sifleea şefului de echipaj. Oamenii se adună la 
piciorul arborelui mare. Spre mirarea lui, căpitanul o 
vede acolo pe Voica llinca îmbrăcată în costumul ei 
răpănos de mus, desculţă, ca şi cînd cu tot dinadinsul 


ar vrea să-şi piardă identitatea, să se bucure de 
anonimatul pe care i-l oferă cei cîţiva zeci de bărbaţi 
purtînd încă în ţinută şi pe obraz semnele luptei. De ce 
o face? Nu ştie. Apucă porta-voce cu un gest dur. O 
îndreaptă spre Amathus. 

— Don Diego! Ţi-ai călcat legămintul faţă de mine. 
Îţi cruţ viaţa. Tie şi oamenilor tăi. Coboriţi bărcile la 
apă. În zori puteţi debarca în Tilos... 

De pe puntea lui Amathus se ridică un vaer 
prelung. 

— Nava voastră este minată... Coboriţi bărcile... 
Urmăreşte felul în care sînt lăsate bărcile la apă. 
Oamenii lui Diego au cam lîncezit... 

— Coboriţi în bărci. Visliţi cu putere. Ridicaţi catar- 
gele şi velele. Glasul metalizat, dur, stăpîneşte chiotul 
bezmetic al vîntului, plesnetele valurilor izbind coca, 
scîrțiitul arboradei. 

— Avem să ne mai întîlnim, căpitane Păcurar, 
strigă don Diego înainte de a încăleca copastia, legat 
de oamenii lui cu o saulă de siguranţă. 

— Fereşte-te de a treia întîlnire, don Diego!... Nu-ţi 
port noroc! 

Blestemele veneţianulul sînt sfişiate de vînt. leşite 
de sub adăpostul insulei, navele rulează şi tanghează 
puternic. Mateloţii de pe Libertatea filează parîmele de 
cîte ori bordurile celor două nave se apropie periculos. 
Bărcile cu echipajul lui Amathus se depărtează jucînd 
periculos pe crestele valurilor. Se bat bandule de saula 
cărora sint legate scote şi parime de abordaj... 
Muşchetarii se caţără pe copastie. Işi dau drumul 
agăţaţi de scote şi parimele de abordaj, traversînd în 
zbor spaţiul dintre cele două corăbii. Cel din urmă 
trece cavalerul Pierre de Mirande. 


— Treceţi la manevra velelor, ordonă în porta-voce. 
Urmăreşte atent manevra executată de Barba Gore. 

Se ridică gabierii şi contragabierii. Se braţează în 
sart la babord. Nava răspunde şi el simte în toată fiinţa 
acest răspuns al navei, această participare a navei la 
viaţa lui, această identificare a vieţii lui cu inteligenta 
vie şi afectuoasă a navei. A uitat de Voica-llinca? Poate 
în clipa cînd Libertatea execută grațios şi cu viteză 
manevra, da. 

— Pregătiţi-vă să puneţi nava în pană... Cei liberi 
de la manevră, adunarea pe teugă. 

Libertatea prinde vintul de la travers. Se 
depărtează în prova lui Amathus, care împins de vînt 
derivează spre însula Tilos. Deodată un ramat lugubru 
se ridică din arboradă şi de pe punți. 

—  Căpitane, priveşte! strigă baronul de Vic- 
Fezensac. Căpitanul Păcurar priveşte. Vede una din 
bărci apropiindu-se greu de Amathus. Il desluşeşte la 
eche pe don Diego. Il desluşeşte şi, cu un fel de 
compătimire dureroasă, îl înţelege. Poate în locul lui ar 
fi încercat imposibilul, aşa cum îl încearcă Diego. 

— Nenorociţii! strigă de la puntea centru Pierre de 
Mirande. 

Barca abordează corabia Amathus. 

— 88, 89, 90, 91, 92, 93 se aude de la puntea 
centru glasul baritonal al cavalerului pyrotehnician 
numărind secundele de viată ale navei lui don Diego. 
Se văd siluetele mateloţilor sărind peste copastie... 

— 94, 95, 96, 97. 98, 99, 100... Ei, drăcie! Fitilul 
meu a fost calculat pentru... O clipă, căpitanul Păcurar 
se simte biîntuit de o speranţă nebunească. 

— O sută de secunde. 

„Nebunia lui don Diego merită cinstită”, îşi spunea 
Dumnezeule! ladul! 


ladul se deschide în pîntecele caicului-caravelă 
Amathus. O jerbă de flăcări galbene ţişneşte de sub 
piciorul arborelui mare smulgîndu-l din sarturi, In 
pălălaia aceea galbenă-portocalie se văd trupurile 
îndrăzneţilor înţepenite o frîntură de secundă, aşa cum 
le-a prins explozia. Catargul se rupe în fărime arzînde. 
O bubuitură cumplita sparge ţiuitul vîntului. Grinzi 
arzînde şi vele în flăcări ţişnesc de la suprafaţa mării 
spre norii cenuşii, luminîndu-le burţile. Amathus se 
rupe în două. O clipă bompresul şi duneta etajată se 
ridică spre cer. Arzînd, prova şi pupa se cufundă în 
mare, aproape pe verticală. Ţişnesc valuri înalte, 
înspumate. Din nori plouă cu scînduri care ard. Bucăţi 
de velă în flăcări se tălăzuiesc în văzduh, purtate de 
vînt. 

— Fitilul tău, dragă Pierre, a ars perfect, spune 

rece, cu glas puternic, 

baronul de Vic-Fezensac. 


ÎN LOC DE 
POSTFAŢĂ 


Este seara de 7 iunie 1596. 
Libertatea pluteşte spre vest eu toate velele pline, în 
tribord se vede coasta înaltă, roşcată, a peninsulei 
Karaburun, virful Agios Ilias din nordul insulei Khios 
poleit de soare şi în babord, ca o imensă spinare 
albastră, insula Lesbos. 

— Slăbeşte, spune cu glasul lui aspru-duios, 
căpitanul. 

— Slăbesc, repetă Voica Ilinca, aflată de cart la 
cîrmă. 

— lată, se vede coasta! 

— Da! lată se vede coasta! 

Ce i-ar mai putea spune altceva, se-ntreabă 
căpitanul Radu Nanu Păcurar. Ce i-ar mai putea spune 
după toate cele trăite la bord în răstimpul de nici o 
lună de cînd destinele lor s-au răsturnat înscriindu-se 
dramatic în tumultul sfirşitului de veac?... Ce i-ar mai 
putea spune acestei Mademoiselle necunoscută? Ce 
iluzie deşartă atunci cînd şi-a mărturisit că o înţelege 
pe Voica llinea Birlădeanu. Ce deşartă slăbiciune 
bărbătească să creadă că numai dragostea faţă de el a 
adus-o la bord. Briza poartă cu ea aromele verii care 
stăpineşte insulele. Cerul este senin şi transparent. 
Marea este albastră, plină de fascinația înserării. 


Lumina cerului se spală în lumina adîncurilor. Apele 
sînt irizate şi forforescente. Voica llinca a fost mus 
atunci cînd el a spus rugăciunea morţilor şi cînd, rînd 
pe rînd, mateloţii căzuţi în luptă au luat calea 
adîncurilor, singurul mormînt vrednic de ei. Voica Ilinca 
a fost contabil atunci cînd s-au calculat beneficiile 
armatorului-tatăl ei - ca şi tezaurul pus la dispoziţia 
vistieriei voievodului. Voica llinca a fost politician 
atunci cînd, singură la consiliul navei, a spus veto 
planului de a reveni la Istanbul. Veto cu argumente. 
Mai devreme sau mai tîrziu se vor afla isprăvile navei 
Libertatea. O întoarcere la Istanbul ar compromite 
Casa Birlădeanu,  spulberind-o. Intrigile Casei 
Salvaresso de data asta i-ar fi fatale. Tezaurul poate fi 
predat la Izmir lui Abihu Said. S-ar afla astfel ce s-a 
întîmplat cu Carastan şi surioara ei, Volia. Ea ar cere 
îngăduinţa să debarce la Izmir. Unchiul ei, jupanul 
Năstase Oalesparte va găsi mijloacele s-o trimeată la 
Istanbul în siguranţă. Era logică. Hotărită. Îşi ferea 
privirile. Era îmbrăcată în jupîniţă, gătită cu o perucă 
roşie, numai zulufi şi bucle, îşi dăduse cu pudră de iris 
peste pistrui, îşi vopsise unghiile şi îşi carminase 
buzele, îşi trăsese conturul ochilor cu cărbune, îşi 
rimelase genele, părea stăpină absolută a navei şi 
argumentele ei nu puteau fi răsturnate. După „consiliul 
militar” a găsit-o cocoţată în patul lui. Ciupea visătoare 
coardele chitarei. Lucrurile lui erau îngrămădite în 
mijlocul cabinei. 

— Ce-nseamnă asta? o întrebase. 

— Înseamnă că-mi place mai mult aici decît în 
hruba mea. 

— Va trebui să împărţim cabina, Mademoiselle. 

— Este ilegitim şi compromiţător. 


— Nu este cumva tot atit de ilegitim şi 
compromiţător să mă scoţi din propria mea cabină? 

Vorbeau în levantină şi greacă., 

— Cine a spus că te scot? 

incepuse să fiarbă. Unde era palul lui? Unde 
fecioara-femeie, oglindă a propriilor lui ginduri? Ah, 
Dumnezeule! Pe deasupra a apărut şi motanul Platon, 
trezit de glasul lui, trîntorul, motanul Platon care, după 
ce a căscat arătîndu-şi colții albi şi limba, l-a privit 
provocator cu ochii lui tot atît de verzi ca şi ochii ei. 

Te mut, căpitane! Atit! 

— Voico! 

Nu-l mai auzea. Cînta. 

— Ce înseamnă asta, jupiniţă? i-a spus pe 
rumânie... 

— Inseamnă că vreau să stau aici. 

l-a făcut o reverență. S-a mutat în salon. A doua zi 
a ieşit pe punte îmbrăcată în matelot. Nu l-a băgat în 
seamă toată ziua. A stat la taifas cu cavalerii. A studiat 
cu doctor Medio. A ajutat dulgherii. A matisit parime. 
Seara (luase obiceiul ca să se servească cina în salon 
cu cavalerii şi doctorul Medio) a venit îmbrăcată ca o 
împărătiţă. După aceea n-a mai ieşit din cabină două 
zile şi două nopţi. Barba Gore îi ducea de mincare 
acolo. A doua zi seara Barba Gore i-a spus: 

— Eşti un tiran! 

l-a înfipt mîna în barbă. 

— Şi tu, ticălosule?! Şi tu? 

— Toţi, a mîriit secundul. 

— Cum poţi să comanzi o corabie de corsari cu un 
diavol la bord? Spune-mi, stavrid bătrîn? 

— Lasă-mi barba! E fala mea!... Îţi răspund la 
întrebare. Dacă eşti bărbat şi nu numai porta-voce, fă 
din diavol un înger! 


l-a venit să-l arunce pe Barba Gore peste bord. De 
dimineaţă a auzit rictituri în cabină, ca şi cînd cineva ar 
fi încercat să scoată tăbliile pereţilor din nituri. A intrat 
val vîrtej. Diavoliţa umpluse cabina eu rochii, peruci, 
conduri, eşarfe, arme şi nu se ştie dacă le punea în 
cele două cufere sau le scosese din cele două cufere 
tîrîte în mijlocul cabinei. 

— Stai tu, diavole! i-a spus şi, spre ruşinea lui, 
înainte de a face ceea ce nici nu se gindise să facă, 
Voica Ilinca i-a înfipt unghiile în obraz şi motanul Platon 
i-a sărit în cîrcă, poziţie în care i-a surprins baronul 
venit să ceară nu se ştie ce ordine. Baronul, care mai 
tirziu le-a comunicat celorlalți că, se pare, 
Mademoiselle şi căpitanul au avut o discuţie amabilă în 
legătură cu limita dintre drepturile, armatorului şi 
drepturile căpitanului său. 

Nimeni şi nimic nu-i poate explica atitudinea 
jupîniţei. Şi, spre disperarea lui, ea însăşi, mai puţin 
decit oricine... O disperare amară îi strică toată bucuria 
libertăţii pe care, vai, crezuse că şi-o dobiîndise pentru 
sine şi visele lui de oştean al mării. 

Este ceasul 10 al zilei de 8 iunie 1598. 

Cheul Kirşikaia din Izmir geme de harabale, de 
cotigi, se aud răgetele cămilelor silite să îngenunche 
pentru a li se desface chingile samarelor, caii 
nechează, ţigani ursari trec prin mulţime, caicele 
descarcă peşte argintiu în coşuri mari de papură, 
zarzavagiii îşi încarcă lăptucile, roşiile, mormanele de 
ceapă verde în mahunele care pleacă în insule. Un nor 
de praf auriu pluteşte deasupra cheului. Barba Gore 
stă la piciorul scării de pe dunetă flancat de doi oameni 
pentru a lua sipetele jupiniţei. Se face că nu aude ceea 
ce aude foarte, bine. li trage cu ochiul baronului Louis 
de Vic-Fezensac, plantat lîngă schelă alături de cavaleri 


şi doctorul Medio. Debarcarea tezaurului virit în baloţi, 
butoiaşe şi lăzi, minus cota navei şi a echipajului a avut 
loc sub supravegherea gălăgioasă a jupanului Năstase 
Oalesparte care părea fericit de noua zodie a afacerilor 
izmircze. S-a făcut plinul de apă. De carne afumată. De 
legume proaspete şi fructe. Echipajul aştepta la 
piciorul teugii să se despartă de jupiniţă. Umblaseră 
vorbe. Jupînita este steaua lor norocoasă. Căpitanul se 
poartă cu ea prea aspru. Doar şi un orb vede că 
jupîniţă se uită la el ca la un cireş copt. Căpitanului îi 
stă mintea la Loredana Brocca. Ori la sarazina aceea 
din Limassol, o ştiu ei. Poate la sirianca din Iskenderun. 
Din cabină se aude un mieunat sălbatec. Toată lumea 
ciuleşte Urechea. Apoi un glas pe care cei de la teugă îl 
recunosc, fără să înţeleagă cuvintele pe care le soarbe 
Barba Gore: 

— Asta pentru Loredana Brocca!... Asta pentru 
Andreea! 

— Aha! mormăie Barba Gore, frecîndu-şi miinile. 

— Dă-mi drumul, spune acelaşi glas. 

— Dă-i, inimioară, dă-i, să-l saturi! comentează 
Barba Gore... Dă-i şi pe sufletul meu, debarc cu tine, 
odorule. Viteazo! Porumbiţo! 

— Nom de Dieu! Se pare că-şi iau un rămas bun 
prelungit, spune baronul, pe care discreţia şi onoarea îl 
împiedică să se apropie şi să tragă cu urechea. 

— Am să te leg la catarg, vipero, aude toată lumea 
glasul căpitanului... Şi pînă la urmă ai să înţelegi tu 
cine comandă pe Libertatea! 

Încă un mieunat. 

— Benedicamus Dominum, spune pe nas don 
Pedro Perez de Hispaniola-Figuera... Bietul meu Platon! 

Ridică spre cer mina lui de argint terminată cu 
cîrlig. În aceeaşi clipă uşa cabinei este aproape smulsă 


din ţiţini. Se arată căpitanul. Are cămaşa sfişiată la 
piept. Pe obrazul stîng urmele vizibile ale unei 
zgirieturi, nimeni nu ştie de cine făcută, motanul Platon 
fiind un alibi redutabil. Căpitanul trinteşte uşa cabinei. 
O încuie. Încuie uşa salonului. 

— La posturile de plecare, strigă... Barba Gore! 
încuie  tambuchiul! Domnilor, Mademoiselle s-a 
răzgîndit. Nu mai doreşte să debarce. Mi-a comunicat, 
amabil, că nu se poate despărţi de navă şi de echipajul 
ei. Dealtfel m-a însărcinat să vă invit la masă... Hei! 
Auziţi? Astăzi prînzim cu toţii la puntea-centru. 

Tunetul de urale acoperă bubuitul mărunt şi 
răpăitor din uşă, pe care-l aude numai căpitanul Radu 
Nanu Păcurar şi tot numai el aude glasul ei plin de 
ciudă, ciudă care lui i se pare semănind a şoaptă de 
dragoste: 

— Corsarule!... Pirat afurisit!... Tilhar! Tilharule! 
Tilharule! 


SFÎRŞIT 


